
СТРАХОТАЈАДА 


0, ту, где се срце леди, 

Где су зраци црвени ко рђа, 
Где се само ћути и седи, 

И постеља од камена је тврђа! 


Ту, где и реч једна већ пропаст скрива, 
Где очи у бездани зуре, 

Где се само о ругоби снива, 

Где трагично ропћу буре. 


Ту, где хоризонта нема, 

Од крви где се блато ствара, 
Где се само на самрт спрема, 
Где и храм је без олтара. 


Ту, где и демон не зна путе, 
Где и поп се одрекао Христа, 
Где и жене вечно ћуте, 

Где и злато бедно блиста. 


0, ту, где и време стане, — 
Ту се сломи моја лађа. 
Ту ја бројим своје ране, 


Ту се моја песма рађа! 
у Ј рађ К | 
Париз, 1910 Душан Молеревић. 


О ВГЕ ДАДА 


— листић из харемског живота — 

Кад се пође од Вучитрнске цркве повише гробља с источне 
стране, па се окрене ка Звечану, самим крајем вароши, између 
њива засађених кукурузом, лубеницама и паприком, — уђе се 
напослетку у сокак ограђен с обе стране високим плотом, чији 
је хрбат јако затрњен, ваљада тога ради да нико не троши 
речи узалуд, разбирајући о ујемчености човечјих права у овом 
градићу... 

Сокак није поплочан, али је овде-онде разбацано камење, 
да људи лакше прођу кад је кишно време, скачући с камена 
на камен. Води он право пред авлију, с чије се десне стране 
налази капиџик. Кроз њега се пролази у њиву, такође заса- 
ђену бостаном и кукурузом. 


Косовска је ноћ. 


Око дванаест часова ноћи овим је сокаком журно ишао 
огрнут човек, често застајкујући и држећи нешто у руци. Ноћ 
је тамна да се прст пред оком не види. После јакога пљуска 
облаци се нису разишли, само их каткад пресецала муња, што 
је с једне стране стварало нашем путнику олакшицу да брже 
скаче с камена на камен, а с друге опет удвајало и тако оправ- 
дан страх, који лебди и код самога конака султанових већила... 
Чим муња сине, он се прибије плоту, помакне гуњ на главу, 
притаји се и од самога себе, па опет журно устане и пође на- 
пред, често пута не погађајући на камење, тако да је ноћну 
тишину реметио шум и пљесак његових опанака. 


Већ је пред авлијом. 

Пошто није могао ништа видети, чучну поред плота, метну 
мараму на уста да кроз њу дише, како га не би пси осетили. 
Муња сину и он се придиже, пође ка капиџику, који лагано 
одшкрицну и једним лаганим скоком обрете се у кукурузу, 
притворивши за собом врата. 


Опет причучну док муња сину. Недалеко од двокатне куће 
угледа крушку и пође к њој онако насумице, пажљиво разгр- 
ћући кукурузне струкове, како га не би осетили. Чим дође под 
крушку баци гуњ од груба гњиланског сукна, одви са главе 
велику лапску мараму, па дохвати и други пиштољ. Груди му 
се таласају, срце бије, бије, а руке по мало дршћу, и ако се 
сам стара да обузда страх и неизвесност, те да докаже себи, 
како ово баш ни мало није страшно. 


То је био Милосав Бучорога, момчић у првоме јеку, ми- 
ловидан и здрав сељак, кога не беше пригњавило рало ни се- 
кира. Пошто је свршио основну школу у Вучитрну код покој- 
ног учитеља Милана Андрића, остао је овде да заузме место 
главнога ћатипа у свога стрица Мине и Османа Тирића, који 
су као ортаци куповали десетке у Колашину и Доњем Ибру. 


Та га је дужност највише уверила у истинитост да је Турчин 
само за невољу кум, те је у својој души рано почео мрзети 
све што дину клања, и ако га је Осман волео и ако му је увек 
говорио: „Ћатип-ефенди“, и при том исправно плаћао по две 
турске лире на месец и давао добра коња и солтанет, каком 
би позавидео и какав ага из Новог Пазара, чији су преци већ 
од триста година верни измећари дину и девлету. 


Путујући по селима Доњега Ибра, видео је шта раде спа- 
хије, ђумругџије, таксит-дари,' заптије и многобројне колџије,“ 
који по њивама преврћу крстине и гоне рају да натоваре спа- 
хији најтежи сноп, по кућама преврну све, само да жене не 
сакрију конопљу и кучину, а по вајатима загледајуда се није 
скрила каква испрошеница или млада... 

И још грђе је јаде он видео. 

Зато га је душа болела, зато је већ одавно постао ћутљив 
и мрачан, и често пута одлазио и попу и учитељу, да им се 
изјада и да их замоли да се жале „ако има где“. 


1 Нахијски порезници. 
2 Слуге или момци спахија. 

И кад год би се враћао стричевој кући, сећао би се речи 
Милана Андрића: „Свети се где стигнеш и како могнеш !“ 


2 


Минина је кућа баш при самој земљи имала пошири чардак, 
где је обично спавао Милосав. 

Јутрос у зору кад је наслађе спавао, пробуди га изненада, 
позната целом Вучитрну, стара турска слушкиња Цвета, добра 
душа и сиротица, која већ тридесет година служи у Турака, 
па је ипак ништа не приволи да превери и да погази наш 
закон. Аге, а особито хануме, јако су је пазили и просто се 
грабили ко ће је пре узети, почињући од богатих Шишковића 
па све до крволочних и увек пијаних Маџунаца. 

Сад је служила код Осман-аге Тирића, ортака Милосав- 
љева стрица. 

Осман-ага беше пијаница, као, побогу, све вучитрнске аге 
оџаковићи. Досле је отерао три жене и ту скоро узео девојче од 
седамнаест година, и ако му беше превалила педесета. Гиздава 
Нурија, несташно вучитрнско лане, расла је више у комшилуку 
са српским другарицама, него у харемлуку свога бабе Зејнел- 
аге-Субашића, који јој то није забрањивао све до петнаесте го- 
дине. Зато је она познавала све Србе и говорила српски каоси 
свака Вучитрнка: 

— Зборила сам 0абе да не води у бостан, — често би 
рекла при праштању са другарицама. 

Кад је дошла за Осман-агу, она је често пута уз припомоћ 
Цветину гледала крадом кроз харемске решетке на Осман-агине 
госте, особито Србе који су са њим ливанили, пили ракију, јели 
лубенице и хвалили пијанога агу. 

Тако једном приликом угледа и Милосава Бучорогу, кога, 
Осман-ага посла иза куће у бостан да избере лубенице за њега 
и његова стрица. 

Баш кад је кажипутом чвркао једну повећу лубеницу, она 
отвори решетку, хитну се јабуком и случајно га погоди баш у 
леђа. Бучорога се прену, нађе јабуку, окрену је и погледа: кад 
она баш онде где је црвена — угризнута... 

Подиже очи. 

И виде само два реда зуба белих као бисер, огњене очи, 
па претрну, откиде лубеницу и брже-боље Осман-аги на чардаку. 

Та се идила још једаред понови. 


НОВЕ ТА 7 


— Каранфиле мој! — добаци му була кроз прозор пољу- 
бивши врхове прстију на левој руци. 

Овом приликом Осман-ага не беше код куће. Уграбивши 
згодан тренутак, Нурија у зору посла Цвету к Милосаву да га 
позове у госте. 

— Ако је муж, он ће доћи, — добаци она Цвети и лагано 
затвори врата за њом. 

Цвета дође и пробуди га. Пошто га веома ласкаво ослови, 
каза му намеру и тврдо рече да све узима на своју „грешну“ 
душу. Но он се дуго бранио, чак попрети да ће казати Осман- 
аги, јер није веровао ни Цвети ни були, а особито га плашила 
она тајанствена лакрдија, која по српским дућанима описује 
преваре, муке и све ужасе таквих похода по харемима, где 
буле не бирају средства да се задовоље и да после сакрију 
трагове, како их не би „влашче“ у пићу издало... 

— Милосаве, крине мој бели! Баш си будала и страшљив 
као зец. Леле си га твојој мајци, кад неси кадар да им вра- 
тиш зајам за онолике осрамоћене жене и девојке наше. Срам 
да те је и ти си мушко!... — подвикну Цвета и устаде да пође. 

Милосава уједе за срце. Понос освоји, те пристаде. Цвета 
га на дуго и широко обавести, како ће прићи и, загрливши га, 
рече му да се ни мало не боји, па ишчезе кроз шљивик. 

Цео се дан борио. Да ли да пође или не; Ако пође — 
страшно: може навући беду на родбину и сву варош. Да не 
пођег — Рећи ће ханума да је страшљивац — срамота је.., 
Шта ће2 И кад је сунце превалило преко Звечана, Турци по. 
вадили из бунара прохлађену ракију и почели да пију, он се 
решио, прекрстио, узео пуну кутију готових цигаретла, набио 
добро два пиштоља, обуо опанке, те мало доцније кад је Вучи- 
трн утонуо у ноћну тишину — почео се прикрадати Османо- 
вој кући. 

3 

Кад је прошло нешто времена, Бучорога узе каменицу и 
хитну се на кућу, погодивши у стуб од прозора. 

Тајац... 

Мислио је да од посла нема ништа, те грчевито стеже пи- 
штоље. Но после подужег чекања — решетка се отвори и чи: 
тава струја лампине светлости покуља кроз прозор, на коме се 
указа Цвета. 

двизну. 
Звизну и Милосав, јер су им то били уговорени знаци. 


— Хајде полако покрај плота, јагње моје. Капиџик је 
отворен, хајде брже, немој се плашити, — прошапута Цвета 
с прозора. 

Устаде и баци очи к прозору, где угледа Нурију са ра- 
спуштеном црном косом, са раскошним и меканим осмехом, што 
јој придаваше нежну красоту при мекој светлости, јер Цвета 
уклони лампу од прозора. 

Није веровао својим очима. 

Груди му се још једаред стегоше, а удари срца учесташе. 
Стеже, 'што'но кажу, зубе и пође. Прође кроз малена врата у 
двориште и обазре се на све стране. Све му се чини како га с обе 
стране чекају целе чете са запетим пушкама, које од пуцања 
још уздржава верно псето Османово, крвожедни Камбер... да 
га зар жива ухвати и онда да му на памук душу испија... 
Представљаше себи како грмну плотун, како га опкољавају, 
како су му упрли грлиће модерних мартинака под грло и сву 
своју пажњу усредсреди на пиштоље, чији петлићи већ беху 
подигнути на горње ноге. 0, нека му само да Бог да их дајбуди 
испразни, како му се не би сутра смејали Турци мртвоме: 
„Бака, бака, како влашка пушка бије“... Муња опет сину и 
показа му пут. Управо преко дворишта, а кад би пред главним 
вратима, пси поскакаше и опколише га. Већ ни страху не беше 
места у његову срцу. Коса пође навише, ноге се као поткратише. 
Дође му мисао да је узео на врат све грађане, које не може 
мимоићи општи покољ. Муњевитом брзином мисао му сликала 
Ибрајим- Маџуна, како на бесном хату гони његова стрица, 
сплеже, убија, па лети даље испод града, право пут цркве, где 
је кућа старога попа, вођа народног... Лети исти да пролије 
читаву реку крви... 


Но та га страшна слика оснажи. Приђе зиду и лагано 
чучну. Пиштоље управи на псе, што у полукругу страшно рп- 
таху, да „земљу издеру“,! и чекаше на Камбера, не бојећи се 
паса, јер је знао да они никад не нападају кад човек легне 
или седне. О бегству — ни помислити. „Ухвати земљу зубима, 
па умри!“... 


1 Косовско упоређење. 

... „Несам могао помислити да ово може учинити... Цвета. 
Међер не треба ником веровати. Да је чиста работа, она би већ 
отворила врата. Не би чекала да се цео Вучитрн дигне. Бог 
да јој суди и нека о врату носи и мене и све који погину !“... 

Ти ужасни тренуци, и ако не бише за дуго, могу се до- 
годити само једанпут у животу са оволиким страхом и тегобом, 
како их је осећао Милосав у овом свом првом ноћном походу 
у тајанствене кутове харемске. Али се степенице занијаше, за- 
совница залупа а врата шкрипнуше. 


— Улази! — чу се Цветин глас. 

Он устаде и часком се нађе унутра. Кад се врата затво- 
рише, опет га обузе страх, јер беше изгубио веру у Цвету. 

— Баш ће ме живога ухватити, — мишљаше, старајући 
се да одоли грдну помрчину, затрвену по целој изби. 


— А! Ту смо... Како велиш, дете моје, кад глава с ра- 
мена... фик! Страшно, ја! 

— Јок, вала, Цвето ! 

— Сад ћемо да видимо... с-ад! 

— Све једно, а сад, а после... једанпут се мре... Турска... 
— и умало не рече нешто доста погрдно. 


Цвета се у грохот насмеја. Звонки се смех одбијао о при- 
лично високе сводове, те мало оживе ову несносну тамнину 
и тишину. 

— Добро, дошао, добро. Дај руку да те поведем, те да не 
сломиш врат у овој тмуши. 

— Могу и без тебе. Пођи ! — рече осорљиво, па нагази за 
Цветом на степенице. 

У мраку јој напипа крста, где одмах наслони цев од 
пиштоља. 

— Барем си ти моја, ако је вера сломљена. 

— Не бој се, ђуле, тврђа је од камена, — рече мало за- 
чуђена, па се опет зали громким смехом. 

Већ изидоше на чардак. Врата се на одаји отворише и 
усхићена Нурија као булбул зацвркута: 

— Бујрум, бујрум, достм!: 

А њему се свезао језик, као да је у очи Богојављења цре- 
ноћио на Дугој Пољани код Сенице. 

— Добро вече, ханума! — на једване јаде проговори. 


1 Изволи, изволи, пријатељу. 

— 0, о, добро дошао, добро дошао! — па му пружи руку, 
као права Арнаутка. Одаја у коју уђоше беше « оџаком, застр- 
вена и намештена као и све агаларске куће у Вучитрну. 

— Цвето, затвори врата и опрости ми што сам био дете. 

— Ако, ђуле, ако. Први је страх, па ваља се мало и по- 
бојати. | 

Онда све исприча Нурији, те се сви слатко насмејаше. 

Поседаше. 

Нурија му баци цигару и сама запали. Цвета џарну главње 
у оџаку и примаче ђугум. А он повуче дим, два, па кроз плаве 
колутове баци поглед на булу. Заиста јој пара није видео. Витка, 
средњега пораста, црномањаста и бела као крин. Бар њему се 
тако чинило. Косе јој до појаса и распуштене, лице округло, 
на челу велики алтан, а на грлу ниска меканих махмудија. Оде- 
вена врло лако. Танка и прозрачна одећа, свилом проткана, 
рукави на крајевима седефом окићени и широки, те јој се виде 
обле руке са наруквицама из мерџана — са златним спонама. 
Свилено јелече, уоквирено златним гајтанима и ширитима, на 
прсима исечено дубље, него што је шумадијско. С обе стране 
на грудима две су гране са златним прошивом врло укусно 
извезене, а такође једна на леђима. Под грлом кошуља не беше 
закопчана, али не беше ни раширена, те се видела само једна 
бело-румена браздица мирисног тела. 

Обоци у ушима из дуката, а онде где се брњица с моне- 
том саставља, урешене ситним мерџаном, а свилени кончић 
око врата спаја обадве, зар да се не изгубе. Димије из ружи- 
частог џанфеза персијског, посипане плавим гранчицама, а но- 
гавице обухваћене сребрним преплетом гајтана на целу пед од 
стопала. Ноге босе, ад нокти обојени. Не велики тарабулуски 
појас, који јој обавијаше танки струк, спушташе наниже сви- 
лене ресе, те је олако удараху по бедрима, чим би се покре- 
нула. Намирисана ђулом и каранфилом, Бучороги се чињаше 
да је пре вила, него обична харемска була опале престонице 
родовитих Војиновића. 

— Што ме толико гледаш% — рече була и зидови одјек- 
нуше њеним звонким смехом, који као да се стварао не из 
груди и грла него из таласања сребрних жица. 

— Не кајеш се, јагњег — рече Цвета. 

Милосав је само погледа и као да је опет молио опроштај 
за необазривост. 


ОВАКО до 11 


Е: 

Кава беше готова. На послужавнику Цвета донесе воде, 
шећера, кадајифа, баклаве и разних колача. 

Послужише се, 

После друге каве Нурија мигну Цвети да изиде. 

— Милосаве, лале убаво, кажи хоћеш ли да будемо достовиг 

— Хоћу, ханума. 

— Беса: 

— Беса. Само овако. Ти не мрзиш на нашу веру: 

— Јок, душо моја, несам аџамија. 

— Онда да се покрстиш. Дела се прекрсти! 

— Зашто, душо2г Да штетим своју веру без невоље — 
није право; и да се прекрстим опет ћу бити у нашој вери. 

— Јок, јок, прекрсти се. 

— Зашто, море, па да будем ни та ни ова: Бог је један и 
он је све вере оставао. да њега су све једнаке. 

— Послушај ме, па да те одведем попу, да те лепо по- 
кретимо, па онда да бежимо у Србију и да ми будеш жена. А2 

— Јок, јагње, од тога не може ништа бити. Зашто да 
оставимо пуну кућу, па да скитамо по туђој земљи; Зашто од 
добра да бегамо; Овде да живимо. Паре, све што хоћеш. Да ми 
долазиш и да ме имаш у срцу. Ваши зборе да ће Србија овамо 
брзо да дође. Па ако дође, у дин се кунем да ћу остати овде. 
Онда ме можеш покрстити и узети, а сад не буди аџамија. 

— Баш: 

— Нема друге. 

— Па и то нека је срећно. 

— Амин. Мој дин и твој крст нека буду комшије и достови, 
као што ћемо и ми. Бива ли: 

И онда му обави руке око врата па га стаде огњено љу- 
бити, онако као што може само Туркиња која има старог и 
вечно пијаног господара. Осу га и масом надимака какве за 
ове случајеве нема ни један језик осим турскога. Мекани језик 
овај са многим полусамогласницима, кроз булина уста звекеће 
као удари џепног часовника. У страсном огњу она га је поре- 
дила са лалом, зумбулом, ђулом; називала га јагњетом, својом 
„душом ерца“ и пољупцем осипала му уста и очи. Милосав 
се чисто изгубио, те је само умео да јој обавије руке око паса. 

У том Цвета закуца. 

— Вакат је да се иде. 

— Готови брже кафу, Цвето. Без каве га не испраћамо 

Милосав узе пиштоље. 

— Немојте више да ме дуго држите по авлији. Може се 
Камбер пробудити и онда оде моја глава, па и ваша. 

— Не бој се — рече Нурија, па га ђаволски погледа: — 
А долазићеш ; 

— Кадгод можем. 

— Добро, добро. Чим видиш да је лампа на прозору, хајде 
слободно. Саме смо, а врата су отворена. 

Була му даде везену мараму, па га са Цветом научи како 
ће долазити и одлазити. Камбера нека се не боји, јер му дају 
доста ракије, а и Осман му је наредио да у горњу авлију после 
акшама не прелази. 

Већ је кроз Качаничко ждрело продирао дан, кад Милосав 
испод крушке натаче гуњ, зави чалму и лагано пође кроз ку- 
куруз, али сада ведар и весео као јелен. Без свакога страха 
окрену на север кроз њиве докле га не сакри сиво прамење 
магле, која је као неким сводом спајала огранке Копаоника и 
Чичавице. 

Мислећи да му ово неће бити последњи пут, задовољно 
је у души понављао речи свога покојног учитеља Андрића: 
„Свети се проклетој вери где можеш и како можеш !“ 

Шта ћеш, кад му је време тако... 

Гр. Божовић. 


ТУМАЧЕЊЕ ФИЗИЧКИХ И СОЦИЈАЛНИХ ПОЈАВА 


(НАСТАВАК) 


ђ 


Прогрес је назив за скуп промена извесног стања у правцу 
извесном, што га човек, субјективно посматрајући појаве, даје тим 
променама. У моралном свету, у свету социјалних промена, лако 
су уочљива стања, која се могу прогресивним назвати према 
постојећем поретку друштвеном. Себичне навике кастичко-се- 
ператистичке, мржња национална, расна, антагонизам међу ре- 
довима друштвеним, неједнакост у условима опстанка и раз- 
вића материјално-културних редова, појаве су чије се мењање 
у извесном правцу може лако и разложно назвати прогресом. 
Ако са појава социјално-моралних пређемо на органске и чисто 
физичке, онда се нема довољно разлога, да се једно стање над 
другим у променама назове прогресом. Уочљиве су разлике 
међу разним системима у њиховим густинама, еластичности, фор- 
мама и другоме и зна се, да су извесна стања ранија од других, 
али разлог: да се скуп извесних фаза назове прогресом над 
скупом других фаза, не знамо да каква значаја има у теорији 
тумачења појава. 

Ако са чисто субјективног појма о прогресу пређемо на 
упоређивање процеса и промена, онда се лако долази до онога 
што називамо природном еволуцијом. Скуп прошлих фаза из- 
весног садањег стања у ма каквом систему, према будућим фа- 
зама, кроз које ће проћи систем, са данашњим стањем чини 
етапе еволуционе, како процеса, из којих су се добила разна 
стања системска, тако и фазе форама самога система. Скуп ак- 
туелних стања свих система физичких, рачунајући ту и орган- 
ско-социјалне системе, чини једно еволуционо стање. Како у 

даном моменту имамо разних система, а тенденције су промена 
неједнаке у разним системима, то ће, с погледом на многоструч- 
ност узрока промена и на разноликост тенденција промена њи- 
хових, стање, која ће одмах за овим, актуелним доћи, бити мало 
различито од садашњег. Ако се посматрају два еволуциона 
стања код једног система, или скупа система, на пр. у васиони 
и то у периодама времена, које су потребне да се извесне мар- 
кантне промене констатовати могу, онда се добија лако пред- 
става о појавима, који, једни према другима, доиста обележа- 
вају разне еволуционе етапе. 

Са гледишта механистичког тумачења појава код еволу- 
ције, промене које еволуцију чине, састоје се из мена форама 
система; док су процеси физички, независно од облика материјал- 
них, физичких система и њихових особина, увек исти. Апстра- 
хујући форме и фазе појединих елемената разних сунчаних 
система, процеси, чије су карактеристике дате масама и брзи- 
нама кретања тела, бивају по принципу консервације и дегре- 
дације енергије. Енергија светска, у извесном еволуционом стању, 
изражена је брзинама тела, њиховим бројем и датим распоре- 
дом међусобним, и константност се њена не мења услед ма- 
каквих промена у распореду маса, брзина и промена узајамних 
одстојања тела. 

Код органског се живота витална енергија манифестује у 
разним видовима функционисања организма. Ма где посматране 
манифестације живота, кроз чисто физичке процесе, видимо 
такође дегредовање и консервирање енергије. Органски систем, 
као одређено извесно равнотежно стање, мења се свакога часа 
услед промена у његовој спољној и унутарњој средини. Борба 
за опстанак организма може бити условљена чисто физичким 
узроцима, што долазе од утицаја спољне природе, или услед 
савлађивања унутарњег отпора органског система, услед долаза 
у додир тог система са системима физичко-физолошким (бакте- 
рије). Не водећи рачуна о облицима у којима се борба може 
да јави, помињем да су свуд процеси исти. За нормирање 
извесног стања каквог система, на пр. каквог органског, зна се 
колико је потребно потрошка енергије; ако се та енергија мора 
од неког да отме, онда се јављају нове борбене прилике. У 
нормалним приликама, да се изразим тако, одређене су етапе, 
нивои између којих се процеси могу да збивају, условне границе 
да се на пр.: топлота може претворити у рад и обратно рад 

у топлоту; да се десе све потребне физичко-физиолошке про- 
мене потребне за одржање и нормално развиће каквог организма. 
Ма какве промене спољне или унутарње у каквом организму 
мењају нивое а са њима и јачине трансформационе моћи фи- 
зичких појава: енергије, рада, топлоте, капитала у услове, да 
се на основу принципа консервације и дегредације енергије, 
створено стационарно стање одржи или прогресивно еволуци- 
оно сачува. 

Борба може бити не само међу условима спољне природе 
и организма, организма и унутарњих промена његовог стања, 
већ и међу самим организмима и системима из организама : држа- 
вама, друштвима. Ова борба је условљена променама у оним 
погодбама, које нормално стање каквог организма не могу са- 
чувати. Одузимање најбитнијих погодаба за опстанак каквом 
систему: хране организмима, спречавање експанзије каквом 
народу и др., одазива се на промене у функционисању система, 
а са тим су у вези и промене у формама, како актуелних си- 
стема тако и будућих. Што се форама тиче, система као меха- 
низма, овде не само да су могуће промене, већ су и то врло 
честе и нестанак је њихов резултат крајње борбе и еволуције. 

Борба се за опстанак може пратити у разним појавама 
природним, међу сличним, идентичним и разнородним систе- 
мима. Ма где посматрали борбу ову резултати су њени крајње 
одржање победе оних система, који су у себи имали више 
услова да у промењеним приликама сачувају своју индивиду- 
алност, свој опстанак. Са гледишта процеса је резултат борбе 
код организма: или могућност функционисања у промењеним 
приликама или могућност савлађивања отпора и враћање одр- 
жања стања у поремећеним нормалним приликама. Имунитет 
физиолошки, физички, морално - социјални је могућност функ- 
ционисања система у промењеним приликама, која долази отуда, 
што извесни систем, организам у извесним нормалним прили- 
кама не развија сву еластичност, и не долази до оних граница 
напрезања, које би по наслеђеним и стеченим диспозицијама 
могао постићи, а то чини само кад се промене спољне или уну- 
тарње у систему створе. У борби за живот не побеђују само нај- 
јачи већ и они, који су са најмање напора прошли кроз какве кризе 
(болест органска). Ако је борба јаких система успела услед ве- 
ликих напора, то онда: раса, специја, варијатет или систем соци- 
јални не мора имати одзива, што се издржљивости тиче, на своја 

будућа поколења. Потомци оних генерација могу бити жилавији и 
отпорнији, чији су предци са мало напора савладали препреке 
и очували се у еволуционој борби општој. Ово је тумачење за 
незнатне потомке великих људи, и велике потомке незнатних 
породица. Ово исто вреди и за велике данашње народе, чија 
је историја готово безначајна, и безначајне напретке народа, 
чија је прошлост славна и велика. По закону најмање акције 
ваља водити рачуна и о утрошку енергије, да се какав капи- 
тал створи. Ако имате две тековине, два капитала до којих се 
је дошло неједнаким напорима, онда је наслеђивање тековина, 
ако је оно органско-физичка јединица, јаче тамо, где се је ор- 
ганизам у стварању те тековине — била она ма какве природе: 
орган, интелектуална, морална или културна особина, — са мање 
напора експоновао. Ово правило физичко и физиолошко вреди и 
за социјалне појаве. Тековине једног народа, које се напором 
само његовим стварају, никада нису довољне да му оне услове 
за културно развиће пруже, које народ стекне у конфликту, 
судару и борби са другим јачим народима. Богаство Енглеске 
и Рима постало је услед додира са другим народима, и теку 
тако промењеним приликама створене су нове погодбе за кул- 
турни полет поменутих народа. Кад не би било никаквог на- 
слеђивања и стицања нових наследних особина нити би било 
прогреса, нити светске еволуције. Кад би се истоветни системи, 
физичко - социјални, под истим приликама јављали и разви- 
јали, крајње би фазе еволуционе биле увек исте и неби готово 
било ни данашње разноврсности нити трагова ма од какве 
културе. Свет би био једно море униформно, једнообразан ме- 
ханички апарат, који сем вегативних функционисања не би 
никаквих манифестација од себе давао. 

Капитали стечени освајањем, наслеђем, мешањем и доди- 
ром народа су од подређенијег значаја, према оним особинама, 
које се добијају укрштањем раса, мешавином народа и кул- 
тура. Патријархална република римска једва је у стању да уну- 
тарње немире савлада и да отпора мало јачег да непријате- 
љима, који су претили опстанку и самога Рима. Тек после прве 
веће експанзије — после покорења Грчке, добија Рим убрзо све 
услове да велика светска империја буде због ново стечених 
особина мешавином. Није истина да су Грци повод пропасти 
Рима, с тога што су искварили нарави римске, они су их из- 
менили само; њихова је инвазија, као и притицај са култур- 

них центара Мале-Азије и Египта, појачао потребе Римљана а 
са тим су се појачањем јавиле нове потребе за налажење сред- 
става да се потребе подмире, чега су биле последице све даља 
и даља освајања. Резултати од утицаја наслеђивања нових осо- 
бина, које је показала мешавина римске и грчке културе, нису 
истоветни били са мешавином римско-варварском. Резултујућа 
амплитуда културно-етничка у особинама нове расе тек се је 
могла осетити после дугог низа година, јер је у почетку било 
ослабљавања резултанти у спрезању две амплитуде, било је оно 
што се зове интерференцијом у физици. Два импулса нејед- 
наких јачина и праваца слабила су се. Византија је бољи на- 
ставак римске империје, она је представљала производе укрштања, 
интензивнијег; но како су удари са стране на Византију били 
јачи но на Западну Империју, то је и Византија у погледу гу- 
битка форме раније подлегла. Култура је Византије имала ути- 
цаја не само на формирање држава балканских средњега века, 
она је импулсирала европски ренесанс, утопила турску ин- 
вазију, која је све форме државне администрације византијске 
сачувала, и сем нове вере, на институцијама је византијским про- 
дужила своје некултурно бављење у Европи. Оваквих примера, 
имамо у историјама ма каквог народа. 

У долажењу на свет са диспозицијама, са наслеђем 0осо- 
бина, да се систем може више и лакше у једноме правцу раз- 
вијати но у другом; у задобијању нових тековина и особина, 
које се могу пренашати путем физиолошким или социјалним 
(наслеђе капитала); у разноврсности погодаба, да се стечене 
особине, тековине, капитали могу потенцирати или ослабити, — 
имамо све оно, што је у стању и да протумачи данашње стање 
еволуционо и да да одговора за прошла стања и да предвиди, 
ако ништа више, оно бар тенденције процеса и мена у бу- 
дућности. 

Елементи, из којих се извесан систем састоји, не преносе 
потпуно своје особине на систем у свези међусобној при скла- 
пању каквог организма или механизма — система, Често пута 
су појаве, какав је случај за психичке појаве организама, про- 
мене, које се лако не дају објаснити особинама ни органа у 
у органским системима, ни природом физиолошких процеса ор- 
ганизама као механизама. Види се узајамност између физичких 
и психичких процеса, доводимо промене у везу преко психичке 
енергије, капитала (топлоте) и рада са енергетичким једначи- 

нама, али много што шта за данас остаје необјашњиво и не- 
неразумљиво. Индивидуалне особине елемената, из којих се са- 
стоје социјални системи, по све пропадају и губе се у општим 
манифестацијама социјалним, код социјалних појава. Прва је 
разлика у трајању јединака социјалних према трајању си- 
стема, аналого животу ћелије према трајању организма. Особине 
пеихо-физичке јединака, елемената социјалних средина, које се у 
разноструким видовима јављају, какве су све појаве на само 
биолошке у процесима одржања и отпора организама, већ и 
моралне, интелектуално-културне појаве јединака, које пролазе 
кроз разне нијансе по јачини, облику и трајању, не поклапају 
се са особинама појава социјалних система, склопљених из више 
елемената или више мањих система. Ова неједнакост је још 
уочљивија, ако се сви покрети социјални једног момента сравне 
са покретима социјалним у моментима прошлим и упоређења 
са та два протекла стања сравне са стањима и сличним променама 
код јединака или усамљених система. Ако све манифестације 
свих социјалних спстема пратимо кроз једну појаву, кроз кул- 
туру, узимајући да су културне промене резултанте разних 
културних стања и графички посматрамо културу, обележену 
најклрактеристичнијим параметрима, онда промена те количине 
кроз дуги низ и период већи, представљаће курву ритмичких 
промена појаве културе. Две графичке линије за културу у 
два периода од по хиљаду година, могу показати разлике не 
у квалитету кураба, већ у променама јачине ритма; једна 
курба од друге може се разликовати по облику, величини, — али 
ће без мало нумерички однос међу количинама, које дају облик 
те курбе остати исти. Утицаји се покрета елемената, индивидуа, 
народа, појединих раса или са свим губе или слабо обележа- 
вају на курби графичкој културе по принципу груписања раз- 
ноликих многобројних утицаја, чега је резултат ритмичност про- 
цеса и појава, што емо у прошлој глави, код обичне појаве 
извлачења лозова показали. 

Кад прођу времена, векови и низови векова онда се особине 
личности, које су, или положајем својим, или личним особинама 
својим, изазивале промене друштвене, не виде на оним гра- 
фичким линијама, које оцртавају извесан стадијум културни 
у данашњем времену, и ако је несумњиво да је данашње стање 
резултанта свих прошлих покрета и несталих прогреса. Велики 
умови или синтезом у својим делима дају израза затеченом 

етању културном у срединама из којих су поникли, или радо- 
вима својим припреме будуће покрете социјалне, моралне, 
интелектуалне, културне, (Аристотело, Евклид, Птоломеј, Лео- 
нардо да Винчи, Буда, Христос, Мухамед). Утицаји се врше 
наслеђем тековина интелектуалних, моралних и физичких ; и про- 
мене се, услед тих утицаја, јављају према природи околине у 
којој се, промене стварају. Заблуде дејствују као и истине, 
(Птоломејев систем), јер што су за један век истине за други 
се нађе да су заблуде, све услед консерватизма социјалног, 
што се затечена стања социјална лако не мењају. Поред јасвих 
истина се у вековима пролази као поред безначајних ствари, јер 
је рутина, пут, којим се иде, најјача препона нагломе поремећају 
равнотежних стања (Карнотов и Мајеров принцип, Ламарк, Ко- 
перник, Лобачевски, Огист Конт и други). Промене у облицима 
владавине, везане за извесне личности, тумачења су наивно па- 
тријархална, слична везивању тековина за супранатуралне лич- 
ности митолошке. Личности се могу десити и безначајне, ка- 
кав је најчешћи случај; и промене, које се збуду, десе се и не- 
зависно од њихове воље и способности. Веровање маса, да 
покрети социјални зависе од једног човека, групе људи, није 
по све неосновано, али свакодневне промене у државама и 
друштву најчешће доводе до уверења, да су они, који стоје 
на челу ма ког покрета, такве безначајне силе, да се покрети 
сви могу десити, кад би се они и уклонили. Велики државници, 
освајачи и политичари могу само процесе убрзати, али их спре- 
чити и из основа модификовати, по све је немогућа ствар. 

Са гледишта енергетичког, данашње стање ма каквог си- 
стема или скупа свих система, можемо окарактерисати једна- 
чином између: енергије система, капитала у њој и рада, који 
се у систем унети може. Под капиталом разумемо топлоту и 
све остале физичке силе, које са радом могу енергију дати. 
Интегрисање, решење ове једначине, у датим границама између 
којих је могући процес функционисања организма или система, 
даје Карнотову једначину — једначину ентропије. Ова друга 
једначина може нас довести до одговора о узроцима свих про- 
мена, ако се, само у сваком конкретном случају, тачно рачуна 
води о нивоским стањима системским. 

Овде у главним потезима само маркирамо промене и го 
воримо о њиховој зависности од чисто физичких узрока. Облици 
математички за физичку енергију врло су компликовани, ако се 

са тачке и система (каквог материјалног тела) пређе на разне: 
физике системе молекуларне, етерске, атомске и друге хетеро- 
гене средине. Што се пак тиче израза за енергију виталну, за. 
сада смо још далеко од његовог тачног сазнања. Незнајући 
параметре за виталну енергију, немамо. могућности да је до- 
водимо у везу ни са оним узроцима, какви су топлота и рад, 
за које знамо извесно да је стварају и мењају, па следствено. 
смо у немогућности да знамо и облик прве енергетичке једна- 
чине. Протоплазма се не може лако у лабаторији да створи; 
природа је ствара на сваком кораку и ми не нађосмо до сада у 
срединама физичким, где се живот јавља, ничега, што не би било 
физичке природе а свакако знамо, да енергетичке једначине 
немају изнимака за органски свет. Много је остало непознатог и 
ми готово аналогијама из домена, где нешто више знамо, за 
сада не желимо да прикријемо незнање, но да трасирамо прве 
стазе за долажење до оних етапа, одакле се боље може сагле- 
дати у непознате процесе и појаве. Нема ни три столећа од. 
открића првих основа физичких наука до данашњег развића њи- 
ховог и то нас одржава у нади, да ће како биолошка, тако и соци- 
јална наука, брже напредовати, но што је раније случај био 
са физичким наукама и да ће нас то довести до резултата по 
све идентичних за тумачење појава нејасних, онаквих резул- 
тата, до којих се данас долази у физичким наукама. 


М 


Кад се промене ма какве збуду у спољним или унутар- 
њим узроцима, који ремете или функционисање каквог система, 
њихову форму или конетитуцију, наступају појаве, које због 
пролаза кроз карактеристичне тач=е, носе назив кризе. Како 
су промене узрока, као и последице тих промена, ритмичке 
природе, то после пролаза кроз критичке тачке, може бити 
враћање у првобитно равнотежно стање са незнатним изменама, 
а могу, ако су промене нарочито значајне у извесном правцу, 
да буду резултати измена прекиди са старим стањем ствари 
и стварање по све новога стања. Промене форама код система 
физичких су сличне са променама организама, кад им се ста- 
ционарна нормална стања, ма каквим пертурбацијама измене. 
(адравље, болест, кризе, оздрављење, смрт). 

Код организма су значајни појави, који се дају објаснити 
применом основне енергетичке једначине о одржању енергије. 

У след ма каквих пертурбација бивају значајни напади на резерве 
органске (каџитале), које се налазе акумулисане у извесним 
деловима организма. Еластичност борбе, која се огледа у про- 
цесима, нарочито услед интерних пертурбација, улазом страних 
тела (хемијских, бактеоролошких) у организме, сведена је на 
"тежњу да се нормална стабилност очува између оних количина, 
које улазе у склоп енергетичке једначине, а које количине обе- 
лежавамо и називамо: виталном енергијом, топлотом (капитал 
у резервама органским) и радом органским за одржање стања. 
Могу бити значајне промене у поменутим количинама, и само 
ако је однос остао непромењен, или су промене тог односа у 
границама испод критичких тачака, онда се лако да сачувати 
стабилност система, организма и после пређених криза лако 
се враћа у старо, стационарно, динамичко равнотежно стање. 

Кризе су разумљиве и јасне у појавама економским и би- 
олошким. Једно економско или биолошко стање одређено је при- 
родом спољних и унутарњих услова развића и живота каквог 
система. Равнотеже у системима економским и биолошким, њи: 
хова стационарна стања, условљена су извесним параметрима. 
УУ економским срединама су главни параметри: потрошња и 
продукција објеката, не водећи рачуна о споредним количинама : 
промету и другом, пошто су то секундарни узроци, као и репарти- 
ција, према основним, битним узроцима за равнотежу. Промене, 
како у главним тако и зависним параметрима изазивају појаве, 
које називамо кризама и које су значајне као фазе за будућа 
равнотежна стања системска. У физолошко-биолошким систе- 
мима су параметри : топлота, влага, храна и др. од утицаја на по- 
јаве криза и промене равнотежвих стања. У системима соци- 
јалним, склопљеним из дискретних центара, система, кризе могу 
наступити из чисто физичко-економских узрока, али како су 
симптоми појава криза, кроз промене културних појава: убеђење 
религиозно, интелектуално; поретке друштвене, мене владавина, 
— то је и избор количина за процесе и промене равнотежних со- 
цијалних стања зависан од појаве социјалне, чије су промене 
карактеристичне за промене равнотеже система соцпјалних. 
Ако примера рада узмемо морално и интелектуално стање, 
онда су промене равнотежне у социјалним системима по све 
неједнаке и по јачини и по трајању у поменутим појавама. 
Кризе су у променама моралних појмова по све споре, док су 
нагле и честе у променама. интелектуалним социјалног развића 

(Бекл). Социјални се појмови морални налазе у једном по све: 
дуготрајном стационарном стању, док су промене, како прогре- 
сивне, тако и ретроградне у интелектуалним флуктуацијама со- 
цијалних система, честе и подложне многобројним пертурбаци- 
оним узроцима. Ово, са гледишта механичко-енергетичког, казује 
да количине: енергија, капитал и рад морални, и ако сеу 
свакој појави моралној мењају, мене су и пролази тих коли- 
чина мале, при њиховом пролазу кроз своје равнотежне поло- 
жаје. Исте су количине у социјално-интелектуалним енергетич- 
ким једначинама лако променљиве а са њиховим су променама 
у вези појаве друштвене, чије промене обележавају прогрес 
интелектуални народа, раса, социјалних система и средина, 
Фактори економске производње су: земља са свима фи- 
зичким агенсима и људски рад. У стварању вредности напре-- 
дак технике развићем људским може капацитет продуктивно- 
сти земље појачати, и у бољој спрези физичких сила, достићи 
јачи рандман економског механизма при продукцији добара, 
стварању вредности. Људски се рад јачањем бројним попула- 
ције, природом саме социјалне средине, која се карактерише. 
стањем средине у погледу администрације, кастичке сталешке 
деобе, поделе богаства и других односа, мења, прогресивно расте 
и ритмичким променама, пролазима кроз ранија равнотежна 
стања, пење се у скали по јачини и квалитету, рачунајући у 
прогрес рада, моћ његову да више створи добара у напред- 
нијим социјалним срединама. У размени добара, поред горњих 
фактора производње, који утичу на понуду, игра улогу тражња 
добара. Тражња је зависна и од броја популације, и од нивоа 
културног. Она зависи и од природе средина социјалних. Ела- 
стичност тражње сузбија се у извесне уске границе, зависне 
од природе социјалне средине. Индивидуална као и колективна 
тражња ограничава се на могућност подмирења потреба мини- 
малних, која достиже оне максимуме, који су далеко нижи од. 
максимума, до којих би се дошло, кад тражња неби на сметње 
и отпор наишла, услед природе склопа друштвеног организма. 
И код фактора тражње су промене ритмичке и то прогресивне. 
Однос ова два фактора: тражње и понуде утиче на прометну, 
економску вредност, која се разликује од апсолутне, за коју је 
рад мерило. Економске вредности су такође ритмичке природе, 
јер су зависне и од коефицијента, односа из тражње и понуде, 
који је ритмичке природе и од апсолутне вредности, која је 

такође ритмичка, јер се техника и људски рад мењају са вре- 
меном и прогресом друштвеним. 

Кад је овака природа главних фактора економске продук- 
ције и потрошње, понуде и тражње, онда је разумљиво: да се 
у овим појавама економским јављају и то често кризе, праћене 
појавама социјалним, које потичу из промена равнотежних, по- 
стојећих динамичких стања у социјалним срединама. 

Везе поменутих количина: рада и капитала, — рачунајући 
под капиталом све факторе, из којих се у вези са радом ствара 
продукција (новац, инвестиције, земљу, агенсе природно-физичке, 
разне силе и друго) — даје оно, што зовемо економском енергијом. 
Економска енергија је ритмичка, обично прогресивне природе, 
као што је случај са факторима, радом и капиталом, од којих 
она зависи. Ритмичност економске енергије условљава пролаз 
ове појаве економске кроз критичке тачке и кризе. Веза енер- 
гије, рада и капитала даје прву енергетичку једначину, чије 
решење даје одговоре на све појаве економске. Решења су овде 
могућа, као што смо у ранијим главама показали, кад су дати 
емпирички закони, као што је поменути закон о односу апсо- 
лутне према релативној вредности. За решење су потребне 
стварне границе, у којима се креће извесна од енергетичких 
економских количина у дотичној средини и ове су границе 
обично ниже од граница, до којих може доћи свака по наособ, 
да нема отпорних, пертурбационих узрока, који су условљени 
природом економских, социјалних средина, у којима се појави 
збивају. Границе, међу којима се крећу промене појединих ко- 
личина, дају податке за нивое и услове за збивање процеса по 
Карнотовом ставу, — по принципу ентропије. 

Ако се рандман економског механизма, — замишљајући под 
овим механизмом социјалне средине склопљене из разних ре- 
дова, — прати у историјском напредовању, онда се и за сам ранд- 
ман могу наћи, како појаве ритмичне, тако и пролази кроз кри- 
тичке тачке. Рандмани су, разних социјалних средина и истих 
у разним еволуционим стањима, неједнаки. Ако се цело дру- 
штво сматра као један механизам онда је прогрес економског 
развића у вези са највећим рандманом: како продукције тако 
и потрошње и богаство, како релативно тако и апсолутно, про- 
лази ритмички кроз критичке тачке, које леже у разним нивоима 
према фазама еволуционим самога друштва. Кад еволуција ка- 
квог усамљеног социјалног система или система општег, склоп- 

љеног из делимичких одвојених система, достигне, за ту сре- 
дину и одређену природу социјалне средине, услове највећег 
рандмана, онда бива прелаз саме средине из ниже у вишу фазу, 
прелаз кроз критичку тачку, кризу, и постају појаве више етапе 
у еволуцији економског живота социјалних средина. 

Пропадање форама, уређења, облика друштвених система, 
који су као механизми економски функционисали, не значи и 
губитак енергетичких количина, карактеристичних за процесе 
економске у изгубљеним формама, и нестанак енергије, рада и 
капитала прошлих генерација. У новим формама, новом поретку 
друштвеном створени су нови услови нових механизама соци- 
јалних; и процеса засновани на менама енергетичких количина, 
носе у истим количинама трагове дејствовања енргетичких ко- 
личина несталих форама социјалних. 

Ако поменутим економским количинама: продукцији, по- 
трошњи, вредностима, богаству додамо промет, репартицију добара 
и друге појаве економске, у свих се појава могу наћи, трагови 
како ритмичких, прогресивно-ретроградних процеса, тако и про- 
лази тих појава кроз критичке тачке. Резултат је крајњи про- 
греса, еволуције, губљење само форама, у којима се основни 
чиниоци једначине консервације енергије јављају, и промена 
нивоа, границе у којима је процес економски могућ, док се у 
свима приликама, све увек збива по истим основним механичко- 
енергетичким једначинама. Ма какве биле економске или со- 
цијалне средине, промене могу бити међу појавама разне, али 
увек по начину, како захтевају закони динамике енергетичке. 
Дејство се по основним законима, не може суспендовати и ако су 
разне појаве по истим законима нНеједнаке, услед неједнаких 
особина социјалних и економских средина, у којима се разни 
процеси збивају и појаве прате. 

Као што кризе у организмима наступају услед пореме- 
ћене равнотеже између унутарњих, спољних, или једних и дру- 
гих сила, тако у социјалним системима промене могу бити про- 
изведене унутарњим, или спољним узроцима, или су продукат 
поремећене равнотеже услед измене стања у узроцима спољ- 
ним и унутарњим. Инвазије спољне физичке, сличне епидеми- 
јама физичким, поремете равнотежно стање и ново се створи 
услед борбе организма социјалног противу промена, које се 
условљавају инвазијама. Могу поремећаји наступити каквом 
врупцијом, чисто интерном, социјалном. У ма каквом процесу 

социјалном, слично борби организма, кад му се равнотежно 
стање поремети, води се борба за опстанак: за чување форме, 
стање средине, и социјални систем пролази кроз критичке, рит- 
мичке фазе, услед социјалних епидемија: ратова, инвазија, уну- 
тарњих револуција, нових идеја и другог чега, што може бити 
узрок промене. Резултат ових борби и процеса је обично губ- 
љење форме, промене ранијих стања и у опште долазак си- 
стема социјалног у ново еволуционо стање: прогресивно или 
ретроградно, или пролазно, са трајањем дужим или краћим, са 
тенденцијом да се у првобитно стање врати, што се зове ритмом 
еволуционим. 

Ако се цивилизација, култура човечанства посматра, као 
горе поменути процес, она је сипорпозиција разних стања, која 
су постала услед разних промена равнотежних у системима со- 
цијалним. Оно, што вреди за културе, вреди и за чиниоце њене: 
етничке особине индивидуа и раса, које данас постају онако 
исто, као што су у прошлости постале услед спперпозирања 0осо- 
бина оних раса и народа, који су мешањем реметили стацио- 
нарна затечена стања етничка и нова стварали. Грчка је култура 
резултат сиперпозиција: затечене аутохтоне цивилизације пе- 
лашке са оријенталном и трачко-јелинском, која је, са севера 
Балканског Полуострва на 15 векова пре Христа, инвазијом 
унела битне потребне елементе етничке, који су у вези са по- 
годбама географским дали културу, из које се цела данашња 
цивилизација светска родила. Оваквих примера имамо за све 
промене у историји светске цивилизације. 


МЛ 


Ако са организама пређемо на социјалне системе, питања 
се прелаза равнотежних стања, са гледишта енергетичког, лако 
могу третирати, ако и тамо имамо у виду ове; три количине: 
енергију, капитал и рад. Под социјалном енергијом разумемо 
ону моћ једнога друштва, или државе, коју оно може у датом 
тренутку показати, ако се изазове на реаговања физичка или 
ма каква социјална. Капитал је јачина друштвена, која се огледа 
у затеченим органским јединицама (физичким системима) и 
свим тековинама физичким, моралним, психичким — социјалним. 
Рад је социјални по све идентичан са радом физичким. У уну: 
тарњем развићу једног социјалног система могу наступити, из 
ма каквих узрока, промене у горњим количинама енергетичким, 

али најчешће промене настају из судара два система одвојена. 
Судар може допринети да једне од горњих количина претрпе 
незнатне промене и онда се после поремећаја, враћа систем 
лако у своје првобитно стање. Могу се десити нагле промене 
и кризе су онда скопчане са враћањем система у по све ре- 
троградно стање а често у нестанак самог система. У обичним, 
нормалним, културним додирима су промене између поменутих 
количина споре и узастопне су промене равнотежних стања споре, 
постепене, прогресивне или ретроградне, као што је случај у суда- 
рима и конфликтима физичким или ма каквим социјалним (рефор- 
мација, социјалне револуције, интелектуални препорођаји и др.). 
Судар Рима и Грчке није поништио капитал и тековине културне 
грчке, но их је само са једног места репертирао на друго; судар Ту- 
рака са Европом уништио је многе културне тековине и у енер- 
гетичкој једначини социјалној балканских народа, традиција, 
успомене на прошлост сачувале су само слабе одсјаје од оног 
јаког фактора пропале културе и у њима представљале онај моћни 
фактор експанзије тих народа кроз пет и више векова. Овде је 
криза после судара поништила многе од постојећих државних 
система, неки су се опоравили тек после дугог низа времена, 
а неки се никад рестаурирати неће. 

Као што се капитал може напасти, променити и уништити, 
тако се у судару може и социјална енергија да истроши и услед 
тога промене да десе у системима. У тешким борбама за оп- 
станак, у вековним напорима извесног племена против инвазија 
и тиранија, често се кризе не могу преживети, и последице 
таквих криза су често скопчане са изумирањем раса и народа. 
Услед могућих промена међу поменутим факторима енергетич- 
ким, могу се лако механистички социјалне промене тумачити. 

Што се тиче примене Карнотовог става за промене равно- 
тежних стања ваља имати на уму: да је његова суштина у усло- 
вима функционисања каквог механизма, организма, система, — у 
условима да се процес збуде, у коме се промене дешавају међу 
појединим енергетичким количинама у једначини консервације 
енергије. Границе су неједнаке за промене енергије, топлоте 
(капитала) и рада при ма каквом процесу. Ако се ово има на 
уму онда се прелаз из једног социјалног стања у друго, било 
ретроградно или прогресивно, тамо пре јавља, где за ово услова 
има. Тако, водећи рачуна, при ма каквој промени и појави о 
условима физичке или социјалне природе, знаћемо у напред 

моменте дезагрегације система, или из хаотичке масе постајање 
какве физичке или социјалне средине. Утицај средина, ма 
какве оне биле, у вези је са тумачењем појава с погледом на 
принцип ентропије, јер се утицаји средина могу само тако ра- 
зумети, ако се у границе ставе силе, узроци извесних промена. 
Ако је случај са организмом и жели се утицај спољне природе: 
топлоте, влаге, атмосвере и другога да проучи, онда пратимо 
промене температурне, притиска, густине, да из тих количина 
нађемо одговарајуће промене у формама, функционисању, раш- 
ћењу и еволуцији органској. Ако је систем социјални, па тра- 
жимо утицај спољне природе, онда се поменуте количине доводе 
у везу: са јачином популације, развијеношћу физичком, отпор- 
ном јачином социјалне средина и друго, као са количинама, 
из чијих се промена могу разумети социјалне еволуције зависне 
од спољне природе. 

Ако се код ма каквог система: физичког, органског или 
социјалног, за један мах апстрахују утицаји спољне природе, 
ако се ма какав систем посматра, као пзолован и остављен 
утицају унутарњих својих сила, онда су еволуционе промене 
његове сведене на манифестације принципа консервације енер- 
гије, за случај кад су спољне силе нуле, и те су манифестације 
једнаке са садржином једначине о константности суме потенци- 
јалне и кинетичке енергије у сваком моменту. У нутарње еволуци- 
оно стање системско, сведено на манифестације на пр. физичке 
и интелектуално — културне, као на обележја потенцијалне и ки- 
нетичке енергије, ако се занемаре утицаји спољни, — показује да 
једно развиће бива на рачун другога. Стагнације у рашћењу 
популација културних (Француска, Енглеска, античка Грчка и 
Рим и друго) пример су за ово. Анализа ове сталне појаве 
може довести и до других узрока, до тога: да се напори културви 
у вишим формама еволуције социјалне не могу постићи без 
јачег потрошка физичке енергије, што се одазива на плођење 
и рашћење, али појаве гледане, независно од изнимака међу 
елементима каквога друштва, са гледишта механистичког ту- 
мачења, своде се на манифестације принципа о константности 
потенцијалне и кинетичке енергије. За појаве историјске, који 
би изгледали као изнимци од општег правила, на пример за тра- 
јање културе кинеске упоређене са несталим културама, може 
се навести пример трајања специја, према несталим варијете- 
тима, јер су неједнаки услови и по јачини и броју, за еволуцију 

једне индивидуе, варијетета и специје. Овде се за објашњење 
може навести велика стагнација у стадијумима еволуционим. 
Трајање извесних стационарних стања на пр. у Кини су била 
дужа и данашња етапа еволуциона је стадијум, који су нестали 
народи брзо прешли и преживели, Очекивања неких да из Кине 
буде каква прогресивна еволуција, која би пертурбације иза- 
звала у младој европској култури, није оправдано, јер је соци- 
јална еволуција у Кини кристалисала све форме друштвеног 
развића у таквом облику, да би свака еволуција, судар са каквим 
спољним системом, пре изазвао слом и крах после појава криза 
а не прогресивно еволуционо стање. 

Народи, који се прекидају у своме развијању; средине 
где се застоји стварају периодички од по неколико столећа, 
тек орзим темпом једва ако могу накнадити поменуте коли- 
чине енергетичке за свој правилан еволуциони поредак, — али 
ово последње тешко бива због измена у условима развића под 
новим утицајима импуласа са стране. На пр. развиће на Бал- 
канском Полуострву, где смо имали прогресивна еволуциона, 
неколика стања, заустављано је и спречавано, тако, да се почет- 
ком 19-ог столећа социјална средина у њему нашла у најни- 
жем нивоу културног развића према Западу европском. "Сто 
година је прошло на буђењу народа и стварању одвојених др. 
жава на периферији његовој, неколико је деценија прошло док 
су и нове струје прострујиле кроз земље неослобођене. Све је 
је ово само почетак новог еволуционог стања, стања које треба 
према развићу Европе да да нову хомогенију средину, подобну 
за нове еволуционе форме културне. Питање је кад ће се стићи 
са потребним условима за развитак балканских народа. Како 
често неразвијени елементи примају форме, владавине, при- 
мају обичаје и нарави, што често нема ничега заједничког 
са правом културом, — може се десити, да у данашњем процесу 
развијања ми од Европе примимо оно, чега у њој неће бити 
после неколико деценија, Највероватније је на пр. да ћеу Тур- 
ској бити борбе око одржања система конституционалног у вре- 
мену, кад ће Европа ту преживелу форму да напусти. 

Може наступити случај, какав је са Балканом у неколико 
махова био, да нас таласи европског развића затеку у процесу 
извесне консолидације, те да се спречи формирање јачих си- 
стема, као што је већ случај био, и да Балкан уђе у састав, 
каквог већег федеративног система европског, пре потребног 

времена, пре момента кад ће улаз Балкана у такав систем бити 
користан по његово индивидуално напредовање. Кризе се могу 
не преживети у погледу раса, народа, — али ма какве појаве да 
се збуду, процеси по принципима енергетичким ће се и даље 
развијати у социјалним системима, јер мене у формама у ко- 
јима се и кад јављају количине: енергија, капитал — навике, 
физичке и кулурне тековине народа и раса, рад немају никаква 
утицаја на основне, промене по којима се процеси режирају. 


МЦ 


Код органских појава се мора почети од манифестација 
органске енергије у првобитном организму (монери), од кога 
множењем и даље другим начинима, кроз фазе еволуционе, постаје 
сва данашња мултиформност органских појава. Витална енер- 
гија везана за постанак првобитне органске материје, неза- 
висно од тога, да ли сето и данас може десити у овако новим 
погодбама физичких сила, или се данас живот јавља из ембри- 
она, пора и ћелија, које постају из раније створене праискон- 
ске органске материје, — важна је за нас као енергетички фактор 
једначине одржања енергије. Вештачка партеногенеза (Гоеђ), 
везана витална са обичном физичком енергијом, уношењем анор- 
ганских материја у процесе извесних организма, доказ би био, 
не само нашег права узимати да је витална енергија оно исто 
што и физичка, но и то, да је постанак организама продукат 
обичних физичких сила и материјалних кретања, што је под- 
лога постанку облика и промена физичких појава. Најпростији 
"организам је представник формом и функционисањем својим 
једнога квантума енергије. Овај се организам развија дејством 
чисто физичких спољних или унутрашњих сила, — енергија се 
мења витална. Промена, ове енергије зависи од рада, којим се 
савлађују отпори спољни и унутарњи животом организама и то- 
плотом или каквим другим енергетичко-физичким фактором 
(електрицитетом, магнетизмом, светлошћу и т. д.). Веза између 
виталне енергије, рада и макаквих других агеанаса: топлотне, 
светлосне, електричне или друге енергије, даје основне услове 
за квалитативно разумевање процеса виталних у најнижим ор- 
ганизмима. Трансформационе моћи енергетичких количина за- 
висе од нивоа ових количина у чијим границама може посто. 
јати живот, функционисање организма. За топлоту су температуре 
мерила нивоска, за рад висинске разлике, притисци или напони 
разни код електрицитета, светлости и других појава узроци су 

променама. Кад се у развићу најпростијег организма достигну 
максимални нивои, у чијим границама живот може постојати, у 
чијим границама још може бити речи, што се рандмана тиче 
код организма као механизма, онда настају процеси : плођење, де- 
обом стварање сличних организама и обнављање процеса фи- 
золошких, које смо већ поменули. 

Ма код ког организма застали, можемо његове физиолошке 
функције довести у везу са енергетечким количинама једна- 
чине одржања енергије. Систем органски се може сматрати као 
неконсервативан, ако се поред унутарњих сила, које утичу 
на његово развиће и функционисање, додају утицаји спољне 
природе (околине), неорганске. Како су промене у околини по- 
степене и режим је створен спољном природом стационарно, 
прилично, стабилно стање, органски се системи сматрају за за- 
висне од унутарњих само сила — сматрају се за консервативне 
системе. Под унутарњим силама органских система разумемо 
овде и унутарње узроке промена индивидуалних система и 
оне узроке спољне, који долазе од судара, контакта и узајам- 
ног живота индивидуалних сродних и различитих организама. 
Овакви су спољни узроци они, које десцендентна теорија налази 
у борби за опстанак, селекцији вештачкој и природној, сексуалној. 

Сматрани организми као консервативни систем они носе у 
себи особине, како појединих органа, тако и организма као целине, 
да се слабо мењају, одржавају се чувајући, индивидуалне особине 
своје специје. Ако се цео органски свет сматра као један си: 
стем, склопљен из организама, аналого склопу организама из 
ћелија, и он је консервативан, јер подлежи утицају унутарњих 
узрока променама, сматрајући спољну, физичко-неорганску при- 
роду, за једно стационарно стабилно стање, које не може битне 
промене у коначним малим размацима времена да изазове. 

Монере, сложен организам, цео органски свет у датом 
моменту представља механизам, у коме се врше процеси физи- 
олошки на основу промена о узајамном претварању енергетич- 
ких количина: енергије, рада, капитала (топлоте, светлости, сте- 
чених особина, наслеђа, атавизма и др). Организми, или систем 
склопљен из организама, функционисањем дају рад на рачун 
потрошка извесних енергетичких, физичких количина из око- 
лине системске, чији процеси појачавају развиће морфолошко 
система, што је у вези са променама виталне енергије систем- 
ске у ретроградном или прогресивном смислу. Делови система, 

били ти делови ћелија у организму, или организми у орган- 
ском свету, имају у својим индивидуалним еволуционим ета- 
пама максимуме и минимуме, како за облике морфолошке, тако 
и за рандмане физиолошко-биолошких процеса. Трајање рит- 
мичности процеса и форама је како где, дужег или краћег 
века, док је организам, систем, — органски свет, специја, фела, 
варијетет дужег века од трајања елемената, из којих се си- 
стем састоји. Живот се органски не троши лако у целини, као 
у индивидуалним организмима, елементима система; и ако се и 
у целини као и у одвојеним организмима појави ритмичности 
настављају и ритмичност једна од друге разликује по времену 
трајања појединих фаза. 

Многобројност облика, у којима се органски живот јавља 
(рачуна се, да је са типовима палеонтолошким морало бити само 
за фауну 700.000 специја, од којих се једва до сада нашло 
10.000 Хеттпауег), показује с погледом на особине типова извесне 
законитоси: одржање специје, ишчезавање специја по пости- 
гнућу максималног стаса, специјализације типова. (Соре), поста- 
нак специја укрштањем; наслеђивање особина и промена ути- 
цајем спољне природе (Бататек, Пагу ) и друго. Ми ћемо 
покушати да ове основне законе, чије се квалитативне особине 
за данас знају, доведемо у везу са законима механичке енер- 
гетике. Тумачење механичким узроцима, како појава физиолош- 
ких, тако и биолошких и постанка морфолошких особина, данас 
је предмет проучавања евих зоолога, палеолонтолога и биолога 
(Соре, Гоеђ, Пертеје, Маесећ, и др.) 

Појаве вештачке, зване тако услед нарочито склопљених 
услова да се из процеса изазову појаве, иреверзибилне су. У 
затвореним системима, изолованим, појаве су такође иреверзи- 
билне. У васиони, сматраној као једном механизму, природне 
појаве су вероватно реверзибилне, као што су такве безбројне 
појаве у системима већих размера. 

Ваља разликовати процесе и продукте процеса, кад је у 
питању иреверзибилност појава. Претварање топлоте у ради 
обратно су процеси, док су продукти на основу тих процеса 
многобројни и за сад нас се тичу овде форме система: физич- 
ких, органских и социјалних. Процеси су природни реверзибилни 
док су форме (морфолошке особине) системске иреверзибилне. 
И ако ма који орган и делић система органског или анороган- 
ског, има одређене функције у процесима физичким, физио- 

лошким и социјалним, ипак је форма тих органа, који су функ- 
ције радња, функционисања и времена — иреверзибилна, као и 
сами органски системи. (Закон ПоПо-ов о иреверзибилности 
еволуције). 

Из досадањих опажања појава органских мало је таквих 
закона уочено. Уочена је нестабилност системска, организама. 
Специје, расе, варијетети, редови, класе су привремено стабилне 
форме. Слути се, и по узајамном утицају спољне природе на 
еволуцију органску, на постанак протоплазме из чисто физичких 
средина. Опажањем је откривено: да су последње еволуционе 
форме специја и последњи дани тих типова органских. (101- 
Фапотпапфабоп де баШе) Примећено је, да су еволуционе форме 
иреверзибилне, да услед утицаја спољне природе, селекције, 
борбе за опстанак и других узрока, постигнут равнотежни тип 
форме, не може обрнутим процесима да се врати у облик органа 
или организма, из кога се еволуцијом дошло до посматране 
форме. У низ основних закона зоолошких долази овде и закон 
о специјализацији грана филетичких и полиморфизам. 

Ако се на ово неколико основних биолошко - зоолошких 
закона зауставимо, онда су следеће консеквенце за социјалне 
системе. Форме социјалних система пропадају кад се постигну 
последње, крајње фазе еволуционе. Разлике су само у трајању 
стационарних стања извесних фаза. Зоолошко-морфолошки за- 
кон, да је трајање једне специје у обрнутој вези са трајањем 
равнотежног стања јединке (живот јединака) примењен на дру- 
штво, казује, да су прогреси индивидуални у социјалним си- 
стемима, стварање више нивоа, неједнаких етапа за брзо ме- 
њање равнотежних стања, брзо еволуирање и приближавање 
стадијуму изумирања форама карактеристичних за дотични ево- 
луциони систем. Ако се до извесних социјалних установа, си- 
стема владавина, форама дође у еволуцији процесима се не 
може изазвати иреверзибилност у формама. Процеси могу бити 
реверзибилни али су форме иреверзибилне. Ово ће јасно бити 
ако се једним примером објасни. Апсолутистички систем у ка. 
квој држави и народу еволуцијом се замени демократским си- 
стемом владавине и не може се никада вратити ретроградном 
еволуцијом ранији систем апсолутистички, из кога је демократ- 
ски постао; и ако се привремено и врати каквом пертурбаци- 
јом систем апсолутистички у народу, који је живео под слобо- 
дама, трајање ће тог поремећеног стања равнотежно-социјалног 
бити кратко. 

Са енергетичког гледишта, прелази са једних форама у 
друге ма ког система, сматрајући системе као механизме, леже 
у потпуном искоришћењу односа једне врсте енергије у другу: 
топлоте у рад, капитала у рад, рада у топлоту и капитал ит. д. 
Еволуција је системска у већем рандману тих система. Више 
форме из рада добију више топлоте но ниже, али у том бољем 
искоришћењу постижу се једновремено и крајње еволуционе 
етапе у формама системским, механизмима природним. Стања 
су све нестабилнија са гледишта механичког, што су рандмани 
већи и утицаји су пертурбациони многобројни, да промене иза- 
зову у вишим формама еволуционим. Овде леже тумачења, 
узрока изумирању специја, кад се постигну највеће величине 
тела (101 де Гапеталаоп де стапдецг ди согрз); и тако се ту- 
мачи нестанак јако развијених народа културних. Сваки је на- 
род пропао у последњој својој највишој еволуционој етапи, 
само што на жалост има много градација између ових послед- 
њих етапа у разних народа. Најнижа етапа једног народа често 
одговара највишој другога, и у томе и лежи она разноврсност 
и разноликост у еволуцији општој. 

"Како су, при постигнућу последњих етапа еволуционих 
какве специје, извесне социјалне форме или ма ког система 
физичког, многобројни узроци спољни а и унутарњи системски, 
да се спречи долазак у последње етапе, отуда могућност по- 
јава нових специја, варијатета, нових социјалних система и мул- 
тиформност форама. Постанак се ових разних нових прелаз- 
них етапа, до крајње еволуције, тумачи онда разним узроцима, 
који се разно крсте, према месту где се систем посматра. Каже 
се: да су добивена стања резултанта из разних компонената, да 
су стања постала укрштањем, наслеђем, акомодацијом, мешави- 
ном, додиром посредним и непосредним и тТ. д. 

Ако цео органски свет, рачунајући ту и системе социјалне, 
посматрамо без обзира на форме и промене морфолошке, посма- 
трамо са енергетичког гледишта прелаза енергије једне врсте 
у другу, онда он у једном моменту представља известан квантум 
физичке енергије, која се мења по енергетичким једначинама: 
утицајем спољне природе (рад) и утицајем наслеђених диспо- 
зиција (капитал) за еволуирање појединих делова тог општег 
система. Границе су многобројне и разнолике у којима се про- 
мене могу збивати енергетичких количина; а у вези су са тим 
границама и трансформациони коефицијенти за прелаз једне 

енергетичке количине у другу. Принцип је ентропије по све 
очит и јасан за елементе појединих система и делове општег 
вистема, али су сувише далеко етапе, ако се живот система по- 
сматра као целина, да за систем наступи по принципу ентро- 
пије униформно равнотежно, органско, хомогено стање, у коме 
нема никаквих манифестација живота. Но, у колико је лако 
појмити крајње границе за органски систем, кад ће наступити 
фаза равнотежна, из које се без спољних каквих узрока про- 
мене не могу десити; у толико је готово невероватно за васиону, 
да ће доћи у то стање униформно, у коме никаквих манифестација 
за промене, процесе и појаве не може бити. Иреверзибилност је 
невероватна у великим системима, а изгледа по многобројности 
узрока, који спречавају хомогено униформно стање ненивоско, 
да је немогућа за васиону. У овим се облицима да исказати 
суштина и опште еволуције светске. 

Прогрес, еволуција, ретроградација су субјективни наши 
појмови о стадијумима процеса и појава природних. Категори- 
сање форама, организама, система може лако довести до горњих 
појава, али ма које стање наше васионе, посматрано независно 
од градација горњих, показује тенденције, — што се форама, про- 
цеса и појава тиче — најразноврсније; и све скупа промене у да- 
том моменту су енергија васионска, са тенденцијом промена, 
која је скуп свих делимичких тенденција, без обзира на про- 
грес или назадак по нашем схватању. Како су диспаратне тен- 
денције за промене, то је извесна еволуциона етапа, форме, која 
је израз материјалног кретања, светске енергије и ако дина- 
мичко лабилна равнотежа, стања су стационарна, која споро 
еволуирају. Ако се погледа на положаје звезда, које чине де- 
лове разних система, чије све брзине скупа дају светску енер- 
гију, онда је стање данашње, у погледу положаја тих тела у 
васиони као систему, форми извесној, готово стационарно уни- 
формно и ако се међусобна одстојања свакога часа мењају. 
Време трајања ових равнотежних положаја је бескрајно велико, 
тако да се пре може говорити о стационарном стању нелабил- 
ном, но о динамичким равнотежним положајима, каква су стања 
у системима органским и социјалним. Еволуција, из стања прош- 
лих, садањих и будућих, показују етапе за форме иреверзибилне 
(закон ПоПо-ов генералисан). Нијанси су еволуције изражене 
у полиморфизму и прогресивној специјализацији, у два основна 
закона органске еволуције. Ове форме, у којима се еволуција 

светска манифестује, нарочита су тумачења промена и фаза 
енергетичких количина и имају вредности за еволуцију форама 
материјалних, док су за идентичност процеса физичких безна- 
чајни називи, јер се у свима видовима еволуције увек мани- 
фестују исте промене енергетичких количина у једначинама 
енергетичким. 

Ако на форме социјалних система, на пр. држава приме- 
нимо опште законе биолошке: ПоПоу и закон о увећању обима, 
стаса, и других, излази: да, и ако се губе облица, закони енер- 
гетички остају исти, и за еволуцију социјалну имамо по све 
сличне појаве биолошким процесима код индивидуе, специјеи 
родова. Рађање нових форама деобом ћелије примењује се на 
постанак држава мањих из једног центра: деоба римске импе- 
рије и македонског царства; постанак грчких малих државица; 
будуће распадање велико-британских данашњих поседа, слично 
шпанским одвојеним колонијама и федерирање одвојених соци- 
јалних система аналого: северо-америчким државама. Кад један 
социјални систем достигне максимално савршенство, по форми и 
унутарњој својој вредности, облик му се губи услед најмањих 
потреса, и ако за општу социјалну енергију губитка нема ни- 
каква, за индивидуалност његову значајно је нестајање форме 
његове. За ово имамо примера код свих несталих култура: 
асирске, египатске, персијске, вавилонске, грчке, римске, визан- 
тијске, — а иста судбина чека нове цивилизације, којима су мо- 
менти највећег прогреса и дани вестанка њихове индивидуалне 
форме, и губитак њихове активности и енергије у мору оних 
великих покрета енергетичких, из коих се стварају појаве и 
живот будућих промена и процеса културних. Као што је нова 
каква форма органска склопљена из изумрлих форама, ћелија, 
чије је наслагање дало систем витални и извор живота, — дало 
систем, у коме се врше манифестације живота по принципима 
енергетичким, — тако и данашњи социјални систем има форму, 
на основу ишчезлих форама прошлих система, у којој пулсира 
нов живот и појаве се дешавају аналого оним појавама, које 
су у прошлости биле, увек по сталним и вечитим општим за- 
конима природним. 

ТРИНАЕСТА ГЛАВА 


1 Социјалне силе — јачине њихове и правци. — П Социјалне силе инерције: 

— принцип акције и реакције. — ПТ Мерење сила — паралелограм сила. — 

ТУ Рад, енергија и капитал у социјалних појава. — У Емпирички социјални 

закони. — У! Тумачење социјалних појава, дескрипштивно и механистичко. — 
УП Кружење материје. 


1 


Данас се у механици сила представља вектором. Она је 
изједначена тим начином са количином математичком. Сила је, 
ма каква она била, независно од извора постанка њеног, пот- 
пуно одређена: јачином, правцем и нападном тачком. Остаје да 
видимо, шта ова три елемента значе за социјалне силе, и како 
се одређују. 

Социјална сила, ма каква: морална, интелектуална, еко- 
номска, етничка — психичка или психо-физичка, извора има. 
или у индивидуама, елементима из којих је склопљена појава. 
социјална, или је њен извор средина социјална: али сви у по- 
следњем случају, извор може сматрати као резултанта индиви- 
дуалних, елементарних извора. 


Ако посматрамо етничке силе, које се оцртавају као 0со- 
бине средњега типа у извесном народу, племену, раси, ипак се 
ради налажења извора сила, импуласа променама социјалним, 
услед тих сила, морамо зауставити на испитивањима особина 
етничких на индивидуама. Типичке индивидуе за проучавање 
особина етничких су: песници, научари, политичари, техничка 
разна лица, предузимачи, пољопривредници и у опште пред- 
ставници главнији свих редова делателности умне и матери- 
јалне једнога народа. Карактер једнога народа у разно доба 
или разних народа у исто време, може се проучити по особи“ 
нама индивидуалним типских представника дотичног народа, 
племена и раса у разним временима, или разних народа у исто 
време. Кад се елиминишу заједничке особине разних народа, 
племена, раса, које су исте у карактеру свих народа и времена, 
онда оно, што је типско, остаје као елеменат, количина којом 
се, преко карактера, одређују средине етничке, које дају им- 
пулсе за процесе и промене социјалне. 

Ово што вреди за тражење извора сила етничких, вреди 
и за изворе макаквих других сила социјалних. Ако се осећаји 
естетички, или развијеност интелектуална, или моћ економска, 

или јачина материјалне културе, хоће да проучавају као извор 
сила за извесне покрете социјалне и њихове процесе, ипак се 
мора полазити од творевина индивидуалних, или оних дела 
колективних, која су карактеристична и из којих се може наћи 
оно, што је типско за обележје ових извора сила. За поједине 
народе, ради проучавања особина интелектуалних, естетичких, 
етичких и морално-материјалну њихову јачину, мора се соци- 
олог заустављати на делима: Омира, Платона, Аристотела, Фи- 
дијуса, Виргила, Дантеа, Рабелеа, Шекспира, Гетеа, Сервантеса 
и других. Мора проучавати ради промена у администрацији, 
привреди, индустрији и култури: Монтескија, Макијавелиа, Ен- 
цоклопедисте, Конта, Бекла, Адама Смита, Маркса и друге. 
Ако се прогрес науке хоће да прати, и то да посматра као 
извор промена социјалних, онда су извори најбоље проучени 
у великим синтетичким делима: Архимеда, Евклида, Галилеја, 
Коперника, Њутна, Хајенса, Декарта, Конта, Ламарка, Дарвина, 
Пастера, и других сличних типских представника нових пра- 
ваца и импулсивних извора нових социјалних сила, које су 
стварале и стварају социјалне процесе и покрете. Важни су ти- 
пови активности социјалне, у чијим се особинама такође одртава 
природа извора социјалне силе, велики политички борци у 
разних народа данас, као и сами народи кроз разне векове. 
"За историјске догађаје не могу се обићи личности, као што су: 
Рамзес, Дарије, Милтијад, Демостен, Александар Велики, Напо- 
леон, Цезар, Цицерон, Савонарола, Лутер, Христос, Буда, Џин- 
гисхан, Тамерлан, Карло Велики и други, јер живот њихов 
носи обележје средине у којој су живели, објашњава покрете 
и процесе прошлих времена, и активност њихова била је не 
само извор покрета у доба кад су живели, већ се преко иш- 
чезлих промена и покрета, пренела преко прошлих поколења 
на садање и неће се трагови њихове активности утрти ниу 
најдаљој будућности. 

Има тековина људских, какви су.из прошлости монументи 
материјални, који данас могу јасно показати особине народа иш- 
чезлих по форми са лица земље, својим цртама, нијансама боја 
у композицијама, распоредом и пластиком. Данашње творевине 
техничке су потребни елементи да се разуме данашња соци- 
јална средина, као извор сила социјалних, јер се у зградама, 
конфору, брзини споразумевања и долажења у додир, налази 
све што је потребно, да се средина као извор сила проучи. У ме- 

нама стила, од храмова вавилонских, асирских и мисирских, 
преко Партенона, Пропилеа, Пантеона и Аја-Софије, до готских 
домова и данашњих великих творевина техничких, може да. 
прати мењање не само естетичких осећаја човечанства, већ и 
његове моћи: интелектуалне, етичке и физичке. Нианси у сти- 
ловима су изрази за нивоске разлике психичке и физичке оних 
средина, које су служиле и данас служе као извори сила, које 
условљавају покрете и стварају процесе социјалне. Ритмичност 
процеса и промена социјалних се нигде боље не оцртава ноу 
творевинама архитектуре и технике људске. Храмови, мостови, 
споменици, градови и друге творевине ума и снаге људске су 
ухваћени тонови, нијанси, боје, флуктуације, јачине, ритам 
душе, ума и физичке моћи народа и векова. Сводови разни, 
капитли стубова, распоред зграда, величина засвођених про- 
стора, осветлење храмова и зграда, декорације: орнаментске,. 
сликарске, скултурске и техничке су изрази, не само за јачину 
моћи уметничке, за јачину материјалне културе оног времена, 
кад је све то поникло, већ то казује дубину ума, осећаја, мо- 
рала, њихову просторност ; особине елемената, из којих је објекат 
сачињен у архитектури носи обележје великодушности, тесно- 
грудости, мрачњаштва и слободоумља: људи, векова и народа, 
који су стварали споменике у прошлости. Ниједан потез учињен 
данас није одвојен од особина каракта народа, у коме је пони- 
као. Оно, што се зове стилом једнога народа, обележје је осо- 
бина карактерних психифизиса тога народа и проучавање из- 
вора социјалних сила најбоље је са оних елемената, који упи- 
јају, и носе собом у отисцима обележене и оцртане типске 0с0-- 
бине расе, народа и времена. 


К. Стојановић. 


(НАСТАВИЋЕ СЕ) 


ЈЕДНА ВЕСЕЛА НОЋ 


Пријатељима који се чуде. 


Ви знате да сам бедан и сирома; 
Не разумете сада га мном што је. — 
Сав свој бол ја сам оставио дома, 


И доно душу чисту, срце своје... 
Не мислим, сада, на крваве часе 
Што бише досад, — они се не броје... 


Сад вина амо, једном и ја да се 
Ко човек прави покажем међ људма: 
Да познам срећу наше срећне расе, 


И да је, силом, задржим у грудма!... 
А кад одавде опет одем дома, 
Мој бол ће, опет, старим својим ћудма, 


Показат да сам бедан и сирома... 
Велимир Ј. Рајић. 


МРТВИБОГОВИ 


Мудрости доста! (0, пали смо ниско. 
У вечну ноћ нас наше воде зубље, 

А чини нам се сунце нам је блиско. 
Мремо без свести, тонемо све дубље. 


Раскрстили смо са прошлошћу гњилом, 
У ноћ зала је погребосмо целу, 
Будућност својим љуљушка нас крилом. 
Сами у своме грцамо опелу, 


А чини нам се то је песма дана, 
Песма спасења и живота млада. 
Кријемо прошлост с похлепношћу врана, 
Грцамо у сну вечних маскарада. 


А чини нам се да здерасмо маске. 
Разлупали смо богове и горди 
Слушамо голих речи празне праске. 
И слични дивљој Атилиној хорди, 


„Кртвенике смо развејали давно. 

И сад без вере у магле јесење 
Дршћемо бледи и плачемо стравно: 
Срушеног храма дави нас камење. 


Пустош без искре светлости што плама 
Скуд око нас је, а нама се чини 
Истине зубља да гори у нама 

И да нас води небеској висини. 


Зар је већ јесен човекових дана 


МРТВИ БОГОВИ 


Посула иње по срцу, затрне 
Последњи спомен прошлих великана 2 
А светлост камо да из магле црне 


Води нас Богу: Бога, Бога камо; 
Истина ваша и наука нова 

Вечито гробље умова је само, 

А над њим сјакте Вавилонска слова. 


0, ја бих радо приче праисконске, 
Ја волим бајке: младости су пуне, 
У њима јек је трубе јеликонске; 
Док ваша срећа по гробљима труне. 


Нек' моја срећа сања и на лажи, 
Више је волим но науке ваше: 

И луду младост моје око тражи, 
А најмудрији гробари га плаше. 


У дуге, кишне и јесење ноћи 

Крај разрушених гледам жртвеника. 
Бесциљан живот без вере и моћи 
Блуди по магли и грца без крика. 


М. Бојић 

Поворишна игра у једном чину 


ЛИЦА: 
Служитељ први | Господин са меницама 
Служитељ други Чиновник са кратким рукавима 
Служитељ трећи и ногавицама 
Шеф први Дама под густим велом 
Шеф други Лиферант Н. Н. 
Шеф трећи || 


Догађа се у Београду. Време садашње. 


Појава прва 
(Обично-намештена канцеларија са чивилуком, пљуваоницом и дугметом за 
електрично звонце.) 

Служитељ први (омален, сув, чупав, са једном дрвеном ногом 
без стопала и са прљавим шалом око врата. Стоји, наваљен на стб, и једну 
дописну карту полугласно сриче:) „Пош-тов-ан-и, поштовани, Гос-под- 
ин-е, Господине, пору-чен-и, поручени, сир још нис-ам стиг-а0, 
стигао, да Вам испор-уч-им, испоручим. Извини-и-ите, извините, 
али сељ-ац-ац-и, сељаци, лажу као ват-ват-ра, ватра. Већ су ме 
њих трој-је, слаг-а-али, слагали. Ов-ов-ових дан-а, дана, сиг- 
гур-гур..“ (Оставља ту карту на сто и са стола узима другу.) Овај тек 
лаже к'о ватра и одговара се на сељаке; мора бити: или је 
пропио паре или гледа да изврда обећање 2 Знам ја те лажљиве 
чиновнике: за класу, дијурну, или за згодан положај, и Бога 
ће слагати! (Пиљи у другу карту и сумњиво врти главом. Сриче:) „Прш- 
прш-пршуту и кај-ма-к, кајмак, сам дан..“ (Врата се отварају. Он 
нагло оставља карту на стб и крпом ревносно брише ивице стола.) 


Појава друга 


Служитељ други (висок, сув, са великом главом на дугачком 
и танком врату, у дугачком извешталом капуту и прљавим чизмама. Улази 


КАНЦЕЛАРИСКО ВРЕМЕ 43 


и затвара врата за собом. Ух! Стао нисам одјугрос! Табани ми се, 
чини ми се, упалили... 


СОлужитељ први (подбочио се према њему.) А зар мислиш 
да је мени лаког!... Ја још једини овде издирем, док ви сви 
трчкарате по чиновничким кућама... Још од пет сати ја 
овуда, бане мој, лупам овом својом дрвеном ногом!... Па кад 
на све то још неко искриви уста и каже ми оно што не треба 
да се каже једном онакаженом човеку, е онда, — е онда ми дође 
да скинем овај патрљак и да га њим гађам посред чела! 


Служитељ други (чеше се по врату.) Море, сви се ми му- 
чимо и за муку смо створени, него да ти ја сад кажем једну 
своју муку!... Ограисао сам... Јуче добио господин нека ђа- 
воска јаја из унутрашњости, и синоћ ми рече да их однесем 
једној госпоји, и ја их однесем... Види ми се нека фина и добра 
госпоја...' Кажем: тако и тако, посло, с опроштењем, ово го- 
сподин и поздравио много... Она прими јаја, све се смешка, 
даде ми столицу да седнем, па ме после узе тако вешто испип- 
кавати: добива ли господин често такве пошиљке из унутраш- 
њости и шта с њима чини» И ја се још ништа не сећам, и још 
ме ђаво надари да кажем да је ономад добио прасе и да га је 
послао ту иту. А она се на то ућута, као да се присећала коме 
је тај поклон учињен. После оде у собу. Нема је, нема, док се 
опет појави... И ја још очекујем неку час'! Јадна ми та час ! 
Јер кад она плану, ја се скамених... „Носи то — вели — тамо, 
куда је твој господин ономад послао прасе!“ А заиста сам баш 
ја и однео то несрећно прасе и још уз то неке колаче... 
(Служитељ први значајно узмахује главом. Ја јаја вратим и кажем 
господину да сам кућу наш'о, али код куће нема никог, па још 
— на ђавола! — додам и то, да ми је једно дете казало да је 
госпоја отпутовала некуд!... Реци по души, шта сам знао 
другог2! А сад опет не знам шта ће бити од мене! 


Служитељ први (сумњиво врти главом.) Е, Бога ми, то је 
дебела ствар!... Међер, још је донекле за мене срећа што немам 
једне ноге!... А док сам им о обе ноге здраве, им'о сам ти ваз- 
дан белаја у служби. Једанпут сам, тако, погрешно пред'о једно 
љубезно писмо, па је после било бруке до гуше, и ја сам ти 
неки пет месеци ост'о без службе!... 

Служитељ други (забринуто: Јутрос сам '"тео да идем 
да је молим, да богорадим, али (ставља прст на чело) помислим — — 

(Врата се отварају. Служитељ први опет ревносно брише ивице стола, а слу- 
житељ други пришао прозору и затвара га.) 


Појава трећа 


Служитељ трећи (омален, стар, са руском фризуром и лажљи- 
вим очима; има на себи отрцан капут на струк и дроњаву машну на прљавој 
кошуљи. Прилази првом служитељу, хвата га за рукав, лукаво се смешка и 


показује прстом на сто. Данас господин има једно писмо због којег 
ђе јамачно бити много весео. (Служитељ други га радознало погледа.) 
Хе, знам ја ту руку! Та иста рука често је писала и бившем 
господину... Мајко Богородице, шта сам ја ту части Бидео! 
(Показује руком на свој капут.) И овај капут ми је отуд. (Смешка сеп 
врти главом. Али ја само вешто и фино! Пита ме она за ово, за 
оно, куша ме, видим, а ја само (показује руком) низ длаку. Знам 
ја шта је женском мило чути! 

Служитељ други: Е, то си се ти, видиш, извештио ! 
(Значајно се погледа са служитељем првим.) 

Служитељ трећи: Море, стара сам ја лисица!... Мени 
је мучно само док не докучим неку чиновничку тајницу, после 
ја тога чиновника (показује прстом) ево овако вртим око прста ! 
(Чује се у ходнику да звони.) 

Служитељ први: Неко звони! 

Служитељ трећи: Иван архивар и Ангел практикант. 
Њима до подне не можеш воде надавати, као да по сву драгу 
ноћ ждеру само слану рибу!... Бестрага им глава! Ено им 
чесме!... (Поверљиво:) Само нешто да вам кажем: ја сам, Бога 
ми, мислио да само ми, служитељи, чпијунирамо, а јуче сам 


се уверио да су и чиновници прави, ама баш они заистински — — 
(Врата се отварају. Служитељ први опет ревносно брише ивице стола, слу- 
житељ други нашао се у послу и притврђује затвор на прозору, а служитељ 
трећи узврдао се, намешта косу и укопчава се.) 


Појава четврта 


Шеф први (човек средовечан, симпатична изгледа и елегантно 
обучен; улази и убезекне се.) Каква је то скупштина овде! 


Служитељ трећи (дубоко се клања и лукаво се смешка.) До- 
сад смо јурили муве! И једна се била узјогунила и баш ни- 
како неће напоље! (Разгледа по соби. Ено је! Савле, ето је баш 
над твојом главом ! (Показује прстом на зид више главе служитеља првог.) 
Убиј је! 

Служитељ други (абуњено: Нека погана мува... Мора 
бити да је из господин-Милићеве канцеларије! 

Служитељ први (услужно се окреће према показаној му муви, 
прикраде се зиду, замахне крпом и поскочи на једној нози. Крпа пљесне по 
зиду и дрвена нога лупне о пбд., Ту си! И с тобом је свршено! 

Служитељдруги (ревносно притрчи, сагне се, међу два прста 
узме убијену муву и тријумфално је показује шефу.) Ево је! 

Служитељ трећи (такође притрчи; усхићено:) Познајем 
је! Она је! 

Шеф (прилази чивилуку, оставља штап и шешир и прилази столу. 
Служитељи се заглаве на вратима. Чује се да дрвена нога лупа и у пред- 
собљу.) Скандал од гадова и глупака! (Седа за стб, вади сат и гледа 
уњ.) Тек десет. То сам ја данас нешто поранио! (Враћа сат у 
џеп, трља очи и протеже се. Монотон и досадан живот! (Звони.) 


Појава пета 


Сл ужитељ први (лупа дрвеном ногом, отвара врата и опет 
лупа дрвеном ногом. Молим, ви сте звонили! 

Шеф (љутито; Нека дође неко други! (Служитељ полази на 
врата, лупа дрвеном ногом, притвара за собом врата и опет лупа дрвеном 
ногом. Стопут сам досад казао да ми се он не јавља кад звоним, 
и он опет! Гад!... Ја управо и не знам зашто и држе тога 
богаља овде, осем ако се не мисли тим симболично казивати 
да је наша цела администрација само на једној нози! (Врата се 
отварају.) 


Појава шеста 


Служитељ други: Молим, ви сте звали 2 
Шеф (надмено:) Јест. Кафу ! (Служитељ натрашке излази и за 
собом нечујно притвара врата.) 


Појава седма 


Шеф (разгледа дописне карте и чита адресе писама.) Ти, братац, 
просто лажеш за тај сир! (Поцепа карту и баци је у корпу.) И ти, 
братац, за ту пршуту ниси ништа бољи од једног обичног лажова! 
Већ је три месеца како ме вучеш за нос! Вуцибатино једна! 
(Поцепа и ту карту и баци је у корпу. Отвара писма, чита их у себи, врти 
главом, цепа их и баца у корпу.) Охо! Та још прети скандалом!... 
Добро, а ја ћу ти баш показати да се ни твојих скандала не 
плашим !... Шта 'оћешг — '"Оћеш баш силом:!... Е, нећеш! 

(Цеша писмо на ситне комадиће и трпа их у један џеп. Из другог џепа вади 
новине, устури се на столици, пребаци ногу преко ноге и летимично чита.) 
Охо! Енглеској, дао Бог, све мало! "Тела би цео сват да згужва 
и исцеди у својој песници, а све гао бајаги у интересу хума- 


нитета, културе и цивилизације!... Дивно!... Хвала јој лепо! 
(Пакосно:) Аустриски гадно! (Зева.) А, гле, и овај се жени!... 
Таква шушумига, па се и он жени!... Шта ли се то томе божјем 


створењу прохтело ! (Иронично: Да умножава људствог! Хахаха! 
(Оставља новине на сто, вади мараму, брише нос, дотерује бркове, пући 
усне и гледа низ нос. Опет узима новине и нешто чита на трећој страни.) 
Е ово је заиста скандал! Дошло је време да човек раслабљених 
живаца не сме више да узме новине у руке!... Све саме не- 
среће, као да се живот и свет састоје само из несрећа! (Узбуђено:) 
Судар возова, бродолом на мору, рудник засуо толико и толико 
радника, жена родила страшну наказу, отац обешчастио кћер, 
кћи отровала матер и... и нигде да наиђеш на ведру, лепу и 
пријатну ствар! (Окреће четврту страну и разгледа огласе.) Све саме 
лажи! (Бенави се:) „Чисто и природно вино!“ „Елегантан стан!“ 
„Млада и солидна жена нуди се код самца за домаћицу !“ Још 
није него! (Врата се отварају.) 


Појава осма 


Служитељ други (уноси на послужавнику кафу, чашу воде 
и парче шећера, и то услужно ставља на стб пред шефа.) Извол'те! (Одмиче 
од стола два-тра корака и прави услужно лице.) Питао сам за кифлице; 
данас ће бити тек у једанаест! 

Шеф (зачуђено и гневно:) Штаг! Тек у једанаест #! 

Служитељ: Јест; тако су ми казали... 

Шеф: Лепа парада!... Е, онда нека их сам једе! Магарац! 
(У парченце хартије увија шећер и меће га у џеп.) Ово је за ону моју 
пудлицу. 

Олужитељ (умиљато: За оно ваше малог! 

Шеф: Јест, за Аделу. 

Служитељ: А ја сам, господине, једанпут видео да једно 
сељачко куче једе бонбоне! 

Шеф: Е!... То је врло интересантно; то би баш вредно 
било забележити... Па баш сељачко % 

Служитељ: Сељачко... реп му био сав учичкан... 

Шеф: И једе бонбоне! Баш оне заистинске 2 

Олужитељ: Једе, Бога ми! 

Ш е ф (вади табакеру и припаљује цигару.) То је заиста врло ин- 
тересантно... (Радознало: А шта одјутрос има новог код нас; 
(Сркне кафу.) 

Служитељ (грчи рамена. Готово ништа. 

Шеф (ваинтересовано:) Баш ништа г! 

Служитељ: Има то да је господин Иван опет дошао 
пијан... Био се грдно развикао и прети да ће да упали ар- 
хиву!... Вели: „Шта ће држави те глупости!“ Сви смо му 
се смејали. 

Шеф: Лудак! (Опет сркне кафу) А пита ли се, грешник: 
колико је после година робије у глави такве једне паљевине 2! 
Хехе! (Врти главом. Носи га ђаво, носи! 

Служитељ: Не да му ђаво мира... Савле каже: има 
нека земља на свету, тамо негде далеко од нас, ваљда преко 
мора, у којој се добије секира по врату и за једно искречено 
државно перо!... А камо ли још за оваке ствари! (Са услуж- 
ним изразом на лицу натрашке се измиче к вратима.) 

Шеф: Па још2%... Шта још има новог 

Служитељ (прилази на прстима к столу. Поверљиво:) Оно де- 
војче из чаршије, што сваког јутра тражи господина Јешу, опет 
је било... 

Шеф (заинтересовано:) Паз 

Служитељ: Па смо га вешто испипкали. .. Има нешто. 

Шеф (ваше заинтересован :) А шта то има:! 

Служитељ (поверљиво: Нешто мало нам се и оно иска- 
зало, а после Игњат звирио кроз кључаницу и вели: љубе се! 

Шеф (зарадовано:) ЈБубе се2!... Фина ствар!... Гле ти 
њих, молим те!... Само на то треба и даље мотрити, да ви- 
димо шта ће најпосле бити... (Врти главом, смешка сеи трља руке.) 
Хохо, љубе се! 

Ол ужитељ (опет се натрашке измиче к вратима, са појачаним 
изразом услужности на лицу.) Хе, знамо ми већ шта треба даље... 


Шеф: А осем тога (Опет сркне кафу и повуче дим из цигаре.) 
Говоре ли шта чиновници; Шта се у грађанству чује: Шта 
говоре у кафани 2 

Служитељ (зауставља се код врата.) Ништа се не чује. А у 
кафани се баш сад развико један, кажу, отпуштени општински 
писар. Вели: у општинама се краде ко на Баточинском ва- 
шару. .. Смеју му се људи. 

Шеф: Магарац! Зна он шта су то крађе! (Упредајући бр- 
кове:) И ништа вишег! 

Служитељ: А, јест, Бога ми! Умро Никодим преписач. 

Ш еф (вехатно Који Никодим преписач 

Служитељ: Па онај што је радио у сутерену према свећи. 

Ш е ф (нехатно; А-ха, сећам га се. То је онај суви што је 
много кашљаог Грешник! 

Служитељ: Он, Бог да га прости. (Болећиво:) Плате свега 
педесет динара, деце као плеве, а посао навалили на њега... 
(Уздахне и тужно заклима главом. Однео био нека акта, кући да пре- 
писује, па га ту и смрт застала... Јутрос скупљали прилоге 
да га саране... Жалост је то, господине, велика ! 

Шеф (нехатно:) Божја воља. (Служитељ излази и за собом по- 
лако притвара врата.) 


Појава девета 


Шеф: Скандалозна појава: један 'оће да запали архиву, 
други се са девојчетом љуби, трећи (трља се по врату) без питања 
умире (тргнесе., И тако даље, и тако даље, — скандал! (Попије 
кафу, тргне два-три дима узастопце из цигаре, и онда је загаси.) Зла вре- 
мена! (Устаје, задене палце за преник и шета. После прави шведску ги- 
мнастику и, подбочен, чучећи скакуће по соби. Устаје и протеже се.) Лепа 
и здрава ствар шведска гимнастика! (Врата се отварају.) 


Појава десета 


Шеф други (омален, просед и ћосав човек. Улази лењо. Салу- 
тира гологлав.) Здраво-мирно ! 

Шеф први: Ето, хвала Богу! (Рукују се.) 

Шеф други: Дуго време, — вечност !... Како с послом 

Шеф први: Каког Наопако! Навали, навали, навали као 
зубна болест! Ево већ три дана како се каним да напишем 
једно приватно писмо, па се баш нема кад!... Помисли само: 
у овом месецу приновили смо преко три хиљаде нумера! (Ставља 
прст на чело.) Можеш мислити! 

Шеф други: То је већ и сувише!... Тако исто и код 
мене... Главе не можеш дићи, па да ти је Бог ујак! А кад 
класе и ордене треба делити, онда ће то добити онај који је 
на вечитом одсуству!... Иди му ти сад ради с вољом! 

Шеф први (заклима главом и уздахне.) "Оћемо ли по једну; 

Шеф другп (уздахне.) Можемо. (Узима столицу и сбда. Пре- 
баци ногу преко ноге и запали цигару.) Скандал ! 

Шеш први (долази на своје место, сбда и звони.) Невероватна 
ствар како се држава шегачи са својим чиновништвом ! Па још 
кад по неки забалави и каже како је нама, чиновницима, лако, 
е онда ми лепо дође да га — — (Врата се отварају.) 


Појава једанаеста 


СОлужитељ трећи: Ви сте звали 
Шеф први: Иди нам донеси две кафе, само немој да те 
тамо и Бог заборави ! (Служитељ износи послужавник са шољом и чашом.) 


Појава дванаеста 


Шеф други: Дакле и серум против сифилиса пронађен 2! 

Шеф први: Читао сам, али ја у то не верујем... То ми 
изгледа као и лек против жуљева и ћелавости; нека лагарија 
и реклама ! 

Шеф други: Амаи ја у то не верујем... (Замисли се и трља 
се по челу. А нешто се мислим: како који нов лек, све доцкан! 
(Тргне дим и дубоко га повуче у себе.) Шта има иначе новог... Чу- 
јем да се опет поговара о некој промени владег... Наш мини- 
стар, кажу, иде у Савет. 

Шеф први: Ја ти о томе немам ни појма... А откуд ти 
то знаш; У новинама с томе нема ништа. 

Шеф други: Мени то жена рече. Синоћ била на журу 
код госпође Ангелине Пајине. 

Шеф први: Веруј! Жене то увек пре знају него ико други. 
(Вади нову цигару и припаљује.) После ће опет нови распореди, и 
тако у бесконачност!... Свињарија! 

Шеф други: Видиш, по неки пут се љутим на те њи- 
хове ђавоске журове, а по неки пут видим да је то врло ко- · 
рисна ствар... А љутим се због тога што се коцкају. Каже ми 
жена да је госпођа Сида Милутинова пре неки дан изгубила 
сто динара... Сто динара, брате, помисли! 

Шеф први: Скандал! 

Шеф други: Те још какав! 

Шеф први: Ова земља мора пропасти! Нашој земљи нема, 
лека!... И жене се коцкају! И људи више нису људи! И владе 
падају као крушке!... Таман удесиш послове како треба и 

државни интереси пођу својим путем, и оно се све одједанпут 
проспе!... Ја просто не разумем — — (Врата се отварају.) 


Појава тринаеста 


Шеф трећи (висок, сув, погурен и ћелав човек са дебелим нао- 
чарима.) Ух! Ово је да се излуди! (Затвара врата за собом. И несре- 
ћни чиновник још и за овакав живот страхује! Пензијаг — 
Пензија! Не марим више ни за чим, и бићу захвалан ономе 
министру који ме буде ставио у пензију... Годинама сам од 
тога страховао, а сад се томе радујем! 

Шеф први: Шта је садг! 

Шеф други (шефу трећем:) Промена владе; Јел тог 
(Шефу првом: Кажем ли ја! 

Шеф трећи (зачуђено:) Каква промена владе 2! 

Шеф први: Таква лепа! Наш министар иде у Савет. 

Шеф трећи (запрепашћено:) Је ли то истина! 

Шеф први: Каже он. (Показује главом на шефа другог.) 

Шефдруги: А, молим, молим, ја то не тврдим, али 
сам тако чуо... Што се мене тиче (окреће се шефу трећем) и ако 
ми министар није рођак као теби, ја бих за њим зажалио... 

Шеф први: Наравно, и мени би га жао било, али пошто 
иде у Савет, то ми је мило.) 

Шеф трећи (узима столицу и забринут се спушта на њу) У 
осталом, како буде, само би ми било жао толике моје равности. 
(Сетно:) Сад тек видим да је сваки онај луд који у државној 
служби запиње... 

Шеф први (звони. Шефу трећем: Кафу # 

Шеф трећи: Могу. То ће ми одјутрос бити пета... Досад 
су ме гњавиле неке приватне посете ! (Врата се отварају.) 


појава четрнаеста 


Служитељдруги: Ви сте звали; 
Шеф први: Још једну кафу (показује руком на шефа трећег) 
за господина. (Служитељ излази.) 


Појава петнаеста 


Шеф први (шефу трећем: Како иду послови код тебе% 
Шефтрећи (суморно: Никако. 
Шеф први: Ех, никако! Па ти бар имаш добро особље! 

Шефтрећи (сажаљујући клима главом. Јадно особље!... 
Не раде, брате, ништа! Једу бурек, шмрчу кафу, зановетају и 
смеју се. Од 'артије, и то још од чисте 'артије, праве гужве и 
њима се гађају! А у сутурену имам и певачки хор, — потпун 
певачки хор! Певају људи свакојаке песме, по неки пут и песме 
буди Бог с нама! Ономад отворили прозоре и у четири гласа 
певају „Свјати Боже“ ! 

Шеф први (смешка се.) А ти као да си по мало суеверан: 
(Мрда главом на шефа другог.) А2 

Шеф други: Јест, јест, такав је он. (Шефу трећем:) Такав 
си, знам те. 

Шеф трећи: Тек којешта! Није то, него ми криво што 
се свет покупио као на чудо. И видим да се то некима и до- 
пада, па чак и пљескају! Публика, и ништа мање! 

Шеф други: Кад си луд!... Код мене их има толико, 
да ја управо и не знам колико их је. За једним столом раде 
по тројица, а у ствари ни један ништа не ради. Џа бар на 
време да долазе у канцеларију, али и то није. (Са резигнацијом:) 
Тако му то иде. Кажу, ако је веровати, да и у главном држа- 
вном рачуноводству није ништа боље, и то ме донекле теши. 

Шеф први: Скандал! 

Шеф други: Заиста, скандал. 

Шеф трећи: Покушавао сам и да кажњавам, али и то 
не иде; на кога-год, брате, налетиш, налетиш на по једну, било 
партиску, било фамилијарну протекцију, па онда не знаш како 
само да се повучеш натраг са што мање срамоте и понижења ! 
(Одмахне руком.) Бестрага, им глава! (Шеф први и шеф други смеју се.) 

Шеђ први: И ја сам се у прво време због тога јако 
секирао, а сад сам потпуно равнодушан. Видим да друкчије 
не иде, зато сам легао на посао и издирем за све! (Шефу тре- 
ћем) А што кажеш за то кажњавање, сасвим је тако. Ти га, 
рецимо, узимаш на одговор, а он ти се смеје у брк! Једнога 
сам био предложио за отпуст, иу томе сам тако далеко терао, 
да сам за то питање везао и питање свога положаја, а он на 
све то добио класу!... (Засмеје се и повезе руком пред собом. Иди 
ми, дођи ми! 


Шефдруги (припаљује нову цигару. Море, оставите то! 
Држава је држава, него што сам вам ја ограисао с кућом, то 
чудо ви да видите ! (Шеф први и шеф трећи загледају се у њега. Врата 
"се отварају.) 

4" 


52 ДЕЈЛ О 


Појава шеснаеста 


Служитељдруги (уноси на послужавнику три кафе и услу-- 
жно их распоређује господи шефовима. Шефу првом полуглаесно :) Онај оно- 


мадашњи сељак... (Чује се куцање на врата. Улази господин елегантног' 
држања. Служитељ се склања у страну.) 


Појава седамнаеста 

Господинсаменицама (средовечан човек песничке фри- 
зуре и са песнички-везаном машном. Прилази достојанствено шефу првом. 
Важно: Потребно је да часком одем до адвоката; имам да ре- 
гулишем једну своју протествовану меницу. 

Шеф први: И јуче сте имали то исто % 

Господин (важно:) Јест. 

Шеф први: И прекјуче 2 

ГОСПОДИН (важно:) Јест. 

Шеф први: И сваки дан то истог! 

Господин (важно:) Јест, и ја се тим, верујте, поносим | 


Шеф први: До..0о..бро, идите. (Чиновник се достојанствено 
поклони и важно одлази.) 


Појава осамнаеста 


Шеф први (згледа се са шефом другим и шефом трећим. Раз- 
метљиво: Као што видите ! (Шеф други грчи рамена, шеф трећи диже 
веђе.) Тако је. Окренемо се на пети триест-пут, и онда идемо да 
(провично) савесно примимо заслужену плату ! (Служитељу осорљиво:). 
А шта ти ту чекаш г! 

Служитељ (бојажљивој Молим лепо, онај ономадашњи 
сељак још је овде и изједна моли да се јави... 

Шеф први (одсечној Какав ономадашњи сељак: ! 

Служитељљ (збуњено) Онај што већ ево трећи дан плаче 
у однику... Ни кошуље нема на себи... 

Шеф први (љутито А то ваљда значи да му ја купим 
кошуљу :! 

СОлужитељ (уплашено: Опростите, молим вас, али нам 
каже да је прибавио доказе да је на њега, невиног, глоба на- 
ваљена, и да му је због тога продато будзашто неко имање, 
а има, вели, пуну кућу ситне деце... 

Шеф први (праскајући:) Нека чека! 

Олужитељ (смиче рамена) Већ два дана како му ми да- 
јемо по марјаш за 'леб... После тога, сваком прича како је -– — 

Шеф први (загушено:) Напоље! (Служитељ натрашке излази и 
за собом нечујно притвара врата.) 


Појава деветнаеста 


Шефтрећи: Шта је тог 

Шефдруги: Какав је то морски сељак2 

Шеф први (стишано: Неки господин сељак што не може 
да чека!... Е што могу да ме наљуте ове вуцибатине служи 
"тељске ! (Бенави се:) Благородни људи! Чисто благородство ! 

Шефдруги: То је заиста гадно. 

Шеф трећи: Магарци! 

(Шефови срчу кафу. Шеф први и шеф други припаљују нове цигаре.) 

Шефдруги (шефу трећем) И ти баш оставио дуван 2! 

Шеф први (шефу трећем: Е! Браво, браво! 

Шеф трећи: Морам... Београд је ово! Несрећно место)!... 
Водим рачуна о свакој пари, сам идем на пијац, па ипак једва 
крај с крајем! 

Шефдруги (шефу првом:) Кажу: млада жена, трошак ве- 
"лики. (Шефу трећем: А 2 

Шеф први (шефу трећем:) Погађа 2 

Шеф трећи: Сматрајте то како 'оћете, али вам ја истину 
говорим... Чак сам и маст топим и знам да дваест процента 
иде на сагоревање; сам цепам дрва; ни на трамвају се не возим, 
нити икакав луксуз заводим, и опет једва-једва да истерам 
месец без аконтације... А мито, као што знате, не примам, нити 
класам по протекцији, нити ми то треба! 

Шеф први: Какво мито, какви бакрачи!... Ћорава посла! 

Шефдруги: А мени ће кућа да дође главе! (Ставља 
прст на чело, ЈБуди божји и браћо моја! Ви још ни појма немате 
како је то несрећна ствар имати кућу у Београду!... Прво 
мајстори, после стомачни болови, после свађа са женом, и нај- 
после адвокати!... Осећа човек да је на ченгелама, али не види 
никог да га са њих скине!... Шта може бити несрећније на светуг! 
«(Хукне, устане и шета.) 

Шефпрви (задовољно; Ја, хвала Богу, не знам за те 
секирације. 

Шеф трећи: Право и каже човек, јес' то права напаст!... 
„Један мој рођак, Бог да га прости, просто пресвисну од тога, 
и пре времена оде Богу на истину... Мајстори београдски — 
несрећна ствар! Он их је, јадник, на последњем часу означио 

као своје убице! (Трља се по челу) Мука са сваке стране, па још 
сад и промена владе! (устаје) Хвала на кафи! (Полази. На вра-- 
тима се зауставља.) А, збиља, како спољна политика; Ја, дао Бог, 
и не читам новине ! 

Шеф други (шефу првом; Млада жена! (Врти главом.) Хе, 
муке су то велике ! 

Шеф први (шефу трећем) Сума сумарум — нула нуларум! 

Шефтрећи (клима главом.) Благо вама кад вам је јоши 
до шале! (Одлази.) 


Појава двадесета 


Шеф први. Јеси ли га чуог ! (Иронично. Неће човек мито! 
Неће мачка сланинуг!... Хе, рибо моја! 

Шеф други (ировично:) И не треба му претекција!... А 
има све четири партијске карте у џепу и сваки му министар 
теча !... Море, остави гада! (Отресе рукама и изиђе.) 


Појава двадесет-прва 


Шеф први (емешка се и клима главом.) А И ти си ми много. 
чиста роба!... Да те не знам кад сиу Великом Градишту био 
банкрот, па 'ајде-де... Гад, све сам гад! А мени је бар у томе 
погледу мирна савест. Све што имам, заслужио сам трудом и 
поштењем, и ако неке вуцибатине свакој мојој класи приписују 
по једну неостварену женидбу... Лају као пси! (устаје и шета 
по соби. Забринуто:) Само сад та несрећна промена владе!... И како 
то чујем, одмах добијем страх од самога себе!... Иди му ти сад 
ради с вољом и скапавај од бриге за државне интересе!... 


(Чује се куцање на врата.) Напред ! (Врата се отварају и он седа на 
своје место.) 


Појава двадесет-друга 


Чиновник са кратким рукавимаи кратким 
ногавицама (особа здепана, са крагном до ушију, са кратким рука- 
вима и кратким ногавицама. У десној руци држи један акт, а под левим 
пазухом читав свежањ акта. Поклони се. Важно:) Контрола нам вра- 
тила предмет по смедеревској афери и дала такве примедбе, 
да је то просто сташно ! (Прилази к столу, пред шефа ставља акт, а 
свежањ акта спушта накрај стола.) Међутим, акта тамо нису ни читана! 


Шеф (озбиљно: Како тог!... Па онда на шта су учињене 
примедбе ; ! 

Чиновник: Ево (показује руком на свежањ) акта нису ни 
дрешена. Ја сам их теко везао, тако су и враћена ! 

Шеф (љутито: То је таман да се излуди! (Хукне, скочи са 
столице и почне узбуђено шетати. Међер је право рекао покојни 
Јеврић: „И ту Главну Контролу, и ту Управу Фондова, и то 
Поштанско-телеграфско оделење, и ту Државну штампарију, 
и то Пољопривредно друштво, и то Министарство војно, све то 
треба прво окадити црним тамњаном, после полити гасом и 
упалити |“... Свети човек Јеврић, Бог да га прости! (Враћа се 
на своје место; плане:) Носите то одавде! Да чујем више нећу за 
ту јектику ! 

ЧиновникК (узима акт и свежањ Акта. Збуњеној Рок је оста- 
вљен три дана. 

Шеф (љутито: После три дана вратите им ствар, само са 
новим спроводним писмом. Гутају они тамо и веће кликере!... 
А ако баш примете, онда ћемо се тако враћати до Страшног 
суда ! (Чиповник се поклони и неспретно излази.) 


Појава двадесет-трећа 
Шеф: Скандал! Са таквим надлештвима имати посла, то 


је прави скандал!... И ово је још цвеће! Има и горих ствари. 
Пошаљеш им акта, они акта приме, одговоре о пријему, па 
после опет траже та иста акта, и још прете!... Ја се збиља 


чудим да се ова земљица, при свим тим чудима, још држи ! 
(Спушта се на столицу и тужно клима главом.) Још је срећа што се 


не ради и после подне, иначе би осетљив човек морао излудети ! 
(Врата се отварају.) 


Појава двадесет-четврта 


Дама подгустим велом (улази грациозно и насмејана.) А-а-а ! 

Ше ф (скаче са столице, излази јој у сусрет и рукују се срдачно. 
Љубећи јој руку; Какво изненађење! Какво пријатно изненађење! 

Дама (прекорно:) А камо тебе синоћ:! Тако ли се држи реч;! 

Шеф: Извини! Молим те, извини! (узме јој руку и пољуби.) 

Дама (љупко:) Магарче, дај да ти извучем уши! (Он при- 
гне главу, она га хвата за уво и повуче га.) Тако! Да знаш! 

Ш еф: Извини! 

Дама: Ја синоћ као каква мазга дреждим на Теразијама 
и чекам, а њега нигде ни од корова!... И цео свет прође, само 
тебе нема!... Картао си сег! 

Шеф: Извини, јесам... После сам се сетио, али је већ 
било доцкан. 

Дама: Мама ти је јако захвална на прасету и колачима, 
а и Исидору су пуна уста хвале о теби... Мамлаз, знаш шта 
каже; — „Јединствен пријатељ!“ Хахаха! 

Шеф: Сиромах !... Хоћеш да седнеш 2 

Дама: Не! Одмах идем. (Врата се отварају.) 


Појава двадесет-пета 


Ли ферант Н. Н. (особа риђа и лукава; зауставља се на отво- 
реним вратима. Имао бих само један пар речи с тобом...% (Загледа 
даму с леђа.) Ствар важна! Стигао одговор отуд... 

Ш еф (грчи рамена) Сажаљујем. Буди вечерас пред „Кру- 
ном“. Заједно ћемо вечарати. Имам и ја за тебе врло важних 
ствари. ( 

Лиферант: Сервус! (Повлачи се и, претећи главом на шефа, 
притвара врата.) 

Шеф (маше руком.) Сервус ! 


Појава двадесет-шеста 


Ш е ф (дами) Није чивутин, а гори је од сваког чивутина!... 
Али је сад пао у клопку ! 

Дама: Ух! Ово ми је тако непријатно!... Да ме није 
познао 2 

Ш еф (помилује је по коси.) Лудице, немај бриге! Он је сав 
у моме џепу. У осталом, била си му леђима окренута. 

Дама: Вечерас је Исидор у клубу до девет; дођи у седам. 
(Задиже вео до пола лица) Ходи да се пољубимо! (Љубе се и грле.) 
Сигурно 2 

Шеф: Као у воску. (Рукују се; он јој љуби руку; она одлази.) 


Појава двадесет-седма 


Шеф: (буморно:) УХ!... Ни толико времена да се једно 
приватно писмо напише! (Поглед му се заустави на једној руци; онда 
загледа и другу.) Ни толико времена да се нокти обрежу!... Стра- 
шан живот! Робија без пресуде! (Ставља прет на чело) И још 
људи, паметни људи, оће неко упрошћење администрације, 
и то, шта више, и у програме трпају! Млатњава ! (Вади сат и за- 
гледа у њ.) Охо! Свињарија! Сасвим свињарија! (Прилази чивилуку.) 

"Оћеш споменик за живота! (Меће шешир на главу и узима штап. По- 
лази вратима. Чује се да дрвена нога лупа пред вратима. Врата се отварају.) 


Појава двадесет-осма 

Сл ужитељ први (улази с портвишем у руци и са шефом се 
сусретне. Забезекне се.) Извините, ја сам мислио да сте већ изишли... 

Шеф (кревељи се: „Мислио сам“!... А што не јављаш, 
никакви човече 2! (Служитељ смиче раменима и постиђено обара главу. 
Шеф строго и важно: Акта ми на столу немој померати. Разуми: 
ту глава игра!... Са државом се није шалити ! (Хукне и досто- 
јанствено излази.) 

Сл ужитељ први (окреће се вратима; клима жалостиво главом.) 
Јадна државо ! 


(ВАВЕСА ПАДА.) 
Чеда Поповић. 

Кратка историја дунавског питања. 


Бечки Конгрес 1815 године прокламовао је слободу пло- 
видбе на рекама, које својим пловним делом просецају или 
пролазе поред две или више држава. Карактеристично је, да је 
слобода пловидбе дата не само прибрежним, него и свима оста- 
лим државама. | 

Разуме се само по себи, да су одредбе Бечкога Конгреса, 
могле имати обавезну снагу само за силе потписнице тога уго- 
гора; и како Турска тада није улазила у еврепски концерат, 
то се и одредбе Бечкога Конгреса о слободној пловидби нису 
могле односити на Дунав, чије је ушће тада припадало државној 
области Турске Империје. На тај начин остао је и после 1815 па 
све до Париског Мира 1856 за пловидбу на Дунаву, збаби5 по 
ап(е, у колико он није измењен у том међувремену појединачним 
трактатима између прибрежних држава а нарочито услед пре- 
ласка сулинског рукавца у државну област Русије. 

да све време док је ушће дунавско било у турским рукама, 
постојала је за прибрежне државе готово потпуна слободна, 
пловидба. Многобројни регали, који су, наслеђени из феудалног 
режима, спутавали све до 1815 пловидбу на рекама Западне 
Европе у толикој мери, да је трговина често напуштала водене 
и употребљавала сувоземне путеве, — на Дунаву нису никад 
ни постојали, а и у колико их је било, они су били отклоњени 
уговорима о миру и трговини, које је Турска закључила са 
појединим прибрежним државама! Благодарећи овоме, Аустрија, 


1 1718 и 1791 уговор између Турске и Аустрије; 1812 уговор између 
Турске и Русије. 

је још у 18 веку васпоставила директну везу између Беча и 
Цариграда, док је Русија по уговору од 1812 године, добила 
прво слободне пловидбе на целом турском току Дунава. 

Прилике су се знатно измениле после Једренског Мира 1829 
године. Оба северна рукавца дошла су у државну област Ру- 
сије, а ова није показивала нарочито велику вољу, да уздигне 
Дунав на ступањ међународне реке. Вештачких сметњи није до 
душе ни сада било, али је запуштање сулинског рукавца и на- 
гомилавање песка у истоме била веома велика сметња пло- 
видби; сем тога није се ништа предузимало, да се корито доњег 
Дунава учини приступачнијим и пловнијим. Потреба да се ове 
сметње отклоне показала се у јачој мери но дотле, и као по- 
следица тога јавља се руско-аустријски уговор од 13 јула 1840 
године. По томе уговору пловидба на Дунаву слободна је за 
лађе свих држава које су са Русијом у пријатељству; сем тога 
Русија је примила на се обавезу, да спречи засипање песка 
у сулински рукавац. Нажалост, Русија је у недовољној мери 
одговорила овој обавези, и засипање сулинског рукавца песком 
продужено је у том обиму, да је он постао готово неприступачан 
иоле већим бродовима. 

Горњи ток Дунава био је предмет међународних трансак- 
ција тек у почетку педесетих година. Године 1851 закључен је 
уговор између Аустрије и Баварске, коме је 5 јуна 1855 присту- 
пио Виртемберг. Главне одредбе тога уговора биле су: укидање 
свих такса које иису имале карактер накнаде за учињене трош- 
кове око одржавања пловности речног корита (чл. 2, + и 7); 
директна пловидба слободна како за прибрежне, тако и за све 
остале државе (чл. 1); пловидба слободна на главном току као 
и на свима му притокама (чл. 1. и 15.); велика каботажа ре- 
зервисана само прибрежним, а мала каботажа: само свакој 
прибрежној понаособ (чл. 1.); једна заједничка комисија имаће 
да утврди: где и какве корекције речнога тока треба извршити 
(чл. 12. и 13.). У пуну снагу ступио је овај уговор тек доцније, 
пошто су његовом извршењу стајале на путу привилегије, које 
је аустријска влада дала још 1817 године Паробродском Дунав- 
ском Друштву. 

1 Под великом каботажом подразумева се пловидба између два при- 
станишта на речној обали, од којих једно припада једној, а друго другој 
држави; мала каботажа пак означује пловидбу између два пристаништа 
једне и исте државе. 

Тек уговором Париског Мира од 30 Марта 1856 године 
Дунав је оглашен за међународну реку. Овом уговору претхо- 
дила је Бечка Конференција у марту 1855 године, на којој 
су биле заступљене: Енглеска, Француска, Аустрија, Русија и 
Турска. 

Предмет дискусије на овој конференцији био је један про- 
јекат о слободи провидбе на Дунаву, поднет од стране аустриј- 
ског делегата, графа Ргокезећ Озбеп-а. Главне одредбе аустриј- 
ског пројекта гласиле су: 

1. Одредбе Бечког Конгреса од 1815 године односно сло- 
боде пловидбе на међународним рекама имају се применити и 
на Доњи Дунав, т. ј. на току Дунава од турско-аустријске гра- 
нице па до ушћа. 

2. На овом делу Дунава не може се наплаћивати никаква 
такса за пловидбу, која не би била предвиђена у овом уго- 
вору; али ово неће важити за привилегије стечене ранијим 
уговорима; 

8. Установиће се једна Европска Дунавска Комисија, која 
ће имати да обележи потребне корекције на ушћу и реченом 
речном кориту Дунава, и која ће доносити правилнике 0 пло- 
видби и речној полицији за тај део реке. 

4: Као извршни орган фигурисала би комисија прибрежних 
држава (Аустрија, Русија, Турска). 

Пројекат графа Прокеша није наишао на пријем код де- 
легата осталих држава. 

Пре свега тражило се: да се слобода пловидје не ограничи 
само на Доњи Дунав, већ да обухвати цео ток Дунава од места 
где постаје плован па до ушћа. Самим овим, разуме се, добили 
би чланство у комисији прибрежних држава и Баварска и Вир- 
темберг. Сем тога критиковано је и ограничење слободне пло- 
видбе у корист раније закључених уговора, и предлагано: да 
они остану у снази само у толико, у колико се не би косили са 
принципом слободне пловидбе. 

На Бечкој Конференпији није се могло доћи до споразума, 
и прелиминарни пројекат мира од 1 фебруара 1856 године 
садржавао је само једну општу одредбу: слобода пловидбе на 
Дунаву п његовом ушћу биће огарантована европским инсти- 
туцијама (комисијом), у којима ће све силе уговорнице бити 
подједнако заступљене. Положај прибрежних држава одредиће 
се према принципима, инаугурисаним на Бечком Конгресу. 

Кад сеу фебруару месецу 1856 године састала конферен- 
ција сила у Паризу, на којој су, пред оних на Бечкој Конфе- 
ренцији од 1855, узеле учешћа још и Сардинија и Пруска, као 
база преговара служио је пројекат који је поднео француски 
делегат Мајемзк!. Од Прокешовог пројекта овај се разликовао 
тиме: што је постулирао слободу пловидбе на целом пловном 
току Дунава, што је дао већу сталност обема комисијама; (Евр. 
Дунавска Комисија могла се распустити само по ошштем спо- 
разуму свих сила, док је комисија прибрежних држава имала 
да буде једна перманентна установа); и што је најзад про- 
ширујући домен слободног Дунава проширио и круг чла- 
нова комисије прибрежних држава, у којој су имале да буду 
заступљене: Аустрија, Русија, Турска, Баварска и Виртемберг. 
0 правима прибрижних држава стеченим ранијим уговорима 
није било ни помена. 

Овај пројекат са извесним изменама усвојен је од свих 
сила, и као такав ушао је у уговор Париског Мира чл. (15—19.) 

Одредбе ове последње усвојене редакције гласе: 

1. Принцип слободне пловидбе прокламован на Бечком 
Конгресу важи и за Дунав од места где постаје плован па за 
цео ток Дунава и његово ушће. Овај принцип саставља од данас 
део Јавног Европског Права (чл. 15). 

2. Поставља се Европска Дунавска Комисија која има 
да обележи и изврши корекције речног тока од Исакче и на 
ушћу (чл. 16). 

8. Комисија прибрежних држава, који састављају делегати 
Аустрије, Баварске, Виртемберга и Турске, и комесари дунав- 
ских кнежевина, има за задатак: 

а) да изради правилник за пловидбу и речну полицију; 

6) да изврши корекцију речног тока до Исакче; 

в) да после две године замени Европску Дунав. Комисију. 

4. Евр. Дунав. Комисија има да сврши свој задатак у току 
од две године, после чега ће велике силе решити о њеном 
престанку. У истом року израдиће и комисија прибрежних др- 
жава правилник о пловидби на целом речном току до Исакче. 

5. Свака од сила потписница има права да деташира две 
лаке ратне лађе на ушће дунавско, које имају да воде надзор 
над тачним испуњењем уговора и доцнијих правилника. 

Новембра месеца 1857 године потписан је у Бечу пра- 
вилник о пловидби, који су израдили делегати прибрежних 
држава уз припомоћ комесара дунавских кнежевина. Овај је 
правилник једним делом детаљније разрадио одредбе Париског 
Мира, држећи се притом строго оних начела на којима почива 
уговор Париског Мира. Такве су на пр. одредбе: о укидању 
такса за пловидбу; о одржавању пловности речног тока; 0 
корекцији корита; и т. д.. Али се поред ових и оваквих одре- 
даба налазиле и друге, за које се на скоро покренуло питање: 
да ли су у сагласнбсти са принципом слободне пловидбе, који 
је усвојен уговором Париског Мира. У ову групу су долазиле 
нарочито: 

1. Одредба члана 8. по коме је велика и мала каботажа 
резервисана само за прибрежне државе; и 

2. Одредба члана 9, који у погледу оснивања бродарских 
агенција и употребе за пловидбу подигнутих етаблисмана на 
територији појединих прибрежних држава ставља прибрежне 
државе у повољнији положај но остале. 

Кад је овај правилник поднет конференцији сила у Па- 
ризу 1858, онда је, пре но што се приступило његовој дискусији, 
покренуто питање: да ли ступање његово у живот зависи од 
пристанка великих сила, или је он већ самим тим фактом, што 
је добио пристанак прибрежних држава, постао извршан тако 
да ова конференција има само да га прими к знању. Аустрија 
је заступала ово друго, остале силе уговорнице оно прво гле- 
диште.“ Пошто је оно прво гледиште победило, приступило се 
дискусији самога акта. 

Предмет критике биле су нарочито одредбе чл. 8и 9. Ен- 
глески представник Лорд Сомјеу изјавио је на седници од 16 
августа: да је резервисање каботаже само за прибрежне државе 
и њихово повлашћивање у погледу на агенције и употребу 
етаблисмана подигнутих у циљу пловидбе на територији при- 
брежних држава у супротности како са одредбама Париског 


1 Тек доцније (1866 године) изјавио је Метерних: да ће аустријска 
влада поклонити достојну пажњу жељама европских сила, израженим на 
Париској Конференцији 1858 год. 

2 Одредба чл. 18 Париског Мира збиља је могла изазвати сумњу у ту- 
мачењу, јер гласи: Гез ршазапсез зјопафатез гецшез еп Сопгегепсе, шогтее5 


де се Таб (асје де МамаНоп) ргопопсегоп«, аргез еп ауојг рта асје, Та 41550- 
Гроп де 1а С. Е...“ 

Мира, тако и са приципима слободне пловидбе прокламованим 
на Бечком Конгресу, на који се позива творац уговора Париског 
Мира. Поред ове две одредбе пребацивало се творцима акта од 
1857 године и то, што нису прецизирали положај дунавских 
притока,! 

Са овим примедбама сагласили су се делегати свих сила 
сем Аустрије и Турске; и како се није могло доћи до спора- 
зума, то је овај акт остао без извршне снаге све до сада. 


По члану 18 уговора Париског Мира дат је мандат Е. Д. 
Комисији за две године. У овом одређеном року она је имала 
да изврши корекцију речног тока од Исакче до ушћа и да от- 
клони засипање сулинског рукавца песком; после овога времена 
имале су велике силе да реше њено распуштање и да и овај 
део реке ставе под надзор комисије прибдрежних држава. Но 
како Е. Д. Комисија није могла довршити поверени јој задатак 
у одређеном року; и како се комисија прибрежних држава, 
пошто се није могао постићи споразум великих сила односно 
акта од 1857 године, није у опште ни састала, — то је про- 
дужен мандит Е. Д. Комисији, и то, први пут до 1866, а после 
је овај рок продужаван све до данас. 

До године 1865 Е. Д. Комисија извршила је најглавније 
радове у оном делу реке који јој је поверен, и исте године 
поднела је један правилник о пловидби на том делу реке. Овај 
правилник обухвата детаљне прописе о речној полицији; про- 
писује правила којих се имају придржавати лађе при уласку, из- 
ласку и за све време задржавања у делти до Исакче; установљава 
инспекторат и то једног инспектора за речни ток од Исакче до 
ушћа, и капетана за сулински рукавац; оба ова органа стоје 
под непосредном влашћу Е. Д. Комисије; сем овога долазе 
прописи о каботажи, пилотажи и реморкажи — у овом погледу 
изједначени су павиљони евих држава —); најзад долази тарифа 
за пристајање, прорачуната тачно по принципу такса, т.ј. у 


' У објашњењу, које је затражено, делегати прибрежних држава изја- 
вили су: 

1) да повлашћени положај прибрежних држава мора остати, и да се 
осталима може дозволити само успутна каботажа ; т. ј. право лађа свих др- 
жава, да на своме директноме путу од једног пристаништа до ушћа, могу узпут 
вршити и пренос робе између ма која два пристаништа на речној обали. 

2) да за притоке важе одредбе Бечкога Конгреса. 

правој сразмери према услугама учињених радова од стране 
комисије. 

Овај правилник био је предмет дискусије на париској кон- 
ференцији 1866 године, којом је приликом са незнатним изме- 
нама и примљен, и сачињава, с доцнијим изменама и допунама 
(1870 п 1881) једини пловидбени акт на Дунаву, на који су дале 
пристанак све државе потписнице уговора. 

Сем правилника на париској конференцији продужен је 
мандат Е. Д. Комисији до 1871 године; предлог пак енглеског 
посланика: да се делокруг рада Е. Д. Комисије прошири од 
Исакче до Браиле — места до кога газе и велики морски бро- 
дови — није усвојен благодарећи отпору Велике Порте, и ако 
је иначе наишао на добар пријем од стране представника оста- 
лих држава. 

Држање Русије у дарданенском питању изазвало је 1871 
године конференцију великих сила у Лондону. Дунавско пи- 
тање овде је само узгред додирнуто: продужен је мандат Е. 
Д. Комисији до 24 априла 1883 -— термин кад је требао бити 
исплаћен дуг који је она начинила ради речне корекције —; 
решено је да се прибрежне државе споразуму о просецању 
Ђердапа; и начелно је одобрено наплаћиване ђердапских такса. 
После овога стање пловидбе на Дунаву остало је непромењено 
све до Берлинског Конгреса 1878 године. 


Берлински Конгрес учинио је знатних измена у дота- 
дашњим правним односима на Доњем Дунаву: Русија, која је 
1856 године била потиснута са Дунава, понова је постала 
прибрежна држава од ушћа Прута до делте; Србија и Румунија, 
дотле вазалне државе, постају независне кнежевине; Бугарска, 
раније обична Турска провинција, претвара се у вазалну кне- 
жевину. Ови промењени односи изазвали су са своје стране 
одговарајуће промене у међународном правном положају Ду- 
нава, које су нашле израза у чл. 52—57 уговора Берлинског 
Конгреса. 

Као база за преговоре послужио је један пројекат, кон- 
бинован из два друга, од који је један предложио барон Хај- 
мерле, а други граф Шувалов. Конгрес је у главном усвојио 
предлог Хајмерлов. Према одредбама Берлинског уговора ме- 
ђународно-правни положај Дунава био је ово: 

1. Све тврђаве које се налазе између Ђердапа и ушћа 
има да буду порушене, и на овом делу Дунава не могу пло- 
вити ратне лађе, сем малих лађа, одређених на службу речне 
полиције (чл. 52). 

2. Е, Д. Комисаја остаје и даље. Њен домен се проширује 
до Галца. Румунија добија чланство у комисији (чл. 58). 

8. За речни ток Ђердап—Галац израдиће Е. Д. Комисија, 
у друштву са делегатима прибрежних држава пловидбени акт, 
који има да буде у сагласности са пловидбеним актом за ду- 
навско ушће (чл. 55). 

4. Извршење ђердапских радова, које је према одредбама 
уговора од 1871 остављено споразуму прибрежних држава, 
узима А. Угарска у своје руке (чл. 57). 

Ново-састављена Е. Д. Комисија израдила је 1879 године 
свој пословник, а 1881 измене и допуне у пловидбеном акту 
од 1865 год.. Из првог акта важно је поменути одредбу чл. 12, 
по којој се одлуке о принципијелним питањима могу доносити 
само једногласно. Изменима и допунама акта од 1865 проши- 
рена је власт Е. Д. Комисије у толико, што испектора и су- 
линског капетана поставља сама комисија (чл. 2) и што контролу 
над финансијама врши такође сама комисија (чл. 8). 

Први посао Е. Д. Комисије после ова два акта, био је 
израда пловидбеног акта, за речни ток Ђердап— Галац, (према. 
одредби чл. 55 Берлинског Уговора). 

Да би са разумело, на који је начин тај акт, о коме ће 
мало час бити говора, добио онаку садржину какву има, по- 
требно је, бар у најкрупнијим потезима обележити оне тенденције, 
које су имали поједини чланови комисије, гезр. њихове државе 

Све европско државе, а у првом реду неприбрежне, биле 
су јако заинтересоване, да се у што јачој мери огарантује слобода 
пловидбе на Дунаву. Гарантију за ово оне су налазиле у пер- 
манентности Е. Д. Комисије и у установи једног новог међу- 
народног органа, који би имао да води контролу над извршењем, 
а евантуално и да сам извршује пловидбени акт. 

Русија и А. Угарска имале су поред овога и својих сепа- 
ратних тежњи: прва да, у њеној државној области назазећи 
се рукавац Килију извуче испод власти Е. Д. Комисије; друга 
да у интересу своје трговине добије препондерантан утицај на 
Доњем Дунаву, посреством једне комисије, у којој би она водила 
пресудну реч; најзад су Румунија и Србија, које су тек биле 


Дело, КЊ. 57. | 5 

добиле самосталност, морале између осталога водити рачуна и 
о томе, да сачувају неокрњено ту самосталност. 

Под оваквим ауспицијама постао је акт од 17 нов. 1882 
године. 

О првом, општем делу, овог навигационог акта нема се 
шта нарочито казати: његове одредбе, сагласно чл. 55 Берлин- 
ског уговора, одговарају респективним одредбама акта од 1865 
год.. Једино је одступање код каботаже, за коју се, у чл. 8 
каже, да неће претрпети никаквих измена у погледу на посто- 
јеће стање, а ово је, као што знамо, услед непримања акта од 
7 нов. 1857, остало нерешено. 

Други део говори о речној полицији. О овој се старају 
један испектор, подинспектори и капетани пристаништа. Ин- 
спектора поставља једна мешовита комисија, подинспекторе и 
капетане пристаништа саме прибрежне државе. 

Најважнији за нас је трећи део тога пловидбеног акта, 
који говори о извршењу и контроли. Одредбе су израђене према 
пројекту који је поднео француски делегат Барер. Главне од- 
редбе гласе: | 

1. Извршење реглмана поверено је једној мешовитој ко- 
мисији у којој су заступљене А. Угарска, Румувија, Србија и 
Бугарска са по једним делегатом. Поред ова четири као пети 
члан комисије долази по један члан Е. Д. Комисије за сваку 
сесију по алфабети (сем а. угарског и румунског члана, пошто 
су ове већ заступљенез) (чл. 96). 

2. Трајање ове комисије везано је за трајање Е. Д. Коми- 
сије, од које је у многоме и зависна (чл. 97, 98). 

8. Као потчињени органи овој комисији фигурисали су: 
један инспектор, подиспектори, капетани пристаништа, један се- 
кретар и остали субалтерни органи, (чл. 100); инспектора, секре- 
тара и субалтерне органе поставља Мешовита комисија: подин- 
спекторе и капетане пристаништа респективне прибрежне др- 
жаве (чл. 101). 

4. Ради лакше инспекције цео ток од Ђердапа до Галца 
подељен је на 4 секције (Ђердап—Бекет; Бекет—Симница; Си- 


' У првобитном пројекту постављала је мешовита комисија и подинс- 
пекторе, али је доцније А. Угарска одустала од овог захтева, само да би се 
добио и румунски пристанак на овај акт. 

2 У првобитном пројекту није било овог изузимања, тако да би А. Угар- 
ска и Румунија, кад на њих буде дошао ред, биле заступљене са по два члана“ 

мница— Калараш Силистрија; Калараш Силистрија—Браила:) 
«чл. 108). 

Према чл. 8 пословника Е. Д. Комисије за реглман се тра- 
жио пристанак свих држава заступљених у Е. Д. Комисији. 
Ова се једногласност није постигла јер је Румунија одвојила 
своје мишљење. Пошто је румунска критика у овом питању 
која у главном има у виду само трећи део, веома поучна, то ћу 
је изнети у главним цртама. 

Пре свега устала је Румунија против саме установе Ме- 
шовите Комисије наводећи, да чл. 55 Берлинског Уговора, који 
говори о изради реглмана, у опште и не спомиње Мешовиту 
Комисију, те би се са позитивношћу смело закључивати: да је 
Берл. Конгрес хтео извршење реглмана оставити прибрежним 
државама под контролом Е. Д. Комисије. 

Али прелазећи преко овога начелног питања и излазећи 
у том погледу на сусрет жељама великих сила, Румунија је 
учинила неколико примедаба на садржину предложеног про- 
јекта, којима се мора поклонити достојна пажња. 

1. Бареров пројекат одузима речну полицију и извршење 
реглмана од прибрежних држава и ставља их у руке једном 
међународном органу. 

Према румунском мишљењу ово је једна новина у међу- 
народном праву, која садржи у себи јако ограничење вршења 
суверених права прибрежних држава, а не ослања се ни на 
текст ни на дух уговора од 1815, 1856, 1871 и 1878. Да је дакле, 
Берлински Уговор хтео увести ту новину, онда би он морао 
то изрично и нагласити, као што је учињено 1856, кад је извр- 
шење реглмана о пловидби у дунавској делти дато Е. Д. Ко- 
мисији: из тога факта пак, што је Берлински Конгрес пропустио 
да то изрично нагласи, сме се закључивати, да је он и једно 
и друго хтео оставити прибрежним државама; 

2. У Мешовиту Комисију, па било да она има извршну било 
само контролну власт, могу де јиге рторло ући само делегати 
прибрежних држава; делегати неприбрежних држава, дакле де- 
„легат а. Угарски могао би ући у оној истој улози у којој и 
један члан Е. Д. Комисије, т. ј. на основу мандата великих сила.“ 


1 И овде су учињене мање измене од првобитног пројекта, такође у 
жељи да се добије румунски пристанак. 

# Споменуто је (напомена 2 на стр. 66) да је по првобитном пројекту 
могла А. Угарска и Румунија бити престављена у Мешовитој Комисији и са 


5ђж 

8. Неједнакост у заступништву, која је била. пројектована. 
у Бареровом предлогу, а тако исто и подела целог речног тока, 
при чему се није водило рачуна о границама појединих држава, 
— биле су такође нападате од стране Румуније која је и овде 
тражила измене. 

Пошто се до споразума није могло доћи, то је питање 
изнето пред Лондонску Конференцију, одржату у фебруару и 
марту 1883 године. 

На Лондонској Конференцији биле су заступљене само 
оне државе, које су узеле учешћа и на Берлинском Конгресу; 
и пре но што се прешло на дневни ред, решавало се и о захте- 
вима Румуније и Србије: да и оне учествују на конференцији 
као равноправни чланови међународне заједнице. Свој захтев 
мотивисала је Румунија од прилике овако: опште усвојен је 
принцип у међународном праву, да се од учешћа на конгресима 
и конференцијама не искључује ни једна држава, чији су ин- 
тереси ангажовани у питањима која су стављена на дневни ред 
Овај принцип признавале су до сада и силе потписнице Бер- 
линског Конгреса, јер су 1815 године, решавајући о слободи 
пловидбе, одложиле дунавско питање само за то, што на том 
конгресу није била заступљена као прибрежна, држава заинте- 
ресована Турска. Исти принцип прокламован је и чл. 4 уговора 
Атх-Ја-СћареПе-ског Конгреса. Према томе и Румунија, чији су 
животни интереси ангажовани у дунавском питању, не може 
бити искључена са једне конференције, на којој се дунавско 
питање решава. У осталом европске су силе већ признале ово 
право Румунији дајући јој чланство у Е. Д. Комисији. 

Већина великих сила била је склона да дозволи Румунији 
учешћа на конференцији и са решавајућим гласом; али се овоме 
одлучно противила Немачка наводећи, да је Лондонска Конфе- 
ренција у неку руку продужење Берлинског Конгреса, те према. 
томе могу на њој само силе потписнице Берлинског Уговора 
узети учешћа. Ово је мишљење победило, и конференција је 
решила: да се Румунија и Србија пусте само са саветодавном 
гласом. Србија је примила и овај начин учешћа, док га је Ру- 


по два делегата. Румунија је дакле имала пуно права да се боји, да А. 
Угарска, кад дође њен турнус са два делегата, не буде пресудна у свима 
питањима. Ова би бојазан била још више основана, ако би се Мешовита. 
Комисија ослободила зависности од Е. Д. Комисије, или ако би којим слу- 
чајем ова друга и престала да функционише. 

мунија одбила са напоменом: да одлуке донете на конференцији 
не сматра обавезне за себе. 


Лондонска Конференција донела је ова решења: 
1. Проширење домена Е. Д. Комисије до Браиле (чл. 1). 


2 Продужење мандата Е. Д. Комисија за 20 година, с тим 
да после овог времена важи прећутно трогодишње проду- 
-жење (чл. 2). 

8. Рукавац Килија изузима се из домена Е. Д. Комисије 
и долази под власт Русије гезр. Русије и Румуније, с тим да 
и овде важи слобода пловидбе (чл. 8 и 4). 

4. Примљен је навигациони акт за речни ток Ђердап— 
Браила. Код ове 4-те тачке покренуто је питање: да ли овај регл- 
ман може ступити у живот и без пристанка прибрежних др- 
жаваг — Већина је била мишљења, да оп добија извршну 
снагу тек са њиховим пристанком,“ с тога је, по предлогу та- 
лијанског делегата решено, да се позову Србија и Румунија, 
да накнадно даду свој пристанак на овај акт. А да би се што 
лакше добио пристанак Румуније — што је, с обзиром на њено 
држање приликом решавања тога акта у Евр. Дун. Комисији, 
било јако сумњиво, — А. Угарски делегат пристао је на из- 
весне измене у овом реглману, којима су у неколико задово- 
-љене тежње Румуније. Ове се концесије односе на поделу реч- 
ног тога у секције, и на наименовање подинспектора (видети 
о овоме напомене на стр. 66 и 67). 

Одлуке Лондонске Конференције саопштене су Србији и 
Румунији е молбом да и оне дају свој пристанак. Србија је дала 
пристанак, на против Румунија га није дала још ни до данас. 
Учешће А. Угарске де јиге ргорпо у мешовитој комисији, и 
снабдевање исте са извршном влашћу, — сматра Румунија увек 
као повреду принципа међународног права. 

Лондонска Конференција била је последња међународна 
трансакција о дунавском питању. СО обзиром на то да главна 
тачка те конференције, наиме пловидбени реглман, није постала 
још извршна, као и с обзиром на оне тужбе, које су се доцније 
подигле с једне стране због недовољне регулације Ђердапа, а 


1 Изјава грофа Моренхајма на конференцији од 20 фебр. 1883 гласи: 
„Гез сопуепоп5 пе зопе рагтањез аие [огзди' еПез зопЕ сопзепне5 раг 1е5 ауап!з 
чагобћ, еб апипе Ршзазапсе пе зашгањ розег а Гашге Гехесшоп 4Чепсасе- 
леш 5 аи еп! та раз рта...“ 


то дЕЛЉ О 


с друге стране због мађарског пловидбеног акта од 14/7 1899 
године, — прешна је потреба, да се ово питање изнесе још 
једном на решавање. 


П 


Слободма пловидба. Њена карактеристика и правни 
домашај. 


Пре но што би се прешло на поједина подпитања из ве- 
ликог дунавског питања потребно је учинити неколико прет- 
ходних напомена. 

Реке за које је у међународним уговорима стипулирана 
слобода пловидбе, добиле су у области међународног права 
назив „интернационалне реке“. Овај је назив прилично незго- 
дан и могао би изазвати забуну у погледу на правни з5аћц5. 
објеката који се овим именом има да обележе. 

Пре свега под интернационалним рекама немају се под- 
разумевати објекти који би били ван домашаја државне тери- 
торије, дакле оне нису нешто слично широком мору, које не 
улази у саставни део државне области и не потпада под државну 
власт ниједне државе, и на коме услед тога све државе имају 
право пловидбе. На против, међународне реке чине и саста- 
вни део територије појединих држава и долазе под њихову др- 
жавну власт. 

Исто тако било би нетачно сматрати домен интернационал- 
них река као једну врсту кондоминијума, т.ј. као објекте који 
својом целином чине у исто време саставни део територије 
двеју или више држава. Истина је до душе да интернацио- 
налне реке могу улазити, и да по правилу и улазе у саставни 
део територије више државе, али сваки поједини део једне ме- 
ђународне реке припада само једној држави. У овом 
погледу не постоји никаква битна. разлика између река које су 
проглашене за интернационалне, и оних код којих то није случај. 

Карактерна црта којом се једна интернационална река раз- 
ликује од осталих река лежи у нарочитом режиму, коме подлежи 
пловидба на њој и који се битно разликује од режима пловидбе 
на неинтернационалним рекама: пловидба на првим регули- 
сана је међународним уговорима, пловидба на овим другим врши 
се према прописима које је аутономно издала једна држава. 

да решавање појединих подпитања у дунавском питању 
меродавни су, у првом реду, текстови уговора којима је ово 
питање регулисавано, дакле уговори од 1856, 1871 и 1878 године 
и пловидбени акт од 1865 године Уговор од 1883 и пловидбени 
акт од 1857 не могу се узети у обзир, пошто одредбе и једног 
и другог нису добиле извршну снагу: први због непристанка 
од стране Румуније, других због непристанка пет великих сила. 

Сем прва три споменута уговора мора се узети у помоћ 
и уговор од 1815 године. Једно с тога, што је он служио као 
основица свима уговорима о пловидби на међународним рекама, 
а друго и због тога, што се творац уговора од 1856 године 
изрично на њега позива, наглашујући: да се принципи сло- 
бодне гловидбе, инаугурисани уговором од 1815 год., имају при- 
менити и на Дунав и његово ушће. 

Поред уговорних текстова за решавање појединих питања 
меродавал је у доста случајева и циљ. због кога се даје сло- 
бода пловлдбе, ово нарочито онде, где би уговорни текстови 
били нејасли или непотпуни. Сам пак циљ наћи ће се или у 
самом уговесрном тексту. или у преамбулу уговора, или најзад 
у дискусијама које су се за време преговора водиле. У кратко 
формулисан тај би циљ гласио: једна држава, коју просеца, 
или поред које пролази једна пловна река, може се овом у пуно 
мери користити само тако, ако јој државе које се налазе у горњем 
и у доњем току, у томе не сметају. Уговори дакле имају за 
циљ, да поставе свакој од тих држава слободну везу с морем, 
Овај првобитни циљ доцније је проширен у толико, што се и 
државама које не леже на тој реци, огарантовала директна 
веза са појединим местима на обалама те реке. 

Разуме се самопо себи, да општи принципи међународног 
права служе и у овозе, као и у свима питањима из ове области, 
као путевођа. 


А. — Рлувијални Домен. 


Пошто је режим плевидбе на интернационалним рекама, 
друкчији од онога, коме подлежи пловидба на националним 
рекама, и пошто је једна 1нтернационална река само једним 
делом свога тока интернационална, док онај други део остаје 

и даље национална река, — то је веома важно утврдити: докле 
се простире интернационални ток једне реке, утврдити дакле 
полазну и завршну тачку речног тока, који надлежи режиму 
слободне пловидбе. 


1. Почетак. — Дунавски уговори не говоре ништа о гра“ 
ничној линији између интернационалног и националног Дунава,“ 
с тога се, за решавање овога питања, морамо обратити на од- 
редбе из уговора од 1815 године. 


У чл. 109 уговора од 1815 год. каже се: да ће пловидба 
на рекама које пролазе поред или просецају две и више др- 
жава, бити слободна у целом току од места где свака од њих 
постаје пловна... 


Није ми познато да је ова редакција дала повода каквом 
међународном спору, али је она ван сваке сумње веома мало 
прецизна, и из више од једног разлога могла би дати повода 
разним тумачењима. Овде ће се изнети незгодне стране оваког 
обележавања са солуцијом покренутих питања. 


1. Шта се има разумети под изразом „плован“% 


У обичном животу израз „пловити“ употребљава се не 
само за предмете који служе као транспортна срества на ре: 
кама и у морима, већ готово и за све предмете који се одр- 
жавају и крећу по површини воде. Али ограничимо се само 
на транспортна срества. Поред малих и вељмких пароброда 
„плове“ и једрилице, сплавови, чамци и т. д. и питање је: да 
ли ће се као полазна тачка интернационајног речног тока 
сматрати тачка, до које могу пловити сва најројана и ненабро- 
јана транспортна срества, или тачка, до које само нека од њих 
могу пловитиг — И ако је, као што се мора закључити, ово 
друго случај, онда: која од тих транспортаих среставаг — 


У недостатку уговорних одредаба «братићемо се на циљ 
због кога је прокламована слобода пловидбе на интернационал- 
ним рекама. 


Давањем слободне пловидбе хтела се огарантовати ди- 
ректна међунаредна веза са свима мегтима на обали дотичних 
река: на првом месту веза између тух места и широког мора, 
а поред тога и веза између двају и јише места која се налазе 


1 Пловидбени акт од 1857 год. који 6 обележавао полазну тачку ин- 
тернационалног Дунава, није, као што је довнато, добио извршну снагу. 

на обалама две разне прибрежне државе. Ова пловидба претпо- 
ставља транспортна срества дубљег гажења, и од технике до- 
тичних срестава зависи која се од њих за ту пловидбу могу 
употребити. У сваком случају има се посла с једним чисто тех- 
ничким а не правним питањем. 

2. Да ли је полазна тачка место, од кога је река била 
пловна у моменту кад је уговор био закључен, или 
место, од кога је она сада пловнаг Јер не само да није не- 
могуће, но је и врло вероватно, судећи према оном напретку 
који је техника у опште а техника саобраћајних срестава по- 
себице учинила у овим последњим деценијама, — да ће та 
тачка у разним временима бити разна, т. ј. да ће се у току вре- 
мена све више померати уз воду. 

Код решења овога питања лежи тешкоћа у томе, што је 
закључак, до кога се долази полазећи са гледишта међуна- 
рододног права, у колизији са оним до кога се долази узи- 
мајући у обзир циљ због кога су поједине реке оглашене за 
интернационалне : 

а) уговори у међународном праву воде рачуна само о 
оним моментима, који су били ту у време кад је уговор за- 
кључен; појаве које би доцније искресле не могу се, путем 
аналогије, подвести под уговорне одредбе. Тако на пр. ако би 
Србија путем уговора признала а. угарским паробродима право, 
да се служе нашим штековима е |. е., и ако би после закључења 
тога уговора Србија поставила синџире за своје лађе у речном 
току где је ово услед мале воде потребно, — А. Угарска се, у 
недостатку нових уговорних одредаба, не би могла овим кори- 
стити, позивајући се аналогијом на своје право употребе друге 
врсте спомоћних срестава. Према овоме дакле морао би се до- 
нети закључак: да се као полазна тачка интернационалног 
речног тока има сматрати оно место, до кога је река била пловна 
у моменту кад је уговор закључен. 

б) до сасвим другог закључка долази се с погледом на 
циљ, због кога је дотична река проглашена за интернационалну. 
Полазећи са овог гледишта полазна тачка имала би да чини 
паралелно померање са напретком технике, т.ј. пошто се жели, 
да се поједина места доведу у директну везу са морем односно 
са местима друге државе на обали исте реке, то ће почетна 
тачка бити она, до које дотични бродови сада допиру, — та 
ће се тачка дакле упоредо са усавршавањем технике пети уз воду. 

Излазак из ове дилеме омогућава нам нарочита природа 
уговора од 1815 године. Ми ћемо се на ову нарочиту каракте- 
ристику уговора од 1815 године чешће позивати, стога не ће 
бити на одмет, да се о њој која више каже. 

Одредбе уговора од 1815 год. имају делимично карактер 
општих међународно-правних принципа. Ти принципи нису до 
душе у оној мери општи, као што су на пр. принципи о уки- 
дању ропства, забрани капера, неприкосновености Црвеног Крста, 
и т,д.. Још увек има река, које би према одредбама уговора 
од 1815 требале да буду интернационалне док су оне још на- 
ционалне, као год што с друге стране режим пловидбе на ин- 
тернационалним рекама није за све исти, — али су извесни 
принципи о слободној пловидби прокламовани 1815 год. добили 
већ обавезну снагу за државе, које су тај уговор потписале или 
које су му доцније пришле на тај начин, што су исте прин- 
ципе слободне пловидбе примиле за друге реке у уговорима 
које су доцније оне саме закључиле. На тај начин добиле су 
одредбе уговора од 1815 год. много свечанији карактер, но што 
га имају одредбе обичних међународних уговора, којима се ре- 
гулише један конкретан случај. - 

Уговор од 1815 године није имао за задатак да регулише 
пловидбу на једној специјалној међународној реци; његов је 
задатак много шири: он поставља принципе, по којима је доц- 
није регулисана непосредно пловидба на Рајни, Мозелу, Шелди 
итд., а посредно, т.ј. позивајући се на принципе прокламоване 
тим уговором, и на многим другим рекама, у црвом реду 
на Дунаву. 

Постављајући овај општи принцип о слободи пловидбе, 
творац уговора од 1815 год. није могао утврдити једну сталну 
тачку, од које једна река постаје пловна, он је утврдио само 
једно правило: да је то она тачка, од које се може пловити. 
А с погледом на онај циљ који је творац уговора 1815 год. 
имао у виду, слободни смо тврдити, да би он, да је се сетио 
да његова редакција може дати повода овоме спору, дао један 
шири смисао овој одредби одређујући као полазну тачку место, 
одакле је река пловна у сваком даном моменту, а не само у време 
кад је уговор прављен. Овако се дакле има тумачити и одго- 
варајућа одредба у свима уговорима, који су усвојили прин- 
цице уговора од 1815 год. Према овоме: Дунав је интернацио- 
нална река од места од кога је данас плован. 

Ако се ово цело објашњење под 2. усвоји као тачно, 
онда ће се врло лако решити и једно треће питање, на име: 
да ли се као полазна тачка има узети место од кога лађе де 
јасћо плове, или од кога постоји могућност пловљења. 
Ово разликовање има управо значаја само онда, ако би за- 
кључак под 2 био неправилан; усвоји ли се он као прави- 
лан, онда је у пракси могућност пловљења изједначена са 
доцнијим пловљењем, дакле и у једном и у другом случају 
решење је исто. 

Д-р М. А. Тодоровић. 


— СВРШИЋЕ СЕ — 


О МИНИСТАРСКОЈ ОДГОВОРНОСТИ 


У 


СРПСКОМ ЈАВМОМ ПРАВУ 


од 
Јосифа Касановића 


— НАСТАВАК — 


Ова ствар побудила је народне посланике да опет почну 
мислити о уставновљењу што шире и ефикасније министарске 
одговорности. Још одмах сутра дан цоднесен је предлог Закона 
о Министарској Одговорности. Као први подносилац предлога 
потписан је Урош Кнежевић, чији је елаборат овај предлог без 
сумње и био. Предлог има један увод у коме се излажу побуде 
због којих је поднесен. У том се уводу каже да Закон о Ми- 
нистарској Одговорности од 1870 није увео никакву одговорност. 
Њиме се министри стављају у један нарочит положај на штету 
правних принципа и начела равноправности. „Грађанска одго- 
говорност није предвиђена нигде“. Застарелост је врло кратка. 
Принципи предлога ови су. (1) У случајевима где нема кривице 
из члана 101 Устава, а има штете за државу или појединца, 
Скупштина, на захтевање оштећеног може одобрити да мини- 
стру суди редован суд. (2) Министар има право да највише 
месец дана разгледа акта о својој кривици. Као што смо видели 
Закон о Министарској Одговорности од 1870 не одређује колико 
најдуже сме трајати преглед аката. При расправљању Бели- 
марковићеве ствари Скупштина је протестовала што Белимар- 
ковић друго прегледа акта. (8) У погледу на састав Државног 
Суда у предлогу нема никаквих измена. (4) Министар не може 
арбитрарно, као по Закну о Министарској Одговорности од 1870, 
искључивати судије, већ мора навести основе искључења из 

Кривичног Судског Поступка. (5) За осудну пресуду довољно 
је да гласа половина више један присутвих чланова Скупштине. 
Државни Суд упућује редовном суду ствар на пресуђење не само 
у случају кад нађе да је министар учинио дело које повлачи 
пет година робије или заточења већ кад нађе да је учинио ма 
које дело које се по Кривичном Законику кажњава. (6) Државни 
Суд упућује ствар на пресуђење редовном суду и онда кад 
нађе да постоји нечије право на накнаду штете, које је про- 
изашло из неправилне министрове радње. (7) Министарске кри- 
вице застаревају по Кривичном Законику, а грађанска одго- 
ворност министра по Грађанском Закону. (8) Оптужење, ислеђење 
и суђење министарских кривица не прекида се ни одлагањем ни 
закључењем ни растурањем Скупштине. (9) Застарелост непре- 
кида се несазивањем Окупштине у редовни сазив, распуштањем 
(пре него је Скупштина своје послове свршила 2) и одлагањем 
Скупштине. Овај предлог у главном је упућен на проширењем 
грађанске одговорности министара, док кривичну одговорност 
не проширује, без сумње зато што је она Уставом одређена. 
Поред тога овај предлог упућен је на то да се остварење ми- 
нистарске одговорности осигура тиме што ће поступак бити 
извеснији и застарелост дужа. 

Против Косте Протића министра војног из Стефановићевог 
кабинета поднесен је још један предлог оптужбе. Коста Попо- 
вић-Лаолац тадашњи члан полиције увредио је и оклеветао је у 
једној својој жалби Касациони Суд. Министарски Савет је решио 
да се зато Поповић стави под суд. За суђење овога дела одре- 
ђен је варошки суд. Међутим, министар војни за то време пре- 
мешта Поповића у министарство војно и унапређује га у „цељи 
да се користи после наређењем војеносудском поступка, као 
што је и урађено“. Министар Поповића кажњава укором, ди- 
сциплинарно, за дело за које је требало кривично да одговара. 
Према томе министар је погазио Устав тиме што је узео на 
себе судску власт, погазио је решење Министарског Савета, од 
судске кривице начинио административну, и казнио по војним 
законима дело које је Поповић као полициски чиновник учинио, 
Зато треба оптужити Косту Протића Државном Суду по члану 
101 и 102 Устава.“ Овај предлог оптужбе упућен је истом одбору, 
коме и прошли. 


1 Стенографске белешке Народне Скупштине држане 1875 стр. 1250. 
= Ор. св стр. 1252. 

Предлог оптужбе због прекорачења буџета од стране Чуми- 
ћевог кабинета поднесен је 4 јануара 1876. Предложено је да се 
оптуже Јован Мариновић председник министарства Ђорђе Це- 
нић министар правде, ЈЉубомир Ивановић министар грађевина 
и Коста Протић министар војни. Прекорачењем буџета повре- 
дили су чланове 55 и 65 Устава и преме томе учинили деликт 
из 101 члана Устава! 

Раније је била поднесена интерпелација о незаконитом 
постављању за чланове [ класе Касационог Суда Милана Пи- 
роћанца и Аћима Чумића. На ову интерпелацију одговорио је 
министар правде Стојан Марковић да је бивши министар правде 
Димитрије Радовић заиста незаконито поставио Пироћанца и 
Чумића за Касационе Судије. Предлог оптужбе против Радовића 
поднесен је 4 јануара 1876.7 По Закону о Устројству Судова од 
19 маја 1865, судија се може унапредити тек пошто је у нижој 
класи био пет година. Чумић и Пироћанац нису били никад 
раније Касационе Судије, те је тиме министар повредио члан 
109 Устава који ујемчава судску независност, које не може бити 
кад се судије незаконито постављају. Према томе Радовића треба, 
на основу члана Устава 101 оптужити Државном Суду. И овај 
је предлог упућен раније изабраном одбору. 

18 јануара поднесен је један опширан предлог оптужбе 
против кабинета Мариновићевог, Чумићевог и Стефановићевог. 
Из Мариновићевог министарства оптужени су сви министри, 
Јован Мариновић председник министарства, Ђорђе Ценић ми- 
нистар правде, Филип Христић министар просвете, Коста Ма- 
газиновић и Љубомир Ивановић министри грађевина, Коста 
Протић министар војни, Чедомиљ Мијатовић министар финан- 
сија и Аћим Чумић министар унутрашњих дела. Из Чумиће- 
вог министарства оптужен је само Чумић. Из министарства 
Данила Стефановића, Стефановић и министар правде Дими- 
трије Радовић. Овим се предлогом понављају дела за, која су већ 
подношени предлози оптужбе. Предлог је у ствари један опис 
рада прошлих влада. У њему се спомињу најразличитије кри- 
вице министра, већином са мало правних аргумената, као раси- 
пање државног новца, незаконита постављања чиновника, не- 
успехе у спољној политици, издаја земље, притисак на избо- 


1 Стенографске белешке Народне Скупштине држане 1875 стр. 1134. 
2 Ор. с, стр. 1386. 

рима. Кад је овај предлог прочитан председник тадашњег 
министарства Каљевић пребацио је Скупштини што води партиске 
спорове у време кад је у земљи због озбиљних прилика по- 
требна слога. То је било време пред први рат с Турском. 

Па питање једнога посланика, 10 јануара, члан одбора за 
ислеђење министарских кривица, Александар Николајевић, оба- 
вестио је у кратко Скупштину о досадањем раду одбора. Ра- 
довић је долазио у одбор, и ислеђење његове ствари је свр- 
шено. Једно дело Косте Протића је ислеђено а друго се довр- 
шава. Сви министри из Мариновићевог кабинета дали су одго- 
воре осим Мариновића. Мариновић је овластио Ценића да за 
њега одговор да, али одбор такав одговор није хтео да прими. 
У одговору веле министри из Мариновићевог кабинета да 
нису повредили буџет и упућују одбор да ствар по књигама 
утврди. На последњу тужбу ни један министар није одговарао 
осим Данила Стефановића. Љубомир Ивановић известио је одбор 
да неће на одговор да дође. После овога обавештења рекао је 
Каљевић да треба са извештајем пожурити, јер је незгодно да 
министри толико дуго буду под оптужбом. Каљевић је дока- 
зивао да повреда буџета не значи повреду Устава.“ Решено је 
да одбор поднесе сутра дан извештај о своме раду, што се 
није догодило, али зато је прочитан још један предлог оптужбе,“ 
Народна Скушштина је 1875 одобрила кредит од 700.000 гроша 
пореских искључиво на трасу жељезничке пруге, осим плате 
инжињеру Понсеу. Међутим министар грађевина је дао Понсеу 
поред плате још неке додатке и још двојици инжињера велику 
плату. Тиме је оштетио државу, мимо скушпштинског решења, 
за пола милиона гроша. И овај предлог оптужбе упућен је од- 
бору. Тога истог састанка прочитан јеу Скупштини извештај 
одбора за молбе и жалбе о поновној жалби Анице Грковићке 
против Аћима Чумића бившег министра због убиства њенога 
мужа. Одбор је предложио Скупштини да се умоли Влада да 
се по овој ствари поведе истрага, а да би се истрага што исправ- 
није водила да се одреде два посланика који ће да буду „кон- 
тролори“ истраге. Скупштина је поступила по одборском пред- 
логу, поред говора Милана Пироћанца који је тврдио да је Чу- 
мић ово дело, ако га је учинио, могао учинити само као при- 


1 Стенографске белешке Народне Скупштине држане 1875 стр. 19252. 
2 Ори енлетр. 1658. 
8 Ор. с6. стр. 1656. 

ватно лице, а не као министар, те се према томе ова ствар тиче 
судова а не Скупштине.: Тога истог дана, 21 јануара, закљу- 
чене су скупштинске седнице, пре него је извештај ма о којој 
министарској кривици у Скупштини прочитан. 

Ратне 1876 године није сазвана Скушштина., Прва Скуп- 
штина сазвана после рата с Турцима састала се 19 јуна 1877. 
Као што смо видели народни посланици у питању о оптуживању 
министара обично нису водили рачуна о томе да ли су мини- 
старске кривице застариле или нису, па ипак први је рат такав. 
утицај на политичку ситуацију имао, и толико нових послова спре- 
мио Скупштини, да није ни помишљала да се врати на оптужбе 
министара које су у Скупштини 1875 и 1876 тако често потрзане. 

Скупштина је донела на тајној седници 19 јануара 1876 
законодавно решење да се Влади стави на расположење 2,000.000 
дуката на војне потребе у случају рата. Међутим да Влада пе 
би утрошила тај новац и ако рат не буде објављен, Скупштина 
је изабрала један сталан одбор који ће Владу у трошењу тога 
кредита контролисати. „Перманентни одбор“ није се увек са, 
Владом слагао и Влада је чинила неке набавке без одборовог 
одобрења „на брзу руку“. Одбор је читао извештај) о свом раду 14 
јула, а 15 јула је Влада поднела на одобрење преглед свих издатка 
и трошкова око државног зајма. Кад је известилац сталног 
одбора, Урош Кнежевић прочитао извештај о одборском раду, 
о њему св није дискутовало зато што је ствар доведена у везу 
са владиним предлогом о одобравању издатака које је Влада, 
без одбора учинила. Финансиски и законодавни одбор дао је 
повољно мишљење о владином предлогу. Влада је хтела да се 
тим предлогом да основица за решавање Главне Контроле о 
употреби одобреног кредита, пошто је Влада трошила тај кре- 
дит на основу одлуке донесене на тајној скушштинској сед- 
ници, која не мора бити меродавна за Главну Контролу. Скуп- 
штина је усвојила владин предлог и извештај сталног скуп- 
штинског одбора с мотивом (предлог Александра Николајевића) 
којим се хтело да резервише право Скупштине да се врати на 
то питање у случају ако би се доцније изнашле какве злоупо- 
требе у употреби кредита од 2,000.000 дуката.“ На напомену неких по- 


1 Стенографске белешке Народне Скупштине држане 1875 стр. 1660. 

г „А збоупотребе ако би их од појединих органа у набавкама и испла- 
тама било подлеже законском извиђању и суђењу“. В. Протоколи Народне 
Скупштине држане 1887 стр. 102. 

сланика да се министар може заклонити иза ове скупштинске 
одлуке у случају да се доцније пронађу какве злоупотребе, 
Тихомиљ Николић, који је као министар војни располагао кре- 
дитом, одговорио је да ће увек одговарити Скупштини за 
њих па ма дело и застарило. Међутим тадашња опозиција у 
Скупштини, иначе бројно овога пута доста слаба, није желела, 
да се питање о набавкама за време рата затвори и 21 јула 
поднесе један предлог: (Уроша Кнежевића и још петорице по- 
сланика) којим се тражи да Скупштина донесе решење да се 
„преглед рачуна о издацима за време рата оставља првој ре- 
довној Скупштини, која ће бити надлежна да употреби сва 
права прописана чланом 101 и 102 Устава, ако би било до кога 
одговорности“. Скупштинска већина је била врло нерасположена. 
према овоме предлогу и обележавала га као средство којим хоће 
мањина на омета Скупштину у раду. Поводом тога предлога 
јавила су се три гледишта о застаралости министарских кри- 
вица по Закону о Министарској Одговорности од 1870. По једном 
мишљењу (Алекса Стевановић), застарелост почиње тећи од 
сазнања дела. По другом мишљењу (Јован Бошковић), евентуалне 
кривице министара из године 1876 не застаревају ако о њима 
не однесе одлуку Скупштина која се састала 1877, јер је та 
Скупштина сазвана за 1876 па није радила; Скупштина која 
ће се сазвати за 1877 а који ће почети рад 1878, јесте прва 
СОкупштина сазвана по учињеном делу, тако да ће се на Скуп- 
штини 1878 моћи покренути одговорност министара за дела, 
учињена за време рата. По трећем гледишту (Урош Кнежевић), 
застарелост траје од учињеног дела па до прве Скупштине која, 
се састане. Скупштина је усвојила Бошковићево мишљење, а од- 
бацила Кнежевићев предлог који се у осталом заснива на тачнијем 
гледишту. По закону, министарске кривице застаревају ако за њих 
прва Скупштина сазвана по учињењу дела министара не оптужи. 
Законодавац том приликом није имао у виду да ће се једна 
Окупштина сазвати пре једне министарске кривице, а састати се 
после ње. Законодавац је хтео само то да се да могућност једино 
Скупштини која непосредно после лела дође да оптужи мини- 
стра за дело које је извршио пре њеног састајања. Према томе 
без обзира на назив који Окупштина добија по години за коју 
је сазвана, о застарелости права оптужбе треба закључивати 


1 Стенографске белешке Народне Скупштине држане 1877 стр. 202. 

према фактичном стању, т. ј. да ли доиста једна Скупштина 
непосредно после министровог дела почела свој рад, тако да 
између дела и ње не прекида застарелост рад једне друге 
Скупштине. 


Скупштина држана 1878 после другог рата са Турцима 
није била вољна да се занима одговорношћу министра за евен- 
туалне кривице извршене око употребе зајма од 12.000 дуката. 
Скупштина држана 1878 била је и сувише заузета оним што 
ратови кориснога донели тако да није имала времена да се 
бави оним релативно ситним штетама које су успех пратиле. 


СОкупштина сазвана за 1878 и држана исте године није 
покренула ниједно питање о кривичној одговорности министара. 
Скупштина држана 1878 расправљала је, у колико је то могла 
према својој надлежности, један случај о грађанској одговор- 
ности за накнаду штете тада већ умрлог Миливоја Блазнавца 
бившег министра војног и министра грађевина. Ствар је била 
у овоме. Блазнавац је 1878 позајмио Првој Српској Банци (Живка 
Карабиберовића) 20.000 дуката. Банка је пала под стечај и новац 
је држави скоро потпуно пропао. Никола Пашић и Милош Гли- 
шић народни посланици поднели су о томе 20 децембра ин- 
терпелацију на председника министарског савета: У интерпе- 
лацији се пита председник министарског савета: (1) да ли по- 
стоји у законима овлашћење да министар може приватнима 
зајмити новац и то без интереса; (2) какве је мере предузела 
Влада да се новац наплати од банкиних јемаца; (8) зашто нису 
предузете мере обезбеђења на имању солветних јемаца. Пред- 
седник министарског савета Јован Ристић одговорио је на ту 
интерпелацију да његово министарство није било на Влади кад 
је та позајмица учињена. Према протоколима министарских сед- 
ница, ову позајмицу није учинило цело ондашње министарство 
већ сам Блазнавац. Окупштину је ова ствар јако заинтересо- 
вала и решила је да се преда финансиском одбору да поднесе 
о њој извештај. Према извештају финансиског одбора, подне- 
сеном 18 јануара 1879" Блазнавац је 19 фебруара 1878 потпи- 
сао уговор са Првом Српском Банком, по коме се Банци по- 
зајмљује 20.000 дуката из касе министарства грађевина по 7%0 
интереса, с тим да се цела сума у почесним отлатама измири 


1 Стенографске Белешке Народне Скупштине сазване за 1878. стр. 716 

до 1 новембра 1878. Банка је држави као залогу дала 16.000 
дуката у акцијама. Банка је пала под стечај 13 августа 1875 
и државни правобранилац је у масу пријавио државно потра- 
живање. До времена извештаја маса још није била расправ- 
„љена. Држава је свега наплатила 7500 дуката. После извештаја 
прочитана је депеша Главне Контроле Народној Скупштини. 
Главна Контрола је, нашавши недостатак у каси министарства 
грађевина, тражила обезбеђење на имања покојног Блазнавца 
као наредбодавца код београдског варошког и крагујевачког 
првостепеног суда. Суд вароши Београда је уважио обезбеђење 
а крагујевачки није „противно постојећим законима“. Главна 
Контрола се жалила Касационом Суду, код кога се предмет у 
време депеше налази. После објашњења које је дао министар 
финансија, Скупштина је усвојила одборски извештај. Касаци- 
они Суд је својим решењем од 23 марта 1879 број 943 утврдио 
да постоји рачунска одговорност наредбодавца за чије је из- 
виђање, обезбеђивање и констатовање надлежна Главна Кон- 
"трола према своме устројству, члан 24. 


Крајем 1880 пала је либерална Влада на питању о трго- 
винском уговору са Аустро Угарском. Са мањим прекидима лп- 
-берали су од 1869 до 1880 имали искључив утицај на државне 
послове. Поред истицања од стране либерала да су увели све 
потребне политичке установе и уставне гарантије, они су од по- 
"четка још своје Владе имали сталну опозицију којаје прво ударала 
на обим политичких слобода а доцније и на целокупан рад ли- 
бералне партије као сувише несувремен за независну Србију. 
Опозиција либералној Влада ближа народу него либерали, расла 
је кроз седамдесете године, тако да кад је либерална Влада пала, 
нова Влада је била толико јака да се узимало да ће бити у 
стању да потпуно либерални режим сузбије. Међу средства за 
то убрајала се и једна колективна оптужба либералних каби- 
нета, нарочито због финансиске политике либерала. 


Првих састанака Народне Скушитине држане 1880 и 1881 
поднесен је предлог: Симе Несторовића да се прегледају др- 
-жавне касе. После овога предлога изложио је о њему владино 
гледиште министар финансија. Према владином гледишту На- 
родна Скупштина нема права, по закону, да прегледа државне 
касе и начин на који се државним новцем рукује. Влада је на- 


1 Протоколи Народне Скупштине држане у 1880 и 1881 стр. 158. 

мерна да поднесе законски пројект који ће боље определити 
надлежност Народне Скупштине у том правцу. По досадањем 
праву ту је дужност вршила Главна Контрола. Међутим Влада. 
сматра да се неће огрешити о закон и да ће одговорити жељи 
Скупштине, ако предложи да СОкупштина избере одбор да пре- 
гледа државну касу. Главна Контрола ће запечатити касе, и 
изабраће се један скупштински одбор који ће заједно с Кон- 
тролом вршити преглед каса и књига и о своме раду поднети 
извештај Скупштини. Скупштина је овај предлог усвојила и 
изабрала скупштински одбор за преглед државних каса. 
Скупштина је међутим хтела да ослободи раније кабинете за. 
преглед ситнијих рачуна, резервишући право да доцније извиди 
начин трошења. Као што је споменуто, Скупштина је дала раније 
разрешницу Влади за употребу кредита за набавку војних потреба. 
у првом рату с Турцима, с тим да се на тај начин Влада не осло- 
бођава одговорности ако Главна Контрола прегледајући рачуне 
нађе да у њима постоје какве злоупотребе. Главна Контрола је 
прегледада постепено рачуне, али рачуни су били толико замр- 
шени, подаци непотпуни а чиновници Контроле неподобни, да 
је напредњачка Влада морала 20 маја 1881: поднети Скуп- 
штини предлог да се ратни материјали рачуни либералне Владе 
за 1876, 1877 и 1878 разреше од контролског прегледања. Овај 
предлог је Скупштина усвојила скоро без икакве дискусије. 


Одбор је поднео 22 јуна 1882 Скупштини извештај о стању 
државне благајне и о утрошку кредита на ратове.“ Један део 
извештаја прочитан је на јавној а други на тајној седници. Из. 
дискусије која је после тајне седнице настала види се да је 
Скупштина дошла до уверења да постоје велике злоупотребе 
либералне Владе. Скупштина је оставила Влади да испита ову 
ствар, па да оптужи чланове либералнога кабинета, а нарочито. 
Ристића. У Скупштини се тврдило да право на накнаду штете 
држава има да остварује код редовног суда и да оно није за- 
старело зато што је произашло из крађа које не застарева као 
обично право на накнаду штете по закону о Чиновницима Гра- 
ђанског Реда, већ по Кривичном Законику. О овој ствари је 
доцније прекинут сваки рад. 

Године 1886 расправљан је један случај грађанске одго- 


' Стенографске белешке Народне Скупштине држане 1880 стр. 915. 
2 Стенографске белешке Народне Скупштине сазване за 1881 стр. 1929. 

ворности министара за накнаду штете и том приликом јавила 
су се неколика интересантна мишљења о томе како треба ту- 
мачити оне прописе из Закона о Министарској Одговорности 
од 1870 који се односе на грађанску одговорност министара. 
Христина удовица Павла Илића бившег артилериског поруч- 
ника тужила је државу да јој накнади 500 дуката по том основу 
што је Коста Протић бивши министар војни за време свога ми- 
нистровања ту суму, коју је она депоновала на основу брачног 
уговора као кауцију, издао њеном мужу код кога је новац про- 
пао. Пре окончања спора са државом државни правобранилац 
се обратио министру војном за допуштење да може да се по- 
зове у заштиту за ту суму на Косту Протића да би се држава 
"обезбедила у случају да парницу тужитељка добије. По акту 
државног правобраниоца министру војном од 2 септембра 1886 
број 1620 држава одговара за своје органе, али опет ти њеви 
органи по смислу закона одговарају непоредно држави за нак- 
наду штете коју учине својим неправилним радом. Пошто се 
Коста Протић огрешио о члан 66 Закона о Чиновницима Гра- 
ђанског Реда, то је он према држави одговоран. 

Министар војни се обратио сталном правничком одбору 
с питањем да ли је потребно и да ли је основано да се због 
тога спора позове у заштиту Коста Протић генерал у пенсији, 
бивши министар војни. Поред тога, министар војни је ставио 
питање о томе да ли треба претходно узети од Протића реч 
о овој ствари. Мишљења чланова правничког одбора разилазе 
се. Милош 'Трпезић члан Касационог Суда и Димитрије Ђ. Ми- 
ловановић члан Апелационог Суда: Према 5 336 и 341 Грађанског 
Поступка нема места заштити Протића према држави у овом слу- 
чају. Но да се не би дала прилика Протићу да се доцније тим осно- 
вом брани, треба се позвати у заштиту на Протића и не треба пред- 
ходно тражити од њега реч. Андра Ђорђевић професор Велике 
Школе: Према 5 336 и 341 Грађанског Судског Поступка др- 
жава се не може позвати у заштиту на Протића зато што из- 
међу ње и државе нема тражбеног основа. Пошто тужитељка 
није тужила Протића у смислу прописа из Закона о Министар- 
ској Одговорности, држава ће тек кад буде осуђена моћи да 
тражи накнаду штете од Протића. Јован Ђорђевић аудитор и 
„Јован Стевић секретар министарства грађевина: Између Косте 
Протића и државе постоји уговор о служби из кога би се могла 
извести одговорност Протићева да држави накнади штету, ако 

случајно буде осуђена у парници. Због тога се треба позвати 
у заштиту на Протића а претходно узети од њега реч. На 
основу ових мишљења министар војни је одлучио да се треба. 
позвати у заштиту на Протића. Првостепени суд је решио да 
се држава може позвати у заштиту на Косту Протића и одобрио 
обезбеђење тражено на његово имање. Протић се жалио Каса- 
ционом Суду. У својој жалби вели Протић да се оптужује по. 
послу који је извршио као министар војни. Чиновници се према 
Закону о Чиновницима Грађанског Реда дају под суд по одо- 
брењу надлежног министра. Један министар се не може дати 
под суд по одобрењу другог министра. По Уставу министри 
одговарају само Владаоцу и Народној Скупштини и кад тужбе 
од ових нема, нема ни министарске одговорности. После ове: 
жалбе државни је правобранилац својим актом од 20 децембра 
1886 број 2581 одустао од заштите коју је држава тражила. 
да време напредњачке владе често су се чуле оптужбе 
против Вукашина Петровића за његову финансиску политику 
коју је раније док је био министар финансија водио. На захте- 
вање радикала, без већег опирања Владе, образован је један. 
одбор од петнаест посланика у који нису хтели радикали да 
улазе да прегледа рад Вукашина Петровића. Приликом састав- 
љања одбора чула су се мишљења да су кривице његове за- 
стареле али Петровић је изјавио да он пристаје да одговара 
за свој рад па ма и после десет година. О тој ствари одбор је 
поднео још исте сесије извештај. Одбор у свом извештају под- 
несеном Окупштини 2 новембра: утврђује: (1) на основу закона 
од 15 јуна 1884 и закона од 22 септембра 1875 закључен је 
зајам 5%о ради испате унутрашњег зајма учињеног за време 
ратовања. Петровић је из 5% зајма исплаћивао спољашње ду- 
гове, тако да је унутрашњн дуг остао делимично неисплаћен; 
(2) Петровић је као министар финансија закључио уговор о мо- 
нополу дувана који се не слаже са Законом о Монополу Ду- 
вана и одбор предлаже да се тај уговор раскине; (3) поједине 
државне обвезе исплаћиване су пре рока и на тај се начин др- 
жава оштетила. На овај извештај Вукашин Петровић прочитао је 
свој одговор којим је побијао наводе одбора. У дискусији која је: 
после тога настала, Влада се трудила, неенергично, да Петровића 
одбрани, док га је опозиција оптуживала, али често напоми-- 


1 14. стр. 644. 

њући да и ако несумњиво постоји кривица, ипак од целог ра- 
справљања овога питања неће бити никаквих резултата због 
прописа из Устава и Закона о Министарској Одговорности, који 
су непотпуни и одређени да министра заштите а не да даду 
стварне могућности да се министар оптужи. Окупштина је усво- 
јила одборски извештај и на тај начин дала једно решење које 
се може разумети само као примање к знању истога, што је 
доста неразумљиво, према енергији с којом је Скупштина при- 
ступила послу око извиђања ове ствари. Изгледа да и почетак 
и свршетак овог питања треба објаснити личним односима Ву- 
кашина Петровића према тадашњем напредњачком кабинету, 
будући да опозиција није имала толико представника у СОкуп- 
штини да може са потребном већином изгласати оптужење ми- 
нистра, док је скупштинској већини односно Влади ипак из- 
гледало много приступити таквим мерама. 

По паду либералне Владе опозиција која је узела власт у 
руке није остала дуго у целини. У брзо се један део више де- 
мократски из ње издвојио и у засебну странку организовао. 
Реакција на демократизам радикала, било је обележавање дру- 
гог дела опозиције, напредњака, као све више конзервативне 
групе. Између напредњака и радикала била је све до 1887 једна 
жестока борба. У Скупштини су радикали оптуживали напред- 
њачке министре много више и много енергичније, па ипак за 
то време није био поднесен ни један формални предлог оп- 
тужбе против напредњачких министара. То је долазило од тога 
што се увидела неефикасност свих министарских оптужаба и 
што се дошло до уверења да се самим нападима на министре 
на јавним скупштинским седницама обара напредњачки режим 
више него оптужбама. 

Кад је напредњачка Влада пала и на Владу дошла ради- 
кално-либерална фузија, министар финансија образовао је актом 
од 1 јуна 1887 једну мешовиту комисију за преглед финанси- 
ског стања Србије за последњих година. Комисија је извештај 
о свом раду поднела министру финансија који је комисијин 
извештај саопштио Скупштини. Тај извештај представља један 
савесно израђен исцрпан преглед финансиске политике од 1869 
нарочито у погледу на државне зајмове. Комисија је изнела 
услове, употребу и стање свих државних зајмова и све буџет- 
ске дефиците. Комисија наводи једну масу неправилности ра- 


1 В. говор Марка Петровића. #14. стр. 678. 

нијих министара од којих је најкрупнија Вукашина Петровића 
који је оштетио државу за 155,944.22 динара. По железничкој 
конвенцији од 3 октобра 1885 коју је закључила држава са 
друштвом за грађење и експлоатацију пруге Плана— Смедерево, 
члан 4, исплатила је држава друштву интерес око 129 и ако 
по Закону о Општој Железничкој Конвенцији од 22 марта 1884 
нису могли бити исплаћивани већи интереси од 5%о за потра- 
живање према држави од стране компанија за грађење желез- 
ница. На тај начин Вукашин Петровић је својом незаконитом 
радњом оштетио државу за 155.944.22 динара. За ту суму је 
државни правобранилац тражио обезбеђење код првостепеног 
београдског варошког суда и суд је забрану и прибелешку на 
сопственост Вукашина Петровића одобрио на основу прописа 
Грађанског Судског Поступка и на основу члана 19 Закона о 
Министарској Одговорности. Вукашин Петровић се на ово ре- 
шење жалио Касационом Суду, и овај је 17 августа 1887 број 
2701 касирао решење првостепеног суда. Решење Касационог 
Суда садржи ова расматрања о значењу одредаба из Закона 
о Министарској Одговорности. 

„Накнада штете која се представља у акту државног пра- 
вобраниоца као основ за обезбеђење државног потраживања из 
радње Вукашина Петровића као бившег министра финансија 
не може бити предмет решавања редовних судова. 

„По члану 100 и 101 Устава и члану 1 Закона о Мини- 
старској Одговорности излази: да министри за своја званична 
дела одговарају само Владаоцу и Народној Скупштини; да 
Народна Скупштина сходно члану 103 Устава доноси одлуку о 
њиховој одговорности и оптужењу надлежним прописаним пу- 
тем; да се на случај одлуке о одговорности у Скупштини 
дело предаје Државном Суду на суђење који се по члану 
6 Закона о Министарској Одговорности нарочито одређује и 
нарочито саставља из извесног броја скупштинара и чланова 
Касационог и Апелационог Суда крећући се односно надлеж- 
ности у границама одредаба у члану 19 постављених. 

„Из ових законских одредаба које остављају утврђену про: 
цедуру у оптужењу и суђењу министара за њихова званична 
дела излази логична последица да се грађанске власти и су- 
дови, у опште, саме по себи не могу мешати у решавање и су- 
ђење дела из којих произлазе званичне одговорности поједи- 
них министара, ако им иста нису спроведена од стране поме- 

нутог Државног Суда, и да и само питање о накнади које по 
последњој алинеји поменутог члана увек прелази надлежност 
суђења грађанских судова, који не могу ући у судско посту- 
пање ако се овим путем не покрене. 

„Према томе суд је погрешио што је обилазећи горње олд- 
редбе Устава и тумачећи последњу тачку члана 19 површно и 
без везе са уставним наређењима донео горње своје решење 
упустив се тиме у решавање ствари за коју не може бити над- 
лежан пре него се не поднесу нужни докази о томе да је На- 
родна Скупштина односно Државни Суд решио да Г. Вукашин 
Петровић за представљену државну штету може одговарати. 
Стога Касациони Суд ништи судско решење,“ 

Кад се за горње решење Касационог Суда сазнало под- 
нели су Димитрије Катић и Стојан Протић народни посланици 
питање на министра финансија како стоји с овом ствари. Ово 
питање садржи и предлог да се толико дискутовани члан 19. 
Закона о Министарској Одговорности скупштинским тумачењем 
објасни, јер би било врло штетно допустити „да се права и има- 
овина државна остављају на милост и немилост личног разу- 
мевања закона г. г. судија“. 

Даљег рада по овом случају министарске одговорности 
нема Исто тако није ништа решено поводом предлога да се 
члан 19 Закона о Министарској Одговорности протумачи, што 
је несумњиво било потребно. Као што смо видели, сви скоро 
случајеви министарске одговорности који су имали више фак- 
тичку подлогу него политичку, свршавали су се повољно за ми- 
нистре због члана 19 Закона о Министарској Одговорности, који 
је тако редигован да изгледа, као што је раније речено, да иу 
случају грађанске одговорности министара, код које су често кон- 
сидерације о политичкој целисходности оптужбе минималне, у 
место простије процедуре код редовног суда, треба потрзати 
тешки апарат Народне Скупштине и Државног Суда. 

Исте скупштинске сесије, 9 децембра 1887, поднесен је 
Скупштини и последњи предлог о кривичној одговорности ми- 
министара по Уставу од 1869. То је био предлог Павла Сол- 
датовића о стављању под суд бившег председника министар- 
ског савета и министра унутрашњих дела Милутина Гараша- 
нина. Гарашанин је 30 јуна 1886 жандармима извукао из Скуп- 


1 Стенографске белешке о раду Народне Скупштине за 1887, стр. 332. 

штинске зграде шест народних посланика и стражарно протерао. 
На тај начин Гарашанин је повредио Устав и 85 192 Кривичног 
Законика. О овом предлогу оптужбе Скупштина није ништа 
решавала. 

да време борбе напредњака и либерала путем штампе 
често се претресало питање о промени Устава. Због бурних по- 
литичких прилика и заоштрености, иу личним и у идејним 
питањима, уставна промена, која се толико од стране напредњачке 
Владе обећавала а од стране радикалне опозиције захтевала и 
дискутовала, није се износила стварно пред Скупштину, Године 
1883 поднела је Влада предлог да се Устав у опште промени. 
Зајечарска буна учинила је да Влада ту спреману промену 
Устава скине в дневног реда. 

Мишљења ондашњих напредака и ондашњих радикала о 
министарској одговорности изгледа да су резумисана у два 
пројекта Устава, која нису никад Скупштини предложена. Ти 
су пројекти Устава, и ако нису узети у поступак од уставних 
фактора, интересанти за нас у толико у колико се из њих мо- 
жемо обавестити, ако ву аутентични, о основним гледиштима 
ових двеју политичких странака о предмету који нас интере- 
сује, у оскудици онако дугих дискусија о министарској одго- 
ворности из седамдесетих година. 

Радикални пројект Устава изложен је додатку 111 броја 
„Видела“ за 1888. Принцип министарске одговорности из тога 
пројекта Устава ови су. (1) Министри одговарају Народној Окуп- 
штини не само за своја кривична дела него и за свој поли- 
тички правац. (2) Предлог оптужбе довољно је да потпише 
десет посланика. (3) Министарске су кривице осим повреде 
Устава још и закона, њихово обилажење и политички правац 
који би био штетан по народне интересе. (4) За решење Скуп- 
штине о оптужењу министра не тражи се нарочита већина од 
две трећине, већ је довољно да гласа за предлог оптужбе проста 
већина присутних чланова Скупштине. (5) Министрима суди суд 
стављен из пет изабраних народних посланика, три члана Ка- 
сације и три председника судова. (6) Осуђени министар не може 
бити помилован без пристанка Народне Скуџшштине. (7) Детаљно 
ће се министарска одговорност регулисати нарочитим законом. 

Напредњачки пројект Устава изложен је у „Отаџбини“ 
свеска 16, под натписом „Какав Устав треба Краљевини Србији“. 
Принципи министарске одговорности које су у овом пројекту 

изложени ови су. (1) Министрамогу оптужити Краљ, Народна Скуп- 
штина и Сенат, сваки за себе. (2) Министрима суди Касациони 
Суд у општој седници. (3) Пројект спомиње, без икаквих детаљ- 
нијих одредаба, право појединаца да може министра оптужити. 
(4) Детаљно ће се регулисати министарска одговорност нарочи- 
тим законом. Док не буде издан закон који ће детаљно утвр- 
дити случајеве, поступак и казне код министарске одговорно- 
сти, Касационом Суду се даје право да означи дело и да опре- 
дели казну. (5) Казна ни у ком сзучају не може бити већа од 
затвора, осим за случај дела из Кривичног Законика. (6) Каса- 
циони Суд кад суди министрима суди и о делу и о праву. (7) 
Краљ не може ни опростити ни смањити казну осуђеном мини- 
стру, осим случаја кад то захте дом који га је оптужио. 


—- НАСТАВИЋЕ СЕ — 


ИСТОРИСКИ ПОДАЦИ 
о 
БОЈУ МА КАМЕМИЦИ 
19. маја 1809. године 


— Синтеза историског изворног градива о овом догађају — 


— НАСТАВАК — 


Митрополит Стратимировић прича: 

„· · · Турци су по своме плану под предводништвом Шашин- 
паше из Лесковца напали на три српска шанца и жестоко су 
се тукли са Стеваном, војводом ресавске нахије, тако да су ови 
најзад очајавали, кад су Турци у њиховим шанчевима падали 
и у њих прескакали и викали су својима, који се налажаху у 
осталим шанчевима: „Помагајте, браћо, изгибосмо!“ Но ови се 
нису ни помакли из својих шанчева, или зато што нису могли 
или нису хтели прећи, те због тога готово све три хиљаде 
људи, који се тамо налажаху, беху исечени, осим само њих 
400, који су побегли или које су Турци живе похватали. Ми- 
лоје, чија је дужност била да помогне и да свачим управља, 
или се уплашио или није могао помоћи им, а предвиђајући 
своју сопствену погибију, почео се извлачити и седнув на коња 
побеже; а њему су следовали његови људи а овима и остали...“! 


1 „.. Турци убо по своему намјеренију под предводитељством Шашин- 
паши лесковачкаго, напали на три лагери Сербов, и жестоко билисја с Ре- 
савскија Нами Војводоју Стефаном, тако да ови на конец очајалисја, Турков 
в шанци их падајушчим и прескачајушчим, кричали ко своим в прочих ла- 
герјех сушчим: Помагај, Братио! изгинусмо! Но си не преходили из своих 
им станов, или негли и немогли преходити и тако почки все тамо сушчеје 
до три тисјашчи человјек изсјечено, кром негли 400 убјегших, или тамо живих 
Турками похишчених. Милоје, коего должност било спамагати, а веја управ- 
љати, или устрашивеја или немогии спамошчествовати им, и предвидја соб- 
ственују погибел, зачал извлекатисја и сјед на коња отбјежати, јему сљедо- 
вали јего људи, и им такожде прочин...“ 

Као што се из овог описа види писац не зна за експло- 
зију барута, који је потпалио Синђелић. Зато опет у накнаду 
имамо леп опис тога момента у мемоару Р. Вучинића. 

. „Војвода Ресавац би први нападнут у своме шанцу од 
Турака, који развише велику насртљивост или боље рећи једну 
врсту беснила, али им он опет доказа, шта може српска храб- 
рост и топовска и пушчана ватра са његова шанца. Пусто- 
шећи редове Турака, он их примора на повлачење са знатним 
губитком. Турци два пута обновише напад са истом упорношћу 
и два пута још искусише исту судбину. Тада паша, главноко- 
мандујући, раздражен, храбраше своје војнике говорећи им: 
„Није ли срамно видети да 70.000 Турака не могу ништа про- 
тив 2.000 неверника“ Требало је узети шанац а, ако то није 
могуће, он ће им свима редом одсећи главе. Спремише се и 
за четврти јуриш, који беше још страшнији и крвавији него 
први. Турци најзад успеше да уђу у шанац, јер ров беше ис- 
пуњен мртвима, који су пали у пређашња три јуриша; али 
чим Срби видеше, да им због близине Турака ватрено оружје 
постајаше некорисно, они се послужише кијачима (прошцима), 
које беху спремили. Ово беше страшна касапница. Срби се опи- 
раху, што могаху тврдоглавије, убијајући Турке тојагама. Кад 
у овом клању Срби буду сведени најзад на једну стотину, њи- 
хов храбри војвода Ресавац, да не би постао плен Турака, за 
пали магацин с барутом и минама и на тај начин погибе са 
целим својим народом а и са Турцима. Такав је био славан 
свршетак Ресавчев за своју отаџбину. По причању и признању 
становника како турских тако и хришћанских из вароши Ниша, 
губитак Турака у овом страшном боју пео се до 10.000 људи, 
не рачунајући ту и рањене. Војвода Милоје, присталица Родо- 
финикинов у место да приђе у помоћ храброме Ресавцу, остави 
кукавички своје војнике у друга два шанца и побеже главом 
без обзира...“ 


1 „Је еепега! Кезамају [аб Је ргепјег абааце дапз за гедоц(е, раг 1е5 
Тигев, аш аероуегеле ппе ггапде ппребозње оп рој шве взогје де гасе, тај Ш 
Јеџпг аррг а зоп [опг се аџе реше Ја уајепг зегујеппе, Те Теџц а пигаше ег сејш де Ја 
топедаие еге де за гедоцје Тазвапе пп гауасе (егг]е дапз 1е5 гапез дез Тигез, 1 
јез Тогса а Ја гефтаце ахес шпе регје сопз егађје. Гез Тигев гепопуејегел! депх 
[05 Гафббадце ауес ]е штете асћагпетеп« еб децх #015 епсоге ергоџуегеп| Је 
тете зогт6. АЛогз је расћа, соштапдалћ еп сћејћ, те, апшпа 5ез зојдај5 еп 
јеџдг фзад|: пезј Џ раз ћопфецх де хојг аие 70.000 Тигез пе репцуелј меп соште 
2.000 шпаејез 2 П Таце аџе 1а гедоце 508 рг15е, 51 поп, П Јеџг [ега 5иссеззјуе- 

Сима Милутиновић овако описује бој: 


·.. Онај! оста, него да непоста! 
Како зглед'о многољудство Турско 
Напанувше Ресавчева Шанца 

У сред поља, и најближ им бивша 
Постављена с' две тисуће браће, 
Ал' све Српка какве игда роди... 
Да шчекају на плотуне Турке, 

На топове, и на срца чврста; 

Пак с окола из' једанест шанчев 
Удрит прочи на плећа душману, 
Тим' га смести, узбит, и разбити. 
По разреду дасе поступило 

Слава 6' чиста побједу вјенчила, 
А КОСИ. на м ткоб' зборио после. 
С' тог истоме дух исчезе бречније, 
Како смотри насртаје Турства, 
Сам несмједе, ни позволи коме, 
Већ неколик још своије смлалје, 
Да нетрче помагат Ресавцам“, 
Борећим се, и близ доспјевавшим' 
Тек' од огња изгорјети силна; 


Сад долази на ред говор о бегству Милојевом у Делиград. 
Ми то певање доносимо у четвртом делу нашег списа. Затим 
опет наставља: 


... „Само Пауљ и су мало дружтва 
Штос' усуди, те удари здвора 


трепе «гапећег Ја |ефе а Боџ5. Оп 5е ргерага ропг Ја аџабгете абадпе, аш #06 
рђав беггтћје еђ рјиз запсјапје епсоге див 1е5 ргепиегез. Рез Тигез рагушгец 
еппп а ештег дап5з Ја гедоце рагсе дџе Је Г0556 ебаЊ гетри де шогћв, 5зиссот- 
ђез дФапз (гој5 абфадпез ргеседепје=: тај5 4е5 дџе 1е5 Зегујепз угеп« аџе, раг 
Гарргосће дез Тигез, 1е5 агтез а [еџ Јепг деуепалепј ши ез, џ5 5е зегутгеп 
ајев таз5це5 допб Пз5 5'ебајепћ шиша. Се Таб пе беггр]е ђопећетје. Гез Бегуј- 
епз Пгепћ Ја рјиз орппафге гезтабалсе, фпап| 1е5 Тигев а соцрз де тавзџез. Пап5 
се сатпасе јез Бегујепа ефбапћ епћп гедшњћа а ппе сепбате, Јепг ђгауе гепегај 
Кезалуаћх. роцг пе роттЕ деуешт Та ргоје дез Тигез, 85 пеге Је Теп аџ таса- 
гт да ропаге еб апх пштез еђ Ш регЊ ајп5; ауес Фош зоп топде де штете дие 
Јев Тигев. ТеПе Фиб Ја Па гомепзе 4е Кезауаба рошпг за рабме. Зејоп Је Фе 
еб Гауеп дез ћађЊалја, бапб (иге5 уив сћгебелз, де Ја уУШе де МЕ5а, Ја регје 
дев Тигсв дап5 себе бегтфе абајте 5е топфањ а 10.000 ћоттоез поп сотрг5 
Јев ђ]ез5е5. Ге сепегај Моје, рагшзап де Кодоћи ап, ам Неп де уешт ап 5е- 
сопга да ђгауе Кехалаћу, дишба 1асћетепћ 5е5 зојда5 даш5 1ех Чецх аште ге- 
аопњев еф ргестрка за Гие“. — Др. М. Гавриловић, Исписи, стр. 616—617. 
1 Милоје. 

Слабо, поздно... попадали храбри, 

И сав окоп већ испуњен Турцма 
Мртвим, живим, па преко њи здрави; 
Самседми се Стеван затворио 

У чжебхану, окле јошсе бранје. 

А кад виђе, да и над њу исту 
Успешесе наврвјевше Турци, 

Рече своим, на вољу им даје 

Од' два гора једно да загрле, 

Ил шњим скапат, ил' на јуриш поћи. 
Отворио, раде пописпушт о 

Са јединим јатаган ма бритким, 

Тер' нетко их што изадро цигли...“ 


После тога Сима пева, како се из тог општег покоља спа- 
сао један једини човек. О) томе ћемо говорити у четвртом делу. 
Али тај спасени из боја прича нешто што се односи на сам 
бој чегарски. Ми зато и мећемо на ред то казивање. 

Причање тога епасеног о последњим тренуцима у Синђе- 
лићевом шанцу овако гласи: 


·.. „Стеван нам је Војвода остао 
Сам у Турцма наске испустјевши, 
Ткоб' изиш'о да за њега каже, 
Нек'му стара ненадасе мајка, 
Вјерна љуба за бољег" удаје; 

А он пиштољ у чжебхану здими, 
Дигну себе, но и Турак' множтво, 
Што ихгодсе ту десило близу 
Све у лагум, у Небеса л живе, 
Нек причају Азрети-Алимн 

Срб једини шта их потријебља; 
Себ' прегорјев највишесе може...“ 


Ранке, по подацима Вуковим, пише: 

„У јуну 1809 године Турци ударе прво на шанац код Ка- 
менице, који је бранио ресавски кнез Стеван Синђелић, прија- 
тељ Петров, с 3000 људи. И колико се Синђелић јуначки бра- 
нио, опет му требаше помоћи, и Милоје беше толико заслепљен, 
да не поможе. Кад већ Турци мртвим својим телесима напу- 
нише ровове, па се на шанац попеше и већ у ономе покољу 
и рвању стадоше отимати мах, Стеван виде где се не може 
бранити; а у турске руке није хтео ни жив, ни мртав,! те за- 


1 Само ова реченица: — а у турске руке није хтео ни жив ни мртав, 


„“ 


— недостаје у првом издању, иначе је све остало исто као и у трећем. 

пали барут, и сав се шанац и са Србима и са Турцима разлети 
у ваздух.“! 

Вук, у књизи „Милош Обреновић“, овако описује тај бој: 

„Руси се, ваљада због болести и смрти фелдмаршала кнеза, 
Прозоровскога,“ задрже те не пређу одма преко Дунава; зато 
сва Турска сила, која је по Бугарској против Руса стајала, на- 
грне к Нишу против Орба. А још на већу несрећу новопостав- 
љени комендант, Милоје Петровић, и дојакошњи на овоме крају 
комендант, Петар Добрињац не само што нису били у љубави 
и у договору, него се уза њи и остале све поглавице разделе 
на две стране. Један дан баш кад је Петар с коњицом био оти- 
шао на Гургусовац, ударе Турци са свом силом на српски 
шанац на Каменици, у коме је било око три иљаде људи, и то 
понајвише из Ресаве. Управо је сад тешко пресудити, или срп- 
ски војници из други шанчева овима без коњика нису могли 
помоћи, или Милоје није тео, да им се помогне; еле они су 
гледали, како Турци на ове јуришају и ови се бране. Кад 
Турци својим мртвацима напуне ендеке, и живи преко мртви 
навале у шанац, и стану се клати и чупати са Србима, онда 
комендант од шанца, Ресавски кнез, Стефан Синђелијћ, потегне 
из пиштоља, те запали џебану, и с млогим Турцима и с оно 
Срба, што је још било око њега, одлети у ветар. Тако пропаде 
овај сав шанац, осим неко десетак људи, који су се међу Турке 
умешали и остали.,.“8 

Толико је Вук знао причати 1828. год. када је и публико- 
вана књига Милош Обреновић. Али његово најинтересантније 
и најпотпуније причање налазимо у књизи „Правитељствујушчи 
Совјет...“ од 1860. год. 

„... Али поред свега тога, војска се опет крене из Дели- 
града к Нишу, и ресавски кнез, Стефан Синђелић, са својом 
војском начини шанац до самога Ниша на селу Каменици. У 
том, српском несрећом, Руси не могну због Дунава, који се био 
излио, рано пријећи у Бугарску, за то војска Турска, која се 
била доље скупила, потрчи сва Нишу у помоћ. Искупивши се 
сви Турци према Србима, један дан (негдје око Петрова-дне) 
баш кад је Петра с коњицима Хајдук-Вељко био одазвао Гур- 


1 Новаковићев превод стр. 138. 


2 


Прозоровски је доцније умро. Писац. 
3 Грађа, стр. 120. 

гусовцу у помоћ, ударе Турци свом силом на ресавски шанац. 
Војници су из другијех шанчева хтјели да иду Ресавцима у 
помоћ, али Милоје заповједи да се нико није макао, него свак 
да чува свој шанац. Турци ударе на ресавски шанац на јуриш, 
и Ресавци су се јуначки бранили, али „ко ће сили Божјој одо- 
љетиг“ Једни су Турци падали а други су преко њих ишли 
у напредак, и тако кад се опкопи испуне мртвима, живи преко 
њих навале у шанац и стану се са Србима бити пушкама ки- 
јачки, сјећи и бости сабљама и ножевима, и чупати се за вра- 
тове. Кад кнез Стефан види да Турци овладаше, он из пиштоља 
запали џебану и отиде у вјетар с многијем Србима и Турцима 
који су били око њега. И тако изгину сви Ресавци, којијех је, 
као што се онда говорило, било око 3000,: само сеиз кнеза 
Стефана, младо п врло црномањасто момче, узјаше на кнежева 
хата, и умијешавши се међу Турке, који су мислили да је ци- 
ганче и сеиз каквога турског поглавице остане у животу и до- 
шавши међу Србе каже како је било“. 


Илија Ћоса описује како је било у турској војсци. 


„После доласка Петрова на два дана ударе они (Турци) и 
пешак и коњик и топ на први србски шанац на Чагару; но Срби 
се у том шанцу одбранише. У среду по св. Троици упарадише 
се коњици турски, прво бели, па за њима зелени, за овим ала- 
тасти, па доратасти, па најпосле црни, а пред први ред исте- 
раше 2 топа коњичка; па кад дову“ свршише, они избацише 
два топа те полако приближише се к шанцу чагарском. Одавде, 
из шанца, оспе се један плотун па се претрже, а Турчин онда 
преко шанца, кои је био без коља и врљика, што није имало 
горе наблизу, па стадоше севати сабљама и сећи. Срби држали 
су се јуначки, секли су ножевима и тукли кундацима Турке, 
од јутра до ићиндије“ и попадају готово сви...“ 

А други савременик и учесник из те исте године (1846.) 
Милован Павловић-Кукић прича ово: 


„Кад оно пешак удари од доњег Матејевца право на ша- 


1 Турци послије од њиховијех глава сазидају кулу на путу иза Ниша, 


која и данас још стоји. — Вук. — 
2 Ово је момче било послије код Хајдук-Вељка, и ја сам у Неготиву 
с њим говорио о овом догађају. — Вук — (Грађа стр. 81). 


3 Дова значи молитва. 
а Ићиндија је трећа молитва код мухамеданаца. 


~ 


Дело, књ. 57. 

нац, искочила је војска из Стеванова шанца и с великом ште- 
том турском разбила га“... 


Једну кратку, готово праву летописачку, белешку налазимо 
у „Повесници“ А. Протића: 


„Ове 1809. године Милоје Петровић с војском изгине на 
Нишу, 3.200 душа, по мом знању, и све топове остави и муни- 
цију године 1809, маја 19.“ 

И ако мање поуздан као извор ипак Павле Јовановић даје 
детаљан опис момента на Чегру. 


„Воинство Сербско које је од Делиграда к Нишу у помоћ 
пошло, огради најближи шанац на Каменици и у шанцу по- 
стави 3.000 људи а форпосте чак иза Ниша пошље. Турци на- 
умивши Сербе и са Тимока растерати ударе са свом својом 
силом на тај Сербски шанац. Јунаци кои су шанац бранили 
понајвише бијау из Ресаве, ненадајући се никаковој помоћи 
и избавленију ; јер Петар Добрњац са коњаницима отишао бјаше 
к Гургусовцу, а Милоје стајаше и гледаше како Турци јури- 
шају на шанац; закуну се јединодушно до последње капи крви 
бранити се и за вјеру, отечество, јуначки умрети. Напразно су 
Турци кроз осам дана свако јутро на шанац ударали, хиљадама 
их је мртви и рањени падало. Они су се на шанац више пута 
пењали : но Серби су и са шанца неколико пута срећно узбили. 
Напосљедак нестане Сербима барута, ране и воде, а Турци на- 
пунивши шанац мртвим тјелима, навале преко мртви" тјела 
своје браће у шанац и почну се са Сербима чупати и клати. 
Тада Серби од слабости клону и онде у шанцу, где су се борили, 
запале (џебану) барут и у воздух заједно с Турцима одлете и 
тако јуначки живот свој окончају. Неколико само Серба, који 
су се међу Турке умешали и измакли били, остану живи,“ 

Баталака тај догађај овако описује: 


„Дознавши Турци чрез своје уводе за оваково стање срп- 
ске војске и њеног главнокомандујућег Милоја, с намером да 
са Србима што пре сврше и да се опет, потрвши Србију, глав- 
ној својој војсци к великом везиру поврате за дочекати и Русе, 
незадржано, на овако само себи остављеног и ослабљеног Ми- 
лоја, са свом својом силом ударе, и њега, једно овако ослаб- 
љена, а друго крајње невешта у оваком једном изненадном и 
врло критичном положају наћи се, разбију, и шанцем каме- 
ничким завладају. 

Турска војска, није могла друкчије овим шанцем завла- 
дати докле га није својим телесима испунила, и тек онда, кад 
су с једнима потпунили шанац, другима је испало за руком ју- 
ришом освојити га, но и у самом шанцу јошт било клања и 
убијања и рукама чупања. Срби су се с највећим ожесточењем 
тукли, али најпосле, нису могли млогобројној сили турској, 
која се је над њима све једнако с новијом помоћу мењала, одо- 
лети. По казивању људи очевидаца, који су у другом шанцу, 
за пол сата од каменичког удаљеном са Милојем били, из кога 
'он, кад је видео шта се на Каменици: ради, ни помолити се 
није смео да онима у помоћ притече. На освајању каменичког 
шанца, Турака је могло изгинути до 6.000; али је и 3.000 храб- 
рих ресаваца жертвом учинило се, и војвода ове ресавске ко- 
манде, Стефан Синђелић, за не преживети оваку пропаст браће 
своје, а за не пасти жив у руке Турцима, напослетку ушао је 
у магацин, у коме се џебана налазила, и ову је својим пишто- 
„љем запалио, те је тако, са четворицом једномислећих његових 
доглавних момака, у воздух одлетио; али нигда из воспомина- 
нија браће соотечественика својих није ишчезао, нити ће игда 
ишчезнути ...“з 

Сад помињемо причање Милићевићево и ако се оно не би 
могло узети као извор, јер ми у његовом причању налазимо, 
да је и он употребљавао ове изворе, које смо прегледали. Али 
је његово причање, као човека, који се шетао по оном шанцу, 
где је Синђелић страдао, врло лепо и живо. У „Кнежевини“ и 
„Краљевини“ изнео је то у кратко, али је у „Поменику“ опет 
дао целу слику у биографији Синђелићевој. 

· „Синђелић се у шанцу држао јуначки; трчао је свуда, 
храбрио, соколио, и сам пуцао и обарао враге. Војници из дру- 
гих шанчева, ма да су гледали тај страшни призор, нису дошли 
у помоћ Синђелићу. Говори се да им није дао Милоје. Само Пауљ 
Матејић, млавеки војвода, и преко заповести пође, али и он 
доцне дође! 

Синђелић је, тога дана, био змај а не човек: куд он није 
доспевао за један једини часак: све је видео, свуд је трчао, 
сваком помагао, па кад већ види, да Турци мртвим лешинама 
испунише ровове око шанца, и преко тих мртвих, живи ста- 


1 Тачније би било рећи Чегру. 
2 Историја... стр. 566—567. 


100 ДЕЛО 


доше ускакати у шанац и тући се кундачки и гушати се са. 
Србима, он онда отвори капију на шанцу, и рече својима; 

— Спасавајте се, браћо, ко хоће и може! 

А сам оде на средину свога шанца где му је стајала џебана.. 
Извади пиштољ иза појаса, потпраши га поново, па стаде раз- 
гледати шта около бива. Орби су били пометени у свима шан- 
чевима; око Стевана су се гушили и падали, мртви и рањени, 
и Срби и Турци. Стеван погледа још једном на лепи Ниш, 
погледа у небо, спусти очи на оно својих другова, који се 
још очајнички бораху око њега, и, кад врази са свих страна 
густим гомилама приступише к њему, Синђелић свој пиштољ. 
скреса у џебану ! Страховити пуцањ потресе сву околину ; густи 
облак дима обузе сав шанац, а оно Срба што је било у шанцу 
са Стеваном, и Турци, који су на њих нападали сви — одлетеше 
у ваздух!... 

Тако је свршио свој живот соко чегарски, војвода ресавски, 
Стеван Синђелић, 19. маја 1809. године... Слава чегрском соколу 
до века !“...1 

Тако је завршио живот војвода Синђелић. Таква је била. 
та страховита катастрофа чегарска. Изабравши себи и својима. 
гроб у ваздуху, што је одиста реткост у историји човечанства, 
умро је — погинуо је славном али мученичком смрћу велики 
Орбин, велики човек Стеван Синђелић !... 

Кад су приликом прославе стогодишњице све новине у 
Србији величале Синђелића доносећи разне чланке, подлистке, 
посвете, песме и т. д. да би се одужили сенима погинулих, 
„Београдске Новине“ донеле су у свом 135 броју од 19. 
маја 1909. „имена изгинулих Срба у борби на Каменици-Чегру“. 
То је објављено према подацима, које је 1869. године скупио 
Сава М. Петковић, ондашњи ученик ЈУ разреда богословије 
у Београду а сада парох ћићевачке парохије, :У томе чланку 
или боље рећи читуљи, што га је свакако и писао сам парох 
Петковић, вели се: 

„Грех је, што се свима јунацима са Чегра не знају имена. 
и тек смо добротом неких пријатеља сазнали за ова имена изги- 
нулих Срба у боју на Каменици (Чегар) 19. маја 1809, године 
из Ћићевца, округа алексиначког; 


1 Поменик, стр. 650—651. 

"Младен Петковић, буљубаша; Голуб Петковић, Миленко 
Петковић (Топаловић), Милен Џетковић (Топаловић), Боја Пет- 
ковић (Печиновић), Милојко Сврзић, Радивоје Сврзић, Павле 
Глибић, Милић Мијатовић, Миленко Мијатовић, Милосав Илијић, 
„Живко Симоновић, Димитрије Симоновић, Живадин Симоновић, 
Милоје Белић, Павле Дели-Марковић, Стеван Стојковић, Лазар 
Бодић, Марјан Бодић, Стеван Николић, Ђока Николић, Ђурђе 
Марковић, Тодор Стојановић, Благоје Стојановић, Јован Бакић, 
Јован Мацић, Павле Терзић, Стеван Живановић, поп Милутин 
Вељковић, Марјан Лукић, Срећко Ристић, Јанко Ђотић, Стеван 
Биров, Милссав Филиповић, Милета Филиповић, Станко Зелен- 
Дедић, Богосав (син Станков), Богдан Ивковић, Милета Бир- 
чевић, Марко Кара-Марковић, Џавле — —, Здравко Посек, Ми- 
лета — —, Илија Пантић, Обрад Лукић, Живко и Пирко — — 
(браћа), Живко Јанић, Кивко Кртута, Стојан — — (од Шулића), 
Маринко Грнчаревић, Марко Гричаревић, Стеван — —, Анђелко 
— —, Милојко Крстић, Милета Бошковић, Милован Бошковић, 
Арсеније Стевановић, Аранђел Ашковић, Марко Кнежевић“. 

Напред сам рекао да Јокић даје податке о неким знатнијим 
људима, који су у оно време живели. 

Тако по њему знамо да је на Чегру погинуо и бимбаша 
"Синђелићев неки Милован из Стењевца. — 

И Милићевић и парох Петковић веле да је у самом селу 
Ђићевцу после борбе на Каменицп остало 75 удовица. — 

Али нам је у овом погледу најверодостојније само казивање 
Карађорђево, које налазимо у његовом писму владици Петру 
Петровићу од 16. септембра 1809. г.. Оно гласи овако: „...али 
од друге стране од Ниша које сва сила од Стамбола и Анадола 
и од Урумелије јесте дошла, и на један наш логор сва сила 
турска удари, и са свим јесте они наш логор укорењен. За 2000 
момака је било и све изгинуло онде а Турака је погинуло више 
од 10.000, у тому наша војска од Ниша морала је натраг усту-. 
пити на стару границу у Делиград; и то како смо ми били 
с војском на Сеници и на Пазару, наши душмани који су били 
јесу нас Турком продали, само да се с вама не сјединимо...“' 

Биће згодно да овде наведемо какав је утисак овај 0ој 
оставио у души народној. Милићевић је забележио, да се у 
народу чују оваке карактеристичне изреке: — „Ниси ти мене 


1 Л. А. Баталака, Историја, стр. 776. 

на Каменици заробио, да то и то тражиш од мене!- или: — 
Ослободио се и онај који се на Каменици заробио, а ја још 
робујем“. 

Ето за што је Каменица за Србе тако немило знаменита !: 

Али није овај догађај, каквоме сличнога ретко имаиу 
светској историји, оставио свога утицаја само у души простога 
народа. Ми видимо да и уметници, а нарочито песници, узимају 
овај предмет као предмет свога певања. По томе можемо оценити 
како је и колико велики утисак оставио и оставља овај догађај 
на душу и простог народа и уметника, о чему ћемо ми засебно. 
говорити у једном нарочитом делу ове наше монографије. 


Ш После Боја на Чегру. 


Шта је било после пропасти и уништења Синђелићевог шанца: — Срби 


беже Делиграду, а Турци робе и плене. — На турској страни неслога због 
деобе плена. — Спасени из боја. — Последице погибије на Каменици. — 
Турци заузимају источну Србију. — Држање и рад руске војске тих дана. 


Када су страховита експлозија и катастрофа, која је не- 
миновно следовала, показале свима осталим трупама српским 
у другим шанчевима, да је са Синђелићем и његовим одељењем 
од 3.000 људи за навек свршено, онда су старешине, без ика- 
квог и најмањег покушаја да и сами или сви или посебице уђу 
у борбу, изузев једино војводу Пауља, напустили своје опкопе- 
и шанчеве, па су нагли бежати. Али зашто и због чега, то нам 
ближе не казују извори, а ми сами нећемо улазити у интер- 
претацију тога питања. 

Митрополит Стратимировић вели: 

·. „Оне, који су почели из свих осталих шанчева бежати, 
Турци су гонили пуних четири часа; и турека коњица, прети- 
чући бегунце, стала је испред њих и онда пресрећући секла 
их, а великим делом пробадала копљима и гонила оне, који су 
бежали правим путем; а оне ван друма, који су по шумским 
странама бежали, гонила је турска пешадија; па како многи 
беху невешти у том крају, велика је већина бежала правим 
путем, то јест друмом и била је сатрвена тако, да ни половина. 


1 Милићевић, Краљевина, стр. 77. 

тих људи није избегла из те сече, а близу четири стотине жи- 
вих људи, који су заробљени, Турци су одвели у Ниш (осим 
пак оних у три она обоза који су већ очајавали и који се пре- 
дадоше). Сви остали пак тамо изгибоше, а од оних, који су из- 
бегли, услед силног и жестоког трчања за време од шест сати, 
и који су били дошли онамо где није било опасности, умрло 
је 60 људи од малаксалости и ислабелости и пало тешко из- 
дишући. 

Сав профијант и сва кола с пртљагом и сву муницију од- 
вели су Турци у Ниш: више од триста кола и седам великих 
канона, званих код њих просто по турски топова, као и све 
остало, па чак и мало њихово сопствено оружје, и шта више 
узели су им Турци и одело, јер и они који су побегли били су 
принуђени најзад и оружје и одело своје збацити са себе, да 
би лакше трчали и тако су се спасавали само у кошуљама. 
Ово све, по казивању и причању Милошевом, имаће врло ве- 
лике и опасне последице по Србе. Прво за то што неће имати 
оружја, а друго што ће тај план побудити у Турака већу жељу 
за ратовањем противу Срба ради добити. Нишки Турци су се 
око деобе оружја, други дан по преносу истога у Ниш, међу- 
собно завадили. Било их је три партије и нису се лако могли 
сложити: Нишлије и лесковачки Шашин-паша и неки злико- 
вац по имену Кара-Фезија (који је био пријатељ Гушанца Алије, 
кад овај брањаше некад Београд). 

У овој несрећној сечи погинуло је много изврених и врло 
храбрих српских ратника, но ја сам заборавио њихова имена, 
која ми је казивао Милош. Вељко, друкчије звани Хајдук-Вељко, 
рањен је у ногу. Они, који су дошли из Ниша, казују да оној 
заробљеној четири стотине нису учинили никакве штете, само 
су хтели двојицу обесити на вешала, но кад су им ови пред- 
ставили, да су на овај рат морали поћи зато, што су били 
принуђени, јер су им господари хтели запалити куће и побити 
децу, онда је и њима било за сад опроштено. 

Војска српска, која је била иза те сече преостала, бежала 
је до Делиграда, и тамо се сад скупља. Ово место лежи у том 
крају између Ражња и Крушевца, и удаљено је девет сати од 
оног места, где су се налазили пре тога; а ово је од пре било 
само сеоце (названо Курвин град) но услед неке победе Срба 
над Турцима прославило се, а неким рововима од стране Срба 
било је опкопано, те је добило име Делиград. 

Од времена свога устанка Срби нису имали тако несрећне 
битке, као што је била ова. Народ је хтео камењем убити Ми- 
лоја, а жене, које су пак чуле за пропаст својих и виделе ра- 
њенике и од Турака оплењене, кад су се у свој град повратили, 
иђаху до самог разбојишта, па видевши своју погибао и несрећу, 
увећаше још више тугу, која се свуда на све стране осећаше. 
Због тога и господин епископ београдски и господин Родофи- 
никин, а како неки казују и сам Црни Ђорђе, отидоше онамо, 
да, кад виде, осуде или оправдају Милоја и колико је могуће 
поправити страх и негодовање народа, који је постао мало- 
душан...“! 


1 ,..„Начавше убо из вејех прочих станов бјежати Турци погоњали 
их полних четире часа; и коница убо Турецкаја предтекаја бјежашчих в 
преди ставала, и аки предсретаја сјекла, и по болшеи части копијами бола, 
и гонила путем правим текушчих ; от путиже по гористним страном бјегушчих 
гонила пјехота Турецкаја; и будући много невјежеди в страње тој били, то 
бољшаја част бјежала путем правим: то јест друмом и потрена била; тако 
да от тоја сјечи негли ни половина тјех људеи неизбјегла, и до четиреста 
људеи живих в Ниш зароблених отвели Турки (негли иже во трех оних обозах 
очајани уже бивше предашасја). Прочиже вси тамо изгибоша, и от оних иже 
силнаго онаго и жестокаго теченија чрез шести часов јегда уже в безопасије 
придоша 60 человјек умре от изчезенија вејех сил и паде тамо трудом из- 
дихајушчеје. 

Веја припаси и обози и веју муницију отвезли Турци в Ниш болше 
от 300 колесниц; и седм великих пушек — канонов, просто у них по Ту- 
рецким топов зовомих, и все прочее даже и малое сопственог их оружје, и 
самов даже одјејаније зањали от њих Турци: ибо и они иже убјегоша, при- 
нуждени били на конац и одјејаније свое отвергати да би легчае текли и 
еле в самих кошуљах спасатисја. Сиеже повједајушчу Милошу, величаишаја 
и опаснаја имјети будет за Срби сљедствија: Перво что неимут оружија, а 
второ что пљен таја возбудит у Турков поошчреније ради добити противу 
Сербов воевати. Нишки Турци ради раздјеленија тјех оружии, вторим ден 
по принешении того в Ниш, посорилисја междусобној тои брани. Тројаки бо 
биша, и не могоша легко сложити сја: Нишане, Шашин-Паша Лесковачкаго, 
и њековго зликовца (друга Гушанц тим брањашчаго иногда Белград) именем 
Кара Везија. 

Всеи нешчастној сјечи много изрјадних и весма храбрих воев Сербских 
погибло, но ја забих сказанајами от Милоша имена их. Вељко инии зовоминп 
Хајдук-Вељко ранен в ногу. Дошедши из Ниша сказујут: јако оним 400. 
пљененим никаковаго вреда неучиниша тамо; двух токмо на висилицје обје- 
сити хотјели, но представљајушчим им, јако принуждени биша от властелин 
своих доми их злжешчи, и дјети побити хотјашчих на бран сију ходити, а 
тјеми за ниње опрошчено бист. 

Изоставшее Сербское от тоја сјечи воинство бјежало до Делиграда, и 
тамо ниње собираетеја. Мјесто сие лежит на странје между Ражњем им Кру- 

Судећи по самом казивању Стратимировићевом ја бих ре- 
као да он своје белешке није свршио баш 4. јуна, него да их 
је и доцније настављао, јер се види да он помиње неке ствари, 
о којима напред није говорио, а на које после указује, а то се 
види и по томе што он прича догађаје и после 4. јуна све до 
у јесен. Његова географска причања су врло непоуздана. 

Сад нам је на реду Симино певање. 


. .„М... нова! свећа и рукосад 

На свог хата, па што игда тутањ, 
Неуставис' чак до Делиграда, 

Не он да град, већ' град њег да чува; 
Ал' од правде и узајма свога 

Нејмас' куда, најзад подмач шију, 
Кадгод' било, и ђегод му драгог 
Судиа нам посред груди сједи, 

А судбина невиђиво срета, 

Док и Цербер налане нас грдни“... 


Сад да наведемо и остале изворе да нам и они по штогод 
кажу. Ево Вуковог причања: 

„Кад Срби из другијех шанчева виде шта би од шанца 
ресавскога, они сви, и сам Милоје, оставе своје шанчеве и то- 
пове, па побјегну к Делигаду, а турски коњици навале за 
њима, те их многе постижу и исијеку а и од онијех који из- 
макну, многи се не уставе ни у Делиграду него се разбегну 
куд ко зна. Петар Добрњац више се и не врати к својој војсци 
него, како чује шта је било на Каменици, отиде у Биоград 


шевцем и 9 часов отстое сет од мјеста идјеже бјеша находјашчесја; еже 
прежде селц-токмо бист (зовомо негли Курбин град) но побједоју некоеју 
Сербов над Турками прославлено, и нјекими ровами от Сербов обкопано 
воспријало имја Делиград. 

От времене востанија неимјели Серби тол нешчастнаго сраженија, ја- 
коже сие било. Народ хотјел камением побити Милоја, жени наипаче усли- 
шавшија урон своих, и зрјашчија ранених и од Гурков оплењених, јегда си 
во град своје возвратилисја, текоша до самога разбоишча, и нешчастие п 
гибел своју видјевше чувствителњеишују по вејуду умножиша печал. Того 
ради и Господин Епископ Белиградски, и Господин Родофиникин, и јакоже 
њеки сказујут и самим Церни Георгие отидоша онамо, да увидјевше осудјат 
или оправдајут Милоја, и елико можно поправјат страх и негодовани мало- 
душествујушчаго Народа“... 

1 „Младенова свећа и рукосад“ хоће да каже: креатура. 

2 Треба имати на уму факт, да је Милоја убио доцније Кара-Ђорђе 
због неке буне, за то Сима и пева овако. 


106 ДЕО 


к Родофиникину и оданде послије с њиме преко Баната у Ка- 
равлашку...“! 

Види се, да је Вук куд и камо веродостојнији извор него 
они пре њега, и то стога што је био у бољим приликама, да до- 
зна праву истину. 

А сад да наведемо казивање једног другог извора. Илија, 
Ћоса прича 1846. год.: ...„ни троица, четворица изљегоше са- 
свим рањени: Ћук Милош из Ћићевца, окр. алексиначког био 
је на 7 места рањен; Дача из Дреновца, окр. алексиначког до- 
био је 12 рана и све лежао на трбуху. Једном из Ресаве, ком 
се онако рањен, пошто је изишао из панца, на свом јата- 
гану поштапао, била је полутина стражња од главе пресе- 
чена и заносила се натраг, па му је привеза и састави Сте- 
ван Кара из Левча и доведе га јоште жива до Делиграда. 
— Други Срби у осталим шанцевима, кад видеше, како прође 
онај шанац, и како Турци секу Србе, поплаше се, па нико од 
војвода несмеде да с војском у помоћ притрчи кнезу Стевану 
но стадоше измицати и бежати. Пауљ био је испрва на Турке 
неколико топова, но кад се ови са Србима измешаше, морао 
је престати. — Милоје, за ког се говорило, да је примио од 
Турака пуну лубеницу дуката, те не дао помоћи Стеванову 
шанцу, изведе своју војску, и с другим војводама дође у Де- 
лиград. — Срба је тај дан ког у оном шанцу, кое у бјегству 
пало до 4.000. — За кнеза Стевана, да је спалио џебану, незна. 
— После месец дана дођу Турци на Делиград и узму га, јер 
га Срби оставише...“ 

А Милован Павловић - Кукић не говорећи опширно о тој 
бежанији вели само како он „не може рећи, да је Милоје из: 
дао него је храбрио своје људе и полако довео и до Дели- 
прада, „ .“ = 

Остаје нам, да још прикажемо и причање једнога од нај- 
опширнијих извора. То је причање Л. А. Баталаке. Његово 
причање донели смо мало опширније, да би смо дознали за 
стање, које је владало у источној и јужној Србији после до- 
гађаја на Чегру. 

„. · · Разбивши и упропастивши сад онако страшно Србе, 
и освојивши шанац каменички, мимо који нису могли у Србију 


1 Грађа, стр. 80—81. 
2 Гласник ПТ, стр. 150—154. 

ући, макар и са својим грдним губитком у војсци, Турци су се 
одмах напустили за бегајућим Милојем, и за осталом српском 
војском, која је хитала да што пре у утврђени Делиград умакне, 
и тако од савршене погибије да се, колико је могуће више, 
спасе. Турци су Србе у овом њиховом бегању стизали и са 
зверским острвљењем клали и убијали. Срби, с Милојем, ума- 
кавши у Делиград, дочекали су и ту Турке. Ови су Делиград 
опсели и седам недеља тукли су га из топова и кумбара. Срби 
су се и овде, где је мало доцније и Петар Добрињац приспео, 
здраво куражно држали и Турцима одупирали се, док ими 
воду нису заузели ...онда су Орби увидивши да је и последњи 
час њиховог опстанка у Делиграду куцнуо, оставили једне ноћи 
и Делиград, и к Ћуприји упутили, али су и Турци за њима то 
исто чинили,“ — Сад Баталака прича о неуспелом отнору Кара- 
ђорђевом у Ћуприји. „Поводом овог догађаја са ћупријским шан- 
цем сва је војска принуђена била оставити све опозиције своје 
на десној обали Мораве, и на леву прећи, где је Карађорђе, до 
тога времена, све учинио што се учинити могло за препречити 
Турцима прелазак и на леву обалу Поморавља. Турци су сад већ 
постали аловити господари над свом страном Србије између Ти- 
мока, Дунава и Мораве... Сад већ ништа Турцима није сметало 
доћи до села Петке на ушћу Млаве, и на само ушће Мораве и 
спремати за прелазак преко ове на освојење Смедерева, па од- 
мах после овог и на заузеће Београда. Србија се сад склањала 
совршеној пропасти. ..“ 

Ето такве су биле последице чегарске погибије! Сад се 
може према последицама оценити значај тог догађаја. 

„Непребројани су Срби које изгинули, а које у ропство, 
мушко и женско, старо и младо одведени. 3000 је удовица у 
Ресави у један глас закукало и у црно се завило; а шта ли је 
мајки за синовима и сестара за рођеном браћом!...“' 


Милован Ристић, 


— СВРШИЋЕ СЕ — 


1 Баталака, Историја, стр. 567—569. 

— СВРШЕТАК — 


Па ипак постоји у свету једна етичка теорија, којом се 
проповеда непротивљење злу. Ова се теорија обично 
ауторизира Христом и има заштитника међу веома интелигент- 
ним и веома честитим људима. Нигде у свету није ова теорија 
доведена до такве — тешко је не рећи: абсурдне — крајности 
као у Русији. Најтипичнији њен апостол у Русији, и у свету, 
јесте Толстој, а најизразитији идеал ове теорије представљен 
је у Толстоја у „Легенди о Ивану дураку“. Ова тео- 
рија, коју није једини Толстој проповедао и не једини руски 
даровити јеретици но и многи еклезиастици, до толике су мере 
ослабили, разнежили, обезкарактерили дух рускога народа, да 
је он у истини у последње време положио одлично испит из 
ове теорије, показавши, како је он у стању да се не противи 
злу, или другим речима, како он није у стању да се противи 
злу. Црна Гора по величини међу словенским земљама стоји 
на дну оне скале, на врху које стоји Русија. У овој Црној Гори, 
у којој живе људи једне крви и једне вере с руским народом, 
никад се нико није јавио као приврженик и заштитник теорије 
непротивљења злу. На против, од кад постоји Црна Гора као 
словенска земља, вазда се у њој знало само за теорију про- 
тивљења злу. Ова теорија проповедана је по црквама с 
крстом и јеванђељем, проповедана, на саборима песмом и гу- 
слама, проповедали су је стари и млади, свети и умни, жене 
и људи. И ова је проповед до такве мере уздизала дух малога 
црногорског племена, да је оно било у стању да столећима даје 
отпора највећем злу, које је ариску европску расу у историји 
задесило — османској свепобедној моћи. Но од кад постоји 

Црна Гора, и од кад постоји Балкан и Словенство на њему, те- 
орија противљења злу није имала одушевљенијег представника, 
пророка и проповедника од владике Његоша. Толстој и Његош 
то су два са свим супротна света, негативни и позитивни елек- 
трицитет словенске расе, два са свим супротна идеала: Иван 
дураки Милош Обилић. Који је идеал хришћански 2 Хри- 
шћанска су оба, но ни један искључиво није Христов. Онај, 
ко је учио: „ако те ко удари по десном твом образу, обрни му 
и други“, не би се свакако помирио с Његошевим идеалом. Но 
да ли би се тај помирио с идеалом Толстојевим2 Треба пре 
свега знати, да, замислити Христа у пасивном односу према 
злу у свету значи ни више ни мања но избрисати његово име 
из историје света. Голготска трагедија последица је не пасив- 
ности но активности Христове против зла, оличеног у израиљ- 
ском фарисејству. Христос се борио против зла, нападао зло, 
истина не оружјем — зар се зло само оружјем напада и убија; 
— но речима, и то како страсним речима! (Читајте Мат. 23). 
Никад фарисеји јерусалимски не би распели Ивана дурака, док 
су Христа распели. Ивана дурака никад не би распели за то 
што им се он никада не би противио; Христа су распели за 
то што им се противио. И Толстојев и Његошев идеал хри- 
шћански су, јер су оба поникли у хришћанству и јер се оба 
донекле могу оправдати прадокументом хришћанске вере. Но 
ниједан од ова два етичка идеала није потпуно ни искључиво 
Христов. 

Кад би свеколико зло у свету имало само једну главу, ја 
не знам шта би Толстој чинио с том главом, Његош би је по- 
секао. Посекао би је, и, ако би је и на чијем олтару сагорео 
би је на олтару Милоша Обилића. Ко је Обилић за Његоша; 


Обилић је идеал Његошев, и више него идеал човека : 
овај витез је за нашег песника једна врста божанства; за то 
ми и говоримо о олтару Обилића. У бесмртном царству ду- 
хова „Обилић над сјенима влада“. Састанку с њим у другом 
животу имају да се радују само они, који су се показали ви- 
тезови у овом, п од тога састанка да се стиде они, који су се 
показали слаби и вероломни. Владика Данило пита ове у своме 
монологу : 


„Су чим ћете изаћ пред Милоша 
„И пред друге српске витезове ;“ 

Обилић стоји пред свима осталим витезовима. Но он не влада 
само „сјенима“, него и живим људима. Оваква је обсервација 
Мустај-кадије односно великог витеза: 


„Милош баца у несвијест људе 
„ал у пјанство неко прећерано“; 


а сват Црногорац пева: 


„Обилићу, змају огњевити, 


„ко те гледа, блијеште му очи“ 
(Г. В) 


Не мање него дванаест пута у самом „Горском Вијенцу“ по- 
миње се Обилић. После имена Божјега ничије се име у овоме 
делу, изузев учесника драме, не помиње чешће од имена Оби- 
лића. Обилића Црногорци сневају — и поносе се таквим сном 
— Обилића певају, Обилићем се куну, Обилићем живе. И из. 
весно нико од Црногораца није више сневао Обилића нити је 
ико њиме више живео него сам Његош. 

Витештво Обилића је разлог, због чега се Срби њиме оду- 
шевљавају, и због чега га Његош готово дивинизира. Због мањег, 
јер авантуристичког, витештва Херкула су Грци обоготворили, 
због мањег се витештва славе Леонид и Оцевола. Милоша назива 
песник „Војинственим генијем свемогућим“. Као Марса! Но 
треба све и по стоти пут прочитати — 


„О Милоше, ко ти не завидиг 

„Ти си жертва благородног чувста, 

„војинствени гениј свемогући, 

„Гром стравични те круне раздраба! 

„Величаство витешке ти душе 

„надмашује бесмртне подвиге 

„дивне Опарте и великог Рима! 

„Ова витештва њина блистателна 

„твоја горда мишца помрачује. 

„Што Леонид оће и Сдевола, 

„кад Обилић стане на поприште; 

„Ова мишца једнијем ударом 

„престол сруши а тартар уздрма. 

„Паде Милош, чудо витезовах, 

„„Кертвом на трон бича свијетскога“. 
(Гав 

Само Србин може појмити ове речи, јер само Србин појима и 
душом и срцем реч Косово, с којом је опет нераздвојно ве- 
зано и коју освећује име Обилића. Леонида је са триста Шпар- 
танаца пао пред силом Ксерксовом. Леонида је био краљ, и то се 
од њега очекивало. Грци су свога јунака достојно обесмртили. 
И цео по-грчки свет диви се Леониди. Но чему имају Срби да 
му се диве; Ево загонетке! Чему има да се диви народ, који 
је само пре сто година имао туцетима термопилских јунака; 
И већих, несравњено већих! Синђелић је показао веће ју- 
наштво од Леониде, јер је показао исто јунаштво, које нико од 
њега није очекивао. Или, Леонида се борио с извежбанијом 
војском и бољим оружјем, него што је то обоје било у Перси- 
јанаца; — зар није јунаштво Голог Зеке и његових другова, 
који су се цепаницама борили против са свим друкчије наору- 
жаних Турака, већег Шта имају да се диве Леониди и Оцеволи 
потомци Вељка и Недића и Авакума2 Оваква питања зачудиће 
странца, који не зна српску историју, и понеког Србина, који 
мисли да је зна. Једноме странцу и понеком оваквом Србину 
изгледаће мишљење Његошево о Обилићу преувеличано, ма 
да је оно буквално истинито. Проверимо за час ово мишљење 
на историји. 

Атарјанска сила, „бич свијетски“, сјурила се неуздржано 
као мутна бујица преко прегажене Византије у српске земље. 
У овима је тада под слабом руком једнога свеца владала на- 
дувена властелинска олигархија, која је имала више претензија 
него дара и моћи, и више пепељаве мудрости за унутрашњу 
интригашку игру него политичке даљновидости и националног 
смисла. Обилић, витез без мане, стајао је верно уз светог Ла- 
зара, што значи: стајао је верна уз политику националну. 
Интригантска властела нису га љубила, и то му служи за по- 
хвалу. На косовској вечери, која преставља управо трагичнији 
чин српске драме од сутрашњег боја, један од властеле, чије 
је име међу Србима познатије од Јудиног, Вук, покушао је да 
окаља великог витеза пред царем и сабором, подмећући му 
издајничке намере. „Благородно чувство“ Обилића било је тиме 
смртно рањено. У наше време, после пола хиљаде година од 
те жалосне вечере, ствар би се разрачунала двобојем у ком 
хоћете културном народу. Но витештво Обилића превазилазило 
је далеко ово културно витештво. Опрати своју част за њега 
није значило распорити Вука на двобоју, но учинити нешто, 

што Вук није био у стању ни помислити, камо ли учинити. — 
Дишући огњем разјареног бога, Обилић се пробије сутрадан у 
средину турског табора кроз „дивјачне тмуше азијатске“, „гу- 
тајућ их ватреним очима“, као што је прошле вечере гутао 
злобну властелу, хитру да умањи онога, до кога се није могла 
узвисити. Сцевола је промашио Порезну. Обплић је пошао — 
по смишљеном плану последње његове, верујмо, бесане ноћи 
— да распори Мурата, намесника пророкова и господара без 
мало целе негдашње империје Александра Великог. И није га 
промашио. Распоривши калифа, велики витез, наравно без ваде, 
да ће се моћи вратити и још једном за живота погледати мрског 
клеветника, својим „ватреним очима“, створио је гробље око себе 
од Турака, који су му стајали на путу, док се најзад и сам 
није на то гробље спустио. И сад, свачија је реч слаба, осим 
Његошеве, да опише палог витеза, опруженог услед безбројних 
жртава, које је он сам себи припремио пред растанак с овим 
животом — 


„Гордо лежи велики војвода 

„под кључевма крви благородне, 
„ка малопрјед што гордо иђаше 
„страшном мишљу, прсих надутијех, 
„кроз дивјачне тмуше азијатске 
„гутајућ их ватреним очима; 

„ка малопријед што гордо иђаше 

„к светом гробу бесмртног живота, 
„презирући људско ништавило 

„И плетење безумне скупштине“. 


Обезвитежена српска војска није могла одолети обезглав- 
љеној турској. Агарјанска бујица развалила је све бранеи 
разлила се до пољске уставе. Од српеког царства осташе ра- 
звалине, — 


„Орпској капи свуд име погибе 
„постадоше лафи ратарима“. 


Племенита нација обукла сеу „гуњ и опанак“ и посута стидом 
и угњетена варварством почела је да преживљује своје вави- 
лонско робовање, проклињући исто толико своје безумне 
претке колико и своје угњетаче. Једина звезда, која је сијала 
у тами многовековног страдања потомака због греха предака, 

била, је „света Милошева правда“. Ова звезда бдила је над по- 
рабоћеним народом, одржавајући и крепећи у њему веру у себе 
и у крајњу победу правде. 

Његошева душа, која је жеднела за најузвишенијим хе- 
роизмом, нашла је свој идеал у Обилићу. Хероји су за њу 
и Душан и Новак, и Мандушић и Мићуновић, и Кастриотић и 
Карађорђе, но Обилић је „чудо витезовах“, он се уздиже над 
свима, он, као Ахилес, „над сјенима влада“. Ради расветљења. 
песникове мисли о хероизму морамо се од поменутих витезова, 
задржати још бар и на Мићуновићу и Карађорђу. 

Мићуновић највише личи на Обилића. Отворен и про. 
стодушан, готов на наивну шалу (с поп Мићом) и осетљив 
према туђем болу (поводом Батрићеве смрти), не предајући се 
никад смућености и безграничној тузи као његов поглавар (вла- 
дика Данило), не мучећи себе вртлогом дубоке спекулације као 
игуман Стефан, Мићуновић гледа пред собом широк пут, с кога 
га никаква сила на свету није у стању скренути. Тај пут јесте · 
пут правде, на који неправда не сме ни сенком својом сту- 
пити, на који ништа не сме ступити, што је нечисто, несвето, 
неблагородно, слабодушно и тиранско. Мићуновић је човек дела, 
он „зебе од много мишљења“; све његове мисли упућене су на 
једну страну: како ће се што моћније заштитити правда и ка- 
знити неправда. Мићуновић је изабранооруђе песниково 
у погледу витештва као што је слепи Игуман његово избрано 
оруђе у погледу философске мисли. Кроз Мићуновића изра- 
жава Његош своје погледе на витештво и на витеза. Пословичне 
су већ постале на пр. ове изреке: 


„Јуди трпе а жене наричу“. 
„У добру је лако добар бити, 
„на муци се познају јунаци“. 


„Ђе издајник бољи од витеза ;“ 


Па најпопуларнија од свију: 
„Без муке се песма не испоја, 
„Без муке се сабља не сакова! 
„Јунаштво је цар зла свакојега 
„а и пиће најслађе душевно“. 
Дело, 57. књ. 

Па лепша од најлепших — којом се повлачи разлика између 
турског појма о јунаштву и појма Мићуновића — 


„Он је хајдук робља везанога, 


„Ја сам хајдук те гоним хајдуке“. 
Наведимо још једну: 


(Мићуновић — Хамзи капетану) 


„Бич сам Божји ја сплетен за тебе, 
„да се стављаш што си урадио“. 


Карађорђе! Нема више од једног срећног човечјег века 
како се ово име уплело у драму српске историје, и већ је по 
стало тако велико као име каквога митскога јунака, до чијег 
се времена мора корачати повише корака од сто година. Му- 
зика самог овог имена као да је нарочитом судбином састављена, 
како би уливала страх кривима и храброст правима. Пред овим 
именом мрзну се криви а опијају витештвом прави — 


Фараона источнога пред Ђорђем се мрзну силе; 
Ђорђем су се српске мишце са витештвом опојиле. 


Карађорђе је један од оних, који су као и Мићуновић, Богом спле- 
тени бич тиранства. „Карађорђе бич тирјанах !“ Они долазе на 
земљу као суд Божји, да разлуче пшеницу од кукоља. Они 
често долазе, да промене вредности, да ток историје окрену, 
да наличје ствари, које је близу да се уплесниви од таме и 
влаге, обрну сунцу. Косово је заклонило Српетву сунце; оно је 
учинило „лафе ратарима“; Карађорђе је дошао и окренуо карту, 
и „лафска срца“ поново су разбуђена, ратари су поново постали 
лафовима. 


„Ево тајна бесмртника! даде Србу сталне! груди, 
„од витештва одвикнута у њим' лафска срца буди!“ 


„Херој тополски“ својом појавом у једном малом народу чини 
један изузетак од општега (по Његошу, како многима изгледа) 
правила, да се само „у великим народима генију гнјездо вије“. 
Г. д-р Б. Петронијевић наводи још један изузетек, Његоша 
самог, и тиме још више слаби оно опште правило о „лафу из 


1 Не сталне у смислу постојане груди, него сталне, од руског 
израза сталном = челични, дакле: челичнегруди. 


РЕЛИГИЈА ЊЕГОШЕВА 115 


трмена великога“. Два, то је тако мален број, но ипак тако 
велики, кад се од ових два један зове Карађорђе а други Ње- 
гош, да је одиста наш песник ову своју теорију прилично 
неаргументисану оставио. Но погледајте, како се прелива мисао 
песникова: погледајте како се на крају ове величанствене по- 
хвале „Оцу Србије“ његов песимизам разведрава. Мали по обиму 
„грмен“ српскога народа јесте један од оних „великих грмена“, 
из кога лавови излазе; Српкиња, која је знала родити веће 
јунаке од Леониде и Сцеволе, родила је и хероја тополскога, 
равног Пожарском. Ако се не може рећи за стари грчки, без 
сумње се може рећи за римски и руски народ, да они преста- 
вљају већи грмен од грмена српског; па ипак из овога мањега 
грмена изишли су „лафови“ равни или већи од оних, који су 
изишли из ових великих грмена. Стога, на супрот усвојеном 
коментару Његошеве теорије о хероју, ја налазим, да је јасно 
као дан, да Његош под „грменом великим“ није замишљао на- 
род велики квантитативно него квалитативно. Свима својим де- 
лима, којима се слика борба Црногораца с Турцима, Његош је 
несумњиво утврдио, да „грмен велики“ не престављају Турци 
но Црногорци, т. ј. не преставља величина бројна но величина 
лична, квалитативна.“ 


Г Филозофија у „Горском Вијенцу“, ст. 4. 


2 Г. Решетар, који је читао автограф „Горског Вијенца“ вели, да су 
„тамо врло многи стихови по неколико пута исправљани и измењивани“, 
наравно, руком Његошевом. Те многе коректуре Његошеве могле су допринети, 
да је понека реч у автографу и погрешно прочитана. Да није тај случај био 
са реченицом „ал“ у реченици: „ал' витезу тополскоме, егс2 Да 
не стојиместоал — из: Ако би овај случај био, онда тврђење о „витезу 
"тополскоме“ не би стајало као антитеза према општој, претходној поставци, 
него, на против, као пример, као доказ исте. Тад би Његошева теорија о 
генију имала са свим супротно значење ономе, које јој се придаје, и с којим 
се г. д-р Б. Петронијевић, с правом, не може да сагласи. Стојили у авто- 
графу ал' илии: Наравно, треба загледати (и то добро загледати) автограф, 
па моћи дати одговор на ово питање. Но изван автографа два веома важна 
разлога говоре у прилог и а против ал. Један је разлог у очигледној кон- 
традикцији, у коју Његош пада у самој овој посвети Карађорђу, употребљујући 
у наведеној реченици речицу ал. Други је разлог у очигледној контрадик- 
цију, у којој стоји теорија о квантитативно „великоме грмену“ са Ње- 
гошевом вером у српски народ као „народ јединствени“. — У прилог 
квалитативно великог грмена говоре сва дела Његошева, док 
у прилог квантитативно великоггрмена ништа до речице ал. 

| а. 

Херојству Карађорђеву недостаје ништа; и крај његова. 
живота је херојски. Хероји, по Његошу, свршују трагично — 


„Да; витеза сустопице трагически конац прати“. 


Трагично су завршили и Обилић и Скендер-бег. О овоме по- 
следњем песник вели: 


„Скендер-бег је срца Обилића 
„ал умрије тужним изгнаником“. 


„Трагически конац“ имао је и живот грчко - римских хероја. 
Живот хероја је без изузетка трагедија. Херој долази у свет 
као заточник правде; живот његов од почетка није његов; хе- 
рој је жртва, увек, без изузетка, жртва. Он не долази у свет 
на благовање но на муке; он је „мученик овога свијета“. Мука, 
то је огањ, на коме се он кали. Хероју не трују живот горчи- 
ном само нехеројски, мали људи око њега, за које он ради, 
него често и само небо. И с неба, тог јединог уточишта гоње- 
ног хероја, често се одговара иронијом — 


„Јунаку се чешће путах хоће 
„Ведро небо насмијат грохотом“. 


И небо и земља, дакле, изгледа по некад, да су у завери против. 
хероја. Он је усамљен, но он стоји на своме месту до краја. 
Неправда над њим тријумфује, но он остаје савезник правде 
до гроба. Учини ли му се по некад, цео свет — „ад“ и сви 
људи — „паклени духови“, он верује ипак, да светлост и правда 
постоје негде у свету, ма и скривени од њега; он их погледа 
свакога часа, да се појаве на својим тријумфалним огњеним 
колима. Витез верује до краја и конца, да је светлост боља од 
таме и правда од кривде. Он верује, и у смислу те своје вере 
он вазда „и збори и твори“, и вазда твори како збори. 

Но и поред трагичности, која је нераздвојно спојена с херо- 
јем, ипак бити херој значи бити предмет зависти. То је тако 
јасна контрадикција, као што је јасно, да она постоји у свету 
уз пркос томе што је контрадикција. ЈЊуди су у завери против 
хероја, они га гоне, желе му болан и горак живот и труде се, 
да му од своје стране овај обезбеде. Но то не смета људима, 
да сви хероја траже, погледају, да му се сви диве, да сви себе 
њиме потајно коре, да му завиде. Сви увиђају, да је његов. 
пут — пут правде, но мало се ко усуђује, да пође за њим на 
томе путу. Херој је „цар зла свакојега“, и то је на првом месту 

оно, што изазива завист код људи. Други људи трпе од зла, 
робују злу, пригибају се под јармом зла; херој, на против, ца- 
рује злом, влада над њим, чини га својим робом, савија га под 
свој јарам. Други људи служе увек двама господарима, 
и то је оно, што их растрже и чини дубоко несрећним. Херој 
увек служи само једном господару. Правда је његов господар, 
његов једини суверен. Његов је положај увек чист, он увек 
зна куда иде; док други људи целог свог живота табају по 
раскршћу, вазда у недоумици, којим путем да ударе, коме го- 
сподару да послуже. Пред херојем нема раскршћа и нема дво- 
умице; он иде једним путем и осећа да је сваки други пут за 
њ немогућ. Но, рећи ћете, на том путу чекају га милион демона; 
Свеједно; деа милиона демона чувају свако раскршће. Чека га 
сигурна смрт; Свеједно; он до смрти бар живи, а на раскршћу 
нити се живи нити се мре, но вегетира се. Чека га крст; Да; 
а зар је раз-крст-је нешто друго до доживотни крст; 
Херој је предмет зависти још и за то, што он вечито живи: 


„Благо томе, ко довијек живи, 


„Имао се рашта и родити“ 
(и Во 


Херој живи двојаком вечитошћу: земаљском и небесном. Ње- 
гово име „на земљи царује“ као што му душа „на небу ца- 
рује“. Његов живот је с тога, премда „тежак венац“, ипак „воће 
слатко“, јер 


„Воскресења не бива без смрти“. 


И тако је херој супериоран другим људима као и пе- 
сник. Херој у ствари и није друго до песник на делу, 
као што песник није друго до херој у одушевљеној мисли. 
Песник је законодавац, херој — извршитељ закона. Песник је 
строг као ред у васиони, херој је осветљив као закон. Шта је 
задаћа хероја рекао је Његош, указујући на задаћу Христа: 
херој долази у свет „наоружан оружијем правде“, да „попире 
злобу и тирјанство“. Он долази, дакле, у име правде, долази 
као осветник погажене правде. Он долази „да тирјанству стане 
ногом за врат“ и да га доведе „к познанију права“; долази, 
стаје пред нарушитеља правде, неумитан као анђео смрти, и 
овако му се преставља: 

„Бич сам Божји ја сплетен за тебе 
„да се стављаш што си урадио“. 


Освета! Да, освета правде. Херој се не свети, но он свети. 
Станете ли њему на ногу, он ће вами опростити, но додирнете- 
ли правду прашљивом ногом, тада не иштите у њега милости. 
Он се не свети, он само свети правду. Обилић би се довољно: 
осветио, да је убио Вука, но њему је било до освете правде, 
и он је осветио правду на тај начин, што је убио једног другог, 
силнијег носиоца неправде од Вука. Убивши Мурата Обилић је 
несравњено јаче осветио правду, него да је убио Вука. (У самој 
ствари он је баш тиме горе убио Вука него да га је на царевој 
вечери посекао: он га је тиме тако ужасно убио, да Вук и данас 
"живи убијен). — Карађорђе свети народ, Иван Црнојевић 
свети брата. Освета правде је за Његоша дело свето, божанско: 


„Иван чашом наздрави освете, 


„светим пићем богом закршћеним“. 
(7785 


Да је освета света и „богом закршћена“, то је најозбиљ- 
вија мисао Његошева. Сетимо се његове основне мисли: жи- 
вот човека на земљи јесте један акт освете. Погажену човеком 
правду Бог је осветио осудивши човека на једну горку и ми- 
зерну егзистенцију. Бог се тиме није показао осветољубив, но: 
осветник правде по вечном васионском закону, по нужности. 
Отуда херој, светећи правду, врши дело Божје, или другим ре- 
чима, Бог кроз хероја врши дело своје. Херој свети правду и 
на себи и на другима. Херој се пре свега рађа, да освети на- 
рушену (у преегзистенцији) правду на себи, за то је он „муче- 
ник овога свијета“, по том, да је освети на другима, за то његово 
мучеништво неизбежно „трагически конац прати“. 

Његош је глорификатор освете и проповедник противљења, 
злу. Иван дурак чини по вољи ђаволима, пушта туђу војску без 
противљења, да му царство прегази и изврши сва могућа злочин- 
ства. На тај начин се зло побеђује, хоће тиме Толстој да каже; 
не треба се противити злу, треба га пустити нека победи нека 
тријумфује, оно ће само себе својим тријумфом уништити. „Удри 
врага, не остав му трага, али губи обадва свијета“ — то је 
девиза племена црногорског, које стоји по квантитету на дну, 
а по храбрости можда на врху словенске скале, девиза, која се: 
не мало разликује од формуле непротивљења, злу. Владика Ње- 

гош не само да се није противио вековној девизи свога народа, 
него ју је он баш дигао у ред божанских истина, „Удри врага“ 
значило је у његовим устима: „удри неправду“. Неправда је 
неријатељ и Бога и људи, Овај се непријатељ не сме штедети. 
Хероизам својих саплеменика глелао је владика „у њиховој 
освети Турцима“,: а ми смо рекли, да су Турци — кривда. 

Његош је сам херојска природа, као и његов народ, као 
и његови херојски идеали. Но он није само извршитељ, он је 
и законодавац, т. ј. он је песник — херој. Он се бори против 
неправде, но он и зна, да је та борба сагласна с вољом Божјом, 
да она лежи дубоко у основу земаљске трагедије и датира још 
од пре почетка те трагедије. Човек је дигао мач против Бога, за 
то сад гине од мача. Владика жели, даби куршум разнео срце 
Омер-паши, и при том гледа к небу, тражећи за то сагласије 
Божје.3. Кад му је Вук Караџић тражио благослов за издање 
Новога Завета, он одрекне, говорећи да јеон за то ненадлежан 
а надлежан једино да благослови „набавку оружја“ и „походу 
рат“. У једноме боју с Турцима ђуле убија човека, који је при- 
шао владици, да целива руку; сви остају унезверени и сму- 
ћени, једини владика остаје „хладан и спокојан“. Пред конаком 
владичиним на Цетињу стајале су одсечене турске главе и 
„сушиле се“ (како се то онда говорило). Поглед на те главе 
владику није обеспокојавао ; он је гледао те људске главе хладно- 
крвно, гледао је, како се старе, осушене између њих распадају 
и откотрљавају, и како се доносе свеже, крваве и нижу на 
упражњеним местима, док су тела, на којима су те главе до 
скора мислиле, страховале и бринуле за свој живот и за оне, 
који су њихов повратак из боја дома нестрпљиво очекивали, 
черечили орлови и: сисали инсекти. Поред таквог костурног 
накита смрти шетао се јутром и вечером горостасни владика, 
бледи и замишљени витез, одговарајући у својим мислима Богу 
на питања, која су му искежене људске лубање постављале. 
И био је при том хладан и спокојан! Молбу једнога Енглеза, 
који је посетио Цетиње, да уклони тај ужасни накит испред 
очију, владика је одбио. 


Ровински, 205. 

Љ. Ненадовић: Писма из Италије. 
Медаковић, 128./ 

Ровински, 192. 

То је монструм, а не човек! — узвикнућете. Заиста, ништа 
друго до монструм, кад ми ништа више не би о њему знали до 
то. Но гле, тај монструм није могао да гледа мермерну групу 
„Лаокон“, пред којом су се образовани људи са свих страна 
света купили и остајали по читаве часове; и гле, он није 
могао допустити, да се у отровну „Исећу Пећину“ код Не- 
апоља баци псето ради експеримента, — једно задовољство, које 
ниједан енглески турист није себи ускраћивао — ; и гле, колико 
је нежности показао тај монструм у своме великом спеву према 
слабим и незаштићеним животињама, према јаребицама („утекле 
су вама да утеку, а нијесу, да их покољете“) и кукавицама („не 
ваља се бити кукавица“); и гле, он продаје свој орден с прсију, 
добивен од моћног ћесара, да би могао платити купљено жито 
за свој народ; и гле, гле најзад, тај монструозни човек „давао 
је често своју последњу кошуљу сиромаху.“! И још, сви странци 
који су имали прилику, да познаду владику, на Цетињу илиу 
иностранству, описују га као човека необичног благородства, 
питомости и добродушности. У свакоме друштву, где се појав- 
љивао, Његош је очаравао присутне својом духовитошћу, сво- 
јом сјајном речитошћу и широким хуманим погледима. Но, на- 
равно, нико од тих очараних странаца, као и нико у Црној Гори, 
није могао да продре у дубину усамљене душе песникове. Нико 
није могао ни слутити, да се у дубини душе благородног витеза 
скрива таква страшна теорија о освети правде, о непоштедној 
истрази неправде. Сви су пре могли судити по његовом љуба- 
зном опхођењу с људима у приватном животу, да је он пропо- 
ведник опраштања и непротивљења злу, него ли проповедник 
неумитне правде; сви су могли судити, да је он пре поклоник 
цара Ивана дурака него војводе Обилића. Људи су остајали по- 
ражени његовом красном и племенитом спољашњошћу и његовом 
оштроумношћу ; но иза ове завесе њима је остајала недоступна 
песникова душевна „светиња над светињама“; не за то, што се 
Његош друкчији показивао, него што је у ствари бпо; аџсо- 
лутно не, он је у истини био хуман и племенит и високо обра- 
зован човек (будући познат са свом знатнијом савременом лите- 
ратуром на три језика и, тако исто, са свом класичном литера- 
туром); но за то, што је његова вера о Богу, о свету и човеку, 
била такве врсте, да се до ње није могао лако свак успети. 


1 бђ. 198. 

Како је могао владика Његош да гледа целог живота мртве 
људске главе на неколико корака од свог дома, а није могао 
да гледа једну камену групу; или, како је могао да гледа све 
ужасе рата, а није могао да види угушење пса у угљеној ки- 
селини; На ово питање може се одговорити опет с погледом на 
Његошеву веру о овоме земаљском свету, и његовом назначењу. 
Турци су непријатељи и тирани правде, као такви они су след- 
ствено зло, а зло треба уништавати до истраге. У осушеним на- 
низаним главама отуда Његош није гледао главе људи, но само 
главе непријатеља правде. Те нанизане главе служиле су као 
трофеј освећене правде. Међутим мермерна група „Лаокон“, је- 
дно по општем мишљењу велико уметничко дело, изражава једну 
Његошу савршено одвратну, бруталну идеју, недостојну овеко- 
вечења. Свештеник тројански Лаокон, као добар родољуб, труди 
се свом снагом, да спасе своју нападнуту домовину од лукавих 
Грка, и за то га богови кажњавају на тај начин, што излази 
страшна змија из мора и обмотава се око несрећног оца — ро- 
дољуба и његова два сина. Какви су то полтронски богови; И 
какво је то чудовиште од човека, који није жалио свој велики 
дар, да такав вапијући акт божанске неправде овековечиг За- 
мислите Његоша, за кога је Бог апсолутна правда пред „Лао: 
коном“, демантом његове вере, и ви ћете разумети његову од- 
вратност према овом класичном делу. — Исто тако, увесељавати 
се гледањем, како се невина животиња трује, одвратно је ви- 
тешкој души, која се може радовати једино заслуженој казни, 
а не неронској казни из увесељења. 

У хероизму Његошевом нема дакле, ничега противречнога. 
Прави хероизам, према схватању нашег песника, обухвата освету 
у односу према тиранима правде, благородну питомост и сим- 
патију у односу према благородним и праведним и велико- 
душност у односу према слабим и незаштићеним. Осветник у 
смислу Његошевом није ни у ком случају дивљак. Осветник 
врши једну божанску функцију, док 


„дивљу памет и ћуд отровану 
„дивљи вепар има а не човек“ 
(Р "ВЈ 


Осветник правде може да буде само благородан витез, као што 
су Обилић или Мићуновић. Витештво не значи отуда нарав 

дивљег вепра но нарав благородну; витештво не значи тријумф 
над нејачим него тријумф над неправедним ; витештво не значи. 
шенлук крај везанога робља, не значи паликућство и пљачку, 
витештво значи неустрашиву одбрану правде; витештво не 
значи ни зејтињави, лисичји, жбирски и шпијунски морал ве- 
нецијански, витештво значи отворен карактер и слободу. 

Његош, глорификатор освете, укинуо је, или угушио је 
обичај племенске освете у Црној Гори. Дакле, још једна против- 
речностг Савршено, не. Племенска освета у Црној Гори имала је 
ону моралну вредност, коју има двобој. Чувати и бранити своју 
част, то је за владику-песника најсветија ствар („управ човек онда 
и погине, част, поштење када му се узме“ — Ш. М., наравно с 
претпоставком, да се част разуме као право правде, ако би се тако. 
могло рећи, а не као право празног и безпредметног самољубља. 
У Црној Гори светило се једно племе другоме због увреде, 
због обешчашћења. Бешчасник и увредитељ морао је крвљу 
својом опрати дело своје. Око за око, или, често, глава за око! 
да Његоша то није витештво, јер да је то витештво, он га 
заиста не би укинуо. „Обилић је идеал, угледајмо се на њ — 
хоће он да каже својим Црногорцима — Обилић се не свети 
своме клеветнику, као што се ви један другоме светите, но он 
се показује и благородном уздржљивошћу и величином дела 
већи и часнији од њега. Овим се он свети Вуку. Светите сеи 
ви тако један другом. Гле, ми Црногорци у сличном емо поло- 
жају, у ком је био Обилић. Турски логор нам је пред кућом. 
Је ли те брат твој увредио, не свети му се, али му и не опрости; 
попусти као и Обилић, застиди свога противника, не одмаздом 
него једним делом истинског, Обилаћевског витештва; тим ћеш 
га довести у положај постиђеног Јуде или Вука, принудићеш 
га, да он сам себе казни, покајањем и грижом савести“. Ово 
нису Његошеве речи, но ово је без сумње његова мисао, ње- 
гова мотивација укинућа крвне освете међу племенима. Дакле, 
глорификатор свете освете није ипак дошао у противречност 
са. собом укинућем племенске освете, Све полусвете или несвете 
освете морају се жртвовати светој освети. У светој освети, које 
су Срби носиоци у односу према Турцима, лежи и мотив жарком 
патриотизму песниковом. 

Његош је свим својим бићем љубио своју малу домовину. 
Он ју је љубио не за то што је она била мала — у томе је он 
гледао њен недостатак, на који се често жалио, и који он није 

могао љубити — но за то, што је била велика. Црна Гора, 
мала по пространству, део дела једне државе, била је у очима 
њеног надахнутог господара велика својом историском улогом. 
Ова њена историска улога почиње Косовом, до Косова она за 
владику нема историје; Косово је почетак њене историје, јер 
је почетак њеног хероизма. Историска улога Црне Горе дакле, 
јесте у хероизму, т.ј. у њеној борби против неправде, у освети 
правде, у светој освети. Стојећи на страни правде, Црна Гора 
стоји на страни Бога против Сатане, Ормузда против Аримана, 
закона и реда против безакоња и нереда. Тако се историска 
улога Црне Горе ставља на једну огромну, васионску основу. 
Том широком концепцијом улоге свога народа Његош је довео, 
природном изоловању заборављену и напуштену од целог света, 
Црну Гору не само у тесну везу са општом човечанском исто- 
ријом него и у тесну везу са васионским животом, са васи- 
„онском драмом. Црна Гора значи нешто у овој васионској драми, 
и то значи нешто велико. Тамно-бронзане људске фигуре, које 
се мало разликују од тамно-бронзаног лица Црне Горе, изабрао 
је Бог за осветнике своје правде. Да су Црногорци народ иза- 
брани, то је вера Његошева, не мање силна и не мање оду- 
шевљена од вере пророка Исаије у богоизбраност израиљског 
народа. Постоје, наравно, већи, богатији и културнији народи, 
и они, свак од своје стране, прилажу извесне жртве на олтар 
правде. Но свак од њих прилаже од свог сувишка, — Црно- 
горци прилажу на тај олтар све што имају, као јеванђелска 
удовица. Њихов прилог који остаје незапажен од великих и 
силних овог света, не остаје незапажен од онога, који „књигу 
· држи миробитну“, у којој и судба Црне Гора има свој наро- 
чити лист. 

Наш песник је патриот, чији патриотизам није ништа у 
основи различно од свете симпатије, која његову душу рели- 
гира с Богом, као оцем поезије, нити од хероизма, који његову 
душу религира с Богом као апсолутном правдом. Јер, историја 
Црне Горе неисцрпна је ризница поезије, Црногорци су „по- 
кољење за пјесму створено“, и то за песму, којом се пева нај- 
узвишенији, по Његошу, предмет опевања на земљи, освета 
правде. Поезија је нераздвојна од хероизма; Црна Гора је 
отуда за поету-хероја један уникум, у коме он налази свој дво- 
струки, поетско - херојски идеал. Његошев патриотизам, дакле, 

јесте само Његошева љубав према његовом основном божан- 
ском идеалу, кад он овај идеал посматра с гледишта историје 
родне му земље, или другим речима, његов патриотизам јесте 
једна светлост, којом његова религија обасјава и загрева ње- 
гово срце у односу према родној му земљи. Да ли је патрио- 
тизам „инстинкт ал духовни вођа 2“ Могло би се рећи: код 
Његоша је његов патриотизам духовни вођа, који је постао 
инстинктом, но духовни вођа, који зависи од једног врховног 
духовног вође, од вере Његошеве, инстинкт, који носи рели- 
гиозни колорит. 

И словенофилство Његошево носи исти религизони коло- 
рит као и његов патриотизам. Он љуби „славне Славјане“ — 
тако их он назива у једном писму бану Јелачићу — за то, што 
они трпе од неправде, и за то, што су све њихове тежње управ- 
љене против тирана правде. „Већ и земља од ове мрске неправде 
стење“ (т. ј. неправде, под којом робују Словени), — пише вла- 
дика Јелачићу, и продужује: „Ја сам, истина је, с овом шаком 
народа, под анатемом тиранства и шпионства, слободан, али шта 
ми је боље, када гледам около себе милионе моје браће ђе стењу 
у туђе ланце 2“: Русима је песник нарочито био одушевљен као 
моћним победницима азијатске неправде и као протекторима слабе 
и угњетене правде у лицу осталога Словенства. 


Све, све, на крају крајева код нашег песника има исти 
извор и увор. Тај исти извор и увор јесте његова религија. 


И тако религија Његошева није стари, порушени замак, 
који се само од времена на време кити, нити једно пухорно 
огњиште, које се само недељом засветлуца. Религија Његошева 
изражава цео један живот, живот песника и хероја; она пре- 
ставља неугасиви огањ, коме је један велики ум светлост и једно 
велико срце топлота. Замислити овај огањ под пухором од по. 
недеоника до суботе значи замислити Његоша у неегзистенцији 
шест дана, и у егзистенцији само седмог дана. Његош је посве- 
дневни празник, јер његово посведневно настројење духа и срца 
јесте празничко, религиозно. У томе се он разликује од велике 


1 М. Решетар, ђ. 

већине других људи. Велика већина других људи мора да остави 
своје свакодневно занимање, да би један моменат могла бити ре- 
лигиозна. Његош је стално религиозан на супрот великој већини, 
само моментално религиозној. 

Његош живи постојано у својим усамљеничким, интуитив- 
ним визијама, у чијем нимбусу свака ствар и свака стварчица 
у свету добива необично велике размере и једну особито јасну 
и одређену боју. Као што се круг, направљен падом зрна песка 
у воду. нагло шири на воденој површини, тако се пи мисаони 
круг свега без разлике, великог или малог, на чему се само 
пажња Његошева заустави, нагло шири, и све дотле шири, док 
не додирне крајње обале његове мисли; од овог непреходног 
мисаоног хоризонта та кружна вибрација преломљена одбија се, 
пролази кроз срце песниково и на тај начин улази у област 
религије Његошеве. Тако, „мали мрав“, кога Његош једва за- 
пази на усијаном ловћенском камену, дејствује на њ исто онако 
као и „горди лав“, као и цела планета наша, јер мисао о мраву, 
као и мисао о лаву, као и мисао о нашој планети или нашем 
планетарном систему, кружи у његовој памети у све већим и 
већим круговима, док најзад не достигне границе сваке мисли, 
т. ј. док се не одбије од његове свеабсорбујуће мисли о Богу, 
као праизвору лепоте. Са ове границе посматран, мрав је једно 
моћно и чудно дело једног великог скулптора, једног великог 
сликара, једног великог песника, једно дело симетрично као при- 
рода, једно живо, светлосно, бојано ткиво као природа. При овом 
посматрању, преимућствено интелектуалном или имагинативном, 
песник је испуњен уметничком адорацијом, молитвом првосве- 
штеника лепоте. Но овај „мали мрав“ има и своју судбу, т. ј. 
има свој одређен круг радости и трпљења, свој почетак и свој 
крај, међу којима је једва видна дистанција, има своје претке, 
своје потомке, своју историју, своју трагедију. И лав има све ово, 
што и мрав. Но он има и нешто више: он има и шапу, која у 
једном тренутку може да учини крај историји целе једне мравље 
државе. То је други круг мисли Његошевих, круг мисли 
срца, — ми бисмо рекли, — које се све завршују великом ми- 
шљу о злу у свету, које од адорације лепе природе воде песника 
презирању карниворске, неправедне природе. И мрав сједињује 
у себи обе те природе као и лав, јер и мрав је лав за светове мање 
и слабије од себе. Човек је и једно и друго, и мрав и лав, у 


126 ДЕЛО 


односу према јачима или према слабијима од себе. При оваквим 
мислима душа нашега песника се испуњава саучешћем према 
ошштем светском болу и хероизмом. 

По истим двојним круговима крећу се и све друге мисли 
и сви други осећаји Његошеви, као и мисао о мраву или лаву 
и осећај, који њихова судба на песникову душу производи. Цен- 
три оба ова круга пак најзад падају уједно — у недоступну свет- 
лост „општега оца поезије.“ 


Д-р Ник. Велимировић 

РОМАН 
ЛАВА ТОЛСТОЈА 


= СВРШЕТАК — 


|>,4 


Мисли ове мориле су га и мучиле, час слабије, час јаче, 
али га никад нису остављале. Он је читао и мислио, и што је 
више читао и мислио, то се осећао удаљенији од поставље- 
ног циља. 

У последње време, убедивши се да код материјалиста неће 
наћи одговора, он је у Москви и у селу по два пута прочитао и 
Платона, и Спинозу, и Канта, и Шелинга, и Хегела, и Шопен- 
хауера, све оне философе који нису материјалистички објашња- 
вали живот. 

Мисли му изгледаху плодоносне, кад је читао или сам 
смишљао да побије друга учења, особито материјалистичка; али 
чим је читао или сам смишљао решење питања, увек се по- 
нављало једно исто. Следујући извесном определењу нејасних 
речи, као дух, воља, слобода, супстанција, нарочито па- 
дајући у ону клопку речи, коју му подметаху философи или он 
сам, почињао је токорсе нешто да појима. Али требало је само 
заборавити на овај вештачки ток мисли, и из живота вратити се 
ономе што га је задовољавало кад је мислио, држећи се узетог 
конца, — и одједном би се сва та вештачка грађевина претурила, 
као кућа од карата, и било би јасно да је грађевина подигнута 
од оних истих испремештаних речи, независно од нечега што је 
важније у животу од разума. 

Једно време, читајући Шопенхауера, подметнуо је био на 
место његове воље — љубав, и та нова философија утешила 
га је за два-три дана, док се није одмакао од ње; али она се 
исто тако претурила, кад је затим погледао на њу из живота, 
и показала се као муселинска одећа која не загрева. 


Сергије Иванович посаветова му да прочита“ богословске 
списе Хомјакова. ЈЉовин прочита другу књигу Хомјаковље- 
вих дела, и, без обзира на полемички, елегантни и оштро- 
умни тон, који га у почетку одбијаше, беше поражен учењем 
о цркви. Њега порази спочетка мисао, да постигнуће божан- 
ских истина није дато,човеку, већ је дато укупности свих људи, 
сједињених љубављу — цркви. Њега обрадова мисао о томе, 
како је лакше било поверовати у ову постојећу цркву, која сада 
живи, која је састав свих веровања људских, која има на челу 
Бога, и према томе цркву свету и непогрешну, — и од ње при- 
мити веру у Бога, у створење света, у пад, у искупљење, него 
ли почињати од Бога, далеког, тајанственог Бога, створења и т. Дд. 
Али прочитавши затим историју цркве од католичког писца и 
историју цркве од православног писца, и видевши да обе цркве, 
непогрешиве по суштини својој, одричу једна другу, он се ра- 
зочара и у Хомјаковљевом учењу о цркви, те се и ово здање 
растури у прах, исто онако као и философске грађевине. 

Цело то пролеће био је као ван себе и преживео је ужасне 
тренутке. 

„Не знајући, шта сам и зашто сам овде — не може се жи- 
вети. А да сазнам то, не могу, следствено не може се живети“, 
говорио је себи Љовин. 

„У бесконачном времену, у бесконачној материји, у беско- 
начном пространству издваја се мехурић-органнзам, и тај се 
мехурић мало одржи па пукне, и тај мехурић сам ја,“ 

То је била тешка и мучна неистина, али то је био једини, 
последњи резултат вековних напора мисли човечанске у томе 
правцу. 

То је било оно последње веровање, на коме су зидана сва, 
готово у свима гранама, истраживања човечанске мисли. То је 
било господареће убеђење, и ЈБовин је нехотице, не знајући 
ни сам кад и како, од евих других објашњења, као ипак јасније, 


усвојио баш ово. 
Али то је не само била неистина, то је био суров подсмех 

некакве зле силе, зле, одвратне и такве, којој се није могло 
потчинити. 

Требало је избавити се од ове силе. И то избављење било 
је у рукама свакога. Требало је прекинути ту зависност од зла. 
И за то је било једно срество — смрт. 

И срећни супруг, здрав човек, Јовин, беше неколико пута 
тако близу самоубиства, да је сакрио био конопац да се не би 
обесио, и бојао се да носи пушку да се не би убио. 

Али ЈБовин се није убио и није обесио, већ је и даље 
настављао да живи. 


Х 


Кад је Јовин мислио о томе, шта је он и зашто живи, 
он није налазио одговора и падао је у очајање; али кад је 
престајао да се о томе пита, он је знао и шта је, и зашто 
живи, јер је чврсто и одређено делао и живео; шта више, у ово 
последње време он је много чвршће и одређеније живео, него 
ли пре. 

Вративши се почетком јуна у село, он се врати и својим 
обичним пословима. Пољска економија, односи с мужицима и 
суседима, домаћа економија, послови сестрини и братови, који 
беху њему поверени, односи са женом, родбином, бриге о де- 
тету и нова страст за пчеларством, која га овог пролећа обузе, 
заузимаху све његово време. 

Ови га послови занимаху не стога што их је он правдао 
неким општим погледима, као што је то радио раније; напротив, 
сада, разочаравши се услед неуспеха у пређашњим подузећима 
за општу корист, с једне, и будући одвећ заузет својим ми- 
слима и самом количином послова, који су са свих страна на- 
ваљивани на њега, с друге стране, он је потпуно оставио сваке 
комбинације о општој користи, и ови га послови занимаху само 
зато што му изгледаше да је морао радити оно што је радио, 
— да није могао друкче. 

Пређе (то је отпочело готово у детињству, па је све расло 
до потпуне зрелости), кад се старао да учини нешто што би 
било добро за све, за човечанство, за Русију, за цело село, — 
он је опажао да су мисли о томе биле пријатне, али је сама 
делатност увек бивала нескладна, није било потпуне уверености 
у то да је ствар неопходно потребна, па и сама делатност, која 
спочетка изгледаше тако велика, смањујући се све више и више, 

Дело, књ. 57. 9 

сводила се на ништа; сада пак, кад се после женидбе почео 
све више и више органичавати на живот за себе, — он је, м“. 
да и није осећао више никакве радости при мисли о својој де- 
латности, осећао увереност да је његов посао неопходан, видео 
је да му иде од руке много боље, него пре, и да постаје све 
већи и већи. 

Он је сад против своје воље све дубље и дубље, као плуг, 
задирао у земљу тако, да се већ није могао извући док бразду 
до краја не истера. 

Било је несумњиво потребно, да породица живи онако 
како су навикли да живе оцеви и дедови, т. ј. под оним истих 
погодбама образовања, а тако исто и да се деца васпитавају. 
То је било тако потребно, као што је потребно ручати кад се 
огладни ; и стога је било такође потребно, као и спремити ручак, 
да се машином економије у Покровском управља тако, како би 
се могли добијати приходи. Тако исто је (као што треба вратити 
дуг) несумњиво потребно било држати наследну земљу у таквом 
стању, да син, кад наследи, онако исто каже оцу хвала, као што 
је ЈБовин говорио хвала деди за све оно што је он сазидао и 
посадио. И стога је потребно било да се земља не даје под 
аренду, већ да сам води своју економију, да пати стоку, ђубри 
поља и подиже шуме. 

Није могућно било не гледати послове сестрине, Сергија 
Ивановича и свих ових мужика, који су навикли да му долазе 
за савете, као што се не може бацити дете, које већ држиш на 
рукама. Требало је побринути се о удобностима позване у госте 
свастике с децом као и своје жене с дететом, и није се могло 
не провести с њима макар један мали део дана. 

И све ово, зајезно с ловом и новом страшћу за пчеларством, 
испуњавало је сав овај живот Јовинов, који није имао за њега 
никаква смисла, кад је мислио. 

Но осим тога, што је ЈБовин тврдо знао шта му треба 
радити, он је исто тако знао како све то треба урадити, и који 
је посао од кога пречи. 

Он је знао, да је раднике требало погађати што је могућно 
јевтиније; али закупљивати их, дајући унапред новац, јевти- 
није него што они вреде, није требало, ма да је то и било врло 
пробитачно. Продавати мужицима сламу за време оскудице у 
сточној храни, могућно је било, ма да му их беше и жао; али 
механу и пивницу, ма да су давале добар приход, требало 

је уништити. За сечу шуме требало је кажњавати што је мо- 
гућно строжије, али за ухваћену стоку није се могла наплаћи- 
вати потрица; и, ма да је то једило чуваре и уништавало код 
сељака страх, није се могло а да се не пушта ухваћена стока. 

Петру, који је плаћао зеленашу десет процената месечно, 
требало је позајмити да се откупи; али се није могла спустити 
кирија и продужити рок плаћања мужицима неплатишама. Није 
'се могло опростити надзорнику што ливада није покошена на 
време, те је трава пропала узалуд; али се није могло ни косити 
осамдесет десетина, на којима је подигнута била млада шума. Није 
се могло опростити раднику, који је у радно време отишао кући 
„зато што му је отац умро — ма како му га било жао, — и тре- 
бало је обрачунати га јевтиније за пропуштене скупе месеце; 
али се није могла не издати месечна плата старим и готово 
непотребним слугама. 

Љовин је такође знао да је требало, при повратку кући, 
пре свега ићи жени која је била слаба, а мужици, који га 
очекиваху већ три сата, могу још мало очекнути; и знао је да 
се, без обзира на све задовољство које је осећао при хватању 
и насађивању роја, морао лишити тога задовољства, оставити 
старца да без њега насађује рој, и поћи да разговара са мужи- 
цима, који га нађоше на пчеларнику. 

Да ли је добро или рђаво поступао, он није знао, и не 
само да то сад не би доказивао, него је избегавао разговоре и 
мисли о томе. 


Расуђивања су га доводила у сумњу и сметала му да види, 
шта се мора, а шта се не мора. Кад није мислио, већ живео, 
он је непрестано осећао у души својој присуство непогрешивог 
судије, који је решавао о томе, који је од двају могућних по- 
ступака бољи, а који гори, и чим не би поступио онако како 
треба, одмах би то осетио. 

Тако је он живео, не знајући и не видећи могућност да 
"сазна, шта је он и зашто живи на свету, и мучио се због тога 
незнања у толикој мери да се бојао самоубиства, и у исто време 
поуздано крчио свој особити одређени пут у животу. 


У 


Тога дана кад је Сергије Иванович дошао у Покровско, 


Ђовин се налазио у једном од својих најтежих дана. 
> 

Било је најживље време рада, кад се у целом народу јавља. 
тако необичан напор самопожртвовања у раду, какав се не јавља 
ни у којим другим погодбама живота,и који бек високо био цењен, 
кад би сами људи, који испољавају та својства, ценили их, кад. 
се он не би понављао сваке године и кад последице тога на- 
пора не би биле тако просте. 


Покосити, пожњети и превући раж и овас, поковити оста- 
так ливада, угарити њиве, оврћи жито и посејати озимицу, 
— све то изгледа просто п обично; а да се међутим све то. 
среди, потребно је да све у селу, и мало и велико, непрестано 
ради ове три-четири недеље трипут више него обично, хранећи. 
се сирћетом, луком и црним хлебом, вршући и вукући снопове. 
ноћу и не спавајући више од два-три сата. И сваке године се 
то ради по целој Русији. 

Пробавивши већи део живота у селу и блиским односима, 
с народом, ЈБовин је увек у радно доба осећао, да то опште на- 
родно узбуђење прелази и на њега. 

Изјутра је ишао на прву сетву ражи и на њиву, с које су 
вукли овас у стогове; вративши се кући у оно доба кад му 
жена и свастика устају, он попи са њима кафу и оде пешице 
на салаш, где је требало пустити у рад ново-заведену вршалицу. 

Цео тај дан, разговарајући с надзорником и мужицима, а код 
куће са женом, свастиком, њеном децом и тастом, Јовин је ми- 
слио о једном те једном, што га у то време занимаше поред 
домаћих брига, и у свему је тражио однос према свом питању : 
„Шта сам јаг Где сам јаг Зашто сам ја овдег 


Стојећи у хладовини новопокривене риге,: са још неопалим 
мирисним лишћем лескових мотака, прислоњених уз ољуштено 
свеже јасиково лемезје на сламеном крову, ЈБовин је гледао. 
час кроз отворена врата, пред којима се витлала сува и горка 
прашина вршидбе, у осветљену врелим сунцем траву и свежу 
сламу, тек изнесену из житнице, час у белогруде ластавице, 
које с пиштањем долетаху под кров и лепршајући крилима 
заустављаху се на отвору врата, час у народ, који је врвео по. 
тамној и прашињавој риги, и мислио је чудновате мисли: 


1 Рига се зове зграда на гумну, где се на решеткама од мотака суше 
снопови да би се лакше оврли. Ако се та зграда греје помоћу врелога дима 
који долази из пећи споља, онда се зове овин, а ако је пећ унутра у 
згради, зове се рига. Прев. 

„Зашто се све ово ради“ мишљаше он. „Зашто ја стојим 
овде и терам их да раде; Рашта се они старају да преда мном 
покажу своју усрднст; Рашта се бакће ова старица Матрјона, 
моја познаница“ (Ја сам је лечио кад је за време пожара пала 
на њу таванска греда)“, мишљаше он, гледајући у мршаву жену, 
која, мичући грабуљама жито, с напрезањем гажаше црно-опа- 
„љеним босим ногама по неравном, оштром гумну. „Онда је 
оздравила; али ако не данас-сутра, кроз десет година закопаће 
је, и ништа неће остати ни од ње, ни од ове каћиперке у цр- 
веној убрадачи, која са тако вештим, нежним покретом издваја 
класје из пљеве. И њу ће закопати, и овога шарца, врло скоро“, 
мишљаше он, гледајући у трбушастог коња, који често дисаше 
кроз раширене ноздрве и прелажаше по нагнутом точку што се 
креташе испод њега. „И њу ће закопати, закопаће пи Фјодора 
„уметача, са његовом кудравом пуном пљеве брадом и процеп- 
„љеном на белом рамену кошуљом. А он дреши снопове, и нешто 
командује, и виче на жене, и брзим покретом поправља кајиш 
на главном точку. И што је главно, не само њих, него ће 
мене закопати, и ништа неће остати. Нашто ;“ 


Он је мислио ово и у исто време гледао у часовник, да 
види колико ће оврћи за сат. То му је потребно било да зна, 
"те да им према томе одреди посао за дан. 


„Скоро ће већ сат, а тек су трећи стог почели“, помисли 
„ЈБовин, приђе уметачу и, надвикујући хуктање машине, рече му 
да ређе пушта. 

— По много мећеш, Фјодоре! Видиш да се заптива, стога 
и не иде. Равњај! 

Поцрнели од прионуле за ознојено лице прашине Фјодор 
одговори му нешто, али је и даље радио онако како Јовин 
није хтео. 

Пришавши бубњу, ЈБовин уклони Фјодора и поче сам 
пуштати снопове. 

Тако је радио до сељачког ручка, до кога већ беше мало 
„остало, а затим изиђе из риге заједно с уметачем Фјодором и 
упусти се с њим у разговор, ставши крај акуратно зденутог на 
гумну жутог пласта пожњевене ражи, остављене за семе. 

Уметач је био из једног далеког села, у коме је Јовин 
раније давао земљу у наполицу. Сад је она била издата једном 
покућару под закуп. - 

ЈБовин се упусти с Фјодором у разговор о тој земљи и 
упита га, да ли би идуће године узео земљу Платон, један 50- 
гат и добар мужик из тога села. 

— Скупо је, Константине Дмитријевичу, Платон неће имати 
рачуна, — одговори мужик, вадећи класје испод ознојеног пазуха. 

— Па како Кирилов има рачуна: 

— Зар Мићуха (тако презриво назва мужик покућара) да 
нема рачуна2 Тај ће да притисне, па да извуче своје. Он не 
жали хришћанина. А чича Фоканич (тако је он звао старца. 
Платона) није кожодер. Он неком у зајам, неком и поклони, тек 
видиш приход подбаци. И он је такође човек. 

— Па зашто да поклања 

— Па тако — има разних људи; неки човек живи само за 
себе, рецимо Мићуха; тај гледа само свој талаћ да набије, а Фо- 
канич је правичан старац. Он и за душу живи. Бога се сећа. 

— Како се сећа Бога Како за душу живи; — готово уз- 
викну Јовин. 

— Зна се како, по правди, по Божјој вољи. Има разних 
људи. Ето, рецимо, ви такође нећете да увредите човека... 

— Да, да, збогом! — проговори Јовин, гушећи се од уз- 
буђења, и окренувши се, узе своју палицу и брзо пође кући. На 
речи мужикове о томе, да Фоканич живи за душу, по правди 
и вољи Божјој, нејасне али значајне мисли читавом гомилом 
избише однекуд и, устремивши се једном циљу, стадоше се вр- 
тети по његовој глави, засењујући га својом светлошћу. 


Хи 


Љовин је ишао дугим корацима по друму, ослушкујући 
не толико своје мисли (он их још није могао разабрати), ко-- 
лико душевно стање, које никад раније није осећао. 

Речи, које изговори мужик, произведоше у његовој души 
дејство електричне варнице, која одједном преобрази и споји 
уједно читав рој раштрканих, немоћних оделитих мисли, које: 
никад не престајаху да га занимају. Ове мисли, неприметно за 
њега самог, занимале су га и онда кад је говорио о давању 
земље под закуп. 

Он осећаше у својој души нешто ново, и с насладом до- 
дириваше то ново, не знајући још, шта је то. 

„Не живети само за себе, него и за Бога. За каквог Богаг 
И може ли се штогод бесмисленије рећи од онога, што је он 

казао Он је рекао да не треба живети само ради својих по- 
треба, т. ј. да не треба живети за оно што ми појимамо, чему 
тежимо, што нам се хоће, него треба живети за нешто непој- 
мљиво, за Бога, кога нико не може ни појмити, ни определити. 
И штаг Ја нисам разумео ове бесмислене речи Фјодорове: А 
схвативши их, посумњао сам у њихову истинитост; Нашао сам 
да су глупе, нејасне и нетачне ;“ 

„Не, разумео сам га, и сасвим онако како он разуме, ра- 
зумео сам потпуно и јасније него ишта у животу, и никад у жи- 
воту нисам сумњао и не могу сумњати у то. И не само ја, него 
сви, цео свет само то потпуно разуме и једино у тоне сумња и 
увек је сагласан“. 

„А ја тражио чудеса, жалио што нисам видео чудо, које 
би ме убедило. Чудо материјално саблазнило би ме. А ево чуда, 
једино могућног, које стално постоји, са свих страна ме окру- 
жује, и ја га нисам опажао ! 

„Фјодор каже да Кирилов покућар живи за свој трбух. 
То је појмљиво и разумно. Сви ми, као разумна бића, не мо- 
жемо живети друкче него за трбух. И одједном тај исти Фјо- 
дор каже да је рђаво живети само за трбух, него треба живети 
за правду, за Бога, и ја га од прве речи разумем! И ја, и ми- 
лиони људи, који су вековима пре мене живели и који сада 
живе, мужици, сиромашни духом и мудраци, који су мислили 
и писали о томе, који својим нејасним језиком говоре то исто, 
— сви се ми слажемо у овом једном: зашто треба живети и 
шта је добро. Ја са свима људима имам само једно чврсто, не- 
сумњиво и јасно знање; и то знање не може бити објашњено 
равумом — оно је изван њега, и нема никаквих узрока и не 
може имати никаквих последица“. 

„Ако добро има узрок, оно већ није добро; ако оно има 
последицу — награду, такође није добро. Следствено, добро је 
изван ланца узрока и последица“. 

„И ја га познајем, и сви га ми познајемо“. 

„Какво може бити чудо веће од овога“ 

— „Је ли могућно да сам нашао решење свега, је ли мо- 
тућно да су сад свршене моје патње“ — мишљаше ЈЉовин, 
корачајући по прашињавом путу, не опажајући ни врућину, 
ви умор, и осећајући стишавање дугих страдања. Тај осећај 
беше тако радостан да му изгледаше невероватан. Он се гушио 
од узбуђења и, не будући у стању ићи даље, скрену с пута у 


186 = Де То 


шуму и седе на непокошену траву у јасиковој хладовини. Он 
скиде с ознојене главе шешир и леже на сочну шумску траву. 

— „Да, треба објаснити себи и појмити“, — мишљаше он, 
гледајући нетренице у неизгажену траву, која беше пред њим, 
и пратећи кретање зелене бубице, која се подизаше по стаблу 
пиревине и коју задржаваше у њеном кретању седмолистов 
лист. „Шта сам пронашао“ упита се он, одмичући лист да не 
смета бубици и прегибајући другу траву да бубица пређе на 
њу. „Шта ме је обрадовалог Шта сам пронашао 2“ 

„Ја ништа нисам пронашао. Ја сам само сазнао оно, што 
знам. Ја сам појмио ону силу, која ми је не само у прошлости 
дала живот, него ми и сад даје живот. Ја сам се ослободио 06- 
мане, познао сам господара. 

„Пре сам говорио да се у моме телу, у телу ове траве и 
ове бубице (гле, нехте на траву, опружи крила и одлете) врши 
по физичким, хемијским, физијолошким законима промена мате- 
рија. А у свима нама, заједно с јасикама, облацима и магло- 
витим пегама, врши се развиће. Развиће из чегаг У штаг Бес- 
коначно развиће и борбаг... Као да може бити какав правац 
и борба у бесконачности! И ја сам се чудио што ми се, без 
обзира на највеће напоре мисли у томе правцу, ипак не открива 
смисао живота, смисао мојих побуда и тежња. Сад пак ја го- 
ворим да знам смисао мога живота: живети за Бога, за душу“. 
И овај је смисао, без обзира на своју јасност, тајанствен и чу- 
десан. Такав је и смисао свега што постоји. Да, гордост, рече 
он себи, окрећући се потрбушке и почињући да завезује ста- 
бљике од трава, старајући се да их не сломи. 

„И не само гордост ума, него глупост ума. А што је главно 
— лупештво, наиме, лупештво ума. Наиме, превара ума“, — 
понови он. 

И он укратко понови сам себи цео ток своје мисли за 
ове последње две године, чији почетак беше јасна, очигледна 
мисао о смрти, кад је гледао драгог безнадежно-болесног брата. 

Појмивши тада први пут јасно, да сваког човека, па и 
њега, не очекује у будућности ништа друго осим патње, смрти 
и вечног заборава, он одлучи да се тако не може живети, да 
треба или објаснити свој живот тако, да он не изгледа као па- 
косни подсмех некаквог ђавола, или се убити. 

Али он није урадио ни једно ни друго, већ је наставио 
да живи, мисли и осећа, и шта више баш у то доба се оже- 

нио и осетио многе радости, и био је срећан кад није мислио 
о значају свога живота. 

Шта то значи; То значи да је живео добро, али је ми- 
слио рђаво. 

Он је живео (без свести о томе) оним духовним истинама, 
које је посисао заједно с млеком, а мислио је — не само не при- 
знавајући те истине, но и брижљиво обилазећи их. 

Сад му је било јасно, да може живети једино благодарећи 
оном веровању, у коме је био васпитан. 

„Шта бих ја био и како бих проживео свој живот, да ни- 
сам имао оно веровање, да нисам знао да треба живети за Бога, 
а не за своје потребе 2 Ја бих пљачкао, лагао, убијао. Ништа од 
онога, што чини главне радости мога живота, не би постојало 
за мене.“ — И чинећи највеће напоре уображења, он ипак није 
могао да представи себи оно зверско биће, које би он сам био, 
да није знао оно, зашта је живео. 

„Тражио сам одговора на моје питање. А одговор на моје 
питање није могла дати мисао, — она се не може мерити са пи- 
тањем. Одговор ми је дао сам живот кров моје знање онога, шта 
је добро а шта рђаво. А то знање ја нисам ничим стекао, већ 
ми је дато заједно са свима, дато стога што га ни откуд нисам 
могао узети.“ 

„Одакле сам ја то узео Јесам ли разумом дошао до тога, 
да треба љубити ближњег а не давити га2 Мени су то рекли у 
детињству, и ја сам с радошћу поверовао, јер су ми рекли оно 
што је било у мојој души. А ко је то откриог Разум није. Разум 
је открио борбу за опстанак и закон, који захтева да се даве 
сви онп што ометају задовољење мојих жеља. То је закључак 
разума. А љубав према другоме није могао открити разум, јер 
је то неразумно.“ 


ХШ 


И ЈБовин се сети скорашњег призора са Дарпјом пи њеном 
децом. Оставши сама, деца почеше пржити малину на свећи и 
сипати млеко у уста као из чесме. Мати их затече и поче у при- 
суству ЈБовинову саветовати, говорећи им како много труда стаје 
оно што они уништавају, како се тај труд улаже због њих, како 
неће имати из чега да пију чај, ако буду лупали шоље, а ако 
буду просипали млеко, неће имати шта да једу и помреће од 
глади. | 

И Љовина порази оно мирно, снуждено неповерење, са ко- 
јим деца слушаху ове речи материне. Њих је огорчило само 
то, што је прекинута њихова занимљива игра, и она нису ве- 
ровала ни једној јединој речи од свега онога што је говорила 
мати. Она и нису могла да верују, јер нису могла ни замислити 
цео обим онога, чиме се користе, те стога нису могла замислити 
да то, што она уништавају, јесте баш оно, од чега живе. 

„То је све само по себи“, мислила су она, „и у томе нема 
ничега важнога и интереснога, зато што је то увек било и биће. 
И увек све једно исто. О томе ми немамо шта да мислимо, то 
је готово; али ми хоћемо да измислимо нешто своје и ново. И 
ето измислили смо, да у шољу метнемо малину и да је пржимо 
на свећи, а да млеко као из чесме сипамо једно другом у уста. 
То је занимљиво и ново, а и није ништа горе него пити из шоља.“ 

„Зар то исто не чинимо и ми, зар нисам радио и ја, пстра- 
жујући разумом значај природних сила и смисао човечијег жи- 
вотаг“ настави он размишљање. 

„И зар не раде то исто све теорије философске, чуднова- 
тим, несвојственим човеку путем мисли доводећи га до знања 
онога, што он одавно зна, и тако тачно зна, да без тога не би 
могао ни живети; Зар се не види јасно у развићу теорије сва- 
ког философа, да он унапред зна главни смисао живота тако 
исто несумњиво, као и мужик Фјодор, и нилек јасније од њега, 
и да само сумњивим умним путем хоће да се врати ономе што. 
је свима познато ;“ 

„Дед, пустите децу да она сама то привреде, да направе 
посуђе, намузу млека и т. д. Да ли би се онда играла; Помрла 
би од глади. А дед', пустите нас с нашим страстима, мислима, 
без појма о једном Богу и Творцу! Или без појма о томе, шта. 
је добро, без објашњења моралнога зла“. 

„Дед, створите нешто без тих појмова!“ 

„Ми само рушимо, смо духовно сити. Наиме, деца !“ 

„Откуд код мене радосно, заједничко с мужиком знање, 
које ми једино даје душевни мир; Одакле сам то узео :“ 

„ја, који сам васпитан у појму Бога, као хришћанин, ис- 
пунивши сав свој живот оним духовним благом, које ми је дало 
хришћанство, живећи о томе благу и будући препун њиме, ја, 
као деца, не појимајући га, рушим, т. ј. хоћу да разрушим оно, 
од чега живим. А чим наступи значајан тренутак у животу, ја, 
као деца кад огладне и озебу, идем к њему, и још мање него 

ли деца, коју мати грди за њихове несташлуке, осећам да ми 
се моји детињски покушаји ситог беса не урачунавају.“ 

„Да, оно што ја знам, ја знам не разумом, него ми је то 
дато, откривено ми је, и ја то знам срцем, вером у оно главно 
што исповеда црква.“ 

„Црква; Црква!“ понови Јовин, преврну се на другу 
страну и, наликтивши се, стаде гледати у даљину на стадо, које 
с ону страну силажаше к реци. 


„Али могу ли ја веровати у све што исповеда црква“ 
мишљаше он, кушајући себе и измишљајући све оно што је 
могло нарушити његов садањи мир. Он се нарочито поче се- 
ћати оних учења цркве, која су му највише изгледала чудно- 
вата и која га највише саблажњаваху. „Створење; А чим сам 
ја објашњавао постојање; Постојањем> Ничим; — Ђаво и грех. 
А чим ја објашњавам злог.. Искупитељ7...“ 


„Али ја ништа, ништа не знам и не могу знати, осим оно 
што ми је заједно са свима речено.“ 


И сад му се чињаше, да није било ни једнога веровања 
црквеног, које би нарушавало оно што је главно, веру у Бога, 
у добро, као једини задатак човеков. 


Под свако веровање цркве могло је бити подметнуто веро- 
вање у службу правди место потреби. И свако не само да није 
нарушавало ово, него је било неопходно, да би се извршило оно 
главно чудо, које се стално на земљи јавља, а које се састоји 
у томе, да је могућно свакоме, заједно са милијунима најразно- 
врснијих људи, мудраца и будала, деце и стараца — са свима, 
с мужиком, с Љвовим, с Китинком, с просјацима и царевима, 
разумевати несумњиво једно исто и стварати онај живот душе, 
за који једино вреди живети и који једино ми ценимо. 

Лежећи на леђима, он је сад гледао у високо, ведро небо. 
„Зар ја не знам да је ово — бесконачно пространство, а не 
округао свод; Но ма како ја жмирио и напрезао свој вид, ја 
не могу да га не видим округла и ограничена, и, без обзира 
на своје знање о бесконачном пространству, ја сам несумњиво 
у праву, кад видим чврст плаветни свод, више сам у праву, 
него кад се напрежем да видим даље од њега“ 

Љовин престаде већ да мисли и само као да ослушкиваше 
тајанствене гласове, који се радосно и забринуто о нечему раз- 
говараху међу собом. 

„је ли могућно да је то вера“ помисли он, бојећи се да 
верује својој срећи. „Боже мој, благодарим Ти! — проговори 
он, гутајући јецања и бришући обема рукама сузе, које му на- 
пунише очи. 


ХМ 


Јовин гледаше напред и видео је стадо, затим спази ко- 
чије, са упрегнутим Вранцем, и кочијаша, који приђе стаду и го- 
вораше нешто с чобанином; затим чу, већ у близини својој, звук 
точкова и фркање ситога коња; али он беше тако обузет сво- 
јим мислима, да није ни помишљао о томе, зашто кочијаш 
иде к њему. 

Он се сети тога тек онда кад га кочијаш, пришавши 
му већ сасвим близу, зовну. 

— Послала ме госпођа. Дош'о вам је братац и још некакав 
господин. 

Љовин седе у кочије и узе дизгине. 

Као пробуђен из сна, ЈЉовин се дуго није могао прибрати. 
Он погледаше у сита коња, кога беше пробила пена између 
бутова и по врату где га додиризаху дизгини, погледаше у 
Ивана кочијаша, који сеђаше поред њега, и сећаше се како је 
очекивао брата, како је жена вероватно узнемирена његовим 
дугим осуством, старајући се да погоди, ко је тај гост што је 
дошао с братом. И брата, и жену, и непознатога госта замишљао 
је он сад друкчије, него пре. Изгледаше му, да ће сад односи 
према свима људима бити већ други. 

„Са братом сад неће бити оне отуђености, која је увек 
била између нас, — препирака неће бити; с Китинком свађе 
никад неће бити; према госту, ма ко он био, бићу љубазан и 
добар; са слугама, с Иваном — све ће бити друго“. 

Задржавајући на затегнутим дизгинама доброга коња, који 
фркаше од нестрпљења и тражаше хода, Јовин се обазираше 
и тражаше повод да отпочне разговор с Иваном, који не зна- 
ђаше шта да ради са својим доконим рукама и непрестано при: 
тискиваше своју разлепршану кошуљу. Он хтеде да му каже 
да није требало тако високо затегнути кантљику, али то би ли- 
чило на прекор, а он је хтео љубазан разговор. Друго пак 
ништа није му падало на ум. 

— Држите десно, ударићете у пањ, — рече кочијаш, 
поправљајући ЈБовина и вукући за дизгин. 2" 

— Молим те, не дирај и не учи ме! — рече Јовин, кога 
љутну ово мешање кочијашево. Као и увек, туђе мешање до- 
веде га у љутњу, и он одмах с тугом осети како је погрешна 
била његова претпоставка, да га је душевно расположење могло 
одмах изменити у додиру са стварношћу. 

Кад је био на четврт врсте од куће, Љовин спази Гришу 
и Тању, који им трчаху у сусрет. 

— Течо Косћа! И мама иде, и деда иде, и Сергије Ива- 


нович, п још неко, — говораху они, пењући се у кочије. 

— А ког | 

— Ужасно страшан! И овако чини рукама, — рече Тања, 
устајући у колима и имитирајући Катавасова. 

— Стар или млад; — смејући се, питаше Љовин, кога 


представљање Тањино подсећаше на некога. 

„Ах, само да не буде какав непријатан човек!“ помисли 
Јовин. 

Тек што скрену на завијутку и спази оне што им иђаху на 
сусрет, ЈЉовин познаде Катавасова, у сламном шеширу, који 
исто онако махаше рукама, како га Тања представљаше. 

Катавасов је веома волео да говори о философији, добивши 
о њој појам од прироњака, који се никад философијом нису 
бавили; и Јовин се у последње време у Москви врло много 
препирао с њим. 

И прво, чега се Љовин сети познавши Катавасова, беше 
један од таквих разговора, у коме Катавасов очигледно ми- 
шљаше да је победио. 

„Не, нећу нипошто да се препирем и лакомислено иска- 
зујем своје мисли“, помисли он. 

Сишавши с кола и поздравивши се с братом и Катавасо- 
вом, ЈБовин упита за жену. 

— Пренела је Митицу у Колок (то је била шума крај куће). 
Хтела је тамо да га намести, јер је у кући врућина, — рече 
Доли. Љовин је увек одвраћао жену да не носи дете у шуму, 
сматрајући то као опасно, те му овај извештај беше непријатан. 

-— Носи се с њим једнако с места на место, — смешећи 
се, рече кнез. — Ја сам јој саветовао да проба да га однесе 
у леденицу. 

— Хтела је да дође на пчеларник. Мислила је да си тамо. 
Ми тамо идемо, — рече Доли. 

— Па шта ти радиш; — рече Сергије Иванович, изоста- 
јући од других и равњајући се с братом. 

— Ништа особито. Као и увек, занимам се газдинством, 
— одговори Јовин. — А ти, колико ћеш се бавити; Одавно 
ге очекујемо. 
| — До две недеље. Врло много посла имам у Москви. 

Код ових речи браћа се сретоше погледима, и Љовин, без 
обзира на свагдашњу, особито сада силну, жељу да буде у при- 
јатељским и простим односима с братом, осети да му је незгодно 
гледати у њега. Он обори очи и не знађаше шта да каже. 

Претресајући у памети све предмете разговора, који би 
могли бити пријатни Сергију Ивановичу и одвратити му пажњу 
од разговора о српско-турском рату и словенском питању, о коме 
он наговештаваше помињући послове у Москви, ЈЉовин поведе 
реч о књизи Сергија Ивановича. 

— Је ли изашла рецензија о твојој књизи; — упита он. 

Сергије Иванович осмехну се на ту намерност питања. 

— Нико се тим не занима, а ја још мање, — рече он. — 
Пазите, Дарија Александровна, биће кише, — додаде он, по- 
казујући штитом на беле облачиће, који се појавише изнад 
јасикових врхова. | 

И доста је било ових неколико речи, па да се онај не не- 
пријатељски но хладан однос, који је ЈБовин тако хтео да из- 
бегне, опет установи између браће. 

Јовин приђе Катавасову. 

— Како сте добро урадили што сте се наканили да до- 
ђете, — рече му он. 

— Одавно сам се спрамао. Сад ћемо да се наразговарамо. 
„Јесте ли прочитали Спенсера 

— Не, нисам дочео, — рече Љовин. У осталом, сад ми 
није потребан. 

— Како тог Интересантно. Заштог 

— Управо, ја сам се коначно убедио да решење оних пи- 
тања, која ме занимају, нећу наћи код њега и њему слич- 
них. Сад... 

Али спокојан и весео израз лица Катавасовљева одједном 
га порази, и њему тако би жао свога расположења, које он 
очевидно поквари овим разговором, да се одмах, сетивши се 
своје намере, заустави. 

— У осталом, говорићемо доцније, — додаде он. — Ако 

хоћете на пчеларник, онда овуда, по овој стазици, — обрати 
се он свима. 

Дошав по уској стазици до непокошене пољанице, коју 
покриваше с једне стране густо и јасно дикино око, у чијој се 
средини беше разрасло високо жбуње кукурека, ЈБовин смести 
своје госте у дебелој свежој хладовини младих јасичица на 
клупу и пањеве, нарочито припремљене за посетиоце пчеларника 
који се боје пчела, а сам оде да донесе деци и одраслима 
хлеба, краставаца и свежег меда. 

Старајући се да има што је могућно мање брзих покрета 
и ослушкујући пчеле, које све чешће и чешће пролетаху поред 
њега, он дође стазицом до кућице. Код самог вењака једна 
пчела запишта, запавши му у браду, али је он пажљиво из- 
вади. Ушавши у хладовити вењак, он скиде са зида обешену 
о клин мрежицу и, наденувши је на главу и метнувши руке 
у шпагове, уђе у ограђени пчеларник, у коме стајаху насред по- 
кошеног места у правилним редовима све познате му, свака са 
својом историјом, старе кошнице, привезане ликом за коље, а 
уз прошће беху понамештани овогодишњи млади ројеви. Испред 
лета на кошницама трепериле су и играле у очима пчеле и 
трутови, који се окретаху и тискаху на једном месту, а кроз 
њихову средину све у једном правцу, тамо у шуму на расцве- 
тану липу и натраг ка кошницама, пролетаху пчеле раденице 
на пашу и са паше. 

До ушију непрестано допираху разнолики звуци, час за- 
узете послом раденице која брзо пролеташе, час доконог трута 
који само труби и празнује, час узбуђених стражарица које 
чувају своју тековину и спремају се да пецају. С ону страну 
ограде старац стругаше обруч и не виде Љовина. Не јавља- 
јући му се, Љовин застаде насред пчеларника. 

Он се обрадова случају да остане сам, те да се прибере 
од стварности, која је већ успела да тако унизи његово распо- 
ложење. 

Он се сети, да је већ успео да се наљути на Ивана, да 
покаже хладноћу према брату и да лакомислено разговара са 
Катавасовим. 

„Је ли могућно да је оно било само тренутно расположење 
и да ће оно проћи, не оставивши трага“ — помисли он. 

Али тог истог тренутка, повративши се у своје располо- 
жење, он с радошћу осети да се нешто ново и знатно догодило 

у њему. Стварност је само за време прекрилила оно душевно 
спокојство, које је нашао, али оно је читаво било у њему. 

Као год што су га пчеле, вијући се око њега, претећи му 
и одвраћајући његову пажњу, лишавале потпуног физичког спо- 
којства, принуђавале да се грчи, избегавајући их, — тако исто 
су га и бриге, опколивши га оног тренутка кад је сео у кочије, 
лишавале слободе душевне; но то је трајало само дотле, док је 
он био међу њима. Као што је, без обзира на пчеле, сва телесна 
снага била читава у њему, тако је читава била његова духовна. 
снага, које је он понова постао свестан. 


ХУ 


— А знаш ли, Косћа, с ким је Сергије Иванович путовао 
овамо; — рече Доли, разделивши деци мед и краставце. — Са 
Вронским ! Он путује у Србију. 

— И још цео ескадрон води о свом трошку! — рече Ка- 
тавасов. 

— То му доликује, — рече Јовин. — А зар још једнако 
иду добровољци — додаде он, погледавши у Сергија Ивановича. 

Сергије Иванович, не одговарајући, опрезно вађаше но- 
жем из шоље, у којој стајаше бео сат меда, упалу у оцеђени 
мед још живу пчелу. 

— Те још како! Да сте само видели, шта је јуче било на 
станици! — рече Катавасов, звучно одгризајући краставац. 

— Е па како да се то разуме; Кумим вас Богом, Сергије 
Ивановичу, објасните ми, куд иду сви ти добровољци, с ким 
они ратујуг — упита стари кнез, очевидно настављајући раз- 
говор, који се започео без Љовина. 

— С Турцима, — мирно смешећи се, одговори Сергије 
Иванович, извадивши поцрнелу од меда пчелу и скидајући је 
с ножа на чврст јасиков листић. 

— Па ко је објавио рат Турцимаг Је ли Иван Иванович 
Рагозов и Лидија Ивановна са госпођом Штаљг 

— Нико није објавио рат, него људи саосећају патњама 
ближњих и желе да им помогну, — рече Сергије Иванович. 

— Али кнез не говори о помоћи, — рече ЈЉовин, засту- 
пајући таста, — него о рату. Кнез каже, да приватни људи не 
могу узимати учешћа у рату без владине дозволе. 

— Косћа, пази, то је пчела! Све ће нас испецати # — рече 
Доли, бранећи се од осице, 

— Па то и није пчела, него осица, — рече Љовин. 
— Е лепо, каква је ваша теоријаг — рече с осмејком Ка- 
тавасов ЈБовину, очевидно изазивајући га на препирку. — Зашто 


приватни људи немају права2 

— Моја је теорија оваква: рат, с једне стране, јесте таква 
животињска, сурова и ужасна ствар, да ниједан човек, а већ 
да не говорим хришћанин, не може лично примити на своју 
одговорност почетак рата, него може само влада, која је за то 
позвана и која се неизбежно доводи до рата. С друге стране, 
и по науци и по здравом разуму, у државним пословима, 0со- 
бито у пословима рата, грађани се одричу своје личне воље, 

Сергије Иванович и Катавасов похиташе у једно исто време 
са готовим одговорима. 

— У томе баш и јесте ствар, пријане, што могу бити слу- 
чајеви кад влада не врши вољу грађана, и тада друштво даје 
израза својој вољи, — рече Катавасов. 

Али Сергије Иванович очевидно не одобраваше овај одго- 
вор. Он се натмури на речи Катавасова и рече друго. 

· — Узалуд ти тако постављаш питање. Ту нема објаве рата, 
већ је то прост израз човечанског, хришћанског осећаја. Убијају 
браћу, једнокрвне и једноверне. Рецимо баш и да то нису браћа 
и једноверни, већ просто деца, жене, старци; осећај се буниим 
Руси трче да помогну прекинути те ужасе. Замисли да идеш 
улицом и спазиш како пијани људи туку женску или дете; ја 
мислим да ти не би распитивао, да ли је објављен рат овоме 
човеку или не, него би јурнуо на њега и заштитио увређеног. 

— Али не бих убио, — рече Љовин. 

— Не, убио би. 

— Не знам. Кад бих то видео, ја бих се предао свом не- 
посредном осећају; али унапред не могу да кажем. А таквог 
непосредног осећаја према мучењу Словена нема и не може бити. 

— Можда за тебе нема. Али за друге он постоји, — незадо- 
вољно мрштећи се, рече Сергије Иванович. — У народу су 
жива предања о православном свету, који се мучи робујући 
„нечистим агарјанима“. Народ је чуо о патњама своје браће и 
проговорио је. 


— Може бити, — попустљиво рече Јовин, — али ја не 
видим; ја сам човек из народа и не осећам то. 
-— Ето и ја, — рече кнез. — Живео сам на страни, читао 


сам новине и, признајем, никако нисам могао да појмим, зашто 
Дело, књ. 57, 10 

су сви Руси одједном тако заволели браћу Словене, а ја никакве 
љубави према њима не осећам“ Веома сам се једио, мислио 
сам да сам нека наказа или да тако Карлсбад на мене дејствује. 
Али, дошави овамо, умирио сам се; видео сам, да и осим мене 
има људи који се интересују само Русијом, а не браћом Сло- 
венима. Ево и Константин. 

Лична мишљења ту не значе ништа, — рече Сергије 
Иванович, — не ферма се лично мишљење, кад је сва Русија — 
народ руски изразио своју вољу. 

— Да, извините ме. Ја то не видим. Народ о томе ништа 
не зна, — рече кнез. 

— Не, тата... како да не знаг А оне недеље у црквиг — 
рече Доли, ослушкујући разговор. — Дај, молим те, убрус, — 
рече она старцу, који с осмејком гледаше у децу. — Не може 
бити да сви... 

— Та шта у цркви; Наредили свештенику да прочита, и 
он прочитао. Ништа они нису разумели, уздисали су као и код 
сваке проповеди, — настави кнез. — Затим су им рекли, да 
се скупљају прилози на богоугодно дело, они извадили по ко- 
пејку и дали, а на шта, не знају ни сами. 

— Народ не може да не зна; свест о својој судбини увек 
постоји у народу, и у тренуцима, као што су ови, она му по- 
стаје јасна, — поуздано рече Сергије Иванович, погледајући у 
старца-пчелара. 

Леп старац, са црном проседом брадом и густом сребрном 
косом, стајао је непомично, држећи шољу с медом, љубазно и 
мирно гледајући са висине свога раста у господу, очевидно 
ништа не разумевајући и не желећи да разуме. 

— Е јес, тако је, — значајно клатећи главом, одговори он 
на речи Сергија Ивановича. 

— Ето, питајте њега. Он ништа не зна и не мисли, — 
рече ЈБовин. — Јеси ли чуо, Михајличу, о ратуг — обрати се 
он њему. — Знаш, оно што су у цркви читали; Шта ти ми- 
слишг Треба ли ратовати за хришћане; 

— Шта имамо ми да мислимо; Император Александар 
Николајевич мисли за све нас. Он боље види. Треба ли још 
хлеба да донесем; Да дам дечку још малог — обрати се он 
Дарији Александровној, показујући на Гришу, који довршиваше 
своју корицу. 

— Мени није потребно да питам, — рече Сергије Ивано- 

вич, — ми смо видели и видимо стотине људи, који остављају. 
све, само да послуже праведној ствари, долазе са свих крајева 
Русије и отворено и јасно изражавају своју мисао и намеру. 
Они доносе своје лепте, или сами иду и отворено говоре, зашто. 
Шта то значиг 


— Значи, по мом мишљењу, — рече ЈБовин, који се поче 
„жестити, да ће се у народу од сто милијуна увек наћи не сто- 
тине, као сад, него десетине хиљада немирних људи, који су 
изгубили друштвени положај и који су готови увек — у шајку 
Пугачова, у Хиву, у Србију.... 

— Ја ти кажем, да не само стотине и не људи немирни, 
него најбољи представници народа! — рече Сергије Иванович 
с таквим надражајем, као да је штитио своју последњу имаовину. 
— А прилози Ту већ отворено цео народ изражава своју вољу. 

— Та реч „народ“ тако је неодређена, — рече ЈЉовин. — 
"Општинске ћате, учитељи и један од хиљаде мужика може бити 
знају, у чему је ствар. Осталих сто милијуна, као и Михајлич, 
не само да не изражавају своју вољу, него немају ни појма, 0 
чему би требало да изразе своју вољу. Какво право имамо да 
говоримо, да је то воља народна; 


ХМ 


Искусни у дијалектици, Сергије Иванович, не одговарајући 
одмах пренесе разговор у другу област. 


— Ако ти хоћеш на аритметички начин да сазнаш дух на- 
рода, онда, разуме се, то је врло тешко постићи. Гласање код 
нас није уведено, и не може бити уведено, јер не изражава вољу 
народа; али за то има других начина. То се осећа у ваздуху, 
"то се осећа срцем. Ја не говорим о оним подземним струјама, 
које се крећу у непомичном мору народа и које су јасне за сва- 
ког непредубеђеног човека; погледај на друштво у ужем смислу. 
Све најразличније партије интелигенције, тако противне једна 
другој раније, сад су се слиле уједно. Свака неслога престала, 
сви друштвени органи говоре једно исто, сви су осетили еле- 
ментарну силу, која их је дохватила и понела у једном правцу. 

— Та то новине говоре све једно, — рече кнез. — То је 
истина. И тако заинтачиле све једно, као жабе пред буру. Од 
њих се ништа и не чује. 

— Да ли су жабе или не, — ја новине не издајем и неђу 

да их браним; али ја говорим о једнодушности у свету инте- 
лигенције, — рече Сергије Иванович, обраћајући се брату. ЈБо- 
вин хтеде да одговори, али га стари кнез прекиде. 

— 0 тој једнодушности може се и нешто друго рећи, — 
рече кнез. — Ето, ја имам зета, Степана Аркадијевича, ви га 
знате, Он сад добија место члана комитета комисије и шта ти 
ја знам тамо, не сећам се. Тек тамо нема шта да се ради — је 
ли, Доли, то већ није тајна! — а 8000 рубаља плате иде. Про- 
бајте да га упитате, је ли корисна његова служба, — он ће вам 
доказати да је најпотребнија. И он је правичан човек, али се 
не може не веровати у корист од осам хиљада рубаља. 

— Да, он ме је молио да саопштим Дарији Александров- 
ној, да је добио место, — незадовољно рече Сергије Иванович, 
мислећи да кнез говори неумесно. 

— Таква је и једнодушност новина. Мени су то већ обја- 
снили: чим почне рат, двапут већи приходи. Како онда да не 
сматрају, да је судбина народа и Словена... и све ово... 

— Ја многе новине не волим, али то је неправедно, — 
рече Сергије Иванович. 

— Ја бих само ставио један услов, — настави кнез — А!- 
рћопзе Катг лепо је о томе писао пред пруски рат. „Ви сматрате 
да је рат неопходан; Лепо. Ко проповеда рат — тога напред у 
нарочити легијон, и водити на јуриш!“ 

· — Лепо би се провели уредници! — насмејавши се гро- 
хотом, рече Катавасов, замисливши своје познанике редакторе 
у том избраном легијону. 


— Па они ће побећи, — рече Доли, — и само ће сметати. 
— А ако побегну, онда картеч из позадине, или поставити 
козаке са кнутама, — рече кнез. 


— Та то је шала, и рђава шала, извините ме, кнеже, — 
рече Сергије Иванович. 

— Ја не видим да би то била шала, то је... — поче ЈБовин, 
али га Сергије Иванович прекиде. 

— Сваки члан друштва позван је да ради својствени му 
посао, — рече он. — И људи од мисли врше свој посао, изража- 
вајући друштвено мњење. А једнодушан и потпун израз дру- 
штвеног мњења јесте заслуга штампе, и у исто време радосна 
појава. Пре двадесет година ми бисмо ћутали, а сад се чује глас 
руског народа, готовог да устане као један човек и да се жрт- 
вује за потлачену браћу; то је велики корак и гаранција снаге. 

— Али не само да се жртвује, него и да убија Турке, — 
бојажљиво рече ЈБовин. — Народ жртвује и готов је да се жртвује 
за своју душу, но не за убиство, — додаде он, нехотице везу- 
јући разговор за своје мисли, које га тако занимаху. 

— Како за душуг То је, знате, за природњаке потежак 
израз. Шта је то душа; — смешећи се, рече Катавасов. 

— Ах, та ви знате ! 


— Тако ми Бога, немам ни најмањег појма! — гласно сме- 
јући се, рече Катавасов. 
— Ја нисам донео мир, него мач, говори Христос, — од- 


говори са своје стране Сергије Иванович, просто, као најпој- 
мљивију ствар, наводећи баш оно место из Јеванђеља, које је 
увек највише бунило Јовина. 

— Е јес, тако је, — опет понови старац, који стајаше крај 
њих, одговарајући на случајно бачени поглед на њега. 

— Не, пријане, потучени сте, потучени, сасвим потучени! 
— весело повика Катавасов. 

Јовин поцрвене од љутње, не зато што је био потучен, 
већ зато што се није могао уздржати од препирке. 

„Не, с њима је немогућно препирати се“, помисли он; „на 
њима је непробојни оклоп, а ја сам го“. 


Он је видео, да брата и Катавасова не може убедити, а још 
мање је видео могућност да се сам сложи с њима. Оно што су 
они проповедали, беше она иста охолост ума, која га умало није 
погубила. Он се није могао сложити с тим, да десетак људи, 
међу којима је и његов брат, има право да говори, на основу 
онога што им је причало неколико стотина ћеретала - добро- 
вољаца, да они и новине изражавају вољу и мисао народа, и 
још такву мисао, која се изражава у освети и убиству. Он се 
није могао сложити с тим и стога, што није видео израз тих 
мисли у народу, у чијој је средини живео, нити је видео израз 
тих мисли у себи (а он није могао сматрати себе друкче, већ 
као једног од људи који састављају руски народ), а поглавито 
стога, што он, заједно с руским народом, није знао, није могао 
да зна, у чему се састоји опште добро, али је тврдо знао, да 
је постигнуће тога ошштег добра могућно само при строгом 
вршењу онога закона добра, који је откривен свакоме човеку, и 
стога није могао желети рат и проповедати га ради ма каквих 
било општих циљева. Он је говорио с Михајличем и народом, 

који је изразио своју мисао у предању о позивању Варјага: 
„Управљајте и владајте нашом земљом. Ми радосно обећавамо 
потпуну покорност. Сав. рад, сва понижења, све жртве ми при- 
мамо на себе ; али ми не судимо и не решавамо“. А сад се народ, 
по речима Сергија Ивановича, одриче тога права, купљеног по 
тако велику цену. 

Он је хтео још да каже: кад је друштвено мишљење непо- 
грешни судија, онда зашто револуција и комуна нису тако исто. 
законите, као и покрет у корист Оловена; Али све су то биле 
мисли, које ништа нису могле решити. Једно се несумњиво 
могло видети, а то је — да је препирка тога момента дражила, 
Сергија Ивановича, и, према томе, свако даље препирање било 
би рђаво. ЈБовин ућута и скрену гостима пажњу на то, да се 
облаци скупљају и да је боље ићи кући. 


ХУП 


Кнез и Сергије Иванович седоше у кочије и одоше, а остало 
друштво, убрзавши кораке, пешице пође кући. 

Али облак, час белећи се, час црнећи се, тако брзо наила- 
жаше, да је требало још више убрзати кораке, па да се стигне 
кући пре кише. Ниски и црни као дим с чађом облаци, који 
иђаху пред њим, с необичном брзином јурили су по небу. До 
куће је још остало око двеста корака, кад се већ подиже олу- 
јина и сваког секунда могаше се очекивати пљусак. 

Деца са уплашеном и радосном циком трчаху напред. Да- 
рија Александровна, једва борећи се са својим сукњама, које 
јој се обавише око ногу, већ није ишла него трчала, не губећи 
децу из вида. Мушкарци, придржавајући шешире, пустише ве- 
лике кораке. Они беху већ код самог улаза, кад крупна капља 
удари и разби се о крај гвозденог жлеба. Деца, а за њима и 
одрасли, са веселим жагором утрчаше под заштиту крова. 


— Катарина Александровнаг — упита Јовин Агафију 
Михајловну, коју срете у предсобљу са шаловима и марамама. 

— Ми смо мислили да је с вама, — рече она. 

— А Митица 2 


— У шуми, мора бити, и дадиља је с њима. 

Јовин шчепа шалове и потрча у Колок. 

За ово кратко време облак већ беше толико наишао својом 
средином на сунце, да је настало мрачно као за време помрачења. 
Ветар упорно заустављаше Јовина и кидајући лишће и цвеће 

липово, ружно и чудновато откривајући бело грање брезово, 
савијаше све у једну страну: багрење, цвеће, чичак, траву и 
врхове дрвећа. Девојке, које рађаху у врту, с вриском протр- 
чаше и сакрише се под кров од зграде за млађе. Бела завеса 
плахе кише већ беше захватила целу далеку шуму и половину 
оближњег поља и брзо се примицаше Колку. Влага од кише, 
која се разбијаше у ситне капље, осећала се у чистом ваздуху. 

Погнувши главу и борећи се с ветром, који му истрзаше 
из руку мараме, Јовин је већ прилазио Колку и већ је видео 
да се нешто беласа иза грма, кад одједном све плану, букну 
цела земља и као над самом главом пуче свод небесни. Отво- 
ривши засенуте очи, ЈБовин пре свега спази кроз густу завесу 
кише, која га раздвајаше сад од Колка, зелен врх познатог му 
храста у средини шуме, који чудновато беше изменио свој по- 
ложај. „Је ли могућно да га расцепи >“ једва стиже да помисли 
Љовин, кад врх од храста, убрзавајући све више и више кре- 
тање, сакри се за друго дрвеће, и он чу хуку и ломњаву ве- 
ликог дрвета, које паде на друго дрвеће. 

Светлост муње, тресак грома и осећање тренутно обузетог 
хладноћом тела, слише се у један ошшти утисак ужаса. 

— Боже мој! Боже мој! Само не на њих! — проговори он. 

И ма да он одмах помисли, како је бесмислена његова 
молба, да их не убије храст, који је сад већ пао, он је ипак 
понови, знајући да ништа боље од ове бесмислене молитве није 
у стању да уради. 

Дотрчавши до онога места, где су они обично бивали, он 
их не нађе тамо. 

Они беху на другом крају шуме, под старом липом, и дози- 
ваху га. Две фигуре у хаљинама затворене боје (пре су биле 
отворене) стајаху, нагнувши се над нечим. То беху Кити и да- 
диља. Киша је већ престајала и почело се расветљавати, кад 
Љовин дотрча до њих. Дадиљине доње хаљине беху суве, али 
Китинка беше сва скроз покисла, да се хаљине припијаху уз 
њу. Ма да већ кише није било, оне су једнако стајале у оном 
истом положају, у који су стале кад је непогода почела. Обе 
стајаху под зеленим штитом, нагнувши се над колицима. 

— Јесте ли живи и читави Хвала Богу! — проговори он, 
шљапајући по неусахнулој води охвашеном ципелом и притр- 
чавајући им. 

Румено и мокро Китинкино лице беше окренуто њему и 

плашљиво се осмејкиваше испод шешира, који беше променио 
своју форму. 

— Како те није срамота! Ја не разумем како можеш бити 
тако непажљива! — с једом нападе он на жену. 

— Бога ми, ја нисам крива. Тек што смо хтеле да пођемо, 
а он нас задржа... Требало га је пресвући. Тек што смо... — 
поче се Кити извињавати. 

Митица је био читав, сув и непрестано је спавао. 

— Е, хвала Богу! Не знам ни шта говорим! 

Покупише мокре пелене; дадиља извади дете и понесе га. 
ЈЂовин иђаше поред жене и кришом од дадиље стезаше јој 
руку у знак кајања за своју љутњу. 


ХУШ 


Целога дана, ЈЉовин је, у најразличнијим разговорима, 
у којима као да само спољном страном ума узимаше учешћа, без 
обзира на разочараност у промену која је требала да се изврши 
у њему, непрестано с радошћу осећао пуноћу свога срца. После 
кише беше сувише влажно за шетњу; осим тога и мрки облаци 
никако не силажаху с хоризонта, и час овде, час онде прола- 
жаху, грмећи и црнећи се по крајевима неба. Цело друштво 
провело је остатак дана код куће. 

Препирка се више није заподевала, већ су, сви били после 
ручка у најлепшем расположењу духа. 

Катавасов је спочетка забављао даме својим оригиналним 
шалама, које су се увек тако допадале при првом познанству 
са њим, али затим, изазван од Сергија Ивановича, испричао је 
врло занимљива своја опажања о разлици карактера и шта 
више физиономија женке и мужјака собних мува, и о њиховом 
животу. Сергије Иванович такође беше весео, и за време чаја, 
изазван од брата, изложи свој поглед на будућност источног 
питања тако просто и лепо, да га сви са заносом слушаху. 

Само Кити не могаше да га саслуша до краја, — позваше 
је да купа Митицу. 

Кроз неколико минута по одласку Китинкином позваше и 
Јовина у дечију собу. | 

Оставивши свој чај и жалећи такође што прекида овај 
занимљиви разговор, а у исто време и узнемирен што га 
зову, јер се то дешавало само у важним случајима, ЈБовин 
пође у дечију собу. 

Без обзира на то, што га несаслушани план Сергија Ива- 
новича, како ће ослобођеви словенски свет, заједно с Руси- 
јом, морати започети нову епоху у историји, веома заинтере- 
сова, као нешто потпуно ново за њега; без обзира на то, што 
га радозналост и узнемиреност због изненадног позивања узбу- 
дише, — чим је остао сам, изашавши из гостинске собе, он се 
одмах сети својих јутрошњих мисли. И све ове комбинације о 
вначају словенског елемента у светској историји учинише му се 
тако ништавне, у сравњењу с оним што се догађало у његовој 
души, да је на мах заборавио све ово и пренео се у оно исто 
расположење, у ком је био јутрос. 


Он се сад није сећао, као пређе, целога тока мисли (то 
му није било потребно). Он се одједном пренесе у онај осећај, 
који га је руководио, који је био везан за ове мисли, и нађе 
тај осећај у својој души још јачи и одређенији, него ли пре. 
Сад није било оно што је бивало при пређашњим измишљаним 
умирењима, кад је требало успоставити цео ток мисли, да би се 
нашао осећај. Сад је, напротив, осећај радости и умирења био 
живљи него пре, а мисао није постизала за осећајем. 


Он је ишао преко терасе и гледао у две звезде, које изла- 
жаху на потамнелом небу, и одједном се сети: „Да, гледајући 
у небо, мислио сам о томе да свод, који видим, није неистина, 
и тада сам нешто оставио недовршено, нешто сам сакрио од 
себе“, помисли он. „Али, ма шта да је тамо! Против-одговора 
не може бити. Треба промислити — и све ће постати јасно !“ 


Улазећи већ у дечију собу, он се сети онога што је сакрио 
од себе. То је било ово: Ако главни доказ Божанства јесте Ње- 
гово откровење да има добра, онда зашто се то откровење огра- 
ничава само на хришћанску цркву“ Какав однос према том от- 
кровењу имају веровања будиста п мухамеданаца, који такође 
исповедају и чине доброг 

Изгледало му је, да има одговор на ово питање; али није 
успео још ни да га самом себи изрази, кад већ уђе у дечију собу. 

Кити је стајала са засуканим рукавима крај каде, у којој 
се брчкаше дете, и чувши кораке мужевље, окрену му лице и 
осмејком га зваше к себи. Једном руком она придржаваше испод 
главе пуначко дете, које пливаше полеђушке и праћакаше се 
ножицама, а другом, равномерно напрежући мишиће, цеђаше на 
њега сунђер. 

— Ево погледај, погледај! — рече она, кад јој муж приђе. 
— Агафија Михајловна има право. Познаје. 

Ствар је била у томе, што је Митица од данас несумњиво 
познавао све своје. 

Чим је ЈБовин пришао кади, одмах направише један експе- 
рименат, који потпуно испаде за руком. Куварица, која нарочито 
зато беше позвана, наже се над дететом. Оно се натмури и од- 
речно заклати главом. Наже се Кити, — а оно засија осмејком, 
одупре ручицама у сунђер и поче производити уснама тако за- 
довољне п чудновате звуке, да не само Кити и дадиља, негом 
Јовин паде у неочекивано усхићење. 

Дете извадише на једној руци из каде, полише га водом. 
обавише чаршавом, избрисаше и после оштре дреке предадоше 
матери. 


— Мило ми је, што почињеш да га волиш, — рече Кити 
мужу, пошто се намести са дететом у наручју на свом обичном 
месту. — Веома ми је мило. А почела сам се била већ једити. 


Ти кажеш да ништа према њему не осећаш. 

— Не, зар сам ја говорио да ништа не осећам # Ја сам само 
говорио, да сам се разочарао. 

— Како, у њему се разочарао; 

— Не у њему, него у свом осећају ; ја сам очекивао више. 
Очекивао сам, да ће се као изненађење развити у мени нов, при- 
јатан осећај. И одједном, место тога — гадљивост, жалост... 

Она га пажљиво слушаше преко детета, надевајући на танке 
прсте прстење, које је скидала док је купала Митицу. 

— И што је главно, више је страха и жалости него задо- 
вољства. Данас сам, после овога страха за време буре, појмио 
колико га волим. 

На лицу Китинкином засија осмејак. 

— А јеси ли се много уплашио; — рече она. — Ија та- 
кође, али сад ме је више страх, пошто је већ прошло. Ићи ћу 
да видим храст. А како је симпатичан Катавасов! Уопште, це- 
лога дана било је тако пријатно. — И ти си према Сергију Ива- 
новичу тако добар, само кад хоћеш ...Хајд идик њима. Овде 
је после купања увек врућина и пара... 


ХЛХ. 
Изашавши из дечије собе и оставши сам, ЈЉовин се одмах 
опет сети оне мисли, у којој беше нешто нејасно. 

Место да иде у гостинску собу, из које се чујаху гласови, 
он застаде на тераси и, налактивши се на ограду, стаде гле- 
дати у небо. 


Беше се већ сасвим смрачило, и на југу, камо он гледаше, 
не беше облака. Облаци стајаху на супротној страни. Тамо се- 
ваху муње и чујаше се далека грмљавина. ЈБовин ослушкиваше 
равномерно падање капљица с липа у врту и гледаше у познати 
му троугаоник звезда и млечни пут са његовим огранцима, који 
пролази кроз средину његову. Са сваким севањем муње неста- 
јаше не само млечнога пута, него и јасних звезда, али чим би 
се муња угасила, опет се појављиваху на оним истим местима, 
као да их некаква вешта рука бацаше. 


„Па шта ме буниг“ рече у себи Јовин, унапред осећајући 
да је одгонетка његових сумња, ма да је он још не зна, већ 
готова у његовој души. 


„Да, — једина, несумњива манифестација Божанства — то 
су закони добра, који су дати свету откривењем и које ја осећам 
у себи, и у признавању којих ја — није да се сједињујем — 
него сам хтео-нехтео сједињен са другим људима у једно дру- 
штво верујућих, које се зове црква. Лепо, а мојсијевци, мухаме- 
данци, конфуцијанци, будисти — шта су они:“ зададе он себи 
баш оно питање, које му и изгледаше опасно“. Је ли могућно, 
да су ове стотине милијуна људи лишене оног најлепшег блага, 
без кога живот нема смисла“ Он се замисли, али се одмах по- 
прави. „Но о чему се ја питам: рече он себи. „Ја питам за 
однос према Божанству свих најразличнијих веровања целог 
човечанства. Ја питам за општу манифестацију Бога у целом 
свету, са свима овим магловитим пегама. Шта ја радим ; — Мени 
лично, моме срцу откривено је несумњиво знање, које се разумом 
не може постићи, а ја упорно хоћу да разумом и речима изра- 
зим то знање“. 


„Зар ја не знам, да звезде не иду :“ упита се он, гледајући 
у јасну планету, која већ промени свој положај ка вишој бре- 
зовој грани. „Али, гледајући кретање звезда, ја не могу да за- 
мишљам обртање земљино, и ја сам у праву кад говорим да 
звезде иду“. 


„И зар би астрономи могли разумети и израчунати штогод, 
кад би узимали у рачун сва сложена разнолика кретања земљинаг 
Сви њихови необични закључци о растојањима, тежини, кре- 

тању и побуни небесних тела основани су само на очигледном 
кретању светила око непомичне земље, на том истом кретању, 
које је сада преда мном и које је било такво за милијуне људи 
у току векова, које је било и биће увек подједнако и које увек 
може бити проверено. И као год што би били залудни и лабави 
закључци астронома, који нису основани на посматрању очи- 
гледног неба у односу према једном меридијану и једном хори- 
зонту, тако би исто били залудни и лабави моји закључци, кад 
не би били основани на оном појимању добра, које је увек било 
и биће за све једнако, које ми је откривено хришћанством и 
које може увек у мојој души бити проверено. Питање пак о 
другим веровањима и њиховим односима према Божанству ја 
немам права и могућности да решим“. 

— А, ти ниси отишао # — рече одједном Кити, — која тим 
истим путем иђаше у гостинску собу. 

— Шта је, да ниси нерасположен # — рече она, пажљиво 
загледајући му у лице при светлости звезда. 


Али она ипак не би могла разгледати његово лице, да га 
опет муња не осветли. При светлости муње она разгледа цело ње- 
гово лице, и, видевши да је спокојан и радостан, осмехну се ва њ. 


„Разуме“, мишљаше он, „зна, о чему мислим. Да ли да 
јој кажем или нег Да, рећи ћу јој“. Али оног истог тренутка 
кад хтеде да говори, она проговори такође. 

— Знаш шта, Косћа! Молим те, — рече она, — отиди у 
собу на углу и види, како је намештено за Сергија Ивановича. 
Мени је незгодно. Да ли су метнули нов умиваоник 

— Добро, отићи ћу неизоставно, — рече ЈБовин, устајући 
и љубећи је. 

„Не, не треба говорити“, помисли он, кад она прође на- 
пред. „То је тајна само мени потребна, тајна значајна, која се 
речима не да изразити“. 

„Овај нови осећај није ме променио, није усрећио, није 
просветио одједном, као што сам ја маштао, — исто онако, као 
и осећај према сину. Никаквог изненађења такође није било. 
Али вера — невера — ја не знам шта је, — тек овај осећај 
је онако исто неприметно путем страдања ушао и чврсто 33- 
сео у души“. 

„Онако исто ћу се љутити на Ивана кочијаша, онако исто 
ћу се препирати и неумесно исказивати своје мисли, онако 

исто ће постојати зид између сватал-сватихљ моје душе и других 
људи, шта више им моје жене, онако исто ћу је окривљивати 
за свој страх и кајати се за то, онако исто нећу разумевати 
разумом, зашто се молим, и молићу се, — али живот мој сада, 
сав мој живот, независно од свега што ми се може десити, 
сваки његов минут — не само да није бесмислен, као што је 
био пре, но има несумњиви смисао добра, који сам ја властан 
да унесем у њ!“ 
С руског превео 
Милоје К. Сретеновић 
проф. 


— КРАЈ — 

Ј. Томић као историк. 
МГ 


Је ли ко још чуо да је где у свету аљкавост једног Ака- 
демика била предмет нарочитог чланка; Ми смо уверени да је 
случај нашег бесмртника усамљен. Него да је то бар једна ко- 
лико-толико пристојна аљкавост. Али Томићев мурдарлук — аљ- 
кавост је сувише благ израз — јединствен је. Нека нико не мисли 
да ми говоримо у афекту; ово је на жалост сушта истина. Нешто 
невиђено, нешто што би један западни научник унапред огласио 
за апсолутно немогуће. Куда год погледате, један стидан нехат, 
један вашарски неред. Ако Академик преписује, пуно сваковр- 
сних погрешака, и то не само кад преписује грчке, латинске, 
немачке, италијанске текстове, него и српске; ако цитира, до зла 
бога рђаво; ако препричава, као од беде; ако вас на што упу“ 
ћује, будите уверени да нећете наћи на што упућује; ни наслове 
појединих дела не казује он често тачно, него их унакажава. 
Г. Томић, рекли смо већ једанпут напред, не зна ни по имену 
шта је акрибија. Он несумњиво пише с једном пакленом брзином, 
он се несумњиво никад не враћа на оно што је једанпут напи- 
сао. Води ли пак рачуна о том што пише и како пише, вај! онда 
је тек зло по њега. 

Већ у досадашњим нашим чланцима има не мало доказа о 
Академиковој оријенталској аљкавости. О њој пак могле би се 
писати дебеле књиге. Али ко ће да дангуби. Ми ћемо дакле узети 
само два-три Академикова списа, па ћемо у њих насумце загле- 
дати неколико пута и — наш ће чланак бити готов. Молимо да 
се има на уму да су идуће странице тако постале и да се при- 
мери које наводимо могу без по муке — ухиљадостручити. 

Да почнемо с тим како Академик наводи туђа дела. Он, 
који се скандализира што се у једном реферату Г. Ст. Станоје- 
вића о „Уједињењу Немачке“ од Др. Драгољуба М. Павловића 
очевидно штампарском погрешком писац тог дела зове Дра- 
ган Љуб. М. Павловић, он пише (пазите, увек) овако: 

Ми озтећ, Пје Бетћазећеп Ртпазјеп (м. Пупазфеп) Стпојеуте. 
(Глас 58 стр. 143, 161, Глас 60 стр. 113, Глас 62 стр. 49, 54, 85, 86). 

Хепорој, Неботе дезв Копташв де Ја Пасје Ттајап (м. Тга- 
јапе). (Десет година из историје срп. народа итд. стр. 36. 88. 41. 
46. 0 устанку Срба у Банату ејс. стр. 16). 

зајатоп, Опесатп 1п (место 1) 7ебаЊбег дег Титекепћетт- 
већа (м. Тшкепћ.) (0 устанку Срба у Банату еје. стр. 5 и 6). 

Сад, један само пример како Томић преписује из штам- 
паних књига. Он је у своју књигу „Десет година итд.“ стр. 
68—9 из Рајићеве историје узео један латински текст и ево 
колико има разлика (поред многих у интерпункцији) између пре- 
писивача и његовог извора: 


Томић: Рајић: 
Вгапсоујећ (двапут) Вгапкоујећ (двапут) 
ех и ех5 5 
поп по пола 
сојосаћ соПоса 
бе Те 
поз ХозЕ 
Нетлеооутае Негстеооутае 
Јоапоро5 Гоапоро5 
105 Хов 
бгатса Тиогетса 


Овде нам је згодно, узгред, поменути да један грчки ци- 
тат Томићев од четрнаест речи (Глас 58, стр. 168) има само 
девет погрешака (у књизи одакле га је узео штампан је добро). 

Само се по себи разуме, после онога што смо досад о То- 
мићу говорили, да њему не смете веровати ни кад вам каже страну 
дела одакле је што узео или кад вас упути куда. Тако нпр. 
у књизи „Десет година из историје српског народа и цркве 
под Турцима“ стр. 70 стоји да се латински текст који Томић 
цитира у примедба 115 налази у Рајићевој Историји, „част МГ, 
прибавл. Ш, 292—295“. Међутим тај текст налавп се у тој књизи 
не на стр. 292—295, него на стр. 30 2—804. Истотако примедба 

114 садржи текст узет из Рајића ТУ, Ш не стр. 286 и 287, како 
стоји у Томића, него стр. 296 и 297. 

А у речима Томићевим (Ц. Гора за Мореј. Рата стр. 218, 
прим. 368): „У саслушању Луке Галате, послатог да уходи 
Турке ; саслушање је од 21 септембра и приложено је Ерицовој 
депеши од 27 септембра 1692 (Саслушање в. у прилогу ХЕЈХ)“ 
имају две нетачности. Прво, саслушање Галатино није саоп- 
штено у прилогу ХЛАХ (под тим бројем налази се писмо Су- 
лејман-паше Бушатлије Зену Грбичићу), него у прилогу ХБУП. 
Друго, на крају тог прилога стоји: „Саслушање је приложено 
депеши изванредног которског провидура Николе Ерица од 21 
септембра“. 

У истој књизи на стр. 216 читамо: „У Ерицовој депеши 
Сенату од 15 септембра 1692 (В. прилог ХБУП,“ међутим та, 
је депеша међу прилозима не под бројем ХРУП него под бро- 
јем Х.УМЛ. 

Докле може мурдарлук (свакојако овде здружен с незна- 
њем) код нашег Академика да иде, показаће нам овај пример. 
Томић наводи у књизи „Десет година еђс.“ стр. 68 овако један 
латински текст: „(е... беотошт Вгапсозјећ, ас... Ттаб гета (ш... 
поп волт ш огатета. .. Вагопшп ауећепдов,... уегшт ебат 1 
ћаетед Њафе зпргаГаботшп... Фа еф и...“ Ово дабогме не значи 
баш ништа. Шта је било; Томић је место пуне реченице дао 
један крњатак без прирока итд. Требало је додати још речи 
соп тпапдов еф га Тсапдов ез5е Аихипш5 — „утврдили смо“ 
(тебе и брата твог итд. за насдеднике престола у горепомену- 
тим областима). 

Да Томић по неки пут баш ништа не мисли пишући, ваљда 
је јасно из идућег случаја. Италијанске речи: Еваба 1 пшпего 
еђ И уаоте а! диеПа Роројадопе агоипеепао сће Ја Тата 4 езза 
затерђе сарасе а! зесо афгаћеге Еш о зегујап! превео је он са 
„увећава број и јунаштво овог народа (тј. црногорског) додајући 
да је њен глас довољан да к себи привуче Орбе.“ Откуда то 
бесмислено њен2 Отуда, што је у италијанском роројалопе (на- 
род) женског, а не мушког рода. 

Несолидан, несолидан од главе до пете, стално! На ипак, 
ако смемо тако рећи, најсистематскије је Академик несолидан у 
својим цитатима, кад наводи у потврду оном што каже текст из 
извора. Ту ће он ваљда увек навести или више него што треба 

или мање или пак и једном друго, а има и доста случајева 
где цитати казују нешто сасвим друго него оно што би требало 
до поткрепе. Ево неколико примера и за такве случајеве. 

Из књиге „Црна Гора за Мореј. Рата“ наводимо прим. 86 
заједно с Томићевим текстом на који се она односи: 

86) „..Хоп пи е рагзо ђепе а! соз; ТасПе аввепштут, та 1- 
зштпате пе 'апшпо де! Мезсоуо сће 51 уеса рта упајсће арра- 
теп(е орегабопе сотто Тигећ, сће рова! ассетфаге 10 Того соввапла, 
(ворта 41 еће 51 ћа ртезо азаптео 41 тапеоолаге |аНаге соп Госса- 
топе деЏа узба, сће ћа рппстртајо рег ша Ја зпа Глосез!“. 

„додаде да се то може учинити тек пошто Црногорци прет- 
ходно изврше какав напад на Турке, како би тим република 
стекла доказа о њиховој искреној преданости (баш созбапла значи 
преданост %) хришћанској ствари.7)“ 

Као што је лако видети, италијанске речи стављене у за- 
граду не узима Томић у обзир. Очевидно је онда да су онеу 
примедби излишне. 

Исти случај имамо и нешто раније. И у прим. 80 има много 
више него у тексту Томићевом на који се она односи: 

(Сулејман пошто прво примора многа од црногорских племена 
— „да се придруже његовој војсци, крете се према Будви.““) 

8) „Га тасолог рагфе де! Мопфепего 81 зопо ша а о тап, 
азте  даПа зпа Тога е рег еззипег5; даПа 411 ђагђала, [та 
И зесопдо слотпо деЛа а; 1 саПаба Ућаппо ађђапдопајо е рго- 
сагапо отазиПсагз1“. 

Остављамо на страну то што податак који садрже изостав- 
љене речи није без вредности. 

Опет у идућа два случаја, на пример, има нешто више у 
примедби него у тексту, а нешто, обрнуто, више у тексту него 
у примедби (ти су пасуси у четвртастим заградама). 

„Зато је паша овима слао поруку за поруком, обећавао им 
дарове и новаца, и чинио све само да их привуче на своју страну, 
па кад све то ништа није помогло, прибегао је једном дотле не- 
обичном кораку: за једног од својих синова затражи кћер јед- 
ног клементашког главара, |на што овај, придобивен богатим 
поклонима, пристадеј.2:)“ 

16) _.. Науепдо зто Табо меегсат 1 тогпе рег гпо НаПојо 
ја Попа Фипо де ргпара! де Сјетепи рег тастологе шфегеззат 
ад зпо зеошћо е гепдет! аззтсига  деПа зџа Теде, ћа зетио Јебеге 
а тедев ши сће ашкоепшеће ггапзтезгво, сМлатапдо аЏа 5па ођђе- 

Дело, књ. 57. 1 

Феепла дпеш 51 ргојеззапо зидан де! СОтап 5јот, [аоолопфеу! Је 
пупассје де рат зео со!" езвегена а (гоуаг оафм, сће уојоп(е- 
гјатепфбе поп У1 сопсогтезветој“. 

„Пошто се Џин-Алија спремаше на Херцеговину, у исто 
време кад су Сулејман-паша, пећки паша Махмуд-беговић иће- 
хаја великог везира, који се тамо бавио, имали с војском поћи 
у Подгорицу, [одакле би се кренули против Брђана или Црно- 
гораца].=8)«“ 

265)... АПа Вазза упо! тоуег Геззвегтесћо сотфта Негле- 
ооуа, зотап Вазза соп 1 Маћпиш Весоујсћ е СОМбећаја де! 
Мази фвзеопапо уепте а Родооттла, [8е Тафо поп П сопјопде е 
| Ђиот атоје ; е рето сће зарртађе 57 пој 41 ргезеп(е 51 (гоујато 
а отап репзјел е богтепћ, регтеће Н Вазза сћјатепо а 5е пи 
п Моп е сћ; поп упој апдаге уогНопо Фазтпосеге, е сћ! апдега 
упоје 4 Вазза бапћ озбаво!, 4 сће пој поп роз5јато воттеј,“ 

Сличан је с претходнима овај пример беспримерне аљкаво. 
сти. У књижици „Из историје Црне Горе“ имамо на стр. 19 ову (32.) 
примедбу : „Моје Јеббете ћађђјато лееупо да позелСајосет. соп 
јизбапле сће соја 81 ротбаввнпо рег даг сотрепзо а тој ђаво, 
та је | зетрте да пој тезе о е тапда(е регзопе 11 Того позего 
рег зпрри ге а апапјбо оссоттеуа рег поп зосеотђеге ад теопитодо 
рег апезфа Штуегпаба, е рег проваге. С; вопо рој глопфе Јебеге рет 
тапо Фаст позвт! ћоотим да Микатеји, ветибе да! Зтопог' Де- 
пегаје сће 5'а гоуа а Соззоуо, асејо апфато. Таје попагдо с! Тесе 
ассеПегаге аш Ја позга уепша рег робет5] соп уој ађђоссате е соп- 
сетбаге огл1 сова, е робеушто [егтагв] апсога аџајсће ологпо, ап- 
сотеће у! [ов5е збаба Је Ттефа таосооге; та пе апсог а ћађђ!- 
ато робшо ћауег расе, регсће с! вопо регуепие Јебфеге даПо зђе5во 
Таособепепфе де Ппрегафоте е де позе! ћпот сће ве поп 
ватето соја пе! фетпипе а! ологпј зебће, рта поп добјато апдату1“ 
(Из патријархова писма... 1689.... Томић је ово препричао 
овако: „(патријарх) вели да се према поменутом писму калуђера 
из Пећи и наређењу заповедника ћесарске војске, мора вратити 
за седам дана, а ако то не учини, да и не долази више, те зато, 
и ако је мислио да у Приморју проведе сву зиму, морао је на- 
пустити ту мисао и одмах се вратити.“ Али то значи да је скру- 
пулозни Академик превео управо само последња три реда, а све 
остало — читавих десет реда — да је просто изоставио! Међу- 
тим није то све. Иза наведених речи Томићевих долазе ове две 
реченице: „Али патријарах увераваше Грбичића, да ће се, пошто 

се буде видео с том новом господом, вратити што пре буде мо- 
гао и састаће се с њим. При поласку још не заборави препору- 
чити му народ, да га не пренебрегне него да се стара о његову 
добру, као и до тада што је чинио.“ За те речи Академик та- 
кођер упућује на прим. 35. Према томе, ту ми имамо један при- 
мер нагомилавања аљкавости, ако смемо тако рећи, јер из на- 
веденог италијанског текста види се да се у прим. 835. о том не 
говори ништа. 

Међутим „расправе“ 'Томићеве имају да покажу и много 
торих примера нехата и немара. Рекли смо да често између тек- 
'ста и дотичне примедбе нема никакве везе. Тако на пример 
У „Црна Гора за Мор. Рата“ прим. 81 говори се о нечем 
сасвим другом него у пасусу на који се она односи. То- 
мић каже: 

„У том тренутку владика Висарион не беше на Цетињу. Под 
видом да обиђе цркве беше отишао у народ, да га приволева 
и да утиче на њ нека не иде с Турцима, за што га многи по- 
слушаше и напустише пашу,“ 

На против Италијан прича да је владика дошао на Це- 
тиње, да се показивао задовољан што се Сулејман повукао, да 
је ревносно доказивао како су Црногорска племена морала при- 
стати уз Турке и, напослетку, да су их сад опет оставила: 

81) „.. ХМеПа регтапепха пуа 1 Видца рег адетрте то 
тватјећ] Јавеја та да! Ессто 5“ Ргоуедћог бепега! 51 е 1у1 соп- 
ово 1 Мезсоуо 1 Селе, тлгозбгапдо зоф за опе де! Тепсе езио 
еђ тштаба 41 Зоштап, ргосигапдо соп ]е тагојол ртетите а! пп- 
рттеге Ја песезз а, сће ћаппо ћаушко дпеш УШага де] Мопге- 
пето 41 па зесо пе! дађћћо 41 зосојасете а плеол деПа зпа 
раграла, та сће пе] рппео збеззо сће ћаппо уедијо ујсогове ]е 
РарЛеће Атпи а дпезје рате 51 зопо аПотбапа е Ја ћаппо 
ађђапдопабко,“ 

Каошто се види, то је сасвим нешто друго од онога што 
Томић говори, Могао би неко приметити да Академик ту по- 
грешку чини не из аљкавости него из недовољног знања ита- 
лијанскога. Али текст је италијански тако прост и јасан, да је 
то тешко веровати, и свакојако, да је Академик у најмањој мери 
пажљив, не би могао учинити такву грубу омашку (2) 

Али од свега што смо у овом чланку изнели далеко је 
страшније оно што долази. Томић на име у једној истој својој 
1" 

књизи (Црна Гора за Морејског Рата) штампа на два места) (стр. 
222 и стр. 349) једно српско писмо (од год. 1692) од само не- 
колико реди, и шта мислите, колико разлика има између те две 
публикације 2 И најпретеранији ваш број биће несумњиво врло 
мали. Јер тих дискрепанција има таман 40, и словима 
четрдесет! Општа запрепашћеност, опште неверовање. Али 
Томићеву књигу није тешко наћи; потражите је, па ћете се 
уверити да је то једна горка истина. 

Нема науке без акрибије, не пишу се рисови за дан, научни 
радови од вредности нису писарски и практикантски послови, 
радник на науци је мученик, он пише крвљу својом, око једне 
речи проводи он често сате и дане. Ј. Томић ће се цинички 
смејати на ове речи. Али ми питамо, може ли Академија Наука 
трпети у својој средини једног човека који нема, и нема ни у 
најмањој мери, чак ни једне тако неопходно потребне особине 
за макар какав научни рад као што је солидност 


Н. Вулић. 


1) Јест, и то је учинио тај Ј. Томић, који другима не да да штампају 
у Академијиним издањима један споменик, само ако га је већ неко објавио 
па макар та прва публикација била детињасто бедна. 


БЕЛЕШКЕ 


Писмо уредништву. 


Пре некога времена издали су неко- 
лики студенти Универзитета књигу 
„Из теорије књижевности“ по преда- 
вањима г. Богдана Поповића, профе- 
сора Универзитета. Поводом те књи- 
ге г. Поповић нам је упутио ово 
писмо: 


Господниче уредниче, 


Дошла ми је до руку књига „Из 
теорије књижевности“, израђена и 0об- 
„јављена (како се вели на насловном 
листу иу поговору) по мојим преда- 
вањима и с мојим одобрењем. Ја сам 
поводом те књиге учинио друге ко- 
раке; али вас молим да будете добри 
"објавити још сад да књига није изи- 
шла с мојим одобрењем, и да сам ја 
преко сваке мере изненађен њеном 
појавом. Само по неком неспоразуму, 
који ћу извидети кад се вратим с пута, 
могли су издавачи рећи да су радили 
«2: мојим одобрењем. 

Књига је, у осталом, у облику у 
коме је објављена, испод критике. 
"Она је састављена по врло непотпу- 
ним и рђавим ђачким белешкама, чи- 
ни само један мали и рђаво извађен 
одломак из мојих предавања, и пуна 
је свакојаких нетачности, незграпно- 
сти и бесмислица. 

Молим вас да примите, господине 
ууредниче, изразе мога свагдашњег 


и одличног уважења. — Женева, 25 
августа 19101 
Б. Поповић. 


Друштва. 


Српска Краљ. Академија Наука. -— 
Председништво Срп. Краљ. Ака- 
демије Наука, на својој седници од 7 
октобра ове године, поред| редовних 
послова, свршило је јоши ове: 1) 
Одлучивало о списима који су под- 
несени за награду из задужбине Ди- 
митрија Стаменковића. За награду је 
пријављено шест списа, ито: а) „Ко- 
зар“, роман од Стеве П. Радаковића; 
— 6) „О љубави према отаџбини“, од 
Н. Н.; — в) „Етички закони као при- 
родни закони и као битност живота“, 
од Милутина Немањића (песудоним); 
— г) „Учитељева писма са села“, од 
Милана Ст. Недељковића; — д) „О 
моралној истини“, од Н. Н;и — е) 
„Највеће зло у нашем народу. — Цар- 
ство ахкохола“, од Сретена Динића. 
— За списе „Љубав према отаџбини“ 
и „О моралу и истини“ одлучено је 
да се врате писцима, пошто величи- 


1 Ово смо писмо добили још у сеп- 
тембру, али, због нагомиланости ма- 
теријала, није могло ући у септем- 
барску свеску, већ се доноси у овој, 
октобарској. 

ном својом не одговавају објављеном 
стечају (неће изнети шест штампаних 
табака). Остали списи упућени су на 
оцену д-ру Браниславу Петронијевићу 
и д-ру Јовану Скерлићу, в. професо- 
рима Универзитета. — 

2. Спис „Биографија Јована Савића 
— Ивана Југовића“, који је, на ра- 
списани конкурс Министарства про- 
свете и црквених послова од 1 сеп- 
тембра 1908, поднет Министарству, 
упућен је на оцену д-ру Драгољубу 
М. Павловићу, проф. Универзитета, 
пошто те списе, према стечају,, оце- 
њује Академија. 

Академија природних наука 
имала је своје састанке 10 септембра 
и 15 октобра. На седници од 10 сеп- 
тембра: а) Академик д-р Михаило 
Петровић приказао је своје дело „Еле- 
менти опште механике природних по- 
јава“. Одлучено је да се штампа као 
засебно издање Академијино. — 6) 
Расправа д-ра Милутина Миланкови- 
ћа „О општим интегралима проблема 
и тела“ упућена је на оцену акаде- 
мику д-ру Михаилу Петровићу. 

На седници од 15 октобра: а) Одлу- 
чено је да се расправа д-р Милутина 
Миланковића „О општим интеграли- 
ма“, а према реферату академика д-ра 
Мих. Петровића, штампа у „Гласу“ | 
разреда. — 6) Одлучно, према рефе- 
фератима Петра Ст. Павловића и д-ра 
Живојина Ђорђевића, да се спис проф. 
М. Катурића „Зоолошки прилози“ 
штампа у „Споменику“ ! разреда. — 
в) Приказана је расправа д-ра Мило- 
рада 3. Јовичића, „Појава молибдена 
у Србији“, и одлучено да се штампа у 
„Гласу“ 1 разреда. 

Академија друштвених на- 
ука имала је састанак 15 октобра, 
и на овом састанку свршени су ови 
послови: а) Према реферату акаде- 
мика Љубомира Стојановића одлучено 
да се „Преписи из манастира Хилан- 
дара“ од Стеве Димитријевића приме 

за „Историски зборник“. — 6) Према. 
реферату д-ра Станоја Станојевића, 
одлучено је да се расправа д-ра Дра- 
гутина Анастасијевића „Година смрти 
Немањине“ штампа у „Гласу“ П раз- 
реда. — в) Спис Ника Жупанића 
„Тројанци и Аријевци. Прилози пре- 
историји и палеонтологија Мале Азије, 
Јегеје и Балканског полуострва“ упу- 
ћен је на оцену д-ру Љуб. Нидерлу, 
— г) Писма Јована Ристића Филипу 
Христићу упућена! су на оцену ака-- 
демику Стојану Новаковићу. 


Српска Књижевна Задруга. — 1. На 
састанку Главнога Одбора Срп. 
Књ. Задруге од 16 септембра ове го- 
дине, поред редовних, свршени су и 
ови послови: а) Утврђени су хонорари 
за ХТХ коло. — 6). О понуди „На- 
претка“, предузећа за ширење добре 
српске књиге, у Земуну — да га За- 
друга одреди за свога повереника и 
главнога заступника за Аустро-Уугар- 
ску и Црну Гору а под погодбама,. 
под којима тај посао врши садаш- 
њи заступник, — одлучено је да се 
ова понуда прими и да чланови упра- 
ве Илија Ђукановић и Бран Тодо- 
ровић са благајником проуче погодбе 
и јемства овог предузећа. — в) 0 
молби учитељског друштва у Книну: 
да му се поклоне нека Задругина из- 
дања за народну књижницу коју осни- 
вају, одлучено је да му се пошљу 
издања која се још могу послати. — 
г) О молби пододбора „Просвјете“ у 
Мостару: да се тамошњем ђачком кон- 
викту даду сва ранија Задругина из- 
дања за добротворски улог од 150 
динара, одлучено је да се даду сва 
ранија издања уколико их има. — 
д) Примљен је к знању извештај „Ма- 
тице Хрватске“, у Загребу, да ће о ја- 
чим везама са Срп. Књ. Задругом 
одлучивати на седници 3 октомобра 
(по новом) и да ће своју одлуку саоп- 
штити Задрузи. 

На састанку истог одбора од 12 
октобра: а) Прочитан је одговор „Ма- 
_"тице Хрватске“ о књижевној и еко- 
номској узајамности и одлучено да 
се умоле повереници Задругини да 
прикушљђају улоге и за Матичина изда- 
ња. — 6) Прочитано је писмо Дра- 
гутина Костића, професора, који под- 
носи оставку на положај тајника и 
члана Управе Срп. Књ. Задруге. При- 
мљена му је оставка и изјављена 
захвалност на досадашњем раду. По- 
том се приступило избору новога тај- 
вика и одлучено да чланови одбора 
д-р Јован Скерлић, Павле Поповић и 
Хенрик Лилер понуде место тајника 
Милошу Ивковићу, супленту, па ако 
он пристане да ради све послове које 
му ставеу дужност ова три члана 
Управе, да се сматра да је изабран за 
тајника. 

Књижевни одсек имао је своје 
састанке 16 септембра и 12 октобра. 
На састанку од 16 септембра свршени 
су ови послови: а) Пошто је члан 
одсека Јаша М. Продановић вратио 
Задрузи спис „Виноградарство“ од Б. 
Тодоровића, с напоменом да о овоме 
спису не може реферовати и место 
себе предложио д-ра Вел. Стојковића, 
секретара Мин. Народне Привреде за 
референта, шаљући у исто време ре- 
ферат Милутина Савића, који мисли 
да би Задруга могла ово дело штам- 
пати у својим издањима пошто га 
писац поправи према неколиким ње- 
говим напоменама, — одбор је одлу- 
чио: да се, пре одлуке, упита најпре 
Министарство Привреде да ли би оно 
хтело помоћи издање овога привред- 
нога списа, као што је раније помогло 
„Воћке и воће“ од истога писца. — 
б) Према предлогу чланова Павла 
Поповића и д-ра Јов. Скерлића: да 
се о књигама за наредна кола реша- 
ва раније него до сад, да би се могле 
раније наручивати, одлучено је: да 
се за идући састанак стави на дневни 

ред конферисање и одлучивање о 
књигама које ће ућиу ХХ коло, као 
и питање како треба коментарисати 
Залругина издања. 

На састанку од 12 октобра свр- 
шени су ови послови: а) Прочитано 
је писмо д-ра Милана Шевића, про- 
фесора у пензији, којим моли за одлу- 
ку хоће ли се штампати његов превод 
„Образовања воље“ од Ж. Пејо-а, који 
је Задруга у начелу примила још пре 
неколико година. Одлучено је да се 
тај превод не може штампати у За- 
другином издању, пошто су послед- 
њих година већ штампана два друга 
превода. — 6) Прочитано је писмо 
Матице Словенске у Љубљани, која 
позива на прославу стогодишњице 
рођења Станка Враза, у децембру ове 
године. На овој би прослави сваки 
изасланик поднео реферат о раду сво- 
га друштва. Одлучено је да на ову 
прославу оде члан одсека д-р Јован 
Скерлић и да он, ако му буде могуће, 
спреми реферат. — в) Прочитано је 
писмо д-ра Бранка Дрекслера, који, 
у име Матице Хрватске, износи про- 
грам хрватских дела која ће Задруга 
издати. Ово је са захвалношћу прим- 
љено к знању за даљи рад. — г) Како 
они, који су пре две године одређени 
да спреме програм Задругиних изда- 
ња за дужи низ година, нису још 
тај посао свршили, одлучено је опет 
их замолити да тај посао сврше што 
пре, како би сви програми били спрем- 
љени до наредне скупштине. 


Наука. 


Србија за време последњег аустриј- 
ско-турског рата (1788—1791 г.). — 
Као засебно издање Срп. Краљ. Ака- 
демије Наука штампана је студија г. 
д-ра Драг. М. Павловића „Србија за 
време последњег астријског-турског 
рата (1788—1791 г.)“. (— По архивској 
и другој грађи —. Десета књига 

награђена из фонда д-ра Љуб. Ради- 
војевића. — У Београду. Штампано 
у државној штампарији Краљевине 
Србије. 1910. У 80, стр. УИ1 - 391. 
Цена 4 дин.) 

· Г. Д-р Драг. М. Павловић објавио 
је раније у КХУШ „Гласу“ Срп. Краљ. 
Академ. Наука своју расправу „Прилог 
историји Кочине Крајине и Михаље- 
вићевог фрајкора“. У овој је расправи, 
на основу грађе прикупљене у Бечу, 
дао неколико нових података за исто- 
рију Кочине Крајине. Али је и после 
тога наставио прикупљати грађу и 
спремати потпунију историју догађаја, 
из 1788—1791. год. и као резултат 
тога његова истраживања јесте ова 
студија. 

Књига је ова подељена на шест 
одељака: 1. Пред рат; П. Кочина 
Крајина; Ш. Фрајкор (Михаље- 
вићев —- Брановачкога — Марјанов — 
Растурање фрајкора:) ТУ. Емигра- 
ција; У. Свиштовски мир, и У!. 
Прилози. 

У првоме одељку писац укратко го- 
вори о руско-аустриским везама с по- 
гледом на источно питање; напомиње 
разлог зашто се аустриски цар Јосиф 
П одлучио да се придружи Русији и 
да Турској, као руски савезник, објави 
рат, па онда одмах прелази на опи- 
сивање догађаја на земљишту да- 
нашње Србије и у којима су узимали 
учешћа Срби. Ту налазимо веома за- 
нимљиве податке о агитацији аустри- 
ској да подигну Србе на оружје, јер 
је Аустрија на њихову сарадњу много 
рачунала. Ови нам подаци сасвим 
јасно казују разлоге онако живог 
учешћа српског у ондашњем рату. 
Досад се у објашњавању тог учешћа 
вије имао сасвим чист појам. Пре ових 
података чинило нам се да је иници- 
јатива за то српско учешће потекла, 
првобитно са српске стране. Србима је 
било дотужало тешко робовање Тур- 


ДЕЛО 


цима, и они су, надајући се успеху 
аустријске војске, ступили у борбу. 
Сада знамо да није само то. И Ду- 
стрији је било много стало до тога 
да се Срби побуне. Још пре него што 
је рат отпочео, Србију су били пре- 
плавили аустриски агенти, нарочито 
официри. Они су испитивали земљи- 
ште и разносили по народу аустриска 
обећања да ће их ослободити ропства, 
и да ће им се дати права каква су 
имали Срби у аустро-угарским зем- 
љама. Свештеници и калуђери са још 
неким виђенијим људима из чарода 
прихватали су те аустриске агенте, 
чували од Турака, проводили кроз 
земљу и народ, помагали им и објаш- 
њавањем народу аустриских обећања. 
Народ је радо пристајао на њих, те 
је, кад је јрат отпочео, био спреман 
да се дигне на оружје. 

У другом се одељку говори о ра- 
ду Коче Анђелковића, који је тада био 
најзнатнија и најпопуларнија лич- 
ност, тако да се цео догађај назвао 
његовим именом и ако је он свега 
неколико месеци радио (од фебруара 
до септембра 1788). И у овом одељку 
има доста нових података, који при- 
лично мењају слику ондашњих при- 
лика. По подацима, које смо раније 
имали, знали смо о Кочи и његову 
раду врло мало, а и то је већином 
било нејасно. Сада знамо више о ње- 
му. Он је образовао своју чету, радио 
је више мање самостално од осталих 
добровољаца. Тако исто знамо више 
о његовим личним особинама и о на- 
чину како је састављена била његова 
чета. 

У трећем одељку (Фрајкор) имамо 
знатан број нових података о Миха- 
љевићеву фрајкору. Сада нам је мно- 
го јаснији циљ образовања фрајкора: 
Аустрија није смела, од Пруске, сву 
своју војну снагу употребити против 
Турске, стога је знатан део ратовања 

пренела на Србеу Србији и Босни. 
Из ове студије лепо видимо колико 
су огромне услуге учинили српски 
добровољци аустријској војсци. Чини 
«се да су они спремили и веома олак- 
шали Лаудану освојење Београда, је- 
дини знатнији аустријски успех у 
овоме рату. — Нарочито је занимљива 
историја фрајкора које је водио ау- 
стриски мајор Брановачки. Исто тако 
знамо сада нешто више о фрајкору 
који је водио Марјан Јовановић у 
источној Србији. Поред тога у овој 
студији г. д-ра Павловића имамо дра- 
гоцених података о престанку, расту- 
рању, добровољачких чета. Кад је 
рат престао, Аустрији више не само 
није био потребан фрајкор, већ јој је 
сметао. Ова онда приступи растура- 
њу фрајкора, не водећи озбиљна ра- 
чуна о његовим заслугама и посту- 
пајући често безобзирно и према о- 
бичним војницима и према стареши- 
нама. Тадашњи аустријски поступци 
многе су огорчили, и томе огорчењу 
дао је најјаснијп израз Алекса Нена- 
довић познатим својим речима: „Не- 
мам писара ни других учених људи, 
но ћу ићи од манастира до мавасти- 
ра и казивати сваком калуђеру и 
попу, да у сваком манастиру запишу, 
да више никад, ко је Србин, не ве- 
рује Немцу“. 

Четврти одељак (Емиграција) у овој 
књизи несумњиво је најзанимљивији. 
У њему имамо драгоцену грађу о то- 
ме како је Аустрија, кад се видело 
да се мора повлачити из Србије, на- 
стала да што више народа преведе 
преко Саве и Дунава. Народу је ре- 
чено да се склања и спасава турске 
освете, а у самој ствари да се попу- 
ни пророђено становништо особито у 
Војничкој Граници. Као повереници 
аустриски у том послу били су бео- 
градски митрополит Дионисије Попо- 
вић (доцније будимски владика) и 
троношки архимачдрит Стеван Јова 

новић. И у овој књизи има доста по- 
датака о раду те двојице на сеоби 
народа, о њиховој свађи, о броју исе- 
љеника, о местима где су се насеља- 
вали и о погодбама под којима су 
се селили, 0 њиховој судбини после 
рата и т. д. 

У петом одељку (Свиштовски мир) 
говори се о закључењу мира, о уз- 
роцима тога мира и о погодбама које 
су о српскоме народу унесене у уго- 
гор о миру, па се на крају одређује 
значај овога догађаја за будући жи- 
вот српскога народа. У шестом је 
дељку штампано 22 прилога из беч- 
кога и пештанскога архива. Међу о- 
вим прилозима особито је занимљив 
„Табеларни преглед официра фрајко- 
ра, који је Михаљевић поднео Глав- 
ној Команди на њен захтев“, јеру 
њему има завимљивих личних пода- 
така о свима знатнијим фрајкорцима. 

Ова студија г. д-ра Павловића пуна 
је новина. Она чини да нам се он- 
дашњи догађаји приказују у новој 
и јасној светлости. После ове књиге 
промениће се још прилично и у нашем 
схватању првога српскога устанка. 
јер ако томе устанку није цео корен 
у Кочиној Крајини, а оно су несум- 
њиво многе жиле његове. Уз то је 
причање у овој књизи јасно и разум- 
љиво, просто па ипак показује писца 
који свој посао разуме добро и уме 
лепо да пише. Стил показује природ- 
но и логично схватање историских 
догађаја. „Нема ни трага од пишчеве 
тежње да нарочито бираним фразама 
истиче значај догађаја, а тиме и сво- 
ју ученост. Значај историских дога- 
ђаја најбоље се истиче кад се они 
јасно и мирно приказују, а тиме и 
историк у исте време доказује да је 
учен човек. Тако је у овој књизи г. 
Павловића. Она стога није само за- 
нимљива за стручњака: она ће наћи 
читалаца у свима редовима — сваки, 
кога интересује прошлост нашега на- 

рода, може ову књигу прочитати и 
лако разумети. Такве су књиге у нашој 
књижевности ретке а оне су нам до- 
иста веома, веома потребне. 


Коста Стојановић: Говори и ра- 
справе политичко економске. Прва све- 
ска. — Овом својом књигом г. Коста 
Стојановић уводи у нашу научно-по- 
литичку књижевност један нови не- 
сумњиво леп и користан обичај. Код 
нас није, колико нам је познато, 
до сада био обичај да један активан 
политичар прикупи и објави у једној 
књизи све оно што је у своме поли- 
тичком раду учинио и рекао. Не може 
се рећи да наши политичари не го- 
воре, на против пре би се имало права 
рећи да они гововоре више него што 
треба. Њихови се најзнатнији говори 
чују у народној скупштини или у 
дневним листовима излазе као интер- 
вјуи. Ни једно ни друго није од трајне 
користи. Говоре у народној скупштини 
слуша ограничен број скупштинара и 
новинара. Шира јавност врло често 
не дозна за најзначајније мисли и 
погледе политичара, јер оно што нам 
дневни листови доносе врло је често 
непотпуно, а још чешће осакаћено и 
извитоперено, да се не може поуздано 
знати шта је управо речено. Истина 
сви скупштински говори излазе у 
екупштинским стенографским белеш- 
кама, али те белешке ретко ко узима 
у руке. Деси се понекипут да се говори 
штампају и у партиским органима, 
али се они читају само онога дана 
када изиђу: сутра се већ број баца 
у корпу. Такав је случај и са интер- 
вјуима. На тај начин пропадне и преда 
се забораву многа паметна реч, многа 
здрава и корисна мисао, као што се 
много што шта нетачно и штетно 
прими као тачно и корисно. Могли 
бисмо навести читав низ примера да 
докажемо ово што рекосмо. 


Све би то друкче било, кад би се 

бар истакнути и признати политичари 
старали да за њихове погледе и за 
њихов рад дозна што шири круг чи- 
талаца. Тада би се о њихову раду 
повела дискусија, утврдило би се што 
је правилно и корисно, а одбацило 
све што је неосновано и оно што је 
тренутно примљено као корисно. Тако 
би се мало по мало и код нас ство- 
рила политичка књижевност и поли- 
тичка наука, а тим начином бисмо 
добили јаче и спремније политичаре. 
Доиста, одакле се данас наши поли- 
тичари и државници могу спремати 
за управљање државним пословима2 
Колико ми знамо, немају ни одакле, 
У нашим дневним листовима и часо- 
писима а и у засебним књигама има 
истина доста чланака о појединим 
питањима која интересују и полати- 
чара и државника. Али већином су 
те чланке и књиге писали теорети- 
чари, ретко практични политичари и 
државници. Теориска спрема вреди 
много и много помаже, али никад 
толико колико искуство. Професор по- 
литичких наука може дати доиста ко- 
рисних поука, али често далеко више 
вреди реч практичнога политичара 
са говорничке трибине у народном 
представништву. Први зна за поли- 
тичка начела утврђена за дуже време 
и све народе, овај други за државне 
и народне потребе у даном тренутку. 
Прво су научне истине и принципи, 
а ово је друго стварна потреба, која 
се често противи општим принципикха. 
А и једно и друго потребно је поли- 
тичарима ; ко има у себи оба знања, 
може се сматрати да је дорастао своме 
послу. 

Стога ми мислимо да г. К. Стојано- 
вић ради корисан посао, кад се одлу- 
чио да своје говоре и расправе објави 
у целини. Његови погледи и закључци 
у њима изнесени не морају бити тачни, 
не мора се сваки с њиме сложити; али 
он даје згодну прилику и за оно „Ап- 

Фабиг ег ађбега раг=.“ Питања која се у 
овој књизи расправљају нису још де- 
финитивно решена, и ако је решавање 
поодавно почело; о њима ће се још 
морати дуго размишљати и много рас- 
прављати. А како она задиру дубоко 
у интересе наше државе и народа, о 
њима се мора озбиљно мислити и 03- 
биљно расправљати. Ево згодне при- 
лике за то. 


Ово је прва књига говора и расправа 
г. Стојановића. У њој су ови чланци, 
поред предговора: „Увод — Привре- 
дни преглед Србије“; „Јадранска же- 
лезница“; „Уговор са Аустро - Угар- 
ском“ ; „После свршених трговинских 
уговора“; „Два интервјуа“ ; „Одговор 
Новој Слободној Преси.“ 

Књига има 323 стр. у 8'. Цена јој 
је 3,20 динара. Издала ју је књижара 
Геце Кона у Београду. 


Фразе и Факта. — Г. Ст, Станојевић 
написао је под овим натписом чланак, 
у коме је одговорио Г. Ј. Скерлићу на 
оно што је џисао у „С. К. Гласнику“ 
поводом критике Г. Станојевића на 
„Српску књижевност у ХУШ веку.“ 
Овај чланак није могао ући у ову све- 
ску „Дела“, јер је материјал за њу 
распоређен пре но што је чланак био 
готов. Он ће изаћи у новембарској 
свесци. 


Последњи радови Д-р Н. Вулића. — 
Д-р Никола Вулић штампао је у по- 
следње време ове радове: 1) Сазб а 
(штампано у МасеПапеа Фф! апсћео1о- 
га, 41! збома е а! Шоогла дедсаћа а! 
Ргог. А. Заппа5), 2) Ребпиз Сепан5 
(изишло у Кпо), 3) [.. У. Мов5. (у КПо), 
4) Поуе пасаџе Гппрегабоге Адплапо: 
(у Клуба Ф41 Збома Атшса), 5) Кедте, 
геуегц, гедисет ез5е (у Агећју 1г Таћ. 
Гехжсогтарће ХУ 4), 6) Опапао !1 зет бо 
И Мопиштепл ит Апсугапшт : (у Кмааба 
а Зеола Апшса), 7) Еп уогсеђисћег 

Мп1дегзргисћ ђе Уеген (у Мосћеп- 
већ  Тиг Ктазвв. РЕПоорле), 8) 71 Арп- 
је 8' Мебатогрћозеп У, 1 (Мјепег 51- 
дфееп 31, 1), 9) Ајехапдегв Лис кесеп 
фее ТграПег (КНо), 10) Е. Козшп, Пе 
Ропапцктлевке РПопшапз (Вегпег рог. 
Мосћепзећги,), 11) Апшке Репктајег ја 
зегћеп (Јаћгезћеће дез озбегг. СНећ!. 
атећ. Газа иез ХИ), 12) П питего де 
рагбестрапи а Геппегадопе ејуепса де! 
58. ах. Сбг. (АШ е Метопле деја К. Асса- 
депла УтаШапа 4! Мапбоуа). 


Књижевност. 


Књиге Матице Српске, број 
33 и 34: Живот д-ра Јована Суботића. 
— Изишла је из штамџе пета књи- 
га „Живота Д-ра Јована Суботића“ 
(Автобиографија. Лето : Епоха четврта. 
— У Новом Саду, 1910. Издање Матице 
Српске. У 50, стр. ХУТ — 273, са реги- 
стром. Цена 2 круне), — Ову јекњигу 
спремио за штампу и предговор јој 
написао д-р Јован Радонић, професор 
Универзитета, и њоме је завршена Су- 
ботићева аутобиографија. 

Суботић је зватан радник па пољу 
књижевном и политичком међу Србима, 
у Угарској у другој половини 19 века. 
Он је учествовао активно у многим 
догађајима, стога његова биографија 
има велику вредност за културну и 
политичку историју сриску у време 
његова рада. У њој доиста има доста 
драгоцених података, али су они та- 
кви да се морају врло пажљиво упо- 
требљавати. Његова аутобиографија 
је и сувише лична; ону њој највише 
о себи говори, много више но о дога- 
ђајима у којима је учествовао. Сем 
тога она није написана како би се 
очекивало од Суботића, који се огле- 
дао и на чисто књижевном пољу, и 
био школован човек. „Мемоари“ са- 
моука проте Матеје Ненадовића да- 
леко су боље написани од ове ауто- 
биографије Суботићеве. Историчару је 

"ова аутобиографија од користи, али 
у њој наша књижевност није добила 
бог зна шта. 


„Психологија Гомила“. — Ова позната 
књига Густава Ле Бона изишла је 
ових дана, у преводу Живана Жива- 
новића, и у другом српском издању. 
Реткост појаве да у нашој књижев- 
ности једна научна књига дочека и 
друго издање, преводилац јеи нехо- 
"тице оправдао својим предговором. 
„Историја, као огледало свршених до- 
гађаја, политика, која није ништа 
друго но догађаји у току“, вели он, „а 
који се данас све више на гомиле 
пренашају, само се и могу разумети, 
како треба, помоћу Пеихологије Го- 
мила. Читалац, који проникне у су- 
штину Психологије Гомила, добива 
сасвим нове и правилне погледе на 
јавни живот у опште; а они, којима 
је додељено да једном народу стоје 
на челу и њиме управљају, који ра- 
зне законе и установе стварају или 
уклањају, тек сазнањем закона, који 
управљају душом гомила — а то ће 
рећи душом народа — стећи ће прави 
појам о великој дужности вођа др- 
жавних, народних, војничких, вероза- 
конских и других. То би било свесно 
управљање гомилама, односно наро- 
дима, а без тога нема успеха. У земљи 
непрестаних експеримената, овакво је 
дело потребније можда но игде“. — 
Издавач је књижара Св. Б. Цвијано- 
вића, а књизи је цена 2,50 динара. 


Мала Библиотека. — Изишле су из 
штампе две књиге „Мале Библиотеке“, 
коју у Мостару издаје књижара Па- 
хера и Кисића а уређује Риста Кисић. 
— У првој је књизи (ев. 178—181) 
кратак роман Андра Тјерјеа „Жера- 
рова женидба“, у преводу Михаила 
С. Дојчиновића. Овај је роман управо 
занимљива прича, алије превод при- 
лично тежак, као да је преводилац 
почетник у овоме послу. — У другој 

су књизи (св. 182—185) преводи ве- 
ликог броја песама немачких лирских 
песника („Из њемачке лирике“) које 
је превео, или тачније рећи — пре- 
певао Алекса Шантић. У овој збир- 
ци има песама, од знатнијих по не- 
колико а од осталих по једна, од 
преко 80 немачких песника, почевши 
са Биргером (1747-—1794) па завршу- 
јући са Ернстом Колин-Шенфелдом 
(рођ. 1883), као најмлађим. Шантић у 
предговору овој својој збирци превода 
напомиње да је преводио само оно 
што се њему свиђало и што је на 
њега учинило јачи утисак, али се види 
по избору преведених песама да је 
он умео да одабере што је збиља лепо 
и што има трајне и опште вредности. 
Не може се рећи да је у овој књизи 
покупљено све што је најбоље у не- 
мачкој лирици, али је велики део нај- 
бољега свакојако. Песме су преведене 
већином тако, да показују Шантића 
као преводиоца од заната. Неке су 
од њих тако лепо преведене, да се 
тешко може опазити да су превод а 
не оригинали. Да споменемо само, као 
пример, веома дирљиву Уландову 
песму „Пјевачева клетва“; она иу 
српском преводу има ону свежину као 
и у оригиналу. 

Читаоци, који воле ове ствари а не 
знају немачки, могу се лепо послу- 
жити овом збирком Шантићевом. У 
њој ће доиста наћи и забаве и ужи- 
вања, и ми је стога топло препору- 
чујемо. 


Сељанчице. — Г. Милорад М. Петро- 
вић јавља да је спремио треће из- 
дање збирке својих песама „Сељан- 
чице“, пошто је друго издање већ 
распродато. Ово треће издање биће 
двапут веће од другога, имаће 10 
штампаних табака на лепој хартији. 
За претплатнике ће бити цена књизи 
2 динара, а ван претплате одредиће 
се посебна цена. Рок претплате је 1 

децембар ове године, а претплату и 
списак претплатника треба слати Ду- 
шаву Мил. Шијачком, новинару У 
Београду. 


Нова збирка приповедака Светозара 
Ћоровића — Наш сарадник и један 
међу најбољим нашим приповедачи- 
ма, г. Свет. Ћоровић, дао је у штам- 
пу нову збирку нових приповедака, 
под насловом „У часовима одмора“. 
У „Делу“ је г. Ћоровић штампао не- 
колико својих лепих приповедака из 
херцеговачкога живота, и оне се од- 
ликују својом особитом занимљиво- 
шћу и врло течним стилом и чисто- 
том језика. Он је неколико својих 
прича и раније сабрао у зкирку под 
истим натписом, која је лепо прим- 
љена код читалаца (издала Срп. Књ, 
Задруга, у ХУ колу — 1906 — св. 
102). У овој новој збирци биће око 
двадесет нових приповедака. 

Својим читаоцима најтоплије пре- 
поручујемо да набаве ову нову књи- 
гу г. Ћоровића. Књига ће изнети око 
15 штампаних табака а цена јој је 2 
круне. 


Нове књиге о Балкану. — Ј. КЕ. Ошт 
(Лајпциг, 1910.) почео је сређивање и 
издавање опсежног дела: Гје Кииг 
шапа дав ВИдипогуевеп дег Вакапал- 
дег. До сада су изашле две свеске: 
| Паз опместасће Опефеглећфауезеп 
(УП + 132 стр.) и 1: Паз ђисамзеће 
ВИаипезуевеп. Гт Ашегасе дез Ке. 
ршсаг. Опфегтећ то шебегитив уегтазве 
хоп О-г МУ. Мо асћон (УП + 179 стр.). 


Преглед часописа. 


Венац. — Изашла је 8 свеска „Вен- 
ца“, књижевног омладинског листа, 
који уређује и издаје професор Је- 
ремија Живановић. У овом су броју 
ови састави: „Споменик Јови Курсу- 
ли“ (слика); „Варваринска прослава“, 
од В. Ј. Р.; „Јесен“, песма Драгутина 

Ј. Илића; „За далеком иланином“, при- 
ча Б. Б-вића: „На огњишту“, песма 
од Ориона; „Феко“ (једна успомена) 
од М. Р.; „Врба“ песма Франца Пре- 
шерна (на словеначког), са кратком 
биографијом песниковом одмМ. В. Б). 
„Први пут из свог завичаја“ (сврле- 
так), од Т. Р. Ђукића; „Малишан. Исто- 
рија једног детета“ У, ол Алфонса До- 
деа (с француског М. В. Б.); „Геоло- 
шка карте Европе“, П, од Д-ра Влад. 
К. Петковића; Стари писци: „Узда- 
ње“, од Вл. М. Јовановића (песма од 
98—11—99. До сада нештампана); Ста- 
рине: „Два писма из Милетине буне“, 
објавио Ј.; Из живота наших књижев- 
ника: Јов. Јовановић-Змај, од М. П.; 
— Омладински гласник: „Месојеђе“, 
прича Антонија М. Штрбића. — Пре- 
глед књига (Књиге Срлске Књижевне 
Задруге), од К. — Кратке приче: „Се- 
љак и стена“, по руском од Рад. Ј. 
Аре. — Белешке. — Задаци. 

Када смо на овоме месту прикази- 
вали први број овога листа, познава- 
јући вредноћу и умешност уредникову, 
изјавили смо наду да ће овај лист бити 
од знатне користи омладини. Имајући 
сада пред собом осам бројева „Венца“, 
можемо рећи да је уредник испунио 
своја обећања и задовољио сва наша 
очекивања. По својој одабраној и раз- 
новрсној садржини „Венац“ је несум- 
њиво један од најбоље уређиваних 
омладинских листова, који су код нас 
излазили и данас излазе. У њему је 
све пажљиво пробрано, пажљиво опре- 
мљено, тако да ће наша омладина, 
иначе веома сиромашна здравом и 
одабраном лектиром, наћи доиста и 
забаве и корисне поуке. Уредник до- 
бро чини када међу омладином тражи 
не само читаоце већ и сараднике, јер 
их тиме потстиче на рад. У последњих 
3 - 4 броја „Венца“ има неколико до- 
иста лепих ђачких састава (путописа, 
прича и песама), а то ће изазвати и 
ослободити и остале. 

Стога најтоплије препоручујемо овај 
лист, омладини нарочито. Родитељи, 
који желе да им деца имају одабрану 
лектиру, не треба да пропусте те да 
их не претплате на „Венац.“ Он је 
врло јевтин: 4 динара годишње. 


Летопис Матице Српске. — У 
Х свесци „Летописа“ за ову, 1910 год. 
штампани су ови састави: 1. „За при- 
јатеља. Слика из Старе Србије“, од 
Зар. Р. Поповића, — П „Роман о спа- 
далу и причања Вука Дојчевића. При- 
лог литерарној историји“, од д-ра 
Бошка Петровића. — ПТ „Ред, оби- 
чаји и управе манастира и цркава у 
Херцеговини“. Сабрао и написао Вук 
Врчевић (свршетак). — ТУ Књижев- 
ност: 1. Позоришне оцене: „Српске 
премиере у Београдском Народном 
Позоришту у години 1909—1919“, од 
Александра Арнаутовића. — 2. При- 
кази: „Друштвени и пресветни покрет. 
Зора, Гласник Српске Напредне стран- 
ке“. Бр. 1—7. од Ј. Ж. — 3. Белешке; 
— У. Уметност: „Иван Мештровић“. 
од Божа Ловрића. — У!. Извештај о 
раду Матице Српске. 

„Летопис“ излази свакога месеца у 
свескама од 5 табака. Претплатници, 
из Србије, на издања Матице Српске 
добивају „Летопис“, „Књиге Матице 
Српске“, и „Књиге за народ“ за 12 
круна годишње. 


Босансиа Вила. — Изишао је 185 и 
19 Далматински број „Босан- 
ске Виле“ са овим садржајем: 

Стихови: „Лападски сонети“, од 
Ива кнеза Војиновића. — „Под ста- 
блом“, од Јосифа Берсе — „Слике 
са жала“, од Рикарда Николића. — 
„Књига младости и сунца“, од Мирка 
Королије. — Проза: „Јарани“, при- 
поветка Ива Ћипика. — „На поврат- 
њу“, приповијетка Д-ра Дајмана Ћ. 
Омчикуса. — „Након шеснаест годи- 
на“, успомена Д-ра Луја Кнеза Во- 
јиновића. — Различни чланци: 


„Далмација у хисторији наше лите- 
ратуре“, од д-ра Милана Решетара, 
— „Сава Бјелановић“, од Марка Цара. 
— „Значај Дубровника“, од Антонија 
Вучетића. — „О Милану Беговићу“, 
од Антонија Венцелидеса. — „Калуђер 
Јосиф Троповић, учитељ владике Ра- 
да“, од Тома К. Поповића. - „Из до- 
цније нештампаних пјесама Дубровча- 
нина Џива Бунића Вучићевића“ од 
д-ра Франа Кулишића. Књижевна 
кроника: „Преглед талијанске књи- 
жевности у Далмацији“, од д-ра Пере 
Колендића. — „Дивна глума Дантеа 
Алихијери“, превод Франа Учелиниа, 
од Милоша Паренте. — Српске на- 
родне умотворине: „Краљевић 
Марко и Тошчић Стојап“, из збирке 
Попа Р. Шуковић-Вујачић,а — „Ша- 
љиве српске народне приповијечице 
из Боке Которске“, забиљ. Влад. М. 
Катурић. — Листак: Оцјене и при- 
кази: „Подаци за биографију Џива 
Фр. Гундулића“, од Николе И. Ђива- 
новића, реферат од Дан. А. Живаље- 
вића. — „Ргиасшк ха граге, јиђцејје 
грагабуа 1 тфагзког ођгба“. — од Дан. 
Петрановића. — Књижевне и културне 
биљешке — Нове књиге и листови. — 

После овог Далматинског броја до- 
лази на ред Старосрбијанско-Маће- 
донски, па уредништво „Б. Виле“ мо- 
ли све књижевне раднике са тих стра- 
на да пошљу рукописе што пре. 
Послије тога издаће се још један 
Босанско-Херцеговачки број, а про- 
славни ће завршити годиву. 


Немачки часопис о источној Европи. 
— У Берлину (издање и штампа беоге 
Кеппег) почео је излазили нов часо- 
пис „7езећг јг озбепгора веће бе- 
већећје“. Уређују га Теодор Шиман, 
Ото Хеч, 'Л. Гец и Х. Иберсбергер. 
Часопис ће изгазити четири пута го- 
дишње, а цена му је 20 марака. — 

У првој својој свесци доноси ове 
чланке : Т Шиман: Изасланство Фелд- 

маршала Дибића у Берлин, септембра 
— новембра 1830. године; 1. Гец: Ти- 
тула „Велики кнез“ у најстаријим 
руским хроникама; Ото Хеч; Стање 
историје о пољском уставу; Х. Ибере- 
бергер: Ка писању српске историје; 
П. Бајле: Наполеон и велике силе 
1806. године. Поред овога доноси ве- 
ома занимљиве ситније прилоге, кри- 
тикг, реферате, преглед листова, би- 
блиографију и научну хронику. 

У чланку „Ка писању српске исто- 
рије“ Д-р Х .„Иберсбергер износи са- 
држину обе књиге Д-ра Мих. Гаври- 
ловића: „Милош Обреновић“. Приказ 
завршује речима: „Пасац је већ овим 
својим двема књигама дао значајан 
рад, који у пуној мери заслужује 
пажњу и немачких историчара“. 


о —-—— 


НОВЕ КЊИГЕ 


Љубо. А. Васиљевић: Анексија Маће- 
доније. Београд, „Доситије Обрадовић“ 
— штампарија Аце М. Станојевића, 
1910. — В. 80, стр. 45. Цена 1 динар. 


Српска Књижевна Задруга, 127: Пе- 
сме Милорада Ј. Митровића. Београд, 
штампарија „Доситије Обрадовић“, 
1910. — 80, стр. УГ 150. 


Српска Књижевна Задруга, 128 : До- 
шљаци. Роман. Написао Милутин М. 
Ускоковић. Београд, 1910. Нова Штам- 
парија „Давидовић,“ — 80, стр. 282. 


Српска Књижевна Задруга 129: Мр- 
тви капитали. Приповијест. Написао Јо- 
сип Козарац. Београд, 1910. Нова штам- 
парија „Давидовић.“ — 80, стр. 148 


Српска Књижевна Задруга, 130: Ве- 
чити младожења. Роман. Написао. Ја- 
ков Игњатовић. Београд, штампарија 
„Доситије Обрадовић“, 1910. — 80, стр. 
ХУГ— 159 


Српска Књижевна Задруга, 131: Кри- 
тичке студије Д- ра Љубомира Недића. 
Прва Књига. Београд, штампарија 
Саве Раденковића и брата, 1910. — 
80, стр. ХШ + 108. | 


Српска Књижевна Задруга, 132: Ко- 
ломба и Кармен. Приповетке Проспера 
Мериме. Превео Милан Грол. Београд, 
штампарија „Доситије Обрадовић“, 
1910. — 80, стр. УШ + 228. 


Српска Књижевна Задруга, 133: За- 
довољства у животу, од Џона Лобока. 
Превео Драгомир М. Јанковић. Бео- 
оград, штампаррја „Доситије Обрадо- 
вић“, 1910. — 80, стр. У 204. 


Апђе Регаујс: Моме зћи је ! рогтген. 
Хак ада Кадозјаа Вастса, Овџек. 1910. 
Ргуа Нгуашзка Глошека '1аКкага п О51- 
јеки. — 80, стр. 238. Цена: 


Историја српскога народа. За средње 
и стручне школе, од Ст. Станојевића 
и Л. Зрниђа. Прва књига. Друго из- 
дање, са 16 карата. Београд, 1910, 
нова штампарија „Давидовић“, — 8", 
стр. 133. Цена 2 динара. 


Историја српскога народа, засредње 
и стручне школе, од Ст. Станојевића 
и Л. Зрнића. Друга књига. Друго из- 
дање, са 4 карте. Београд, 1910. Нова 
штампарија „Давидовић“. —- 8', стр. 
126. Чена 2 динара. 

Благоје Нед. Кечкић: Севдалинке. 
Штампарија Саве Раденковића и бра- 
та. Београд. 1910. — 160, стр. 24. У 
меком повезу, цена 1.50 дин. 


Капетан Љ. П, Љубишић: Шеста 
година српскога устанка. Војна сту- 
дија Београд, 1910. Штампано у шта- 
парији „Доситије Обрадовић“. У 80, 
стр. 183. Цена 3 динара (круне). — 
О овој књизи биће опширније говора 
у новебарској свесци „Дела“. 


Јаша Томић: Несавремена и савре- 
мена историја. 1. Оцена Станојевићеве 
књиге „Историја српскога народа“. 
— ПЏП. Од републике до краљевства 
(најкраћа историја Црне Горе). Преш- 
тампано из „Заставе“ (новосадске) 
У 80, стр. 80. Цена 1 круна. — 


ка Е 


ДЕЈО 


Д-р Јован Данић и Д-р Добр. Гер.. 
Поповић: Здрављак, календар за на- 
род за 1911 год. Година У. Београд, 
Штампано у Државној Штампарији 
Краљевине Србије. У 160, стр. 78. Це- 
на 0,80 дин. — Поред календарског 
дела, има једна поучна прича „на 
робији“ и 25 кратких поучних чла- 
нака о чувању здравља и упуства за 
лечење болести. 


Бож. С. Поповић: Ђачки Криминали. 
— Издање Ужичког Учитељ. Обласног 
Друштва. — Ужице, 1910. Штампа- 
рија и књижара Љуб. М. Романовића. 
У 80. стр. 50. Цена 25 п.д. — У овој, 
су књижици неколико занимљиве при- 
чице о кривицама ученика, већином 
пишчеви доживљаји. 


ИСПРАВКА 


Погрешно је сложено име писца песме „Страхота јада“ 
на 3. стр. ове свеске „Дела“: Душан Молеровић, већ треба: 
Душан Малушев. — Моле се читаоци да ову грешку исправе. 


ТД ___ == 
ВЛАСНИК 
Аца М. Станојевић 
УРЕДНИЦИ 


Др. Драгољуб М. Павловић и Риста Ј. Одавић 


Доситије Обрадовић — Штампарија Аце М. Станојевића (Чика Љубина улниј бр. 8) 


ДЕЛО 


КЊИГА 57. НОВЕМБАР, 1910. ГОДИНЕ СВЕСКА 2. 


БАЛАДА 0 ЧЕЖЊИ 


О ноћи, што пијеш крв и младо тело 
Растрзаш у бесу када страшћу крочи, 
Ја те жељно чекам и дођи ми врело, 
0 ноћи, и испи моје мрачне очи. 


Нек ме жежу чежње, што се крадом губе 
Кроз заспале руже и сањиве лале, 
Изгори ми усне, док с заносом љубе, 
Усне, што би живот у пољупцу дале. 


Тог пламеног часа нек ми душа рече 
Колико сам волб, жудео и снио, 

Све младићске снове и све што ме пече, 
И с колико бола чезнуо сам био. 


Па док лиандери дршћу влагом мокри, 

И док чудне стрепње заносе и плене, 

И блуде кроз ваздух — ти ме благо покри 
Пољубима дугим страсти какве жене. 


С тобом ћу да згаснем, о месечев зраче, 
Што етрујиш у сребру кроз дремљиве магле 
Бљешти у свом сјају! Твоје дражи значе 
Свет у који душа одавно већ нагли. 


У док љубав жеже и дамари бију, 
А у грудма бесни једна цела бура, 
Ја ћу пити смрти што је тајно крију 
Њене танке усне од бледог велура. 


Запеваћу тада и силна ће воља 
Дрхтати у гласу, снага ће да годи, 

довНО 


И певаће с нама брегови и поља 
И жалосне врбе што шуме у води. 


Више наших глава магле ће да круже, 
Месечева светлост болно ће да точи, 
Докле стидом плачу обљубљене руже. 
— 0 дођи и испи, ноћи, моје очи! 


А кад клону чежње у страсти и страху 
И сањива лала престане да сања, 

Кад ишчезне пољуб у последњем даху, 
Са заспалим шумом дремљивога грања 


Пренуће и исток. Месец ће се скрити. 
Уморан и свео пашћу као жртва, 
Јер кад дође јутро, ја ћу хладан бити, 
И зора и сунце наћи ће ме мртва. 


Божидар Пурић. 


ЈРРОО ВЕКОВЕ 


Прођоше векови чезнућа и наде, 

И низ мирних дана лагано је тек'б 
Кроз умор стараца и храбрости младе, 
А ја сам те воло, жудео и чекб. 


Низале се тужне јесени без цвета, 
Суморна пролећа губила се меко 
У зимама белим, јер не беше лета, 
А ја сам те волб, жудео и чекб. 


У нећима дугим звездама те крио, 
Љубио ти усне месечевим зраком, 

И кб нежна мати тепао ти тио 
Милујући цвећем, сутоном и мраком. 


Столећа су прошла чезнућа и наде, 
А ја сам тужио. Са ветром сам плакб, 
С тицама ти певб зором серенаде, 
Беснио са буром и умиро тако. 


Данас ја сам хладан, згаснуо од чежње, 
И не могу више. Дођи, дивна жено, 
Поврати ми живот, пробуди ми тежње 
И све што је твојом сликом однесено. 


Скри ме својом косом од злата и свиле 
И лице ми покри пољупцима врелим, 
Ту на белом недру своје жељне виле 
Причаћу ти како патим, сањам, желим. 


А у сјају ока пуног чудних боја 
Поврати ми младост, надања и снове, 
И све жеље прошле, сва чезнућа моја 
Што сам ти их слао кроз мртве векове. 
| Божидар Пурић. 
5 ар зе 12% 


МАЈКА 


Покисао као миш јездио сам уз Црвенице покрај Ибра, заоби- 
лазећи покривене луговима и пашњацима Међуводе. Крупна 
ме киша беше сустигла на путу, те се бејах згрчио на опру: 
жену коњу, који паметно шљепкаше по блату, заобилазећи баре: 
и рупчаге, ваљда осећајући да сам му се, овако озебао и при- 
дављен, потпуно предао. По обичају не освртах се да саслушам 
безбројне меденице и звона што се овуда свакога дана разлежу. 
Не помишљах ни на песме чобанске, нити очекивах да ме 
стигне поворка жетвара да с њом весело у село униђем. Вођице 
бејах пустио, па се рукама подупро о колена, и гледах пред собом, 
да ми што лакше прође још ово мало пута до куће. Поље ка- 
љаво, све под водом, време тмурно, тешка предвечерња влага 
засипала непрозрачан видик као да је дубока јесен, а не сре- 
дина топлога лета. Хоће ти се дајшто пре издереш одавде, као 
да се бојиш да ти све ово не продре у душу, у снагу, тим 
више што и Ибар хучи не онако весело као на ведрини, но 
некако отмуло, с прекидима, па још каткад јекне и отегне као 
до срца уцвељена тужбарица. 

Унаоколо никога. Пред вече је. Свако је потрчао кући да 
после велике кише среди стоку и осуши мале чобане, ако се 
јутрос нису сетили да понесу своје кратке кабанице. Пусто и 
језиво. Згодан тренутак само за арнаутскога хајдука да зарана 
преброди Ибар и одмери превоје преко којих може безбрижно 
провести јарам гломазних волова. Или... или — за нечастивога. 
Лепо да изађе из неке пећине тамо негде у Планском Кршу и 
упути се овуда покрај Међувода, оњуши бродове, пресретне 
неку покислу снашу плашљиву или којега простака, што не зна 
где је Митровица, па да их узме на своје ђаволско сито и на- 
гради страховиту маскару овде по луговима и пенушавим бр- 

зицама. Да сувишни пут покаже овому свету како се он баш 
ни мало не боји духовних диздара колашинских... 

Кад ми ово дође на ум, ја задрхтах од прохладе. Ваљада 
под утицајем овакога камавога декорума, одмах надовезах се- 
ћати се свих занимљивих пустоловина нашега Јеремије Кривога 
што их је класично имао с ђаволом овде по Међуводама, и о 
којима је умео још заносније причати и уверавати да су исти- 
ните као што је он гурав и накривљен. Чак се осмехнух што 
и мој крај има занимљивих фабула о најблагодарнијем типу 
светске књижевности. Колашинскому поносу мојему бејаше врло 
пријатно, чак и на овом влажном времену, што је овако важна 
"особа умешана у безбројна причања нашега Пањка Рудога, који, 
по свој прилици, узалуд ишчекује својега барда... 

Почех сањиво да тонем у те мисли, да напрежем очи и 
угледам сури Берим и Плански Крш, постојбине наших вила, 
хала, кусих и нечастивих. Пођох, некако слатко, да се спуштам 
у онај чаробни свет и погледе на њега што ми беху својина 
онда, кад сам овуда као дете трчкарао да подберем туђ орах 
или украдем лубеницу, дајбуди и из своје баште. 

Овако занесена коњ ме пронесе мимо Криви Орах, иза 
којега је обично капетан, како га Јеремија Криви називље, 
колашинске ђаволске чете чекао наше уморне сељаке. Окренух 
се и не знам како, тек пожелех, и то врло жудно, да се и мени 
јави, да ме гађне каменом или бусеном, да ме мало уплаши, 
да ме врати у раније неповратно доба моје. 

Но баш у тај мах мој коњ штрецну, начуљи уши и фркну 
као да на путу спази вука или медведа. Однекуд из даљине, 
као из неке провалије, као испод земље одлегну потмуо глас, 
задрхта заједно с ибровом хуком и шљепну о обалу. Задовољно 
се осмехнух помисливши да је сова, па џарнух коња напред, 
готов да му и јаче покажем остругу бакрачлијну, ако буде и 
он веровао у Јеремијине приче и пустоловине. Али глас опет 
затруби као болни јек, само још јаче и некако ближе. Збуњено 
и зачуђено погнах. Учини ми се да кога не даве. Кад изиђох на 
врх Црвеница, где се од Ибра одваја велика отока, чух поново 
да та придављена јека долази испод обале. Брзо обиђох закуку 
и угнах коња у воду. Загледах и запањих се. 

Низ отоку газијаше врло лагано, застајкиваше, обзираше 
се као да нешто тражи, узвикиваше нешто нејасно и мумлаше 
неко женско чељаде. Обема рукама беше подигла кошуљу и 


182 дело 


запреге, но уљудно као и свака Ибровка што гази воду кад је 
гледају људи. Одећа јој чађаво жута и на овом тмурном сутону 
изгледаше као почађала слама на кућама кривачама. Прилика 
беше омалена раста и здепаста, што се све ућеваше у води. У 
ово доба, помислих, низ отоку, овако бесциљно — може бити 
или опсена или нешто још грђе. Буди Бог с нама!.. И викнух. 

— Ау! 0ј-0-о! — одговори ми привид, не окрећући се. 

Уплашено опет подвикнух, решен да себи одгонетнем ову 
прикојасу. Но она пође даље и код једне гранате раките испу- 
сти кошуљу и запреге, саже се и поче да тражи рукама нешто 
по чкаљу, тако да јој је само глава стајала изнад вода. Њен 
говор при овом беше тако испрекидан као кад људи који се 
старају да им из чкаља неумакне велика младица. Моје ухо 
хваташе тек по нешто: 


— А, ту си!... Стајко, чекај мајино вуче! Виле, избићу 
те, ако ми побјегнеш!... А, видре мајчине!... У, охо-хо-о ! 
Брр!... Уронисте опет'!... 


Ја притегох коња који немирно удараше ногама по води. 
Привид се опет усправи и пође низ воду са раширеном кошу- 
љом по њеној површини. Нешто прогунђа па застаде и поче 
да виче: 


— Орјаја!... Ласо, кец, кец, кец!... — баш онако како 
ми је Јеремија причао да понекад куси ваби козе. — Оејш, 
оејш, кајс, кајс!... Оејш!... — продужи се низ Међуводе, да 


ме страва обузе. 

У грлу поче да ми се прибира ваздух. Лепо осетих како 
ми коса поче да подиже капу. Ја видех да ово није огсена, 
но је нешто стварно, али страхотно. Поново стегнух немирна, 
коња и викнух ваљада луђе и од ове водене невидовности. 

И она се окрену. Више осетих но што могох видети стра- 
шан поглед, лудо избечен, лице унакажено и искривљено од 
неке унутарње муке, смрекано и мрачно. Женске витице рас- 
плетене и пустиле се поред лица као код какве очајнице: пре- 
везач на глави накривљен и готово да падне. Приђох ближе, 
али опет застадох, јер и коњ престаде да ме слуша. Жмарци 
ме подиђоше, јер такве слике дотле нисам могао ни замислити. 
Сукнени јелек на широким преклопцима раскопчан, кошуља 
на грудима раздрљена, обадве сисе, прљаве и оклембешене као 
сељачке пречавине, испале да још више унаказе језиву при- 
лику. Појас косо обухватио кукове, један крај виси, ремен пао 

испод њега. Задња запрега обухватила само један кук, а испод 
другога кроз велику цепотину пртене кошуље вираше прљава 
пут, модрикава и одвратна. Згрозих се и најежих као да спа- 
зих унакажени огњем труп човечји. Просто, повампирена удав- 
љеница. 

— Ко сам, питаш, — одговори ми на моје питање, које 
је с тешком муком прешло преко зуба. — Чума, аждаја, ве- 
штица: — сад ћу да те изједем!... Проклета погана вјеро турска 
Ти мислиш не знам ко сиг Ђумрукџија да пишеш стоку, да узмеш“ 
паре, а2... Видио си моју ђецу ево овђе да чувају стоку, па 
си потрчао. У, с очију ми! У, хи-хи-ха-ха!... 

И с неким страхотним презрењем окрену ми леђа и пође 
даље, па онда изненадно затрча се затрча, и опружи се низ 
матицу, шљепајући и рукама и ногама, подскачући унапред за 
читаво копље. 

— Аха, ту сте, соколови, чекајте, не побјегосте ми!... А 
од овога се не бојте, не дам ја! У, брр!.. — узвикну и пусти 
се у ковиталац до саме обале, где отока грађаше вир. 

"Тога призора никад не могу заборавити. Он ме највише 
и збуни. Уз лудо, непојамно узвикивање, смех и кикот на сто 
начина, прикојаса се поче по виру вртети. Исправи се, устукне 
назад, па се затрчи и са раширеним рукама легне у воду и 
тако као видра учини круг. Застане, па скочи у висину и заг 
њури се у воду тако да јој на површини остану само ноге- 
Подвикне нешто, па опише круг кроз воду, помаљајући кадкад 
за тренут своју страшну главу, да памет изгубиш. Најзад устаде,. 
дође где је вода најдубља, па ваљада за читавих пет минута 
безумно млатараше рукама по води, да пенушави пљусак изби- 
ваше чак горе на обалу, која имаше најмање два пораста ч0- 
вечја. При овом њена вика више личаше на режење овчарског 
пса, него на човечју грдњу и глас. И гмурну се у воду и не- 
стаде је. 

Истом што помислих да се са мном нешто страшно догађа 
и да сам свакако ужасно оболео, она се помоли из воде окре- 
нута к мени, усправи се и стресе: 

— Брр!.. Нема их, нема, о тешко мајци!.. — И зарида, 

Ја протрљах чело и обрадовах се кад ме после ових речи 
осени мисао да је ово опет људско створење. Напрегох последње 
силе, круто нагнах коња к њој и упитах је шта тражи и ко је. 
Ја не могох разабрати њен ужасан крик, само спазих како се 

за часак као рис обрете изван воде и шчепа обема рукама 
крупан камен и хитну се на мене. Умало из седла не испадох. 
Видех да треба бежати од страшнога искушења и крупним га- 
лопом уђох у главни рукав брзога Ибра. Око мене се дизаху 
читави валови од крепа што их прикојаса брзо и надчовечански 
хиташе за мном. Полегох по седлу, ухватих се коњу о врат и 
ван себе стигох кући, чујући за собом страшну вику и ле- 
лекање. 

И како се тек онда препадох и ужаснух кад ми престрав- 
љеном објаснише да је то Јевра Гвозденова из Зубина Потока, 
сиротица, којој су се синови Вилотије и Стајко, последњи од 
седморице, удавили пре неки дан баш ту, где сам ја толику 
страву претрпео. Полудела, тражила је по отоци своје синове, 
своје мале чобане коза и говеди. Мајка... 


Призрен, 1910. Гр. Божовић. 


о 

=— СВРШЕТАК — 


2. Свршетак. — Према чл. 15 уговора о Париском Миру 
слобода пловидбе има важити како за Дунав, тако и за „ње- 
гова ушћа“: крајња тачка дунавског ушћа чини дакле у исто 
време и крајњу тачку интернационалног Дунава. А да би се 
потпуно отклонила могућност евентуалних спорова у овом по- 
гледу, дошао је пловидбени акт од 1865, са изменама од 1881, 
а нарочито анекс од 1870 који су отклонили сваку сумњу у 
овом погледу, јер се у чл. 12 поменутог анекса каже: да се 
домен Е. Д. Комисије простире од Исакче до ушћа, обухвата- 
јући сулински рукавац са три наутичке миље. Према овоме 
обухвата дакле интернационални ток Дунава цело ушће са три 
наутичке миље прибрежнога, тТ. ј. овде би се могло лепше казати 
приречнога мора. 

Редакција уговора од 1815 год. била је у овом погледу 
много мање прецизна, и дала је повода једном спору, који је 
трајао пуних 15 година. 

У чл. 109 тога уговора каже се: да ће пловидба на до- 
тичним рекама бити слободна од места где су пловне па до 
ушћа (јизаша згоп етропећште), — израз који је позајмљен из 
ранијих уговора и који дотле није давао повода никаквим ком- 
пликацијама. 

Ускоро после 1815 године дала је Холандија овоме изразу 
једно дотле непознато тумачење, за које је Ушт у својим 
писмима казао: „да ће се тешко у једном целом столећу родити 
један једини човек, који би, мислећи целог века само о томе, 
дошао на такву мисао“. Холандија је на име тврдила да изрази 
„јизаиша Ја тег (место а 50оп 'етђопећиге) није идентичан са 

изразом „јизаџе дапз Ја тег“, да дакле уговор од 1815 го- 
дине гарантује слободу пловидбе само „до ушћа“, т. ј. до оне 
граничне линије, по којој се речна вода меша са морском; преко 
ове линије, у прибрежном мору, регулише Холандија аутономно. 
пловидбу. 

Поред ове правне аргументације Холандија је и са гле- 
дишта целисходности бранила своје тумачење, надовећи: 

а) да би јој се, ако би се усвојило супротно тумачење, оду- 
зела власт над прибрежним морем; а ово није хтео творац уго- 
вора од 1815 године; 

ђ) да би трошкови који би пали њој на терет (а највеће 
трошкове за одржавање пловности речног тока проузрокују само 
ушћа) били несразмерно велики према трошковима које има да. 
подносе остале прибрежне државе. 

Као последица оваквог тумачења појавило се поново спре- 
чавање слободне пловидбе, што је са своје стране изазвало 
протесте од стране осталих прибрежних држава. На конгресу у 
Верони (1822) предложио је енглески посланик један колективан 
демарш свих сила против оваквог држања Холандије. Ови су 
протести остали без успеха све до 1881 год. Те године на кон- 
ференцији у Мауепз-у донет је један тодиз ујуепа!: по коме 
су дотадашње таксе на ушћу биле замењене једном једином 
таксом. 

Као што је споменуто, дунавски уговори прецизно су ре- 
шили ово питање; у осталом и кад то не би био случај, спор 
овакве врсте био би данас потпуно безпредметан. 

Пре свега је режим пловидбе у прибрежном мору исто тако 
(а негде и више) слободан као и у интернационалним рекама, 
не би дакле могло ни бити речи о томе, да се прибрежној др- 
жави одузима једно право које је она дотле уживала. У погледу 
пак трошкова усвојен је код Дунава принцип: да се регулација 
ушћа изврши и да се његова пловност одржава о трошку целе 
заједнице. , И у овом дакле погледу за прибрежне је државе 
све једно: хоће ли се један део мора сматрати као „приречно“ 
или као „прибрежно море“. 

8. Ушће и Делта. — Исту прецизност коју и код одре- 
ђивања крајње тачке показао је творац уговора од 1856 године 
и код решавања питања о пловидби у дунавској делти, нагла- 
шујући у чл. 15 тога уговора; да принцип слободне пловидде 
важи како за речни ток тако и за „њена ушћа“. Творац уго- 

вора послужио се овде множином (а 5е5 етђопзћиге), хотећи 
тиме казати, да се слобода пловидбе има увести на свима ру- 
кавцима дунавске делте. 

Исто тако употребљена је множина и у чл. 16 уговора, 
где је реч о корекцији рукаваца, што је стављено у задатак 
Е. Д. Комисији, као и у реглману о пловидби и у његовом анексу, 
где је прописано; да цело ушће, дакле сва три дунавска ру- 
кавца, улазе у домен Е. Д. Комисије заједно са речним током 
од Исакче гезр. од Галца. 

Уговор од 18883 — о чијој ће правној вредности бити доц- 
није говора — изузео је до душе килијски рукавац испод власти 
Е. Д. Комисије и ставио га под територијалну власт Русије 
односно Русије и Румуније (према томе у чијој се државној 
области дотичви рукавац налази), али су у исто време Ру- 
сија и Румунија примиле обвезу, да одржавају и овде слободу 
пловидбе. 

И у овом погледу уговор од 1815 године много је неса- 
вршенији. Стајала су до душе у Далберговом пројекту имено- 
вана сва три рајнска рукавца, али је у току преговора њихов 
број био постепено редуциран, док 14 марта није усвојен предлог 
посланика холандског: да се само Лек (Геск) сматра као про. 
дужење Рајне, — да дакле само за њега важи реглман пло- 
видбе на Рајни. 

Према изменама 1881 године ушао је и Вал (Уаађ у рајнски 
домен, али без обвезе за Холандију, да се стара о његовом одр- 
жавању у пловном стању. 

На исти начин регулисано је ово питање и код осталих 
река, чије је решавање било предмет уговора од 1815 године, 
т. ј. код свих њих је ушао у речни домен само по један, по 
правилу онај рукавац, који је у доба закључивања уговора био 
најзгоднији за пловидбу; остали су се могли путем корекције 
увести у речни домен, али прибрежне државе нису примиле на 
се обвезу да то и учине. 

Да би се могло разумети ово решење, које ни у колико 
не стоји у духу оних идеја, које су руководиле творце уговора 
од 1815 године, потребно је напоменути, да је одржавање пло- 
вности како речног тока тако и ушћа било по уговору од 1815 
год. веома неправедно решено, на име, то је одржавање падало 
на терет прибрежних држава; с тога је, да се та неправедност 
не би потенцирала, морало доћи раније споменуто решење. 

Код ушћа дунавског могло би се још покренути питање: 
како би се имао сматрати један нов рукавац који би у делти 
постаог — Решење овог питања неће задати никаквих тешкоћа, 
ако се узме у обзир оно разлагање изнето у прошлом 9-у: 
сваки рукавац који доводи у везу прибрежне државе са ши- 
роким морем, има се сматрати да улази у дунавски домен и 
подлежи режиму слободне пловидбе. 

По истим принципима имао би се решити и случај, да 
рукавац постане не на ушћу већ у самом речном току, т. ј. и 
тај би рукавац ушао у флувијални домен интернационалног 
тока, сасвим независно од тога, да ли би раније речно корито 
остало пловно или не. 

4. Притоке. — У уговору од 1856 године као и у свима 
познијим уговорима не говори се ништа о притокама дунавским, 
не каже се дакле: да ли ће и за те притоке важити исти ре: 
жим пловидбе које и за главни ток, или не. 

Чак ни у пловидбеном акту од 1857 год. није ово питање 
довољно јасно решено. У чл. 7. говори се само о пловним при- 
токама другога реда, дакле о онима које стоје у посредној вези 
с Дунавом, док су и овде пловне притоке првог реда изостале, 
што је дало повода једној оштрој критици тога акта на кон- 
ференцији од 1858 годипе. 

Исту омашку наилазимо и у генерланом акту од 1815 год., 
јер се ни у њему ништа не говори о пловним притокама; На 
против споменуо их је чл. 2. анекса тога уговора, пловидбени 
акт за Рајну т. ј. с напоменом: да ће режим утврдити за главни 
ток у погледу на подизање такса и речну полицију, важити 
„алњап! дпе Тате зе рошта“ и за притоке.: 

У недостатку уговорних текстова овде ће се дати једно 
решење с погледом на циљ, због кога је прокламована слобода 
пловидбе на интернационалним рекама, с напоменом: да се ово 
решење може дати само са резервом, и да су замерке које му 
се могу учинити веома озбиљне. 

Притоке могу бити, у опште узевши, двојаке: 1) једне се 
налазе целим својим током у територији само једне државе — 
дакле чисто националне реке. За ове притоке не може посто- 


1 Потпунији у овом погледу били су уговор између Аустрије и Баварске 
од 1851 и уговор о пловидби на Нигру и на Конгу. У интернационални 
флувијални домен улази, према овим уговорима како главни ток, тако и све 
пловне притоке (чл. 15. уговора од 1851; чл. 15. утовора од 1885 год.). 

јати сумња у погледу решења овога питања: оне не улазе у 
флувијални домен интернационалног тока, и у недостатку изри- 
чног уговорног текста за њих важи режим пловидбе на нацио- 
налним рекама. У ову групу дошла би на пр. Морава, кад би 
постала пловна. 2) У другу групу дошле би оне пловне при- 
токе, које пролазе поред или просецају две и више држава, 
као што је на пр. Сава, Дрина и т. д. Полазећи са гледишта циља 
за овакве притоке морао би се усвојити режим пловидбе 
којиважинзаглавни ток: јер се дотичне прибрежне 
државе могу у пуној мери користити овом пловном притоком 
само онда, ако им се дозволи директна веза како са главним 
током -— а посредством њега и са морем — тако и са свима 
местима на обалама те притоке. 

Напоменуто је да се овом решењу могу учинити озбиљне 
замерке, као што ће се из следећег видети. 

Генерални акт од 1815 године могао је сасвим комотно 
пропустити да не говори о притокама. Дефиниција интерна- 
ционалне реке дата у томе акту толико је широка, да обухвата 
како главни ток, тако и све оне притоке, за које би се могао 
покренути спор. Према члану 108. генералног акта од 1815 год. 
под интернационалним рекама подразумевају се све оне реке, 
„које раздвајају или просецају“ две или више држава, па било 
да стоје у непосредној било у посредној пловној вези са морем. 
Према оваквој дефиницији интернационалне реке — коју у оста- 
лом усваја и Лист — избрисана је свака разлика између главног 
тока и његових притока које „раздвајају или просецају“ две 
државе; и онда је било сасвим природно, што генерални акт 
од 1815 год. притоке и не спомиње: он утврђује принципе сло- 
бодне пловидбе за интернационалне реке у опште, а по његовој 
дефиницији и пловне притоке из друге групе долазе у интер- 
националне реке. 

Сасвим је друго питање: да ли је ова омашка смела доћи 
код уговора којим се регулисала пловидба на Дунаву: — 

Одговор на ово питање зависи од тога, како се има сма- 
трати веза која постоји између одредаба генералног акта од 
1815 године и одредаба из анекса томе акту, из пловидбеног 
акта за Рајну од исте године. 

Прва хипотеза. Пловидбени акт за Рајну од 1815 го- 
дине, као анекс генералног акта од исте године, чини саставни 
део тога генералног акта. Као такав, тај пловидбени акт има 

исту обавезну снагу коју и генералан акт, и његове одредбе 
имају такав исти општи карактер као и одредбе генералног 
акта: према томе за тумачење нејасних односно непотпуних 
одредаба уговора од 1856 године меродавне су не само одредбе 
генералног акта од 1815. већ и одредбе његовог анекса, пло- 
видбеног акта за Рајну из исте године. 

У пловидбеном акту за Рајну, у његовом чл. 2 предвиђено 
је: да ће систем утврђен за главни ток односно подизања такса 
и речне полиције важити, у колико се томе не би противиле 
специјалне прилике, и за све притоке. До душе ово „ако је 
могућно“ изједначење односи се према тексту уговора само на 
подизање такса и на речну полицију, — али да ли би ски 
могло замислити, да би творац овога акта изједначивао при- 
токе са главним током у овим детаљима, ако претходно не би 
постојало изједначење и у главним цртама, дакле изједначење 
у погледу на режим слободне пловидбе Нема сумње да из- 
једначење у детаљима претпоставља изједначење у општим 
принципима. Значи дакле, да је пловидбени акт од 1815 год. 
прокламовао елободу пловидбе како за Рајну тако и за њене 
притоке. У овом случају општи принцип инаугурисан уговором 
од 1815 године гласи: За реке које „раздвајају или 
просецају“ две и више држава важи слобода 
пловидбе; иста слобода пловидбе важи не само 
заглавни ток реке, негои за све пловне при- 
токе. А пошто се творац уговора од 1856 године позвао у 
чл. 15 на принципе пловидбе из уговора од 1815 године, има 
се узети; да слобода пловидбе важи како за Ду• 
навтакоми за све пловнему притоке. 

Друга хипотеза. Пловидбени акт за Рајну, као анекс 
генералног акта, чини до душе његов саставни део и има исту 
обавезну снагу као и он, али се карактер његових одредаба 
битно разликује од карактера одредаба генералног акта. Од- 
редбе генералног акта имају један општи карактер: оне садрже 
ошште принципе по којима се има регулисати пловидба на ин- 
тернационалним рекама. На против пловидбени акт за Рајну 
садржи одредбе, којима се регулише један специјалан случај, 
пловидба на једној специјалној интернационалној реци. Гене- 
рални акт преставља дакле један општи принцип, док пловид- 
бени акт за Рајну подводи један специјалан случај под тај 
општи принцип. И кад се изостави његово једновремено доно- 

шење са генералним актом, онда његове одредбе стоје на рав- 
ној нози са уговором од 1856 године, који има такође за за- 
датак, да један специјалан случај подведе под принципе ге- 
нералног акта од 1815 године. Према томе за тумачење нејасних 
и непотпуних одредаба и једног и другог специјалног акта, 
дакле и пловидбеног акта од 1815 и дунавског уговора од 1856, 
може бити меродаван једино генерални акт од 1815 године; на 
против не могу ни у ком случају одредбе пловидбеног акта од 
1815 послужити за тумачење нејасних одредаба уговора од 
1856 и обрнуто, сем ако би се то негде изрично нагласило 
што овде није случај. 

По нашем мишљењу само је ова друга веза између гене- 
ралног и пловидбеног рајнског акта од 1815 године тачна. За 
то говоре: 

а) циљ једног и другог акта. Генерални акт има за циљ 
да постави опште принципе о пловидби на интернационалним 
рекама (чл. 108); пловидбеном акту за Рајну циљ је, да те 
принципе аплицира на пловидбу по Рајни; и 

6) начин излагања у једном и другом акту. Генерални 
акт ограничава се на утврђивање општих одредаба: о слободи 
пловидбе (чл. 109); о укидању чисто пловидбених такса (чл. 
111 и 114), и т.д. — детаље оставља доцнијем реглману. Пло- 
видбени акт за Рајну детаљно је утврдио све прописе о пло- 
видби: величина такса; начин наплате; кривице и њихово су- 
ђење; полиција речна и остали органи и т. д. 

У осталоме на истом гледишту стајали су и творци уговора 
од 1856 године, јер се само тако да објаснити она разлика, која 
постоји између одредаба пловидбеног акта од 1815 и уговора 
од 1856 год. Ова разлика постоји не само у спореднијим дета- 
љима, као што су на пр. одредбе о речној полицији, о пило- 
тажи, о фаровима и т. д., већ и у неким далеко важнијим пи- 
тањима, као што је случај код установљавања заједничких ор- 
гана, јер док је творац пловидбеног акта од 1815 год. стао на 
гледиште, да тај орган има да преставља само прибрежне др- 
жаве, уговор од 1856 год. предвиђа једну међународну комисију. 

Према овоме за тумачење уговора од 1856 године може се 
узети у помоћ само генерални акт од 1815. Према овоме акту 
као што смо видели, отпала је разлика између главне реке и 
њених пловних притока које просецају или раздвајају две или 
више држава, т. ј. и једне и друге су интернационалне у сми- 

слу уговора од 1815 год. Али како принципи елободне пло~ 
видбе прокламовани уговором од 1815 год. нису још примењени 
на све међународне реке,: то и слобода пловидбе важи за сада 
само на оним рекама, за које је она путем специјалних 
уговора усвојена. У уговору од 1856 усвојена је слобода 
пловидбе за Дунав, и то у оном смислу како је прописује уго- 
вор од 1815 год.; да би се иста слобода пловидбе применила 
и на дунавске пловне притоке, које просецају или раздвајају 
две или више држава, на пр. на Сави, потребно је или да по- 
стоји један специјалан уговор о томе, или да се у уговору 
од 1856 године изрично каже: да слобода пловидбе која важи 
за Дунав важи и за све или само за неке од његових притока, 
које би се у овом случају имале поименце набројати. 

Из свега овога има се дакле доћи до закључка: да уго- 
вор од 1856 прокламује слободу пловидбе само за 
Дунав. Сава и остале дунавске притоке за сада не подлеже ре- 
жиму слободне пловидбе; ова се може увести само путем спе- 
цијалних уговора, односно путем измена и допуна у уговору 


од 1856 године.“ 
На завршетку да напоменемо да у флувијални домен ин- 


тернационалног тока код Конга и Нила улазе поред речног 
тока и сувоземни путови, подигнути да одржавају континуитет 
путовања на целом речном току (чл. 16. уговора од 1885). 


В. — Садржина слободне пловидбе. 


1. Разлика између прибрежних инеприбрежних 
држава. Појам потпуне слободне пловидбе на интернационал- 
ним рекама обележава двоје: 1) право свих држава, односно 
лађа свих држава, да слободно плове у територијалним водама, 
прибрежних држава, и 2) дужност сваке од тих прибрежних др- 


' Овај карактер не може им се приписати ни после уговора од 1856 
год. и ако се у чл. 15. уговора каже, да он од сада чини саставни део ме- 
ђународног европског права: само седам држава нису у праву да нешто 
прогласе као опште усвојен принцип у Међународном Праву. 

2 Изгледа да су на овом гледишту стајале и неке од сила уговорница, 
јер је 1895 год. закључен између Русије и Румуније уговор о пловидби на 
Пруту, што би било излишно, ако би режим слободне пловидбе важио и за 
њега као пловну дунавску притоку. 

жава, да дозволи слободан приступ у своје територијалне воде 
лађама свих држава. Као што се види ово право и ова дуж- 
ност чине лице и наличје једног истог појма, и иду, изузев 
једног јединог случаја, увек нераздвојно једно с другим. 

У појединим уговорима, као што је на пр. случај у уго- 
вору од 1856 године, истакнута је јако само негативна страна 
овога појма — дужност прибрежних држава „да не стављају 
никакве препреке слободној пловидби“ (чл. 15 т Нпе), на про- 
тив чл. 109. обележио је уговора од 1815 године веома прецизно 
и активну и пасивну страну појма слободне пловидбе нагла- 
шујући, да ће пловидба бити поступно слободна, и да се, „у 
погледу на трговину“, не може никоме забранити. 


У првобитном пројекту недостајао је израз „у погледу на 
трговину“ (5015 Је гарротф ап сопштегсе) — њега нема ни у уго- 
вору од 1814 године — и он је тек доцније унет на предлог 
пруског посланика Хумболта. 

Итересантно је да је енглески посланик, лорд: Сјапсату, 
био одлучно противан овоме уметку наводећи: да тај уметак, 
и ако не значи формално искључење лађа неприбрежних др- 
жава, ипак може повлађивати једну интерпретацију у томе 
смислу. 


Може изгледати прилично чудновато, да је енглески по- 
сланик у овом уметку — који у самој ствари може обележа- 
вати само разлику третмана између трговачких и ратних бро- 
дова, гарантујући слободу пловидбе само за трговачке бродове 
— гледао опасност по пловидбу неприбрежних држава, али 
се у брзо увидело да је ова бојазан била потпуно основана, 
На конференцији у Дрезди 1819 године изјавила је А. Угарска 
„да је, како изгледа, тежња великих сила на Бечком Конгресу 
била, да се право пловидбе призна само прибрежним државама“. 
Исто мишљење налази се заступљено и у једној депеши, коју 
је пруска влада 1857 године упутила своме делегату у Е. Д. 
Комисији,“ као и у говору, који је барон Хибнер држао 16 авг. 
1858 год. на конференцији у Паризу, бранећи члан 8 пловид- 


1 ЕпкејћагаЕ: Пи гестре сопуеп(. дез Пепуез пиегпа(. раг. 33. 

2 Масћ деп Уегћапашивеп дег Млепег Сопртез-АКкфе пђег Аг6. 109 156 ез 
ттеће гуенејћанћ, дазз ез шеће 1п дег Ађзјеће јепег Асје сејекеп Ћћајб деп 
Мећбшегабаајеп еп КесћЕе 21: 5ећшаћг ац! деп сопуепбоппеЏеп ЕШзазеп 
регтшесеп (Мапгешеј. 26 Апе. 1857). 


Дело, књ. 57. 13 

беног акта, који је каботажу био резервисао за прибрежне 
државе. 

И поред свих ових факата, који и сувише јасно доказују 
основаност оне бојазни коју је имао лорд Ојапсатфу, наше је 
мишљење: да је тумачење, које је дато чл. 109 Бечког Уговора 
од 1915 у години 1819 и 1857/8, нетачно. 


Према чл. 109 пловидба је слободна за лађе свих др. 
жава, и протумачити чл. 109 у томе смислу, да се искључе 
све неприбрежне државе, значи уметнути после речи свих у 
загради реч прибрежних, — један уметак који нема за 
задатак да ближе определи једну мисао, а умеци у заградама 
могу имати само тај задатак — већ да измени једном исказану 
мисао. Овакав пак уметак може учинити само онај, који јем 


правио уговор — у овом случају силе потписнице Бечкога 
Конгреса — а никако не само једна од тих сила, па ма која 
то била. 


За уговор од 1856 године ово искључење неприбрежних 
држава имало би још мање смисла. Уговор од 1856 год. пот- 
писало је 7 држава, од којих су свега две прибрежне. Било би 
дакле веома чудновато да једно питање, које има да произведе 
правна дејства само за две државе, не реше те две државе саме, 
већ да га реше још 5 других држава, за које је то питање пот- 
пуно индиферентно. 

Наше је дакле мишљење: да слободна пловидба прокла- 
мована 1815 год. у ошште а 1856 год. за Дунав ни у ком слу- 
чају не може значити слободу пловидбе само за прибрежне 
државе (Турску и А. Угарску) већ у најмању руку и за све силе 
потписнице уговора. 

Друго је пак питање: да ли ће ова слобода пловидбе ва- 
жити само за силе потписнице уговора, или и за све државе, 
другим речима: да ли би смисао реченице „пловидба је сло- 
бодна за лађе свих држава“ била измењена, ако би се после 
речи „свих“ додала реч „сила потписница“; или би тај додатак 
био само ближе опредељење претходних речи; — 

Одговор на ово питање зависи од тога, какав ће се ка- 
рактер придати одредбама уговора од 1815 односно 1856 год. 

Ми смо имале раније прилике, да се о овоме изјаснимо, 
с тога ће се овде само рекапитулирати закључак до кога се 
тамо дошло. 

Одредбе уговора од 1815 године стоје на средини између 
„опште међународних правних принципа и одредаба обичних 
међународних уговора. Његове одредбе имају нешто свечанији 
карактер и шири обим но одредбе обичних међународних уго- 
вора, јер су његови творци имали намеру да их попну на висину 
опште међународних правних принципа, и да их учине оба- 
везним за све државе из међународне заједнице; алп се одредбе 
уговора од 1815 год. нису још попеле на ту висину: има још 
и држава за које те обавезе не важе, као и река интернацио- 
налних у смислу уговора од 1815, које не подлеже принципу 
"слободне пловидбе према тада постављеним принципима. 

Према томе, за тумачење ових уговорних одредаба важиће 
онај принцип из међународног права, по коме је један уговор 
за све остале државе сем уговорница гез шбег аћоз асба, — 
даје дакле права и поставља обавезе само за оне државе које 
су га потписале, те према томе и слобода пловидбе прокламо- 
вана 1815 год. у опште, а 1856 године по истим принципима 
за Дунав, има да важи само за силе, потписнице тих уговора; 
свака од њих, али исамо од њих, има права да пловиу 
територијалне воде свих прибрежних држава, као год што је 
опет свака од ових последњих дужна, да им пловидбу дозволи. 

Поред овога решења могло би се дати још једно, које 
би више одговарало самом тексту уговора. Према овом другом 
решењу свака прибрежна држава имала би дужност да до- 
зволи пловидбу лађама свих држава без разлике, како потпи- 
сницама уговора, тако и онима које уговор нису потписале, 
али ове друге не би имале право рекламације, ако би им се 
то забранило, — ово право могла би у место њих употребити 
једна од сила потписница. Овде би се дакле имао онај изу- 
зетак, који је раније споменут, на име изузетак, где активна 
и пасивна страна слободне пловидбе не иду упоредо. Пасивна 
страна слободне пловидбе т. ј. дужност прибрежних држава, 
да дозволе пловидбу у својим територијалним водама лађама 
свих држава, овде је потпуна; активна пак страна слободне 
пловидбе, т. ј. право држава да се том слободном пловидбом 
користе, важи само за државе потписнице уговора. 

2. Каботажа посебице. Прва алинеја чл. 8. из пло- 
видбеног акта од 1857 год. гласи: „Речна пловидба у ужем 
смислу, т. ј. пловидба између појединих дунавских пристаништа 
без додира са широким морем, резервише се само лађама при- 

13% 

брежних држава“. По другој алинеји истога члана лађе свих 
прибрежних држава потпуно су изједначене у погледу мале и 
велике каботаже у свима прибрежним водама. 

Као што је споменуто у историјском делу, ова одредба. 
дала је повода једној живој дискусији на конференцији сила 
у Паризу 1858 године; и пловидбени акт није усвојен на тој 
конференцији може се рећи поглавито због те одредбе. Од 7 
на конгресу престављених држава, њих 5 гледале су у тој од- 
редби повреду принципа прокламованих у уговорима од 1856. 
и 1815 год.; само су Аустрија и Турска заступале гледиште, 
да је она у сагласности са одредбама тих уговора. Вођа опо- 
зиције, енглески посланик гроф Сомјеу навео је против од- 
редбе чл. 8 ове аргументе: 

1. Према чл. 109 уговора Бечког Конгреса пловидба на 
међународним рекама мора бити потпуно слободна (епбеттеп 
Прте) — а ово неће бити случај, ако се забрани каботажа, ла- 
ђама неприбрежних држава; 

2. Члан 15 уговора о Париском Миру забрањује да се 
чине икакве сметње (апепп ођзбасје) слободној пловидби — а. 
у забрани каботаже лежи несумњиво једна сметња за лађе не- 
прибрежних држава; 

8. Члан 16 истог уговора прописује: да се лађе свих др- 
жава имају подједнако третирати — а резервисање каботаже 
само за лађе прибрежних држава преставља повољнији третман 
за те лађе но за све остале; 

4. У уговору између Аустрије и италијанских државица 
од 1849, којим је регулисана пловидба на реци По-у дата је 
каботажа лађама свих држава. Овај се уговор базира на прин- 
ципима уговора од 1815 год. што значи да принцип слободне 
пловидбе по уговору од 1815 садржи у себи и право каботаже 
за све државе. 

У прилог пак свога, овоме супротног мишљења, навео је 
аустријски представник Хибнер ове разлоге: 

1. Уговор од 1856 године усвојио је у главноме принципе 
слободне пловидбе у духу уговора од 1815 год. Одступања од 
тих принципа, у колико их је било, изречно су наведена у уго- 
вору од 1856, као што је случај код састава Е. Д. Комисије и 
код пловидбе у дунавском ушћу. За каботажу није казано да 
ће бити друкчија но по уговору од 1815, значи дакле да је 
за каботажу задржат принцип уговора од 1815. А какав је 

принцип усвојио уговор од 1815 у погледу на каботажуг Из 
протокола седница које су претходиле закључењу уговора од 
1815 год. (седница од 30 марта) види се, да је циљ сила пот- 
писница био: да се отклоне сукоби између појединих прибреж- 
них држава, а не да се неприбрежне државе изједначе у 
правима пловидбе са прибрежним државама. Прибрежне државе 
могу се дакле, тврдио је Хибнер, по уговору од 1815 год. ста- 
вити у повољнији положај од неприбрежних, и ово је нарочито 
"случај код каботаже, т. ј. задржавање ове само првима. 

2. У пловидбеном акту за Рајну од 1815 и у пловидбеним 
актима за Лабу и Везер од 1819 и 1821 резервисана је каботажа 
само прибрежним државама. Сва три ова пловидбена акта бази- 
рају се на принципима генералног акта од 1815 године; и до сада 
ниједна сила није тврдила, да они стоје са њиме у колизији. 

Остављајући моментано на страну питање: које је од ова два 
гледишта правилније — овде ће се учинити две-три замерке 
наведеним аргументима. 

Чл, 16 уговора о Париском Миру не може се навести у 
прилог гледишта опозиције акту од 1857, јер тај члан говори 
искључиво о пловидби у дунавском ушћу. Подједнак третман, 
који се тамо предвиђа за лађе свих држава, односи се на право 
пловидбе у ушћу; што се тиче пловидбе у речном току до ушћа, 
0 њој чл. 16 у опште и не говори. 

Уговор између Аустрије и италијанских државица од 1849, 
као и пловидбени акти за Рајну, Лабу и Везер од 1815 гезр. 1919 
и 1821 године, не могу се навести у прилог ни једног ни другог 
гледишта. Истина је да они имају да аплицирају на један спе- 
цијалан случај опште принципе уговора од 1815 год.; али, да 
би се човек могао на њих као аутентичан доказ позвати, по- 
требно је претходно доказати: 1) да се та апликација строго 
кретала у оквиру обележеном у том уговору; и 2) да је уговор 
од 1815 имао намеру да то питање прецизно регулише; јер је 
творац уговора могао оставити у том погледу потпуно одрешене 
руке сауговорачима, т. ј. могао је сматрати да је ово један детаљ, 
чије алтернативно решење ниуколико не мења основни принцип. 

Најзад, што се тиче првог Хибнеровог аргумента, има се 
нагласити, да он почива на једном нетачно престављеном факту. 
Из протокола седница које су претходиле закључењу уговора 
од 1815 године излази: 1) да је пруски посланик Хумболт за- 
ступао гледиште које је изнео Хибнер 1858; 2) да су све остале 

државе изјавиле и жељу и готовост, да се да слобода пловидбе 
свима, а не само прибрежним државама. Седница дакле од 30: 
марта 1815 могла би се навести и у прилог супротног мишљења, 
само што би се у овом случају човек позвао на гледиште дру- 
гих а не пруског посланика. 

(0 осталим аргументима биће мало час говора. 


Кад се хоће да да правилно тумачење једног уговора у 
опште, а једног међународног уговора нарочито, онда се мора 
водити рачуна: 1) о времену кад је уговор прављен; 2) о 
приликама под којима је прављен; и најзад 3) о мотивима због 
којих је прављен. Принципи међународног права пре 50—100. 
година толико се разликују од данашњих, да се онај који се 
не пренесе у доба прављења уговора, излаже неминовној опа- 
сности, да да једно погрешно тумачење. 

У ранијем излагању изнете су у најкрупнијим потезима 
прилике, под којима се кретала пловидба на интернационалним 
рекама у времену пред Бечким Конгресом. Пловидба на тим 
рекама била је посве незнатна. На свакој државној граници 
постојале су многобројне таксе, принудна претоваривања, при- 
нудне продаје и разне друге вексације, што је све отежавало. 
пловидбу у највећој мери. Примери, да трговина, да би избегла 
све ове намете, напусти водене путеве и да их замени у оно доба 
тако несавршеним сувим путевима, нису никаква реткост. Под 
оваквим дакле приликама састаје се Бечки Конгрес, и не само 
да је разумљиво, но је и са свим природно, да се његове намере, 
при прокламовавању слободне пловидбе крећу поглавито у 
правцу, на који начин да се све те сметње отклоне. Оме се дакле 
позитивно тврдити, да Бечки Конгрес има један једини циљ, атај 
је: да обезбеди прибрежним државама директну 
везу какоизмеђу себе тако и са државама преко 
мораиобрнуто. Питање о каботажи и не улази у програм рада, 
Бечког Конгреса. Потпуна слобода пловидбе о којој је реч у чл. 
109 Бечког Уговора, и отклањање свих препрека пловидби, о коме: 
опет говори члан 116 уговора о Париском Миру, имају много ужи 
значај, но што би се из текста могло закључивати. И једна и 
друга одредба значе: да се имају отклонити све оне сметње о. 
којима је мало час било говора, и да се има успоставити сло- 
бодна директна веза посредством тих река између свих потпис- 

ница уговора. У овај овако сужен појам слободне пловидбе не 
улази каботажа јер је таква слобода пловидбе потпуно огаранто- 
вана, било да се каботажа да свима, било да се резервише само 
за лађе прибрежних држава. 

Појам слободне пловидбе по уговору од 1815 не обухвата 
дакле каботажу; али он није ни доцније проширен у овом по- 
гледу, што се види из следећег: у овом погледу није добио до 
данас никакве проширење. Као потврда овога мишљења могу се 
навести ови разлози: 

1. У доцнијим пловидбеним актима каботажа је на разне 
начине регулисавана, -— значи да су силе потписнице тих нових 
уговора стајале на становишту: да им је уговор од 1815 у овом 
питању оставио потпуно одрешене руке, па су га оне, према 
специјалним приликама, решавале час овако, час онако; 

2. У науци међународног права усвојено је начело о сло- 
боди мора; али је питање о каботажи у прибрежном мору 
остављено дискрецији прибрежних држава: ове могу задржати 
каботажу само за своје павиљоне, а могу је, путем нарочитих 
уговора, дати и другим државама. Ово резервисање каботаже 
само за прибрежне државе не стоји ни у колико у колизији 
са циљем слободне пловидбе на широком мору, као год што са 
циљем слободне пловидбе на интернационалним рекама не стоји 
у узрочној вези питање о каботажи у тим рекама. 

8. У доцнијим уговорима о трговини и пловидби, закљу“ 
ченим између појединих дунавских прибрежних држава и оста- 
лих сила, каботажа је резервисана прибрежним државама (видети 
чл. 17 уговора између Француске и Србије), што би било немо- 
гуће, да је уговор од 1856 дао каботажу свима државама. 

Споменуто је да је у пракси питање на разне начине ре- 
шавано : 

1. И велика и мала каботажа дата је павиљонима свих 
држава без разлике у уговору од 1885 год, на реци Конгу и 
Нигру (чл. 18) и на дунавском ушћу (1856).' 

2. И велика и мала каботажа резервисана је само за лађе 
прибрежних држава, али за све подједнако (пловидбени акт за 
Рајну 1815, за Лабу 1819, за Дунав 1857). 

3. Велика каботажа дата свима прибрежним, малу задржала 

1 И пловидбени акт за Рајну од 1368 дао је каботажу и лађама не- 


прибрежних држава, али је у другим одредбама, у којима су прописани 
услови пловидбе, ово право јако ограничено. 

свака прибрежна за се (уговор између Аустрије и Баварске од 
1851 и Виртемберга 1855). 

Реглман који је 1888 год. према пројекту Енгелхартовом 
и Мартенсовом израдио Институт за Међународно Право резер- 
висао је малу каботажу прибрежним државама, док је велика 
каботажа дата свима. 


С. — Реглмани о пловидби. Речна полиција. Такве. 


Појму слободне пловидбе ни у колико се не противи про- 
писивањз правилника о пловидби. Ови правилници обухватају: 
услов за давање патената лађама и капетанима лађа; правила 
за улажење и излажење из делте; правила којих се имају лађе 
придржавати при сретању, за време магле и буре, при пло- 
видби ноћу и т. д.; правила за укотвавање и пристајање уз 
обалу ; најзад правила о лоцовима, каботажи, реморкажи и т. д. 
Често се пак поред овога у тим правилницима налазе и прописи 
о речној полицији и карантинима. 

Ради једнообразности у пловидби, а и поради тога, да се 
овим правилницима не би окрњила слобода пловидбе стипули- 
ране у уговорима, — основни уговори прописују: да главне од- 
редбе у тим правилницима прописују све прибрежне државе у 
споразуму, тако да се појединим прибрежним државама оставља 
само слобода у извршивању тих правилника. 

У овом погледу пловидба на Дунаву налази се у једном 
изузетном положају. 

Према уговору од 1856 год. прописује правилник о пло- 
видби на ушћу до Исакче Е. Д. Комисија, дакле не један орган 
прибрежних држава, већ један колективан орган свих сила 
потписница уговора. Према томе правилнику, који је 1865 год. 
усвојен, пловидба на именованом току Дунава изузета је пот- 
пуно испод територијалне власти прибрежних држава, и стоји 
под влашћу Е. Д. Комисије, односно једног инспектора и ка- 
петана сулинског, који су такође потпуно независни од тери- 
торијалне власти Турске. 

да остали ток реке требало је, према чл. 17 уговора од 
1856 год. да изради правилник једна комисија састављена од 
делегата прибрежних држава. Но овај 1857 год. израђени пра- 
вилник, као што је изнето у историјском делу, није био усвојен. 

Према чл. 55 Берлинског Уговора требало је Е. Д. Коми- 
сија, у друштву са делегатима прибрежних држава, да изради 
правилник о пловидби за речни ток од Ђердапа до Галца. 
'Овај је правилник израђен доиста 1882 године, али услед от- 
пора од стране Румуније, вије још постао извршан. 

Право дакле прибрежних држава да до споразума 
аутономно прописују правилнике о пловидби на речном делу 
који њима припада, остало је и по уговору од 1878 године 
неокрњено, и ограничења могу постојати само у толико у ко- 
лико се налазе изречно споменута у текстовима било основних 
било специјалних уговора. Од ових специјалних уговора нас 
нарочито интересује уговор о пловидби између Србијеи А. 
Угарске од 10 фебуара 1882 године. 

У погледу на правилник о пловидби овај је уговор ко- 
лико непотпун толико и неправедан. У колико се односи на 
А. Угарску, уговор је задржао зфабиз дио, т. ј. Правилник о пло- 
видби на речном току који припада А.-Угарској остао је у пот- 
пуној снази; Србија нема права захтевати да се он ма у чему 
измени, — на против примила је Србија обавезу: да пропише 
правилник који ће бити у хармонији са оним који је у важности 
у Угарској. Праведно решење ставља се тек евентуално у из- 
глед: кад се буде указала потреба да се ти правилници мењају, 
онда ће се то учинити у споразуму.: 

У 1899 год. прописало је угарско министарство трговине 
пет реглмана о пловидби и наплати такса на речном току од 
Молдаве до Турн-Северина. Остављајући на страну питање да 
ли и у колико садржина ових реглмана одговара тексту и духу 
основних уговора, — мора се нагласити, да је Угарска у опште 
била ненадлежна да прописује реглмане за ток реке, који не 
стоји под њеном територијалном влашћу. Одредба чл. 57 Бер- 
линског Уговора има много ужи обим. Она чини измену у чл. 6 
уговора од 1871 године, по коме се просецање Ђердапа имало 


1 Из овога уговора заслужују помена још две одредбе. 

1) По члану 1 уговора дале су стране уговорнице једна другој право 
слободне пловидбе на свима пловним рекама у својој области, дакле како 
на пограничним, тако и на националним; 


2) Члан 3-ћи пак имао је да стави стране уговорнице у положај да 
се у пуној мери користе бенефецијом члана 1, дајући право бродарским дру- 
штвима да оснивају своје агенције на обалама друге уговорне стране и да 
се служе њеним јавним локалима намењеним интересима саобраћаја. 

извршити по споразуму између прибрежних држава. Уговор 
од 1878 изменио је чл. 6 уговора од 1871 у том смислу, да 
ђердапске радове изврши А.-Угарска, којој онда припада и 
право да подиже таксе, — питање о правилницима за пловидбу 
уговором од 1878 год. није ни додирнуто, а А.-Угарска, Т. ј. 
Угарска могла је горње право употребити само на основу из- 
речног уговорног текста. 


Подизање такса, које се базирају само на факту пловидбе, 
сматра се као противно појму слободне пловидбе; на против 
сматра се да је у сагласности с тим појмом наплата такса, које 
се подижу као еквиваленти за извесне, лађама учињене услуге, 
било да су те услуге специјалне (употреба пилота, кејова, ма- 
гацина и т. д.) било генералне т. ј. накнада за извесне радове 
који су проузроковали нарочите трошкове (провсецање Ђердапа, 
одпескавање делте и Т. д.). 

Правило је да се тарифа по којој ће се наплаћивати такса 
за ове генералне услуге утврђује споразумно; за специјалне 
услуге утврђује тарифу свака држава аутономно. У оба пак 
случаја све се лађе имају подједнако третирати. 

Према данашњем стању а до новог споразума на дунавском 
ушћу утврђује таксе Е. Д. Комисија; на Ђердапу Угарска сама; 
пристанишне таксе свака поједина држава аутономно. 


Органи којима је поверено старање о слободној пловидби 
двојаки су: 

а) национални, у територијалним водама сваке поје- 
дине државе, који имају за задатак да извршују реглмане о 
пловидби и да се старају о речној полицији; и 

ђ) интернационални (Е. Д. Комисија и њој потчи- 
њени органи), који се старају о пловидби на ушћу дунавском 
до Галца. 

Пројект од 1882 предвиђао је још једног интернационалног 
органа са задатком, да води надзор над извршењем правилника 
на целом речном току; али до данас тај орган није још ступио 
у дужност. 

Ш 


Два спорна питања. 


1 


На париској конференцији 1858 покренуто је питање: да 
ли је за пловидбени акт од 1857, који су, према чл. 17. уговора 
од 1856, израдили делегати прибрежних држава са комесарима 
дунавских кнежевина, довољан само пристанак тих држава, 
или он постаје извршан тек са пристанком свих сила потпи- 
сница уговора Париског Мира2 — За решавање овога питања 
меродавни су: 1) чл. 17. и 18. уговора од 1856, и 2) општи прин- 
ципи уговора од 1815 године. 

1. Према чл. 17. уговора од 1856 године пловидбени акт 
израђује комисија, састављена од делегата прибрежних држава; 
према чл. 18. истог уговора овај се акт има доставити конфе- 
ренцији сила потписница уговора, које ће „пошто га приме 
к знању одлучити распуштање Е. Д. Комисије...“ 

Као што се види, у овим члановима нигде се не помиње, 
да све силе потписнице имају да вотпрају о пријему гезр. о непри- 
јему пловидбеног акта, што значи, да он добива извршну снагу 
одмах по пријему од стране прибрежних држава 
и по саопштењу осталим силама. 

2. Уговор од 1815 год. прокламовао је принцип слободне 
пловидбе за интернационалне реке у тој форми, што су се др- 
жаве, у чију територију улазе дотичне реке, обвезале: 
да ће у року од 3 месеца наименовати комесаре да израде пра- 
вилнике и т. д. о пловидби (чл. 108. уговора). 

Становиште дакле са кога полази уговор од 1815 године 
јесте: да прибрежне државе, и само ове, израде пловидбене 
акте, — придржавајући се у уговору утврђених принципа. 

С обзиром на ова два момента слободан је и закључак: да 
израда правилника долази у надлежност само прибрежних др- 
жава, тако да они добивају извршну снагу и без пристанка оста- 
лих потписница уговора. При изради реглмана за Рајну, Везер 
и Лабу овако се и поступило. 

Против овог закључка могла би се учинити једна замерка, 
на име: да је силама потписницама ових уговора одузета мо- 
гућност да цене, да ли се пловидбени акт кретао у границама 
које су му у уговору прописане, или је изашао и ван ових и 
учинио евентуалну повреду уговорних одредаба. 

На ову замерку има се одговорити. Уговором је обележен 
оквир у границама кога се имају кретати прибрежне државе 
правећи реглман о пловидби. Против прекорачења ових гра- 
ница силе потписнице уговора имају исте гарантије, које им 
стоје на расположењу и код свих осталих уговора, на име: 
дипломатске представке, изборни суд, рат ит. д. 

Изгледа да је конференција од 1858 године стала на друго 
гледиште, јер после критике која је пала на акт од 1857 год., 
прибрежне државе нису ни покушале да га ставе у извршење, 
— али не треба заборавити: а) да аргументи силе у међуна- 
родном праву још увек у многим питањима дају пресудну реч; 
и ђ) да је 1858 год. већина присутних држава заступала гле- 
диште, да је овај акт изишао из у уговору обележених граница, 
дакле да садржи повреду основног уговора, што, разуме се, 
повлачи за собом његово неважење. 


ПЦ 


На конференцији од 1883 године покренута су ова питања: 
1) имају ли Србија и Румунија право учешћа на конференцији; 
и, ако би се на ово прво питање дао негативан одговор, 2) да 
ли је иу којој мери потребан накнадни пристанак ове две др- 
жаве за важење уговора. 

ад 1. Већина на конгресу заступљених држава била је 
вољна, да се и Румунија прими на конгрес с истим правима, 
које имају и остале државе; али ово своје гледиште те силе 
нису мотивисале правним аргументима, већ обзирама цели- 
сходности: с погледом на у јакој мери ангажоване румунске 
интересе у овом питању. На против заступала је Немачка гле- 
дишта : да је Лондонска Конференција продужење Берлинског 
Конгреса, и да Румунија која није учествовала на овом конгресу, 
не може — дакле нема права учествовати ни на Лондонској Кон- 
ференцији. 

За решење овог питања меродавна су ова два принципа 
Међународног Права: 

а — Све државе Међународне Заједнице потпуно су јед- 
наке у правима. Неједнакост која између њих постоји само је 
фактичка, али не и правна; и у питањима која се тичу целе 
Међународне Заједнице — а Дунавско Питање оглашено је, за 
силе потписнице уговора, као такво још 1856 године — имају 
све државе право учешћа. 

ђ На конгресу у Ахену 1818 године прокламован је прин- 
цип: да ће се на међународне конгресе и конференције по- 
зивати све оне државе, у чије интересе задиру на дневни ред 
стављена питања. 

С обзиром и на један и на други признати принцип Ме- 
ђународног Права, и Србија и Румунија имале су бити прим- 
љене на Лондонску Конференцију као равноправни чланови 
Међународне Заједнице. 

ад 2. На друго питање најбољи одговор дају нам прото- 
коли Лондонске Конференције. На седници од 13 фебруара 
изјавио је барон Моренхајм: да се он нада, да ће једнодушност 
са којом је реглман о пловидби од 1882 усвојен на Конферен- 
цији, утицати помирљиво и на Румунију да накнадно да свој 
пристанак на исти, — али би се ишло сувише далеко 
ако би се он (и без тога) огласио за облигаторан. На 
седници од 20 фебруара изјаснио се Моренхајм још прецизније: 
„основни је принцип у Међународном Праву, који је код Ен- 
глеза добио назив «ги15т (једна опште призната истина), да 
један уговор све дотле није перфектан, док на њега не даду 
свој пристанак они чија су права у питању; и да ни једна 
држава не може наметнути некој другој извршење једног ан- 
гажмана, који ова не би (претходно) усвојила“. 

Конференција од 1883 године решавала је једно питање, 
које је несумњиво било од великог значаја по Румунију; уго- 
вор од 1888 наметнуо је Румунији један велики број обавеза, 
и онда је, с обзиром на раније цитирано гледиште Моренхај- 
мово за валидитет тога уговора било неопходно потребно добити 
накнадно румунски пристанак, који још до данас није дат. Је- 
линеково мишљење:: да у овоме лежи један јак доказ о пошто- 
вању суверенитета једне државе, — могло би се сасвим комотно 
коригирати у томе смислу, што би се казало: да се овде има 
један доказ о поштовању општих принципа Међународног Права 
од стране чланова Међународне Заједнице. 


1 на. 56. М. Аг6, Ропаизећ аћге. 

ЈУ 


Завршна реч. 


Из досадашњег излагања дају се извести три практична 
закључка: 

1. Уговори од 1856—1878 год. прокламовали су слободу 
пловидбе само за главни ток Дунава; за све притоке како на- 
ционалне тако и интернационалне, са изузетком Прута (по уго- 
вору од 1895), важи и даље режим пловидбе за националне 
реке, разуме се са ограничењима, која су поједине државе себи 
наметнуле путем специјалних уговорних одредаба. 

2! Уговори од 1856—78, као и генерални акт од 1815 го- 
дине, регулишу само директну пловидбу, т. ј. директну везу 
прибрежних држава међу собом и са иностранством и обрнуто, 
— што се тиче каботаже, ови уговори остављају то питање 
нерешено, дају дакле прибрежним државама пуно право, да 
га реше по свом нахођењу и саобразно својим властитим ин- 
тересима. 

8. Пловидбени акт за цео ток Дунава од 1857, и онај за 
ток Дунава од Ђердапа до Галца од 1882/8, са правног гле 
дишта нису извршни (Т. ј. акт од 1857 год. могао је бити из- 
вршан да прибрежне државе нису од њега одустале), — према 
томе, а до нових споразума, пловидба се има вршити према регл- 
манима, који су, саобразно принципима основних уговора, ауто- 
номно израдиле поједине прибрежне државе за своје територи- 
јалне воде у колико, разуме се, и овде не би постојала уговорна 
ограничења. 

Ми се овде ограничавамо на то, да прва два питања чије 
решење није условљено постојећим међународним уговорима, где 
дакле Србија има одрешене руке у решавању, само анонсирамо, не 
упуштајући се у њихово решавање, једно с тога, што то нису 
правна већ фактичка питања, чије решење зависи од саобра- 
ћајне политике, с друге, и много важније стране и због тога, 
што нама недостаје материјал потребан за њихово решавање. 

Да би се прва два питања могла правилно решити, потребно 
је у првом реду знати тачно кретање наше унутрашње и спо- 
љашње трговине, и поглавито: да ли су наша саобраћајна сре- 
ства у опште, а пловна саобраћајна срества посебице довољна 
да у пуној мери задовоље нашу трговину, или је она при- 
нуђена и у којој је мери принуђена, да ангажује пловна са- 

обраћајна срества наших суседа. Као што се види, овде су у 
извесној мери у колизији интереси наше трговине са интере- 
сима нашег бродарства; и једно решење, које апелује на то да 
буде правилно, мора, на основу брижљиве студије одговара- 
јућег материјала, водити довољно рачуна и о једним и о другим 
интересима. Исто тако пак мора се поклонити достојна пажња 
и оним тенденцијама, које се и у овим питањима налазе код 
чланова Међународне Заједнице, и које су управљене на што 
јаче ослобођење пловидбе на међународним рекама. 

Специјално пак што су тиче трећег питања, одговор на 
њега налази се у генералном акту од 1815 и у уговору од 1826 
године. Према принцилима утврђеним у том акту не подлежи 
сумњи: да регулисање пловидбе припада прибрежним држа- 
вама, које у том циљу доносе споразумно правилнике о пло- 
видби. У недостатку оваких споразума, свака држава регулише 
пловидбу на речном току који њој припада. Реглман пловидбе 
на дунавском ушћу прописује Е. Д. Комисија. 


Д-р М. А. Тодоровић. 


ЕД 


аи 


Гле, 


Чуј, 


Гле, 


Чуј, 


Гле, 


О, ПРУЖИ МИ РУКУ! 


препелица негде весело кличе, 
у високој трави и прозрачној ноћи, 
клик јечи кроз етар у пријатном звуку. 
кроз плави сумрак лети неко птиче 
немирно и не зна куда даље поћи, 

кб и срце моје... (0, пружи ми руку!.. 


0, пружи ми руку! 


како тихо кроз вечерње росе, 
допире до нас дах живота нова, 

што се снажно буди по пољима цветним. 
травице густе као твоје косе 

с цветићима красним кб у земљи снова, 
као очи твоје у часима сретним. 


0, пружи ми руку! 


из даљина плавих звуке што се краду, 
стапају у меке симфоније красне, 
чежњиве и сетне и вечито нове. 

лебде полако кроз природу младу, 

кроз прозорни вео ове ноћи страсне, 

— то нас живот нови, драга, к себи зове! 


0, пружи ми руку! 
Стев. Шумкарац. 


БЕСАНЕ НОЋИ 


| 


Ко море када баца мутне вале, 

Који се хучно преко стена дижу, 

Са дивљим шумом један другог стижу 
Да игром својом све у понор свале; 
Ја славим ноћас пир младе слободе, 
Док мутним небом крвав месец шета, 
Тај сетни мудрац из прастарих лета, 
да којим звезде вечно коло воде. 


Ја славим поноћ младалачких снова 
И певам песму силних океана, 

Као кад шиба олуј са свих страна, 
Док кричи јато сивих галебова; 

Ја поклич певам ноћнога јунака 
Поносит када налетати стане, 
Презирућ' гордо смртоносне ране, 
Док пршти панцир од ударца јака. 


Незнана сила моју душу пече, 

Препуне снаге ломе ми се груди: 
Волим и хоћу! — а разум не суди 
Какву ће слику зора да затече; 

Све даље, напред, са радошћу журим, 
Док мутним небом крвав месец шета, 
Тај сетни мудрац из прастарих лета: — 
У бездан смрти тако ћу да сјурим! 


П 


Ја опет ноћас морам да се борим 
Са болом који целу душу стеже, 

И силном руком хоће да ме свеже, 
Да погнем главу, да се лудо морим; 
Ја опет ноћас узнемирен тонем 

У мисли које прете да ме сломе 
Познатом причом о удесу зломе, 


Ја опет тужим и немоћно клонем. 


0, где су ноћи које негда бише 
Велике, светле и без очајања, 

Препуне снаге, воље, поуздања — 

Зар никад неће вратити се више 2 
Због чега суза моје око мути 

У овом часу, међ четири зида: 

За чиме срце тако страсно рида г 

Куд би ми душаг Шта ли сада слути: 


Ја ништа не знам. Докле поноћ бије 

И стиже песма прве хладне кише, 

А ветар пишти час јако час тише, 
Беснећи вртом који пустош крије; 

Ја ћутим, гледам, не знам шта бих хтео, 
А врела суза моје око мути 

И дршће душа, колеба се, слути: 

То понире опет један њезин део. 


Момчило Милошевић. 


ЈА 
(мисли и утисци) 


| 


1. Циљ живота је, хтео то човек или не, давати податке. 
„Давати податке за неку велику статистику природину. Свако 
наше дело, добро, рђаво, хотимично, несвесно, податак је. Можда 
су тако мислили они који су казали „Избола таота га убае“, сма- 
трајући историју као целокупан збир свију „важнијих“ података 
из живота човечанства, према којима се могу закључци, што 
ближи могућним, чинити... И, кад на основу података што их се 
могло скупити из живота људи, изведем озакључке па видимо да 
су лажни, ти сами лажни закључци иду заједно са осталим подат- 
цима у податке, за друге савршеније закључке. 

Природа је несити тражилац података за историју своју. 
'Она сама, та историја, биће само један од података за даљу. 

2. Живимо да видимо зашто живимо. Живимо да реша- 
вамо питање „зашто живимо ;“ 

8. Постоји садашњост! Незахвална је будућност. Дела, која 
смо славили, волели, дивили им се, обожавали их, збацује она 
са висина на које смо их дигли, и баца их ћудљиво у низине 
ијблато. Оскрвнитељ светиња наших, шта зна будућност о ономе 
што је било велико у наше време. Од куд она сме да цени и 
тако строго оно чиме смо се одушевљавали миг 

Што се нама допада, што нас усхићава, заиста је лепо, 
заиста има вредности, заиста треба да буде слављено. Ми тра- 
жимо оно што ће да годи нашем укусу, а не удешавамо своје 
производе према претпоставкама какав ће бити укус будућих. 

Што је сад велико, заиста је велико. Ако неко каже да је 
то због времена, због моде (рекао бих начина) у начину ми- 

шљења, што нам се допада једно; — може се одговорити: да 
се тако исто оно друго, постало у наше време а у њему игно- 
рисано, будућности допада опет само због моде, због другог 
начина мишљења. 

Што је велико сад, велико је, а што се то у будућности 
неће допасти (ако се заиста сад допало) то не доказује о ње- 
говој невредности. 

На заплетеној геометријској линији коју чини укус, можда 
смо ми били на нарочитој некој, сингуларној тачки и ми смо 
ценили врло много друкче него пре и после нас што се ценило. 
Ми имамо исто тако право да своје мишљење држимо за право. 
Како би рђаво прошла дела будућности кад би их садашњост 
судила ! 

Тренутак чини све; по каткад, нешто написано као ве- 
лико за један тренутак, изгледа такво и даље, због тога можда 
што се чешће враћа сличан настрој духова. Има и таквих на- 
строја који се враћају ређе.! 

Ако се мени нешто сад допада и, ако сам уверен да је 
велико сад, ништа ме се не тиче што ће му непосвећена, не- 
вешта, неспособна будућност одрицати вредност (зато што се 
неће допасти њима да се не допадне и нама). Ох, како ја 
мрзим ту будућност, заради које хоће увек садашњост да убију. 

4. Ми „природног“ човека замишљамо као врло прост 00- 
јекат који се влада према још простијим, елементарним пра- 
вилима. За то би нам прави природан човек још понајмање 
природан изгледао, јер код њега је механизам мало развијен, 
па има увек веома много могућности. 

Код културног човека је задатак одређенији, јер има више 
услова и претпоставки па и више правилности. 

5. Несрећни смо не што је главни јунак несрећан него, 
ћогт ђе Феб, што је писац несрећан са те несреће свог јунака. 

5. Материјално се ништа не понавља. Чини нам се за 
то да се све понавља што се понавља однос, однос који је 
прост број. 

7. Хоћу да будем такав да се волим. Сваки грех је грех 
према изидеалисаном себи. 

8. Од музике, од других префињенијих уметности, довољно 
је за цело човечанство корист ако је префињена, културна ма- 


1 Нпр. „тефеуа] Тее пе“ — прерафаелитски покрет, и т. д. 

њина разуме. Они, који хране то гладно човечанство, потребују 
тако исто хране. Тако Монтескје негде говори: нас (савремене 
писце) чита народ, ми читамо Латине и Грке. 

„да нас треба музика, ми требамо вама — вама треба 
музика“. 


9. Човек има онолико важности (тренутне или сталне) ко- 
лика је његова моћ да учини зла. 


10. У главноме се пише за савременике или бар зами- 
шљени су као публика, јер је лако иначе замислити људе бу- 
дуће којима не треба то, који знају све то што хоћемо да кажемо. 


11. Будућност интересује само због садашњости. Да се 
садашње боље разуме. Како ће се решити проблеми који за- 
нимају нас; Кад би то знали, разумели бисмо боље и проблеме, 
а око тога се ми мучимо. Често, у математици, кад се зна ре- 
зултат лакше се види: је ли начин решавања задатка добар 2 

Кад знам где је нешто одвело, друкчије га, исцрпније 
сад разумем. 


12. Уметност није живот, уметност је пресек живота. По 
разним пресецима конструишемо слику тела, замишљамо уну- 
трашњост. 


18. Никад не можемо разумети зашто и како разумевамо, 
јер је зато потребно више но што знамо и разумевамо у свако 
сад. Морали бисмо себе гледати поиздаље, да се цели видимо. 
Да ли бар разумемо прошлостг Ми је разумемо увек самоснеког 
гледишта, али вечито прети ново будуће. Где ми видимо једну 
ствар, будућност види и изналази увек сасвим нове проблеме. 
Тако нико никог не разуме, јер будућност слави себе, решава 
у прошлости само своје проблеме, никад њене. 


14. Грижа савести — то је успомена на гадну учињену 
ствар. Али, код људи рафинираније културе срца и духа, успо- 
мена на гадну виђену само ствар исто је тако несносна и не- 
пријатна као успомена на гадну учињену ствар. „Кад сам видео 
неку гадну ствар, гони ме као успомена, увек се присећам, и мучи 
ме то као да сам је ја учинио“. Има људи нарочито осетљивих 
на гадно, на ружно, које све ружно вређа. 

Та успомена тако је мучна и тешка да човек-сећалац по- 
стаје као сукривац кривца. Можда се анархизам може да објасни 
на нарочит начин развијеном естетиком понеких. Анархиста, 
који види да се чини неправда. и зло (нешто гадно, по његовим 

појмовима) тако је фасциниран тиме, тако је гоњен успоменом 
на то као да је сам зло (гадно) чинио. Он не може више да 
живи са мишљу да стање то постоји, јер се осећа, тиме што 
га види, као неки сукривац постојања тога стања. 

15. ЖКеља за инпонирањем чини човека вечитим мучеником. 

16. Људи су исто толико најчешће више задовољни кад 
се они допадну но кад се ми њима допаднемо. Ми се старамо 
да се ми допаднемо, а не пуштамо другог да се он нама до- 
падне. Има ствари које треба поновити хиљадама пута, ма да 
се знају. 

17 Човек није расположен да му се други допадне, често 
мржњи почетак настаје одатле што смо неког човека натерали, 
приморали да му се допаднемо. 

18. Велики егоиста не може друге много да мрзи, — са- 
ревњив би био на самог себе што за друге има тако јака осе- 
ћања, што за друге троши и ангажује толики део себе, што у 
њему, који не треба да има до себе, има толико страног. 

19. Бог, кад би и хтео нешто од нас, он нам то не би могао 
ни на који начин показати, ми бисмо све разумели на други 
начин. 

Па чак и кад би нас дресирао да чинимо или не чинимо 
извесна дела, ми не бисмо могли да разумемо зашто то чинимо, 
као што животиње, од човека дресиране на извесне фанта- 
стичне покрете, у плашњи пред ударцем чине их, а не разумеју. 
Бог који је савршен, не може постати несавршен, јер у том тре- 
нутку није више Бог. За то он никада људима не може саоп- 
штити своју вољу. 

Надају се људи да ће се можда једном до Бога, до близу 
Бога уздићи род човечји. Бог, будући савршен, не може да 
жели да не буде савршен, да буде човек: Жеља је несавр- 
шена и Бог нема жеља. Кеља је покрет а савршеност је ве-. 
чити мир. Ако би желео, доказ би био да не уме да цени и суди, 
да није савршен (кад бољи жели бити горим — у обмани). Ако 
је опет боље бити несавршен, онда Бог не би био никад више 
но тренутак савршен, јер после, видевши шта је боље, пожелео 
би, постао би то. 

А можда, ко то зна, савршен будући, макар и желео да 
несавршен постане, не би то више могао. 

Изгледа ипак да савршен не може желети несавршено, 
прво што уопште он не жели, друго из, ако се тако може 

казати, из инстинкта самоодржавања. Таква жеља Бога била 
би му смрт. 

Бог не разуме човека и не може се смиловати на њега. 
Бог не може да зна шта је несрећа у нашем смислу и не ра- 
зуме је. 

20. Ако душа и не постоји, ми ћемо је створити! 

21. Велики људи, па често чак и мали, казали су дубоких 
ствари за исказање којих нису много заслужни, нису их стекли 
с борбом и после много размишљања, зато их нису ни приме- 
тили, ни акцентирали, ни истакли. Ствар је увек до акцента. 
Све је акценат. У понекој реченици понеких великих људи, 
коју су несвесно рекли, недостаје душе; она чека другог да јој 
удахне душу. 

22. Наша уметност није уметност. Она је наша уметност. 

28. Ми имамо обичај да говоримо о апсолутној уметности. 
Уметност није апсолутна. Савршена бића не требају уметности 
и немају је. Они не допуштају ништа себи страно. Све је у 
њима. Нас често у уметности, нарочито у музици, чудно дира 
и растужује и боли све страно за то што нам је страно. Све 
страно претворити у наше! 

24. |онеки глуп човек искаже по каткад какву паметну 
мисао. Он на њу нема права. 

25. Једна пијанисткиња: (Григов сопсегјо) Женска страст 
која прља и најузвишеније кад дође, па женска радозналост 
и нестрплење, ситничарење кад се појави какав величанствени 
мотив. Она га пита и за занимање, и за оно што једе и пије, 
како се зове, о породици; неће, кад га је ухватила, никако да 
пусти да се вине високо, она хоће да га види из близа, до 
ситница, да га опипа. 

А кад су дошли тренуци да дави страст — ропско пода- 
вање и чулност без ичег, — смрт у малим грчевима грудо 
болних људи. 

26. „Све је добро што се сврши добро“. Пронађено за 
утеху глупих. 

27. Да ли се и ствари саме не мењају: Земља је увек у 
другом делу простора и етар који све испуњава можда је други. 

28. У човеку треба допуњавати природу у духу природе, 
у стилу природе. Тако личност треба усавршавати у те личности 
духу, стилу, правцу. | 

29. Живим јер сам сам радознао шта ћу у будућности 
мислити о садашњости, о садашњем себи кога толико волим. 
УКелео бих да поново оживим после неколико стотина година 
да наоружан модерним, бољим оруђима, — савременијим мето- 
дама испитивања, испитујем себе који сам био. 

Не желим толико делање колико делотворну прошлост која 
ми, на доколици, служи као надражај на маштања (не подстрек 
за маштање, њега имам у себи), а оправдање даје, будући де- 
лоплодна да смем маштати. 

80. Каже Емерсон да човек преживљује доњеговске епоке 
историје у себи; понеки, изгледа, преживљује их више пута и 
то још у истој равни исти вечито круг. 

81, Једно дело изазвало је револуцију у начину мишљења. 
И одмах после револуције коју је оно само изазвало, кад се 
поново чита сасвим се друкчије чита. 

82. Мислити у „тотепз ретапез“! Колико ироније. Мисли, 
хартије бледе, морају вечито најсвежијом да се хране крвљу. 

83. Исто као што су Де Кенси и Бодлер имали опијум, 
Идгар По, Хофман, Шпибишевски алкохол, тако је музичарима 
потребан текст да стварају музички. Они музикално осећају 
и мисле, поводом нечега. 

34. Прозви начин је један начин представљања, архитек- 
тонски други, сликарски трећи, музички четврти, играчки пети, 
и тако даље. Права критика уметничког дела је транспозиција 
из једног начина у други. 

Тако се утисак који оставља, песма каже у прози, утисак који 
оставља слика, уметничко какво дело, музички какав доживљај, 
исказује се у прози. Покушава се да се исти утисци који су 
достижни онима што их разумеју у једној уметности, пренесу 
у једну приступачнију, општију, коју више њих разуме — да 
се не изгубе. Једна енергија претвара се у другу. Тако би исто 
могла да буде у музици критика музичарева на неку драму: 
музичар осећања, која она изазива, осећа на музикални начин, 
прима оно музике што је ту има. Сликари критикују природу, 
преносе импресије из ње, онолико сликарских утисака што су 
нашли у њој — у своју уметност. Прави уметички доживљај 
то је велико, мистерно створено једињење од много елемената 
и сви издвајају из њега оно за шта су највише примљиви, 
што их највише удара. Природа се не да исказати на један 
начин, будући многострана. 

Исто тако могао би песник да покуша пренети у песму 
она чисто песникова осећања која уметничко друго дело 
изазива. 


Тежа, можда савршенија критика би била једног уметника 
на дело другог, у истој области. Али у свима тим транспози- 
цијама не достаје боја (а све су оне за оне који тек на један 
начин умеју да разумеју и осећају, или тај начин у њих јако 
преовлађује). За то што не достаје боје, право уметничко 
дело не може се изнети у каквој изражавачкој форми из друге 
области боље, него што је изнесено у оригиналу. Уметник је 
дао тиме нешто савршено јер, је у своје дело прикупио макси- 
мум утисака који припадају само његовој уметности. У сваком 
уметнику из једне области има и уметника из друге. Онај је 
велики и недостижан који би осећао, сликар нпр. будући само 
сликарски, и један доживљај само сликарски објаснио, ту би 
мало или нимало остало за транспозере, за друге да нађу, да 
издвоје онолико страног сликару а њима својственог елемента 
(песничког, музичког) у делу. 


Такво дело једне уметности, садржавајући само њене еле- 
менте, не би оставило другој у њему ма шта да нађе и за себе, 
такво дело, будући све једна уметност, не би се могло тума- 
чити другом. 


834 а. Ми, обични људи, можда и не знамо да из утисака, 
којима смо изложени, примамо не целину, него саставне де- 
лове, од понеког више од понеког мање, према томе у ком 
смо правцу васпитали свој укус. 

34 ђ. Има људи што појме природу само (готово само) као 
музику. Не варају се они, ми се варамо. У природи има свега 
тога што они налазе. Само што ву они примљивији у том правцу, 
осећајнији и они више од нас открију ту музичких утисака. 
Ми други не примимо свакојаких утисака. Боље је разумети при- 
роду бар на један начин, као они, него бити увек пред тајном, 
не разумети је на све начине, као ми. 


Ово важи и за сваки други доживљај. 


35. Пред уметничким делом хоћу да плачем, тако је лепо. 
Трудим се на свој начин себи да га објасним, па видим да оно 
што се ту казало може само тако да се каже. 


1 Говорим само о интензивном. 

86. Можда то „лепо“ које ми тражимо постоји свугде, 
уметници га откривају, изналазе као злато из стене, издвајају 
из многог, тако нам обраћају на њега пажњу, отварају нам 
очи. Сваким веком све више отимамо чистог метала од природе. 

87. Тицијан сликар грациозно отмених покрета, Тинторет 
— отмено масивних положаја (а иде), сликар мушке досто- 
јанствене лепоте. Они су тако величанствени (код њега) а прости, 
да је лице недовољно да изрази, потребно је цело тело. 

38. Обично „више“ садржава у себи сву висину нижег. 
Не постоји уметност виша или нижа, пошто се једна не да за- 
менити другом. 

89. Већина класичних дела Грка и Латина, нарочито Грка 
— тако губимо везу од њих, тако она све даља бивају — заиста 
су класична само на латинском и грчком. 

40. Музика неће да буде резонатор туђи, већ самостални 
извор звукова. Зато њој не треба, текст. 


41. Са толико фантазије описао си моје неминовне будуће 
несреће, да их, радознао, једва чекам. Мени је мило што ће 
због мене све бити тако нарочито нарочито. 


Тако сам се, унапред, већ жалио и тешио, са пуно љубави 
тешио, на рачун тих будућих несрећа, као да би, ако се не би 
испуниле, дошло нешто као разочарање. 


42. Сувише много слободе спречава често као и ропство. 
Понеки има више слободе но што му треба. Он није створен за 
то (ослободили су га други) да тако мало ослонаца има и за 
тако мало ланаца се привезан држи. Тражећи тако све даље 
предмета за придржавање ради спорог напредовања, он их не 
налази и пада — он не зна да се у слододи не мили него лети. 


43. Помажимо само ономе који, хотећи да се ослободи ко- 
лико треба, успео је само да се ослободи колико може (пре- 
преке итд). 

44. Вајнингер, Ниче! Можда то „мушко“ ценимо толико 
што смо више „женско“. Је ли Хомер био кукавица кад сеу 
Илијади сваком јунаку и сваком јунаштву толико диви 2 


45. Некада су људи мислили симфонијама: осећања су се 
у борбу дивљу мешала, тутњала, јачала, слабила, нејасно мисли 
јављале се нове, све је било у покрету, механизам није био 
тако развијен и за сваки нов случај ваљало је наново мислити. 
Више пута и за сличан. 

Ми, модерни људи, за много прилика не морамо ни ми- 
слити, ручна књига најпотребнијих мисли у сваком од нас по- 
стоји и, по каткад само, у тим простим случајевима заборав 
дође. Тада се не ствара наново, него се присећа, тражи по 
књизи утврђених пресуда. Али сасвим нове мисли и за нас 
су симфоније. 


Но једног дана толико ћемо имати општих утврђених мисли, 
да више нећемо умети мислити, за најпростију ствар развићемо 
огромни апарат својих помоћних средстава, ручна књига ће по- 
стати огромни лексикон са дебелим свескама измена и допуна, 
са којим ће све теже бити руковати; тако тешко да се сваки 
неће ни смети усудити да мисли, знајући колико би тешкоћа 
морао да сретне. Све ће имати један општи језик (начин) мисли, 
јер ће се дружењем, све даљим стицајем заједничких појмова 
изгубити све ударајући индивидуално. 


Сад је, мање више, ипак принуђен свако за себе да раз- 
мишља, јер сваки има свој начин, свој језик мисли, своје по- 
знате појмове — елементе оперисања. Онда, кад толико еле- 
мената постане опште благо, разумеће се сви и појединци ће 
мислити за све. Људи неће губити на мишљење више времена 
но на нешто друго. Мишљење чија ће тајна тако бити проник- 
нута, пашће на тај начин људима од струка, људима који ће 
се спремати зато, пашће као лекарима лечење, ковање ковачима, 
несправдљивост женама. 


Култура, која се стара за људски род, постараће се и ту 
за њега и доброг ћивту неће више мучити та зубобоља мозга 
— мишљење. Мишљење је луксуз и људи ће то, мудри про- 
извод природин, временом увидети, спасти се тога, надјачати 
то и деградирати га до зе песеззае, до најпотребнијег само 
минимума. 


46. Можда је илузија промена човека и промена свега и 
само ми мислимо на други начин. 


47. Чиста музика, квинтесенција музике: Бића које је ство- 
рила музика слушају музику за њих створену, као бића из бајке 
за њих бајку. 

48. Има писаца који се други пут не читају, као болести 
које не долазе двапут; све једно којим сам се редом њима 
одушевљавао, којим редом читао, којим редом преболео, нећу их 
више читати. 

49. Живот нас увек зачуди. Зачуди нас оним што нисмо 
очекивали од њега; а, ако нам да нешто на што смо чекали, ми 
се чудимо што се нисмо преварили. 

50. Слика у књижевности треба да изазове појам, не 
да га представи, отуда многих у ствари бесмислених упоређења 
многих с мало смисла епитета који ипак успевају да изврше 
дејство које је хтео писац. Тако се разумеју Свинберн и Верлен. 

51. (Рафаел, Микеланђело, Тицијан, Леонардо да Винчи). 

Рафаел је после времена. 

Све је прошло. Нестрпљење је умрло. 

Гласови су умукли. 

Немир је ишчезао. 

Свечаношћу су обучена лица. 

Све се слаже у лепоту и хармонију. Све постоји без страха, 
јер времена самерљивог пред њим нема. 

Не очекује се ништа. 

Све је настројено у једном високом тону који не буне ско- 
кови фантазије и самосталних мисли, не помућује сећање. 

Увек се све осећа свечано, јер је део само нечега деко- 
ративног, пространог, незнаног. 

Микеланђело је пре времена. Он је немир, покрет и пркос. 

Не зна за време, нагађа га, предосећа. 

Микеланђело је пре времена. Још га није пресрео, расто- 
читеља живота — време, да се са њиме порве. 

Нагађа нејасно будуће проблеме. 

А тиме што их не зна, постају страшни, велики, горостасно 
симболични. Његов Мојсије се одмара замишљен. Али се тај 
одмор спрема за страшна предузећа, одмор тај незнано иза- 
зива, поносно пркосно. Он је снага која не зна против кога 
да се обрне, изазива, наслућује и намрштено чека. 

Тицијан је време. 

Време са свим жељама земаљским које сања о надзе- 
маљском. 

Време са свима дражима тела што се нежно осмејкује 
на душу. 

Време даје његовим сликама тужну страст, замишљено 
сањалиштво и чедни бол. Његове жене, насмејано побожне, 


1 У нашој поезији их има нарочито много да се изазове егзотичност. 
Макс Нордау у „Епбагвиге“ говори о еколалији (сликовање бесмисла лудака). 

риђокосе, у времену су и сањају о времену када неће бити 
времена. 

Леонардо је иза времена. 

Ни у њему, ни пре њега, ни после. 

Он је с једне стране, а појам о времену с друге. Његове 
слике нису ни земаљске ни надземаљске. Оне су неземаљске. 

Ми не можемо да оцењујемо јесу ли оне лепе или не, јер 
су оне из друкчијег света него што је наш. 

Леонардо није од наше расе, а ми можемо да разумемо 
само нас. 

Леонардо није без моћи и није снага. Он се диже високо 
и лебди недостижан над нашим осећањима, појмовима, по- 
делама. 

Леонардо није човек и није Бог. 

Леонардо је успео да створи, да оном да живот, да учини 
да постоји оно што не постоји. 

Леонардо је питање, загонетка, тајна. 

52. Све се скраћује. 

УУ дугим песмама слављена су некадашњих некад дела 
јунака. То је било нешто далеко, туђе, страно, и требала је 
епска опширност да би нам што боље изнела ствар, да би је 
разумели што боље. 


Индивидуализирала се песма. Она је почела износити нас, 
а не друге. И стога смо је боље разумели. И стога смо је брже 
разумели. Са мање речи смо је, ближу нама, разумели. 


Још даље ишла је песма. Она није више износила општа 
места из нас, заједничка свима, за која је ипак требала нека 
опширност, јер су та проста осећања широка, општа, пространа 
(Иго, Мисе, Ламартин); износила је појединце и, ако смо то били 
ми, брже смо разумели. Износила је моменте појединаца и ако 
смо и ми имали у себи њих, преживљавали смо те моменте и 
била је још краћа, јер нас је само призив требао да опомиње. 

Још је даље ишла песма. 

У моментима има много разних елемената -— све стварно 
што чини подлогу за духовно, песма је издвајала из самих 
момената и узимала је само мирис: — настрој (штимунг). Пе- 


1 Маларме: „рагшп де Шабеззе“. Алфред Момберт, дивни, божанствени 
песник атмосфера. Метерлинк, Метерлинк, Метерлинк, слатки, тужни, меки, 
једва чујни, прости, далеки, мили,.. 

сма у прози. А ту је била сасвим кратка, јер ми не располажемо 
са тако великим бројем личних штимунга и сви они — прежи- 
вели смо их толико пута — бде негде у нама и чекају на свој, 
повољни тренут. Кратка је била, јер је довољно било само 
далеко ехо из туђе душе да га доведе из чекања у наше време. 

А сад ће можда песма мешати и штимунге и стварати 
диференциране нове од суптилно поређаних старих. Реченице 
неће бити потребне, довољни ће бити и разни фрагменти. 

Довољне ће бити поједине речи. 

58. Кад хоћемо да сазнамо туђе мисли морамо да чујемо, 
да читамо. Да слушамо! Колико непотребног да би се сазнале 
мисли! У једном говору, ма најхладнијем, ми имамо и мисли, 
и аутобиографије, и стилских егзотичности и нарочитости по- 
јединаца, и разних осећања и штимунга, и гласа и времена. 

Како луксузни оквир за један мали драгоцен камичак — 
а често и прост шљунак, колико вештине у опточавању. 

Што нама (често) требају све те непотребности кад хоћемо 
једно безлично, идеју. Идеју не умемо да створимо него тек 
као лик у огледалу је имамо: стварност (предмет) у осветљењу 
друге неапстракције, стварности (огледало, наше знање) даје 
апстракцију (лик). 

Њу саму, идеју, не умемо без свега тога да дамо, праву, нагу. 

Нешто у нама изазива слику ње, идеја тек мора помоћним 
средствима да буде изазвана, описима као мисирско божанство 
чародејским формулама. 

Не можемо да саопштимо идеју без тог додатка, не можемо 
да примимо идеју ако није изражена. 

Ваљда ће једном доћи време кад ћемо разумевати мисли 
и идеје просто, ваљда ће доћи једном време кад не само да 
нећемо морати мислити речима него ћемо и разумевати без целе 
опширности речи. 

За многу књигу написану због мисли неће требати толико 
времена — једна мисао биће појам који се у нас ствара, ми се 
нећемо мучити да га искажемо речима (сви), а знаћемо у чему 
је ствар. 

Овако, сад, човек је принуђен да некако пренесе своје 
мисли у речи, — прво прецртавање где се већ изгуби у цртежу, 
па онда други мора најпре да прими у речима, да разуме својим 
речима, па онда опет из својих речи да претвори у мисли, у 
саставни део себе. 

Колико се при мењањима изгуби, измени и изопачи! Како 
је околишан пут!.. 

Нека, ствар не буде ни лепо ни тачно речена, само нека 
изазове осећање или мисао коју треба, која се хтела. 

Можда ће „читање“ бити са још компликованијим при- 
зивним средствима а даваће брже и делотворније резултате. 
Можда ће се све уметности умешати ту да се што брже изведе 
тачно одговарајућа представа, мислени гест. 

Најбоље време губи се у читању књига, а то су највише 
само биографије, грађе за биографију, које смо већ сити. Кад 
људи буду умели мислити и саопштавати своје мисли биографски, 
детаљ ће се моћи уклонити, сад се не може издвојити као до 
скора светлост од топлоте. 

54. Уметност је издвајање лепог из његових једињења са 
ружним. 

А и кад бисмо знали шта је лепо, немамо тако савршен апа- 
рат за испитивање (укус), да би смо видели је ли добро издвојено 
и да ли је руда заиста у доброј мери бар богата минералом. 

55. Христос није био анархиста. 

Никад он није био инспирисан духом рушилачке утопије. 
Он није нових облика створилац. Он није хтео да уништи уре- 
ђења, он није рушио ред који постоји. Ревњиви присталица 
хиерархије он је није хтео рушити, него је само дошао да 
дели правду, баш зато што ју је (хиерархију) хтео очувати, он 
је недостојне понижавао а достојне не узвишавао. 

Али је делио на достојне и недостојне, као и до њега. 

Он је видео недостојност њених високих баштиника, и, 
да би је одржао, метнуо је боље чуваре на њене врхове, 
достојне. 

Што је било горе ставио је доле, што је доле било, уздигао 
је. Али установу није мењао, он је мењао људе, занимања на 
положајима. Положаје је оставио. 

За неког далеког посматрача све би дошло као нека мала 
домаћа револуција, Рајазтеуојшоп. Зграда се није заљуљала, 
јер је нико није дирао, него се намештај друкчије распоредио 
по собама. 

Он није напао хиерархију саму по себи него, као Виктор 
Иго, он је чинио смотру како су по њој распоређени људи и 
премештао према својим утисцима (о њиховој вредности). 

Он је ненадни судија, он је ревизор (тако и каже јеванђеље: 
не зна се кад ће судија доћи, треба га чекати у сваком тренутку).: 

Он се бави само поделом унутрашњом ствари, он није 
уметник који ствара ново него чиновник који тумачи оно што 
хоће закон и контролише исправност нижих чиновника. 

Реформа Христова је велики размештај чиновника, он није 
мењао оно што су други утописти (Христос је утописта — чи- 
новник) тражили и хтели, оно што је чинило да су се достојни 
на положају брзо у недостојне претварали, што је чинило по- 
требним потребу вечите контроле и свакочасовних премештаја 
— није мењао шематизам, институцију, устројство само. 

Да ли је тај размештај био добарг То је ствар била укуса, 
романтичког укуса. 

Овај владар који је задржао установе свога претходника 
чинове свога претходника, а изменио само нешто мало цере- 
монијал, није био револуционар, није био анархиста. 

56. (Хамлет). Хамлет: Прави се важан. Само, док се други 
воле да праве важни пред другима (узимање на се каботенских 
поза пред некаквом публиком, он се прави важан пред са- 
мим собом. 

Њему много импонује што се нашао у таквом положају 
да може да импонује другима. Он је млад. 

Он сувише воли да се сматра јунаком, да би био јунак; 
он се воли сувише као такав да би могао простим фактом, уби- 
ством да сврши. Он има фантазије па се не може да реши на 
такав свршетак и у опште на свршетак. 

„Па шта даљег“ Сваки дану мислима убија, испија се 
сваки дан својом величином, и опија се сваки дан својом сла- 
бошћу садашњом, од које ће тако јако и рељефно одскочити 
будућа снага. 


Август, 1910, Шабац. 
Станнслав Винавер. 


] Хришћанска карактерна црта — бојазан од страшног суда, бојазан 
од изненадне пропасти света, неприпремљеног. Хамлетово оклевања да убије 
краља при молитви, „песпремног хоћу, у греху“. 

(НАСТАВАК) 


Кад смо овако летимички прегледали извор сила, прећи- 
ћемо сад на одређивање праваца дејствовања њиховог. 

Узрок смо, обично, за социјалне појаве звали силом, узели 
смо исту дефиницију која вреди и за физичке силе. Ако у место 
силе узмемо кретање, које је изазвано силом, онда се извесно 
социјално кретање, промена створена на једноме месту, грана 
у свим правцима, аналого простирању материјалних кретања 
у разним физичким: мерљивим и немерљивим (импондерабил- 
ним) срединама. Таласасто кретање у ваздуху је продукат пер- 
турбација услед еластичних сила међу честицама ваздуха. Олично 
овом последњем, извесно се социјално кретање, произведено ма 
где и ма каквим од горњих извора, шири у разним правцима, 
али је увек продукат, услед пертурбација, извесних социјалних 
сила међу елементима социјалним. Што се правца социјалних 
сила тиче, ту морамо бити доста прибрани, да у једном соци- 
јалном процесу и промени нађемо начина за одредбу правца 
социјалних сила, са извора на елементе, који социјалну средину 
усталасану чине. 

Ако је социјална сила економске природе, онда је правац 
дејствовања њеног одмах јасан. Размена добара, промет, по- 
трошња, продукција, репартиција, врше се између две јединке, 
или две средине. Смисао је позитиван или негативан јасан, 
ако се горњим силама додају изрази: давање и одузимање, ако 
се за репартицију, производњу, промет, води рачуна о позитив- 
ним и негативним вредностима, онда је правац силе детер- 
минисан. 

Полазећи од начина за одредбу правца сила економских 

можемо наћи правце и макаквих других сила социјалних. 
Ради овога ваља наћи где ву изазвате промене код социјалних 
појава и ово, доведено у везу са извором сила, даје правац њен. 
Промене у једноме смислу прогресивном дају једно обележје за 
правац а промене у смислу супротном друге елементе за пот- 
потпуну детерминацију сила. Ако имамо случај за тражење 
правца силе психичке, онда треба пратити промене, које та 
пвихичка сила производи и то доведено у везу са извором 
силе даје могућност да се правац нађе. 

Но као што је за кретања физичка у срединама важно 
наћи особине самих пертурбација и промена у срединама, не 
водећи рачуна о диспаратним правцима, разних темпорарних 
узрока сила — променама, тако је и за социјалне процесе и 
промене социјално кретање важније од изучавања праваца со- 
цијалних узрока — сила. 

Нападне тачке су социјалних сила елементи из којих се 
социјална средина састоји. Оно, што се мења и менама својим 
одређује особине социјалне средине, јесу индивидуе у друштву, 
народу, раси, историјским догађајима; и како промене на овим 
индивидуама долазе од утицаја разних социјалних сила, то су 
нападне тачке социјалних сила индивидуе. Нападне тачке со- 
цијалних сила могу бити и колективне јединице, склопљене из 
елемената. социјалних. Промене се могу дешавати у материјал- 
ној, моралној и интелектуалној култури једнога народа, и ако 
је та промена резултат делимичних, елементарних промена, могу 
се за нападне тачке узети појаве колективне: карактер, рели- 
гиозно осећање, етничке особине, материјална култура читавог 
народа, расе, племена и другога, што се у променама пратити 
може. Но, као што се за физичке појаве губе, како извори, тако 
правац и нападне тачке елементарних узрока промена, и преко 
особина кретања маса, средина проучавају промене и налазе 
њихови узроци, тако је ово исто важно и још значајније за 
социјалне појаве. Код социјалних процеса боље је прећи преко 
силе, њеног правца и нападне тачке, па у променама процеса 
тражити количине потребне и да се појав проучи и да се 


нађе његова каузална веза са свим осталим појавима, који се 


са њим мењају. 

Ако оставимо узроке промена, онда се и покрети соци- 
јални као и физички могу поделити на покрете у срединама, 
пондерабалним и инпондерабалним. 

Под речју импондеребилија разумеју се у физици појаве, 
које се тумаче силама физичким: молекуларним и атомским, 
чије су готово све манифестације: светлосне, електро-магнетске, 
"топлотне, акустичке и друге. Назив је дошао за појаве немер- 
_љиве (не тешке) материје и етерске, средине по све хипотичке, 
која. за данас доста добро служи за тумачење многих мерљи- 
вих појава. 

Аналого горњим појавама и силама имподерабалним често 
се, како у физиологији, тако и социологији, овакве силе и уз- 
роци узимају, као повод за тумачење многих појава, видљивих 
и чулно импресивних. Свет бактерија, које својим множењем, 
„животом и смрћу проузрокују многе промене физиолоше у ор- 
ганизмима, назвао би се покретима у импондеребилним среди- 
нама. Јавно мњење у социјалној средини, утицај васпитања, 
просвећености опште на кретање социјалних маса; упућивање 
народа ка извесним идеалима, загревање гомиле говорима, иде- 
јама, потребама, или кретање истих ма каквим индивидуалчим 
или колективним узроцима, у разним правцима, што изазивље 
делимичне, темпорерне пертурбације, —- ефекти су узрока у импо- 
дерабилним срединама. Није данас ретко чути од соцполога и 
историка да овакве силе и појаве постоје и да оне имају го- 
тово пресудни значај за процесе и мене социјалне, онако исто, 
као што на догађаје утичу велике, мерљиве и снажне силе: 
економске, ратови, инвазије културне и друго. Велики узроци 
промена су резултанте малих узрока, они су скуп импуласа 
малих, невидљивих, немерљивих, који стално дејствују, кад се 
промене опажају и не виде се одвојено у социјалним срединама. 

Дипломатско предвиђање догађаја, — онај метод рада, којим 
се обична званична дипломација, у тако звано доба мира и нор- 
малних односа међу државама, служи — обично негира утицаје 
импондерабалија, што се обично свети њиховој вештини. Велики 
творци уједињења народних, јачања култура у извесним соци- 
јалним срединама, одржања реномеа и извојевања успеха своме 
народу п племену, не само да нису негирали значаје ових ма- 
лених импуласа, већ су водили рачуна о свему, што чини јачину 
воље, карактера и снаге народа у чију су корист радили. Ри- 
шеље, Мазарен, Бизмарк, Кавур, Александар Велики, Наполеон, 
Цезар и други инетинктивно су водили рачуна о психичким 
и физичким особинама народа и средина, које су преобража- 
вали, водили успеху и са којим су осигурали победама и своју 

славу и просперитет народа у разним периодама. Рад једнога. 
Метерника, који је негирао значај народних права, који је ми- 
слио да се дедукцијом из принципа легимитета може да спрече 
напори Србије, Грчке и Румуније у почетку Х]Х-ог века за 
њихово ослобођење, само је ретардирао привремено процесе 
уједињавања; али су импондерибални узроци били јачи од ње- 
гове вештине и тријумф је био на страни оних, који су делали 
у смислу новога духа и доба. Није много прошло времена од 
његове смрти, а света је алијанција банкротирала, и уставне су 
монархије поникле из револуција, проузрокованих импондери- 
балијама, тако да данас европски монарси, само се по имену 
разликују од председника република. Сама воља монарха није 
данас довољна да крене народе у ратове, за то треба да има. 
разлога и морала, што оцењује јавно мњење и одобрава без 
мало и плебисцит народни. Ако се што обратно деси јавном 
моралу и општим интересима, обично се свети, не само народу, 
који се у лудо натерује на авантуре, већ и онима, који га на. 
то наводе. 


П 


Да се каква промена збуде морају се савладати спољним 
узроком ефекти сила инерције; ово вреди за прелаз из миро- 
вања у кретање и из кретања у мировање. У овим се особи- 
нама оцртава принцип инерције у физичких појава, а у истој 
је особини садржана и дефиниција сила. 

Има у физици сила које су ту, па се ма каквим узроком 
десила промена, таква је гравитација, кохезија, афинитет и 
оне су опште, од њиховог дејства се никаква промена не изу- 
зима. Све промене изазване, ма каквим узроком, резултати су 
дејствовања нових узрока, сила, за мењање створеног стања 
услед сталних сила: гравитације, афинитета, кохезије — сила, 
које можемо назвати силама инерције, стога што оне перманенто 
дејствују и јављају се при ма каквој промени. 

Узроци социјалних појава, који долазе од физичких сре- 
дина, у којој се појаве дешавају, од особина раса (етничке силе), 
које суделује у појавима и променама, од традиција и прошло- 
сти историјске народа, типа су сила инерције. Да се каква 
промена, услед каквих узрока, деси у социјалној средини, отпор 
се мора савладати, који долази од тих сила инерција, и кад 
се то збуде, промене се могу десити и појави збити. Извесна 

социјална идеја, на пример религиозна, да може продрети у 
масу, извесне слојеве друштвене, мора прво савладати отпор 
од постојећих заблуда, традиције, веровања, која већ постоје. 
Ако је отпор од затеченог стања велики, да се на пример ути- 
цајем идеје религиозне са стране не може отпор да савлада, 
онда се аналого случајевима физичким, кад се отпор не може 
савладати, не може ново стање засновати, не може кретање 
социјално да изазове и никаквих видљивих промена и про- 
цеса нема. 

Европске научне идеје, естетичке, етичке, у опште кул- 
турне не могу имати никаква дејства на промене нивоа инте- 
лектуалних афричких племена; и док у народа европских по- 
менуте идеје лако изазивају промене и покрете, дотле је услед 
несеавладаног отпора у срединама црначким, ефекат културних 
идеја европских нула. Овакво је стање бивало у историји умног 
развића народа, кад су контакти и судари долазили између 
две разне етничке средине, неједнаких културних нивоа, не- 
једнаке развијености друштвене. 

Ово што вреди за отпоре чисто психичких сила инерција 
вреди и за силе социјалне, типа физичке природе, за узроке 
економских процеса. Размена добара, продукција и репартиција, 
као појаве изазване законом понуде и тражње неједнаке су 
по облику и јачини према месту где се збивају и срединама 
између којих се појави развијају. 

Принцип акције и реакције, чија суштина лежи у особи- 
нама силе инерције и у појавама сила активних и сила реак- 
ције, има своје потпуно дејство за социјалне појаве. 

Не може се ништа активно створити у друштву, нити се 
какав догађај десити у позитивном смислу, да се еквивалентне 
појаве реакционе или негативне не нађу, које одговарају по- 
менутим појавама. 

Ако се посматра физичко напредовање социјалних слојева, 
оно бива на рачун околине (физичких средина) и социјалног 
напретка техничког. Сваки напредак технике, као активна, по- 
зитивна сила реагује на процесе еквивалентне, који су обеле- 
жени променама у мишљењу, схватању и осећању или права, 
или дужности, или се дејство напретка ове технике потроши 
на сузбијање затеченог стања продукције економске, која се 
опире заснивању новог поретка. Идејама научним као активним 
силама противе се традиције, заблуде, затечено стање метода 

и истина ; и за стварање новог, униформног, стационарног стања. 
новог, мора се еквилибар постићи између идеја нових, као ак- 
тивних, позитивних сила и затеченог стања, као негативних. 
сила, сила инерције, — отпорних сила. 

Прошлост је од јаког утицаја на стварање нових стаци- 
онарних стања, па била она у творевинама људским, или се 
прошлост састојала у траговима наших органа пи организама, 
који продукују, као извор какав, елементарне импулсе за про- 
мене социјалне. У првом се случају силе из прошлости, као 
извори за отпорне силе, односе на појаве зване консервативним, 
на оно, што се зове респектовање прошлости и традиције, ау 
другом су случају те силе физиолошке назване наслеђем и 
атавизмом. Да какав узрок изазове промене физичке, или ма. 
каккве социјалне, у првом случају за наш организам ваља са- 
владати утицаје наслеђа, атавизма, а за промене социјалне 
утицаје консерватизма социјалног. 

Моралне силе инерције по јачини се разликују од интелек- 
туалних. Отпор је првих несразмерно јачи од последњих сила. 
Моралне су промене и слабије и спорије од интелектуалних, 
услед неједнаких јачина самих ових сила. Карактер је по себи, 
као појав, стабилније стање но интелектуална развијеност људ- 
ска. Ако се посматрају све промене елемената, који собом чине 
карактер, ако се прати нијансирање воље, темперамента, емоци- 
оних покрета у човеку и разним фазама извесних раса, ако 
се посматрају етничке особине народа у погледу карактера, — 
слаба се јачина ритма може да забележи у великим размацима 
времена. Ово последње није случај са скупом појмова наших 
о природи, са нашим сазнањем околине, нас и друштва. 

Појмови се наши мењају о свету, као што су и методи 
нашег налажења истина променљиви. Сазнање наше света данас 
није какво је јуче било, а у многоме се разликује од сазнања 
изнетог у Библији, Илијади, Одисеји, Нибелунзима, Лукрецију, 
Елеаћанима и другима, који су истраживали узроке појавама. 
Сазнање наше, како данас, тако и у прошлости, има безброј 
заблуда, које аналого ма каквој правој истини, дејствују као 
силе. Ми немамо никада довољно критеријума да за извесну 
истину кажемо, да ће вечно као таква остати, и према томе за- 
блуде или праве истине, као извори сила за промене, имају 
исто значење у погледу нашег схватања тих сила, као мате- 
матичких, физичких количина. 

Науци Сократовој смета верски консерватизам Атике. Про- 
тиву се Аристотела диже јавно мнење атинско, јер погледима 
својим уноси забуну у ред мисли о друштвеном поретку. Хри- 
шћанству се противи државна религија римска ; реформи се хри- 
шћанској противи Библија; ренесанс се наука дуго не јавља 
због отпора од Аристотеловог учења. Ламарк се не види због Ки- 
вијера, а противу Ламарка и Дарвина устаје ортодоксија рели- 
гиовна и научна ХЛ Х-ог века, као што је та иста сила инерције 
некада отправила на гломачу Бруна и Хуса, у затвор Галилеја, 
екскомуницирала Коперника. Ниједно велико дело није нашло 
одзива у времену кад је поникло, нити у народу, из чије је 
средине творац његов био. Данте, Шекспир, Молијер, Софокле 
нису доживели триумф својих творевина, њима је сметња била 
консерватизам идеала времена, кад су они живели, као што су 
они, у један пут упућеном човечанству на респект њихових творе- 
вина, створили отпорну средину, која је реметила импулсе ве- 
ликих потоњих дела и продуката људске мисли. 

У ретардацијама, услед сила инерције, леже услови про- 
греса. Ова ретердација нема ничега сличног са реакционим 
силама, са реакцијом социјалном, која враћа прогрес у ретро- 
градном смислу. Силе инерције само за извесно време заустав- 
љају кретање услед нових узрока пертурбационих, и кретања која, 
настану, кад се отпори сила инерције савладају, увек представ- 
љају вишу етапу прогреса људске културе. Велике прошлости 
данашњих народа европских извори су такође сила инерције, 
енергије виталне, које поред отпорних ефеката, дају и импулсе 
прогреса. Извори живих сила у великим прошлостима, слични су 
изворима латентних сила, које не ретардирају културу, ако се 
на успоменама не успавају данашње генерације, већ је крећу 
напред. 

Садашње појаве за будуће биће извор отпорних сила, као 
што је прошлост за садашњост отпорна сила социјалних процеса. 
Садашњост, прошлост и будућност су наши појмови о нечему 
што се збивало, збива и збиваће се, као о нечему што нестаје 
привидно из домена појава, док у ствари у појавама, које се 
данас пред нама нижу, има трагова прошлости и почетка уз- 
рока оних промена, које ће доћи. Извори сила за процесе со- 
цијалне у етничким срединама данашње Европе имају порекло, 
како у свима изумрлим типовима раса и народа, из кога је 
данашњи етички тип поникао, тако и у свима културама неста- 

лим, које су сиперпозицијама и укрштањем, преко прошлих 
догађаја и промена, дале данашњу средину етничку, из које, 
као неког извора, потичу импулси промена социјалних. Нова 
каква мисао, која се данас рађа и чије ће се дејство тек осе- 
тити у покољењима, кад за то буду повољне средине, није по- 
никла, без узрока и особина из данашњих средина, које већу 
себи носе трагове далеке прошлости. Мисао се рађа, развија 
и привидно нестаје, као и организам, и као што организам не 
може постати без заметка у коме су трагови прошлих векова, 
тако и мисао не постаје без импуласа и утицаја прошлости, 
који се јављају или непосредно додиром са садашњом околином, 
или је пак појава мисли данас, једна њена само еволуциона 
фаза, а почетак јој је негде у прошлости. 


Ш 


Силе су физичке по себи несхватљиве и неразумљиве, оне 
се проучавају по дејству својем. Дејство се њихово код обич- 
них, материјалних физичких кретања детерминира количинама: 
масом, (материјом) убрзањем и временом. Могу бити и друге ко- 
личине које одређују ефекте дејствовања физичких сила: тем- 
пература, притисак, запремина и др., али се све сложене коли- 
чине своде на количине: просторне, времене и масе (материје). 
Социјалне силе су, аналого физичким, несхватљиве. Њихови су 
извори многобројни а природа извора не служи за сазнање 
особина тих сила, колико томе доприносе промене, са својим 
особинама, које су изазвате тим силама. Идеје су ствар по себи 
нематеријална, и нејасна, као и силе, али су промене произве- 
дене идејама чулно схватљиве, мерљиве и материјалног дејство- 
вања, и по особинама промена, изазваних идејама, изучавамо 
природу самих идеја. Идеја као сила има своју јачину, правац 
и нападну тачку. Смисао јачина је разумљив. Идеје какве, на- 
учне, моралне, економско-административне, разликују се по ја- 
чини међу собом и опште идеје (1абез [огсев — по Кошее-у) 
одскачу над обичним идејама, које свакодневно проузрокују 
мале пертурбације међу појавама социјалним, које гину и губе 
се тренутно, као што су постале. Велики историјски догађаји: 
реформација, ренесанс, претапање некултурних племена у кул- 
тури античкој: грчко-римској, појаве су, које особинама фаза, 
кроз које су горњи догађаји пролазили, сведоче о јачини идеја, 
које су импулсирале те догађаје. Нападне тачке идеја су како 


ТУМАЧЕЊЕ физичких И СОЦИЈАЛНИХ ПОЈАВА 233 


кад, према томе да ли су јаке или слабе биле, биле обичне 
индивидуе или већи комплекси: народи, племена, расе и друго. 
Правци су идеја обележени природом дејствовања, напредним 
или назадним утицајем. Утицај Рима на Грчку је у култури 
био у једноме правцу; Грчке на Рим у другом. Ако се први 
обележи позитивним правцем, негативан је правац утицај ме- 
шавине варвара са Римом на грчку културу. 

Идеје су разумљиве преко промена, чисто физичке при- 
роде, које изазивају. Нема случаја да се дејство ма какве идеје, 
на крај крајева није завршило каквим конфликтом чисто ма- 
теријалним. Хришћанство, појава изазвана идејама: философ- 
ским, моралним и социјалним узроцима економске природе, при- 
редила је човечанству крваве покрете, промене и процесе, од 
постанка па све до најновијих дана. Ни једна се конверзија 
религиозна, која је с једне стране потицала из убеђења да се 
ново стање створи, а с друге се јављао отпор да се старо стање 
сачува, није свршила без ратова и жртава, што су покрети мате- 
ријални, и ако су идејама изазвати, 

Количине, карактеристичне за социјалне појаве, аналоге су 
сложеним параметрима за детерминирање физичких стања, али 
који су и какви су, не може се општим дефиницијама да одреде. 
Како се више у овој расправи заустављамо на енергетичким 
количинама, као што су рад, енергија, капитал, то ћемо доцније 
понова доћи на ово питање. 

И ако је налажење мерила тешко за социјалне силе, ми 
при квалитативном посматрању појава уочавамо јасно и кван- 
титативне разлике, преко карактеристичних елемената за из- 
весну појаву и из тога закључујемо на неједнаке јачине самих 
физичких сила. У појавама које проматрамо обично видимо ути- 
цаје не једних и не одвојених, усамљених импуласа, већ ре- 
зултате дејствовања ·разноврсних сила по особинама и по ја- 
чинама. Сваки је појав резултанта разних сила, и ми се о томе 
уверавамо више посматрањем, но експерименталним опжањем. 
Паралелограм и паралелопид сила вреде и за социјалне силе, 
али како је експериментисање у обиму, у коме је примењено за 
физичке појаве, за сада искључено за социјалне појаве, то по 
индиректним појавама закључујемо на дејства по горњим прин- 
ципима — по експериментисању, које се збива само по себи, на 
основу појава, које су се збивале и данас се дешавају, Постојеће 

нам појаве дају одговора и за постојање јачина социјалних 
сила и за њихово спрезање по законима механике. 

Примера ради узећу карактер као појаву. Да се испитају ути- 
цаји особина етничких на карактер, ваља узети оне појаве соци- 
јалне, које су најмање изложене утицају мешања са стране. Такве 
две појаве типске имамо у два народа: јеврејског и англосаксон- 
ског. Код првога је религија, код другога географски положај 
био бедем, који је у току векова спречавао стране утицаје и 
код ова два народа могу се јасно у карактеру проучити ути- 
цаји чисто етничких узрока променама. Ако се хоће пак карак- 
тер, изолован као појава, да проучава под утицајем нарочитих 
сила, онда га ваља проучавати у сталежима, редовима, који 
су прилично дуго векова били изоловани од мешања са стра- 
ним елементима неједнаких, нижих културних нивоа, и у ка- 
рактеру представника аристокрације, могу се наћи особине које 
су продукат те социјалне селекције, наћи трагови дегенерисања 
услед не притицања свежих и здравих сокова, и одредити ја- 
чина воље, особине темперамента под јаким утицајем прошло- 
сти и традиције. 

Ако се пак узме да проучава карактер народа, који је 
резултат многих потреса у прошлости и незгода у садашњости, 
онда у особинама његовим имамо оно, што се у механици зове 
резултанта дејства многих, малих импуласа. Карактер народа на 
Балкану носи у себи особине, како несталих аутохтоних раса, тако 
и свих оних народа, који су у разним најездама овде боравили. 
Одважност, издржљивост, индиферентност, лакомисленост, пот- 
цењивање самога себе, мржња, љубав и друге карактерне 0с0- 
бине етничке балканских народа, носе обележје ових раса, из 
којих је данашњи тип постао и оних јачина њихових, према 
томе, колико су дуго и колико интензивно оне дејствовале у 
процесима прошлости, кад се је формирао данашњи тип. 

При формирању типова етничких има сила, које се допу- 
њују и њима противних. На Балкану при стварању данашњега 
типа су у једноме смислу дејствовале етничке силе, од утицаја: 
Пелазга, Јелина, Трачана, Илираца, Келта, Гота и Словена а у 
супротном, од: Авара, Татара, Турака, Бугара јер су дијаме- 
метралне особине расне биле међу поменутим групама народа. 
Што се кулуре тиче, уништавање и примање затечене, није та 
кође било једнако, јер је и асимплациона моћ била неједнака, 

што се види удтраговима традиција, усмене књижевности и је- 
зику данашњих народа балканских према ишчезлим. 

Примери историјски, испитивања особина народа и раса, 
догађаји садашњи — све су појаве на којима се експериментално 
има да врши испитивање социјалних сила и да проналазе ана- 
логије, са механичким процесима, како би се на основу прин- 
ципа физизичко-механичких засновало наше тумачење социјал- 
них појава. На крају да поменем да је данас готово опште 
признати истина: да су закони равнотеже психичких кретања 
исти са законима равнотеже кретања физичких (1/еуојшопшзте 
дев 1ф1ее5 Тогсез А. Кош ее), да се ово преноси и на све могуће 
појаве социјалне, и да се јединство међу појавама физичко-со- 
цијалним базира на заједничким узроцима појава и развијању 
процеса по општим законима механичким. 

За мерила јачине фактора интензитета морају се узимати 
творевине индивидуалне или колективне, ради чега се и зау- 
ставља историја културна на творевинама људи и народа. Мак- 
симални прогреси, до којих је људска мисао отишла оцртаће се 
у типовима: Платона, Аристотела, Леонарда да Винчиа, Њутна 
и лицима њима сличним. Вештина ће људска потражити нај- 
више етапа у творевинама архитектонским, скулпторским, сли- 
карским и у делима: Софокла, Виргила, Дантеа, Сервантеса, 
Рабелеа, Молијера, Шекспира, Гетеа и других, или у твореви- 
нама колективним : Илијади, Одисеји, епосима народним, Библији 
и сличним делима, у којима се кроз душу и срце појединих људи, 
народа и времена одсликала природа и сазнање наше о њој. 
Хумор, сатира, реализам, мистицизам, идеализам и све друге 
нијансе, којима је исказано наше схватање и осећање спољнега 
света и утицаја његовог на човека, јесу елементи из којих се 
сазнати може јачина оних фактора, којима се детерминира 
енергија интелектуална, естетичка, физичка, у опште културна 
извесних средина социјалних у којима су поникле горње тво- 
ревине, и оних средина, које су утицајем припомогле постанак 
горњих појава. 

Из садањих историјских догађаја немогуће је наћи ни 
путове, ни јачине трансформисања енергије историјско-социјалне, 
нисмо у стању узвисити се над тренутним, безначајним импул- 
стима који ремете равнотежна стања и стварају пертурбације 
социјалне. Кад векови прођу, историк који за нама дође, у ономе, 
што му анали историјски сачувају помена о прошлости, неће 

видети трагове сујете, амбиције, пожуде, лакомости, ситних ра- 
чуна појединаца, народа, доба, раса и племена. Историк ће 
будућности имати пред собом обележја великих момената бораба, 
које се водиле између разних социјалних средина, мотивиса- 
них разлозима: економским, моралним, етичким, — физичким, и 
психичким узроцима. Из тога материјала ће се моћи да оцене 
форме у којима се јављала енергија друштвена, моћиће се да 
види њена јачина и фазе кроз које су процеси пролазили. 

Ако историк пређе преко свих детаља историјских догађаја, 
који су се збивали на обалама Средоземног Мора, од постанка и 
нестанка старих цивилизација асирских, вавилонских и мисирских 
и оснивање држава античких: Грчке и Рима, до данашњих облика, 
социјалних — европских држава и у догађајима прошлим по- 
тражи разлоге за, објашњење извесних садањих појава, — ако се 
стави на гледиште борбе расне у најширем обиму, онда ће, што 
се форама курбе борбене тиче, моћи ове одредбе прошлих ма- 
нифестација историјских да да. Раса семитска је отпочела кул- 
туру у Египту и у себе је инвазије асимилирала, док засића- 
ност није у данима Грка и Рима прешла преко типских форама, 
египћанске културе и њу сменила и у језику и обичајима одли- 
кама аријске културе, која је у прогресу Грчке и Рима прве 
своје триумфе славила. Удар Персије је поломио не само само- 
сталност семитских држава, но је у један мах претио учвршћењу 
и опстанку културе античке, и на Маратону п Термопилима био 
се бој између два аријска племена и победа је била, у интересу 
човечанства, на страни узвишенијег, моралнијег, духовитијег 
и енергичнијег племена. Екепанзија јелинска под Александром 
је на Истоку одржала победу над културом азијском и семит- 
ском, док је истога момента Рим у борби са племенима неариј- 
ским на полуострву, а доцније са Картагом водио крваве битке 
о супремацији расној, и по принципу великом о одржању фела 
у борби за опстанак, сачувао је данашњој Европи основе, на ко- 
јима се дигла и развила данашња култура. 

Велика расна борба се распламтила у средњем веку за 
време крсташких ратова и она се продужила у сузбијање ото- 
манске најезде заједнички од свих хришћанских народа. Ката- 
лонска поља, Поатије, Лепанта, Беч, Шипка, Варварин, Наварин и 
друга места само су нијанси таласа, који обележава ову вековну 
борбу између две по све антагонистичке расе, које се боре за су- 
прематијом над светом. Оличне се борбе воде међу народима исте 

расе. И ту има карактеристичких момената за обележје поку- 
шаја за доминацијом једних над другима, само је све ово спо- 
редније и губи се у низовима, чији се размаци посматрају у 
већим интервалима времена. 

Ако са горње дескрипције догађаја, што нам даје прве 
елементе за морфолошке особине социјалне енергије и њено кру- 
жење, пређемо на домен посматрања догађаја, одакле се може 
доћи до сазнања јачина, коефицијената интензитета и екстензи- 
тета, онда су и ту важна открића за механистичко тумачење. 
Масе које се сударају, како међу народима истог племена, тако 
и судари мећу племенима и народима разних раса, све су веће, 
што се даље одмичемо од првих момената историјских. Велике 
масе фабулозне азијских држава биле су слабо кретљиве, њи- 
хов је фактор интензитета био слаб и оне су се раврушиле под 
ударцима мањих маса, уређених добро војнички и админстра- 
тивно. Масе за сударе античко-грчке су несразмерно мање од 
маса азијских држава. Удар Рима за супремацију у Италији у 
почетку и покушај освајања био је са добро уређеним легио- 
ном, са малим масама и те се масе, упоредо са јачином, са сво- 
јим фактором интензитета сразмерно дижу, да на Каталонским 
пољима сруше удар Атиле, који је несразмерно много света 
дигао, да сруши културу аријску. Бојеви и походи Наполеонови 
и по маси и по јачини фактора интензитета превазилазе све 
ударе Цезара, Ханибала, Александра и друге раније. Ратови од 
пре 30 и мање година показују да се и веће масе стављају у 
покрет и да су фактори интезитета јачи, јер је култура модер- 
нија напреднија, а са њом и администрација државна и војна. 

Мерење је, као што рекох, количина, што одређују соци- 
јалне појаве скопчано са тешкоћама, које су. сличне оним, са 
којима се у физичким појавама еретамо, са том разликом, што 
у последњих појава проучавамо промене на основу вештачког 
експериментисања, док се код социјалних појава промене прате 
природним експериментисањем. За мерење можемо видан при- 
мер имати. 

Код музичких, оптичких творевина, можемо на материјал- 
ним објектима: нотама, фотографијама, кинематографским еним- 
цима, пратити промене феномена у менама квалитативним и 
квантитивним елемената, који одређују појаву. Висине тонова 
јачине, таласање ваздуха проузроковано пертурбацијама, чији 
је извор у осећајима музичара — све се оцртава графички у но- 

тама или убодима фонографских плочица. На основу тога 
је и могућа репродукција и понављање појава, које су оста- 
виле трагове директне или индиректне свог постојања. Код 
поменутих појава су не само могућа, већ и извршена мерења 
аутоматским начином, какав је случај код фонографских, ки- 
нематографских и оптичких снимака, или свесно је уписана 
мелодија, симфонија, песма, опера, преко нарочито за то из- 
мишљених знакова, али тако да се из те графике, могу читати 
како јачине, тако исто правци и нападне тачке сила, које су 
промене изазвале. Код ових појава се из забележене промене 
материјалних кретања у ваздушним или етерским срединама 
посредно могу да читају узроци: по јачини и правцу деј- 
ствовања. 


М 


Како нам материјална кретања својим особинама пружају 
могућност за сазнавање особина узрока, сила тих промена, тако 
исто у социјалних појава, полазне су етапе те промене, за 
проучавање природе њихових узрока — сила социјалних. 

Енергетичка основна једначина у топлотним појавама са- 
држи ове три количине: рад, енергију и топлоту. За ма какве 
друге појаве оно што се мења у енергетичкој једначини јесте 
енергија, и према томе где појаве проучавамо, ваља наћи из- 
раза за енергију: електричну, светлосну, хемијску, виталну, пси- 
хичку и социјалну. Социјалном ћемо енергијом назвати ону 
количину из енергетичке социјалне једначине, која даје обе- 
лежје за промену, појаву социјалну, услед унетих с поља уз- 
рока: радом и капиталом у исту средину. Како су социјалне по- 
јаве разноврсне: економске, моралне, психичке, етничке и друге, 
то ћемо енергију, односила се она на промене особина соци- 
јалних појавама, у ком од горе побројаних праваца, звати, код 
процеса и промена социјалних, социјалном, па била ма која од 
типова горњих. 

Кад се извесна запремина физичка, која се налази под 
извесним притиском, загреје, онда се њена енергетичка моћ 
промени и погодбе да се из ње рад добије мењају се. Енергија 
те запремине зависи од рада и топлоте, који утичу на њен обим. 
Ово је исто случај код ма какве запремине социјалне. Ако се 
тиче појаве, моћи продуктивне какве социјалне средине, њене 
економске енергије, она је у зависности од унетог рада у исту 


ТУМАЧЕЊЕ физичких И СОЦИЈАЛНИХ ПОЈАВА 239 


средину и капитала: мобилног или имобилног, који се у њу 
унесе. Променом стања економске онергије, придодатим радом и 
капиталом, мења се у првом реду економска енергија те средине, 
а та промена за тим стоји у вези са читавим низом, других за- 
висних појава економских. Овде капитал игра улогу топлоте у 
обичних физичких појава. Помињем само да су аналогије између 
топлоте и рада у физици по све идентични са аналогијама рада и 
капитала у појава економских, и да се та паралела сме узети за 
тумачење процеса п промена економских и за долажење до 
израза за економску енергију, у социјалној енергетичкој, основ- 
ној једначини. 

Ако хоћемо да дођемо до израза, до појава, који казују да 
постоји израз, на пр. за интелектуану, техничку енергију какве 
средине, треба да пратимо две промене исте средине, услед 
промена стања услед унетог рада и капитала интелектуалног 
у исту средину. Разлике у стању, које се могу на стотину на- 
чина да констатују, показују не само промене енергије те сре- 
дине, већ могу дати могућност и за њено мерење. Узећу овде 
пример за интелектуалну енергију извесне социјалне средине, 
која се из промена технике у тој средини може да изведе. 
Стање развића: занатског, индустријског, агрономског, у опште 
ма каквог економског, зависи од многих узрока иу једној сре- 
дини, где је постигнуто већ стационарно стање оно се извес- 
ним маркантним елементима може обележити. Нека су то ко- 
личине мерљиве, које статистика бележи: као што су промет 
израђених артикала, број занатлија и техничара, потрошња пред- 
мета, цене и вредности њихове и друго. Ако све ове количине, 
извесним операцијама сведемо на извесну карактеристичну ко- 
личину, физичке или гпстрактне рачунске вредности, онда се 
стање технике те средине, њена интелектуално - техничка моћ 
може обележити висином те количине, као што се температура 
мери степеном. На овај начин се може одредити психичка енер- 
гија и друге средине и тиме се наћи, која је вишег нивоа. 

Ако се у ма коју од горњих „средина унесе рад и капитал 
изражени у јединицама техничким, услед мешања поменуте сре- 
дине са каквом, где је ниво већи технички, па се процес разви- 
јања пусти извесно време да дејствује и после се код пробне 
средине изврши мерење стања њене техничке енергије, наћиће 
се да се је оно променило. Оно, што је карактеристично за од- 

редбу моћи техничке какве социјалне средине, од утицаја је, 
као параметар, на функцију којом се обележава дотична енергија. 

Слично се може поступити за налажење енергије: етичке, 
естетичке, етничке, потрошачке, продуктивне и друге. Свуда 
ваља наћи елементе, којима се може мерити средина социјална. 
у променама својим у правцу: етничком, естетичком, етничком, 
економском и т. д. и они су онда основи за израз социјалне 
енергије. Овде се поглавито задржавамо на изразу за социјалну 
енергију. Рад и капитал социјални потребују мање објашњења, 
јер су то по свесличне количине истим јединицама за физичке 
појаве. 

У физици се обично све силе своде на особине теже. Ово 
је у вези и са принципом акције и са особинама сила инерције. 
Јединице, којима се силе обележавају јесу тежина, килограм, 
и до тих се бројева долази директним или индиректним мере- 
њима. Рад, енергија топлотна и друге енергетичке јединице се 
мере килограмометрима. Могу и друге јединице бити употреб- 
љене за јачину сила и онога, што сила проузрокује: рад, то- 
плоту, енергију, као што су степени за топлоту, — али се у сва- 
коме случају енергетичке колнчине своде на калорије или ме- 
ханички рад. да рад, енергију, капитал и друге социјалне енер- 
гетичке количине то исто вреди. За случај код економских 
појава, где имамо елемената карактерстичних чисто материјалне 
природе није тешко доћи до физичких јединица за мерење по- 
менутих количина. За појаве социјалне типа психичког и психо- 
хизичког, може се само израчунавањем, индиректно, преко на- 
ђених променљивих, карактеристичних елемената да нађу фи- 
зичке јединице за њихов: рад, енергију, капитал и друго, што 
улази у основне социјално-енергетичке једначине, којима се 
промене и процеси тумаче. 

Раније сам поменуо, да код ових појава социјалних, где 
није могуће одмах приступити мерењима физичким, ваља наћи 
количине аналоге: брзинема, убрзањима и др., код механичких 
појава. Кад имамо при руци измерене количине типске, којима 
се промена може да обележи, ма у каквим јединицама: про- 
сторним, временима и масб, онда се лако склапају функције 
математичке за физичке и социјалне енергетичке количине. Ти 
параметри. до којих се за сада долази само статистиком и чије 
је мерење згодно за графичко представљање, основи су за ра- 
зумевање појава, као што су кружење: рада, енергије и капи- 

тала код социјалних појава. Ми обично данас за социјалне 
појаве имамо статистичке податке, бројеве и помођу њиховом 
можемо преко кураба и добити слику о менама социјалних по- 
јава и о њиховој јачини. Подаци о писмености, морталитету, 
криминалности, разводу бракова, ванбрачној деци, бескућницима 
и друго могу бити материјали да се нађу количине за функ- 
ције, којима се социјална енергија, рад, капитал и друго, да 
представити и квалитативно и квантитативно, и да се из тих 
података обележе не само тенденције кретања појава социјал- 
них већ и њихова јачина и трајање процеса и тих промена. 

Овде, где се у опште говори о основима социјалне меха- 
нике, не може се ни исцрпсти питање о разним мерењима. Про- 
грес све науке, нарочито физичких и лежи у откривеним на- 
чинима и методама за мерење оних количина, којима се силе 
могу обележити и промене проучити. У физичким смо наукама 
и данас далеко од тога, да смемо рећи да имамо каквих оп- 
штих метода, да лако можемо измерити промене какве појаве, 
и лако на основу измерених количина наћи њихову каузалност 
и из ње наћи могућност механички, енергетички да сагледамо 
у процесе физичке каквих нових појава. Кад је овако у нау- 
кама, чији су принципи неки, као статички, били још пре два- 
десет и више векова познати, онда је по све разумљиво, што 
су, у готово свих социјалних питања, методи мерења каракте- 
ристичних количина још далеко од оне тачности, коју наука 
тражи. 

Ми смо из промена, које су лако схватљиве, које се могу 
пратити, код социјалних појава, наговестили само на постојање 
извесних количина аналогих са онима, на које се наслања 
основна једначина о одржању енергије, чије је ошште важење 
неоспорно. Из овога пак, до момента, кад ћемо моћи за сваки 
случај из домена социјалних појара казати колико јединица 
носи која социјална количина, проћиће доста времена. Ми смо 
још за данас у фази дискриптивној, у фази где се на аналогијама 
физичких и социјалних појава, у тенденцији кретања промена 
и процеса социјалних, хоће не само да задржи тумачење по- 
јава социјалних, већ да се са те етапа сиђе у механику социјалну, 
за коју по свему, што се да уочити код појава и промена со- 
цијалних, морају вредити сви закони обичне механике физичких 
појава. Општа механика се обично разликује само измењеним 
називима за количине динамичких једначина, услед квалита- 

тивног разликовања равних материјалних појава: физичких и 
социјалних. 


у 


Динамичке се једначине, како обичне тако и опште ме- 
ханике, простом трансформацијом могу свести на односе, склоп- 
љене из количина лако мерљивих. Ово последње је поглавито, 
са гледишта енергетике важно, која силе смењује ефектима, 
њиховим: радом, енергијом, топлотом ит.д. На овај начин од 
носи добивени из диференцијалних једначина доводе то теорема: 
о пројекцији количине кретања, о моментима количине кретања, 
принципу површина и теореме о живој сили. Под извесним по- 
годбама, кад су узроци промена, силе, нарочите функције про: 
менљивих (координата), и ове горње теореме могу бити јед- 
наке константама, или функцијама обичним, периодичким и не- 
периодичким прапроменљиве времена. Многе од ових теорема, 
пре но што су општи закони механике, нарочито динамике, били 
познати, откривене су опажањем за простије случајеве кретања. 
Међу оваким емпиричким законима, садржаним у теоремама 
механичким, помињем овде само теореме о тежишту, Кеплерове 
законе и статичке моменте. Кад су, услед нових дефиниција 
силе, нађених принципа инерције и акције и реакције, васпо- 
стављени основи модерне механике, све се посебне раније на- 
ђене теореме, и многе друге, данас изводе, као последице основ- 
них динамичких једначина, нерешених, делимично решених што 
се огледа у првим интегралима, или у потпуним решењима њи- 
ховим у општим интегралима, динамичких диференцијалних 
једначина. 

да физичке појаве је механистичком тумачењу предходило 
налажење теорема и истина, које су се односиле на одређене 
домене појава, што је обично познато под именом емпиричких 
закона. Такви су сви закони физичких наука, којима је изнет 
однос између карактеристичних параметара, којима се извесна 
промена одређује, и што се опажањем налази. Кад је механика 
ушла као метод за тумачење појава физичких, тек су онда сви 
закони нађени емпиријом, дедуковани из динамичких једначина, 
постављених на основу теорија нарочитих о особинама физичких 
средина, где се појаве дешавају. Готово се за све законе фи- 
зичке може рећи да данас носе обележје односа радг и енер- 

тије. Једна страна једначине каквог закона је однос између 
сила и путева а друга пак, промена је маса и брзина њихових. 

Од евих наука социјалних, психофизичка је најбогатија 
емпиричким законима, у којима су изнети односи међу про- 
менљивима, које се мерити могу. Фехнер — Веберов закон о од- 
носу јачина дражи и осећаја и први је и типични представник 
закона о којима се говори. У економији је познато такође много 
закона. Не водећи рачуна о њиховој тачности, јер су методи 
мерења доста још несигурни, ја ћу овде само геке поменути. 
УУзећу за пример Малтусов закон, којим се карактерише про- 
гресија множења и који је исказан у односу аритметичке и 
геометријске прогресије рашћења популације и намирница. Од- 
носи између рада, капитала им вредности у разним теоријама 
економским, нису ништа друго, до дедуктивни или емпирички 
закони, аналоги експерименталним истинама физичким. Дово- 
ђење у везу продуктивности и издашности поднебља и географ- 
ских положаја извесних народа са њиховим етничким особинама, 
емпирички су закони (Бекл), као и тумачења особина интелек- 
туалних мешањем народа, атавизмом и наслеђем. У низ соци- 
јалних емпиричких закона може се унети и прогресија између 
мењања особина моралних и интелектуалних раса и народа (Бекл). 
Тумачење извесних појава великих, као што су крсташки ра- 
тови, реформација, револуција француска, сеоба народа и друго, 
економским разлозима, или кретањем идеја са једнога центра 
и средине у друге домене, није ништа друго до описно, ква- 
литативно саглеђавање постојећих односа међу количинама, које 
се стално прате. 

Један је од емпиричких, важних закона, однос између апсо- 
лутне, релативне вредности, понуде и тражње, којим се многе 
појаве из теорије вредности могу објаснити Ако појединим ко- 
личинама горњим дамо значај, независно од економских појава, 
доведемо их у везу са социјалним појавама, и понуду и тражњу 
вежемо са елементима, који проистичу из појава културних, 
апсолутних и релативних, онда однос вредности објеката, ма- 
каквих социјалних, културних, апсолутних и релативих према 
понуди и тражњи, даје један општи емпирички закон. Овај је 
закон потребан и за приближно експликовање појава и као 
основни закон, да се са њим може лако решити општа соци- 
јална енергетичка једначина. 

16% 

Сплет интереса, колективних и индивидуалних, који у сва- 
ком моменту, по принципу паралелограма, сила, одређује резул- 
танте силе, које импулсирају догађаје социјалне, може се та- 
кође подвргнути горњем емпиричком закону. Тенденције пра-. 
ваца, којим се упућује социјални живот у овој великој, свако- 
дневној борби за опстанак, из које се нижу појаве карактерстичне 
за социјалну еволуцију, владају се по горњем закону, који се 
огледа, како у најмањим појавама, тренутним, свакодневног жи- 
вота, тако и у појавама већих размера: просторних и: времених. 

Емпирички закони, како физичких појава, такои у соци- 
ологији, не морају бити односи стални. Однос међу промен- 
љивим параметрима, који извесан процес или промену одређују, 
може бити сталан, али је обично функција, проста или пери- 
одичка са временом. Тако на пример Малтусов закон апсолутно: 
је, како по свему изгледа, непериодичка функција параметара, 
којима се мери моћ прогресије множења људства и добијања. 
намирница. Сталност не може постојати и поменут однос гео-> 
метријске и аритметичке прогревије не постоји, као што ста- 
тистика казује, већ се могу пратити максимуми и минимуми 
карактеристичних параметара и из тога извести постојање не- 
периодичности функције између оних количина, које одређују 
обе моћи: множења народа и добијања намирница. Ако се поред 
променљивих, које одређују функцију, карактеристичну за Мал- 
тусов закон, унесу сталне количине, зависне: од нивоа култур- 
них, етничких, моралних и других особина средине, онда се 
тек може преко добро утврђених односа међу параметрима да 
илуструју појаве застоја, опадања и поновног рашћења попула- 
ције у извесној средини. 

за налажење емпиричких закона у социологији, потребних 
за груписање појава социјалних, нужно је према ономе, што 
смо више пута у овој расправи додиривали, обратити пажњу 
на количине енергетичке: енергију, капитал, рад и друго. да. 
многе појаве не постоје мерила за данас, и сем статистике, која. 
нам у бројевима оцртава само тенденцију промена, нема ни- 
каквих сигурних података, да се директно мере и израчунају 
подаци за: енергију, капитал и рад. Но и поред свега, према. 
природи социјалног проблема, према томе да ли је чисто фи- 
зичке (економске) или психичке или мешовите природе, тежња. 
ваља да је, да се при тражењу емпиричких истина, сведе на. 
налажење потребних елемената за енергетичке количине. 

Примера ради хођу овде да покажем пут, како би се ниво 
укуса за интелектуалним савршенством одредио и из те коли- 
чине нашла енергија дотична. Прво на што би ваљало у једноме 
народу обратити пажњу, то је на број књига, штампаних и про- 
датих у извесном периоду, предавања, на број посетилаца истих 
предавања, и на репродукцију после извесног вромена услед 
предходних послова, на стварању нивоа интелектуалне, научне 
средине. Све ово обележено бројевима даће ми дескрипцијом 
утврђено једно стање, које се има са истим стањем једне друге 
средине, која се за норму узимље, да сравни. Ако се овај експе- 
рименат неколико пута обнови, онда ћу имати при руци по- 
датке, који, згодно повезани, могу дати увек једну карактери- 
стичну количину за енергију дотичне средине, коју испитујемо. 
Ако се види пак како се та количина мења, са радом унетим 
у ту средину, која њену енергију мења, имаћемо један емпи- 
рички однос, закон, који је у првој апроксимацији довољан за 
механистичко тумачење поменуте социјалне појаве. 

Тек после великог броја познатих истина, емпиричких за- 
кона, из макоје области социјалних појава, може се и сме оп- 
шта механика, преко својих једначина, да увлачи за тумачење, 
спајање диспаратних социјалних појава, генерализације и де- 
дукције научне. Преко обичних закона, до којих се посматра- 
њем, експериментисањем посредним или непосредним долази, 
прелази се са обичног дескриптивног изучавања појава, на 
терен тумачења узроцима механичким и то је фаза прва и 
разликује се много од последње фазе, кад тумачење бива за- 
конима опште механике. Напредна фаза има да обухвати оно 
време у социологији, кад ће се сви покрети социјални да схвате, 
као догађаји, који се могу предвиђати са извесном вероватно- 
ћом и сигурношћу, која бар данас вреди за метеорологију. По. 
следње фазе научног тумачења појава далеко су од данашњег 
времена, како за физичке тако и за социјалне појаве, и то би 
било време кад би извесност заменила вероватноћу, а то се доба 
никада не може постићи, јер како појаве, тако и закони, а ве- 
роватно и принципи нашег научног сазнања, леже у границама 
извесних вероватноћа да су истинити, и више је све истина 
статистичке природе, но што је апсолутан критеријум, да је оно 
што ми нађемо за закон, тачно и независно од времена у коме 
је пронађено. ЈЉудско сазнање научно тежи што већој тачно- 
ти, и етапе прогреса људског ума показују само фазе, које 

се асимптотеки приближују истинама, све вероватнијим правој 
природи ствари и догађаја, али далеко од тога, да се оно, што. 
чини елементе данашње науке, сме за апсолутно тачно и исти- 
нито да узме. 


М1 


Према ономе, што смо већ изнели у више махова у овој 
књизи, процеси се могу десити између две средине, два стања, 
две појаве у којима су нивоске разлике неједнаке, међу еле- 
ментима који карактеришу појаве. Социјална енергија може 
кружити и кружењем изазвати процесе, мене и појаве, ако се 
створе погодбе у неједнаким нивоским разликама оних коли- 
чина, које одређују ту енергију, или се има посла са неједна- 
ким стањем социјалних енергија у двема срединама додирним. 
То што вреди за социјалну енергију вреди за рад, капитал и 
друге количине енергетичке. 

Ако примера ради узмемо историјске појаве, на основу 
модерних посматрања: Ферера, Момзена, Трајчеа, Курцијуса,. 
Дириа, Маспера и других, онда је лако из онога, што су они 
нашли као карактеристичног за догађаје, људе, културу, из. 
вести путеве и одредити ритам фазама, кроз које је пролазила 
и пролази социјална енергија, историјски догађаји. Модерни 
поменути историчари, стојећи на гледишту позитивних метода 
при испитивању појава, у са свим су новој светлости изнели 
каузалност на појаве у областима старе и нове историје. Фило- 
софија историје је позитивизмом, апстрактном философијом транс- 
ценденталном, десцендентном теоријом и најновијим методама 
социјалне енергетике, свела кружења енергије социјалне или 
кров три фазе Контове, или кроз три момента Хегелова: тезе, 
антитезе и синтезе — афирмацију, негацију и детерминацију; 
или је појаве објашњавала биолошким законима (Спенсер), или 
је објашњење за појаве тражила у спољној природи и економ- 
ским законима (Тен. Фереро). Метеморфоза догађаја историј- 
ских добила је бар у терминологији модерној физичке изразе: 
силу, рад, енергију и др. за тумачење појава. 

Поред свих заблуда, које је историјска наука, аналогијом 
догађаја и синтезама за тумачење развоја догађаја дошла, ипак 
се је отишло далеко, од старих хроничарских метода и обележа- 
вања догађаја. Модерна методологија води рачуна о психичким 
особинама раса, народа, о духу времена, о питањима и пробле- 

мима економским, етичким и другоме, што може и бива им- 
пулс догађајима. Без обзира на закључке Момзенове, да је 
величина Рима заснована и на обожавању силе, као што он то 
у више прилика глорифицира, и што се само као немачки мо- 
рал може обележити; без обвира на закључке његове о сипери“ 
орности народа, који се никада није никаквом великом, општом 
космополитском идејом загрејао; поред теорије инферијорности 
расе словенске, која је Беч и Европу спасла од Турака, науци 
дали: Коперника и Лобачевског, — његов је метод значајан за 
историјску науку а поучан и за социјална испитивања. Трајчево 
позивање на Дарвина да објасни потребу за апсолутизмом, као 
принципом моралним за постојање државе, за нас је пример, 
да се биолошки закони цене и од историка. Теорија великих 
људи, као носилаца догађаја, као твораца промена, која доводи 
у везу њихове особине карактерне, које се дижу над средњим 
и обично одскачу и разликују се од особина онога народа 
где живе (теорија Ферера), доказ су позитивистичког метода, 
који у етничким особинама људи налази објашњења за дога- 
ђаје историјске. 

Анализа догађаја историјских је за кружење и процесе 
културне дала доста примера поучних и потребних да се ра- 
зумеју многи закони и социјалне механике. Прелазећи преко 
индивидуалних опсервација историчара Ранкеа, да су крваве 
битке борба енергија моралних; Ничеа, ученика Момзеновог, да 
се у сили манифестира нвадчовек; Бизмарка, који у новом 
макијавелизму, правда своје поступке и пружа немачким исто- 
рицима грађе, да се објасне све неморалне радње последњих 
неколико деценија, које су у вези са немачком акцијом, — мо- 
рамо се подацима, до којих су разни историци дошли, послу- 
жити за објашњење велике појаве кружења социјалне енергије 
и за ритам метаморфоза историјских догађаја, оцртан у вели- 
ким потезима. 

Посматрани историјски догађаји у Европи, независно од 
народа који су учествовали у њима, имајући пред собом време 
од првих дана јелинске културе до данас, дају слике о стању 
и фазама социјалне енергије, која је кроз разне метерморфозе 
пролазила. 

Од свију се је историка данас доста истакао у погледу 
тумачења појава механичким узроцима, Фереро у својим де- 
лима: Историја Рима, Млада Европа и Закони Психолошки 

Символизма. У последњем делу говори о принципу инер- 
ције и примени његовој на психичке, историјске и социјалне 
догађаје. У историји Рима је у новој светлости изнео многе 
појаве и протумачио процесе: етничким, физичким и психичким 
узроцима, као нико пре њега. Историја Маријуса, Лукуле, Суле, 
погледи на Лукреција, значај Цицерона, Цезара и Помпеја; 
место и улога Августа, Антонија, нису портрети историјски не 
доведени у склад са покретима историјским, већ рељефне слике, 
као резултанте догађаја, који су им предходили, извори импу- 
ласа за промене, које су проузроковали. Ма да су историјски 
догађаји у Фереру дескриптивно довођени у склад са узроцима 
механичким, и ма да смо далеко од тумачења догађаја енерге- 
тиком и механиком, како ми желимо, његова је појава значајна 
за методику историјских испитивања и ми је овде истичемо. 

Од социолога је значајан АП. Копшее, који је радовима 
својим, у правцу примене егзактних метода упоредне психоло- 
гије, опште економије, етнографије, физиологије и биологије, 
вршио генерализацију нађених закона на тумачења природних 
појава и помоћу резултата добивених таквим истраживањима 
правио синтезе, које и ако су непотпуне, ипак су значајне, јер 
чине једну етапу напред, порел већ чувених синтеза Спенсе- 
рових о процесима и појавама социолошким. 

Морално обележје струја друштвених даје и најбоље оцр- 
тава правце сила социјалних. Данашње стање европских, у оп- 
ште културних држава, које услед јаких и разгранатих кому- 
никационих мрежа, разних саобраћајних средстава, упућује цео 
живот социјални ка једнеј, униформној средини културној у 
којој ће бити терасирани нивои: из разне прошлости, расе, исто- 
рије и све се свести на нивоске разлике услед неједнаких начина 
за постигнуће успеха у борби за решењем великих социјалних 
проблема : економских, етичких и интелектуалних ; етапе су за 
будуће државе, где и ове постојеће границе, политичких је- 
динака неће бити. Бране, услед разних администрација државних, 
биће уклоњене и утакмица ће бити у борди без баријера да- 
нашњих међу људима. Медиокритет, који је модерна демокра- 
ција дигла на степене, на које не би никада дошао овај ред 
друштвени у хијерархији администрирања народима, биће за- 
мењен људима, које ће маса, култуно дигнута на виши степен, 
да пробере из редова, који се квалитетом и особинама уздижу 
над средњим нивом масе. Нова аристокрација ће имати да за- 

хвали за свој опстанак особинама оних чланова који раде, ко- 
ристе друштву и доиста импулсивно прогрес крећу, независно 
од тога одакле су дошли и коме имају да захвале за развијене 
своје моћи. Индивидуални интереси, потчињени колективним, 
служба општим интересима, не по речима, као што је то данас 
случај, где се маса лако обмањује од демагога и лажних де- 
мократа, биће мерило вредности индивидуалних и колективних 
покрета. Религија, наслоњена на морал и науку, алтруизам и 
несебичне побуде за покрете социјалне, мотиви треба да буду 
за опредељивање маса за поверење људима, који треба да су 
тумачи њихових осећаја и сарадници на установама будуће др- 
жаве и уређења државног. 

Због дрске амбиције, ненаслоњене на икакву способност, 
удружене акције пропалица појединих јаких и добрих породица 
из прошлости, увек се готово критика поједних радника не 
ограничава на природу њихових послова, већ на личност, по- 
рекло његово, страначке особине и то обично из разлога, што 
није из оних места, одакле су преци оних, који морају чекати 
на ред, па макар даља идеја. национална обухватала и много 
већи рејон од државе у којој се ова критика води. Ова ситна 
борба, која увлачи све слојеве, како ниже и више у једноме 
друштву, иоле отменој природи каквога странца не даје повода, 
да икакве амбиције сме пстаћи изнад интереса државних и на- 
родних. Но, у колико је овај локални, племенски и расни анта- 
гонизам повод, да се на стране елемете са успехом смеју осло- 
нити народи и државе, опасност је и то велика, да се ниткови 
сродни са елементима о којима се имају бринути, заштићени 
од критке недостатка осећаја солидарности и патриотизма, не 
користе одсуством сумње у своју исправност и да често нај- 
ситније своје ћивтинске и животињске интересе претпостављају 
државним. Примера има много за све ово. Историја, кад ана- 
лизом факата из прошлости баци светлост на мотиве за радње 
хомогених и хетерогених елемената у једној средини, може да 
објасни природе и карактере, који су руководили народима и 
да нађе у онима, којима се свет некада клањао виткове и изроде и 
обратно у прокаженим, често праве апостоле слободе и прогреса. 

Овде је реч само о типовима, који се дижу над средњим 
обичним типом, који у себи имају оних особина, које их одли- 
од обичне масе, и који су због тих особина, због велике раз- 

лике нивоске: моралне и интелектуалне, подобни да буду извор 
промена и процеса социјалних и историјских. 

Хомогеност извесне социјалне средине је некада зависна, 
само од језика, којим се становништво служи и то су најискљу- 
чивије средине, тешко прогресивне. Ако се поред језика узму 
обичаји, вера, прошлост, заједница, услови напредовања: еко- 
номеског и културног, онда се услови хомогености шире и сре- 
дина бива способнија за културу и много је мање погодаба, да 
елементи нови, способни за живот у тој средини, дошли и са 
стране, буду разнородни, и да се могу за стране сматрати. Док 
је Рим у борби са Волсцима, Самнићанима, Етрурецима и другим 
италијским племенима водио борбу о супремацији племенској, 
све што није било из уске отаџбине Римљана, било је странац 
и патриотизам се патријалхално везивао за обичаје, језик и 
традиције једне мале области. Кад су границе римске државе 
у Италији биле проширене, победе одржао Рим у борби са 
страном најевдом са Балкана (Пирх) и из Африке (Картогом), 
и над племенима у Италији и над опасним суседима, онда је 
патриотизам добио шире границе на целу Италију и страно је 
било за Рим све оно, што није у Италији било. Доцније освајање 
Рима у Шпанији, Галији, на Балкану, Малој Азији, Египту, Гер- 
манији, и Британији и другим провинцијама проширило је право 
грађанства и признало за слободне грађане своје државе, по све 
разнородне елементе и по култури и по језику. Кад је дато опште 
право грађанства свима становницима римске империје, у вре- 
мену, кад је паганизам преживљао последње дане и хришћан- 
ство почело триумф славити, онда су народи, које су Римљани 
за дуго као варваре сматрали, били не само по праву поли- 
тичком изједначени са правим Римљанима, већ су они били 
понајјачи ослонац и стуб монархије њене. Војсковође римских 
легиона, императори и државници су узимани из Шпаније, 
Галије, Тракије, Германије и они су ривалисили, задужујући 
победама своју отаџбину, пространу римску империју, са пра- 
вим Римљанима. Док је раније, у уским територијама римске 
државе, ривалство између разних народа често потицало из 
чисто економских разлога а прикривало се побудама некаквог 
патриотизма, дотле је у последњим данима, у данима велике 
опасности, услед силних и великих навала, римска држава ме- 
рила вредности својих суграђана по стварним заслугама на 
политичком, бојном и културном пољу. Народност римска, која 

је у данима велике своје експанзије била амбицију уздигла 
на тежње да се отаџбина стварним успесима задужи, која је 
на бојно поље одвела чак и старога, познатог Красуса да са 
својим сином ривалише у сузбијању Парћана, кад је завладала. 
целим светом, умела је исте амбиције пробудити у синовима 
оних варвара, које је тако тешко савладала. 

Теорија Феророва великих људи, која је по многим зна- 
цима прилично тачне, има тек да се допуни. Наполеон и Ма- 
зарен у Француској; Хадријан, Трајан, Диоклецијан, Констан- 
тин Велики у историји Рима; Нормани, као оснивачи династија, 
готово свих европских, данашњих држава — страни су елементи 
за социјалне средине, којима су дале обележје својим радом, 
унапредили државе или сачували затечено стање, коме је опа- 
сност претила. Ови појави, као да имају нечега аналогог, са 
вапорима народа, који се не цене; са подвизима, који изнена- 
ђују свет, а објављују се експлозијом латентне енергије, аку- 
мулисане услед потцењивања и багателисања. Успех Јапана и 
Немачке да се последњим узроцима објаснити, ако се имају у 
виду гледишта Европе на Јапан пре шездесет година и на 
Немачку пре 100 година и од самих њених владара (Фридрих 
Велики). Патриотизам, који је кроз политичке фазе прошао од 
античке Грчке, до данашњих буржоаских држава; који је са 
уског терена каквога античког града, отишао до широких гра- 
ница, у којима се расе пружају, може да послужи као узрок 
за горње погледе на велике људе. Тенденција, да се у ма којој 
држави са што мање напора дође до великих успеха: морал- 
вих и материјалних, није тако јак био постицај за експонирање 
и манифестације личних способности, код великих људи, чијем 
се раду не би шта имало пребацити од околине, ако су из ње 
поникли, као што је сумња, завист, омаловажавање и ситна 
пакост околине имала утицаја на велике људе, који нису по- 
никли у средини, које су својим радом, задужујући средину у 
којој делују и раде, оправдали поштовање за постигнуте успехе. 
Ово изгледа да је тачно за стране елементе, који ипак чине 
једну расу. 

Најчешћи су случајеви да страни елементи сигурније успехе 
могу допринети државама и друштву од људи, који су ту по- 
никли, и у томе лежи објашњење да се велики људи особинама 
пвихичким разликују од средина у којој живе и делују. Ако 
се пак сагледају етапе будућег развоја догађаја социјалних, она 

времена кад ће федерације држава чинити хомогене средине, 
у којима неће бити грешника, који верују у заблуде личнога 
култа из заслуга предака, којима су прошлост, васпитање и 
развијеност сугерирали заблуде о нарочитим особинама и функ- 
цијама, лица која заузимају положаје по рођењу, — онда ћеи 
овај локални и лажни патриотизам, од кога данас многи живе, 
бити замењен патриотизмом, који ће се оснивати на поштовању 
моралних и интелектуалних особина људи и народа. Као ме- 
рило за величину људи биће њихови погледи, успеси и начини 
рада да се друштво упути бољим путевима ка просперитету мате- 
ријалном и моралном. Традиције ће и даље играти улогу, али 
се неће долазити у маси и гомилама на идеју да се убије Ари- 
стотело у Грчкој, што је Македонац; да се шаљу у прогонство 
људи, што критикују режиме постојеће; да се батинају деца 
у Пољској што не говоре немачки, и да сеу једној земљи деле 
положаји и синекуре дају по личним наклоностима владају- 
ћих редова и друго. Рекох да ће се традиције поштовати, ако 
су постале из тековина културних а нису уздигнуте на жртвама 
крвавих ратова, у којима се отимањем стварало богаство за по- 
томке, који у неједнаким условима развића, услед, разбојнич- 
ким начином, добивених повољних материјалних прилика, хоће 
да наметну свету принцип морала, принцип поштовања зате- 
ченог стања сталешког, за шта нађу и по ког бедног социолога, 
историка и философа, који теоријом развића природних процеса, 
хоће да нађе објашњење за анахронизме друштвене. 
Резултати модерног истраживања историјских догађаја про- 
шлости и социјалног проучавања процеса садашњости показали 
су јасно целоме свету, народима малим и угњетеним, да мо- 
рају усвајати начине и методе рада великих народа. који у 
ареопагу светском суде и пресуђују међународне спорове. Без 
обзира на морал, који је у вези са наоружањем, без обзира на 
последице модерне репартиције богаства и трагове штетне по 
читаве редове, државе се стварају прилагођавајући се интересима 
појединих народа, племена и друштава. Ово последње треба 
да је упут за поцепане, невезане солидарношћу балканске 
државе, којима прети за сада најезда са Запада, најезда си- 
стемска, културна и разорна, гора и убитачнија од готских и 
монголских напада из времена сеобе народа. Ако државице 
балканске мисле да сачувају не само индивидуалност своју по- 
литичку, етичку и културну, већ да моћне, доцније, снажне 

економски, интелектуално развијене и морално препорођене, 
уђу у састав федерације европске, оне морају следовати сто- 
пама данашње Немачке у свему и у првоме реду обратити па- 
жњу на оружану моћ своју, на физичку снагу. Њихови правци 
свих социјалних сила морају ићи правцима, којима иду импулси 
који утичу на снажење и јачање социјалне енергије централне 
Европе. Само тако спремане за будућност могу створити јаке 
бедеме, о (које ће се разбити таласи европске културне најезде, 
која може уништити засноване самосталне, слободне индиви- 
дуалне културне јединице на Балкану. 

Упуте ли се, намерно од шефова државних, или из тесно- 
грудости и скучености, неактивности и тромости државника 
политике балканских држава ка метама, које их могу довести 
до међусобних конфликата и бораба, какве су се у прошлости 
међу њима водиле, онда ће се снага наша на Балкану узалуд 
трошити и будућност ће нас затећи само способне, да будемо. 
робље културне инвазије, у првоме реду агресивног племена 
германског, што се спречити неда, ако се за отпор не спремимо 
угледом на саме Германе, који својом материјалном културом 
свакоме за углед служити могу, и који су сами напустили по- 
беде Кантовим категоричком имеративом. 

Примењена социологија треба и мора имати за задатак 
просперитет народа. Онако исто, као што примењене физичке 
науке дају могућности техници да дође до дајвећег рандмана 
из копулисања снага физичких и извора за силе, — тако исто 
проучавање догађаја у прошлости, познавање закона социолош- 
ких мора довести у примени, до стварања средина и стања у 
којима ће се са што мање физичких напора доћи до повољни- 
јих услова за живот и развијање. Како је срећа и задовољство, 
осећање зависно и од средстава, која нам стоје на расположењу, 
и од развијености наше, од тражње наше, која је у вези са 
нивоом културним и интелектуалним нашим, то није тешко за- 
мислити време, кад ће се, ако се развијености техничкој додају 
услови потребниу администрацији државној, лако начини да 
нађу, помоћу којих ће се долазитилакше до потребвих сред- 
става за живот и развијање. 

Данашње доба културне и економске борбе налази се пред 
агресивним струјама социјализма, који ће извесно, као етапа 
нарочита у еволуцији светској, заузети свој доминирајући по- 
ложај. На место негдашњег личног апсолутизма у монархијама, 

дошао је демократски апсолутизам, који проистиче из стављања 
колективног, државног интереса над интересима појединаца, 
дошло је доба владавине, селекцијом медиокритета, које се само 
за то трпи, што је у многоме побољшан положај индивидув и 
читавих друштвених сталежа, који су раније били робље. Из доба, 
капитализма, који је све идеале човечанства за неко време 
бацио у засенак, са тражњом масе својих права и бољих услова 
за живот, родиће се нова времена и генерације ће доћи, које 
ће моралне принципе уздићи над егоистичким победама да- 
нашње животињске борбе за опстанак. Притисак јак колекти- 
визма ће изазвати реакцију услед отпора индивидуалних, и 
борба ће све јача бивати у будућим вековима, да се нових ви- 
дова тираније ослободи дух развијен и независан, и услед ових 
ће конфликата и еволуција социјала добијати и нове облике и 
нове јачине, кроз које ће пулсирати процеси будућности. Нов 
ће живот идеала доћи, који ће освежити материјалну културу 
у будућности и дати јој обележје ново у еволуцији соцпјалној. 
Без идеала, ма каква форма владавине била, дискредитује се и 
опада, а као што су у оствареним идеалима наде прошлих ге- 
нерација нашле, не само моралне утехе, већ и боље положаје 
материјалне, тако ће у будућим идеалима моралним нада да- 
нашњих покољења дочекати боље услове и за свој опстанак и 
и за своје развијање. 
УП 

Кад скупимо све социјалне појаве, који су се збили и које 
је историја забележила, независно од промена због не сачува- 
них трагова од догађаја; кад се погледа на процесе и промене 
у садашњости, онда нам пред очи изалазе низови догађаја, без 
обзира на њихове квалитете по психолошким, економским, од- 
ликама, који се међу собом разликују обимом, јачином, ритмом. 
Ако се посматрају судари физички, што се обима њиховог тиче, 
јасно је да они, почињући од индивидуалних и грађанских ра- 
това међу градовима, иду до судара међу народима, племенима 
и расама. Јачине су или неједнаке као и ритам према разви- 
јености људској и техничкој у разним временима, кад су се до- 
гађали и ритам је другојачији, према периодама у којима су 
се судари јављали. Ако се у овим конфликтима гледа кружење 
физичке енергије, онда се може; констатовати у овој борби 
за опстанак, међу разним физичким срединама, метарморфоза 

физичке социјалне енергије, која у разним сударима показује 
равне етаџе и фазе у својој еволуцији. Дебордирања физичке 
енергије преко граница извесне средине: преко обала Египта 
под Рамзегом, преко граница македонске државе за време Алек- 
сандра Великог, преко обала Италије за време Помпеја, Цезара, 
Трајана и других Римљана или инвазија Европе за време Атиле, 
Аларика, Тамерлана, Нормана, Наполеона и других, без обзира 
на узроке ближе, који су ове процесе изазвали, за нас су све 
појаве скупа низови трансмутација акумулисаних физичких 
енергија у разна времена и разним центрима, и кружење њено 
по законима физичке механике. Чим се између две средине 
поремети однос међу стањима и једно буде вишег нивоа но 
друго, настаће струјања, постају инвазије, са последицама 
добрим или рђавим, сразмерно отпорима у срединама поплав- 
љеним. 

Ако су нивоске разлике неједнаке у срединама односно 
културне енергије, ма какве оне биле: естетичка, етичка, мо- 
рална, интелектуална, техничка, економска и т.д. кружење 
бива, мешање настаје и конфликти се догађају, и последице 
су оваквих судара готово исте, као и физичких, и ако се жртве 
не броје лешевима. Резултат је мешања и трансформације енер- 
гије културне: нестанак културе у читавих племена, вере, је- 
зика, обичаја, —- уопште губљење индивидуално типа средине 
ниже на коју је дејствовала инвазија културна јачег и вишег 
нивоа. Овакве примере имамо из судара Рима и несталих пле- 
мена : галских, иберских, илирских, трачанских и других. Овакви 
су случајеви многобројни за нестанак племена словенских и 
њихово губљење у мору германскоме. Има случајева да инва- 
зија политичко-административно јача подлегне утицају поплав- 
љене земље, која је културно јача. Овакав је случај био у су- 
дару Грчке и Рима, који је судар у Византији славио победу 
грчке културе, поред тога, што је спољашност склопа држав- 
ног сачувала тип римске имперпје нестале. Овакав је случај 
са свима инвазијама монголским у Европи, које су донеле три- 
умф поплављеним: у Бугарској, Угарској и Русији. 

Религиозна енергија кружи и мења се по истом начину као 
макаква друга врста. Политеизам грчи и римски, церемонијал 
њихов, као и примитивне религије племена полудивљих европ- 
ских, која су била и плављена и плавила римску империју, пре- 
трпела су промене појавом хришћанства и под утицајем ње- 

говим се створило једно униформно, стационарно стање у целој 
Европи. Борба разних праваца религиозних, преобраћање незна- 
божаца у хришћанску веру, реформација, секте антихришћан- 
ске, крсташки ратови, није ништа друго, но скуп фаза, кроз 
које су пролазили социјални покрети, мотивисани неједнаким 
енергијама религиозним, уз које су често долазили и други 
узроци, чисто економске природе. 

Социјална се енергија нигде не може тако лепо пратити 
кроз своје мене, као у материјалном јачању друштава. Све фазе, 
од првога дана постанка друштава, до данашњих модерних 
друштава, чине етапе, које собом бележе неједнаке економске 
енергије социјалне, неједнаку продуктивну и консумативну моћ 
народа. У вези са овим можемо напоредо пратити и уређења, 
друштвена, постанак сталежа, редова, што је у вези са репер- 
тацијом богаства а израз је за административну моћ, енергију 
друштвену. 


К. Стојановић. 


(НАСТАВИЋЕ СЕ) 


МАНАСТИР ТРЕСКАВАЦ 


| 
Питање о спорним црквама у Ст. Србији и Македонији. 


Односи између патријаршиста и егзархиста у Евр. Турској, 
у место да се побољшавају и сталожавају, они се, из дана у дан, 
погоршавају и постају затегнутији. Овако стање, у православној 
цркви на Балкан. Полуострву, највише изазивају патриоте грчке 
и бугарске, који хоће, да им црква и црквене привилегије по- 
служе за националне циљеве. То не би смело да буде, али је 
тако. Грци из Фанара сматрају све патријаршисте за Грке а 
Бугари све егзархисте за Бугаре. И земаљски им закони за то 
иду на руку, јер у Турској, вера је главно а народност спо- 
редно. Док су постојале пећска патријаршија и охридска ар- 
хијепископија било је и Срба и званично су их називали срб- 
милет, а чим су оне укинуте и њихне области потпале 
под цариградску патријаршију, цео српски живаљ постао је, 
по званичним турским појмовима и по мишљењу Фанара грчки 
т. ј. урум — милет. Ово преображење једнога читавога народа за 
једну ноћ у други, не слаже се са појмовима здравога разума, 
али се слаже са појмовима оних, којима овакве ствари иду у 
рачун. На исти су начин Србе, који су пришли егзархији седам- 
десетих и осамдесетих година прошлог века, Бугари и званична 
Турска преписали из „грчког тевтера“ у „бугарски“ и начинили 
их Бугарима. Тако данас, према оваквим појмовима, нема Срба 
у От. Србији и Македонији, нема дакле Срба у земљама, у којима 
је Српство поникнуло, развијало се и достигло до толиког 
ступња културе и моћи, да су балкански владари у другој по- 
ловини 13. и у 14. веку узимали српске владаоце за судије у 

Дело, књ. 57, 17 

својим споровима; нема Срба у земљама, у којима има толико 
српских споменика, да се не може ни 20 минута поћи кроз Ст. 
Србију и Македонију, а да се не наиђе на цркву, манастир, 
црквиште, манастириште, на град, градиште или какви други 
остатак српске културе; нема Срба у земљама, у којима је и 
данас словенски живаљ по своме начину живота, по оделу, 
по говору, по народним умотворинама и у опште, по свима етно- 
графским особинама много ближи Србима но и коме другоме 
и нема Орба у земљама, које су Турци непосредно од Срба 
отели заједно са српским народом. Неко може рећи да станов- 
ништво Овчега поља и Македоније назива само себе Бугарима и 
симпатише свему, што је бугарско. Тако је, али и муслимани из 
Босне и Херцеговине називају себе Турцима и симпатишу свему, 
што је турско, па ипак нису Турци. А како је, пак, дошло 
до тога да већи део словенскога становништва у Македонији 
и Јуж, Ст. Србији назива себе Бугарима ја ћу то мало доцније 
објаснити. 
ж 
ж ж 

Најновији заплет међу православним црквама у Европ. 
Турској изазвао је закон о спорним црквама и школама, 
који је ове године донео турски парламенат. Творац је овога 
закона многопомињани Хилми паша, дугогодишњи главни ин- 
спектор некадашњих реформних вилајета (солунског, битољског 
и косовског). Члан 3. овога закона гласи: У варошимаи 
селима, у којима постоји спорна црква или школа, 
а чије је становништво делимично патријашиско 
и делимично егзархиско, дотична ће се црква или 
школа уступити оној страни, на чије јеимеипо- 
дигнута у своје време, а другој ће се страни, схо- 
дно чл. 5. и 6. овога закона, од стране државе, дати 
новчана помоћ за подизање из нова сличних гра- 
ђевина. 

Ко имало познаје прилике у Турској, тај увиђа да је овај 
закон једнострано донет у корист егзархиста а на штету патри- 
јаршиста, а нарочито нас Срба. Још ако овај закон узме за 
основицу поделе цркава 56аф15-400 из године 1908. када су 
Бугари били на врхунцу своје пропаганде у Ст. Србији и Ма- 
кедонији, онда се тек чини толика неправда Србима и Грцима, 
да може лако доћи до обзиљних последица. Да би се то спре- 

чило, патријарх Јоаким настојава да се тај закон не уведе у 
живот, док се не састане црквени народни сабор да о њему 
већа. Турска је влада противна сазивању таквога сабора и 
Мин. Унутрашњих Дела, Талат-беј, известио је о томе патри- 
јарха Јоакима.: 

Да бих испољио сву неправилност овога закона изнећу 
у кратко пропаст афтокефалних цркава на Балк, Полуострву и 
оснивање егзархије. 

У другој половини 14. века биле су на нашем полуострву 
четири самосталне цркве: васељенска (грчка) патријаршија у 
Цариграду, бугарска патријаршија у Трнову, Српска у Пећи и 
Охридска архијепископија у Охриду. Године 1398. бугарска 
држава пропада, Турци прогоне последњег бугарског патри- 
јарха Јевтимија из Трнова,“ а патријарх цариградски наређује 
молдавском митрополиту, да прихвати епископију тр- 
новску, што овај чини. 1402. године трновском епископијом 
управљао је нарочити митрополит по заповестима цариградске па 
тријаршије.3 Такс, бугарска црква нечујно потпада под цариград- 
ску крајем 14. века. При крају свога живота, бугарска црква није 
имала под собом ниједну епископију с ову страну Искра 
и рилскородопских планина, 

1458. године Султан Мехмед, освојилац Цариграда, није 
уништио цариградску цркву као његови претци бугарску, но 
је оставио да живи са извесним повластицама. У брво се, после 
пада Цариграда, сложише цариградски патријарси и турски 
султани у раду, и почну да делују заједнички на освајању 
Балк. Полуострва и источне Европе: султани су узимали све- 
товну власт а патријаршија црквену над покореним народима. 
Година 1459. — пропаст српске деспотовине — затекла је српску 
патријаршију у Пећи без патријарха. То употреби у своју корист 
охридски архијепископ, те помоћу власти и цариградског па- 
тријарха, распросте своју власт на све српске епископије. Овде 
је уочљиво: да две словенске цркве пропадају: српска и бу- 
гарска а две управо грчке: цариградска и охридска остају.“ 
Сто година доцније (1557) Макарије Соколовић, игуман мана- 


1 Скупштина се састала и власт је растурила и није јој допустила рад а 
закон је већ ступио у живот. 

2 К. Иречек, Историла Болгарђ стр: 450. 

8 Ст. Новаковић, Балканска питања стр: 428. 

4 Ст. Новаковић, Балк. Питања стр. 424. 

стира Хилендара, помоћу свога брата, Мехмед паше Соколовића, 
великог везира, обновља пећску патријаршију и постаје сам 
патријарх. Обновљена пећска патријаршија распрострла је своју 
власт скоро на цео српски народ, од Искра и Родопа до Ја- 
дранског мора и од Демир Капије до Будима. Тада је српски. 
народ, ако не политички, а оно барем духовно, био готово ује- 
дињен. Ово духовно јединство народно показало је своју снагу 
и моћ у оним честим устанцима нашега народа. Цариградској 
патријаршији није ишло у рачун обнављање пећске патријар- 
шије и гледала је сваком приликом да јој поштогод натруни. 
да ово су јој се давале згодне прилике, јер је цариградска 
патријаршија Порти увек престављала српске патријархе за 
главне пострекаче оних многих устанака српскога народауП 
полов. 16. и кроз цео 17. и 18. век. Порта је то прихваћала и 
најзад је на предлог цариградског патријарха, године 1716. 
укинула пећску патријаршију а српске епископије потчинила 
Цариградској Цркви. Годину дана после овога, 1767. год., уки- 
нута је и охридска архијепископија, јер је, и ако се то сматрало 
као грчка црква, већи део њеног паства био српски. Тако је 
године 1767 била у Европској Турској само једна православна. 
црква и то цариградска, више грчка но васељенска. 

Од укинућа пећске патријаршије и охридске архијеписко- 
пије настао је деморал у православној цркви на нашем полу- 
острву. Цариградски су патријарси постављали за епископе оне 
људе, који су могли више да плате, а овакви епископи посве- 
ћивали су за свештенике људе, који су опет њима више плаћали. 
На овај су начин подрумџије и измећари појединих митрополита 
долазили за свештенике и калуђере а доцније и за митрополите 
(нпр. Леонтије београд. митрополит био је своме претходнику 
Методију покућар).: 

Српски народ, коме је још једино остала вера и право- 
славље са успоменом на стару славу и величину и своју па- 
тријаршију, није никако трпео Грке за своје црквене поглавице, 
јер у њима вере није имао, и знао је, да су му они непријатељи. 
Како су Орби осећали према Грцима владикама тако су исто и 
Бугари, а највише су и једни и други мрзили грчку службу, 
коју су грчке владике свуда уводиле. Такво је стање трајало. 
до почетка 19. века, када су се почеле стварати самосталне и. 


1 Ст. Новаковић, Балк. питања, стр. 484. 

полусамосталне кнежевине на Балк. Полуострву. Наш народ, 
сжелећи политичку слободу, желео је и ослобођење од грчких 
владика. Обе су му се жеље испуниле и он је почетком про- 
шлога века, поред унутрашње политичке слободе, имао и вла- 
дика од своје крви. Међутим Срби у Ст. Србији и Македонији 
и Бугари остали су и даље под цариградском патријаршијом 
и трпели су грчку службу и грчке владике. 

Панславизам, који је у првој половини прошлога века био 
обузео све словенске патриоте, пшао је на то, да Словене ује- 
дини макар културно ако не може политички. Носиоци ове идеје 
били су Руси и Јужни Словени, махом руски васпитници. Да 
би се то постигло, требало је увести један књижевни језик за 
«све и свима дати словенску службу. Увођењу оваквог језика 
за књижевни, стајали су на пут народни језици: српски и бу- 
гарски; а идеју да се свима правосласним Словенима дау 
црквама словенска служба, свак је прихватио. Већ су Срби у 
обновљеној кнежевини, и Руси имали своју словенску цркву, 
а само су Срби и Бугари у Турској остали са грчком службом. 

Да се и овима да словенска служба, радили су прво Руси, 
славенофили, друго званична Русија, треће Настолтелђство 
-одеских Бугара и четврто српски митрополит Михаило и зва- 
нична Србија. Ни Порти, ни Турцима ова идеја, да се да Сло- 
венима у њиховој држави, самосталност цркве и словенска 
служба, није била противна, но су је чак и помагали. Била је 
већ и њима досадила цариградска патријаршија са својом те- 
„сногрудошћу. Турци су је хтели тиме ослабити, што ће јој 
цело словенско становништво одвојити у засебну цркву. Једино 
противна је овоме била патријаршија, али јој то ништа није по- 
могло, јер су славенофили хтели пошто пото, да се ово оствари, 
што се и испунило након десетогодишње борбе. 

Оваквим стањем ствари користиле су се бугарске патриоте. 
Они нису жалили труда, но су радили код свих чинилаца, од 
којих је зависило решење овога питања, да се оно што пре реши. 
Помагала им је Русија и Србија, Русија својим утицајем на 
Порти а Србија штампајући им бесплатно књиге и издржавајући 
њихове емигранте и ђаке. Испочетка се мислило. да нова црква 
остане и даље под патријаршијом а само да има епископе Сло- 
вене и словенску службу. Патријаршија није никако пристајала 
на ма какво цепање. Због тога Порта узе у своје руке, да то 
питање реши, и под притиском грофа Игњатијева, Али паша, 

велики пријатељ Бугара, 28. фебруара 1870 године сазове не- 
колико грчких и неколико бугарских првака из Цариграда и 
преда им царски ферман о оснувању независне словенске 
цркве под именом: агзархија.: Патријарх и св. Синод 
нису хтели да чују за овај ферман, но великим својим утицајем 
учинише црквени великодостојници из Фанара те патријарх. 
1871. год. лиши чина три прва егзархиска епископа: Илари- 
јона Ловчанског, Панарета Пловдинског и Илариона Стојановића- 
Макариопољеског, а Порта их посла на заточење. На силна 
наваљивања руска, Порта је 30. јануара идуће 1872. године 
вратила са заточења те владике, и исте године 11. фебруара 
на служби, у егзарх. цркви у Цариграду, изабран је за првог 
егзарха Иларион Ловчански.“ Овај после пет дана да оставку 
а на његово место би изабран Антим, митрополит видински. 

Нови егзарх покушавао је све да га патријарх призна за 
поглавара нове цркве, али патријарх за то није хтео да чује. 
Међутим су егзархисте морале да свршавају овај посао са па- 
тријаршијом, бојећи се да се ствари не окрену против њих самих. 
Стога би проглашена самосталност егзархиске цркве на служби, 
у њиној цркви у Цариграду, 11. маја 1872. године. Патријаршија. 
је на то одговорила шизмом, проглашујући, 19. септембра исте 
године, нову цркву као шизматичку а све њене присталице за. 
шизматика. | 

10. члан устројства егзархата најважнији је, јер се њиме 
одређује које ће епархије потпасти под егзархију. Ту се поред 
осталих епархија помињу и ове епархије: нишка, пиротска, ћу“ 
стендислка, скопска и самоковска, дакле епархије са чисто срп- 
ским живљем и које су биле под пећском патријаршијом до 
њенога укинућа. Даље се у истом члану вели: „ако би ста- 
новници других места, која исповедају православну веру, једно- 
душно хтели или најмање две трећине да се потчине егзархату, 
њихова жеља да буде испуњена“. -— Користећи се одредбама. 
овога члана, а потпомагани Турцима, бугарске су патриоте 
позивале све Словене у Македонији и Србе у Ст, Орбији, да 
напуште патријаршију, да приме словенску службу и да приђу 
егзархији, пошто је то словенска црква. Срби и Словени, мрзећи 
грчке владике и грчку службу, једва су чекали словенску службу 


1 Ив. Иванић, из Цркв. Историје Срба у Турској стр.: 77. 
2 Ив. Иванић, Из. Цркв. Историје Срба у Турској. стр.: 83. 

и владике своје народности, па су стога листом прилазили егзар- 
хији. То примање словенске службе ишло је у маси и ја се 
чудим, како је и један Словенин остао уз патријаршију. Али 
овоме су криви сами Бугари. Опијени успехом о оснивању егзар- 
хије, они су хтели да се одмах цео словенски живаљ у Маке- 
донији и Ст. Србији назове бугарским. Како је поглавар 
нове словенске цркве назват: бугарски егзарх, то он све 
калуђере, које је посветио за владике, назове: бугарским вла- 
дикама, а ови сва лица, која су посвећивана за свештенике, 
назову бугарским свештеницима. 

Ови „бугарски“ свештеници сваку кућу, у којој су вршили 
свештеничке обреде, забележе као „бугарски“ дом. Тако се све 
присталице нове словенске цркве уведу у званична акта као 
бугар-милет, што ће рећи бугарски народ, и преко своје 
воље. Једно ово, а друго укидање старих српских школа, овло- 
једи народ, те престаде да прилази егзархији. Тако се српски сло- 
венски елеменат у Ст. Србији, Македонији и Шоплуку подели 
на двоје : на присталице патријаршије и на присталице егзархије. 
Овом деобом народа дођоше у спор и месне цркве и мана- 
стири. Присталце егзархије или како се почеше називати Бу- 
гари — присвајаху себи све цркве и манастире, наводећи за 
разлог, да су они у већини. Присталице пак патријаршије, Срби 
то им оспораваху, наводећи за разлог за су те цркве српске, 
јерих је српски народ зидао када нијени по- 
мена било од Бугара, а манастири су задуж- 
бине српских владалаца. Због овога је настала же- 
стока борба, која је досада стала и много новаца и много људских 
жртава а није се још завршила. 

Егзархиске су шовинисте нападале на свакога ко није 
егзархиста и на све што није њихово. У тој својој заслепље- 
ности, они су толико били бесомучни и дивљаци, да су отимали 
чисто српске манастире и брисали српске натписе из средњега 
века. Читаве фреске и живопис у појединим црквама премази- 
вали су (у Леснову, у Лешку, у св. Марку, у Сувој Реци, у св, 
Никити и другим манастирима) и ништили. Међу отетим ма- 
настирима од Срба и манастир је Трескавац, чију ћу историју 
укратко изнети, колико да се види: датај манастир ни- 
када није био бугарски нити да Бугари иег- 
зархијаимају икаквих права над њим. 

П 
Трескавац. 


У времену оснивања и развијања српске државе под Не- 
мањићима, било је много мањих и већих црквица и манастира, 
које разрушених, које опалих и опустелих по земљама, које су 
Срби населили. Ове су црквице и манастире подизали у 6., 7., 
8., 9. и 10. веку византиски владаоци, царски доглавници, црквени 
великаши, богати грађани и сама насеља. Са доласком Срба и 
осталих Словена на Балк. Полуострво, као многобожаца, и услед 
честих борба обарских и словенских са Византинцима, велики 
је део ових богомоља разрушен и напуштен. Отуда ми и на- 
илазимо у нашим споменицима врло често, да поједини наши 
владаоци налазе опустели тај и тај манастир, обновљају га од 
темеља, пописују га и обдарују га утварима и земљама. (Не- 
мања и Сава наилазе опустело манастириште Хилендар и по- 
дижу из темеља нови Хилендар; краљ Милутин наилази опу- 
стели манастир св. Никите, близу Скопља, и из темеља га подиже, 
цар Душан наилази опустели манастир ев. Богородицу у Те- 
тову, подиже је од темеља и у кршава је „царски и христи- 
јански“, итд.. Међу овакве опале манастире налазио се и 
Трескавац, када је краљ Милутин до њега први пут дошао 
обновио га од темења и обдарио. 

Архијепископ Данило у Животима краљева и архијапископа 
српских, у животу краља Милутина, Даничићево издање стр. 
136. пише: домћ бо пркскетњие Богороднце Благћие пнтателљинце родх хрн– 
стианскато Бћ О МЋСТЋ рекоМмЋМћ Трескавун, нотв ненсповданимних принношеннн 
ГО псплин, | 1елнво БС ПОтрбвњих на словжћБов бегов н пркунствн его 
матери,.... н тов озвкрасн домћ пртсветњис мпогорхрлнуиимн прнношенни 
велико нконмо Божњстењиис 2л2Т0МЋ окова н висерм овкрхшени, каднлинје 
но сЕЋштиНиЊ 7 НО НЕ ВБСАЋНЕ ПОТрЋбн Црковњиие... 

Према овоме изалази да је краљ Милутин крајем 13. века 
обновио и обдарио манастир Трескавац са свима потребама како 
у светим сасудима тако и у одеждама и другим стварима, Он 
му је постао први и највећи ктитор и отуда је и дошла она при- 
белешка у многим нашим летописима: да је краљ Милутин од 
темеља подигао Трескавац. 

'Грескавац је, од времена краља Милутина, нагло почео на- 


1 Трескавац се налази сат и по пута северо-западно од Прилепа. 

предовати и умножавати своје имање. Он га је (краљ Милутин); 
као његов обновитељ сваке године походио и обдаривао. Данило 


вели: ненсувтвио же множњство 2ллтА свовегОо тон прилољи но стада ОКњУЛ 
многма но урдм КелвБовдћ,... НАНОВЊ Крлтљућ реков, тако и до пртестав– 
мени сковго непркстливно књсего даме Бесунсљно но нсплљин домњ пркске- 


вис књслкого влага. („Китија Краљева и Архијеп. Даничић, стр. 137). 

Са богаством Трескавца растао је и његов углед. Краљ 
Милутин је на њега обраћао нарочиту пажњу због тога, што 
се овај манастир налазио на јужним границама његове државе, 
и што је он служио као углед побожности и ктиторства краља 
Милутина. И ако је Трескавац постајао, као каква црквица или 
манастирске рушевине и пре краља Милутина, народ је гледао 
краља као првога и јединога ктитора и осниваоца овога 
манастира. Народ је у томе имао право, јер је краљ Милутин 
из основа манастир подигао, пописао га, обдарио светим утва- 
рима и обогатио га са многим селима, воденицама, ка- 
тунима, стасовимаиметосима. 

Кратка али доста бурна владавина краља Стевана Дечан- 
скога, није дала истоме, да се онолико посвети културном 
напретку свога народа, колико се могло после Милутина. Он 
је подигао Дечане, и још неке цркве и манастире окрепио и 
обдарио са селима и земљама. Није заборавио ни Трескавац. 
Негде одмах у почетку своје владавине приложи Трескавцу: 
Оз полојћ метохћ Крдпешњ сво КОДЋИНУИМЕМЋ но св Енноградн нос пнЕнемњ он 
4 пллинилмн нос Вњсвмн прхнилим (Душан у својој повељ од 1336 
године, Гласник Срп. уч. Др. ХШ стр. 8366). 

Душан је много већу пажњу од свога оца обратио на Тре- 
скавац. Он је трима повељама, једном од 1336. год. и двема 
у времену између 1885 и 1845: године, потврдио сва пређашња 
имања Трескавцу и још му многа дао међу којима се нарочито 
истичу села: Трновце са свима задушним прилозима властеле 
и село Јелењешце. 

У овим повељама помињу се селишта, села и метоси: 
.. лре дрвновуци, са свима правинама и црквом, село небрљгоко са 
свима правинама, семиџе глроулин, село скетми Днимнтрге, стлеђ 8 Крико- 
тихлоХхћ, село обршлин о приложни крамевњство мн, село Бозвуншњ, селице 
пол дозввинуце с ннкнем с внпогрладн с кодтеннунемћ их рада, селе ко– 


1 Ст. Новаковић, глас Ак. Наука 2ХХХ стр, 7. 
2 Ст. Новаковић, глас Ак. Наука :ХХХ стр. 1. 

стнно, село махргхритв, метохћ 8 порћун манастнрућ. селнше могнлнух, селнше 
клловгкер, село хоморлни, селнше Ббла коднух итд. итд. (Гласник Срц. 
уч "Др ртр. 570): 

Као што се види, многа села, која се помињу у овим по- 
вељама, и данас постаје: Небрегово,: Теово, Калуђерице, Вучје, 
Кривогаштане, Дупјичане, Дољани, Костино, Дабница и друга. 
Она су била манастирска и манастиру су давала цео принос 
од земље, а манастирски су људи задржавали само онолико, 
колико им је било довољно за исхрану. Турци, заузевши ове 
српске земље, нису, у почетку своје владавине, дирали у црквена 
и манастирска села, но су их остављали да и даље десетак и 
остало дају својим црквама и манастирима. У случају, ако су 
такве цркве и манастири претварани у џамије, села су црквена, 
остајала џамијама, које су подизате на развалинама дотичних 
цркава. На овај су се начин многа села сачувала да не пређу 
у руке паша и бегова и да не постану чифлуци појединаца.“ 

Душан је сваком приликом обраћао нарочиту нажњу ма- 
настиру Трескавцу. Он га је, можда, и походио са царицом Је- 
леном, када је 1348. год. долазио у Прилеп, а сина је Уроша 
слао на поклоњење св. Богородици у Трескавцу. У једној по- 
вељи Душан вели: ....н прложн Крхмевњство мн првскетвн Богороднун 
Трвесковскон от трњгл прлкпскогл д да 8днмл (т) трет! два Еннов скетад 
црњкед Ењ помешњ крдмевњствл мн (н) уговори се Крхмевљство мн сњ кралн– 
цомњ н посласмо првењхмовеналго сних Крдаекњствл нашего фФрошх Крхих да 
се поклони прћунстон Богороднун, нос пхшимћ 7говоромћ но тон прнло Н 
црњкен да занима (т) уљстинн млилстерњ књсдко годнфе отњ трљгл прлискогх 
по фр. перпефњ ОсЕевињ пркњнегд ддрд кљише пнедине, ... Даље све у овој 
повељи вели: да је Душан ослободио сва села мана. 
стирска и све метохе од царских дажбина. и да то 
све даје манастиру... н ксе да ге црквено... (Гласник ХШ стр. 367. 

Из овога се наведенога види, да су: краљ Милутин и Цар 
Душан обраћали велику пажњу на манастир Трескавац. Милутин 
га је подигао, пописао и обдарио, а Душан толико обогатио са 
прилозима, да је Трескавац постао један од набогатијих ма- 
настира у старој српској држави. Он је био за јужне крајеве 
Орбије оно што су били Дечани за северне. Још како је Тре. 


1 Каква случајност: да село Небрегово даје Душан Трескавцу пре то- 
лико стотина година, а да данас војвода Глигор баш из Небрегова гине због 
манастира Трескавца. 

2 Етнограф. Зборн. Ш књ. Св. Томић, Скопска Црна Гора. 

скавац близу Прилепа, то му се нарочита пажња обраћала због 
странаца и разних гостију, те је морао увек бити окрепљен и 
снабдевен са свима потребама. 

Међу другим сликама била и је Душанова сликаживо писана 
у манастиру. Слика је данас доста упропашћена, али се и сада 
натпис да лепо читати. Натпис је на грчком језику и гласи: 
Јтвратос гу 70 то дф тистос ходАђс хаг фотохоатоо бласђс Уео- 
Вас хаћ лаоадалавас (Стефан в Христа Бога верни краљ и са- 
модржац свих српских и поморских земаља).: Поред овога нат- 
писа, који је забележио Арх. Антонин 18638 године, очувао се још 
остатак неког другога патписа такође на грчком језику који 
гласи у преводу: ... иктиторовога храма 

Овај се други натпис можда не односи на цара Душана, 
но на цара Уроша, који је исто тако обраћао велику пажњу 
манастиру Трескавцу као и његов прадеда и отац. Чак неки 
од истакнутијих наших историка (г. От. Станојевић) мисле да 
је данашња црква у Трескавцу задужбина цара 
Уроша. На ово их доводи то, што Душан вели за 'Грескавац: 
„.е толико ТАМНЕМЊ Н овврашенитемњ ВЋИЋШЋИНИЋ | овстровенћ, | РЕЛНКО – ЕСТЕ 
љАКОНОМЋ н 8стхвомћ СВЕТИХ о о љнвовшнхћ Вћ немћ прковкрхшењ и 
првпрослаењињ (Гласник ХИП стр. 858) т.ј. црква је била мала и не- 
знатна, а ова је данашња доста лепа и пространа, што је доказ 
да се зидала после Душана. Даље, онај крњи натпис: ...и 
ктитор овога храма“ по евој прилици односиће се на Уроша 
а не на Душана, јер се нигде не помиње да је Душан храм 
зидао а натпис се односи или на Душана или на Уроша, што 
значи да је Урош био ктитор храмовни. Још у Трескавцу је 
сахрањен пехарник цара Уроша: месеца генлрл овспе фрдбњ Божн Да 
БНЖНЕЋ, бНОХНАрЊ  дрх Озрошл БСе Ссрбскне хемле граућсвне н помофњскне, 
вв дет(о) .5. 0. 6. (1862) нидикта .2.%, (Љ. Стојан. натписи и за- 
писи ! стр. 43) што опет значи. да је овај трескавачки манастир 
био у јаким духовним везама са Урошем. 

Цар Урош је, као млади краљ, (престолонаследник) ишао 
на поклоњене ев. Богородици у Трескавцу, па и после је чешће 
обилазио ту богомољу, као из неке заветине, и обдаривао је 
сваком приликом. Тако је Трескавац живео у времену краља 
Вукашина и Краљевића Марка од онога гласа и богаства што 
су му дала ова последња четири Немањића. 


1 Ст. Новаковић, Из путописа Арх. Антонина, Споменик 1Х стр. 22. 
2 Ст. Станојевић, Срп. Књи. Гласпик 1903 свеска за фебр. стр. 298. 

Са пропашћу српске државе (прво 1871, друго 1389 и 
треће 1459) пропадају и српски манастири. Иста судбина, која 
је постигла Грчаницу, Сопоћане, Бањску постигла је и Тре- 
скавац. Он је, по доласку Турака, животарио неко време, па 
је после читавих 100 ако не и 150 година био запуштен и на- 
пуштен. Имања му Турци одузели, калуђере растерали и куле 
разрушили. Поред Турака и време га је рушило и ми налазимо 
из 17 века (1607. год.) овакав, чисто српски натпис: Нхколепнем 
отух н поспешеннем сних н соквебршеннем скетогл дозвха н ст вожестивенн 
ХрАамћ прескете! ВЛАДНУНЦЋ наше Богороднце сагрхди се н попнсх се трвдомћ 
носа потшахнем но нхстотлинемћ кнр Никанор, егамбић манастир ст н ктн– 
тор 6 лћто 5. ф' ће, 

После овога нема више важних догађаја из живота Тре- 
скавца у 17 и 18 веку. Он је као и остали манастири опадао, 
сиромашио, опорављао се и животарио од прилога побожне 
околине. Околна села, која су њему од старина припадала, 
издржавала су га, а њиме су управљали и опслуживали су га 
сеоски попови и виђени сељаци из тих села. Сељаци су ма- 
настир веома ценили и много поштовали као царску задужбину. 
Трескавац их је потсећао на стару славу и величину. Они, да 
би манастир одржали и имања му бар у колико толико сачу- 
вали, извадили су фермане код власти: да манастир припада 
селу Дабници (Дубници), Дабнича Ћешишанеси (дабнички 
манастир) и да он њима служи место цркве. Овде треба поме- 
нути да су од данашњих села, која су у непосредној близини 
"Трескавца и која га издржавају, села: Дабница, Небре- 
гово, Дреновце, Дупјичане и Костинци била мана- 
стирска још у 14. веку. Њих су још тада, као што је напред 
поменуто, српски владаоци: краљ Милутин, цар Душан, цар 
Урош приложили манастиру, па се ето то и до данас очувало. 

До седамдесетих година прошлога века (до оснивања ег- 
зархије). Трескавац је, као српска задужбина, био српски и 
био је у рукама околних српеких села. Сељаци су њиме управ- 
љали и они су га чували. Зна се, да су манастиром управљали 
између 1848. и 1882. године поп Висарион и поп Ристо из Даб- 
нице, Анђел Крстић и Толе Ристић-Ћелеш сељаци из Дабнице, 
Јован Рујановић, Никола Рујановић и Константин Крстић се- 
љаци из Небрегова. Присталице егзархије из Прилепа покуша- 


1 Љуб. Стојановић, Записи и натписи [ књ. стр. 271, бр. 961, 

вали су у неколико махова у години 1877. и 1878., када су се 
Срби борили за своју и бугарску слободу, да овај манастир 
одузму од Срба, али им то тада није испало за руком. Тек 
године 1882., када је изабрата нова управа. састављена од са- 
мих сељака из околних села (Димитрије Анђелковић из Дабнице, 
Трајко Црвенковић из Небрегова, Станко Ристић из Дреновца 
и Петар Мурат из Констинца!), егзархисте из Прилепа, на Малу 
Госпојину за време службе, јурну у цркву и заузму је, на- 
род растерају а нову манастирску управу са још неколико 
виђенијих сељака затворе у неку мрачну ћелију, где се лудаци 
затварају. Ту су ови остали у опсу четрдесет дана. Тако су 
егзархисте из Прилепа отеле и себи присвојили манастир Тре- 
скавац. 

Сељаци су се тужили власти на овај поступак егзархиске 
прилепске општине. Власт је тек 1895. године донела пресуду 
да се манастир са целим имањем врати сељацима, који су од 
памтивека манастиром управљали. Ова пресуда није још извр- 
шена, но и данас 'Грескавцем управља прилепска егзархиска 
општина и приходе манастирске троши на своје школе, а околна 
села, којих је манастир и која манастир издржавају и раде му, 
сама своје школе издржавају. 

Ради прегледности, овај напис о Трескавцу сведен у не- 
колико тачака, гласи: 

1. Манастир 'Трескавац постајао је као мала и полу ра- 
зрушена црквица. пре но што су Словени завојевали Балк. По- 
луострвом; 

2. Краљ Милутин окрепио је Трескавац, обогатио и обдарио 
са утварима им постао му први и највећи ктитор; 

8. Краљ Стеван Дечански и Цар Душан обдаривали су 
манастир у више махова, а Душан му је, поменутим повељама, 
потврдио сва ранија имања и сам га обогатио новим селима и 
разним привилегијама; 

4. Цар Урош походио је Трескавац, обдаривао га и, по 
свој прилици, он је зидао данашњу цркву у Трескавцу; 

5. Свако је Трескавац сматрао за српски манастир и њиме 
су Срби управљали од Душана до осамдесетих година прошлога 
века — дакле више од пет стотина година; 


1 Види „Законитост“ скопску бројева 16 и 17 од 1910. године. 
2 Села: Дабница (Дубница), Небрегово, Костино, Дупјичане, која се по- 
мињу у Душановој повељи, и данас су српска и припадају овом манастиру - 

6. Нигде нема забележено да је ма који од бугарских вла- 
далаца или Бугара ма шта приложио Трескавцу или му се 
назвао ктитор; 

7. 1882. год. егзархиска општина из Прилепа силом је отела 
"Трескавац и присвојила га себи и 

8. Према свему овоме Трескавац ни по каквом праву не 
може остати егзархији, јер нити егзархија нити Бугарска имају 
икаква права на њ, но је он српски манастир, пошто су га срп- 
ски краљеви подигли и обогатили а српски га народ очувао. 


Св. Томић. 


О МИНИСТАРСКОЈ ОДГОВОРНОСТИ 


У 


СРПСКОМ ЈАВМОМ ПРАВУ 


од 
Јосифа Касановића 


— НАСТАВАК — 


Уставом од 1869 ствара се у Србији један систем владавине 
који се јако разликује од дотадашњег система. До 1869 постојао 
је један искључиво лични владаочев режим Кнеза Михаила, у 
коме су Народне Скушштине била потпуно без утицаја на во- 
ђење државних послова и на састав министарстава. Народна 
Скупштина је до Устава до 1869 у ствари само једно консул- 
тативно тело, које не решава већ само саопштава своје жеље 
и погледе на државне послове и чији су се предлози, по пра- 
вилу неформални, сматрани више као молбе Влади за ову или 
ону реформу, него као једна воља која, имајући за себе ве- 
ћину скупштинску, може једног дана бити закон. Такве Скуп. 
штине нису ни помишљале да врше какву стварну контролу 
над Владом и да једну Владу с којом не могу да раде смене. 

Устав од 1869 установљава једну Скупштину која се сваке 
године сазива, у којој три четвртине посланика бира народ 
доста ниским цензусом. Таквој Скупштини подносе се закони 
на решавање, она утиче на ток државних послова, има извесно 
право контроле над извршном влашћу и најзад њој се даје и 
право оптужбе министара. Устав од 1869 је хтео да створи једну 
Скупштину која ће отправљати технички све послове које и да- 
нашња Скупштина отправља али није хтео да Скупштина буде 
неопходна за Владу, тако да је њена воља од пресудног значаја 

за државне послове, већ је дао Влади могућност и да без Окуп- 
штине доноси и буџете и законе и да је распусти кад хоће. 

Либерална Влада је држала да једна Скупштина, која. 
није неопходна, која своја решења није у стању Влади да на- 
тури одрицајући јој буџет, неће бити политички фактор са. 
толико политичког утицаја и са толико опозиционе снаге какве 
је она доцније у пракси била седамдесетих и осамдесетих го- 
дина. Колики је преокрет 1869 учињен у историји Народне Скуп- 
штине види се најбоље из држања СОкушштине према админи- 
страцији. Од 1869 Скупштина постаје врло оштар критичар наше 
администрације, ударајући и на чиновнике и на министре. Дота- 
дање незадовољство са влашћу, изражавано страшљиво од поје- 
динаца, добило је један јаван облик и свечан начин, начин који 
је у оно време имао врло великог утицаја. После Устава од 1869 
незадовољство с влашћу показује се у Скупштини чак и према. 
највишим представницима власти, према министрима. Приликом 
прве оптужбе министара по Уставу од 1869 види се једно велико: 
уверење код посланика о дејству права Окупштинске оптужбе. 
И доцније, после искуства о неефикасности система министарске 
одговорности, онаквог какав установљава Устав од 1869 и Закон 
о Министарској Одговорности од 1870, народеи посланици кроз 
седамдесете године често рачунају са скупштинским правом 
оптужбе министара, тако да је постало правило, да скупштинска. 
већина одмах по паду једне Владе у чијем раду налази да има 
незаконитости, подноси предлог оптужбе министара из прошлог 
кабинета. Скупштина је јако била заинтересована и позитивним 
законодавством о министарској одговорности, дискутовала о 
њему, и подносила предлоге да се одредбе из Устава и Закона 
о Министарској Одговорности измене, па чак и формалне пред 
логе Закона о Министарској Одговорности. 

Поред ове енергије у нападању на министре и овог инте- 
ресовања за законодавство о министарској одговорности, инте- 
ресантно је да је само о једном предлогу одговорности једнога 
министра у Скупштини дискутовано, а да ни о једном предлогу о. 
измени законских одредаба није речено ни речи. Све се ово не 
може објаснити владочевим утицајем на осујећење министарских 
оптужаба и тврђењем да се одредбе о министарској одговорности 
не могу, без промене Устава, заменити другима. Једини видљиви 
узрок овом заборављању на предлоге оптужбе и на измену закона 
могао би се наћи у постепеном опадању анимозности према 

прошлим владама и једним падањем посланика пред силним 
скупштинским разноврсним пословима, који су због недовољне 
извежбаности посланика и њихово неекспедитивности доста ла- 
гано ишли. 

Кад је дошла на Владу група састављена из опозиције 
либералној Влади осетило се да ће ствари у земљи поћи једним 
другим путем. Несумњиво да је либерални режим имао једну 
доста ориенталску политику, коју је опозиција осуђивала и на 
чије је место одмах по свом доласку на Владу хтела да постави 
једну политику ближу Западу. Међутим опозиција либералној 
странци није своју политику одржала, јер се врло брзо поделила 
на две групе, напредњаке и радикале. Како је владалац стално 
поверавао Владу првој групи, то је друга остајала у опозицији 
и критикујући рад напредњака, нападала и на њихове министре. 
Међутим, што је врло интересантно, за све то време није Скуп- 
штини поднесен ни један предлог оптужбе министара. То је 
било несумњиво због тога што се увидело најзад да је и законо- 
давство о министарској одговорности повољно за министре, 
и што се опозиција задовољавала да Владу осуђује на јавним 
екупштинским седницама које су, ширењем штампе, постале 
познате све већем кругу читалаца. 


5 18 Време од 1888 до 1901. 


При крају своје владе Краљ Милан пристаје да се донесе 
један Устав који ће краљевеку власт смањити у корист Народне 
Скупштине. Ускоро после доношења Устава од 1888 Краљ Милан 
је абдицирао. Навикнут да влада по својој вољи, истичући увек 
да је велика краљевска власт потребна за сузбијање радикала, 
које је сматрао за анархисте окренуте и против државе и про- 
тив њега лично, Краљ Милан није ни имао намеру да влада 
под Уставом од 1888. Устав од 1888 спремао је за свога мало- 
летног сина, коме је одредио за намеснике три истакнута ли- 
берала. Краљ Милан је држао да ће либерално намесништво 
бити у стању да радикале ограничава онако како он хоће. 

Устав од 1888 обезбеђивао је радикалима Владу. Пошто су 
радикали имали велику већину у народу, они су је морали 
имати и у једној Скупштини са скоро општим правом гласа, 
преко које, будући да Устав усваја парламентарни режим, са- 
стављају Владу и воде све државне послове. После Устава од 

Дело, књ. 57. 18 

1888 почиње једна радикална владавина довољно снажна да 
изведе оне реформе у законодавству које је Устав од 1888 изис- 
кивао. Устав од 1888 говори о начелима министарске одговор- 
ности, остављајући специјалном закону да регулише подробније 
министарску одговорност. Радикална Влада је поднела 1891 
године, пројект Закона о Министарској Одговорности, који је 
Народна Скупштина усвојила и који је 30 јануара санкционисан. 

Радикална Влада и либерално Намесништво нису могли 
дуго сложно владати. Радикална Влада је поднела оставку и 
Намесништво је саставило Владу из либерала. Скупштина је 
била распуштена, били су расписани нови избори, на којима 
су либерали хтели пошто по то да добију већину. Радикали су 
и даље имали велику већину у народу, и између народа и Наме- 
сништва дође до оних сукоба, који су довели земљу у врло кри- 
тично стање. То је стање прекинуто априла 1898 када је Краљ 
Александар узео Владу у своје руке пре пунолетства. 

Краљ Александар, завадивши се са либералима, морао је 
обратити се радикалима да саставе Владу. Радикали, чим су 
дошли на Владу почели су спремати оптужбе либералног Ава- 
кумовићевог министарства за повреде Устава и повреде закона, 
за које су их за време њиховог министровања нападали. Прили- 
ком оптужбе Авакумовићевог кабинета у Србији се први пут 
образовао и функционисао Дужавни Суд, поред тога што он по- 
стоји још од 1869 и поред тога што су се министри нападали 
седамдесетих и осамдесетих година за најразличније кривице. 
Државни Суд није свршио свој рад, јер је пред изрицање пре- 
суде Краљ Александар, разишавши се са радикалима, либералне 
министре амнестовао. 

Систем министарске одговорности установљен Уставом од 
1888 и Законом о Министарској Одговорности од 1891 и његова 
примена биће изложени детаљно кад буде излагана данашња 
министарска одговорност у српском праву, пошто тај систем 
и данас важи, с једном једином изменом, учињеном према иску- 
ству из случаја Авакумовићевог министарства. 

Краљ Александар је имао јако осећање својих владалачких 
права: и он, исто као и његов отац, није могао владати по Уставу 
од 1888 године. Он 1894 „обуставља“ Устав од 1888 и враћа у 
живот Устав од 1869. Закон о Министарској Одговорности пре- 


1 Слободан Јовановић, Политичке пи Правне Расправе, [ стр. 63. 

живео је тај државни удар и са Уставом од 1888 није формално 
обустављен. 

И ако Закон о Министарској Одговорности од 1891 није 
био заједно с Уставом од 1888 обустављен, у ствари он постаје 
практично безначајан после државног удара од 1894. Краљ 
Александар од тада влада са „неутралним“ министарствима која 
су састављена по његовом укусу. Ти су министри били обезбе- 
ђени од Краљеве оптужбе због тога што их је Краљ смењивао, 
чим му се не би више свиђали, а од скупштинске због тога 
што су према њима Скупштине биле немоћне и сервилне. Тео- 
риски, могло би се расправљати питање о томе у каквом су 
односу били од 1894 до 1901 Устав од 1869 и Закон о Мини- 
старској Одговорности од 1891 због тога што се одредбе из 
Устава од 1969 и одредбе из Закона о Министарској Одговор- 
ности не слажу. Тако, Устав од 1869 предвиђа само четири 
министарске кривице и не оставља места специалном закону 
да им број увећа. По Закону о Министарској Одговорности од 
1891 министарских кривица има поред тих четири још и три 
више. По Уставу министра може оптужити само Народна СОкуп- 
штина а по закону и Краљ и Народна Скупштина. Ово се 
питање још јаче истиче код Устава од 1901 где ће битиим 
расправљано. 


ГЛАВА ТРЕЋА 
УСТАВОД 1901. 


5 14 Уопште. 


После разилажења с неутралним Владама Краљ Алек- 
сандар је био политичком ситуацијом принуђен да преговара 
са радикалима. Радикали су сатавили као услов да се приме 
Владе доношење једнога Устава који би био, сходно њиховим 
начелима, што ближи Уставу од 1888. Краљ Александар је хтео 
да да један нов Устав, али се трудио да тај Устав не буде на 
штету његове власти, желећи да у ствари влада на исти начин 
на који је и дотле владао. Преговори између Краља Александра 
и радикалне странке завршили су се једним компромисом. Тај 
је компромис између Краља Александра и радикалне странке 

био Устав од 1 априла 1901. Овим Уставом се хтело да се за- 
довољи и једна и друга страна и зато он преставља једну ком- 
бинацију раније поменутог напредњачког пројекта Устава из. 
осамдесетих година и Устава од 1888 који је, по својим идејама, 
једна радикална творевина. 

Устав од 1901 установљава дводомни систем, два законо- 
давна тела, Сенат и Народну Окупштину. У замену за то Скуп- 
штина, се бира цензусом истим којим се бирала Скупштина по 
Уставу од 1888. На тај начин Краљ Александар је био задо- 
вољан тиме што један велики број сенатора поставља он, а 
радикали тиме што су знали да ће извесно имати већину у 
Народној Скушитини. Међутим у Уставу од 1901 оскудева оно што 
је код Устава од 1888 најглавније. То је парламентарни режим, 
на који Краљ Александар никако није хтео да пристане. 

Код Устава од 1901 у погледу на министарску одговорност 
јављају се два основна питања. Једно је питање о томе у каквом 
односу стоје Устав од 1901 и Закон о Министарској Одговор- 
ности од 1891. Друго је питање о томе да ли Устав од 1901 
установљава једну ширу министарску одговорност, у оном смислу 
у коме је регулисана у Уставу од 1888, или установљава једну 
ужу министарску одговорност, у оном смислу у коме је регу- 
лисана у Уставу од 1869. 

Што се тиче првога питања о односу између Устава од. 
1901 и Закона о Министарској Одговорности од 1891, оно се 
поставља због тога што датуми Устава и Закона нису исти, а. 
међу њима има разлике, те према томе није извесно да ли важе 
од оних одредаба који су у колизији, уставне одредбе или за- 
конске одредбе. 

Постоји један принцип усвојен у свима земљама где су- 
дије, а према томе и сви остали државни органи немају право 
да цене уставност закона, да у случају колизије између Устава. 
и специалних закона јесте за онога који га извршује обвезан 
закон а не Устав. Међутим, и ако у Србији извршиоци закона. 
немају да оцењују његову уставност, ипак се код министарске: 
одговорности може покушати да се докаже да је министарска 
одговорност установа специјално уставног права, и да је зато 
п за извршиоца закона у елучају његове колизије са Уста- 
вом меродаван Устав а не закон. Међутим овај се аргуменат 
не мора обарати на тај начин што ће се рећи да је он 
више политички него правни аргумент. Питање о томе да ли 

је претежнији Устав или специјални закон приликом једне ко- 
лизије између њих, може се, изгледа нам, поставити само у 
случају кад је закон доцнијег издања него Устав. Међу тим 
кад је Устав дошао после закона, онда самим тим што је и 
Устав један закон — закон са појачаном формалном снагом —, 
на основу познатог правила јех розђетот дегосаћ ртом, важи 
Устав зато што представља једну познију државну вољу. 

Устав од 1901 разликује се од Закона о Министарској 
Одговорности у овим тачкама. (1) Устав међу министарске 
деликте нарочито не убраја деликт оштећење државе из кори- 
стољубља који јеу Закон о Министарској Одговорности ушао 
из Устава од 1888. (2) По Уставу министрима суди Сенат а по 
Закону о Министарској Одговорности Државни Суд. (3) По За- 
кону о Министарској Одговорности Краљ не може осуђеног 
министра помиловати, а по Уставу од 1901 ни помиловати ни 
амнестовати. (4) Устав од 1901 предвиђа за застарелост мини- 
старских деликата рок од пет година а Закон о Министарској 
"Одговорности рок од четири године. 

Пошто треба усвојити начело да је Устав у овом случају 
претежнији од Закона, то треба тумачити одредбу из Устава 
од 1901 која говори о томе како ће се специалним законом до- 
пунити случајеви министарске одговорности и како ће се утвр- 
дити поступак министарске одговорности, тако да она онемо- 
гућава примену једнога закона који је раније издан као допуна 
једнога другог Устава, и ако није никад изречно укинут. Одредбе 
из Устава од 1901 о министарској одговорности, према томе, 
"треба узети за једине одредбе о министарској одговорности које 
су постојале у српском позитивном законодавству од момента 
доношења Устава. Међутим одредбе о министарској одговорно- 
ти које се налазе у Уставу непотпуне су. Оне не само да не 
говоре ништа о поступку у Сенату приликом суђења министрима, 
већ не говоре ништа ни о казнама на које се министар може 
осудити. Из тога разлога може се рећи да у погледу на мини- 
етарску одговорност постоји у тадашњем законодавству једна 
празнина због које би се поводом једног конкретног случају 
поставило једно питање још не расправљено у правној теорији. 

Кад се утврди да су једине одредбе о министарској одго- 
ворности одредбе из Устава, онда се наилази на веће тешкоће 
у решавању питања о томе. да ли министарску одговорност 
треба тумачити уже или шире, зато што специални закон обу- 

хвата министарску одговорност у свима детаљима и на тај начин 
даје једну много поузданију основу за решавање тога питања. 
У оскудици специјалног Закона о Министарској Одговорности 
могло би се извести с извесном сигурношћу да Устав од 1901 
као и Устав од 1869 установљава једну министарску одговорност, 
коју треба схватити у ужем смислу, тако да су министри одго- 
ворни само за она званична дела за која су одговорни Сенату, 
а да за сва остала званична дела не одговарају. Такав би се 
закључак дао извести из тога што Устав од 1901 даје велику 
власт Влади према Народном Представништву и што не уста- 
новљава парламентарни режим. Министри не могу ни у ком 
случају бити народни посланици, а сенатори могу бити не по 
народном избору већ по краљевом постављењу (чл. 78). Заста- 
релост министарских кривица је дужа него по Уставу од 1888. 
Чланом 81, алинеја 8, одређује се да се никад у опште не може 
"поновити једна одбачена оптужба против министара. 

Сад треба видети како се овај принцип да министарску 
одгововност по Уставу од 1901 треба уже тумачити, примењује 
на политичку, кривичну и грађанску одговорност. 


5 15 Политичка одговорност. 


Краљ Александар пристајући на Устав од 1901, изјавио је 
да он тиме није пристао и на парламентарни режим. У начелу, 
политичка одговорност по Уставу од 1901 приближује се политич- 
кој одговорности по Уставу од 1869; она се своди на једну кон- 
тролу Владе без правних последица. Политичка одговорност пред 
Народном Скупштином и Сенатом по Уставу од 1901 нема својих 
крајних санкција. Народно Представништво нема начина да 
доведе Владу у једну такву ситуацију да мора да одступи, ако 
неће да повреди Устав. Те су крајње санкције у томе да за 
конодавно тело може Влади одрећи буџет. По Уставу од 1901 
Влада може с Државним Саветом продужавати стари буџет још 
за годину дана кад се Скупштина распусти или одложи пре 
него је буџет свршила. На тај начин, Влади Народно Пред- 
ставништво у случају једнога сукоба с њим и није потребно. 

Према томе може се рећи да по Уставу од 1901 нема по- 
литичке одговорности у правном смислу тога израза, већ да 
постоји само једна контрола Народног Представништва над 
владиним радом. Та је контрола шира него по Уставу од 1869, 

али су јој последице исто тако слабе као и по Уставу од 1869. 
По Уставу од 1901 Народном Представништву се подноси за- 
вршни рачун, који садржи извештај о томе како је Влада изврши- 
вала буџет и тражи се разрешница од Народног Представништва . 
за расходе ван буџета. Влада је дужна, по члану 94 Устава, 
поднети Народном Представништву детаљан извештај о томе како 
су финансиски уговори закључени и остварени и тражити од 
Народног Представништва разрешницу за њих. Међутим у Уставу 
се ништа не каже о томе шта ће бити ако у једном од ова два 
случаја не буде дало Народно Представништво разрешницу Влади. 

Важно је да код Устава од 1901 по угледу на Енглеску 
постаје сопзошћеда Топпаз, партије у буџету које се не износе 
законодавном телу на решавање, зато што су на закону осно- 
ване. Наш Устав од 1901 у свом члану 93 забрањује Народ- 
ном Представништву да буџет одбаци у начелу и да избрише 
из буџета оне издатке који су на закону основани. 

Питање о политичкој одговорности и министара и по Уставу 
од 1901 компликује се на тај начин што по том Уставу постоји 
дводомни систем, тако да постоје осим Краља још два законо- 
давна фактора пред којима би могли министри политички од- 
говарати. То питање чије је поверење Влади потребно, Сената 
или Народне Скушштине или и једнога и другога фактора у 
исто време, поставило се поводом једнога конкретног случаја у 
Француској и није у теорији још решено. 

По Уставу од 1901 не постоји једна политичка одговорност 
министара с правним последицама. Једна перфектна политичка 
одговорност министара постоји само пред Владаоцем, а то је 
начело усвојено и у најстаријим Уставима. То је одговорност 
пред Владаоцем, истакнута у толико јаче, у колико Устав од 
1901 прописује да министри не могу бити народни посланици 
у опште, а ни сенатори по народном избору. На тај начин Вла- 
далац сам саставља Владу, и Народно Представништво не може 
осуђивати за рад један кабинет, чији правац није израз воље 
Народног Представништва, већ чији рад представља вољу вла- 
даочеву. 


5 16 Кривична одговорност. 


Устав од 1901 предвиђа три случаја министарске одго- 
ворности, случај повреде Устава и уставних права српских 

грађана, случај издаје земље и владаоца и случај примање мита. 
Поред тога, министри су одговорни у случају повреда закона 
предвиђених у Закону о Министарској Одговорности, који, као 
што је споменуто, није донесен. Према усвојеном начелу да ми- 
нистарску одговорности по Уставу од 1901 треба тумачити уже, 
треба узети да министри одговарају само за наведена дела и 
то само Сенату, а не и за остала службена. дела за која чи- 
новници одговарају по Кривичном Законику. Право оптужбе 
министара припада с једне стране Краљу а с друге стране На- 
родном Представништву (чл. 80). 

Ту под Народним Предетавништвом треба извесно разумети 
само Народну Скупштину а не и Сенат, зато што Сенат мини- 
стрима суди, па не би целисходно било да их он и оптужује. 
Поред тога и из доцнијих одредаба види се да по Уставу од 
1901 има право оптужбе министара само Народна Скупштина, 
Тако се у члану 81 каже да се предлог оптужбе мипистара не 
може узети у поступак ако га нису потписали најмање двадесет 
посланика, дакле не и двадесет сенатора. Исто се тако каже 
у другој алинеји тога члана да је потребно, да би се министар 
оптужио, да за оптужбу гласа најмање две трећине народних 
посланика. „Оптужба министара једном одбачена не може се 
поновити за исто дело“. У Уставу се не каже где оптужба треба 
да буде одбачена, да лиу Скупштини приликом гласања о 
предлогу оптужбе или у Сенату приликом решавања о тужби 
коју Окушштина Сенату подноси. Министарске кривице заста- 
ревају за пет година од учињеног дела. () томе кад застарева 
пресуда Сената, не каже се ништа у Уставу од 1901 године. 
Исто тако Устав од 1901 не говори ништа о казнама које прате 
министарску одговорност, оставивши то специјалном закону који 
није издан. 


5 17 Грађанска одговорност. 


У став од 1901 тако је састављен да се њиме не установљава 
једна потпуна политичка одговорност. Међутим хтело се да 
створи бар одговорност министара пред Народним Представништ- 
вом за извршење буџета. Мислило се да се то постигне једним за- 
коном о Државном Буџету, који би учинио одговорнима министре 
за бупетска прекорачења. Такав Закон о Државном Буџету је 
и изгласан, али га Краљ Александар није хтео да потврди све 

до априла 1908 године. О одредбама тога закона, које се односе 
на министарску одговорност, биће доцније речи, зато што тај 
закон још и данас важи. 

Ова грађанска одговорност министара, која се јавља као 
последица кривичне одговорности министара, у Уставу од 1901 
потпуно је неодређена. Као што је речено, Устав од 1901 не 
одређује ни казне које прате министарске кривице, па према 
томе не регулише ни питање о накнади штете која може бити 
последица кривичног дела. Као што се не види у Уставу од 
1901 колика је застарелост министарских кривица, исти се тако 
не види за колико времена застарева захтев накнаде штете која 
проистиче из једног кривичног дела министровог. 


да време Владе Устава од 1901 расправљан је последњи 
случај грађанске одговорности министара за накнаду штете. 
"Ствар је била у овоме. Вукашин Петровић је као министар фи- 
нансија исплатио 1899 године једном државном повериоцу у 
иностранству 61.477'48 динара. Доцније се показало да рачун 
који је држава добила као доказ те исплате није био оригиналан 
већ дупликат. Због тога би могло бити евентуалне штете за 
државу, ако поверилац не би исплату признао. Главна Контрола 
је нашла да је за ову евентуалну штету крив Вукашин Петровић, 
бивши министар финансија као наредбодавац, и да министар 
као одговорно лице има држави штету да надокнади, ако је 
буде било. Да би се држава обезбедила у случају да се затражи 
поновна исплата, Главна Контрола је тражила обезбеђење на 
имању Вукашина Петровића код београдског варошког прво- 
степеног суда. Првостепени суд је одобрио обезбеђење, стојећи 
на гледишту да министар одговара за накнаду штете на исти 
начин на који и сваки други чиновник. Међутим Касациони Суд 
је својим решењем од 29 децембра 1901 поништио решење пр- 
востепеног суда. Касациони Суд у свом решењу, материјално 
идентичном са решењем из 1887. је нашао да редовни су- 
дови нису надлежни да суде министрима за званична дела. 
Министри су политички органи и они за ева своја званична 
дела по Уставу од 1869 одговарају само политичким органима 
Владаоцу, Народној Скупштини и Државном Суду и без прет- 
ходног решења ових фактора редовни судови се не могу упуп- 


282 ДЕЛО 


тати у суђење министрима, било да је ствар кривичне било 
грађанске природе. 


ДЕО ДРУГИ 
МИНИСТАРСКА ОДГОВОРНОСТ У ДАНАШЊЕМ СРПСКОМ ПРАВУ 


УВОД 


Код сваког система министарске одговорности битно је пи- 
тање о томе да ли се њиме заснива ужа или шира министарска, 
одговорност. Да ли један систем заснива ширу или ужу мини- 
старску одговорност види се најбоље из овога двога. (1) Да ли 
контрола коју врши законодавно тело над министрима има закон- 
ских санкција. (2) Да ли законодавац, принципијелно, изједначава 
министарску одговорност са одговорношћу обичних чиновника, 
а ову са одговорношћу обичних грађана. Положај министарске 
одговорности према обичној чиновничкој одговорности може се 
посматрати са две тачке гледишта, с тачке гледишта кривичне 
одговорности и с тачке гледишта грађанске одговорности. 

Кад је реч о систему министарске одговорности установ- 
љеном Уставом од 1908 и Законом о Министарској Одговорности 
од 830 јануара 1891, мора се узети у обзир дух времена у коме 
је Устав од 1888 састављан и околности под којима је 1908 
враћен у живот. Седамдесетих и осамдесетих година вођена је 
стална борба између народа и власти. У таквој једној борби при- 
родно је да су чиновници били изложени веома честим нападима. 
Њихови шефови, министри, долазили су на положаје по Краље- 
вом избору, будући да је за време свега важења Устава од 
1869 Народна Скупштина правно била у немогућности да утиче 
на састав министарства. Опозиција тим министрима, за све време 
док се с њима борила, наводила је против њих најразличније 
факте који сви заједно представљају читав један регистар Кри- 
вичног Законика. Најзад је та дугогодишња опозиција Краљу 
и Влади морала бити пуштена да управља државом. Прилика 
у којој су радикали с највише снаге своју вољу извели јесте 
Устав од 1888. Уставом од 1888 радикали су хтели да постигну 

ово. (1) Широка уставна права грађана. (2) Претежан утицај 
Народне Скупштине на државне послове и контрола над адми- 
нистрацијом. (3) Широка одговорност чиновника за званична 
дела. С помоћу свега тога радикали су мислили да ће себи обезбе- 
дити државну управу. Широка одговорност државних органа јесте 
последица велике власти Народне Скупштине. Сасвим је природно 
да су радикали хтели Уставом од 1888 да установе и једну широку 
министарску одговорност, што је последица радикалних погледа 
на државу организацију и оног искуства радикалне странке о 
министарима које се показало у њеним нападима на њих. 

Устав од 1888 враћен је у живот 1903 године у врло критич- 
ним моментима. Тада је промењен један режим који је нападан 
као насилнички. На првом месту било је потребно задовољити 
начела оних људи који су били против њега. С друге стране, било 
је потребно да се и у маси створи уверење о једној владавини на 
сасвим друкчијим основима. 

Као што се види, зато да данашњу министарску одговор- 
ност треба тумачити у ширем смислу, говоре и основне идеје 
и околности у којима је данашњи Устав састављен и у живот 
враћен. 

У даљем излагању видеће се да поред ових историских 
и општих разлога има и правних аргумената који доказују 
да је данашњу министарску одговорност законодавац широко 
схватио. | | 

Сад треба изложити како се овај принцип примењује на 
саставне делове института министарске одговорности, на поли- 
тичку, кривичну и грађанску министарску одговорност. 


ГЛАВА ЧЕТВРТА 
ПОЛИТИЧКА ОДГОВОРНОСТ. 


5 18 Уопште. 


Политичка одговорност у уставној парламентарној монар- 
хији може бити пред монархом и пред законодавним телима. 
Ова два облика политичке министарске одговорности уједињује 
то што се и један и други свршава истом последицом, да један 
министар престаје вршити своје министарске функције. 

0 политич=ој одговорности министара пред монархом није 
потребно излагати ни политичке ни правне консидерације. Мо- 
нарх је један законодавни чинилац. По старој уставној теорији 
по којој државу треба организовати строго према принципу по- 
деле власти, законодавна власт доноси законе, извршна их 
само извршује и ништа више. Да не би извршна власт радила 
противно одлукама законодавне власти, законодавној власти ова 
теорија признаје правна средства против незаконитог рада ми- 
нистара. Та се правна средства, међу које спада смењивање 
министара, морају признати и монарху као једном законодавном 
чиниоцу. Поред тога, један основни принцип монархиске адми- 
нистрације јесте да монарх поставља и смењује чиновнике. 
Министри су се, као што им и име каже. још сматрали као пу- 
номоћници монархови, који их природно мора сам и бирати. 

Кад је конетитуционална теорија ступила у живот, видело 
се да се строга подела власти не може одржавали онако како 
ју је конструисао Монтескије. Извршна власт, ширењем државне 
интервенције почетком деветнаестог века, добивала је све више 
и више самосталан круг рада који се није могао обухватити пра- 
вилима која је законодавна власт издавала. Извршна власт је 
лоред извршивања закона развила и једну делатност која није у 
појединостима у законима продвиђена и која се у немачкој теорији 
зове „слободна управа“ (Ттеје Уегуабипло). С друге стране, тиме 
што је парламенат добио широк удео у законодавству, власт 
парламената је постајала све јача и добивала претенсије на све 
више државних послова. Пошто већ мора да постоји један део 
административних аката који се остављају на дискрецију ад- 
министративној власти, потребно је да има неког који ће кон- 
тролисати административну власт да ли врши ту дискреционарну 
власт сходно државним интересима. Најприроднија се контрола 
административној власти нашла у законодавним телима. Ди- 
ректну контролу над нижим административним властима врше 
шефови државне администрације, министри. Над министрима 
пак врши директну контролу парламент из чије већине се ми- 
нистри у парламентарним државама узимају и који се сматрају 
иу енглеском и у француском парламентаризму да су чврсто са 
већином везани погледима на државне послове. Функција да- 
нашњих министара, поред велике важности парламента, веома 


1 Најбољи пример слободне управе јесте вођење спољне политике. 

је значајна по државни живот. Та контрола коју парламенат 
врши над министрима зове се политичка одговорност министара. 

Као што је познато, поред политичке одговорности мини- 
стара постоји још и кривична и грађанска одговорност мини- 
стара. Политичка одговорност допуњује ове две друге врсте 
министарске одговорности, а нарочито кривичну одговорност. 
Кривична одговорност министара обично јесте последица по- 
вреда уставних и законских прописа од стране министара. 
Ова одговорност се врши пред нарочитим судом ина нарочити 
начин доста заплетен и дуг. Политичка одговорност служи 
томе да се министри учине одговорнима и за повреду државних 
интереса, за политички правац, а и да се њоме спреми кривично 
или грађанско оптужење министра. Питање о делима за које 
министар кривично одговара дискутовано је скоро у свима за- 
конодавствима. Затим, није често ни опортуно ни могућно опту- 
живати активног министара. У тим случајевима ту је политичка 
одговорност министара да допуни кривичну одговорност мини- 
стара и да јој спреми земљиште. 

Техника политичке одговорности министара пред парла- 
ментом разликује се од технике кривичне министарске одговор- 
ности. Кривична одговорност министара приближује се и по 
својој правној природи и по својој техници обичној кривичној 
одговорности. Техника политичке одговорности министара пред 
парламентом није блиска својим обликом ни једној врсти осталих 
категорија правне одговорности. Особеност технике политичке 
одговорности пред парламентом јесте у овоме, Парламент у пар- 
ламентарној држави има једно право контроле над министрима 
и над администрацијом. То право контроле над министрима 
није неко право позивања на одговор везано за неке у напред 
одређене погрешке. Оно је управљено на то да парламент, 
односно његова већина, буде у стању да стално контролише да 
ли је целокупан рад Владе сагласан са схватањима парламен- 
тарне већине. Та се контрола јавља у најразличнијим облицима, 
у праву контролисања извршења буџета, у џраву контролисања 
употребе државних зајмова, у праву анкете у административним 
стварима, у праву интерпелације. Сви ови облици политичке 
одговорности пред парламентом правно нису нужни да један ми- 
нистар падне пред парламентом. Парламент има једно дискре- 
ционарно право да министрима поводом ма чега стави до знања 
да немају више поверење већине и да је потребно да поднесу 

оставку. После једне формалне или имплицитне изјаве непове- 
рења министри не могу остати на Влади а да не повреде уставне 
прописе и да се на тај начин не учине кривично одговорним. 

Најчешћи облик у коме се контролише рад министара јесте 
интерпелација, а најчешћи облик у коме се изјављује непове- 
рење министрима јесте мотивисан предлог за прелаз на дневни 
ред. О природи интерпелације постоји у теорији једна дискусија 
још довољно не изведена на чисто. Та дискусија се покренула по- 
главито због тога што се хтело да се природа интерпелације 
у једној држави прогласи за општу природу интерпелације. То је 
несумњиво погрешно, јер је интерпелација регулисана потпуно 
различито у разним државама, а правну природу једном инсти- 
туту обележава у ствари законодавац а не теорија. Тако се у 
Немачкоја интерпелација не сматра за право чланова парла- 
мента, већ за могућност која грађанима у опште припада да 
стављају Влади питања. 


—- НАСТАВИЋЕ СЕ — 


1 Један доказ, да је интерпелација сувише особена ствар у свакој др- 
жави, даје Хачек у својој најновијој књизи о праву интерпелације. (Ји 
Нафасћек, Паз Јпфегреа опзгесћЕ па Каћтеп дег тодеглпеп Миабагуегашуог(- 
пећкењ, Гере 1909). Хачек је хтео да упоредном методом дође до извесних 
општих принципа о интерпелацији. Резултати до којих је Хачек дошао нај- 
боље показују да се упоредни метод код права интерпелације не може упо- 
требити. 


2 Тађипа, 5баафзгесћ,, 4 издање, 1, стр. 283. 


ИСТОРИСКИ ПОДАЦИ 


0] 
« БОЈУ НА КАМЕМИЦИ 


19. маја 1809. године 


• — Синтеза псториског изворног градива о овом догађају — 


—- СВРШЕТАК — 


Ево шта нам је оставио забележено М. Ђ. Милићевић. 

„Од Срба у шанцу остали су живи само петорица, и то: 
Топал Милија из Ђићевца, Штрбић Миљко из Смиловца, и још 
три Ресавца међу којима је био један младић. Сакривши се 
међу лешеве, преживели су битку, али их, после, пљачкаши 
нађу и одведу паши, који их окује и баци у затвор у граду 
Нишу. Ту су их хтели потурчити, а кад не пристану да про- 
мене веру, осуде их на вешала; али се они преко градског 
зида о појасима спусте у Нишаву, па водом утеку у жита, и 
кроза жита се дочепају честе и измакну у Србе.“ 

„Још се прича да је у самом селу Ћићевцу, после каме- 
ничке погибије, остало 75 удовица! Самих дакле ожењених 
Ћићевчана пало је толико на Каменици, не рачунећи момке и 
нежењене људе“. 

Читаоци се, без сумње, сећају и оног места где Вук вели, 
како се из те погибије спасло и једно момче, младић, сеиз 
војводе Стевана Синђелића, те и њега помињемо у овом одељку. 

И ако је несрећа била и велика и општа ипак видимо да 
се за њу није знало одмах у целој земњи. Прво је о погибији 


1 Поменик, стр. 651. 
2 Поменик, стр. 651. 

дознао Петар Добрњац и Хајдук-Вељко. У Београд пак вест 
о поразу стигла је 23. маја, а Карађорђе је о томе сазнао тек 
9. јуна, јер се од Новог Пазара кренуо 10. јуна. То значи да. 
је извештај послат прво Савету, а овај после известио Кара- 
ђорђа.“ 

Не можемо да пропустимо а да овде не поменемо велике 
последице које су следовале. 

„Каменичка пропаст утицала је на рад свију војсака: на 
свима фронтовима прешло се из офанзиве у дефанзиву“... 

О држању Руса у ово време рећи ћемо толико, да се 
њихово напредовање баш тих дана, кад се на Каменици де- 
шавала одсудна битка, било зауставило. Руси нису ни слутили 
ову несрећу. Да су они 20. маја били мирни и да ни о чему 
нису мислили доказује писмо кнеза А. Прозоровског Правит. 
Совјету од 20. маја. 

„Међутим док сам се ја бавио под Браилом, у то настане 
и прољећне време: рана за стоку била је порасла и ја сам на- 
мислио био на сваки начин ићи преко Дунава и ако се ова 
риека била у велике разлила, кад од једном добијем заповијед 
од цара, да размишљам о започетом рату између Француске и 
Ћесарије. Његово Величанство на основу евезе, коју има са 
француском морало је прекинути сваки пријатељски одношај 
са Ћесариом и одазвао је своег посланика из Беча. Ова нова, 
околност принудила ме, да се обустави план ратовања, којег сам 
био саставио, да не би био после преласка војске преко Дунава. 
пресјечен, ако би од ћесарске границе ушла војска у овдашње 
земље. Док дознам праве намјере Ћесарије против нас, ја ћу 
међутим спремати мост преко Дунава и док пријеђем, одма ћу 
вам о том јавити. Што се тиче шиљања руске војске пут Ниша, 
то сад нијесам у стању учинити, али да вам се поможе, на- 
мислио сам дати вам ђенерала Исајева са приличним одјелењем; 
али док се то оствари, треба за то неколико времена.“ 

Тако је руска војска својим непреласком преко Дунава 
учинила да се силна турска војска скрца под Нишем и да 


1 Ј. Мишковић, Годишњ. ХХШ, стр. 149. — У С. К. Академији има је- 
дан докуменат (~ 508) од 30./У. ив кога се види да Карађорђе није још ни- 
шта знао за Каменицу; он је тога дана био још на Сеници. 

2 Ј. Мишковић, Годишњ. ХХШ, стр. 149. 


8 Устанак Српски, стр 118—120. 

на тај начин, поред још многих других узроке, Срби претрпе 
пораз страховит пораз. 


|ђУ 
Ћеле - Кула и Чегарски споменик 
Зашто је Ћеле- Кула подигвута2 — Име. — Ламартин је зове „Споменик 
српске независности“. — 1877. год., освојивши Ниш, Срби су на Чегру дигли 


мраморни споменик н освештали Ћеле-Кулу 21. јуна 1878. год. 


Има нешто што најречитије говори, колико је био важан 
онај пораз, слом, српске војске на Чегру, на Каменици. То је 
споменик који се издиже у близини Ниша, и који о прошлости 
говори тако речито, као најбоље написана историска књига. 
Тај споменик јесте чувена Ћеле-Кула, која је испуњена лоба- 
њама погинулих Срба на Чегру. Отуда је и добила име. Њоме 
су Турци хтели да плаше Србе и да их потсећају на погибију. 

Сима Милутиновић наставља своју песму овако: 


... „Сами Турци признавали посље 
Миого хиљад на бој да их мање, 
Чак побједе већ клонилис' такве, 
Макосу кулу сазидали 

Од' Српеские сву тобоже глава... 
Нег' видјевши да је число мало, 
И побједи да придаду вида, 

К' врху исту своим надзидају, 

Ал' паметис неизглади случај...“ 


А познати француски поета Ламартин у свом делу „Уоуасе 
еп Омепј“ опевао је и приказао Ћеле-Кулу на овај начин. 

Кад се враћао из Цариграда преко Софије, дошао је у 
Ниш. Ево како он даље вели: 

... „За четири дана марша, час кроз планине које су лако 
приступачне, а час кроз долине и равнице необично плодне, 
али ненасељене, ја приспех у нишко поље, а ово је последња 
турска варош готово на граници Србије; ја сам јахао на коњу 
на пола часа пред караваном. Сунце беше жарко; на једну 
миљу од прилике од вароши, ја угледах како се једна велика 
бела кула уздиже у сред поља блистајући се као парски мер- 
мер; пут ме управо к њој одвођаше; ја јој се приближих, и, 

Дело, књ. 57. 19 

дајући свог коња једном турском детету, које ме је пратило, 
да га придржи, ја седох у хлад куле, да би малко одспавао: 
тек што бејах сео, кад, подижући очи на споменик, који ми је 
давао хлада, ја видех како његови зидови, који ми изгледаху 
да су били начињени од мрамора или од белог камена, беху 
начињени од људских лобања правилно поређаних. Ове лобање 
и ова људска лица одерана и услед кише и сунца избељене, 
састављене са нешто мало песка и креча чињаху триумфални 
стуб, који ме је заклањао; може их имати петнаест до двадесет 
хиљада; на некима се још одржала коса, која се при дувању 
лепршала као маховина по стењу; горски ветар дуваше живо 
и оштро и, пролазећи кроз безбројне шупљине глава, лица и 
лобања проузроковаше нека тужна и жалосна звиждања. 

Ја не имађах никога ко би ми објаснио овај варварски 
споменик; дете које је држало оба коња за узде играше се малим 
комадићима лобања, палим у прашину при дну куле; ја бејах 
тако изнурен од умора, врућине и сна, да заспахчнаслонивши 
главу уз ове зидове од посечених глава; будећи се ја се нађох 
опкољен караваном и једним великим бројем турских коњаника, 
који беху из Ниша дошли, да нас прате при нашем уласку у 
варош; они ми рекоше, да су то биле главе петнаест хиљада 
Срба, које је паша поубијао у последњој буни у Србији. Ова 
пољана беше постала гробље ових племенитих устаника, а овај 
споменик беше њихова костурница. Оком и срцем поздравио 
сам остатке ових херојских људи, чије су посечене главе по- 
стале граница независности њихове државе. 

Србија, у коју ћемо сад ући, сад је слободна, и оно је 
песма слободе и славе коју ветар са планина пева кули од 
Срба умрлих за своју земљу. 

Ускоро ће они узети и сам Ниш: па нека онда оставе овај 
споменик! Он ће њиховој деци причати шта вреди независност 
једног народа, казујући им по коју су је цену њихови оцеви 
платили“...! 


1... „Еп апафге ребез јоштлеез де тагесће, бапбој дапз дез топбавпез 
фап ађога ТасПе, фапбој дапз дез уаПеев еђ де ратез адпигађетел ТегШ ев, 
тлај5 дерецрјеез, ј'аглуа! дапз Ја рјаше де Х]55а, дегшеге уШе (игаџе ргезаџе 
аох !гопбегез де Ја Бегује; је ргеседајз а сћеуај, 4' цпе депи-ћеџге, Та сага- 
уапе. Ге =оје! ебањ ђг ал; а епукоп шпе Неџе де Ја уШе, је уоуа15 шле Јагсе 
6ошг бјапсће 5'ејеуег ап тец де Ја рате, бг Шале сопше ди тагђге де Рагоз; 
је вепбег пгу сопдашвзањ; је пг'еп арргосћај, еф доппал« топ сћеуа! а бешта ил 

„После Синђелићеве смрти и после велике српске погибије 
на Каменици, нишки паша обрече по 25 гроша за сваку српску 
главу, а нишким ћурчијама заповеди, да те главе деру! и да 
их пуне памуком; па је коже тако испуњене слао у Цариград, 
а од лубања озидао је ћеле-Кулу, мало више вароши Ниша, 
десно од цариградског друма“. 

„Том приликом један Арнаутин донео је девет глава, међу 
којима су биле две турске, које му нису урачунате но за које 
су га карали. — Паша прво био је заповедио христијанима, да 
побијене Србе поскидају и завуку у јарак па да ји загрну земљом; 
но други је дан заказао, да се већ загрнута тјелеса одгрну и 
извуку напоље, да и разнесу и пождеру пси: и то су христијани 
с великом муком и морали извршити“, 


То је Милићевићев опис, али како је он позајмљен то ћемо 


епјапе ге дш т' ассотрагпаћ, је т' аз5ј5 а Гошђге де Ја (опг догпг ил то- 
шеп(: а реше ефај5-је а5515, дие, 1еуапе Јез уеих 5шг Је шопштеп« — дш ше 
ргега зоп ошђге, је у15 аџе зе5 тигз, аш т' ауајеп раги ђабиз де тагђге оп де 
реге бјапсће, ебајепе Хогтез раг дез а551525 геелшегев де сгапев ћштајпв. Сев сга- 
пез еј сез Тасев 4 ћоштез, дЧесћагпез еђ Њјапећиз раг Ја рше еђ 1е зојец, с 
шепјез раг шп реџ де зађје еј де сћаих, Гогтајеп!. епшегетел 1 аге лотрћа! 
наш т' ађгњањ, 1 реше у еп ауог ашиге а упеб пе; а апејдпез-иплз 1е5 сће- 
уепх [епајепе епсоге, еђ Побфајеп, сопште дез Исћепз еђ дез шоп5вез ап зош Те 
а уепе; Та ђгзе дез топбаспе зош а ујуе еђ Тгајесће, еб, г епеоштањ дап5 
1е5 пошђгађјез сауЊез де фејез, Јецг Газањ гепдге дез кгшТетепа рјаш из 
еђ Татепбађјез. Је п' ахал5 Ја регзоппе рошг т' ехридацег се топител ђагђаге; 
7 ешапе аш (епа јез децх сћеуаих раг Ја ђлде јопан ауес 1е5 реб а шогсеацх 
де сгтапез |ошђез еп роцазјеге аџ ртед де Та 6опг; ј' ебајз5 51 ассађје де Та гпе. 
де сћајецг еб де зоттеп, аџе је т' епдогти5 Ја феје аррпцусе сопфте сез ти» 
де Њејез сопреез: еп те геуеШал«. је те (гопуаћ епбоџге де ја сагауапе еј 
Аипа гтапа пошђге де сауаНегз Њигез, уепиз де Ма ропг поџ5 езсоггег а пофге 
епфгее дапз Ја уШе; Пз ше Фгеп, аце с'ебајепј 1е5 (ебе5 дез фашпле шше зЗег- 
ућепз (цез раг Ја расћа дапз Ја дегшеге геуође де Ја Зегује. Себе рате ауан 
„ће је сћашр5з де шогф де сез сепегеџх 1пзшгеб5, еБђ се топштепе егањ Јепг 
вершеге. Је зајџај де 1! оеЏ еБ аи соеџг 1е5 гезјез де сез ћоштез ћегојаџез, 
допЕ Тез феђез сопревез зопф деуепцез Ја ђогпе де 1 шдерепдапсе де Јепг рашле. 
Га Бегује, оп попџз аШопз епфгег, ез6б тшашепапћ Шге, еб с'ез пп сћапе де 
Нрегје еђ де слоге дие ]е уепб дез топбастпез Газа гепдге а Ја 6опг дез 
Зегујепз тога роџшг Јеџг рауз. Вјепфој Ш5 роззедегопћ Хаава шете; ди'5 ]1а15- 
веп« зирајајег се шопштел«! П арргепдега а Јепгз епћадћз се дие уаше Г шаде- 
репдапсе 4' цп реџрјез, еп Јепг тоштапе а аџе! ргх Јешт регез 1 опе рауее“... 
Гатаг пе, Оепугев сошрјејез 1854, тош ХД, 293—4. — У Голубици, 1840, П, 
102—8 има превод од Ј. Стеића, али није тачан. 


1 Отуд и име „Ћеле-Кула“ т. ј: кула од ћелавих одраних глава. 
19% 

навести место из кога је он то узео. Први опис њен је из године 
1846., који је у својим хартијама оставио Исидор Стојановић. 

И. Стојановић је овако описује: 

„Кула је четвороугална, висока је око 15 стопа, а у страни 
с пута цариградска и у против положеној широка је или ду- 
гачка 18 стопа и 4 палца; с друге две стране дугачка је од. 
прилике 18 стопа. Има уоколо 56 реди глава, а у сваком по 
17 дакле свега 952 главе. Лице куле од цариградска друма 
к овом противположено има у она 4 одјеленија где стоје главе, 
од цигаља стројене квадрате и у овима налазе се кречом утвр- 
ђене главе. Кула је покривена ћерамидом, но кров је саду 
рђавом стању. У кули по казивању Нишлија, нема глава, но 
само с поља у она 4 одјеленија са све 4 стране“.а 

„Главе су, вели опет М. Милићевић, међу цигљама утвр- 
ђене кречом, и све су лицем окренуте на поље. Тако поређане 
стајале су оне дуго, али родољубиви Нишевљани и сељаци из: 
околине, вадили су, кад су год могли, по коју лобању, сахра- 
њивали у гробље. Митад-паша хтеде да сруши Ћеле-Кулу, а 
Турци нишевљани пошљу на њега тужбу чак у Цариград; и 
тако оста тај споменик турскога варварства и српскога отача. 
ствољубља“.3, 

„Та кула стоји и данас, само су побожни Орби повадили 
лубање, и посахрањивали их у земљу“. 

„Кад је српска војска, вели Ј. Мишковић — освојила Ниш 
28. децембра 1878 године“ и тиме осветила каменички пораз, 
Ћеле-Кула изгледала је као што (слика 2) показује, коју је војни 
фотограф почетком следеће године снимио био, Тада већ Ћеле- 
Кула није имала крова, а у њеним зидинама налазио се мали 
број гава. Ослободилац Ниша, кнез Милан, наредио је, да се 
Ћеле-Кула огради и да се над њом кров подигне, како би се 
од пропасти сачувала, те да и потоњим покољењима показује, 
како се за слободу жртвује. (Слика 8) показује, како је изгле- 
дала Ћеле-Кула у том стању. 


1 Кад је Исидор 24. августа 1846. г. посетио Ниш и Ћеле-Кулу, она 
је тада изгледала као што (слика број 1) показује, како ју је он тада нацр- 
тао и у својим белешкама оставио, одакле ју је и Ј. Мишковић узеои у Го- 
дишњици (ХХШ, страна 151.) прештампао, одакле је и ми преносимо. 

2: Гласник Ш, 149. 

8 Краљевина, стр. 78. 

4 Погрешка, треба да стоји 1877. г. 

Али се признање народно чегарским јунацима није ни на 
томе зауставило. Приватном иницијативом прикупљени суу 
Нишу прилози, те је око Ћеле-Куле 1892. год. подигнута ка- 
пела, а она у средини стоји као каква светиња, којој захвални 
потомци шаљу топле молитве за покој душе изгинулих јунака. 
Слика 4. показује изглед ове капеле“.! 


БЕЗ 


ж ж 


„Кад су Срби, 28. децембра 1877. године освојили Ниш, 
нашли су на Чегру место где је био шанац у ком је Синђелић 
онако сјајно пао, и подигли су му смерни споменик од бела 
мрамора на коме је овакав натпис. С јужне стране. 


ВОЈВОДИ 
СТЕВАНУ СИНЂЕЛИЋУ 


и његовим неумрлим јунацима који овде славно изгибоше 19-ог 
маја 1809. нападајући Ниш. С друге стране: 


КЊАЗ 
МИЛАН М. ОБРЕНОВИЋ 1М 


и његова храбра војска покајаше их освојивши Ниш 28-ог де- 
дембра 1878.“2 


Милован Ристић. 


1 Годишњица ХХШ, 150—152. - 
2 Очевидна погрешка а треба. да стоји 1877. год. — Милићевић, Кне- 
жевина, Краљевина, стр. 78. 


ХРОНИНА 


ИВАН МЕШТРОВИЋ 


— рефлексије пред Видовданским храмом — 


Сироче, промрзло на студени нашега поднебља, уметност 
српска потуца се од немила до недрага и богоради, као убоги 
Лазар, пред вратима наших високодостојника и богатих фари- 
сеја наших. Из крајева наше лепе домовине прогнани су Бла- 
городно и Отмено; Лепо се већ толико векова налази у изгнан- 
ству. Очарана лепотица, успавана дубоким сном, изгледала је 
већ дуго на витеза из обетоване земље, који би је својим по- 
љупцем пробудио у нов живот. 

Једнога дана витез се изненада појавио и открио је свету 
дражи неслућене лепоте. То беше Иван Мештровић, чија 
је појава данас исто толико необична, колико је и његов живот 
романтичан. За српску уметност његова појава је право откро- 
вење. Он је понова открио један заборављени свет лепоте, нашу 
народну поезију. Заборав је био скоро сасвим укрио овај дивни 
свет, док је он још увек живео у нашој непосредној близини. 
Његово откровење наличило би проналаску каквога тајанстве- 
нога предела са опојним мирисом његових шума и његових 
четинара, са свагда свежом водом његових бистрих студенаца, 
прозрачних потока његових и његових живописних језера, са 
вазда ведрим зраком и са шареним и пријатним бојама мири- 
снога цвећа његова. Здравље је ту себи подигло престо, на све 
стране струји бујан и једар живот. Затворен за све оно што се 
око њега догађало он је остао неизмењен. Ниједан талас са- 
времене културе није га се дотакао. Природа је остала недир- 

нута у патријархалној и идилској простоти својој. Један заборав- 
љени свет са свеколиким унутрашњим животом својим избио 
је наједаред на видик, испољила се душа са својом љубављу 
и мржњом, својим немирима и слутњама, гневом и очајањем, 
узвишена у својој чистоти, у природној простоти, отмености и 
честитости својој. Као девица анђелски чиста и смирена а не- 
свесна о чарима својим она је запленила све, који су имали 
среће да с њом дођу у додир. 

Велике епопеје су исто онако као и природа одвајкада 
давале инспирације великим уметницима. Јер и у великим епо- 
пејама приказују се природа и човек, само гледани узвише- 
нијим очима. Све што у природи има свога места за нас живи 
у једној атмосфери мистичних питања. Осећа се увек нешто ва- 
гонетно што стоји иза природе и иза човека. То тајанствено 
голица машту и тражи одгонетку, тражи да добије своју опре- 
дељену слику. Отуда се при погледу једнога комада природе 
може да заталаса фантазија једнога уметника; нови хоризонти 
пукну пред маштом његовом и ова добије крила, кад се удуби 
у велике епопеје из далеке прошлости. Уметник се подухвата 
да расветли оно што изгледа загонетно и тајанствено. Највећи 
вајар наших дана, који је ту скоро славио седамдесетогодишњи 
дан свога рођења, Огист Роден, већ више од двадесет година 
удубљује се у мистерије Божанствене Комедије Дантеове и не- 
уморно ради на монументалним Вратима пакла. Слично томе 
и Иван Мештровић удубљује се у класичну епопеју народа 
српскога и труди се да расветли оне моћне фигуре, којима је 
дата величина скаске; епизоде оне велике трагедије, која је на 
Косову имала позорницу свога последњега чина и која је онако 
дубоко одјекнула у души свакога Србина. Он се ту појављује 
као један из Прометејева нараштаја, који је новом светлошћу 
осветлио стране читаве једне епопеје и у новој светлости из- 
нео моћне фигуре њене. 

Когод се упознао са јунацима велике и тужне епопеје 
Косовске, тражио је сасвим несвесно одгонетку, како су изгле- 
дали они, које је народна фантазија уподобила античким херо- 
јима и божанствима. Као што природа беспрекидно води неми 
разговор с нама, а не издаје нам своју тајну, непрестано ствара 
и без прекида руши, а њена радионица остаје неприступачна, 
тако нас и велике епопеје, које сликају далеку прошлост, уводе 
у један свет, који има тисућа тајни за нас и остављају машти, 

да сама даде одговора на питања, која јој се у томе погледу 
безвољно намећу. Мештровић дође на грандиозну идеју, да на 
та питања даде одговора у камену. Једно монументално дело 
имало је да у великим потезима буде илустрација епопеје Ко- 
совеке, да изнесе на видело дана она узвишена бића, чије је 
име народна машта искитила најчуднијим скаскама. Требало 
је дати обличја и тела овим тако рећи бестелесним бићима, 
која су у нашој фантазији живела само својим врлинама и 
чисто духовним особинама својим. Требало је фиксирати ликове, 
у којима би се огледала сва она духовна својства њихова, са 
којима их ми једино и познајемо. Тако постаде пројекат за 
Видовдански храм, на чијим би зидовима у сликама од ка- 
мена имала да буде исписана трагедија на Косову онако, како 
је то народна фантазија у тужној епопеји Косовској замислила. 

Прво што код група и појединих фигура овога монумен- 
талнога споменика пада у очи, то је предилекција уметникова, 
за нагим телима. Ретко која фигура носи на себи штогод од 
одела, па и ту је драперија само за то, да нас превари, е је 
фигура обучена. Рекло би се на први поглед, да су уметнику 
лебдели пред очима славни обрасци из златнога доба јелинске 
уметности, она бесмртна дела, у којима је наго тело славило 
свој тријумф. При третирању косе својих каријатида уметник 
је могао имати у виду манир мајстора из архаичне периоде 
јелинске уметности, ако му за то не дадоше подстицаја уметничка 
дела великих монархија Старога Века. Ну оно чисто објективно 
схватање човечије фигуре, како је кроз целу класичну уметност 
античку провејавало, није у хисторији више никад нашло свес- 
них поборника. У данима позне ренесансе: беше неким умет- 
ницима пошло за руком, да се приближе античкоме идеалу. 
Ваља се сетити само оних анонимних фигура на подножју над 
гробнога споменика Јулија П, на саркофазима оба Медичиа у 
цркви св. Лоренца у Фиренци или оних нагих фигура на тава- 
ници чувене Сикстинске капеле у Ватикану. Идеална фигура 
човечија избија ту на површину. Драперија је изагнана из 
уметности ових мајстора, јер су хаљине нешто сасвим случајно, 
нешто што је беспрекидно подложно промени. Наго тело пока- 
зује човека у његовом правом облику. Лука Сињорели иде 


1 Многи погрешно преводе Носћгепајззапсе као „висока ренесанса“. 
Онда би и Носћзоттег требало превести „високо лето“. 

тако далеко, да код неких фигура својих уклања и косу са 
главе, јер она смета, да се позна облик лобање. Ну ни овде 
као и доцније представа човека у уметности није се више ни- 
када уздигла до висине античке уметности. Уметници су оду: 
шевљени представљањем нагога тела, ну њих у претежној мери 
интересује субјективан живот. Старе Јелине је, на против, раг 
ехсеПепсе интересовала спољашња страна човечијега тела, а од 
субјективнога, унутрашњега живота узимали су само онолико, 
колико је било потребно, да се појединим деловима тела удахне 
живота и покрета. Данас се све стекло тако, да је идвал ан- 
тички у томе погледу знатно у страну потиснут. И уколико се 
већма буде развијао духовни живот, утолико ће мање бити 
услова, да се лепи дани античке уметности обнове, Данас је, 
може се рећи, лепо саздано тело у високоме уважењу, а него- 
вање његове лепоте сваким даном се све то већма подиже. По 
угледу на старе Јелине и данас се на све стране у културним 
земљама приређују утакмице сличне Олимпијским играма, ну 
као што Јулиус Ланге веома згодно вели, сваки се вара, који 
би мислио, да ће се тиме створити и животни услови за једну 
уметност, као што је била стара јелинска, „Ми нећемо никада 
склонити богове, да присуствују нашим Олимпијским играма“. 

Схватање нагога тела код Мештровића је потпуно модерно. 
Док је античка уметност целу природу алегоризирала у чове- 
чијој фигури, дотле је у савременој уметности човек разумљив 
само у свези са природом која га окружује. Онда је човечија 
фигура значила све, данас се она схвата само као један си- 
ћушни део универзума. Савремени вајар гледа на предмете у 
природи, па, разуме се, и на човечију фигуру, очима сликара. 
Он их види окружене ваздухом и светлошћу. Њега интересују 
проблем површина и њихни живописни ефекти у игри светлости. 
Живописни елеменат! увукао се у пластику. „Наго је бескрајна 
комбинација покрета, којом се може све изразити“. 

И Мештровићеве фигуре третиране су тако као да су по- 
топљене у светлости и у ваздуху. Нигде ту нема једне мртве 
равни. Живот, који на овим површинама струји, огледа сеу 
живописној измени светлости и сенке, у којој форме добивају 


1 0 појмовима „пластично“ и „живописно“ у сликовној уметности види 
изврсно дело чувенога вајара немачкога А. Ни деђгапд-а: Паз Ргођет 
АЧег Когт ш дег ђИдепдеп Кишз5!. 

беспрекидно други изглед. Нема ту ни трага од оне „академске“ 
лепоте, хладне и безизразне, која је доскора била у моди, ле- 
поте, која изгледа однегована у простору без ваздуха и без 
светлости. Изгледа, да од Донатела па до данас није било од- 
суднијега противника ове „академске“ лепоте, него што је то 
Мештровић. Роден учини први корак својим човеком са 
разбијеним носом. Пред Краљевићем Марком, Срђом 
Злопоглеђом, Милошем Обилићем човеку се и нехотице 
намеће успомена на оне гласовите статуе Цукона, пророка 
Јеремије, Никола да Уцано, које у ХУ веку створи ве- 
лики мајстор из ренесансе Донатело. Идући за многостра- 
ношћу физиономије, они дођоше на идеју, да Ружно уведу у 
уметност и да физиономији позајме максимум драматичне снаге. 
Није тешко погодити шта је Мештровића руководило да Срђи 
Злопоглеђи даде ону ужасну главу, какву би још само 
Лука Сињорели дао својим демонима у циклусу свога Страш- 
нога Суда у Орвиету. Обиље живота, сабрано у цртама овога 
лица, подстаче уметника, да ову главу сазда. Ту нема ничега, 
што се понавља, ниједне линије, ниједне равни; ту нема ни- 
једнога места, које би остало празно или ненаглашено. То је 
лице једнога живога бића пуно покрета у току линија и по- 
вршина, у измени светлости и сенке. Ове заталасане површине 
различно велике и различно наглашене уједначене су и дове- 
дене у равнотежу и оно чисто субјективно, што ово лице до- 
води у покрет, кристалише се ненадмашном вештином из ових 
црта и из ових површина. Нешто инфернално прелива се у цр- 
тама овога лица. 

Утисак горостаснога и надчовечански снажнога производи 
глава Краљевића Марка. Удубљења на образима и на челу 
у дубокој сенци истичу контуре кошчатога лица и снажне ло- 
бање колосалних димензија. Очи натмурено гледају из сенке 
снажне чеоне кости. То је српски Хераклес, чије се гвоздене 
мишице титрају са свима тешкоћама, што му стају на пут; чи- 
јој дивовској снази није дорастао никакав отпор. Па онда Ми- 
лош Обилић, који се у бојноме окршају и ратној вреви пот- 
пуно заборавља и сличан бури коси све на шта у своме жур- 
номе ходу наилази. Његово би се лице могло дати једној 
необузданој природној стихији, која пред собом све руши им 
обара, а иза себе оставља само пустош. 

Свет, који Мештровић тако створи, за нас је потпуно нов 
и на први поглед необичан. Ну зар не беху необични и јунаци 
узвишене епопеје народне; Изванредан стваралачки дар Ме- 
штровићев обелоданио се у овим маркантно израженим инди- 
видуалностима од којих свака представља нарочити тип за 
себе. Оваких типова мучно ће се срести у животу, као што ће 
се мучно наћи и људи таквих особина. Они су створови плодне 
фантазије уметникове, ну они нису немогућни, јер су и они 
као и ми од крви и од меса, само што су замишљени у пот- 
пуноме складу са атмосфером, којом их је народна песма окру- 
жила. Величина њихова и лежи у томе, што се лик свакога 
од њих даје замислити само на позађу народне поезије; у свет- 
лости, која се отуда зрачи; у бојама, којима их је обојила на- 
родна фантазија. Мештровић је умео прозрети у душу оних 
великих бића, која је народна песма прославила и оно што 
је у њих нарочито карактеристично исписати у цртама њихова 
лица. Цео унутрашњи живот њихов усредсређен је у оквиру 
њихова лица, сва дубина њихове душе огледа се у физионо- 
мији њиховој. 

Код Милоша Обилића сретамо се са једном особеношћу, 
која се и код других фигура Мештровићевих даје запазити, а 
која је потпуно у сагласности са духом модерне уметности. То 
је нарочита наклоност према фрагментираноме. Вероватно је, да 
су за ово прве подстицаје уметницима дале античке статуе, 
које су до нас дошле у оштећеноме облику. Ваља се сетити 
само Афродите са Мила и Лаокона, И у савременој уметности 
често се сретају статуе без руку и без ногу или са косо одсе- 
ченим прсима, а често и са главом изнад очију хоризонтално 
 одсеченом. То је уметност, која би хтела да својим творевинама 
заталаса у јачој мери машту гледалаца. Уметнички објекат по- 
стаје занимљивији због оног тајанственог, што остаје неиска- 
зано а што фантазија има да погоди и да допуни. С друге стране 
ово је у складу са тенденцијама модерне уметности, да пажњу 
гледалаца усредсреди на оно што је есенцијално, а да уклони 
све, што би могло пажњу од овога одстранити. То је уметност, 
која из најсићушнијега дела ствари уме да начини читав свет. 
Роден има руку, које не припадају никаквоме телу, потпуно 
независних од организма чији саставни део треба да буду. Ну 
он је умео да им удахне толико живота, да их ми не бисмо 
могли друкчије ни схватити, до као једну самосталну целину, 

која егзистира сама за себе. То су руке, које су са својих пет 
претију у стању да изразе читав свет осећања, да искажу нај- 
разноврсније емоције и расположења духа. И Мештровић, у 
осталом, има једну таку руку, суху и кошчату, ишарану грубим 
венама између који виси смежурана кожа, а коју је он назвао 
днак питања. 

Фигурама, које смо споменули, сушта су противност мирне 
каријатиде, које треба да нас уведу у сам храм. Гробна ти- 
шина царује ту, као да се налазимо пред обиталиштем Тајне. 
У позађу је Сфинга, загонетка будућности српскога племена. 
Каријатиде имају на себи лаку прозрачну хаљину. Оне су обу- 
чене, а то, свакако, није случајно. Набори на драперијама, које 
укривају тело, доприносе много ритму форама. Они су у стању 
да појачају израз покрета код фигура које се крећу или мира 
код оних, које мирују. Мирне линије, у којима се крећу набори 
драперија ових каријатида, потенцирају утисак тишине, која 
овде царује. Уметник је ту, можда и сасвим несвесно, ишао за 
примером античких мајстора. Паралелни набори, који у мирним 
линијама доле падају, увек ће се запазити код античких ка- 
ријатида. 

У Мештровићу је српска уметност добила уметника првога 
реда. Постоље, на коме се његова уметност уздиже, није ниуко- 
лико ниже од постоља, са кога доминирају највећи уметници 
наших дана. У њој провејава чисто српска душа, и то је оно 
што јој у нашим очима мора давати још више вредности. Лепи 
сан о националној уметности српској на најбољем је путу да 
буде остварен. 

Р-т Влад. Р. Петковић 


ФРАЗЕИ ФАКТА 
(Г. Ј. Скерлићу) 

Прошле године у јесен изашла су из штампе некако убрзо 
једно за другим дела Г. П. Поповића о Историји српске књи- 
жевности и Г. Ј. Скерлића о Српској књижевности у ХУШ 
веку. Ја сам ускоро после тога написао оцену на стару књи- 
жевност у књизи Г. Поповића и на дело Г. Скерлића и послао 
их у новембру прошле године уредништву Летописа. Напи- 
сао сам обе оцене са искреном жељом да учиним услугу и пи- 
сцима и нашој науци. Да ми је то била права и једина намера, 
а да никако нисам помишљао на то да ишта кажем што би мо- 
гло изгледати да је управљено лично против оба писца, доказ 
је у томе, што сам рекао Г. Слободану Јовановићу, да ћу му 
у коректури прочитати обе оцене, да исправимо у њима ако је 
нешто оштро речено. 

Када сам уреднику Летописа послао рукопис у коме су 
биле ове две оцене, ја сам молио да се оне не штампају док 
ја не наредим. То сам учинио из личних обзира према пис- 
цима. У то је доба наиме било на дневном реду питање о по- 
пуњавању два места редовних професора на Универзитету; па 
како су и Г. Поповић и Г. Скерлић мислили да имају разлога 
предпоставити да су и они кандидати за та места, ја нисам 
хтео да моје оцене при избору евентуално утичу на њихову 
штету, па сам задржао штампање док се питање о попуња- 
вању празних катедара не реши или не скине са дневног 
реда. Пролетос је већ било извесно да је то питање моментано 
скинуто са дневног реда, али сам ја још увек оклевао са одо- 
брењем за штампање. Тек кад се Г. Поповић вратио са одсу- 

ства и кад је, у јуну ове год., категорички од мене захтевао 
више пута да одмах штампам оцену на његово дело, ја сам 
наредио да се обе оцене штампају. Тако су у Летопису Матице 
Српске у свесци за август штампане обе моје оцене, пошто су, 
због мојих личних обзира према Г. Поповићу и Г. Скерлићу, 
лежале у уредништву Летописа и чекале моје одобрење за 
штампу више од осам месеца. 

Г. Скерлић је одговорио на моју оцену у Српском Књи- 
жевном Гласнику (у свесци од 16 септембра и 1 октобра). Од- 
говарајући на моју оцену Г. Скерлић се послужио обичним ме- 
тодом наших писаца. Он се брани нападом на мене; не говори 
много о делу које је у овом случају у питању, не говори много 
о српској књижевности у ХУШ веку, о вредности његове књиге, 
о погрешкама што их је у својој књизи учинио итд. Место тога 
Г. Скерлић у свом одговору на моју оцену говори врло много 
о мени, о мом незнању, о мојим гресима и неваљалствима и 
неисправностима. И ако ја у својој критици на књигу Г. Скер- 
лића нисам ни једне речи проговорио о њему лично, него сам 
говорио само о његовој књизи, Г. Скерлић је нашао за добро 
да мене лично нападне жучно и страсно, са елементарном си- 
лином. Поступајући тако по познатом рецепту код нас, Г. Скер- 
лић је заборавио да је друго енергична и силна фраза, а друго 
разлог и доказ, он је сметнуо с ума, да је и наша публика 
данас много зрелија но што је била пре тридесет година. Онда 
би овака силина фраза можда и произвела јак утисак, данас 
је то већ немогуће; данас чак и код нас јаче утиче докумен- 
тован факт, и ако је сухо изнет, него и најсилнија фраза, 
па ма како она била казана енергично и са јаким гестовима. 

Ја наравно нећу поћи трагом Г. Скерлића; грдња његова 
није карактеристична за мене, но за њега. Ја немам ни потребе 
да то чиним, јер су у овој полемици факта на мојој страни. 

Ја сам у својој критици на књигу Г. Скерлића навео до 
осамдесет погрешака и нетачности; већина грешака су врло 
крупне, принципске и методске. Г. Скерлић је одговорио од 
прилике свега на шеснаест замерака. Ја бих се могао задр- 
жати на констатовању тога факта и задовољити се тиме, што је 
Г. Скерлић скоро за четири петине замерака прећутно признао 
да су тачне и оправдане. Али пре свега, Г. Скерлић се није 
одбранио ни у оних шеснаест случајева у којима се правда; 
друго, ја нисам у својој критици навео ни близу све по- 

грешке и некритичности Г. Скерлића, а треће, и то је 
најважније, Г. Скерлић је у свом одговору на моју критику дао 
још толико података о својој некритичности колико чак није 
било ни потребно, па да се поново потврди мој суд о њему као 
научнику. 


|| 


1. На моју замерку што у књизи која се зове „Српска 
Књижевност у ХУШ веку“ није говорио о књижевности код 
Срба у Турској, Г. Скерлић одговара, да је оно што јеу ХУШ 
веку рађено у Турској писменост а не књижевност, и да су 
ти споменици нештампани: „Ја сам тај посао схватио, и ра- 
дио не као филолог и исторпограф који се бави писаним а не- 
штампаним споменицама старе писмености....“ Пре свега 
ја знам да су и В. Јагић и М. Мурко написали Историју 
књижевности и да су у њој говорили и о ономе што Г. 
Скерлић назива писменошћу, знам да је и Г. Поповић у свом 
Прегледу српске књижевности говорио о делима која су у 
ХУШ веку писана на југу од Саве и Дунава. Г. Скерлић би 
много боље учинио да на моју замерку о томе, што у своју 
књигу није унео и књижевност Срба у Турској, није у опште 
ништа одговарао, јер онда не би показао да не зна каква 
су дела тамо у то доба писана и да то нису „писани а нештам- 
пани споменици“, како он мисли, него да су то штампана 
дела која са више права треба рачунати у књижевност но многа 
од оних дела, о којима је говорио Г. Скерлић у својој књизи. 
Нека Г. Скерлић запита Г. Поповића и он ће га без сумње 
обавестити о том и казати му, да се у књизи која се зове „Срп- 
ска Књижевност у ХУШ веку“ мора говорити и о књижевно- 
сти Орба у Турској. Ја Г. Скерлића о књижевном раду Срба у 
Турској у ХУШ веку не могу сада и овде поучавати: нека 
чита и учи, или нека пита оне који знају, па ће видети да ја 
имам право. 

2. Још је горе оно што Г. Скерлић пише о језику ХУШ 
века и о правопису. Он понавља своја тврђења да је слав- 
јано-серпски језик једнак руско-словенском: „(Ста- 
нојевић) и не слути колико се језик наших писаца у ХУШ 
веку, сем језика Досптеја Обрадовића и његове школе, из- 
једначио са руско-словенским језиком“. То је истина већ 
нешто блаже речено но у самој књизи („Око 1780 године за- 

влађује код нас у цркви, школи и књижевности руско-сло- 
венски језик, познат подобичним именом славјано- 
сербскаго језика“), али Г. Скерлић још неће да призна да. 
је погрешио, него понавља своју погрешку. Ствар је проста. 
Г. Скерлић је погрешио кад је тврдио да је „руско-словенски 
језик познат под обичним именом славјано-сербскаго језика“, а 
погрешио је исто тако кад у свом одговору тврди, да се језик 
наших писаца ХУШ века изједначио са руско-еловенским 
језиком, и ако ово тврђење представља повлачење Г. Скер- 
лића у овом питању. Ако Г. Скерлић не верује мени, нека пита 
Г. Јагића или Г. Ст. Новаковића или Г. Љуб. Стојановића, па 
ако му ма који од њих да уверење да он има право, ја ћу 
признати да сам погрешио што сам учинио ову замерку. У 
осталом не треба да их тек пита. Да је Г. Скерлић загледао у 
Ст. Новаковића Историју Књижевности, он би на стр. 219 нашао 
да су „неки.... изумели смесу словенскога и народног 
(језика), која је позната под именом славјано-сербског“. А Г. 
Љуб. Стојановић пише у 55 Гласу Академије на стр. 6, да 
неки српски писци „нису хтели да пишу ни словенски ни срп- 
ски, већ су хтели да српски језик као покварени свињар- 
ски и говедарски поправљају, мешајући га са словен- 
ским, и да га тако улепшавају. Тако су они створили трећи, 
словеносербски језик“. Као што се види ствар стоји сасвим 
друкче но што мисли Г. Скерлић. 
8. Г. Скерлић је у својој књизи написао: „И у погледу 
правописа јављају се код Орба у другој половини ХУШ века. 
јасне реформаторске тежње, на име, место црквене азбуке, 
узима се грађанска азбука“. Г. Скерлић тврди у свом одговору, 
да се из ове „целе реченице види, да се азбука сматра као 
један део правописа, нарочито важан у оно доба“. Ово је све 
нетачно, јер нити се из наведене реченице види да Г. Скерлић 
сматра да је азбука део правописа, нити је азбука део право- 
· ниса, као што тврди Г. Скерлић. Азбука је једно, а правопис 
друго. Г. Скерлић може напослетку и даље тврдити, да је аз- 
бука исто што и правопис, као што је написао у својој књизи, 
или да је азбука део правописа, као што сада, повлачећи се, 
тврди у свом одговору, али је све то погршено. Азбука је 
графика, а правопис је начин употребе слова. Стога. 
може бити две азбуке а исти правопис (готица и лати- 
ница у немачком), и обратно иста азбука а два право- 

писа (латиница Вуковим и илирским правописом код Хрвата). 
По теорији Г. Скерлића то не би било могуће. 

4. Ја сам тврдио да је 7. Скерлић погрешио кад је на- 
писао, да је борба о језикиазбуку испунила целу прву 
половину ХЛХ века. Г. Скерлић је у својој књизи написао ово: 
„У последњим годинама ХУШ века питање језика и правописа 
код Срба стоји овако: црквени и консервативни писци држе 
се руско-словенског (!) језика и црквене (!) азбуке; световни и 
напредни писци претпостављају народни језик и грађанску аз- 
буку. И страсно претресање тог спорног питања испуниће целу 
прву половину ХЛХ века“. На моју примедбу да Г. Скерлић 
према овоме не зна око чега се водила борба у првој половини 
ХХ века, Г. Скерлић одговара да он „одсудно остаје при 
свом тврђењу, заједно са свима који су то доба радили“. 
Г. Скерлић на жалост ни у овој ствари нема никако право, ма 
како да одлучно остаје при свом тврђењу. 

У ХЕХ веку није више нико озбиљно мислио на црквену 
азбуку (ни Рајић у ХУШ веку своју Историју није штам- 
пао црквеном азбуком); то је питање било у велико решено 
већ пре почетка ХЛХ века. Не може дакле бити говора о томе, 
да је борба о азбуку „испунила целу (!) прву половину 
ХЛХ века“. 

Исто је тако погрешно мишљење Г. Скерлића да је борба 
између „руско-словенског“ (ђ) и народног језика испу- 
нила целу прву половину ХЛХ века. Борба је та на штету „руско- 
словенског“ језика свршена много раније но што мисли Г. 
Скерлић. Г. Новаковић н. п. бележи, да је још у ХУШ веку 
борба око језика „брзо претегла на страну народног језика“. 
(Историја књижевности 218), а Г. Белић пише: „Али већ око 
двадесетих година ХГХ века остаје, у главноме као једини 
књижевни, језик наш — српски...“ (Глас 72, 285). „Страсна 
борба“ водила се у првој половини ХЛХ века око нечег сасвим 
другог. 

4. Г. Скерлић пише: „(Станојевић) се грчевито хвата за не- 
вине лапсусе пера и очевидне штампарске грешке. Он речи истеже 
и окреће како му треба. Он као „скандалозну“ грешку 
истиче што сам са малим 1 написао реч п1е4... као што Фран- 
цузи, Енглези и Талијани пишу када наводе немачку реч“. 
Пре свега није истина да тако пишу Французи, Енглези и Та- 
лијани, а друго, по Г. Скерлићу би могло изгледати, да сам ја 

Дело, књ. 57. 20 

нашао само ту једну погрешку код Г. Скерлића и да сам њу 
назвао скандалозном. Међутим није тако. Ја сам казао да Г. 
Скерлић „прави управо скандалозне погрешке и у немачком“, 
а као доказ за то навео сам, међу осталим, и ове примере: 
„Уетзпеће тога зсће (ђ) СедапКеп Цђег Ффје Мегке дег Мабш;“ 
„херцхерцогиње“; „Копитар, који је био, како вели Др. М. 
Мурко ет есћбет (!ђ) Киша дег Котапцк...“ Г. Мурко мора да не 
зна баш најбоље немачки кад је могао овако нешто написати ! 
— Ето због таких ствари сам ја казао да Г. Скерлић прави 
„скандалозне погрешке и у немачком језику“. 

5. Г. Скерлић никако не може да схвати зашто сам ја ка- 
зао, да темишварски сабор „баш према његовим погледима о 
положају Срба у Угарској и о односу његову према Бечу и 
према Мађарима, није баш много знаменит.“ Г. Скерлић пише: 
„На знаменитом Темишварском Сабору, Срби, који су постали 
чинилац у монархији, око којих су се отимали Немци и Мађари, 
гласно и одлучносу постављали своје захтеве.“ Нека 
Г. Скерлић прочита у М. Грбића Карловачком Владичанству 
(Ш, 92—161) оно што је тамо на основу докумената казано о 
темишварском сабору, па ће видети да је његова „главна за- 
даћа“ била: „да Сабор што прије пште посебну српску војво- 
довину и посебну придворну власт у Бечу, па да се тијем суз- 
бију Мађари на својој Дијети, не били попустилиод сво- 
јијех, како су у Бечу цијенили, претјеранијех захтјевања.“ 

6. Ја сам рекао да су наивне реченице Г. Скерлића: „Већ 
у првој половини ХУП века у границама круновине Св. Стевана 
налази ве приличан број српскога становништва“; „Већ у пр- 
вим годинама ХУШ века, међу Србима се јавља један имућан 
трговачки и занатлијски сталеж“; „Одмах после сеобе има пре: 
дузимљивих и имућних српских трговаца у местима Горње 
Угарске.“ Не знајући зашто сам ја казао да је све ово на- 
ивно, Г. Скерлић узвикује са сумњивом духовитошћу: „Ја тра- 
жим скривен емисао ових дубоких примедаба, и никако не 
видим шта је Г. Станојевић хтео рећи.“ Ствар је врло проста. 
У мојим речима нема наравно никаквог дубоког смисла, алиу 
овим речима Г. Скерлић има врло много плитког незнања. Ја 
мислим да је заиста наивно (у најмању руку) причати како 
„већ“ у првој половини ХУП века има „приличан број“ Орба, 
у Угарској кад се зна, или бар треба да се зна, да је Срба у 
Угарској било далеко пре тога времена и да их је биловрло 

много да је исто тако наивно писати како се „већ“ у првим 
годинама ХУШ века „јавља“ у Угарској трговачки и занатли- 
ски сталеж и да је у то доба било српских трговаца и у Гор- 
њој Угарској, кад се зна, или бар треба да се вна, да је Срба 
трговаца у Угарској и баш у Горњој Угарској било још 
у почетку ХУ века, дакле три стотине година пре но 
што се они по Г. Скерлићу тамо „већ јављају“. Ето то незнање 
Г. Скерлића чини „скривен смисао мојих дубоких примедаба.“ 

7. Као доказ да Г. Скерлић „не пази на стил“, ја сам на- 
вео десет незгодних реченица из књиге Г. Скерлића. Г. Скер- 
лић се много наљутио што сам се ја усудио да говорим о ње- 
говом стилу, нагрдио је мене и мој стил, па је онда навео из 
мога цитата седам реченица, за које тврди да не зна „у чему 
су грешке“. Г. Скерлић је дакле из мога навода изоставио 
три реченице и тиме је скоро за трећину мојих навода 
признао да су тачни. Ја бих се напослетку могао и с тим 
задовољити. Али ја ћу у овом питању изаћи и даље Г. Скер- 
лићу у сусрет. Нека неко од наших признатих естетичара и 
стилиста под пуним потписом изјави, да су ових седам рече- 
ница, које Г. Скерлић још брани, добре, тачне, логичне и лепе, 
и да су фигуре и поређења у њима добра, па ћу ја радо при 
знати, да две трећине мојих замерака за стил Г. Скерлића нису 
оправдане. 

8. Замерајући Г. Скерлићу што не зна довољно историју 
Срба у Угарској, ја сам написао: „Г. Скерлићу су изгледа 
сасвим непозната факта, да је Срба тамо било још од доласка 
њихова на Балканско Полуострво и да их је тамо доста било 
и пре доласка Турака, а да су миграције од ХУ века само јако 
појачавале српски живаљ, који је тамо већ давно био насељен,“ 
Г. Скерлић је навео 16—7 страну своје књиге, где говори о 
Орбима у Угарској пре 1690 год. и на основу тога казао, и 
подвукао да сам ја „прибегавао непстинама, извртањима 
и фалсификатима“. 

Г. Скерлић се овде много пребацио и употребио је про- 
тив мене речи, које никако нису на свом месту. Г. Скерлић 
није добро видео моју реченицу. Ја нисам казао да Г. Скер. 
лић не зна та факта, него да изгледа да их Г. Скерлић не 
зна. А то сам казао намерно и са разлогом. Ево зашто, 

Није једно и исто преписати нешто добро и тачно из 
једне или из више књига, и знати то. Г. Скерлић је на стр. 

16 преписао од некуд (рецимо из Пико-а) неколико података 
о Србима у Угарској пре ХУП века. По тим се податцима види 
да је Срба у Угарској било и пре доласка Турака и да је само 
у један мах „1480 године са кнезом Павлом прешло на 50.000 
Срба у темишварски крај.“ Г. Скерлић помиње даље ту још 
многе сеобе и насељавања већ од „краја ХТУ века.... у већим 
и у мањим гомилама“. То је све прилично тачно казано и ис- 
писано. 

Али је Г. Скерлић хтео да каже и нешто своје, и сасвим 
неочекивано Г. Скерлић додаје на крају овог одсека: „Већ(ђу 
првој половини ХУП века у границама круновине св. Стевана, 
налази се приличан (!) број српскога становништва.“ Откуда то: 
истицање да „већ“ у првој половини ХУП века у Угарској има: 
доста Срба, кад је напред казано, да их је тамо било већ у „Сред- 
њем Веку“ и да су се они још „од краја ХЛУ века“ селили 
„у већим и у мањим гомилама“ у Угарскуг И откуда констато- 
вање да је „већ“ у првој половини ХУП века био „приличан“ 
број Срба у Угарској, кад је напред казано да је тамо било 
Срба још у „Средњем Веку“ и да су Срби „од краја ХТУ века“ 
прелазили у Угарску „у већим и мањим гомилама“ и да су они. 
од тога доба тамо „повећавали стално број српских насе- 
љеника,“ и да је само у један мах „1480 године... прешло. 
на 50.000 Срба у темишварски крај“ и да је и „1526 године 
била повећа сеоба“ итд.; Да је Г. Скерлић сва та факта 
знао, а не само преписао јиз неке књиге, он зацело. 
не би одмах после тога казао да се „већ у првој половини 
ХУМП века у границама круновине Св. Стевана налази при- 
личан број српског становништва.“ 

Зато сам ето ја намерно казао да „изгледа“ да су Г. 
Скерлићу сасвим непозната потребна факта. Г. Скерлић је иг- 
норисао реч „изгледа“, па је на основу моје реченице ка- 
зао, да сам ја „прибегавао неистинама, извртањима и 
фалсификатима“ (Г. Скерлић је сам подвукао ове речи!) 
да сам „свесно учинио једну овакву ствар, за коју има само 
једно име“ итд. Из овога што сам казао види се колико је Г. 
Скерлић у овом случају имао право што ме је онолико нагр- 
дио. О) овој ствари има у осталом још по гдешто да се каже, 
али нека остане за други пут — ако затреба. 

9. На моју замерку што је у књизи навео „допуне“ Г. Ра- 
донића на расправу о Мушкатировићу, а није их употребио, Г. 

Скерлић одговара, да је Радонићеву „једину исправку... унео 
у своју књигу.“ 

Г. Скерлић је у својој расправи о Мушкатировићу у Гласу 
80, 290, говорећи о одломку једног историског списа Мушка- 
тировићевог, који је штампан у Летопису 65, казао: „Извесно 
је да је то одломак или превод из Мушкатировићева дела: 
Ртојек шп...“ Г. Радонић је у Летопису 256, 64—5 на то казао: 
„Скерлић држи да је тај одељак извесно одломак или превод 
из Мушкатировићева списа „Ргојекћшп...“ ...Но судећи по са- 
држини одломка у Летопису тешко да се може тако по- 
уздано говорити да јеово одломак граваминалног про- 
јекта“, па је Г. Радонић онда доказао да тај одломак заиста 
није оно што је Г. Скерлић мислио да је. Г. Скерлић међу- 
тим на 450 стр. своје књиге пише опет о том Мушкатировиће- 
вом спису: „Извесно је да је то одломак или превод из 
Мушкатиревићева дела: Ргојекфшт...,“ дакле понавља, и после 
исправке Г. Радонића, исто оно што је рекао у Гласу. Према 
томе није тачно оно што каже Г. Скерлић да је „унео у своју 
књигу“ исправку Г. Радонићеву. 

Да напоменем овде још једну, врло карактеристичну ствар. 
Ја сам напоменуо да је Радонић изнео „неке погрешке и не- 
достатке“ у расправи Г. Скерлића. Г. Скерлић је нашао „две 
неистине“ у мојој напомени о Мушкатировићу. Он тврди, ис- 
прављајући моје „две неистине“, 1.) да је Г. Радонић само дао 
„нову и вероватнију претпоставку“ о Мушкатировићевом спису 
и 2.) да је „ту једну једину исправку унео у своју књигу.“ 
Из онога што сам напред навео види се да Г. Скерлић није 
унео, или бар није добро унео у своју књигу исправку Г. Ра- 
донићеву. Према томе та неистина није моја. 

Са првом мојом неистином још горе стоји Г. Скерлић. Он 
тврди да сам ја казао неистину што сам рекао да је Г. Радонић 
учинио више исправака Г. Скерлићу, и тврди, да је Радонић 
само дао „нову и вероватнију претпоставку“ о Мушкатировићевом 
спису и да је „ту једну и једину исправку“ он унео у 
своју књигу. И то није тачно. Тако је н. п. у расправи Г. Скер- 
лића у Гласу 80 на стр. 290 за Бонфинија казано да је „ма- 
ђарски историчар“. Г. Радонић је на то у Летопису напоменуо, 
да „талијанског хуманисту Антонија Бонфинија Скерлић по- 
грешно зове маџарским историчарем.“ Г. Скерлић је онда према 
напомени Г. Радонића исправио ту погрешку и у сво- 

јој књизи назвао Бонфинија правилно „талијанским хумани- 
стом“. Нисам дакле ја, него је Г. Скерлић казао неистину кад 
је тврдио, да је Г. Радонић учинио „једну једину“ исправку 
у његовој расправи о Мушкатировићу. 

Да сам ја тако нешто учинио, Г. Скерлић би ми без 
сумње довикнуо, да сам „прибегавао неистинама, извртањима 
и фалсификатима“. Али ја то њему нећу да кажем. 

10. „У целом једном низу набрајања разлога зашто су 
српски граничари ваљали аустријској војној управи, он по 
вољи одабира једну особину, која му изгледа чудновата, и 
истиче је као смешну“ — пише Г. Скерлић. Ја сам наиме замерио 
Г. Скерлићу што је казао како су Срби „због много постова, 
мало јели; навикнути на шумски живот, били су издржљиви и 
неустрашљиви“. 

Кад неко за једну ствар наводи више доказа, неки од тих 
доказа могу бити добри, а неки могу бити рђави. Критичар има 
права да извади оне разлоге за које држи да нису добри и да 
то истакне. Кад неко наводи десет доказа за то да се земља 
окреће око сунца, па је један од тих доказа слаб и рђав, до- 
звољено је извадити тај један доказ и показати да он није 
добар. Тако сам поступио и ја у овом случају; изнео сам раз- 
логе Г. Скерлића за које сам мислио да нису добри, не гово- 
рећи о самој ствари ништа. 

Г. Скерлић неће да прими нито да му је овај један доказ, који 
сам ја навео, лош, него тврди, да сам ја „у томе био зле среће, 
јер баш ту особину наводи и барон Бартенштајн, председник. 
Илирске Дворске Депутације у Бечу 1760, наводећ (наводи — 
наводећи! Добар стил!) зашто Срби као војници ваљају, у свом 
Кратком извештају. ...“. Г. Скерлић бележи и страну, где Бартн- 
штајн о томе говори, па наставља, онда, како сам ја „осакатио 
целу мисао и као смешну фразу навео оно што констатује 
један сувремени државник“. Заиста сам ја „лоше среће“, кад 
је против мене чак и један „сувремени државник“ ! Ја бих на 
то пре свега могао одговорити, да мени Бартнштајн није авто- 
ритет, и да не мора бити све тачно, а још мање да мора бити 
све паметно што каже један „сувремени државник“. Али добро, 
кад Г. Скерлић воли и признаје авторитете, признаћу и ја радо 
да је Бартнштајн авторитет. Нека дакле он пресуди између 
мене и Г. Скерлића. 

Г. Скерлић је написао у својој књизи да су Срби „због 
много постова мало јели; навикнути на шумски живот били 
су издржљиви и неустрашљиви“, а у свом одговору тврди сад 
да „баш ту особину наводи барон Бартенштајн“. Али Бартн- 
штајн у свом извештају на стр. 116 (на коју се Г. Скерлић по- 
зива да докаже своје тврђење) говори сасвим нешто друго, а 
не оно што би Г. Скерлић хтео. Бартнштајн пре свега каже 
да се „због њихових силних и строгих поста мање на њих 
(Србе) хране троши“. То дабогме не мора бити исто што 
Г. Скерлић тврди. Бартнштајн само каже да држава на Србе 
мање хранетроши због њихових постова, а то још не мора 
значити да ови и мање једу, него да је храна за њих јеф- 
тинија, јер држави није стало до тога да квантум хране 
буде мањи, него да храна буде што јефтинија. Но то је 
споредно, и ја нисам на први део мога навода ни обратио па- 
жњу, но на други део, где Г. Скерлић тврди, да су Срби „на- 
викнути на шумски живот били издржљивиим 
неустрашљиви“. Г. Скерлић ми одговара, да сам у овом 
случају био „зле среће“, јер „баш ту особину наводи и барон 
Бартенштајн“. Г. Скерлић је сметнуо с ума, да у науци не 
игра улогу зла или добра ерећа, него знање факата и метода, 
које једном од нас двојице не достаје, као што и овај случај 
јасно показује. 

Г. Скерлић је дакле казао да су Срби „навикнути на шум- 
ски живот, били издржљиви и неустрашљиви“, а сад тврди да 
„баш ту особину наводи и барон Бартенштајн“. Бартнштајн 
међутим каже о томе од речи до речи ово: „У шумама, тесна- 
цима (кланцима) и где су само иоле заклоњени, могу се сасма 
корисно употребити да чине непријатељу големе штете“. 
Код Бартнштајна дакле нема ни речи о томе, да су Срби „на- 
викнути на шумски живот“, а још мање о томе да су због 
тога Срби „издржљиви и неустрашљиви“. Према томе „баш 
ту особину“ не наводи Бартнштајн, него Г. Скерлић, и према 
томе нисам ја био „зле среће“, што сам Г. Скерлићу учинио 
замерку, него је зле среће био Г. Скерлић кад је напамет твр- 
дио да Бартнштајн говори оно о чему код њега нема ни помена. 

11. Г. Скерлић је за латинског учитеља у Осеку 1781 год. 
казао да „није дотерао више од 196 форината на годину“. Ја 
сам на то приметио да је „то за ондашње прилике врло лепа 
плата“. Г. Скерлић из те моје напомене изводи, да сам ја хтео 

рећи, да „он не зна вредност новца у ХУШ веку“, па доказује 
да је он „знао за вредност новца у том времену“. Тим горе 
по њега. 

12. Ја сам у критици казао да је наивна напомена Г. Скер- 
лића, како у једном „опсежном рукопису од 636 страна на 
дванаестини, буквар не заузима више од 56 страна“. Г. Скер- 
лић ми на то одговара: „Он се добро чува да наведе целу 
реченицу, у којој се даје просто опис буквара Кипријана Ра- 
чанина“. Наравно да сам се морао чувати да наведем таку 
реченицу, а морао сам се тога чувати из врло простога разлога, 
јер така реченица у књизи Г. Скерлића не по- 
стоји. 

18. За цитат са 147—8 стране књиге Г. Скерлића ја при- 
стајем, као и за реченице под бр. 7, да признам да сам погре- 
шио, чим ма који од наших признатих естетичара или стилиста 
потврди да је он лепо, у вези и логички написан. 

14. Говорећи о контрадикцијама и нелогичностима Г. Скер- 
лића, ја сам написао: „Г. Скерлић на стр. 66—8 прича о учешћу 
Срба официра у јавном животу Срба у Угарској, па помиње 
поименце енергично држање њихово у питању о манастиру 
Марчи 1758 год. и одважно држање ђенерала Микашиновића, 
који је због тога 1771 год. лишен чина. После тога Г. Скер- 
лић констатује, да су официри „у почетку века“ узимали учешћа 
у народном животу, а „доцније“ да су се „издвајали из на- 
родног живота“!“ 

Г. Скерлић пише у свом одговору : „Г. Станојевић измишља 
да ја тврдим да је генерал Микашиновић 1771 кажњен због 
догађаја из 1758, када је био потпуковник.“ Ја се чудим да је 
Г. Скерлић могао казати да сам ја измислио нешто, што нигде 
нисам казао. Јасно је да моја реченица има овај смисао: „Г. 
Скерлић на стр. 66—8 прича о учешћу Срба официра у јавном 
животу Срба у Угарској, па помиње поименце (1) енергично 
држање њихово у питању о манастиру Марчи 1758 год.и (2) 
одважно држање ђенерала Микашиновића, који је због тога 
(наравно одважног држања !) 1771 лишен чина.“ Јасно је дакле 
шта сам ја хтео рећи, као што је јасно и то да је Г. Скерлић 
у овом случају у контрадикцији са самим собом. Он тврди да 
су „у почетку века“ Срби официри „участовали у народном 
животу и у народним борбама“, а „доцније“ да су се „из- 
двајали из народног живора.“ Ја сам тврдио да је то у контра- 


ХРОНИКА 313 


дикцији са фактима, која се ту у тексту наводе, о енергичном 
држању Срба официра у питању о Марчи 17583 и о одважном 
држању ђенерала Микашиновића, који је због тог одважног 
држања 1771 год. био лишен чина. За ђенерала Микашиновића 
Г. Скерлић сада каже да је „забележен као усамљен појав.“ 
Добро, ја примам и то објашњење. 

Али преко држања Срба официра у питању о Марчи 1753 
год. Г. Скерлић хоће да пређе овим речима: „Остављајући 
на страну случај око манастира Марче, који је био у 
половини века, види се да је случај генерала Микашиновића...“ 
Г. Скерлић хоће дакле да „остави на страну случај око мана- 
стира Марче“! Г. Скерлић хоће, али ја нећу! Сасвим је при- 
родно што Г. Скерлић хоће да „остави на страну случај око 
манастира Марче,“ јер тај случај и жеља Г. Скерлића да га 
„остави на страну“ баш јасно доказују да сам ја имао право 
кад сам казао, да је контрадикција тврдити како су „јошу 
почетку века“ Срби официри „учествовали у народном жи- 
воту и народним борбама“, „доцније“ пак да су се „издвојили из 
народног живота,“ а у исти мах причати о њиховом енергич- 
ном држању у питању о манастиру Марчи 1758 год. 

15. Г. Скерлић је казао за Јеротеја Рачанина да је „ла- 
коверан и празноверан“ и навео је, као један од доказа за то, 
и факт да он „верује да постоји бакарно гувно на Овчјем пољу.“ 
Ја нисам у својој критици истакао да је то један од доказа 
Г. Скерлића за лаковерност Јеротејеву, а нисам истакао то због 
тога, што има још један доказ Г. Скерлића о томе, који 
није добар, дакле од шест наведених разлога, читава једна тре- 
ћина није добра. Осим тога има пуно места код Јеротеја из 
којих се види да он није баш увек и много био лаковеран, и 
да се не може без резерве, просто и аподиктички тврдити : „Јеро- 
теј је лаковеран и празноверан“, као што је учинио Г. Скерлић. 

Г. Скерлић је казао да Јеротеј верује у бакарно гувно. 
Јеротеј међутим о бакарном гувну каже ово: „И ту нам кази- 
ваше, кад су најпре Срби из преко мора прешли... те су нај- 
пре на Овче Поље пали, иту кажу сковали од бакра гумно, а 
веле не умели врћи на земљи и кажу и до данас стоји засуто 
земљају и вел е да хоће велико пролитије ту бити од Турака...“ 
(Гласник 81, 299). Тај дакле доказ Г. Скерлића не стоји. Ипак је 
Г. Скерлић у своме одговору, пошто је навео свих шест доказа 
за Јеротејеву лаковерност и празноверност, написао: „А за доказ 

да Јеротеј Рачанин лаковерно и празноверно у све то верује 
ево цитата...“ Али у тим цитатима нема ни једног који би 
говорио о бакарном гувну и који би доказивао да је Је- 
ротеј веровао у бакарно гувно. Према томе Г. Скерлић није 
навео доказе да је Јеротеј веровао у све оно што је он навео. 

Али је Г. Скерлић навео цитат за онај доказ, за који ја 
држим да такође није добар. Г. Скерлић је наиме у својој књизи, 
међу доказима да је Јеротеј лаковеран, навео и овај: „У Со- 
луну побожно гледа трагове од крви једног хришћанског 
мученика, које Турци редовно бришу, али који се не дају 
испрати“. За доказ да је то тачно казао наводи Г. Скерлић у 
свом одговору ове речи: „Ударила крв на поље низ духар, и 
видисе, и ми гледасмо крв низ духар...“ Али је Г. Скер- 
лић овде намерно извадио само оно што њему треба, јер цела 
реченица говори против њега. Она гласи: „И ту нам Турчин 
кавива, кад су ту Турци ушли, те ту нашли једнога калу- 
ђера на једном пиргу под врхом, те га ту посекли и пао на 
прозорац, и ударила крв напоље низ духар, и види се, и ми 
гледасмо крв низ духари каже Турчин, то су вели Турци 
много пута стругали и замазивали кречем и не могли ништа“. 
Као што се види у овом казивању нема нитрага отоме, 
да Јеротеј „побожно гледа трагове од крви једног хриш- 
ћанеског мученика“, као што је Г. Скерлић писао. 

Напоредо са цитатима Г. Скерлића, ево, осим ова два, 0 
бакарном гумну и о крви у Солуну, још неколико реченица по 
којима би се могло рећи да Јеротеј није лаковеран и празно- 
веран, бар са исто онолико разлога са колико Г. Скерлић брани 
оно што је он тврдио: „И ту обретосмо чловека и кажу да 
му је 120 лета“; „И ту видесмо чловека и девојку те се ока- 
менили, те казива старац тај, да је кум с кумом сатворио 
блуд, тога ради се окаменили“; „Каза нам Турчин који ту 
перетише, те вели, тако изиде кано проха на неке годове“; 
„И казива Турчин, кад су Турци хтели да улезу у та врата 
ко тим моштем, те изашао пламен те их пожегао“; „И кажу 
да је мучитељ ту седио“; „У две цркве 2 иконе чудотворне, 
Богородице и светаго Георгија, и то кажу, кад су Турци узели, 
несу се дале с места дигнути“ ; „И иза трапезе у духару кано 
пешт, и кажу ту је Христа Богородица крила“; „И кажу у 
том Ћипром острову има 40 хиљада села“; „Има кажу 390 
цркви“; „И кажу да је тај град из темеља зидао Филип Дра- 

гиловић.“ Према оваком стању ствари критичан писац никад 
не би онако аподиктички и без резерве тврдио да је Јеротеј 
„лаковеран и празноверан“. 

16. Г. Скерлић је на 383 стр. своје књиге написао ово: 
„Карактеристично је да Доситеј никако не наводи два главна 
филозофска писца ХУШ века у француској књижевности, Вол- 
тера и Русоа, нарочито Русоа, са којим је имао доста зајед- 
ничких моралних и интелектуалних црта.“ Ја сам у својој кри- 
тици казао да је „ма да се види шта је Г. Скерлић хтео 
рећи“ нелогично казати: „Карактеристично је да Доситеј ни- 
како не наводи два главна филозофска писца ХУШ века у 
француској књижевности, Волтера и Русоа, нарочито Русоа...“ 
Џа сам онда истакао: „Кад Доситеј њих двојицу никако не 
наводи, како може онда једног од њих нарочито не наводити. 
Г. Скерлић је очевидно хтео да каже да јенарочито 
чудно што Доситеј не наводи Русоа, али је то рђаво 
рекао.“ Г. Скерлић на то одговара: „Не! Г. Скерлић је добро 
рекао, јер свршетак реченице, коју Г. Станојевић злонамерно 
недовршену наводи, гласи овако: са којим је имаодоста 
заједничких моралнихиинтелектуалних црта. 
Али Г. Станојевић је несавесно осакатио реченицу и недовр- 
шеној дао смисао какав је њему требао.“ Све то није тачно. 
Пре свега ја сам на крају навода тачкама сасвим правилно 
означио дареченица у цитату ниједовршена. 
А нисам целу реченицу навео стога што оно што сам изоста- 
вио апсолутно не утиче на оно што је у реченици рђаво ка- 
зано. Главна је реченица: Доситеј никаконенаводи 
Волтера ирРусоа. Уз ту главну реченицу ја тврдим да је 
нелогична споредна реченица: „нарочито (разуме се: никако 
не наводи) Русоа.“ Објашњење, које сам ја изоставио, важно 
би било само онда, кад би се реченица тумачила као што сам 
ја протумачио њен смисао, т. ј. да је нарочито каракте- 
ристично што Доситеј не помиње Русоа. Г. Скерлић се тако 
требао и бранити, јер онај додатак не утиче никако на оно о 
чему сам ја говорио. У осталом овде има и једна материјална 
погрешка, велика и врло карактеристична за Г. Скерлића. До- 
ситеј наиме помиње Русоа и чак полемише с њим, 
као што ће Г. Скерлић имати прилике ускоро да чује. То по. 
казује да Г. Скерлић није прочитао, или бар да није добро 

прочитао чак ни Доситеја, коме је, као што Г. Скерлић каже 
„дато више од петине књиге“. 


ж ж 


Резултат целога овог разговора био би ово: Ја сам у својој 
критици на књигу Г. Скерлића навео до осамдесет нетач- 
ности, недостатака и погрешака. Г. Скерлић се у свом одго- 
вору брани од прилике за шеснаест замерака, дакле је- 
два за једну петину. Г. Скерлић је тиме сам 
признао да су четири петинемојих замерака 
оправдане. Да ли су оправдане и оне за које Г. Скерлић 
доказује да ја нисам у праву, могли би читаоци јасно видети 
из овога што сам до сада казао. 


Ст. Станојевић. 


— СВРШИЋЕ СЕ — 


КРИТИКА И БИБЛИОГРАФИЈА 


Вгизгтапп, Кап!, Бег бутпазашпеечеће 10 деп ђеј- 
феп Клазуоећећ 5ргасћеп ипа Фе 5ргасћинззепзећак, хоп — 
—>, огдеп сћет Ргогеззог Чег Ттадосегташзсћеп Зргасћу- 
зепзсћан ап дег Опуег5!а! Гердо. Штрасбург 1910, код 
Трибнера, стр. 32. Цена 0:60 м. 


Још у првој свесци Бругман-Штрајтбергових Гпдостет- 
тапјагсће Когзећипсеп! показан је однос између кла- 
сичне филологије и нове упоредне науке о језику, осуђени су 
неправилни погледи класичних филолога на изучавање језика 
и неумесно разликовање „филолошког“ и „лингвистичког“ обра- 
ђивања граматике. И ако је још тада било класичних фило- 
лога, који су доказивали, да класична филологија и упоредна 
наука о језику или лингвистика треба да стоје у тесној вези, 
да филолог мора бити упознат са ресултатима лингвистичкога 
истраживања и њиме се користити, ипак ни данас још није 
ова ствар изведена начисто, нарочито с обзиром на предавање 
оба класична језика у гимназији. Још ни данас, поред свих 
изузетака, нису начисто с тиме, да се за предавање грчкога и 
латинског језика мора знати упоредно-историска граматика ових 
језика и да се то знање мора огледати и у гимназиској настави. 


1 Вгистапп џ. Зггефђеге, Гдовегт. Когаећипсеп Ј Апгешег. стр. 104, 
у Штрајтбергову приказу књиге: М. Воппег, Га рћПојогле слава уие (Париз, 
1892). — 0 том види наш чланчић „Грчка и латинска граматика и класична 
филологија“ у „Извештају о Богословији Св. Саве за школску 1900—1901. 
годину“, а затим наш превод поменутога дела: Предмет и задатак 
класичне филологије, написао Макс Боне, прештампано из „Про- 
светног Гласника“ (Београд, 1904), — напом. на стр. 41—42. 


318 ДЕЛО 


Ово је дало повода представнику упоредне науке о језику 
на лајпцишком университету, једноме од првих радника њених, 
професору Карлу Бругману, да се у нарочитој књижици, 
са напред истакнутим натписом, позабави око питања о по- 
треби познавања науке о језику и примени њених начела и 
метода од стране класичних филолога при предавању грчког 
и латинског језика уопште и специјално у гимназијама. Бруг- 
маново је излагање занимљиво и поучно, те вреди с њиме се 
упознати мало опширније. 

Као што сам вели одмах у почетку (стр. 4.), Бругман 
се ограничава на шитање: да ли облик и начин граматичке 
наставе у средњим школама треба да остане, као што је сада, 
мислећи само на предавање грчке и латинске грама- 
тике, јер му је ово најтачније познато, а и зато, што овде 
има више да се пожели но код предавања немачког, францу- 
ског и инглеског језика. 

Већ одавна се тражи реформа наставе туђих језика у 
гимназији, којој се настави пребацује, да је средњевековна, 
схоластичка. Од свега онога што је напредно и занимљиво у 
модерној науци о језику, која је више но и једна историска, 
дисциплина доказала каузалну условност историских догађаја, 
гимназиски ученик чује мало или не чује ништа; он се упо- 
знаје готово само се сухим скелетом граматичке терминологије. 
Али за то није кривица до данашњих наставниха средњих школа 
већ до прилика у самој науци. Наука о језику и филологија 
нису, као што то публика обично узима, само једна једина 
наука већ управо две дисциплине, које су се на жалост задуго 
развијале без контакта, шта више унеколико у супротности је- 
дна према другој. Млада наука о језику имала је да се бори 
са неповерењем, чак и са злом вољом представника старије се- 
стринске науке, класичне филологије, и због тога испитачи 
језика нису до сада могли добити жељенога утицаја на облик 
језичке наставе у гимназији. Ово важи нарочито за Аустрију, 
јер су у Немачкој прилике нешто мало боље. Па ипак и овде 
има гимназиских наставника, који предају граматику у вишим 
разредима а немају знања, које одговара садашњем стању науке 
о језику. Ово је нарочито у Пруској, Баварској и Саксонској, 
где се на испиту овако знање не тражи, а Баденска стоји на 
другом гледишту, јер се овде у правилима за испит вели: 

„Знање латинске и грчке граматике мора се довести у везу 
(историски и упоредно)“; израз „упоредно“ упућује јасно на 
тако звану „упоредну науку о језику“. 

Латински и грчки језик уче се у школи најпре и погла- 
вито с тога, да би се могли читати стари писци на њихову је- 
зику. Речи, примери и правила морају се учити напамет, и 
ради утврђења онога што је научено мора бити вежбања. Ово 
нико не пориче, и ва то наравно није потребна историска на- 
ука о језику. Јер знање деклинација и конјугација као и син- 
тактичких „конструкција“ јесу само умешности, као што је само 
умешност, вештина и уживљење у дух неког језика, добијање 
поузданога осећаја за језик, на што се с правом полаже вред- 
ност. „Конструисање“ представља у исти мах и логично веж- 
бање, њиме се ученик навикава да разликује и спаја појмове. 
Тако за онога, који учи грчки или латински, има овде и једна 
споредна добит, која се такође не сме мало ценити. Али огро- 
ман рад, који се улаже у учење и вежбање у латинској и грч- 
кој граматици у гимназији, може се употребити и на друге 
сврхе, захваљујући данашњем стању науке о језику. Јер овде 
се прв свега и лако, а још боље но код модерних језика у ху- 
манистичкој гимназији, може створити разумевање законитости 
у духовним догађајима, разумевање историскога бивања по 
закону. Нема ни једне гране културне, код које се погодбе за 
развитак и у целини и у појединостима могу са таквом извес- 
ношћу познати и са таквом лакоћом демонстровати као код 
језика, а то је особина, по којој се наука о језику показује 
као блиска сродница историским природним наукама. 

Језичка настава може показати своју пуну васпитну вред- 
ност тек у вишим гимназиским разредима, кад се употребе ре- 
султати новије науке о језику. Упоређење Хомеровског језика 
са језиком атичких писаца, на пример, даје наставнику на 
сваком кораку прилике, да ученику отвори поглед на ово поље 
сазнања. Али уопште не може се тражити, да се ученици у 
систематском облику кљукају науком о језику. Бругма н жели, 
да наставник има спреме из науке о језику, те да може у по- 
десним приликама од ресултата научнога испитивања употре- 
бити оно, што ће наставу потпомоћи, учинити је живљом и 
плоднијом но до сада. Кад и како у појединостима треба ово 
урадити, то се мора оставити такту наставникову. 

Али филолог се мора спремити за овај посао, и наука о 
језику мора за класичнога филолога бити једна од помоћних 
наука у пуном смислу речи. 


И ако се не може оправдати, али се може разумети и 
према том донекле и опростити, што су се класична филоло- 
гија и наука о језику одвојиле као две дисциплине и још се ни- 
како не долази до правог њиног сједињења. У седамдесетим 
годинама прошлога века под утицајем испитача језика Ђорђа 
Курциуса, који је био университетски професор класичне. 
филологије, имала је наука о језику утицаја на предавање кла- 
сичних језика, нарочито грчкога, у гимназији. Али кад је млађа, 
генерација лингвиста дубље ушла у живот сваког људског је- 
зика и у вези са тим прокрчила пута новој методи за изуча» 
вање свих проблема историје језика; кад су нападане и одба- 
циване тековине ранијега истраживања: онда су многи класични 
филолози, који су се доиста интересовали за науку о језику 
али нису је изближе познавали, то схватили као формалан пре- 
кид ове науке са својом прошлошћу и неповерљиво се пову- 
кли, па се ово осећа још и данас. Због тога неповерења је 
мали и број млађих професора класичне филологије, који обра- 
ђају пажњу на језичко-историске проблеме и своје другове 
упућују на прави пут, као што је бреславски професорФранц 
Скуч. (Види на пр. у Кролову Зборнику „Гле Абћетитзулавеп- 
већа“ стр. 351):, 


Овако међутим не стоје германска и романска филологија 
и упоредна наука о језику. Томе се не треба чудити. Герма- 
нистика и романистика постале су заједно са индоевропском 
(индогерманском) науком о језику. Тако звани „младограмати- 
чари“ (Јипеотатта Кет) су добивали врло знатних подстицаја. 
из круга германиста и романиста. Класични филолози напротив 
имали су посла са граматичком традицијом од много векова, 
они су од старог и средњег века наследили погледе на живот 
језика уопште а грчкога и латинскога нарочито. То важи и за 
најистакнутије класичне филологе у првој половини 19. века. 
А има и још нешто. Наука о класичној старини показује се 


1 Види и „Пје Јајеншзеће Бргасће“ у Хинебергову зборнику „Гле Ки и 
дег Серепагћ“ 1, УШ, стр. 412 и даље, и наш превод тога чланка у књи- 
жици: Кратак преглед историје грчкога и латинског је- 
зика, прештамп. из „Просветног Гласника“ са 1909. годину, стр. 22. и даље. 

као наука о култури у већем обиму него германистика и ро- 
манистика, које су се до сада ограничавале скоро само на исто- 
рију књижевности и граматику. А од средине деветнаестога 
века због ископавања и другим путовима дошло је класичној 
филологији толико новога материјала, који је ваљало научно 
обрадити, а у коме је било многог чега, што барем непосредно 
не долази у језичко-историско изучавање, да је по неки фи- 
лолог рекао: нека се испитивачи језика понајпре прихвате онога 
што долази у језик, ми ћемо имати већ сувише посла са осталим. 

Бругман мисли, да се по себи разуме, да ће се опет 
сасвим затворити провалија, које још и сада има између кла- 
сичне филологије и науке о језику. Иначе би се морало сум- 
њати у здрав даљи развитак филологије. А кад ће то бити, 
поглавито стоји до оних филолога, који су на науку о језику 
гледали као на ама е пвосеађје. Лингвисти су уверени, да 
је ниховој дисциплини потребна помоћ од филологије. И тек 
кад сви филолози дођу до уверења, да оцена појединих језич- 
ких питања треба да се оснива на новијој лингвистици, и кад 
се потруде да тако поступају и у пракси, тек тада ће нестати 
досадашњега туђења између филологије и лингвистике. 

А док тога не буде, зар да се у школи учи оно што не 
одговара тачној науци, зар школа да се не користи до сада 
постигнутим успесима науке о језику: 

Бругман побија редом све разлоге, којима се правда 
одржавање садашњега стања. 

Прво, вели се: Упоредна наука о језику често 
одводина оне језичкеобласти, које се ништа 
нетичу школе. Истина је, да су лингвисти у почетку ска- 
кали с једнога језика на други и да је Санскрт некада заузи- 
мао централни положај у науци о језику. Али данас, пре свега, 
Санескрт је одавно изгубио тај положај; а университетска пре- 
давања лингвиста узимају за предмет само један језик, и тек 
ако је потребно оставити земљиште овога језика, прибегава се 
другима, који су слушаоцу већ познати; за граматику старога 
грчког језика, на пример, долази најпре латински и немачки. 
Забуну прави име „Упоредна (компаративна) наука о језику“ 
за оно, што се иначе зове „Индогерманска (индоевропска, ари. 
ска) наука о језику“. Кад је давано име новој науци, мислило 
се на упоређивања разних индоевропских језичких грана; али 
се упоређење прави најпре у кругу једне језичке гране, упо- 

Дело, књ. 57. 21 

ређује се млађе са старијим, поједине појаве у једном наречју 
међу собом и цело наречје са другим целим наречјем. Има до- 
брих научних дела, у којима се остаје само при једном језику, 
као што је Макса Нидермана „Ргбејз де рћопебупе 11- 
вђогјаце ди Јаб ,“ Париз 1906 (на немачки превео Е. Херман 
под натписом „Ивфботзеће Гашећге дез Гађепувећеп,“ Хајдлберг 
1907), у ком се чак ни грчки не узима у помоћ. Нема дакле 
опасности, да ће се студенат класичне филологије, који код 
индегерманиста учи грчки или латински, завести на научна 
поља, која су далеко од њега; ни гимназиска настава нема се 
ничега бојати с ове стране. 

Даље се вели: садашња наука о језику ради 
скоро са самим непоузданим хипотезама. Алим 
класични филолози имају у својим делима не само гомиле већ 
читава брда од песка, и историска наука о језику зацело нема 
га више но која друга историска дисциплина, историја књи- 
жевности, метрика, митологија, критика текстова и тако зване 
старине. 

Још св чује, да су лингвисти сада јоштаконе- 
сложнимеђу собом, да се њихову учењу не може 
поклонити поверење. А истина је, да сада међу пред- 
ставницима индоевропске науке како у начелним питањима 
тако и у историском објашњењу грчке и латинске граматике 
влада тако јединство, какво се не може наћи и у којој другој 
дисциплини класичне филологије. Али треба имати на уму, да 
се међу лингвисте трпају и дилетанти, људи са много фанта- 
зије а са потпуним незнањем чак и елементарних ствари, па 
на овакве „лингвисте“ наилазимо, на жалост, и међу испитаним 
наставницима средњих школа. А зар већ због овога не треба 
позвати младе филологе на университету, да се позабаве барем 
око најелементарнијих поука науке о језикуг Самој науци не 
могу шкодити они литерарни дивљаци; стручњаци просто пре- 
лазе преко њих. Али је жалосно, кад ти „испитивачи језика“ 
у школи уносе своју мудрост и у наставу. Напослетку, треба 
додати и то, да се слагање индогерманиста тиче онога дела 
науке о језику, о ком се баве почетници у класичној филоло- 
гији. Неслагања има само код оних језика, којп су уопште још 
мало испитани, и после код најраније преисторије свих индо- 
европских језика, код тако званих глотогонских проблема. 

Даље се овда онда чује: данашњи индогермани- 
стису код куће само на пољу наукеогласовима 
и наукео облицима; а за школску праксу у глав- 
ном јеважна синтакса, нарочито за више раз- 
реде, и тако је за цело умесно, да синтакса 
остане класичним филолозима као права њи- 
ховадомена. Индогерманисти су се додуше доцније латили 
синтактичних изучавања; али већ од једног људског века, 
нарочито после радова Бертолда Делбрика, постављена су 
начела нове историске и психолошке методе у синтакси као иу 
осталим деловима граматике. А већ од десетак година показује се 
све јасније, да су проблеми творбе облика и синтактични про- 
блеми у тесној међусобној вези, те се морају обрађивати једни 
с другим, чега се и сам Бругман држи у својим универ- 
ситетским предавањима о грчкој и латинској граматици. 

На послетку чује се и ово тврђење: Правилно је, да 
се ресултати новијега историског испитивања 
језика морају учинити корисними плодним за 
школску наставу из оба класична језика; али 
са њима се може упознати свакинаставники 
послеступањау школску службу, јерсада има 
потребних научних помоћних књига. Таквих књига 
доиста има; ту долази напред поменута књига Нидерманова, 
која чини прву свеску збирке: „Зргазећуазепзесћа еће бутпа- 
за ртрПовћек“. Најновија помоћна књига млађим наставницима 
као и студентима класичне филологије, „Етје те т фе Абег- 
бшзулавепзећа “, коју су издали А. Герке и Е. Норден, пока- 
зује, како индогерманистика и класична филологија могу ли- 
терарно ићи руку под руку. Ту Герке, професор класичне фи- 
лологије, говори о науци о језику као и о једном делу фило- 
лошко-историске науке и о њеном методу, а одељак о грчком 
и латинском језику са уводом „о филологији и науци о језику“ 
и „методама и изворима науке о језику“ из пера је индогер- 
маниста П. Кречмера!. А тиме, што има помоћних књига за 


1 Дело Ејп]е пиле 1п дје А1бегбитам15зепзећа (. које 
су уз сарадњу других научника издали Алфред Герке и Едуард 
Норден (Лајпциг и Берлин, код Тајбнера), намењено је у првом реду по- 
четницима, студентима класичне филологије. Као што се вели у предговору, 
млади студенат не уме да се нађе у изобиљу факата и проблема, и ваља га 
одмах у почетку увести у посао. Истина на многим университетима држе 

гимназиске наставнике, да ли је решено питање; Ко у самом 
почетку студије не стече правилне погледе, не добије солидну 
основу, тешко ће доцније имати успеха. А основна питања. 
науке о језику за филолога су иста као и за лингвиста, јер је 
објекат испитивања исти, а истина је само једна. Нарочито је 
потребно слушати предавање о начелним питањима, поред већ 
велике књижевности о том, где на првом месту стоји одлично 
дело Хермана Паула: Рипшреп дег зргасћсевсћсћђе (4. 
изд. 1909). Према свему Бругман одсудно пориче, да је до- 
вољно, ако се класични филолог тек као гимназиски наставник: 


се предавања о т. зв. енциклопедији класичне филологије; али она често. 
нису потпуна и не могу их слушати сви студенти одмах у првим семе- 
стрима. За то су они упућени на књиге, а досадања дела ове врсте имају 
друге сврхе а не да даду преглед ради оријентовања, па често су и скупа. 
Осећала се потреба, „да се студентима даде у руке књига, која им може 
бити путовођа на извијуганим стазама простране области науке о старини“. 
А „Ешенипг“ је дело, „које се неће само у библиотекама разгледати, већ 
које може прећи у сталну својину наших студената. Оно треба не само 
за време њихових студија већ и у њиховом практичком наставничким 
позиву да им буде драг вођа и саветник, и тако да припомогне и томе, да. 
се смањи провалија између университета и школе, која на жалост бива све 
већа“ (Уогуогб, Ш). — Дело ће имати три свеске у формату речничке 80, од 
којих су до сада у овој години изашле већ две: [. Мебћофк. Зргасће. Мек. 
бстес веће ипа гбопизеће Гл бегајиг (стр. ХЛ, 588) и П. алесћзасћез шпа гопазсће 
РгуаЏеђеп. Отјесћзеће Кипзћ. аплесћвеће ипа гопизеће Кећглоп. безећсћее дег 
РћПоворћје. Ехакје Маззепзећа еп ипа Мефп (стр. ХИ, 432). Дело заслужује 
сваку препоруку и по садржини и по спољној опреми, а ни цена (око 25 м. 
неукорене а 30 м. укорене све три свеске) није велика. 

Ево шта Герке (1, стр. 94) вели за науку о језику: „До почетка про- 
шлога века граматички радови били су само скупљачки и описни... Тек: 
поступно новом науком о упоређењу индогерманских језика дошли су сасвим 
нови погледи на положај проблема као и на решење проблема; нова наука 
о језику.... дошла је до познања сталних закона у развитку појединих је- 
зика“. А. Кречмер, пошто је показао и оценио положај, који су од самога. 
почетка имале класична филологија и наука о језику, наглашава потребу, 
да се оне узајамно помажу и вели: „Филологија не може бити без помоћи 
граматике за тумачење језичких текстова, а испитивање језика са своје стране, 
као и свака наука, која своје градиво црпе из књижевних извора, потребује 
услуге од филологије за правилно разумевање и критичку оцену језичке 
грађе. Али наука о старини, која сама није дисциплина већ скуп разних 
дисциплина зарад заједничке сврхе, да се античка култура схвати као једна 
целина, — она је земљиште, на ком се и лингвистика удружује са филоло- 


гијом, да оцене језик у његовој неугасној вези са осталим културним фак- 
торима“ (1, стр. 131). 

упозна са науком о језику, и ако се остави случају, да ли ће 
он то учинити и тада. 

У последњем одсеку скоје књиге Бругман вели: „И 
тако је не знам, како се уопште још мисли, да се може прав- 
дати то, што је наука о језику с обзиром на грчки и латински 
званично искључена од учешћа у образовању младежи. Ако се 
класична наука о старини још и данас сматра као права за- 
штитница хуманистичке гимназије, онда она целом својом прош- 
лошћу, свим овим, што је до данас учинила за образовање ч0- 
вечанства, има права на тај положај и зацело нико јој гаи 
не спори, ко није противник историским духовним наукама 
уопште и њихову утицају на школу. Али не би требало допу“ 
стити, да школа и образовање младежи и даље пати од тога, 
што је она сама тако јако стеснила област свога испитивања 
на језичкој страни културнога развитка, што је сама одвојила 
од себе један тако важан члан свога организма, какав је он 
био још од старине“. 

На завршетку Бругман тражи, да класични филолози 
на државном испиту полажу и упоредну науку о језику и то 
или само они који ово желе или, још боље, сви кандидати кла- 
сичне филологије. 

Баш овај захтев Бругманов изазвао је класичнога фило- 
лога, професора гисенскога университета От. 0. Имиша;, кога 
спомиње и Бругман у својој књижици (стр. 11), да се позабави 
о истакнутом питању и нарочито да изнесе свој предлог о том, 
шта ваља учинити за спрему из упоредне науке о језику на- 
ставника класичних језика у гимназији. 

Имиш се слаже с мишљењем Бругмановим, да класични 
филолози треба да буду упознати са ресултатима науке о језику 
и да њима треба да је прожета и настава класичних језика у 
гимназији, нарочито у старијим разредима. Класично-филолошка 
настава на университетима не може сада класичним филоло- 
зима дати довољну меру језичко-научног школовања, и пред- 
ставници индогерманистике треба више и јаче но до сада да 
учествују у спремању гимназиских наставника. Али је Имиш 
противан томе, што Бругман тражи да се наука о језику 


1 ОП-р7 Оббо Тип ш! већ: Рег бутпаза шфеглеће 11 деп ђејдеп Кјазајасћеп 
Бргасћеп ипа де Зргасћулазепзећаћ, у листу: Мопа за сћг1Е  Еиг ћоћеге 
Зећпи]еп, св. за август о. г., стр. 424—428. 

претвори у испитни предмет. Он налази, да су кандидати и су- 
више оптерећени на испиту, те без невоље не треба додавати 
још један нов обавезни испитни предмет. Боље је радити онако, 
како је то у гисенском университету. Ту филолошки семинар 
има нижи и виши курс и чланови нижега курса 1рзо ге чла- 
нови су нарочитога одсека у семинару за науку о језику. На 
тај начин ова суседна струка постаје за филологе и без испита 
равноправном и мора, хтели они не хтели, неко време имати 
на њих утицаја. Добит је, баш да се овај утицај сведе и на 
минимум. А и без овога нешто значи, што на овај начин лин- 
гвиста из године у годину добива под своју руку људе за за- 
једнички и правилан рад. Имиш мисли, да би се ово могло. 
завсти и код других университета, ако буде добре воље за. 
то. Само никако испит. 


Београд, 1. ХТ. 1910. 

Друштва. 


Српска Краљ. Академија Наука. — 
Академија друштвених наука имала 
је свој скуп 10 новебра ове године. 
На овоме скупу донесене су ове одлу- 
ке: — 1. Према реферату академика 
Ст. Новаковића одлучено је да се за 
Академијино издање приме писма Јо- 
вана Ристића Филипу Христићу. — 
9. Према реферату дописника д-ра 
Јована Радонића одлучено је да се 
спис Радослава Грујића „Прилошци 
за историју српских штампарија у 
Угарској у половини ХУШ века“ 
штампа у „Споменику“ П разреда. — 
3. „Српски историски атлас“, од Ва- 
силија Марковића, препоручен је Ми- 
нистарству просвете да га оно изда. 
— 4. Спис Стевана Симића „Опис 
манастира Леснова“, упућен је на 
оцену академику Јовану Томићу. — 
5, За „Глас“ П разреда примљене су 
ове расправе академика Стој. Нова- 
ковића: „Манастир Убожац. Приложак 
средњевековној географији Српских 
земаља“, „Немањићски летњиковци 
јужно од Приштине“ и „Пиво у Ср- 
бији ХШ и ХТУ“. — 6. Упућена су 
су на реферат академику Јовану Н. 
Томићу „Два писма митрополита Ја• 
нићија“, од Милојка Веселиновића. 
— 7. Одлучено је да се штампају у 
„Споменику“ Ш разреда ови списи, 
који су били упућени Историском Од- 


бору: а) „Архијерејске синђелије“, од 
Милојка Веселиноваћа; — 6) „Један 
податак за питање о мегдану Срба 
из 1599 године“, од Јована Н. Томића; 
— в) Летописђ царемђ српскимђ из 
друге половине ХУГ века“, од Стој. 
Новаковића; — г) Списи Радослава 
Грујића: „Три писма ћесара Леопол- 
да 1 цариградском патријарху“, „Грађа 
за историју Срба под Аустро-Угарском 
до пећског патријарха Арсенија ма 
„Одношаји светогорских манастира са 
карловачким митрополитима“, „При- 
лози за историју сеобе Срба у Русију“, 
„Седам писама пећког патријарха Ва- 
силија Бркића“ и „Неколико доку- 
мената за Српску историју“; — Г) 
Списи Стеве Димитријевића: „Нешто 
грађе за историју манастира Студе- 
нице“, „Молба Висариона Павловића, 
епископа бачког, да му руски св. Си- 
нод пошље књиге и учитеља“, „Везе 
између Хиландара и Русије у ХУП 
веку“, „Два писма протосинђела Пар- 
тенија Павловића о гоњењу Срба и 
српске цркве У Јегеру“ и „један 
прилог историји карловачке архије- 
пископије у ХУПЕ веку“. 

На скупу Председништва Ака- 
демије од 24 новембра, поред редовних 
послова, одлучено је да се, према ре- 
фератима д-ра Јована Скерлића и д-ра 
Бран. Петронијевића, расписана на- 
града за ову годину из фонда Дими- 

трија Стаменковића да Милану Ст. 
Недељковићу, учитељу за његов спис 
„Учитељева писма са села“. 


Српска Књижевна Задруга. — На са- 
станку Главног Одбора од 9 
новембра 1910: 1. Економски одсек 
и Надзорни Одбор поднели су изве- 
штај о прегледу благајнице и мага- 
цина. — 2. Благајник подноси изве- 
штај о кретању задругара и о стању 
благајнице. До 8 новембра ове год. 
уплатили су, за ХТХ коло, улоге 3308 
члана (према 2332 члана до 8 новем- 
бра прошле године); благајница је 
само за продате књиге примила 21.944 
динара (прошле год. 15.792), а свега 
је до 8 новембра примљено 40.047,50 
динара (према 30.797,60 прошле год. 
до истог дана). — 3. Пошто Срп. Књ. 
Задруга не располаже толиким сред- 
ствима да за Доситијеву прославу 
спреми издање свију дела Досити- 
јевих, одлучено је замолити Мини- 
старство просвете да оно у Државној 
Штампарији изда сва дела Досити- 
јева, 


Књижевни одсек имао је са- 
станак истога дана, и свршио је ове 
послове: 1. Прочитано је писмо г. 
Влад. Ст. Каћанског, који ставља За- 
друзи на расположење све песме свога 
оца Стевана В. Каћанског као и био- 
графску грађу — 2. Прочитано је 
писмо г-ђе Анке Ристићке, наставнице 
из Крушевца, која нуди Задрузи свој 
превод „Бесмртника“ од А. Додеа. — 
3. Прочитано је писмо г-ђице Зорке 
М. Велимировићеве, која нуди свој 
превод дела „Студија оптимизма“. од 
М. Менчикова и шаље оглед превода. 
— За све ове понуде одлучено је 
имати их у виду кад се стане одре- 
ђивати који ће списи ући у ХХ коло. 
— 4. Прочитано је писмо г. Јована 
Живојновића, професора из Новога 
Сада, који у име редакције „Летопи- 
са“ Матице Српске предлаже да Срп. 

Књ. Задруга, у једном од наредних 
својих кола, изда приповетке Буда 
Будисављевића Приједорског, пошто 
Матица то ускоро неће моћи. Одлу- 
чено је да се овај предлог има у виду 
при одређивању списа за идућа кола. 
— 5. Прочитано је писмо г. Свет. А. 
Поповића, који било за „Забавник“ 
било за редовна издања, нуди свој 
превод „Вереника“ од А. Манцониа. 
Одлучено је имати и ову понуду у 
виду при одређивању списа за „За- 
бавник“. | 

На састанку свом од 18 новембра, 
Књижевни одсек свршио је ове 
послове: — 1. Прочитана је понуда 
г. д-ра Ј. Дедијера да, према стечају, 
изради књигу о Босни и Херцеговини, 
и његов нацрт књиге. Одлучено је у 
начелу примити понуду, и замолити 
г. д-ра Тих. Ђорђевића да напише 
књигу о Србији, г. д-р Јована Цвијића 
да напише књигу о Старој Србији и 
Маћедонији, г. д-р Јов. Ердељановића 
да напише књигу о Црној Гори, и 
потражити писце који ће написати 
слична дела и о осталим крајевима 
српским, да би се евентуално ускоро, 
као засебно коло издања, могла уједно 
издати сва та дела, у место посебно 
у редовним издањима. — 2. Прочитана, 
је понуда г. Миливоја Башића, да 
изради „Хрестоматију старе српске 
књижевности“ за редовна издања. 
Одлучено је позвати г. Башића да 
што скорије пошље Задрузи исцрпан 
нацрт књиге. — 3. Прочитано је писмо 
г. д-ра Милана Шевића, који тражи 
да Управа Срп. Књ. Задруге измени 
своју одлуку — да се његов превод 
„Васпитање воље“, од Ж. Пајо-а не 
може штампати пошто постаје два 
приватна издања. Одлучено је да 
Управа остане при ранијој одлуци. 
— 4. Одлучено је да за сада у ком- 
бинацију за ХХ коло уђу два дела: 
„Краће песме Петра Петровића Ње 
гоша“, у редакцији д-ра М. Решетара; 

„Христоматија старе српске књижев- 
ности“, у редакцији Миливоја Башића; 
„Босна и Херцеговина“, од д-ра Ј. 
Дедијера; „Стара српска архитектура“, 
од Андре Стевановића; „Напуљске 
шетње“, од Мил. Павловића; један 
српски роман, који буде примљен по 
стечају; „Поп Ћира и поп Спира“, од 
Стевана Сремца; „Доситијева споме- 
ница“; „Тартарен од Тараскона“, од 
А. Додеа. — 5. Г. г. Павлу Поповићу 
и д-ру Јовану Скерлићу остављено 
је да за идући састанак спреме пред- 
лог о томе како ће се уредити Доси- 
тијева споменица. — 6. Одлучено је 
да се што пре објави 'стечај за ори- 
гиналан роман, са роком од 1 априла 
1911 године. 


Друштво за српски језик и књижев- 
ност. — Иницијативом неколико про- 
фесора Университета и београдских 
средњих школа основано је у Београ- 
ду „Друштво за српски језик и књи- 
жевност“. Овоме је друштву циљ да 
своје чланове обавештава о свима 
знатнијим стручним питањима и прак- 
тичним потребама наставе из српског 
језика и књижевности. Ово је друштво 
држало први свој састанак 10 новем- 
бра, и тада је за председника друштва 
изабран г. Павле Поповић, професор 
Университета, а за секретара г. Павле 
Стевановић, суплент П београд. гим- 
назије и асистент Университета. На 
овоме првоме састанку прочитао је 
г. П. Поповић своју расправу „Новији 
методи у изучавању дубровачке књи- 
жевности“, а г. Миливоје Башић, про- 
фесор Ш гимназије, свој рад „Узроци 
недовољном успеху наставе из срп- 
ског језика и књижевности“. По жељи 
присутних чланова сви ће радови, ко- 
ји се на састанцима овога друштва 
прочитају, бити објављени. 

Друштво ће држати своје састанке 
сваког 10 у месецу. Члан овога дру- 
штва може бити сваки који се бави 

српским језиком и књижевношћу или 
наукама блиским овима. 


Матица Српска у Н. Саду. — На 
седници Књижевног Одбора 
Матице Српске у Н. Саду од 11 но- 
вембра ове године: 1. Одата је по- 
смртна почаст пок. Николи Вукиће- 
вићу, почасном члану Матичином. — 
2. Прочитана су писма лица која су 
изабрана за чланове Матичине и који 
за то Матици захваљују. Међу оста- 
лим нарочито вреди истаћи захвални- 
це Љубе Бабића — Ксавера Шандора 
Ђалског и Ива Војзовића. Ђалски у 
своме писму вели: „Молим и славно 
председништво и Матицу Српску да 
изволи примити моју најтоплију хвалу 
за исказану ми велику почаст, коју 
за цијело остављам међу најмилије 
и најдрагоценије доживљаје своје. И 
нека буде Матица Српска увјерена, 
да ћу свагда и свагдје настојати, да 
јој се одужим и вјерношћу и љубављу 
за њезин напредак, њезин узвишен 
рад, њезину корист, која је корист 
истовјетна с коришћу српскога наро- 
да, хрватскога народа и свега Сла- 
венства“. Иво Војновић пише: „При- 
мио сам Вашу часну диплому и срце 
ми заиграло и гануло се од поноса 
и од радости што ме Матица Српска 
прва окитила и усрећила у животу 
своме таковијем знаком одликовања. 
Може бити да је то ријетка појава у 
данашњем свијету, бива наићи на 
књижевника, који није декорисан, ко- 
ја не жели. да то буде, а који се ипак 
радује, кад му стигне таково при- 
знање. Први орден — јер то је за мене 
најмилији и најдрагоценији — дође 
ми са српске стране, откле вучем лозу 
крви и искушања, прошлости и сада- 
шњости са свим тим великим неута- 
женим чежњама за слободом и по- 
којем, што је аманет вјекова Српскога 
удеса на свијету. — Српски ме народ 
разумио и по Вама поручује ми ону 

благостиву и дубоку ријеч, коју само 
срце може чути: Не заборавих те! 
Из дна душе моје хвала Вам, пре- 
љубљена браћо и господо, за ту утје- 
ху и за ту част. Докле будем живио, 
остаћу онај, што јесам, Ваш харни 
и вјерни брат“. — 

3. На овој је седници одлучено да 
се Матица одазове позиву Матице 
Словеначке у Љубљани да и Матица 
Српска учествује на прослави стогоди- 
шњице Станка Враза. — 4. Одлучено 
је да се дело Ђ. Дере „Тацит“ штампа 
као књига Матице Српске, а неу 
„Летопису“. — 5. За „Летопис“ прим- 
љена су ова дела: „Сукоби“, награ- 
ђена драма д-ра Светислава Стевано- 
вића; „Воља народа“, награђена драма 
Ива Ћипика; „Драгић Милић“, и „Чет- 
но девојче“, приче Милутина Јова- 
новића; „Нови живот“, неке песме 
из те збирке Милутина Јовановића; 
„Дечја књижевност српска“, од д-ра 
Милана Шевића; четири Петефијине 
песме у преводу Благоја Бранчића. 
Спис „Милан Љиљанић“, од Стеве 
Јањетовића, примиће се, ако га писац 
поправи према напоменама оцењи- 
вача — На оцену су издата ова де- 
ла: а) Песме Душана Малушева; — 
6) „Портрет једног невољника“, од 
Боже Ловрића; — в) „О Дубровачкој 
трилогији“, од Арсена Венцелидеса; 
— г) „Две школе“, од Гајевског; — 


д) „Ускочкиња“, од Чајака; — ђ) 
„Сушица“, од Чајака; — е) „Маце 
Илијер“, од Гајевског. — За „Књиге 


за народ“, превео је Јован Вучетић 
четири приповетке са словеначког. 


Маука. 


Узајамни утицаји словеначког и не- 
мачког језика. — У пограничним 06- 
ластима и у областима са мешовитим 
становништвом увек се врше међу- 
собни утицаји једнога народа на дру- 
ги, па се ти утицаји опажају и на 

народном језику. Утицај немачкога 
језика на братски нам словеначки 
језик и обратно узео је д-р Примус 
Лесјак, ред. професор немачке фи- 
лологије у Фрајбургу у Швајцар- 
ској, за предмет своме занимљивом 
научном предавању на 50. скупу не- 
мачких филолога и школских људим 
штампао га у Шредерову листу „Оег- 
ташвзеће — Коташвзеће Мопабавећгиј“ 
у целинил У својој расправи писац 
није обраћао пажњу само на утицај 
немачкога језика на словеначки; ма- 
ње му је, како сам вели, стало до 
„језичке мешавине саме по себи ко- 
лико нарочито до истицања онога 
што је значајно за историју културе, 
историју насељавања и историју је- 
зика а пре свега за историју гласо- 
ва“; а не могући због малог простора 
ближе улазити у сва питања, задр- 
жао се на оном што је најзначајније 
а нарочито што је методски важ- 
није. 

Садржана расправи укратко је ова. 

У току 8. века дошли су Словенци 
под баварску владавину; измешано 
с Немцима становали су дуже време 
и тек између 18. и 15. века као да 
се опажа нека граница међу њима, 
али је и данас словеначка језичка 
област испрекидана немачким језич- 


ТУ „Уегћапаипгеп дег 50. зашт- 
пе Аешвећег РЕПојовеп ппа 5Зећш- 
тшаппег“ (Лајпциг 1916, код Тајбнера) 
изишао је (стр. 129—130) кратак из- 
вод из овога предавања, које је по- 
сле, под натписом: АТрепдешвеће чпа 
Ајрепзјамеп т геп зргасћИсћеп Ве- 
глећипсеп уоп Ог. Ргртив Геззтак, 
огад. Рготезвог дег дешзећеп РћИоогле, 
Егеђиге (бећуеј2), нескраћено штам- 
пано у свесци за мај ове године (стр. 
274—258) горе наведенога листа, ко- 
ме је уредник д-р Хајнрих Шредер 
(бећгодег) у Килу а издавач књажара 
К. Винтера у Хајделбергу. 

ким острвима. Да је било овога из- 
мешанога становања, доказују нам 
не само немачке и словеначке пове- 
ље, већ живи доказ имамо код места, 
од којих једно има немачко а друго 
словеначко име са истим значењем; 
на пр. недалеко од Назејђасћ-а 
лежи Гезка, и др. Јасно је, да је у 
оваквим приликама као готово нигде 
на другом месту било мешавина у 
култури и језику. И живот, обичаји, 
грађење куће, народно веровање, па 
чак и народна песма и народни је- 
зик пуни су немачких елемената. Та- 
ко је писац покупио називе за разна 
занимања; даље је велики број ад- 
вербија и партикула немачког порек- 
ла, затим грађење мултипликатива и 
дистрибутива с помоћу немачких ре- 
чи, па поред правих позајмљених речи 
има и преведених, као рода! зе 
већ ђесеђеп, уеп аг7ађ! ацзћајеп, 
5115а1 сећогеп (Ко те п1 51151 даз 
већоге ту) итд. Позајмице су из раз- 
них периода, често и најстаријих. Ме- 
шавина се опажа јаче и у синтакси, 
а слабије у творби облика и гласова. 

Слабији, али не и незначјнији, је 
утицај словеначкога језика на немачка 
наречја. Словеначке позајмице код 
штајерских Немаца покупио је Штрее- 
кељ у спису: „ЗТоуапзку ејетепШ у 
ђезедпет хакјади Убајегаћ Метсеу“ 
(1909), а и сам писац има, вели, при- 
купљен обилан материјал. Ове позај- 
мљене речи писац дели у две групе; 
„1. такве, којих се Словенац чврсто 
држао у време свога германизовања, 
било а) да нови језик није могао дати 
исто тако згодан или подесан израз 
или в)да је због ограничене употребе 
ових речи било мало прилике за уче- 
ње израза из другог језика; оне су 
дакле у говор немачких насељеника 
ушле као чисто речи за конверсацију. 
Оне би се могле назвати „заостале 
речи“ (Кезбубгфег) или са нарочитим 
обзиром на групу 06) „интимне речи“. 

2. такве, које су Немци примили, јер 
су ове речи означавале за њих нов 
или бар другачији појам, дакле праве 
културне речи. Дабоме ово у основи 
важно разликовање практички се не 
може лако извршити“. Знатан је про- 
ценат позајмица, које су ма какоу 
вези са ратарством и пољском при- 
вредом ; за тим речи, које значе кола 
и пољске справе и њихове делове као 
и имена за биљке на њиви и коров. 
А насупрот томе нема словеначких 
речи за сточарство. Само је словенач- 
ко гајење свиња и живине дало неке 
називе. Из овога писац наводи, „да 
су алписки Немци у сточарству били 
надмоћнији од Словенаца, докле у 
ратарству имају да им захвале на по 
нечем новом.“ Из словеначкога су даље 
неки изрази за јела од брашна и од 
јаја, као и за печено и кувано воће, 
а тако и за судове. Док је већина 
словеначких назива за кућу, кујну, 
стају и др. позајмљена из немачког 
или боље из германског, неки изрази 
за просторије прешли су из слове- 
начког у немачки. Даља група позај- 
мица из словеначког стоји у тесној 
вези са географским и климатским 
приликама насеобинске области: име- 
на ветрова, нарочити назив за зем- 
љиште и воде, нека имена за дрвеће 
(жбуње) и животиње, као и изрази 
виноградарске терминологије и неки 
лађарски изрази. Словенци су још 
дали више речи за болести и нечи- 
стоћу. — Утицај словеначког на на- 
уку о облицима једва се опажа ; на- 
против прилично је јак синтактички 
утицај на ред речи. И у гласовима па 
и код акцента показују се у нареч- 
јима особине, којих има у словенач- 
ком. Све ово показано је на приме- 
рима, које ми не можемо наводити 
због ограниченог простора. 

Из позајмљених речи може се из- 
вестирелативна хронологија, 
а с помоћу гласовних критерија може 

«се доћи и до апсолутнога дати- 
рања. Важан задатак има словенско- 
немачко испитивање имена местима; 
све што је до сада урађено у том 
правцу јесте више мање тумарање по 
помрчини, јер за то није било важног 
приправног рада: тачније испитивање 
наречја код оба језичка племена и 
њихове историје. Ово испитивање важ- 
но је и за историју језика и за исто- 
рију насељавања, а може се исцрпно 
обрадити, тек кад се материјал пот- 
пуно прибере. 
М. Ј. П. 


Књижевност. 


Алманах хрватских и српских песни- 
ка и приповедача — Српски и хрват- 
ски књижевници, књижевна и друга 
културна удружења учинили су већ 
зватне покушаје у правцу зближења 
Срба и Хрвата. Нарочито треба иста- 
ћи везе између Срп. Књ. Задруге и 
Матице Српске у Новом Саду са Ма- 
тицом Хрватском у Загребу. Почетак 
је добар и треба рад настављати, по- 
стешено али стално. Сем тих поку- 
шаја, наши и хрватски књижевници 
— песници и приповедачи — пре не- 
ког времена дошли су на мисао да 
издају заједнички алманах у коме ће 
бити збирка радова и српских и хр- 
ватских песника и приповедача. Та 
је мисао и остварена, и алманах је 
већ готов. У овом алманаху има ра- 
до 10 хрватских и 9 српских књи- 
жевника: 14 песама, 10 прича, један 
књижевни приказ и једна драма; на 
крају су кратке биографије песника 
и приповедача, чији су радови штам- 
пани у овом адманаху. 

У овом су алманаху, поименце, ови 
састави: „Владимир Видрић“, од Јо- 
вана Дучића; „Срца“ и „Моја љубав“, 
песме од Јов. Дучића; — „Наш су- 
сјед Добромир Босиљковић“ (одло- 
мак) од Љ. Бабића-Ђалског; — „Вој- 

га“, песма од А. Тресића Павичића; 
— „На проштењу“, од Ивана Ћипика; 
— „Смирај“, од Светозара Ћоровића; 
— „Јефимија“ и „Кондир“, песме Ми- 
лана Ракића; — „Тајна ноћи“, песма 
од Миховила Николића; — „Окови“ 
и „Последњи корак“, песме Светисла- 
ва Стевановића; — „Југо“ и „Грет- 
хен“ (Огефсћеп) од Каталинић Јере- 
това; — „Киклоп“, песма од Влади- 
мира Назора; „Походе мртвога“, 
од Бранимира Ливадића; — „Вечер- 
ња звона“, песма од Алексе Шанти- 
ћа; — „Тешке мисли“ и „5Зећегхо“, 
песме од Драгутина Домјанића; — 
„Родољубива песма“, од Милана Ћур- 
чина; — „Магаре“, од Милутина Уско- 
ковића; „Ишчупана биљка“, од 
Јосипа Косора; — „Туга“ и „Прича 
умире“, песме од Вељка Петровића; 
— „Сјени“, од Вељка Милићевића; 
— „Мач и лепеза“, песма од Стјепа- 
на Краља; — „Бискупова синовица“, 
драма од Милана Беговића. — Ауто- 
биографије писаца Алманаха. 

Цена је књизи у меком повезу 4 
дин.; у тврдом 5. динара. 


Различности. 


Јапанске школе. — Од руско-јапан- 
скога рата обраћа се већа пажња на 
Јапан и његове установе. И школе у 
Јапану често су предмет изучавања 
у стручним часописима на Западу. 
Такав један чланак скоро је изашао 
у немачком листу „РАдагортвећез Аг- 
сћју!“, и како ово питање може ин- 
тересовати не само школске људе већ 
и шире кругове образована света, из- 


1тРадасогјзсћевз Агећту. Мо- 
пабазећг ф #иг Егдећипде, Опбеглећф 
па Мјавепзећан, ћегацза. У. Ј. Ки- 
вКа, св. 10. за 1910, стр. 558—565, 
чланак: „Сћагакфег шпа Кегогт дег 
јарашзећеп 5ећше“ уоп гГацгепсе 
хоп Маскау т Мипећеп. 

носимо у кратко овде његову садр- 
жину. 

О јапанској школи говорило се, да 
је она, слично ономе како је пруски 
учитељ победио код Кенигреца, Ми- 
кадову царству обезбедила надмоћ- 
ност у борби противу Русије. Као на- 
рочити знак јапанске наставе озна- 
чавана је подељеност између цркве 
и школе. Ну ово није тачно. Државна 
религија није одвојена од црквеа 
обе служе националним зада- 
ћама. Јапанска школа, стојећи сасвим 
у служби национализму и патрлотиз- 
му, изврсно је средство спремању 
младежи за војне сврхе. Кад је по- 
сле рата 1908. наступила праведна 
па и морална криза у Јапану, захва- 
ћена је њоме и школа. Са променом 
министарства дато је и ново оријен- 
товање целокупној унутарњој и спољ- 
ној политици. За розе т — про- 
грамом империјалистичког правца, чи- 
је је главно старање било на то упу- 
ћено, да се војна моћ државна удво- 
стручи, утростручи, а сав привредни 
и социјални живот остављен је сам 
себи, дошао је програм ограничења 
и тихог организаторскога рада. Овом 
методском поступању одговара и пре- 
ображај школа. Најпре је начињен 
план за бољи технички облик шко- 
ла. Досадашње уређење државне шко- 
ле било је овако. У основну школу 
морала су ићи сва деца без разлике 
сталежа од 6 до 12 године. За тим 
долази средња школа, чугако, са пет 
година учења, а после ње је котогако 
са трогодишњим курсом као велика 
школа. Погрешка је ове организације 
у том, што ни један од њених делова 
не даје заокругљено, завршено обра- 
зовање. Јер наставни план средње 
школе скројен је тако, да се она по- 
јављује углавном као приправни за- 
вод за велику школу, а ова је опет 
само приправа за даигако, универси- 
тет; поред тога она има да постави 


- 

основе за добро познавање западне 
културе. Како се показало као немо- 
гућно савладати ову огромну задаћу, 
то је 1894. године котогако претво- 
рено у коточугако (средња велика 
школа) са поделом у три одсека, који 
одговарају факултетима у универси- 
тету: одсек за правне науке и књи- 
жевност, други за медицину и трећи 
за природне науке, технику и пољ- 
ску привреду. Овим је међу тим зло 
у основи само погоршано. Јер сад је 
ученик принуђен, да се за неки по- 
зив одлучи, пре но што је имао зре- 
лости за такав избор. а сем тога уни- 
верситети нису могли примати све 
ученике из средње велике школе; већ 
из тог спољашњега разлога, морали 
су на строгом пријамном испиту бити 
многи одбијени, а тиме је повећавана 
војска демагошког полуученог проле- 
таријата. Према новом нацрту за ре- 
форму сад ће петогодишње трајање 
средње школе претворити се у четир- 
годишње и њен ће се план тако из- 
менити, да ће она давати образовање, 
које од прилике одговара шестого- 
дишњем учењу немачких средњих 
школа. Завршни испит биће као ис- 
пит, који даје право на скраћено јед- 
ногодишње служење у војсци. А ко- 
точугако ће се сасвим одвојити од 
университета и његов би план у глав- 
ном одговарао трима најстаријим раз- 
редима немачке гимназије. Дакле цео 
организам би тако био уређен, да ве- 
ћина ученика изиђе са сведочанством 
из средње школе и ода се практич- 
ном позиву. Од осталих ученика је- 
дан би део отишао у стручне школе 
за технику, занате, трговину и земљо- 
радњу, које су у Јапану спојене не- 
посредно са университетом, а остали 
би свршили коточугако и онда преш- 
ли у даигако. 

Исто се тиче учења једнога туђег 
језика, немачкогјили инглеског. Како 
је министарство наклоњено Немачкој, 

по чијем је угледу средња школа и 
уређена, може се очекивати ресултат 
повољан за немачки језик. 

Са старањем око рационалног уре- 
ђења школе паралелно иду мере за 
отклањање других техничких и ад- 
министративних недостатака. Тако је 
сваки владин председник овлашћен 
да у своме округу оснује котогако. 
Тиме ће нестати једнога зла, кон- 
центровања наставе у Токију, који је 
„ученичка кошница“ више но и један 
друти град: у њему је не мање од 
сто тисућа ученика и ученица. Кон- 
трола над овом ученичком војском и 
њеним вођама била је до сада пот- 
пуно немогућна. Министарство про- 
свете нема моћи према већ постав- 
љеним директорима, који често нису 
стручњаци, већ за своје звање имају 
да захвале протекцији. И наставници 
иду сами својим путем; нема ни јед- 
нога, тачно одређеног наставног пла- 
на. За све то ваља сада из основа 
порадити, извести строг надзор и ди- 
сциплину, цео механизам преуредити 
према заједничким законима. Послед- 
ња статистика од 1907 године пока- 
зује, да у Јапану има 27269 народ- 
них школа са 116070 наставника, 279 
средњих школа са 5305 наставника и 
114 женских школа са 1751 настав- 
ником. Од наставника народних шко- 
ла 114 добијају као месечну плату 
мање од 5 јена (нешто више од 18 
дин.); више од 50 јена (нешто више 
од 130 дин.) имају само 116. Разуме 
се, да се код овако бедних плата и 
не сме много очекивати од настав- 
ника. Како су недавно плате свих 
чиновника и официра побољшање са 
25 од сто, сад ће се то учинити и са 
платама народних учитеља. 

Сагласно са тежњом владином, да 
школе одговарају захтевима модер- 
нога живота, ради се и на етичкој 
реформи школа, како би се младежи 
дао нов дух, више јасности и поузда- 

ности воље, задовољства срца и стал- 
ности расположења. Ово ће се ради- 
ти на три начина. Најпре западњачке 
демократске идеје истискују феуда- 
лизам. Јасно је, да у држави са де- 
мократским уставом, чији основни 
закон јесте слобода и самосталност 
индивидуе, не може се одржати ва- 
спитни систем, коме је највише догма 
безусловна потчињеност монархиској 
свемођности, коме личност није ништа 
а државна задаћа све. С тога морално 
упућивање ученика не оснива се ви- 
ше као пре једнострано на неговању 
лојалности, већ се све више и више 
даја маха и слободњачким идејама 
о праву самоопредељења и мушком 
поносу пред владалачким престолима. 
На другом месту васпитање се од- 
враћа од конфучијевог утилитаризма 
и тежи племенитијој, алтруистичкој 
душевној култури. Напослетку тежи 
се новом оријентовању наспрам хри- 
шћанскога погледа на свет. Ово се 
може најбоље видети, ако се упореде 
две јапанске оцене васпитне вред- 
ности хришћанетва, и његовог знача- 
ја на јапанску културу. Пређашњи 
председник царскога университета у 
Токију, д-р барон Като овако је још 
пре три године писао: „Узимање јед- 
нога личног бога ненаучно је. Ако 
се Бог изједначи са природним за- 
коном, као што често чине новији 
богослови, поколебава се вршење ре- 
лигије. А хришћани обично уче о 
једном личном Богу. Ако ова вера 
донесе своје логичке последице, доћи 
ће у непомирљив сукоб са нашим 
уставом, јер једно биће ставља изнад 
нашега цара“. А насупрот овоме у- 
гледни професор Велике Школе у 
Киоту, д-р Сакуношин Мотода мисли: 
„Ако проблем посматрамо изближе, 
видимо, да Јапанци не оскудевају у 
религиозној марљивости. Простране 
масе су верни и марљиви будисти, 
само се за предводничке класе може 

рећи, да су се ослободили религи- 
скога позитивизма... Али и ови мо- 
дерни би припадали једној религији, 
која би стајала на висини модернога 
духа. За Јапан се питање конкретни- 
није исказује у том, да ли је која 
од данашњих религија подобна за 
такав виши развитак и прилагођење 
модерном духу.. Шинтоизам 2 Зацело 
не, у колико је он права религија; 
јер као такав он још заузима ниски 
положај многобоштва... Будизам је 
додуше развио напредне секте, које 
може примити модерни човек. Али 
ипак ово вреди за хришћанство, чија 
социјална начела, чије весништво 
западне породичне културе баш Ја- 
панцу врло много доносе. Ја мислим, 
да многи разлози чине да је вероватно, 
да се Јапан доиста одлучи за хри- 
шћанску веру, а не због много спо~ 
мињаних политичких разлога... А де- 
мократске идеје западнога веровања, 
његово уважење жене, његова свети- 
ња брака. његов идеализам спојен 
са проповеди о општој солидарности 
чак и ван државних граница дају 
баш најбољим Јапанцима очекиване 
нове душевне вредности“. И доиста 
мора се признати, да се напослетку 
све тежње Јапана за новим религи- 
ским постојањем и напредовањем сти- 
чу у приближавање хришћанској ети- 
ци, а то би уједно дало чврсту мо- 
ралну осчову васпитању младежи. 


па за 


Немачки књижари противу порнограф- 
ске и вашарске књижевности. — На 
овогодишњем главном скупу Берзан- 
скога Друштва Немачких књижара у 
Лајпцигу обновљена је борба проти- 
ву непристојности, прљавштина и ђу- 
брета у књижевности, противу тако 
зване порнографске и вашарске књи- 
жевноси (Зећтш2 - опа  Зећипадје- 
габиг). Из извештаја за дружинску 
годину 1909/10 види се, да је резо- 

луција донесена на главном скупу 
1909. разаслана многобројним немач- 
ким листовима и тако је позив на 
борбу противу овога зла одјекнуо у 
ширим круговима. Председник Бер- 
занскога Друштва изјавио је, да друш- 
тву не може бити задаћа, да поступа 
као нека ценсорска власт према про- 
изводима књижевности, али ће и од 
сада као и до сада предузимати ко- 
раке, који му долазе у дужност по 
правилима и задаћи друштва. Прочи- 
тан је претходни извештај о облику 
борбе противу прљавштине и ђубре- 
та у речи и слици по целој Немач- 
кој. У неким градовима као да се 
опажа опадање тога зла, али има 
већих градова, где то теже иде. И 
владе су узеле учешћа у борби. У 
Паризу се међународна комисија ба- 
вила о уништењу скаредне књижев- 
ности. Између разних мера треба ис- 
таћи министарске расписе обласним 
школским олборима, и они су иза- 
звали особити рад у школама, које 
су се већ и раније одликовале у овој 
борби. — Средства за сузбијање зла 
јесу: кажњавање, у колико је могућно, 
бојкотовање оних радња, које се ди- 
ректо не греше о казнени законик, 
зборови и резолуције, изложбе до- 
брих и рђавих књига са списковима, 
писање противу њих. оснивање на- 
родних књижница и појачавање школ- 
ских књижница уз моћну потпору 
власти, сарадња свелтенства, уређе- 
ње дечјих читаоница (у вези с народ- 
ним књижницама), помоћ од штампе. 
— Књижар издавач др. Рупрехт из 
Гетингена изјавио је задовољство 
због намере председништва, да из 
Берзанског Друштва искључи једну 
фирму (међутим је она по својој во- 
љи иступила) због непрекидног објав- 
љивања и ширења непристојних спи- 
са. Напоменуо је, да су издавачи ове 
књижевности само ретко чланови 
друштвени; али ако би опет који члан 

учинио кривицу, моли председништво, 
да и према њему поступи исто тако. 
Скуп је са задовољством примио ову 
молбу, на што је он позвао чланове, 
да као издавачи буду свесни велике 
моралне одговорности, и да у књи- 
жарницама пазе, да не излажу и 06- 
јављују оне списе, који нису потпуно 
без прекора. — 

У допуну овој белешци, узетој из 

овогодишње јулске свеске ваљаног 
стручног листа Мопабззећг1 1 11 г 
ћбћеге Зећи]еп, обраћамо пажњу 
на чланак „Пје бећше пипа дег КатрЕ 
сетеп 5Зећица - па 5бећишаЊегабиг“ 
у св. за септембар — октобар истога 
листа у ком професор д-р Е. Макел, 
члан обласног школског одбора у 
Штетину, износи, шта школа може 
и треба да учини у овој борби. 

Доситије Обрадовић — Штампарија Аце М. Станојевића (Чика Љубина улица бр. 8) 


ДЕЛО 


КЊИГА 57. ДЕЦЕМБАР, 1910. ГОДИНЕ СВЕСКА 3. 

ж 
ж ж 
(С. А. Корсак) 


Далеки друже! Тамница ми тбена 
Није страшна више. 

Чудне тренутке што их у њој знадем — 
Не може да збрише. 


Јест, дан ми прбђе у нераду тешком, 
Ал ноћ кад се свије, 
Заношљиво ми у ћелији неко 
Песму мира вије. 


И блага сенка нада мном се спушта, 
зрачно светла вила, 

За плећима јој шире се и дижу 
Два лабудска крила. 


ж 
ж ж 


(П. С. Соловјева) 


Ја мира не знам. У души мојој 
Неиспеване песме ми блуде, 
Невидно лете, нечујно звоне, 
Живота траже, светлости жуде. 
Дело, књ. 57. 22 

Судба ми, можда, вечна је патња. 
Па страх ме да ми у цветне дане 
И сан у гробу не узнемире 
Те моје песме неиспеваче. 


в 
ж „У 


(М. Лохвицка) 


Да је моја срећа орб у слободи, 

Ја бих, док под плављем крстари и броди, 
Лук затегла стрелом, да је звучну хити, 

И — жив или мртав — мој би мор'о бити! 


Да је моја срећа цветак из планине, 

Ја бих, кад би расто где и дрски гине, 
Доспела до њега без икаква страха, 
Узбрала и пила сласт његова даха. 


Да је моја срећа онај прстен скупи, 

Што у песак речни као у гроб ступи, 

Ја бих, ко русаљка, нашла стан му тајни, 
На мојој би руци заблистао сјајни. 


Да је моја срећа у твом срцу самом, 

Бих га и дан и ноћ жегла тајним пламом, 
Да се мени само недељено свије, 

Да за мене стрепи, да за мене бије. 


ж 
ж Ж 
(А. Ленцевић) 


У ноћи нам другар пао: 

За живот му неста моћи... 
Спустише му труп у земљу 
Те злокобне, страшне ноћи. 

Погинуо живи човек, 

Ал не лијте за њим сузе! 
Зар нам мало ближњих људи 
И дан исто ко ноћ узе2 


Са верним се другом нађи, 
Па нож спремај, гони тмину. 
Не оплакуј, него свети 

Оне што у ноћи гину! 


НЕР ОЈИЦА 
(Шчепкин-Куперник) 


Изнурена земља плода неће дати, 
Залуд молепствија шаљу небу људи: 
Несрећница — ћути, исто као мати, 
Што ридању своме не сме маха дати, 
Кад свом чеду пружи усахнуле груди. 
Јадниче јој —- криво без кривице своје — 
И страда и плаче, нема појма права: 
Што га мајка тако немило кажњава 2 
Исто тако плаче народ земље моје. 

С очајањем пратим крике изнемогле... 
ФОвугде сузе, сузе... Сав народ у њима ! 
Али, ипак, мало људских суза има 

Да би суху земљу напојити могле. 


САИИНИЈРУ А За 
(Г. Галина) 


Секу шуму, — младу, нежну и зелену... 
А старе се јеле понуриле брижно 

И препуне тешких, неразрешних мисли 
Ћутке гледе небо немо, недостижно. 

Секу шуму... Да ли што прошуме рано, 
Што природу буди и у зору водиг 

Што је бујним лишћем зар певала смело 
0 сунцу, о срећи, и о њој — слободи г 


Секу шуму... Ал' ће земља семе скрити: 
Године ће проћи, моћ живота даће 

Да порасту брезе ко зелене стене, 

Да поново шуме над гробницом браће. 


ЗА ПОСЛОМ 
(А. И. Андрусон) 


Точкови се врте, лупају машине, 

А чункови лете кроз основе своје, 
Очи вазда прате како иду нити, 

А руке тку стално, у миру не стоје. 
Тку, а зној са лица у грашкама тече, 
У грудима срце као маљ да туче; 
Миле нити, миле, никад краја нема, 

У лупњави тако тешки рад се вуче. 
А тамо за зидом, далеко, далеко, 
Пружају се шуме, поља пуна цвећа, 
Тамо груди дишу и пуно и лако, 

У угодном хладу зеленог дрвећа, 

Па она свежина на окрајку шуме, 

Па она тишина која души гови... 
Раж се тихо нија... Низ облака светлих 
По простору плавом полагано плови... 
Хајде на слободу из тамнице гушне 
Свих бесаних брига и тешкога рада! 
А машина лупа: „Никад! Никад! Никад !“... 
Вечито смо робље које овде страда. 
Ко у бесној игри точкови се врте, 
Каиши, вијућ се, и шуме и дрме, 

А проклете нити миле, вазда миле, 
Машине се смеју, урлају и грме: 
„Будаласте мисли и маштања пуста, 

И шуме и поља и дах пуних груди! 

Та ви људи нисте, деца болног јада, 

Ви сте само сенке, бледе сенке људи !“ 
Ни смеха, ни песме... С времена на време 
Слабомоћна мржња у очима трепти 

И суза задрхти... На бескрвним устма 
Немоћно проклество умирућ' зацепти. 
Руке нам у претњу згрче се, ал... чемо! 
Непрестано чемо, без умора чемо! 

А проклете нити миле, вазда миле, 
Хитају и журе... Шта ми јадни смемог 
Брже!.. Спутани су и тело и воља — 
Ми покорно чемо... Ал' ће и то проћи: 
Кад немоћно клону усахнуле руке, 

У избама влажним и смрт ће нам доћи. 
Чемо... А облаци загушне прашине 

Над нама се вију и душу нам пиле; 
Точкови се врте, лупају машине. 

А проклете нити непрестано миле... 


Р. ]. Одавић. 

Лепо ли је пуна кућа чељади, и младих и постаријих, као 
што је задруга Баба-Стојне Мирческе. Готово, то је и једина 
кућа у нашем селу, у којој има двадесетину душа и која личи 
на задругу. У друге је печалбарски рад унео варошку тесногру- 
дост, а зна се да она не трпи заједницу. 

Али Баба-Стојна је — Баба-Стојна!... Ко може као она! 
Четири сина који још не остављају печалбу (а најмлађи јој већ 
превалио педесету), па што она каже, то мора да буде. Чак кад 
хоће њени, поред кафанске радње у Београду, и другу коју 
да узму, треба њу чак оданде да упитају. У кући већ млађима 
и женама погледом заповеда. 

Обично сваке јесени дође са печалбе по један од синова 
и по који од унука, и одмах, још исто сече, треба да јој по- 
ложи донесени новац; да јој каже, колико још имају готовине; 
да јој поднесе тачно све о свему. После им она даје ситнине 
за трошак, преко зиме по свадбама, славама, за цркву — по пе- 
десет, осамдесет, сто гроша, како коме. 


Ако је да се иде на пазар, она још у вече смисли шта 
треба, па сутрадан каже оном кога је одредила: 

— Ево ти две лире. Да купиш то и то и то; за ручак у 
чаршији имаш три гроша. 

А кад се овај врати, одмах тражи рачун: колико је за 
што дао и шта враћа % 

Ако се тражи пореза или што друго у селу, биров право 
пред капију: 

— Баба-Стојна ! 

Изиђе који од синова: 

— Шта јез 

— Дошао порезник; да дође Баба-Стојна. 

Она штап у руке, па полако порезнику. 

Одреши један завежљај, па други, трећи и удеси меџидије, 
грошиће, металуке таман колико јој оброк за плаћање. 

— Дај Баба-Стојна, дај. Извади коју жуту. Ако ти не даш 
што више, да пропустимо овога пута кога сиромашка у селу, 
онда ко ће; — вели јој порезник. 

— Не може, немам. И ово сам једва скрпила! — каже она 
завлачећи у недра крпу са завежљајима. 

— Има једна њива, Баба-Отојна, на продају; згодна је за 
тебе, — каже јој кмет. 

Она га упитно погледа, заврти главом, али опет упита: 

— А гдег 

— Казаћу ти, али ако добијем један пар кондура. 

— Ако је тамо у поље, нећу... Да је овде, близу, око 
ограда, да пишем мојима нека се узајме, па ако је к смет, да 
погодимо. 

Сељани, скупљени око порезника, само се погледају. 

'— Бога ти, Баба-Стојна, а где држиш оно ћупче са па- 
рама“ — пита је порезник. 

-— Бог с тобом, дете!... Какве паре! Да имам, и ја бих 
купила нов зубун као неке, каже она устајући, па, не погледајући 
ни у кога. одлави. 

— Шта ћеш! Баба-Стојна као Баба-СОтојна! Ево ја прету- 
рио четрдесету, а оваку сам је запамтио, оваку ћу је можда и 
оставити. Чини ми се да се таква и родила: мршава, висока, 
натмурена, ћутљива; не меша се где нема потребе, а права 
шкорпија кад у њено што дирнеш, — вели кмет. 

Кад долази откуд било, она се накашље још с врата, да не 
би затекла млађе у беспосленом разговору. Чим прекорачи праг, 
сви су на ногама као да владику дочекују. 

Ретко је карала своје млађе, а знала је добро и кад ћеи 
зашто и како.,. 

Али ове зиме изнеможе, оболе некако. Од јесенас, опадај, 
опадај, те кад дођоше са печалбе о Ваведењу старији јој син 
Ђерасим с унуцима Јанком и Владом, она паде у постељу. Па 
ипак њој су поднели и новац и рачун о свему. Само од када 
више није могла да остави постељу, требало је да понови по- 
кадшто и два пута по коју наредбу. 

Једнога су јутра, на десетак дана по доласку гурбеџија, 
повели реч о просидби Владиној. 

— Шта велиш, наног.. Већ му је осамнаеста. Иначе, знаш 
како је тамо, може лако... млади лако поклизну, па га после 
не поправи! — каже Ђерасим Баба-Стојни. 

Она се подиже мало и наслони на узглавље, па погледа 
по млађима. Сви се поуклањаше као послом, само оста Јанко, 
старији брат Владин, са Ђерасимом. 

__— Добро... знам... треба. Онда пошљите Ристи Бојкоском... 
Неће нас одбити, — каже Баба-Стојна. 

— Па... да упитамо и ово дериште, баба, — додаде Јанко. 

Баба-Стојна га општро погледа: 

— Шта рече!% Које дериште. 

— Па Владу... Знаш каква је сад младеж, баба! Други 
људи, други свет... 

— Немам ја ни друге људе ни други свет у мојој кући!.. 
Све ово у мојој кући, само је моје. 

— Знам, али може... 

Баба-Стојна стави прст на уста у знак ћутања и Јанко 
прекиде. Ђерасим не понови и на томе застаде. 

Деспина, Владина сестра, испрошена у Пројковце, то на- 
чула па казала Влади. А они су још од када имали договоре 
са Маром Ђераском — још од кад су учили заједно четврти 
разред. Онда су још, као деца, говорили у шали: Трајан ће да 
узме Милицу; Никола—Фросу; Влада—Мару; овај ону, онај 
ову... Тако још онда. 

После оде Влада на печалбу. Пише писмо кући, а Деспина 
увек чита. И увек: „Поздрави Мару“. А одавде опет Деспина: 
„Поздрав од Маре“. 

Те једном он оданде засебно писамце Мари, она опет њему, 
наравно преко Деспине, те пролетос посла јој и прстен — 
позлаћен ! 

Мара то, још онда, повери Магди, овој истој што је сад 
хоће Баба-Стојна, а она разгласи по свем селу, те Мара сада 
да пукне! 


Баба-Стојна све слабија; с дана на дан све више опада. 
0 Владиној просидби у кући не сме да се помене ни речца! 
Прође Свети Никола, дође Божић, — ништа! А у селу си- 

јасет разговора и поговора. У очи Нове Године, тако око ужине, 
иде Влада са.Марком Столеским оздо кроз село. Кад био код 
Јовине чесме, Мара пред њим! 

Он скрену десно. 

Она пред њим: 

— Куда% — вели. 

Влада погледа Марка, узврпољи се да пропадне у земљу. 

— Иди, Бога ти, Маро; овде је улица, гледа свет, — вели 
јој, а сав пребледео. 

— Па што, ако гледа светг! Да ли крадем што год, или 
лажем кога... можда тебе%... Што си давао речг Што си пи- 
сао!.. Шта је овог — вели му и показује прстен на „домалом“ 
десне руке. 

Он опет пође у страну, али она опет пред њим: 

— Знаш ли, море, шта ће бити2г!... Де, де!... Довео си 
ме до... до... па повуче убрус к лицу, а сузе јој почеше да 
капљу. 

Влада већ заборавио на Марка, који их посматрао и питао 


се у чуду: „Шта је овог! — Девојка неиспрошена, на сред 
улице, па овако! Ово код нас још није било !“ 
— Али укућани! — промуца Влада и обазре се око себе, 


па, кад спази Марка, учини му се као да се спуштају сви кро- 
вови оближњих кућа, заједно са снегом, да га поклопе. 

— Шта укућаниг! — вели Мара и повуче убрус к лицу. 

— Баба, стриц, бата-Јанко... 

— Баба, стриц, не знам ко! И ти си ми човек што је ви- 
део „свет!“... Ја немам с њима посла, — имаћу да чиним своје 
према њима кад дође ред; него ти... ти! 

Он климну главом у знак неког одобравања, потврде, не 
зна ни он чега, тек да се исколеба, па додаде: — „Доћи ће 
Деспина“... И опружи корак. 

— Добро! — каже она и заврте главом, па као срна скрену 
лево, прескочи ограду и изгуби се у Ђероским баштама. 

— Шта би ово, Владог — пита га Марко смешећи се и 
помисли у себи: „Збиља згодан пар!“ 

— Ништа, ништа, — каже Влада и журно одмиче да се што 
пре удали од њега понављајући „До виђења!“ и „Други пут 
разговараћемо !“ 

Сврати кући, нађе Деспину и с њоме се дуго нешто раз- 

говарао, а за тим пође Божи, своме другу и брату од тетке, 
с којим је заједно и у радњи. 
Божу затече поред огњишта, где пече кестене на жару. 


Седе и он. 
Тетка га прилично загледа, пошто се поздравише, па 
га упита: 


— Шта је, Владо Како сте дома; Како нанаг.. Некако 
си узнемирен! 

— Ништа, тето. Баба болесна, прилично слаба. 

— Их јадна, не написасмо јој бар амајлију, нити звасмо 
попа-Јордана да јој очита молбамн! 

— Не помаже то, тето. Него има један други лек као 
за бабу. 

— Па што не кажеш: Ви за старе људе ништа не марите. 
А по књигама можда и знате. 

— Трнокоп, тето. 

— Где има тогаг2 

— Мислим да има код епитроп-Пројка. 

— Па да узмемо, Владог Идем ја да видим нану и да им 
кажем нека оде који и нека потражи. 

Божа погледа Владу, па климну главом. 

— Немој, нано, немој. Обиђи бабу, али за лек немој да 
помињеш. 

— Кажи им тето, кажи. Што нег 

Она спреми нешто понуде и изађе. 

— Не вреди, Владо; срамота ! 

— Срамота! Приближила стоту, па још лек и за њу: 

Поседоше тако сами у соби. Влада би да отпочне нешто, 
да каже Божи, али му незгодно. Љуште тако кестене и пеку 
на жару. Влада час по час устане, погледа кроз прозор, опет 
седне, па опет устане... 

— Што си тако нерасположен, Владо; — пита га Божа. 

— Онако... Него, хтео сам вечерас да те зовем да дођеш 
мени. Знаш Нова је Година, а до наше куће чесма, па ћемо 
слушати кад „водарке“ певају. 

— А, то ли је! Ту ће бити сигурно и Мара! 

— Можда, него ће и твоја Цвета... Море, ти превали 
преко главе са просидбом онако по своме ћефу, али ја, ја... 

— Окани се, Владо, Маре, кад ти је у кући неће. Од је- 
сенас, од како смо дошли с печалбе, жене у селу проводе ноћи 

уз преслицу све у разговору о вама. Не можеш ти разуверити 
ни преобразити овај наш сеоски свет онако на пречац! Ти хоћеш 
као онамо горе: — „Хоћеш мед“ — „Хоћу те“, — и свршена 
ствар. Шта ћеш ти са Баба-Стојном и Ујка-Ђерасимом! Неће они 
· из те куће, па квит! 

— Ако неће ови, хоћу ја! 

— Не ваља, Владо. 

— „Нева-ља, Вла-до!“ Свршио си своју просидбу по вољи, 
а сада: „Нева-ља, Вла-до!“ — каже му Влада развлачећи у 
срдњи и иронији, па устаде и пође шетати по соби, 

— Ама немој да се љутиш. Треба да се разумемо. 

— Шта да се разумемо; Ако хоће, како ја хоћу — добро; 
ако не: Збогом село, збогом кућо! Нека после чине штогод хоће! 

— Па ондаг!... Ваљда ћеш ону кобасичареву Јулу, ону 
преко пута 2! 

— Ако не њу, зар их мало има2г И још каквих ! 

— А ко се усрећио тамошњом 2 

— А ко овдашњомр — Зарађуј тамо, троши овде; тамо 
пробави три године, код куће три месеца!... И то ми је неки 
живот ! 

— Седи, Владо, немој да се љутиш; уредиће се све, — 
каже му Божа и пружи неколико очишћених кестенова. 

— Ако што буде... биће вечерас... ако ли не буде, може 
се и море претворити у кисело млеко, за мене неће бити ложице 
да га сркнем! 

— Како вечерасг% — пита га Божа. 

Влада поћута. И ако је намеравао да му малочас све об- 
јасни, овакав Божин дочек, и овакав разговор не беху му по 
вољи, те скрену реч на друго: 

— Вечерас дођи, као што сам ти казао, — онако на проводњу. 

У том пристиже и Божина мајка. 

— Шта је, нано, шта ради бабаг — пита Божа. 


— Слаба, много слаба... Али ти, Владо! — Зар тако, жив 
био, да ме осрамотиш 2 

— Што, тетог 

— Е, Бог и душа, нисте како треба!... Ја рекох, јадна, 


као што ми ти каза за лек, а Бата-Ђерасим ме оштро погледа, 
па упита: 

— „Ко ти то казао, сестрог“ — Ја се тек онда, сетих да 
је „трнокоп“, — будак! 

— Јесам ти казао, нано, да не помињеш за лекг — вели 
јој Божа. 

— Не знам како, тек ова вас горња земља много пронева- 
љалила... Да се данас ја огрешим пред наном и обрукам пред 
укућанима!... Знате ви, море, колико је она поштована од 
свакога у селу“ Ко је још сабрао и одржао онолику кућу у 
селу, као она, нашу г 

— Ништа, тето, ништа! — рече Влада смешећи се, па 
устаде и махну руком Божи да пођу. 

— Знам, за вас је све ништа! Ништа ово, ништа оно; ни- 
шта пост, ништа амајлије, ништа молбан, — све је за вас ни- 
шта!... — А куда ћеш ти, Божо 2 

— Бићу код Владе вечерас, нано. 

— Па Нова је Година, Бог с тобом; О Новој Години не 
иде се по туђим кућама. 


— Ако, тето, слатка тетице, грли је Влада. — Није наша 
кућа — туђа. 

— Чекајте онда да вам дам по једну јабуку две. Деришта 
ниједна! — каже она и узеде кључ да им из мале собице донесе. 


— Ја баш наљутио тету „трнокопом“, Божо г 

— Шта ћу ти! Чешеш се и где те не сврби. 

— Не знаш како ми је постала одвратна Баба-Стојна, 
Боже ми опрости: гора него гладна година сиромаху. 

Добише по неколико јабука и пођоше. 

Мрак већ пристигао. Време голомразина, али чисто, ведро, 
без ветра. Снег до колена, а смрзнут да можеш по њему ићи. 

Пристигоше кући. На спољна врата, међу довратке, ставља 
Деспина гранчицу дрена и струк суха босиљка. 

-— Зашто ћеш то, Деспог — пита је Божа, пошто га она 
поздрави добродошлицом. 

— Па тако! Зар не знаш... Да нам уђе Нова Година, 
Св. Василије, у кућу са сировом дреновом гранчицом; да смо 
здрави у кући као дрен. 

— Зар они не носе са собом“ 

А Влада претече Деспу: 

— Мраз је, знаш, снег напољу, па можда ће негде оклиз- 
нути да им западне у снег и да не могу да их нађу, вели па 
приђе Деспини и пита је полако шапатом : 

— Јеси ли била2г 

— Била, — каже она. 

— Па шта ти кажег 

— Пристаје на све. 

· — Онда онако... као што сам казао. 

Деспина слегну раменима и застаде размишљајући. 

Уђоше у кућу. Огњиште се разбуктало као обично зими. 
У левом куту Ђерасим и Јанко приставили поред ватре ђугумче 
са зашећереном ракијом, да се угреје. Баба-Стојна у десном, 
опружена, не миче се. 

Божа јој приђе постељи, прихвати за суху и смежу- 
рану руку. 

— Ба-ба!.. Дођох, баба, да видим шта ће твоје „зрно на 
црепуљи“ да каже: хоћеш ли навршити стоту ! 

Она се усправи мало, узе неколико пута даха, па испре- 
кидано, полако жмиркајући очима, вели: 

— Е, мој синко... Добро си ми... дошао... Оставите ви 
мене... Моје се већ види... Жене... дајте ми... мало воде! 

Марковица јој одмах принесе крчажић. 

— Не жалим... Богу хвала... ни за чим... Пуна ми кућа... 
ето све је... ово моје, — и погледа по кући. 

Жене већ биле довршиле послове и по кући и око стоке, 
па стоје дворећи... 

— Осамнаест их... имам овде... петоро на печалби... 
Само још Марка да... видех... и не бих жалила да одмах... 
умрем. 

Марко јој био најмлађи син. Осма је година била од како 
је одбегао од браће из радње, па никад ни гласа ни трага 
о њему. 

— А зар би могла одмах“ — шта је Влада. 

=—— Одмах... кажем вам... Колико ми је... жао за њега... 
толико више... за Марковицу... Ипак... нека је Богу... хвала... 
што јој даде... оба мушкарца... Само... остављам вам... у ама- 
нет... п ти, Божо... да знаш... да не чекате... ред: чим њен 
Славко... наврши... петнаесту... да га испросите... 

— Нека је жив и здрав, нано. И пре петнаесте! — вели 
Ђерасим и пружи јој чашицу вруће ракије. Она је прихвати, 
а рука јој дрхти као питије. 

— А кад ћемо Владу, баба% — пита Божа. 

Она полако искапи чашу, поћута мало, уздахну дватрипут 
и заврте главом: 

— Не знам, моје дете!.. Слушам, а не... верујем!.. ЊЕ, ех! 

Кад смо се... ми просили... само кад би се... повела реч... о 
просидби... било за мушко... било женско... нас би било... 
стид... тога дана... да се сретнемо... ма с киме из.,. села... 
мислећи... да је... сваки чуо. Ето ја... месец дана... после про- 
сидбе... нисам села... за софру са снахама... нити оцу... на 
очи изишла... Другарици својој... покојној Неди... нисмо смеле... 
да поменемо једна другој... имена наших заручника... Скоро 
ми... стота... Ја још, чедо... у животу нисам... изговорила име... 
вашег покојног деде... 

Заста мало и поћута, као да се одмара. Ђерасим јој пружи 
чашицу с ракијом. Она је искапи па настави: 

— Оне недеља, пре моје... удадбе... нисам окусила... ни 
залог хлеба... само воде... А сада видим... испрошена де- 
војка... не крије се од... родбине заручникове... Младу... јуче 
довели... она данас седи... вечера... једе... са женама за со- 
фром... колико и оне... као да је... у тој кући... одрасла... 

— Па како ће, баба, — мора да једе! 

— Е; мој синко... у моје доба... невеста је јела... при 
ручку или... вечери... само по 5—6 залогаја... што би јој... 
по која... од јетрва... или заова... утуткале у руку... онако 
изломљене залогаје... Па тако... до шест недеља... 

— Како су живеле онда, баба“ Морале су скришно јести! 
— вели Божа и пружи јој чашу с ракијом. 

— Кажем ти... ето ја... шест недеља тако... Нисам могла 
ни да... једем, или стид... не знам шта... тек нисам била... 
гладна... А сад:г!.. 

— Сад се живи од леба, а пре се живело од љубави!.. 

„Кене стоје подаље од огњишта једна поред друге; слу- 
шају пажљиво, како се баба распричала, која иначе није имала 
обичај да говори ни о другим стварима а камо ли о својој 
просидби и удадби! 

Ђерасим и Јанко у другом куту пијуцкају, разговарају 0 
радњи нешто на печалби, и не пропуштају ред да Баба-Стојну 
не понуде. 

Ракија беше подгрејала Баба-Стојну те се као и расположи. 

да тим нареди да се постави софра за вечеру и да се 
ужари црепуља на ватри. 

И то се сврши. 

Ставише ужарену црепуљу поред постеље њене. Жене, 
једна уз другу наслоњене, стојећи заокружиле црепуљу. Деца 

поседала при поду, Деспина донесе пун каленик чисте одабране 
пшенице, угура се до црепуље, узе једно зрно из каленика, 
па упита: 

— За кога ћемо, бабаг 

— За децу! — каже она и усправи се да боље види. 

— Ва Стевана! — каже Деспина и спусти зрно у црепуљу. 

Сви пажљиво посматрају. 

За тренут, и оно малчице напрену и подскочи за педаљ у 


црепуљи. 
— Жив био, жив био! учесташе сви. — За толико пора- 
стао до године, сине! — каже баба. 


Деца се радују, смеше, а Стеван још више: како ће већ 
до године велики да буде. 

Деспина узе друго и спусти опет у црепуљу: 

— да Славка! — каже. 

И оно подскочи, још више од првог. 

— Е, овај ће више да порасте од Стеве! — шале се. 

Тако изређаше све мушкарце. 

— Сад за жене! За Баба-Стојну прво! — каже Деспина. 

— Ја ћу за њих! — вели Влада и пригну се, па као да 
узе зрно из каленика и спусти: 

— За бабу! — изговори одуговлачећи. 

Баба се пригну над црепуљом, пиљи а једва већ седи, 
онако наслоњена. 

Чекају, али нема ништа да подскочи! За мало, па зрно 
поцрне! 

ЈКене се погледаше као зачуђено, деца, седећи око цре- 
пуље, дигоше грају, вичу, смеју се: „Нема баба да скочи, нема. 
нема: умреће!“ 

Мајке их ућуткују и карају. 

Деспина пружи руку у каленик да узме друго, али је 
Влада претече, спусти опет нагласи: 


= За бабу! 

Загледа Божа у зрно, — није као друга из каленика! 
Припиљи боље, — жижљиво! 

— Ама ти, Владо, — поче он хотећи да га изда, али га 


Влада гурну лактом, те ућута. 
Сви пиље... И опет не скаче!.. И опет поцрне. 
Деца поново дигла грају. 
— По трећи пут! Још једно! — веле жене. 

— Доста је, доста — каже баба. Два зрна не лажу. Ако!.. 
Нека се... на мене... сврши... Само кад није... на кога... дру- 
гога. Снахе, преместите ме!.. Ама ово; узглавље... није ми до- 
бро: високо... 

Једна намешта наслон, друга поправља простирку и Баба- 
Стојна се опружи јецајући и дишући брзо. 

У том с поља допре глас, песма, складан пој... 

Водарке ! 

Влада и Божа извукоше се неприметно п одоше у горњу 
собу, одакле се лепо посматра на чесму, и седоше поред прозора. 

Месечина блиста. Небо плаво, чисто. Звезде по њему трепте, 
просуле се као оло цвет на Адамову „забрањену дрвету“ у рају. 

Снег се беласка и одбија њихову светлост, да би ноћ, 
красна ноћ, како би се рекло, била још дража. 

Око чесме девојке, њих 7—8, начиниле круг, пребациле 
руке једна другој преко рамена, држећи свака у десној киту 
увела цвећа и дренових гранчица, па певају. Складан звонки 
глас разлеже се кроз тиху чаробну нећ... 

Ето и Јованке и Фросе, иду оздо са крчазима и китом у 
руци. Девојке их спазише, растурише круг, поквасише ките и 
салетеше их прскати. Обе спустиле крчаге, па грабе снег да 
се њиме бране, али је смрзнут, па не могу да откруне. Наста 
гужва, смех, цика, весели кикот, а за тим их похваташе, саста- 
више круг и отпоче песма. 

Деспина узела два крчага, па се полако ближи пазећи при 
ходу да снег не шкрипи, да је не осете. 

— 0.о! Добро нам дође! Камо те! Где си Канда си пре- 
спавала! Да те умијемо мало! 

Нагрнуше на њу, ухватише је за обе руке, догураше до 
чесме и добро поквасише по лицу. 

Затим опет песма, опет шала, смеј и прскање. Деспина се 
љути да су јој убрус поквасиле. 

— А мени и недра! — вели Фроса. 

— Што ниси раније дошла! — питају је остале. 

У том и друге девојке. 

— Брзо, поквасимо ките! 

Прекиде се започета песма. Ускомешаше се око корита; 
поквасише ките и пођоше им у сусрет. 

-— Повелите! Повелите! Кан'да жмурите!... Да вас про- 
будимо, умијемо ! 

Придошлице спустиле крчаге, а спремиле грудве снега 
још раније. Наста комешање. Прскају их, а ове им утурују снег 
у недра. Попадаше убруси с глава и шамије из појасева. На- 
прави се гужва, вика, смеј, разлеже се по целој махали. Мара 
стала, и не миче се! Оборише је у снег, и хтедоше да је њиме 
затрпају, али је снег смрзнут. 

Пошто се добро задувале, скупише се опет око чесме и 
наставише песму. 


И тако вазда: песма, разговор и шала, чекају да их пе- 
вац одмени и објави поноћ, објави долазак Нове Године. 


У један мах и он кукурекну. 


Још једно међусобно прскање и комешање, па онда песма: 
„Добро нам дође весела, здрава и плодна година!...“ 

И почеше једна по једна да налевају крчаге, док друге 
певају ову завршну песму, те се почеше разилазити честитајући 
једна другој Нову Годину. 

Деспина и Мара последње напуниле крчаге, па застале и 
нешто ужурбано разговарају. 

Влада им махну руком и пође у кућу. 

— Шта је; — пита га Божа. 

— Ништа... Хајде... Видећеш! — каже Влада. У кући, 
код врата, прибрале се жене. Једна држи жижак: очекују 
„Водарку“. 

Све је будно. Деца поустајала, гологлава, буновна. Редов- 
ница приставила велики тигањ, пржи кобасице и крметину. 
Ђерасим и Јанко још седе, кувају кафу, пуше и разговарају, 
Баба-Стојна опружена, утрнута, спремна за пут. 

— Дум... дум... дум! — лупа водарка с поља на затво- 
рена врата. 

Жене пажљиво прислушкују. Деца весело гледају и очекују. 

— Ко је% — пита Ристовица. 

— Свети Василије! — одговара Деспина с поља. 

— Шта нам носи: 

— Здравље и весеље у кући. 

— Нека уђе! — каже ова а врата не отвара. Опет, по малој 
почивци, лупа. 

— Ко је% — пита сад Митровица. 

— Свети Василије. 

— Шта нам носиг , 


Дело, КЊ. 57. р 23 


354 ДЕЛО 


— Родну и плодну годину! — каже Деспина. 

— Нека уђе. 

Потраја мало, опет лупа. 

— Ко је; — пита Јанковица. 

— Свети Василије. 

— Шта нам носиг 

— У стаду приплод; у башти род. 

— Нека уђе! — вели Јанковица и отвара врата. 

Кад — за Деспином још једна! Обе с пуним крчазима 
назваше „Добро јутро“ и „Сретна Нова Година“. Само ова за 
њом све то мало тише изговори. 

Жене се погледају, не могу да је познаду, јер је била 
повукла убру« к лицу. Припиљи Павловица, па тек подухвати 
доњу усну зубима, рашири руке и састави их као да пље- 
сну њима: 

— Мара! Тако ми Бога, Мара! — окрену се и шапће 
другима. 

Наста шушкање, запиткивање, чуђење: 

— Шта ће сад да будег 

Деспина застала близу њих, да је не би спазили чича Ђе- 
расим и Јанко, а Мара спусти крчаге близу наћви и полако 
приђе постељи Баба-Стојниној. 


Она опружена, склопљених очију, ни мрднути. Заста мало, 
па кад је виде такву, заобиђе главње на огњишту, и приђе 
чичи Ђерасиму. 

— Шта је кћери7.. Која сиг — пита Ђерасим, и погледа 
је испитујући. 

Она ћути и приђе корак ближе. 

— Која сиг.. Шта хоћеш2! 

Она ћути и ближи му се руци. 

Јанко је познаде и пребледе. 

— Која је ово, жене% — викну мало јаче Ђерасим погле- 
дајући на њих, где се беху укочиле и стоје као убезекнуте 
поред врата. 

Влада се заклонио иза наћви и стрепи. 

Марковица, које је спремала јело око огњишта, погну се 
да је позна, па приђе и подиже јој мало и убрус, а за тим 
устукну назад као ужаснута: 

— Мара, бато!... Мара! — изговори као пренеражена. 

— Која Мара:2! 

— Мара Ђероска... знаш! 

Ђерасим заврте главом и застаде размишљајући, 

— Шта хоћеш ти, кћери — пита после мале почивке. 

Она ћути и погну му се ближе руци. 

Он повуче руку. Гледа је, а нешто узавре у њему. 

— Говори2!... Шта хоћеш2!... 

— Ја сам ваша, чико! — полугласно и молећиво изу- 
«ти Мара. 

Ђерасим погледа Јанка. 

Он само слегну раменима. 

— Ти ћеш, кћери, да идеш кући. Ми ћемо се после спо- 
разумети како је ред. 

— Убијте ме, чико, исеците ме, удавите! — тихо шапће 
Мара и прилази му руци. 

Ђерасим се повуче мало назад, и баци поглед на Баба- 
"Стојну : 

— Нано, нано! 

Она превали једном очима у којима се виде само оно бело 
и опет склопи трепавице. 

Не знајући шта ће, Ђерасим устаде и даде знак Јанку, те 
одоше у гостинску собу. Позваше и Владу. 

— Шта је ово, море синовче%! — пита га оштро чича 
Ђерасим. 

Влада стао, али онако слободно, чупка десном руком гај- 
тане на чакширама, гледа смело у очи чичи и ћути. 

Божа стоји иза врата, прислушкује, али не сме унутра. 

— Шта велиш, Јанко 2 

Он опет слегну раменима, а за тим додаде: 

— Не знам!.. Незгодно... не знам ни ја како!.. Али гре- 
хота да је отерате... 

— А-а! дакле ви сте знали. Ви сте хтели сви да овако 
буде!2.. Нека вам је са срећом!.. Ја не могу да погазим на- 
нину реч и да примим клетву!.. Зар да нашу кућу оговара 
цело село и цела нахија!.. Добро, — имате и ви део наше 
куће! — вели Ђерасим, излазећи на врата, а пребледео од 
љутине. 

Јанко дозва Деспину, Јанковицу и Спасевицу и нареди 


да уведу Мару у Спасевичину собу. За тим се окрете Влади: 
23% 

— А што ти овако, морег!.. А отац кад чује“ 
Влада погледа у земљу, а дође му Јанко мио, мио, да га. 
загрли, да му ижљуби и руке и ноге. 


ж 
У зору је већ треперила воштаница над покојном Баба- 
Стојном. Опружена у левом куту, намрштила чело, а лолу- 


отворила уста као да шапће! „Ново Лето! Нови људи! Нови 
домови !“ 


А. М. Крстић. 


ТУМАЧЕЊЕ ФИЗИЧКИХ И СОЦИЈАЛНИХ ПОЈАВА 


—- СВРШЕТАК — 


Сазнање наше, као обележје интелектуалне енергије, онако 
исто, као и естетичко осећање природе, које се манифестује у 
индивидуалним и колективним творевинама, мења се и рит- 
мичко-прогресивно расте и напредује. 

Ако апстрахујемо форме у којима се може јавити енергија 
социјална, не водимо рачуна о времену и месту кад је и где је 
поникла, већ сматрамо манифестације живота друштвеног као 
изјаве виталне енергије, онда нам се све појаве социјалне 
своде у главноме на односе, између три количине: енергије ви- 
талне, капитала и рада. Кружења процеса социјалних су про- 
мене и пут којима ове количине иду. Зависност промена ових 
количина од времена може нам одредити сваку од њих по ја- 
чини, обиму и правцу из параметара карактеристичних и вре- 
мена, као прапроменљиве. Унет капитал и рад са стране, из 
ма каквих извора, у неку социјалну средину мења њену енер- 
гију и упућује је у једноме или другоме правцу. Ако се исто 
деси са енергијом, она мења односе међу радом и капиталом, 
који се крећу нарочитим правцима, да би очували поремећено 
равнотежно стање или ново стационарно створили. 

Тенденција је у природи, бар како се данас сматра по 
Томсону и Клаузијусу, да се дође до једног униформног стања 
"топлотног. Ако се идентификује топлота са капиталом у соци- 
јалних појава, онда је крајњи процес социјалних промена једно 
униформно стање, које ће се огледати у створеним мобилним 
капиталима, рачунајући у њих и сва могућа техничка искориш- 
ћења природе и њених енергија. Просперитет друштвени, у 
крајњој будућности, наслоњен на употребу бенефиција из тих 

капитала, неће имати потребе за ангажовање рада и енергије 
физиолошке, и то ће стање представљати релативни мир, пери- 
оде малих промена и незнатних процеса социолошких. 

Овака се стања преброђавала у разних несталих народа. 
Кад су капитали у тековинама Мисираца: пирамидама, водо- 
водима, насипима, кастелима достигли последњу фазу, према 
моћи тог народа, њега је нестало. Исти је случај био са Грч- 
ком и Римом. Грчка је у естетичким творевинама за време Пере- 
клеса достигла највеће споменике људске уметности, и после 
је полако животарила до своје смрти. Што је за Грчку била 
потреба и тежња за естетиком, у Риму је била потреба за др- 
жавном администрацијом; и капитали су се у Риму акумулисали: 
у градовима, варошима, тврђавама, водоводима, друштвима, 
војсци и другоме, чиме се одликује уређење државно; и кад је 
све свршено било, није се више енергија Рима могла ширити 
употребом рада и капитала, за њега су последњи дани настали, 
и да инвазије нису ускориле његово трајање, он би изумро на 
развалинама старих творевима, као што је случај био са Тиром, 
Сидоном и доцније Венецијом. Последњи су дани били Вене- 
ције, славе дуждева, кад се је њена витална енергија инкор- 
порирала у палатама дуждевим (Тће БЗеЕопез ор Уетсе Кизки). 

Тако тече и развија се живот народа и људи. Кад се по- 
стигну последње етапе у еволуцији форама и енергије његове 
брзо се клоне паду и гину генерације, које су биле извор ин- 
пуласа за догађаје и мене. На позорници се јављају нови људи, 
народи, племена и раса, да прођу истим путем, којим су отишли, 
они, који су пре њих били на позорници светској. За Пелазгима 
су отишли Јелини, за овим Трачани, Илирци, Римљани, Готи и све: 
инвазије на Балкан. Данашњим племенима, која делају и раде, 
поред свих особина несталих народа и трагова култура насле- 
ђених у ономе, што се данас створи, прети иста судбина; она 
ће се морати померити са места на коме су, да новим генерацијама 
уступе место, које ће, идући кроз сличне фазе, кроз које су 
раније народи пролазили, убрзати темпо хода, ка оном уни- 
формном, културном стању, којем цео свет, као манифестација 
опште виталне социјалне енергије, тежи. 

Појаве социјалне, независне од форама у којима се ја- 
вљају, посматране са гледишта процеса, у прошлим великим 
размацима представљају повећавање масе и фактора интензи- 
тета, од којих количина зависи социјална енергија разних. 

народа а са њима и јачина расте њихове продуктивне и кон- 
сумативне моћи, не само на чисто материјалном, економском 
пољу, већ у свима аспектима културне борбе, услед чега је 
јасно рашћење масе и фактора интензитета, чега је енергија 
функција. Као што многобројне форме, у којима се физички 
свет јавља, које гину и нестају, и које су само мерила за мани- 
фестацију енергије у разним моментима, а за процесе биолошке 
и физиолошке нису ништа друго до елементи у извесном ста- 
дијуму развића за одредбу енергетичких јединица, — тако су све 
данашње форме социјалног живота, као и нестале и будуће, 
елементи за велики процес кружења материјално - социјалне 
енергије. Посматрање социјалне форме, за народе, државе, пле- 
мена и расе, везана су за време, које је дуже или краће, према 
приликама у коме се појави развијају и областима, у којима се 
догађаји збивају. Нивои развијености народа у вези су са тра- 
јањем индивидуалности културних појава, везаних за народе и 
времена; а сви скупа феномени, кроз разне метермофозе мате- 
ријалних, социјалних кретања, су обележја разних етапа, кроз 
које материјално кретање, енергија кружи, пролазећи, преко 
ритмичких процеса, кроз социјалне, све веће и веће, енергије, 
услед јачања социјалних маса и оних фактора, параметара ин- 
тензитета, у чијој се јачини огледа и манифестује прогрес чо- 
вечанства. 


ЧЕТРНАЕСТА ГЛАВА 


Т Тражење законитости у појавама физичким и социјалним. — ПО Закон 
конкуренције у економији. — ПЛ! Закон фаза (УУШага афрв-а). — ТУ Закон 
најмање акције у општој примени на све појаве. — У Општа еволуција. — 


УТ Закон релитивитета. — УП Општи проблем науке са гледишта механичког 
тумачења појава. 


1 


У вечним променама физичког света, као и у променама 
што се збивају у социјалним срединама, има нечега што је 
стално привремено, и нечега, што је бар за данашњу науку и 
сазнање доста стално. Оно што се креће, мења и трансформише, 
јесте материја у кретању, то је енергија светска, из које се 
облици стварају, и према данашњем стању нашег сазнања, све 
то није стално. Деградација те енергије такође је један ноторни 

факат. Разни видови енергије неједнако прелазе квантитативно 
један у други и изгледа: да је по закону ентропије крајња 
фаза свих ових трансформација враћање у једно топлотно стање 
ниске температуре. До оваког се стања долази, кад се на основу 
масе факата, што наше сазнање чине, дедукцијом, синтезом по- 
куша да склопи и да има слика о ономе, што је стално у овим 
бескрајним променама. 

Промене, што се збивају у срединама социјалним, везане 
су за човека, друштво и његову околину: физичку и социјалну. 
Друштво ствара ту околину и мења се под утицајима њеним. 
Наша свест о тим променама, наше сазнање функција самих 
тих промена као и узрока, проблем је, за одредбу онога што је 
стално у овим променама, прилично тежак. Има сталних еле- 
мената, који одређују какву појаву, која се мења и који су 
стални у сравњењу са фазама, кроз које промена пролази, да 
можемо те елементе, управо њихове односе, узети за мерило 
одредбе самих промена. И ако у сазнању тих односа, уочених 
количина као узрока промена, не можемо наћи задовољење о 
нечему што ум као праву каузалност тражи, за прву апрокси- 
мацију задовољавамо се тиме, што то називамо законом и 
све то дотле траје, док се не нађе каква сталнија релација, 
из које оно, што смо дотле као закон сматрали, не нађе се 
као један специјалан случај каквог општијег принципа. Тако 
на пр. у физици, за израчунавање топлоте узимамо температуру, 
за одредбу температуре узимамо притисак и запремину, за при- 
тисак и запремину особине тела у ваздуху и т. д. и помоћу 
ових елемената, законима, односима између температуре, при- 
тиска и запремине у емпиричком закону Мариот-Гејлисако- 
вом имамо обележено сазнање у првој фази законитости о 
променама стања тела на топлоти. Ако пак, са обичне, де- 
скриптивне механике, пређемо на термодинамику, топлота се 
јавља као однос масе тела и брзине молекила: температура и 
стање тела су нарочито условљена динамичким једначинама и 
наше се сазнање шири, а свест о топлотним појавама добија 
експликацију применом закона о енергији и ентропији. | 

Сазнање сталнога у променама социјалним, економским, 
моралним и културним још се налази тек у првој својој фази. 
Тамо смо још, што се тумачења тиче, на дефиницијама изве- 
сних елемената, који треба да уђу као узроци сталног и не- 
променљивог. У ових појава нагађају се везе помоћу аналогије, 
али је толика диспаратност међу појединим појавама, да сви 

покушаји синтезе остају као стари метафизички системи о свету, 
куле подигнуте на песку, без ичега у себи научног, што би 
поткрепљивало узимање овог или оног мотива, као узрок за 
промене, које се дешавају (види увод у моју расправу Основи 
·" Теорије Економских Вредности). Све што се у тих појава зна, 
то су још само тенденције промена појава и њихових узрока. 
Како су појаве битно обележене таквим количинама, да је не- 
могуће на њих обичне јеначине и мерила применити, о кван- 
титативним односима узрока и ефеката не може бити речи ва 
сада. Најдаље се је отишло у примени механичких принципа 
у физиологији и психологији. Физички и хемијски процеси, као 
појави произведени узроцима физичким, силама, по све су ана- 
логе појаве са сензацијама, осећањем, асоцијацијама, емоцијама, 
свешћу и осталим психичким појавама. Психофизика је одавно 
довела у везу појаве сензација са психичком енергијом, са пре- 
лазом потенцијалне у кинетичку енергију (Вшег еђ Кеге). Соци- 
ологија модерна, теорија симболизма почивају или на прин- 
ципима биолошким (Спенсер), на основима енергетике (Освалд), 
на принципима инерције и најмањих напора (Фереро), или на 
другим законима, чисто механичким. 


ПЦ 


Често се истим појавама, у разним доменима нашег посма- 
трања, дају разни називи. Закон конкуренције, који у еконо- 
мији режира цене, вредности и друго, идентичан је са законом 
борбе за опстанак у биолошким појавама, јер оба имају исто- 
ветно дејство на еволуцију у доменима економских и социјал- 
них појава. Оба ова закона су манифестација принципа нај- 
мање акције, који је битни услов за процесе физичке и који 
је такође обухваћен законом о одржању енергије. 

У свакој појави, у процесима физичким, хемијским, по- 
станку облика органских, и институција социјалних, ваља тра- 
жити манифестацију основног става о одржању енергије. Како 
је облик коме се енергија изражава мултиформни и тешко се да 
изразити, јер су параметри, којима се изражава, зависни од при- 
роде појаве, на коју се став о енергији жели применити, од- 
носно тумачења постанка те појаве, то је и примена манифе- 
стације овог принципа све тежа што се даље одмичемо од 
обичних механичких кретања, ка кретањима социјалних појава. 
Верификација је у социологији готово данас неостварљива у 

појавама које се збивају у коначним, кратким периодима вре- 
меним, у одвојеним групама: државама, друштвима, везаним 
за један народ, расу, деценијум; а све јасније и лакше је са- 
гледати у примену принципа енергије, што су периоди про- 
цеса социјалних већи, дужи и терен на коме се догађаји зби- 
вају опсежнији. За развиће човечанства је лако наћи верифи- 
кацију свих принципа механичких, лако је уочити тако исто 
еволуирање и примену и закона енергије, ентропије, десценден- 
тну теорију и сагледати еволуцију човечанства у најбољим 
аспектима по законима механике — лакше је наћи механистичко 
тумачење и за ове процесе. 

Ово све вреди и за појаве економске, које су један детаљ 
социјалних појава. Како су пак количине, параметри, којима се 
појаве економске дају изразити, лакше марљиви од параметара, 
који одређују сложеније појаве социјалне, па се чак и пода- 
цима статичким служили, те ћемо покушати на једном примеру 
да покажемо како се у закону конкуренције налази манифе- 
стација принципа економских о одржању енергије и како он 
утиче на мењање параметрима, који извесну економску појаву 
одређују, као и на везу принципа најмање акције са законом 
конкуренције. 

Узећу вредност као појаву. Она је одрећена радом, капи- 
талом, понудом и тражњом. Ове се четири количине међу собом 
везују односима, који су слични са једначином између прити- 
ска, запремине и температуре у топлоти (Мариот-Гејлисаковим 
законом). Свака од количина: понуда, тражња и рад се ме- 
њају по нарочитим законима, али веза тих промена даје: од- 
нос прилично карактеристичан за вредност економску каквог 
објекта. 

Овде помињем, да ваља разликовати два облика вредно- 
сти: релативну и апсолутну вредност; прва зависи од понуде 
и тражње и апсолутне вредности, а апсолутна од рада и ка- 
питала, који су вредност дали. 

У закону понуде и тражње у економији огледа се моћ 
продуктивна и потрошачка једне средине, две функције орган- 
ске, на које се сваки живот да свести. Релативне вредности 
објеката завпсе од горње две количине, но и код истих вред- 
ности понуде и тражње може се десити и дешава се случај, да 
релативне вредности објеката добију другу вредност од оне коју 
би требале имати због висине понуде и тражње. Ако се је про- 

меном друштвеног уређења или напретка технике, организа- 
цијом бољом рада и везе његове са капиталом, у извесном мо- 
менту, у стању да продукује више предмета за краће време 
истим радом и капиталом, и ако је та продукција доста знатан 
део квантума потребне понуде, онда нова појава има јаког ути- 
цаја на релативне вредности објеката. Релативна вредност не 
зависи само од апсолутне количине унете енергије у израду 
каквог објекта већ и од количине његове на пијаци, његове 
тражње и начина економског добијања тих вредности. Појава 
какве нове махине за добијање рада у техници у стању је на 
мах оборити вредност свих ранијих махина и нове инсталације, 
које су се подигле на рачун старијих, стрепе такође од појаве 
новијих и савршенијих справа, као и установљене према ра- 
нијим. Инвестирани капитали у алате уносе се у апсолутне 
вредности израђених објеката, али савршеније махине дозво- 
љавају да те апсолутне вредности буду ниже и у случају истих 
односа понуде и тражње на пијаци се израђени објекти фабрички 
новим махинама јављају са релативно нижим ставовима. 

Изједначавање вредности, односно цена, продуката бива 
по принципу мешања тела разних густина у физици. Ово се 
у економији врши удруживањем, синдикатима, трустовима и 
картелима. 

Све ове промене у вредностима, тражњи и понуди режи- 
рају се законом конкуренције. Конкуренција је, по ономе што 
смо изнели, појава, која утиче са своје стране на релативне и 
апсолутне вредности и у вези са дејством понуде и тражње 
мења вредности. 

Конкуренција се може идентификовати по дејству са за- 
коном понуде и тражње. Ако се пође од тога да понуда зависи 
и од конкуренције поред других количина и да променом тех- 
нике или организације рада добије са свим другу вредност, 
па се према овоме узму и модификације тражње, онда је ре- 
лативна вредност каквог објекта функција апсолутне вредности 
и коефицијента, који је једнак односу измећу тражње и понуде. 

Закон конкуренције у економији идентификује се са био- 
лошким законом борбе за опстанак, што је подлога трансмор- 
мизму фела у животу биља и животиња. Ако се повољност 
средина природних, у којима се јављају животи, сматрају као 
нарочите организације друштвене, где се повољније могу до- 
бити предмети, односно где се са мање напора може постићи 

развиће организама, онда је и бујност већа онде где је борба за 
живот повољнија, као што је и продуктивност већа, где је ниво 
културни и економски виши. Ако закон конкуренције иденти- 
фикујемо овде са законом понуде и тражње, онда се и за био- 
логију, њене организме, сматране као економске вредности, 
може изрећи став: да су организми осигуранији тамо · 
где је понуда велика а тражња мала корисних до- 
бара по развијање живота и обратно. 


Ш 


Силе су у физици као и у социологији непознате у суштини 
"својој, оне се познају по својим ефектима. Односи између масе 
и убрзања одређују како силе физичке тако и социјалне. По- 
јаве у кретању су односи између параметара, с једне стране 
као изрази сила, а с друге између истих количина и њихових 
извода, — краће кретање се изражава параметрима као функци- 
јама времена. Разна стања, како физичка тако и социјална, што 
се равнотеже тиче, деле се на стабилне, лабилне и индиферетне, 
према томе да ли се у почетни положај долази лако, тешко 
или никако. Моменти, у којима се процеси било физички или 
социјални, при разним менама налазе, стања су разне дина- 
мичке равнотеже. Између динамичке и статичке равнотеже раз- 
лике су у распореду услова, сила, које чине једно стање ре- 
лативно мирним. Правих равнотежа статичких нема. Ниједно 
стање није исто у два момента консекутивна. Ако се посма- 
трају стања физичких тела или средина, окарактерисана за- 
преминама зависним од околних узрока: температуре и притиска, 
може се лако схватити да су тренутна, пошто се како прити- 
сак тако и температура свакога часа мењају, пошто су те функ- 
ције периодичке. Процеси хемијски, физички или социјални 
учињени зависним од разних узрока, детерминисаних разним 
параметрима, што се брзине свог развијања тичу, могу се лако 
довести, преко основних једначина динамичких, или термоди- 
намичких у зависности од времена. За данас су јаче познати 
односи између параметара, који одређују стања статичких рав: 
нотежа но динамичких како у физици, хемији и биологији 
тако и у социологији. 

Емпирички закон физички између температуре апсолутне 
Т, притиска р и запремине у, исказан односом ру = ЕТ, где 
је К константа за извесно стање гасовитих тела, однос је међу 

параметрима р, У, Т којима се стање гасова детерминира и који 
казује да је производ из притиска и запремине зависан од тем- 
пературе. Ако притиску атмосверском, или вештачком, код га- 
совитих тела, дамо значај озмотичког притиска у течности и 
растворима имаћемо једначину за друга агрегатна стања (Уап 
5 Нон). Ако са р означимо попуду, са Т тражњу, са у вред- 
ност, са К константу економску, онда горњи закон вреди и за 
економске појаве, моралне и социјалне, према томе на шта 
се понуда, тражња и вредност односи. Ако за мерење горњих 
количина узмемо, према домену у коме се појаве збивају, згодну 
јединицу, а нарочито водимо рачуна о вредности апсолутне 
нуле са гледишта Џипсовог, онда горњи емпирички закон по- 
стаје општи за све могуће процесе. Веза између поменутог за- 
кона емпиричког, као услова за интегрисање основних термо- 
динамичких једначина, које су опште, ако се енергија термичка 
смени са социјалном, топлота са капиталом а рад са радом, до- 
води нас до нових истина, које се садрже у социјалним реше- 
њима општих једначина с погледом, на услове у којима се 
процеси збивају. 

Одредбе нумеричких односа међу најразноврснијим 0со- 
бинама система физичких базирају на основу закона Џипсовог, 
познатог под именом закон фаза. Овај закон, који у основи није 
ништа друго до дескрипција основних особина процеса међу 
разним стањима једног система, или истих стања разних си- 
стема, од великог је значаја за социологију. Ако се у физичим 
променама посматра какво стање тела чврстог, течног или га- 
совитог, па се имају у виду све могуће промене услед топлот- 
них или механичких узрока на пр. услед притиска униформног, 
стање је система одређено увек на један начин, кад је при. 
тисак дат са температуром (Озфугаја Т/еуоћшоп 4' цпе 5ејепсе 
Ка сћшлје р. 230), што се лако види из једначине ру = КТ. 
Фазама Џипс зове разне делове система у којима он показује 
разне особине, на пр. горе, разне густине. Тако на пр. систем 
из воде и паре је двофазни и задатак би један био тражити 
услове, да се обе фазе одрже, једна поред друге, што би нас 
довело до тога да је потребно да су температура и притисак 
за оба стања исти. 

Стање одређено једначином ру = КТ зависи од два пара. 
метра, јер је трећи због К константно зависан од прва два. 
За системе окарактерисане на овај начи каже се да имају два 
степена слободе. Разна стања физичка или социјална могу са 

више параметра бити одређена и за њих се каже да могу имати 
више степена слободе. Ако са [, означимо број степени слободе, 
са ф број фаза, а са п састојке у једном стању онда су једначи- 
ном Ф - Џ =" + 2 окарактерисана физичка стања. 

Закон је фаза од значаја за социјалне појаве. Стања су 
економска, морална и у опште социјална склопљена из разних 
система неједнаких особина, или из истих делова неједнаких 
стања. Постојање те нехомогености у равнотежи режира се по 
горњем закону фаза, и према томе, са колико је параметара од- 
ређан процес, увек се могу наћи услови, који морају бити испу- 
њени међу тим параметрима, да се стање склопљено из разних 
„фаза одржи. 

Ако имамо случај економске средине, где је стање ока- 
рактерисано између понуде (р), тражње (Т), вредности (у) и 
константе економске К, исказано односом ру = КТ, стање, с по- 
гледом на разне густине што се акумулације вредности (бога- 
ства) тиче, може бити разнофазно, овде због понуде и тражње 
двофазно, са два степена слободе и одржати се за извесне, од- 
ређене, исте вредности одр и Т. Разна социјална стања су 
мултифазна, јер су системи разних агрегатних особина с по- 
гледом на нивое културне и држе се условно везом односа међу 
оним параметрима, који су карактеристични за разне фазе. 

Закон нам фазе даје шему, као што каже Освалд, по којој 
се може закључити на услове могућих равнотежа самс, али даље 
не даје ништа о условима тих равнотења. Количинер, у, Т суу 
опште зависне од разних узрока, мењају се са временом, једна 
је од њих, због показаног закона ру = ЕТ, зависна од других 
двеју и са њиховим променама настаје и промена равнотежних 
стања. Тај закон фаза казује: како се стање може изменити 
ако се промене међу, р у и Т десе, у опште износи односе међу 
променама могућим равнотежних стања. Кинетика физичка, хе- 
мијска и социјална проучава промене параметара, којима се 
стање одређује са временом. Брзине реакција у процесима хе- 
мијским и биолошким, условљене молекуларним силама (афи- 
нитетом), у вези са масом, која се креће, основи су динамичко- 
физички. Ово исто вреди и за стања социолошка. Ако се силе 
моралне, економско-социолошке доведу у везу са масама које 
се стављају у покрет, у разним променама, имаћемо параметре 
исказане у облику функције времена. Асимилација, на пр. угљене 
киселине од биља и ритам куцања срца проузроковани су од 

температуре, и ово, доведено у зависност од јачине температуре 
и времена, даје везу реакције биолошке и брзине њене од ја- 
чине температуре, што чини проблем динамички. Веза тражње, ја- 
чине њене од брзине процеса економских, доводи до динамич- 
ких промена у економији, уводећи поред других параметара од 
којих проблем зависи, још и време. 

Равнотежна стања, била статичка или динамичка, могу се 
са математичког гледишта свести на проучавање особина функ- 
ција којима се разне врсте енергија изражавају. Услови, да су 
те функције нула, максимуми или минимуми, једначе се са раз- 
ним облицима енергија. У овим последњим условима је обу- 
хваћен у суштини и закон најмање акције. 


М 

Законом енергије обухваћен је закон најмање акције. Да 
се овде не би задржавао на математичко - механичком опи- 
сивању овог принципа, казаћу са неколико речи у чему се овај 
став најмање акције садржи. Пуштено тело да пада по каквој 
површини слободно обично изабере линију, по којој се креће 
најмањег пада, тако звани геодешки влик; ако светлост са једног 
места пређе на друго кроз хетерогену средину, онда се кроз 
њу пробија по најкраћој могућној линији, која се за случај хо- 
могене средине своди на праву линију. Оваквих појава има 
безброј у физичком свету и готово се за све може рећи: да 
се ефекти желе постићи најмањим радом по- 
требниму свима променама ипроцесима. Овим 
се најбоље може дефинисати принцип најмање акције. 

Покушај, да се на основу овога принципа тумаче појаве: 
физолошке, биолошке и психичке одавна су познати (Аристотело, 
Леонардо да Винчи, Маупертуис, и други). Принцип инерције 
и најмањих напора основица је за тумачење психологоје сим- 
болизма (. Кегего-а, У економији, биологији, као и социологији 
овај принцип најмање акције режира све радње па и теорију 
вредности. Један се објекат, односно његова релативна вредност, 
може постићи разним количинама рада, или једном и истом 
количином рада у разноме трајању по времену, али је увек ме- 
родавно за вредност у појави размене минимална потребна ко. 
личина рада, да се та вредност постигне. Како је друштво хе- 
терогена средина, то су и ови минимуми неједнаки у разним 
фазама друштвеним. Савршенсто технике и друштвене органи- 

зације мења и смањује те минималне потребне количине рада. 
Код кункуренције победу односи онај, који најбоље зна да се 
послужи овим законом: да са најмање рада створи какву вредност 
иако уз то има могућност, да да и довољне количине налази се 
у превази над другима. Сва је социјална економија основана на 
овом закону и нова се једна средина уздиже над другом, у ко- 
лико је моћ коришћења на овом принцину већа, управо у ко- 
лике је повољнија средина да се неко може кретати по овом 
принципу успешније. 

На апсолутну вредност каквог објекта утиче сав рад, по- 
требан, да се објекат створи, да се однесе на пијацу и изврши 
размена. Петребан рад за стварање економских вредности, не 
ствара материју из које су објекти начињени, већ се огледа у 
начину долажења до материје или сировине и њеној преради. 
Са сировине до потпуног објекта за потрошњу има често врло 
велики број фаза, од којих свака уноси по који делић рада у 
апсолутну вредност предмета. Посреднички рад са проментним 
сабран, поред рада, да се из сировине добије фабрикат и апсо- 
лутна вродност сировине као материје која у себи садржи по- 
требан физички рад, да се материја одржи'у облику у коме се 
сировина налази, даје оно што ми зовемо апсолутном вредности, 
т. ј. оном вредности, која се јавља у економској размени, где 
је за дотични објекат понуда једнака тражњи. Колико ће бити 
та апсолутна вредност зависи од тога у каквој се средини про- 
цеси економски збивају. Као што неће бити исти пут који тело 
пређе на свери, стрмој равни или елободно кад пада, и ако за. 
сва три случаја вреди закон најмање акције, јер се њихове 
последице модифицирају услед неједнаких околности у којима 
се појаве дешавале, тако исто неће бити исте апсолутне вред- 
ности једног и истог објекта у разнии економским срединама и 
ако је свуда вредео основни принцип конкуренције или закон 
најмање акције. 

Доласком на пијацу неједнаких вредности, по закону ме- 
шања тела неједнаких густина, или брзина или тежина, добија 
се средња вредност, која носи у себи трагове оне потребне 
апсолутне вредности, јер тражња иде за најнижим вредностима, 
и постоји тамо већа где су вредности ниже. Постигнута равно- 
тежа међу апсолутним вредностима ремети се променама, које 
на основу општег законом понуде и тражње, који регулише ре- 
лативне вредности, могу доћи. 

Као што се да применити закон енергије и најмање акције 
на економске појаве, исто се тако дају и остали сви закони 
механике применити, на пр. закон ентропије, отпора, апсорпције 
и др. Овде се на овим питањима не мислим задржавати. 

Остајући при томе, да је нешто стално у свима променама, 
па то било материјално кретање или енергија, промене су ока- 
рактерисане у менама форама тела природних, па та тела била 
анорганска или жива, јединке или системи. Закони, по којима 
се форме мењају, у вези су са законима механичким по којима 
енергија кружи и сасређује се у разне форме. Упоређивање једног 
стања форама са стањима прошлим код нас изазва представу: 
прогреса, еволуције — показује извесне градације, кроз које 
пролазе те разне форме енергије. Често проучавање тих форама 
даје принципе по којима се механички процеси између узрока 
и њихових ефекате збивају; и за еволуцију, решења динамичких 
једначина процеса, имају свој нарочити значај. 

Принцип најмање акције је од велике примене у свих 
појава: физичких и социјалних, ако се посматра у облику прин- 
ципа за добијање максималних вредности карактеристичких 
параметара. 

Код система ма каквих равнотеже су условљене унутар- 
њим и спољним узроцима. Ако пођемо од слободног кретања 
једне материјалне тачке њена је тројекторија поглавито зависна 
од узрока (силе) кретања те тачке. Брзина, убрзање, време оби- 
лажења путање зависни су од спољних узрока, и вредности 
горњих елемената, које се постижу, максималне или минималне, 
зависе од природе спољних узрока, Пут се прелази по прин- 
ципу најмање акције, савлађивањем тешкоћа најмањим радом, 
отпора и онога, што се противи да се пређе пут, услед природе 
узрока, који кретање производи. 

Ако се пређе на ма какву физичку средину, сложен систем, 
и посматрају промене у: густинама, еластичности, температури, 
притиску унутарњем и спољнем, релативном положају система 
према другим у околини, све промене које се могу десити у 
систему или средини достижу се напорима, узроцима разним, 
који су изражени основним принципом за равнотежу система, 
исказаном у принципу [' Ајешђет-овом или у принципу вир- 
туелних радова (брзина). За равнотежу статичку или динамичку 
овај принцип тражи: да је за свако стање физичке средине или 
система сума свих виртуелних радова увек нула. Колико се 

учини промена у једном смислу позитивних толико у другоме 
мора бити негативних. 

Из принципа се виртуелних помераја, радова добија став 
о живој сили, одржању енергије, као што се решењем једна- 
чине живе силе, на показани већ начин, долази до става о ентро- 
пији. Принцип најмање акције, напора, долажења до минималних 
вредности, карактеристичних за извесну промену, до вреднооти, 
као што су: брзина, температура, капитал, вредност економ: 
ска, надница, богаство, густина насељености, осећај свести, 
солидарности, постанак ембриона и друго, — лежи у налажењу 
решења под нарочито датим условима, узроцима појава, про- 
цеса и мена, једначине о виртуелним радовима. 

да долажење до макакве количине којом се детрминира 
извесна појава, била она физичка или социјална, иде се по 
путу, који је у датим приликама најкраћи, постиже се нова 
фаза из старе најмањим утрошком енергије, према постојећим 
околностима у којима се процеси јављају и променом дешавају. 
да разумевање стадијума културног, интелектуалног, моралног, 
економског какве средине, народа, друштва ваља водити ра- 
чун о суштини принципа најмање акције. Развиће је једног 
стања социјалног другојачије од стања у коме се еволуција на- 
лази у сличним околним социјалним срединама. Поред физич- 
ких узрока, који су повод за ово неједнако еволуционо стање, 
долазе чисто социјални узроци, који су условљени додиром 
средине, мешавином културном између разних средина, које 
условљају ступањ, интензитет и обим појаве, зване борбом 
за опстанак између разних социјалних средина. 

Овај је последњи принцип значајан за органски и друш- 
твени свет. Једна биљка живи на рачун своје околине физичке, 
разумевајући овде под физичком околином, акције свих сре- 
дина у којој биљка живи. Ако се цео биљни свет сматра као 
један систем а уз њега животињски иде као систем одвојен, и 
оба система, сматрају окружена физичком околином, онда је 
сума диференцијална, виртуалних промена у сва три система сва- 
кога момента нула за статичко или диналичко стање равно- 
тежно сва три система. Колико органски свет биља добије услова 
за своје физичко развиће у толико животињски свет, са оста- 
лим физичким срединама, мора претрпети промене у противном 
смислу. Овај процес налази илустрације у дисању, храњењу, 
формама између поменута три система. Услови напредовања јед- 

ног система су антагонистички другоме. Две гране органског 
"система, које нису одвојене у природи у својим прелазним фор- 
мама, биљни и животињски свет, показују антагонистичке 
„услове свога развића, што се проматрање врши у формама, 
које су диференцијациом отишле даље у развићу. Односи су ин- 
"тимнији између ова два система и они се, готово независно од 
"физичке околине, у ужем смислу ове речи, могу пратити неза- 
висно од промене у тој околини. Може се рећи, да је по прин- 
дипу виртуелних радова. услов за равнотежу органског света, 
да је сваког момента сума једних промена, макаквих облика, 
на рачун промена других, и да је укупна диференцијална про- 
мена увек нула. 

Примена је овога принципа општа за чсихичке, естетичке, 
моралне и социјалне појаве. Овде ћу се зауставити још на по- 
јавама економским. 

Узећу друштво једно. Услови потребни за одржање инди- 
видуе, или макакве јединице социјалне, зависе од отпора, који 
се у тој средини има да савлада, да би се минимални услови 
добили за опстанак и развиће. Ово што вреди за унутарње 
промене у једном друштву, вреди и за промене између разних 
стања, разних друштава или њихових видова, као што су др. 
жаве. Долажење до минималних услова бива по принципу нај- 
мање акција, по принципу савлађивања отпора најмањим тру- 
дом. Како у којој средини, неједнаки су нивои за минималне 
услове: наднице, капитал, богаство, конфор. У једним се сре- 
динама лакше, у другим теже долази до основних, потребних 
услова минималних за стабилну динамичку равнотежњу дру- 
штвену. Извесни редови и слојеви друштвени, готово без изу- 
зетка, у свих народа и свих времена, насилно су дошли и до- 
лазе до минималних услова за живот. Кад се дође до ове гра- 
нице, до извојевања минималних потребних услова за живот, 
онда се постигне у друштву оно, што се у физичких појава зове 
савладан отпор од трења или каквих других узрока и створи се 
стационарно стање: униформно, прогресивно или ретроградно 
убрзано. Џрво стање наступа, ако по савлађивању отпора пре- 
стану дејствовати силе, узроци и настане кретање униформно, 
као што је случај код кретања воза, кад се напоном паре са- 
влада отпор; или се јаве убрзане или успорене промене стања, 
ако и по савлађивању отпора, дођу какви узроци сталног деј- 
ствовања у позитивном или негативном смислу. Јединке и из- 

весне социјалне целине, из којих је друштво склопљено, достижу 
са великим напорима своје минималне услове опстанка и ева- 
кога дана се у тим срединама обнављају исти процеси борбе 
за опстанак. У тим се срединама не постиже оно стационарно- 
стање, које је потребно за мирно и спокојно напредовање тих. 
делова друштвених. Извесни редови и слојеви друштвени до- 
лазе на овај свет са тековинама: у правима, привилегијама, 
капиталима разним; и време, напори и труд су готово бескрајно. 
мали да достигну своје минимуме и створе стање стационарно- 
прогресивно, јер се готово рађају у средини, која им даје све 
услове надмоћности над околином. На врховима у друштвима 
и држави живе типови последње врсте и ови одржавају масе 
и редове у заблуди о потреби законитости, реду, религији по- 
дели богаства и положаја, о потреби одржања статуса, које им 
не само не ремети прилике да очувају изузетне, добре поло- 
жаје, већ им дају све услове потребне да просперитет повећају 
на нечувено лак начин. Треба само летимично бацити поглед. 
на по све лак начин долажења посредника до мобилног и фи- 
нансијског капитала у срединама као што су: француске, не- 
мачке, талијанске и енглеске пијаце за емитовање зајмова. 
Продаја обвезница и пласирање зајмова, што обично бива на 
ризик купаца, не дају никоме толике зараде, колико банкарима,. 
чији је труд у некаквим ситним и доста незнатним релацијама, 
са представницима власти у држави, где се емисије врше. До- 
бијање минималних богастава је теже у индустрији, земљорадњи, 
техници, трговини но у банкарским операцијама. 

Богаство, вредности, капитали стварају се радом, али се 
до њих, с погледом на разне организације друштвене, једнога. 
друштва у разним периодама времена и разних друштава у 
једном времену, долази на разне начине. СОматране горње ко- 
личине као својина једног реда људи оне су обично приграб- 
љене неједнаким напорима, некад благодарећи робовима и 
пљачки, а некад лудим законима о својини, који имају порекло. 
у времену пљачке и неправде и које данашње друштво још 
толерира из великог незнања и немоћи, да овоме стане на пут. 

Промене стања физичких су лакше у ужим, мањим систе- 
мима на у већим. Сужавање повластица извесним редовима, 
који се налазе данас у изузетно добрим приликама, пре могу 
изазвати поремећаје у социјалним срединама, но што се те про- 
мене могу ишчекивати од покрета маса и оних редова, који су 

"неоспорно највише данас експлоатисани. Картели, синдикати, 
"трустови, удруживања разна, све су потребни ступњеви за орга- 
низовање удара, потребних да се поремећаји у друштву иза- 
зову и то они поремећаји, који су потребни за прогрес дру- 
штвени и већи релативни просперитет како индивидуа тако и 
других јединица социјалних већих и мањих. Промене у репарти- 
ција богаства у корист оних агенаса, кој: су то богаство створили, 
учинићесамо један другојачији распоред међу брзинама кретања 
делова једног социјалног система по принципу виртуелних ра- 
дова и створити другојачији распоред у напорима за постигнуће 
оних минималних услова за опстанак појединаца и целина из- 
весних друштвених. 

Као што је потребно, за стварање извесног униформног 
кретања или стања физичког, отклонити извесве сметње, савла- 
дати отпоре, тако је у моралном свету, за добијање бољих услова 
живота и развића нужно уклонити сметње прогресу. Силе соци- 
јалне које се једначе са трењем у физици јесу: заблуде, веровања, 
идеали лажни, болесна сентименталност, лажни обзири конвен- 
ционални, поклањање поверења амбицији и штреберству, које 
престаје да функционише, одма после кратког напорног рада, 
чим подмири своје личне рачуне, трпељивост анимална ропског 
положаја и др. Ово отклањање је споро и тешко. Организовања 
су увек немогућна у изнуреним масама људским и векови про- 
хује, док се организују покрети, који сруше поретке из античког 
и средњевековног периода, док не дођу времена револуција, да 
процесе еволуционе убрзају, — али је главно да промене настају, 
нова се стања стварају, препреке отклањају и улази се у све 
боља и боља стационарна стања социјална. 

Кад еволуција неби постојала из чисто интерних узрока 
у каквом народу, друштву, или ма каквој социјалној средини: 
моралних, психичких, физичких и других промена, онда би, по 
принципу виртуелних радова, свака промена носила у себи оти- 
сак процеса, који се збивају међусобно једни на рачун других. 
Физичке промене у социјалним срединама: рашћење попула- 
ције и промене густине насељености, појачавање физичке а са 
њом и социјалне енергије исте средине, да се схватити да бива 
по принципу добивених промена на рачун несталих или ума- 
њених вредности елемента, који промене карактеришу, ако се 
«социјални систем сматра као део општег система, у коме и фи- 
зичка околина, резервоар за. промене физичке, физолошке, пси- 

холошке и социјалне, удела има. Изоловања социјалних про- 
цеса, независно од физичке средине, могу дати појаве, које при- 
видно долазе у судар са принципом најмање акције. 

Ако за пример узмемо стварање богаства материјалног, 
напором свих способних индивидуа у једноме друштву, не во- 
дећи за једно време рачуна о социјалним условима под којима. 
су се развили сталежи и редови друштвени, онда имамо нарочиту 
појаву. Богасто је једнога момента производ из свих радова 
елементарних и оно је у следећем моменту диференцијално по- 
јачано прираштајем нових способних елемената за стварање. 
рала и богаства. У новој количини, којом се богаство јача, до- 
лазе утицаји физичке природе, који су кроз процесе биолошко: 
физиолошке, множењем, појачали средину социјалну. Ако се 
богаство узме као разлика из утрошених створених вредности 
и преосталих, у једној колективној средини, где репартиција. 
богаства не постоји, онда је ова разлика у сваком моменту 
окарактерисана развијеношћу потреба друштвених и моћи про- 
дукционе. Ако су ступњеви развијености потреба исти у разним 
моментима развића социјалне средине, онда је богаство у сва 
ком даљем стадијуму еволуционом, проста функција времена и 
и униформно расте, једном и истом брзином, као да на њега 
стално никаква сила не дејствује. Чим се додају разни узроци, 
који постоје стварно у друштву: мењање тражње, са променом 
потребе; мењање елемената продукције у друштву услед раз- 
них унутарњих еволуционих узрока: ретрогредације и прогре- 
сивног рашћења популиције; или се у рачун узму спољни ути- 
цаји отимања стеченог богаства туђим напорима, подјармљивање 
раденика у извесној социјалној средини, — онда на богаство, као: 
чисто физички појав дејствују разне силе, разни узроци и оно 
се креће, што се његове јачине тиче, под импулсом резулту- 
јуће силе из свих многобројних узрока. Та резултујућа сила 
може стално позитивна или негативна бити, а може наизмени- 
чно пролазити кроз разне јачине и правце. У прва два поме- 
нута случаја имамо посла са убрзаним прогресивним или ре- 
троградним рашћењем богаства а у последњем је случају ре- 
зуатат промене самога богаства, таласасто, ритмичко јављање, 
какво мора бити услед многобројних, разноликих и разносми- 
слених узрока. Ово је последње случај обично за све социјалне. 
па и економске појаве и у тим ритмичким променама, које су 
готово карактеристичне се све појаве, у висинама, јачинама раз- 

ним и облицима кураба, којима се карактеришу појаве, може 
се увек сагледати важење основних принципа механичких, 0 
којима смо говорили. 


М 


Еволуција у природи није ништа друго, са гледишта ма- 
тематичког на динамички једначине којима се процеси изража- 
вају, но скуп решења, интеграла основних динамичких једна- 
чина, којима се суштине процеса физичких обухватају. Мењање 
облика, код сталности укупног материјалног кретања; варијације 
облика, под променама околине у којима се ти појави збивају, 
није ништа друго до скуп бескрајних низова решења, које једна- 
чине могу дати између диференцијалних количина, елемената, 
који односом својим карактеришу промене у бескрајним трено- 
вима времена. 

Еволуција је ствар субјективна, као што је боја и светлост. 
Сваког момента у васиони имамо све студиуме и све могуће 
форме, у којима се може јавити материјално кретање у анор- 
ганској, као и у органској средини. Разне средине физичке, ока- 
рактерисане природом физичких кретања, условљавају разне 
стадијуме форама у којима се јавља материјално кретање. У 
извесним периодама времена, у каквој средини физичкој или 
социјалној, где се узроци промена крећу између одређених гра- 
ница максимума и минимума својих, стварају се ритмичке про- 
мене, које у нас стварају представу еволуције. Са гледишта 
механичког тумачења појава све су те промене нарочита ре- 
шења динамичких једначина, окарактерисана природом по- 
четних вредности параметара и њихових извода. Како је број 
могућих тих почетних услова бескрајан, то су и појаве безброј 
могуће, и ако има какве градације међу почетним вредностима, 
онда се јављају и градације у решењима и у нас представе 
еволуције, прогреса и ритмичких промена. Дејство у истом 
правцу почетних услова у појавама и променама и дејство у 
истом правцу истих узрока, са прелазом преко појачавања или 
слабљења по извесној прогресији тих узрока у процесима сли. 
чним, који један за другим долазе, дају појаве, које крстимо 
атавизмом — пренашањем особина, што опет са гледишта опште 
механике није ништа особито, већ решење проблема из дина- 
мичких једначина, где су или узроци промена промењени у 
смислу прогресије промена тих узрока, илису почетни услови 

по том начелу промена измењени. Ритмичност дејства у разним 
правцима међу узроцима промена, или то исто међу почетним 
вредностима, услед сличних промена у срединама где се везују 
узроци са ефектима, не дају никакве представе о еволуцији, 
или дају по све нагле скокове у променама. Ако се узму на 
пр. промене периодичке, као што су у социјалних појава ути- 
цаји од земљишта, условљене промене плодности воденим та: 
лизома, топлотним променама, и друго, и прати се рашћење 
популације, број становништва, који је у вези са горњим про- 
менама, онда се периодичност правилно опажа у покретима ста- 
новника. Ако се тенденцији горњих узрока додају неодређене 
или супротне тенденције узрока, какви су досељавање, помор 
од епидемије, поплаве, глади и друго, онда није могуће наћи 
појаве еволуције, прогреса и какве правилности, и ако је у оба 
случаја вредио исти однос између динамичких узрока и ефе- 
ката, а само су промене биле у почетним условима, који су 
проблем одређивали, или је промена унесена у облик узрока а 
све је друго остало исто, чиме се одређују основне једначине, 

Гледајући на промене у природи, биле оне ма у коме до- 
мену, можемо доћи до тога, да су оне сличне са механичким 
променама. То је повод био аналогији, заједници у функциони- 
сању у социјалним срединама и раду организама за све про- 
мене, које се у јединици органској, човеку јављају (Спенсер). 
То је за аналогију процеса једна етапа преко које се може у 
праву суштину процеса им промена да сагледа. Но, као што за 
функционисање ма какве машине, за научно сазнање не значи 
много опис делова њених, обртање точкова, горење, трансмисија 
и друго, већ познавање основних термодинамичких закона, или 
закона о одржању и деградацији енергије, тако је и за еволу- 
цију у природи нужно знати: шта је то што се у променама 
форми, у прелазима из једног у друго стање, мења, а што је то, 
што је вечито стално. Ако се и на гледиште механистичко 
ставимо у појавама еволуције и живота у природи, ваља тра- 
жити основе по којима се процеси врше, ваља знати основе, 
по којима се механизми крећу, јер промене макакве биле не 
могу се не саображавати законима по основним принципима ди- 
намичким. Топлота се из хране ствара па организам на пр. 
био на маком студиуму; топлота даје рад и обратно рад то- 
плоту, па то био пад воде, кретање мишића, ритам музике, ди- 
сање, мишљење или ма какав процес. 

Питање појаве живота у вези је са суштином функциони- 
сања механизама. Природне појаве анорганске, кретања косми- 
чка, молекуларна, интератомска енегија и др. са свима својим 
облицима чине извесну везу, дају један механизам, у коме се 
врши претварање кретања једног облика у други по законима 
механике. У природи нема трења, нема отпора нити препрека, 
какве налазимо у функционисању вештачких механизама, где 
је економски рандман уоквирен у извесним границама. Трења, 
отпори, разлике нивоске и др. што ми осећамо и видимо да 
у природи постоји, само су узроци нарочитих промена, али су 
дејства њихова у стварању и поништавању енергије и кретања 
по све безначајна за економски рандман природе као механизма. 
У природи постоји сваког тренутака реверзибилност, што се ве- 
штачки врло тешко остварује. Пад воде са вишег нивоа у нижи 
даје рад; топлотом се диже вода из нижих нивоа у више, и 
води мале потенциалне енергије у нижем нивоу враћа се њена 
првобитна потенцијална енергија вишег нивоа са којих се нивоа 
водом, са малим узроком, обновља циклус реверзибалних промена. 
Механизми у природи су сви да промене облике енергије. Енер- 
гија се у природи јавља у најразноврснијим облицима и како 
све енергије почивају на кретању, природа, као механизам, 
врши синтезе и анализе енергија. Обична се кретања механичка, 
кретања, космичких тела постепено притварају у молекуларна и 
интератомска и обратно из интератомских енергија се стварају 
молекуларна кретања, кретања тела и пертурбације у разним 
физичким срединама. 

Велике количине, управо колосалне енергије међу атомима, 
дају могућност да се наслути суштина особина механизма, жи- 
вота, који почиње од ембријона. Скуп особина прошлих гене- 
рација једне феле, врсте, расе, генерација које су хиљадама 
векова пре нас живеле; особине најближих потомака, атавизма 
блиског и далеког, дају се схватити особином природном да се ве- 
лике енергије у малим запреминама могу акумулисати. Развиће 
организама из ембријона, данас тако нејасно, јер се описивање 
фаза кроз које организам од ембријона на даље иде, не може 
узети ни за какво научно тумачење процеса живота, може се 
само приближно, аналого процесима природних механизама, упо- 
редити са анализом и синтезом кретања материјалних код живота 
само по одређеним и утрвеним путевима. Процеси синтезе и 
анализе кретања физичких у променљивим физичким срединама, 

прелаз таласастог кретања у праволинејно, праволинејног кре- 
тања у елиптичко и др., услед промена у почетним условима, 
аналогијом се да упоредити са акономодацијом организама у 
срединама у којима се развијају (Ламарк), атрофијом организама 
и последицама борбе за опстанак (Дарвин), која се појава може 
узети за најјачи узрок постанку нових органских бића, нових 
облика живота, и еволуције светске, нових механизама у којима 
се живот јавља по поменутим принципима одржања и дегра- 
дацији енергије. Еволуција у органском животу по све је иден- 
тична са еволуцијом у физици општој. Еволуција је скопчана 
са принципом периодицитета, ритма међу појавама. Пролаз кроз 
равнотежна стања у процесима природним, па пр. у треперењу 
етра, ритмичност је, што је узрок бојама, светлости и ово је 
аналого, да не речемо идентично, са оном ритмичности, која се 
огледа у пролазима свих организама од ембријопа до привидне 
смрти, кроз ритмичност изумрлих организама где се облик самог 
организма полако али стално мења, задржавајући све битне 
функције органске, којима се живи организми, као механизми, 
служе за анализу и сиетезу енергије виталне и физичке. Као 
што ритмичност етерска, варијације физичких и социјалних по- 
јава могу мењати своје трајање, своје дужине таласке и јачине 
и као што се може рећи да се овим ритмом у природи најбоље 
обележава еволуција природе у ошште, тако се и за органску 
еволуцију може с правом рећи да се она најбоље огледа у сукце- 
сивним променама ритмичким и савршенствима, које природа 
у повољним организама, чији је извор у далекој прошлост, 
постиже. 

Организми су природни механизми. Тајна је у њих како 
се из енергије сконцетрисане у ембријону, рашћењем организма, 
асимилацијом енергије из околине, постиже развиће и пролаз 
кроз све фазе, кроз које организам пролази. Ритам је развића, 
што се трајања тиче, бескрајно мали, према оном ритму кроз 
који се у прошлости природа трансмутовала, док је са организма 
на организам дала у данашњим ембријонима виших организама, 
могућност, да се са ћелије на ћелију изврше све фазе које су се 
пређе преко организама, као нарочитих механизама, збивале. 

Друштвена се еволуција може да схвати такођа аналогијом 
процеса у развићу организама (Спенсер), ако се друштво, склоп- 
љено од људи, сматра као механизам природни, не вештачки. 
Прогрес је релативна ствар, апсолутно је да постоје промене 

и да се нижу једна за другом по законима механике о претва- 
рању једне врсте енергије у другу. Енергија се ствара у дру- 
штву као организму, механизму, троши се, губи сеи обновља, 
као и у организама разним. Ритмичност постоји у друштвеној 
еволуцији и све особине услед утицаја средине, борбе за опста- 
вак, нису ништа друго до трансформације разних материјалних 
кретања. Тачност тумачења детаља из друштвене еволуције 
није могућа данас по законима опште механике, као што смо 
далеко од таквог тумачења и код самих природних појава. Са- 
глеђивање само у суштину процеса, по општим динамичким 
једначинама, на основу неколико приближно утврђених меха- 
ничких принципа, довољно је за прву етапу нашег данашњег 
сазнања, из кога ће се, опет по законима еволуције наше свести 
природне, на основу ритма у процесима нашег умовања у доц- 
нијих нараштаја, доћи до потпуније слике, којом ће се објаш- 
њење дати за свест људску. Све је наше сазнање релативно, 
вероватно, приближно истини, али далеко од тога да се правом 
истином може назвати. 


М 


У природи нема апсолутоог мира, Статичке су равнотеже 
по све релативне природе, то су равнотеже у системима покрет- 
ним. Све је у природи у кретању, све су равнотеже динамичке 
природе. Атом, молекил, физичке разне средине, сунчани си- 
стеми су равнотеже завасне од кретања елемената који улазе у 
састав атома, средине, система. Промењена стања у односима 
релативних одстојања елемената, што систем чине, промене у 
брзинама тих елемената, дају обележје разним динамичким рав- 
нотежвим стањима и карактеришу разна стања у природним 
разноликим процесима. Стање извесног система је условљено 
кретањем у томе систему и кретањима у околини у којој се на. 
лази. Променама, па ма и диференцијалним, у околини изазивају 
се промене у систему и обратно, промене у систему су везане 
са променама у кретањима и динамичким равнотежним стањима 
средине. Стања у разним физичким срединама, обичним меха- 
ничким кретањима, органском и анорганском животу, социјалним 
и психичким појавима, дају се изразити разноликим и разно- 
бројним елементима. Како су сва стања на крај крајева најбоље 
окарактерисана принципима одржања енергије, то су и равно- 
тежна стања динамичка изражена обликом, изразом којим се 

енергија да представити. Промене у параметрима, од којих за- 
виси енергија, важни су елементи за одредбе и мерења рачунска 
и дознавања нарочитих особина карактеристичких извесних по- 
јава. Вредност и параметара, који дају максимуме и минимуме 
функција, којима се одређују енергије, карактеристичне су за 
равнотежу стања динамичких и одредбе темпорерних стања 
променама. 

Посматрање дејства извесних узрока на појаве, које од 
њих зависе, не могу се по све изоловати од других узрока, 
који уплива на промене имају. Независност ефекта каквог 
узрока, дејствовао он сам или у друштву садругим 
узроцима, чини суштину принципа релативитета 
и оспособљава метод којим се проучавају односи 
између сила и кретања у механици или однос из- 
међу узрока и ефеката у општој физици. Релативност 
нашег опажања, условљена недостатком домена сталног и изо- 
лованог од ма каквог кретања, може и доста јаке забуне да 
створи у закључцима наших проматрања. Два тела, која се 
истом брзином крећу у истом правцу или разном, могу ство- 
рити утисак о мировању једног тела или двогубој његовој бр- 
зини, ако се не води рачуна о принципима релативног кретања. 
Често се морају уводити и фиктивне силе, зване силе инер- 
ције, да се због релативних кретања, дође до апсолутних за: 
кона природних, који одређују кретање у суштини. 

Обична механика, која даје законе апсолутних и релатив- 
них кретања, елиминира ефекте привидних промена на нарочити 
начин и даје резултате независно од привидних обмана. Ово 
исто вреди за општу механику. која се има применити на све 
појаве, а чији су принципи исти са обичном механиком. 

Водећи рачуна о свему што је довде речено, општи је пр- 
блем светски, не са гледишта метафизике већ механике, сазнање 
у датом моменту стања, у коме се налази материјално кретање. 
Како ће где, у физичкој или социјалној средини, то стање бити 
окарактерисано овим или оним параметрима, ствар је детаља, 
главно је да се основи свих промена морају изразити дина- 
мичним једначинама, чија су решења многобројна. Интеграли 
партикуларни, сингуларни и општи дају одговоре на ове или 
онв проблеме, које проматрамо. Ако се данашњи стадијум ва- 
сионе, са свим променама, посматра са апсолутне тачке промена, 
узме као решење датих динамичких стања и сматра све изра- 

жено функцијом живе силе и рада и другим интегралима, може 
се тај стадијум обележити као нарочито равнотежно лабилно 
стање, чије промене ритмичке, невероватно могу доћи у ста- 
билан положај. Стабилни су положаји много вероватнији у 
усамљеним системима светским, где је лакше замислити могућ- 
ност успостављења новог стања равнотежног, које може проду- 
ковати, обновити већ раније заузимане положаје. Ово је по- 
следње разумљиво, јер је број услова, у којима се појаве у одво- 
јеним срединама и системима дешавају, мањи не у целој васиони. 
Промене у органској средини, као систему на нашој планети, су 
брже и лако прелазне из једног равнотежног стања у друго, 
но промене које се на самој планети, као телу нашег сунчаног 
система десити могу; промене су на нашој земљи са једног 
облика у други, са једне брзине у другу, ротационе и трансла- 
ционе, вероватно брже но у целом сунчаном систему итд. Ако 
све системе, какви су наши сунчани, посматрамо, онда је врло 
невероватно да сви могу доћи једновремено у једно и исто стање 
динамичко, те према томе предвидети моменте кад би се дошло 
у једну, униформну средину, окарактерисану истом густином 
материје, брзином атома и молекила и окарактерисану стањем, 
које се зове стабилном равнотежом у механици. Ова немогућ- 
ност говори за невероватноћу оног мира, који се предвиђа по 
закону ентропије за целу васиону, и даје основа веровању у 
могућност реверзибилиности појава у васиони сваког момента. 
Диференцирања у природи су нарочита равнотежна стања то су, 
само форме у којима се тела, појаве, живот и макакви процеси 
збивају. 

Број првобитних узрока, којима се је форма материјалних 
кретања створила, неће нам бити познат, али данашње стање 
васионе, и свих промена, по вредностима данашњих параметара 
безбројних и њихових извода, којима се детерминира то данашње 
стање, показује да су промене могуће безбројне у будућности, 
као што су морале такође бескрајне бити у прошлости. Наћи 
у ма каквој од тих промена форме енергије и рада, облике по- 
тенцијалне и кинетичке енергије, манифестације принцина одр- 
жања и деградације енергије, за нас је довољно за данас, и да 
уочимо главне тенденције променама и процесима у природи, 
и ако у свима овим сазнањима остају основни елементи: про- 
стор, време, материја и сила необјашњени. Ако будемо смели 
по општој појави римтичности у променама на мањим систе- 

мима у васиони да закључимо аналогијом на ритмичности про- 
мена васионог живота као једне појаве, онда је непотребно 
полазити ни од какви полазних стања у њој, нити је потребно 
тражити какво крајње стање њено. Онако исто, као што талас 
у узбурканој етерској средини, показује трагове у целој средини, 
тако се исто можемо задовољити са представом да данашње 
стање сматрамо као један положај у таласу еволуције природне, 
и да то пренесемо на положаје, у које ће васиона доћи, а који ће 
на том поменутом таласу само друго које место заузети. Периоде 
су овде велике, трајања су другојачијг одређеног извесног стања 
еволуционог и прогреса у природи. Али, као што један талас на 
други личи у ланцу таласа, којим се кретања пружају, такои 
једно стање у прошлости личи на садање, које ће слично са 
будућим стањем бити. У разним стањима консекутивним могу 
се периоди трајања мењати; може се репартиција колосалне 
идентичне енергије мењати у разне форме и видове материјал- 
них кретања, може на развалинама једног живота други дола 
зити, али ритмичност данашња може довести до тога: да је 
почетак, ако га је кад год било, са ритмом дошао. Све је сем 
времена у природи ритмичко. Време нема максимуме и мини- 
муме, оно се као параметар прапроменљива, као непозната, којом 
се све количине, којима се стања детерминирају, да изразити, 
мења униформно у истом правцу. 


УП 


На завршетку ове расправе да резимирам у чему се са- 
стоји механистичко тумачење природних појава и колико је 
овај метод приближан истини. Суштина је механистичког ту- 
мачења у најтачнијој форми поставити динамичке једначине за 
коначан број материјалних тачака или бесконачан, према томе 
да ли посла имамо са системом, склопљеним из одређеног броја 
елемената, или са средином физичком склопљеном из безброј 
елемената. У другом случају се поред масе, брзине, времена и 
силе за детерминисање услова кретања, узимају и равни други 
елементи, који се на побројане елементе могу свести, али који 
често јасно и добро карактеришу извесно стање физичко. Такви 
су елементи разноврсни, као: температура, притисак, запремина, 
густина, таласка дужина, понуда, тражња ит,д. Све количине, 
којима се извесна стања у системима могу одредити, обично су 


~ 


мерљиве разним јединицама, које се на крај крајева своде на 

основне јединице просторне, време и масе — јединицу за материју. 
Решења ових једначина, да се из тих решења одреде коорди- 
нате тачака, као функције времена, идеалан је захтев механисти. 
чких тумачења за појаве физичке. Ово је могуће за мали и 
ограничени број проблема. Општи је случај немогућност тачне 
одредбе координата као функције времена, већ налажење из- 
весних првих интеграла у којима су обухваћене опште особине 
процеса и стања физичких. Ово је последње случај за меха- 
нистичко тумачење социјалних појава. Међу овим интегралима, 
интеграл живе симе има за сада, са гледишта физичког, најве- 
ћег значаја и он у великом броју случајева може помоћи да 
се безброј проблема реши. Интеграл, којим је принцип ентропије 
обухваћен, изведен на основу особина топлотних појава у ве- 
штачким, а не природним механизмима, такође је један ослонац 
за решавање многих питања. Но, како је број једначина, које 
детерминишу извесне проблеме, доста велики, то је за потпуно 
решење проблема потребно поред почетних услова знати много 
више првих интеграла, да би се према данашњем стању на- 
претка математичких наука проблем могао окончати. 

Кад би био напредак метода математичких јако усавр- 
шен; кад би се детерминисање процеса физичких изразило 
потребним бројем елемената, који би се дали изразити једини- 
цама физичким, онда би наше сазнање било у познатим од- 
носима координата материјалних тачака, као функција вре- 
мена или у налажењу параметара, од којих зависи процес, као 
функција времена. Ми би били у стању из садањег стања из- 
весног процеса закључити на стање, у коме ће се он налазити 
у будућности, или наћи стање у коме је био у прошлости. До 
бит би била огромна, али би увек било велико поље за раз- 
мишљање у чему је суштина основног етерског и интератом- 
ског кретања. Разне хипотезе о материји дале би разне теорије 
и наше би се сазнање суштине процеса физичких мењало а 
са њим би се мењали и наши појмови о правим узроцима свих 
промена, које се око нас збивају, са промењеним гледиштем на 
материју. 

Методу егзактних наука, којим се данас физика служи, 
начину тумачења помоћу принципа механике физичких појава 
не може се никакакав други претпоставити. Могу се мењати 
потребе да извесан проблем, извесна појава, буду изражени 
овим или оним параметрима, да се сила и материја смене ма- 

теријалним кретањем, енергијом или ма чим другим, али ће увек 
остати, при свима проматрањима промена, да се тражи нешто 
што је у свима променама стално, што је мање променљиво 
и да се то свеже са елементима, са количинама променљивим, и 
да се из тих односа дође до извесних законитости, које не мо- 
рају бити по све тачне, али бар приближне истини, да се из 
њих као материјала склопи слика за тумачења физичка. При- 
времени закључци, добивени теоријом механичком, путем експе- 
римената, даће увек солиднију и кориснију зграду, која ће про- 
грес убрзати за новим открићима и бити успешнији од мета 
физичких старих система, који су све заснивали само на ло- 
гичним закључцима ума, одвојено од проматрања и резултата 
позитивних наука. 

Ово што смо рекли за тумачење физичких појава вреди 
и за све врсте социјалних појава. Ако не за данае, оно у вре- 
мену скоре будућности захтев ће бити, да тумачење појава со- 
цијалних пође од начина, да се одреди облик енергије соци- 
јалне и да се у разним променама социјалним гледају мене 
те функције којом ће се социјална енергија обележити. Пери- 
одичност, ритмичност, обнављање појава и др. биће сведено 
на тражење вредности параметара, од којих зависи та функција, 
којом смо енергију социјалну обележили, и на праћење промена 
те функције услед мена ових параметара и количина од којих 
она зависи. Налажење једначине, којом се обележава принцип 
одржања енергије и ентропије, најзначајнија је етапа за мо- 
гућност разумевања свих процеса и мена у социјалним поја- 
вама. Да се до ових једначина дође ваља уочити и наћи ка- 
рактеристичне параметре, којим се појаве социјалне детерми- 
нисати могу. У овој смо расправи узгред, код економских појава, 
као једној врсти социјалних појава, по негде додирнули те 
параметре и указали на облике којим се ваља енергија, капи- 
тал и рад да одреде, али смо детаљно налажење оставили, јер 
оно потребује и друге податке и већи њихов број, но што их 
данашња економија и социологија ставља на расположење про- 
матраоцима процеса и промена друштвених. Додирнули смо 
само општим напоменама стазе и указали пут којим се ваља 
ићи у испитивању друштвених појава, показали на могуће 
аналогије у примени метода физичких на социјалне појаве, а 
из свега мислим да је једна добит, што смо читаоца поставили 

на ново гледишта за проматрање законитости међу појавама, 
како физичким тако и социјалним. 

Резултат би свега овог излагања био да се поради на 
томе: да науке социјалне и економске прикупљају оне податке 
за детерминисање промена друштвених, из којих се може скло- 
пити функција социјалне енергије. Ово је посао и дуг и те- 
жак и као што је данас понајтеже питање у физици, у сваком 
конкретном случају, наћи функцију за енергију, тако је исто, још 
теже у социологији имати све што је потребно да се до израза 
за социјалну енергију дође. Тежиште је код одредаба проблема 
економских и социолошких наћи карактеристичне елементе, 
параметре од којих промене зависе и наћи могућност мерења тих 
елемената, наћи параметре оних променљивих од којих процес 
зависи. Свезивање пак параметара на основу механичких једна- 
чина, или на основу принципа одржања и деградације енер- 
гије, вршило би се по прописима данашње механике и физике 
и ово је последње по себи већ лакши посао, јер је прогрес ме- 
ханике и физике несравњено већи од стања у коме се социјалне 
науке налазе. За све ово треба доста времена, али се не треба 
од тога плашити и бојати за успех, јер је више од две хиљаде 
година прошло од нађеног првог принципа статике, па смоим 
данас у механистичком начину тумачења физичких појава да- 
леко од онога, што наш ум тражи за право научно експлико- 
вање процеса и појава физичких. 


ЗАКЉУЧАК 


У овој сам књизи изнео гледиште чисто физичко-механичко 
за тумачење нојава, како физичких тако и социјалних. Додир- 
нуо сам у главноме све што је нужно било да се постигне хар- 
монија и јединство у тражењу каузалности између узрока и 
ефеката, независно од тога где се појави дешавају, независно од 
домена где се процеси могу да јаве. Нисам улазио у детаље, 
у појединости и истине, које је наука открила из посматраних 
односа у физичком свету и свету органском, психичком и со- 
цијалном. Ово нисам чинио из два разлога: што би расправа 
моја необично велика морала бити, а друго и стога, што је за 

разумевање онога, што сам хтео обрадити, довољно било често 
напоменути са неколико речи у чему се где каква појава или 
процес састоји, да се гледање на појаве може подвргнути оп- 
штим законима физичко-механичким. 

Говорили смо, и то врло често, да је систем основни за 
тумачење механистички а некада смо га звали и енергетичким. 
Ова су два система за данас по све одељена, без икакве по- 
требе за. то, јер налазим да један из другог излазе, и да еле- 
менти са којим енергетика оперише, нису ништа друго до на- 
рочите форме међу параметрима, са којима се општа механика 
служи, при формирању својих динамичких једначина на основу 
принципа инерције, акције и реакције и релативитета. Наш ме- 
ханистички систем се разликује од обичних класичних из доба 
Декарта, Њутна и Лајбница, кад се је све хтело евести на основу 
извесних хипотеза о материјина геометрију или динамику фи- 
зичку или монадологију по принципима престабилиране хармо- 
није. И ако се хипотезе о материји човек не може ослободити, 
јер је заблуда и код правих енергетичара, што мисле да су се 
тих хипотеза еманциповали, ипак је систем усвојен за тумачење 
појава, који смо овде изнели и ако се везује за хипотезе о ма- 
терији, избацио све оно, као узроке појава што су ранији си- 
стеми нарочито за социјалне појаве имали у себи: циљ, вољу, 
свесност и несвесност и друго, што им је давало обележје мета- 
физичких система. 

Полазећи од тога, да код сваке појаве и процеса потра- 
жимо дејство узрока на ефекте по законима енергетике, није у 
ствари ништа друго до механистичко гледиште на природу, 
јер се појаве, средине и системи идентификују са обичним фи- 
зичким механизмима. У расправи смо покушали, негде и при- 
мерима објаснити, како ми схватамо суштину Карнотовог става 
о деградацији енергије и изнели: да је та деградација, оно што 
се у науци зове потребан услов, поред нужних садржиних у је- 
дначини консервације енергије, да се какав појав јави и про- 
цес збуде. Изнели смо да не дегредира само топлота већ еве 
појаве природне, и да у тој деградацији леже основни услов 
узајамних трансформација појава и међусобни прелази једних 
појава у друге — дегредација енергија је деградација карак- 
теристичних параметара од којих форме зависе, у којима се 
енергије јављају. Остати за тумачења привидно диспаратних 
појава: анорганских, органских, психичких и социјалних на 

разним енергијама, изгледа нам усвојити схоластичке — Ари- 
стотелове квалитативне узроке за примарне особине појава, а 
налазили смо да је потребно истаћи, да разни квалитети по- 
јава, као и енергија зависе од заплетености и разних комби- 
нација међу односима елемената, који чине извесан систем, сре- 
дину, процес или појав. Разлика је међу облицима карактери- 
стичним за изражавање разних енергија у броју и комбинацији 
оних карактеристичних параметара, којима се извесна појава, у 
вези са дотичном енергијом, може да представи и изрази. 

Обим, који сам расправи дао и место где је изашла, нису 
ми допуштали да будем издашан у примерима, ради расветља- 
вања многих изнетих мисли. Осећам да је потребно било, на- 
рочито за читаоце, који нису упознати са прогресом физичких 
наука, изнети и више примера и бити опширнији на многим 
местима. Можда ће се на више места наћи извесних закључака, 
који нису довољно аргументисани и поткрепљени подацима, 
али је све то, из горњих разлога, морало бити пошто сам имао 
и сувише опширно питање, имао да тражим апликације прин- 
ципа механичких за појаве из великог броја домена и да тра- 
жим везе међу појавама, које по све диспаратне изгледају, 

У главном смо остали на становишту старе, класичке ме- 
ханике: о маси, сили, инерцији, акцији и реакцији и релати- 
витету. Додирнуо сам нова гледишта о материји, као функцији 
брзине, нисам се зауставио дуже на критикама основних прин- 
ципа о акцији и реакцији, инерцији и релитиветету, што излази 
као нужна потреба открића нових радиоктевних појава, нисам 
то чинио стога, што је наука за данас ту још у хаосу и што 
су сва гледишта и сувише хипотетичке природе. Но, кад се и 
нове промене унесу на материју и основне принципе, измениће 
се форме гледања на процесе и појаве, али суштина система 
изнетог за тумачење појава физичких и социјалних од тоганеће 
трпети велике штете, јер ће се будући прогрес науке, сазнање 
наше о свету појава све јаче доводити у везу са једним и оп- 
штим принципом оне науке, која суштину процеса проучава — и 
та ће наука за увек иста бити, то је наука односа између уз- 
рока и њихових ефеката. 

Излагалисмо, и то врло често, аналогије међу појавима. 
Налазим да је овај начин најзгоднији да се у гледању на појаве, 
нарочито социјалне, одвикнемо од данашњег уског схватања 
развоја тих појава из узрока, који леже у наравима, ћудима, 

страстима, вољи и другим моментиме моралним и психичким по- 
јединаца и група. Гледати у свршеним појавама могућност пред- 
виђања на основу изнетих принципа онога што ће наступити, чи- 
сто развијање покрета по механичким, општим принципима, била 
је намера наша; и ако смо постигли постаћи у читаоцима само ту 
промену у гледиштима на ствари, бићемо задовољни, јер нити 
смо ми полагали да наша расправа открије какве законе, нити је 
намера наша била да тумачења на основу општих принципа смеју 
заменити оно, што обухватају односи између узрока и њихових 
ефеката, што експеримент открива и што се тек у будућности 
има да нађе. Резултат нашег излагања треба да буде могућ- 
ност саглеђивања у квалитетивне односе међу појавама, који 
се једни другима за узрок узети могу, треба да створи уверења, 
да се, на основу оних резултата, којим располажу физичке на- 
уке, може доћи и до квалитативних релација међу каракте- 
ристичним параметрима за извесну појаву, што се оцртава у 
оном, што со зове емптрички закон. 

Многобројне су појаве у природи, разноврсни услови да 
се процеси десе и појаве јаве, али у тој разноликости и бес- 
крајности не сагледати у извесним простим односима одговор за 
живот природе, већ остати само запањен пред тим шаренилом, 
значило би немати научног критеријума за оријентисање у 
свету појава, у околини нашој. Јединство, које се мора добити на. 
основу примене основних енергетичких, механичких једначина 
за тумачење, чини те наше сазнање постаје један заокругљен, 
свршен систем за дани, моменат, које еволуира, има фазе и ри- 
там му је јачи и виши, што човечанство више живи и наука 
са философијом више напрелује. 

На завршетку ове расправе помињем да сам, у једанаестој 
глави, допунио своју ранију расправу, која је публикована год, 
1898. под насловом: „Рефлексије о идеји као сили,“ 


К. Стојановић. 


У-ЧО = 10 ДМ, 


Јоје де ујуге. 


Ја хоћу да срчем женске очи снене 
И да гризем усне, да се играм њима 
Гледајући како крин за крином вене, 
Док ја ћердам младост сред вина и дима. 


Ај, знам ја пакао, знам ја она врата 
___На којима стоји младост проћердана, 
Ја знам сјај ништави аветских палата, 
Где духови ноћи траже децу дана. 


И пљујте ме за то ко страшило света: 
Ја вас учим сраму и нискости скота; 
Куните ме гласно. Зар то мени смета 2 
Ја тражим садашњост немоћна живота. 


Трубите гласови немоћи помамне, 
Звоните у бесу! То ја терам чаму. 
Нек сва младост вришти пуна страсти пламне 
Падајући с криком у ђавољу таму! 


Открићу вам тада сву гадну наготу, 
Свега што са вама у истом је калу, 
СОмејући се вашем незнаном животу 
Вашој празној вери, части и моралу. 


Да, да, смејаћу се ја пијан од беса 
У слатком наручју посрнуле части, 
Сишући дах жена од крви и меса 
И купљених груди. удишући сласти 

Имате поштење — не знате шта значи, 
И имате прошлост — лешеви што труну. 
И љубав, што мржњу са собом повлачи, 
И имате веру безбожништва пуну. 


Цео живот ваш је демонова шала, 
А ви би свом збиљом божју мудрост стећи. 
0, смејем се вашем гробљу идеала 
И, у лудом смеху, мудрост ћу вам рећи! 


А кад нико више не буде ме хтео, 
Када будем само иронија среће, 
Ружан као акреп, као овца бео, 
Ни тад неће моје савити се плеће. 


Тада ћу слушати у свести да звони 
Овај исти кикот разблудних Салдма 
И, место да моје око сузу рони, 
Смејаћу се миру смрзнутих атдма. 


Ја ћу бити срећан када будем знао, 
Да сав онај сумор, што на чело пада, 
Значи дане, кад сам самог себе крао 
Дајући будућност за најкраће сада. 


Не пустивши суза, горд с подемехом холим 
Осећаћу како време ме прекрива, 
Јер знам: свака суза значи једно молим, 
А сам у свом болу човек Богом бива. 


М. Бојић 


ЈЕ ПО Т А 


Ти гледаш водопад како се пенуши, 

СОлушаш фијук ветра крај речних обала 
И осећаш маглу што штипа и гуши, 

Но не видиш сунце у бари сред кала. 
Гледаш како грана за граном се суши 

И прелива јесен изнад морских вала 
Уморнога сунца хиљадама шара 

И мре тисућ боја шумом четинара, 


И гледаш кад јутро из ложнице ступа, 

И слушаш клептање изгладнеле чапље, 

" Гледаш како месец млеком брда купа 

И сањива роса јутром с ружа капље, 
И не видиш ништа и корачаш даље 
Плачући што небо само сумор шаље. 


0, мислиш ли, можда, постоји Лепота 

Далека и чудна, непојамна ником 2 
Блудећи је тражиш стазама живота, 

Очајно је кличеш својом грубом виком. 
А вретено своје Парка кад размота, 

Смућен ћеш чезнути за слућеном сликом 
Незнане Лепоте. Чуј, у теби све је: 

Тобом цвет мирише, тобом сунце греје, 


Тобом небо плаче, тобом горе цепте, 

У царству Лепоте жена круну носи, 

Тобом поноћ блуди, тобом звезде трепте, 

Тобом зло се цери, тобом самрт коси, 
Анђео и демон тобом с неба слећу — 
Тобом Господ живи, светови се крећу. 


М. Бојић. 


КАРАВАН 


Људима који се боре и крећу живот. 

Лагано, напрегнутих мишића и набреклих жила, корак по 
корак, иду људи стрменим, врлетним путом. Њихов уморни али 
јасни поглед управљен је у плаву, безграничну висину, којој 
их пут води. Мала је та група људи; али на лицима свију њих 
исписано је више одлучности и самопоуздања но у читавим 
књигама историје, а у очима им блиста одушевљење целога 
једног младог човечанства. 

Иде се мукло, са напором, али све напред. Њихови разго- 
вори су кратки, без смеха, без шума; само им је мисао бурна 
и увек напрегнута. Ти се људи и не знају добро, нису прого- 
ворили ни по неколико речи, али њих је здружио и везао 
исти бол и сјединиле исте тежње. Тамо доле, у животу који су 
оставили под собом, могло је да се живи само у тами, обмани 
и ропству. А то је за њих био бол у коме нису хтели остати: 
оставили су све и кренули своме циљу, а циљ свију њих исти 
је, као што и једна иста жеља испуњава њихове снове. 

Тих је али величанствен тај поход. Мало је њих у њему, 
а пут пред њима велики и тежак. Оставили су све обичне сла- 
сти живота, сва ташта задовољства и кренули на тај тегобни 
пут. Њихове су се душе одрекле својих свакидашњих уживања, 
а срца својих нежности. И они лагано иду напред бескрајно 
великим путом, чију нетакнуту, свечану тишину сада први пут 
разбија човечји корак. 

Мучан је пут њихов, али је диван и светао циљ коме они 
греду. И сама помисао на њега загрева им груди и замењује 
све пријатности, што су их оставили тамо за собом, у мртвом 
и трулом животу. 

Око њих је тама и студен. Сунце, чија су они деца били 

тамо доле, сада је постало њихова маћеха. Његова топлота не 
загрева их више, а зраци његови не обасјавају им пут, јер они 
хоће новоме сунцу. 

Иде група лагано и смело. Велике су њене жртве, али још 
већа радост, што је ствара сваки успели корак. Стопу по 
стопу греду они путом пред њима, а свака стопа тражи нова 
пожртвовања и отвара нове гробове ситним надама. Крвљу је 
натопљен њихов пут и зато за њима буја цвеће свеже и црвено 
и мирише ваздух. Патње су њихове неизмерне, али ни њихова 
моћ није мала: покадшто изгледа да је велика као планина, 
а силна као горски водопад. 

Но има и у њиховим данима путовања ситних и мекушних 
часова, када наслеђене и силом савлађиване страсти прете да 
их освоје. То бива, када им се поглед отме у дубину испод 
њих, у живот што су оставили за собом. Мучни су то часови, 
јер су и они деца тога живота под њима. На његовим млитавим 
рукама су одрасли; он их је подигао и однеговао у уским и 
себичним тежњама; он их је разнеживао и спутавао ропским 
мислима, које људима трују и у клици убијају велике, смеле 
жеље, што их рађа понос, воља и свест своје моћи. Али ти су 
часови, када би уморно срце хтело милоште женске љубави, 
а тело својих уживања и угодности, кратки, као што би ими 
задовољства била кратка. Једна једина мисао потискује све то 
и одушевљени, смели људи пружају одмах опет једно другоме 
руке, а љубав што је рађа велики и светли циљ пред њима, 
довољна је да подигне уморна срца и да их још одлучније по- 
веде напред. 

А најстрашнији су, али и најдивнији, они бурни дани, када, 
се пут пред њима изгуби у лету натмурених тешких облака, 
а олуја им витла око главе и прети, да их својом пакленом 
моћи сурва натраг у бездан мртвога живота. Трагични суи 
одсудни то дани и тада је потребно велике борбе и много са- 
мопоуздања, јер наилазе дивље, громадне сметње, од којих 
задрхте уморне малаксале наде смелих путника, наилазе опа- 
сности, које и сам живот траже. 

Али увек тада, у тренутку када се очајнички гледа преда 
се и види само мрак и пропаст, и цео поход застаје у недоумици 
и страху, довољно је да се један од њих одвоји и смело, пре- 
зирући живот, пође напред. Његов одлучни покрет и снажни, 
поуздани глас из пуних груди, одушевљен и радостан сред 

таме и вихора, учини да цео поход с новом снагом пође храбро 
напред. И осетивши тада да је извор њихове моћи у њима са- 
мима, у срцима свију њих запламти велика песма њихових 
нада, која их обузима, осваја и још више подиже снагу и уклања 
границе пред њом. Клонуле главе се нагло дижу и смело пог- 
ледају у опасности, а понос им не да, да задрхте пред про- 
пашћу. 

И песма у њиховим срцима не престаје ни услед највеће 
буре. У њеној пламеној и поноситој силини налазе одлучни 
људи нове чари својим великим жељама. Одушевљени полетом 
и заносом те узвишене симфоније великих идеја и нада, далеки 
путници презиру опасности и смело прихватају борбу, да ла- 
гано и мучно, не бројећи мртве и изгубљене, корак по корак 
продуже путом бескрајно великим, путом који се можда у вечно- 
сти свршава... 


Драгослав Ненадић. 


КАД СЕ ПРОБУДИ ДУША... 


У малом и необично прашњавом приморском радићу Х. 
дневни живот, испуњен жагором и вревом мештана и околних 
сељана, поступно се гасио. Убрзо, на скученом тргу, недалеко 
од мога стана, не беше никога, сем старог Ника, живахног и 
говорљивог продавца грожђа. Ваздух је још био пун загушљиве 
топлине и прашине, и ако је била половина септембра. 

Наслоних се на прозор своје собе на горњем спрату и ба- 
цих поглед доле, на пристаниште, нејасно осветљено светиљком 
са високе катарке неке једрилице. На супротној страни залива, 
са мрачне и суморне тврђаве, допираху монотони узвици стра- 
жара... Са мале католичке црквице нескладни звуци звона 
огласише „Ауе, Магта!..“ Нехотице утонух у неодређене, безо- 
бличне сањарије из којих ме тргоше оздо, из кафане, сложни, 
снажни, пићем раздрагани гласови војника из ратне марине, 
све самих Далматинаца. Одјекну и глас једне виолине која 
прати песму. Не могах разабрати речи неких приморских напева, 
али се зачудих чувши и неке песме, које се тамо, код нас, 
увелико певале. „Ко ли их тако брзо чак амо преноси #“ поми- 
слих и појмих да се уклоним с прозора. У то се разлегоше 
у правилним тоновима звуци виолине и као кроза саму душу 
прођоше ми сетни звуци песме, која ме одједном пренесе тамо, 
у домовину; песме, за коју су ми везане многе и миле и боне 
успомене; рад којих и дођох овде, не бих ли на догледу пла- 
вога Јадрана потиснуо из сећања мучне тренутке, препуне жа- 
љења за бесциљним животом и изгубљеном срећом... А вио- 
лина као да јеца: Ђаурко мила... 

Сета намах овлада мноме. Пространа соба хотела постаде 
ми тесна; њен ваздух ме гушио. Стрчах низа степенице, про- 

јурих неосветљене кривудаве и уске улице, изиђох ван града 

и журно се спустих низа стрму стазу к мору, на обалу, под 

високи чемпрес и дивљу поморанџу. Свом снагом покушах да 

ту, у природи пуној снажних и разноликих утисака, заборавим 

на скору и уједно као давно минулу и просањану прошлост... 
Залив је почивао мирно... 


Тек се са пучине, у једнаким размацима, заподену лаки 
таласићи и што ближе обали то све већи постају, зашуморе, 
запљусну тихо излокане хриди и при повратку повуку собом 
вечним трењем уобљени шљунак. Ништа друго не ремети ти- 
шину топле ноћи... Тамо, иза голих огранака горостасног Лов- 
ћена показа се крваво-црвени диск месечев, издиже се, бледећи, 
лагано над чистим хоризонтом и одједном на непомичну во- 
дену површину као да просу растопљено сребро... Лево, у 
сенци мрачних стена, указаше се нејасне контуре непомичног 
ратног брода, који као митолошко чудовиште вребаше околне 
висове... 


Покушах да се сав предам посматрању чаробних призора 
топле и светле ноћи, али боне, мучне успомене као грижа са- 
вести обузеше душу... 


Зашто те, Касија, ни овде не могу заборавитиг.. Зашто 
ме твоја слика свукуд прати, твој глас свугде чујем, твоје при- 
суство свугде осећам; Зар ни овде, далеко од тебе и, можда, 
заборављен тобом, не могу наћи тако жуђеног мира и благог 
заборава 2.. 


Дуго задржавана и потискивана сећања као бујица по- 
врвеше... Сећам се онога светлога дана ранога пролећа, кад 
сам с тобом и сестром својом шетао по шумарцима тек пробу- 
ђеног Топчидера, тражећи прве љубичице... 


Сећам се наших шетњи кроз младу брезову шумицу, тамо, 
у моме селу. И та успомена особито се урезала у моју душу... 
Опојан мирис младих бреза са непомично спуштеним гранама 
меша се са свежим дахом отуд, с планине, а из већ пожњеве- 
них поља допире весело пућпурикање препелице. Њена проста 
песма чудно на ме утиче; сред пунога лета буди ми неке не- 
јасне чежње, тугу за нечим далеким, недостижним, за нечим 
што није било, а могло је бити... 


Сећам се једнога децембарског дана у мирној улици хуч- 
нога града, у топлој соби твоје скровите куће. Зашто сам био 

неодлучан ; зашто, када ти рекох да о теби мислим, не падох 
пред ноге и не реших судбину свог живота%.. 

Сећам се оне топле летње вечери у малом планинском 
сеоцу, после жетве, кад сам певао ту песму, која ме сад тако 
растужила... Седели смо недалеко од веселих жетелаца. Они 
су, сећаш ли се, уз просту свирку безбрижно и предано изво- 
дили своје несложене игре, док сам ја у томе друштву само 
тебе видео, само твоје присуство осећао. А ти си ме, Касија, 
гледала својим загонетним погледом, који никад нисам могао 
прочитати и рад кога никад нисам имао ту бедну утеху, да си 
ме икад волела!.. И кад смо се растали, кад сам по мрачној 
ноћи кроз дивљачни, суморни предео ишао својој кући, моја 
је душа, све моје биће било тобом испуњено... 

А кад сам те ускоро затим први пут видео као жену дру- 
гога, као да ми је невидљива рука нагло шчепала срце и су- 
рово га стегла, док су усне с поштовањем прошапутале поздрав 
с хладним, туђим: „Госпођо!“ Боже мој, зашто сам пустио да 
други назива својим срце, које је могло само за ме куцати; 
душу, чији жар нико неће тако осетити и разумети, као ја... 
Шта си ти за мој сада пуст, ничим неодушевљен живот могла 
бити, доцне сам појмио. Не знадох, безумник, да се тренуци 
таке среће никад не понављају и малодушно сам затворио очи 
и пустио, да блага светлост прође као неопажена мимо мене. 
Не варам се, Касија мила, ја сам само с тобом могао начинити 
свој живот свесним, одушевљеним и корисним... Али је све 
доцкан сад. Ти викад не можеш бити моја и мој ће живот тећи 
као безнадно путовање кроз дугу, очајну пустињу... 

.. Покрај обале промину рибарска барка са јаком светлошћу 
на предњем делу; то неки рибар иде у ноћни лов... Уједна- 
чена, отегнута песма цврчака навејава тешку сету. Месец је 
већ био високо над хоризонтом. Под теретом туге, бескрајне, 
ничим неутешне туге и горкога кајања дигох се и лаганим, 
уморним корацима кретох пут заспалога града... 


П. Мил. 

Покојни Јован Ђорђевић покренуо је питање о постанку 
ове песме и о томе се доста писало. Толику пажњу она, у оста- 
лом, и заслужује, како садржином својом и лепотом напева, 
тако и символичком популарношћу у нашем народу светитеља, 
коме се пева. Колико та околност, што ју народна школа, као 
своју прву песму, годинама разносила и популарисала, толико 
више по својој нежне лакоће родољубивој садржини. Усклик- 
нимо с љубављу светитељу Сави је данас не само не- 
извештачена химна свесрпске просвете, него омиљена песма и 
молитва нашег народа свију редова и образовања, скромни из- 
рав народног поноса, мала апологија Србији, и с погледом на 
њену економску вредност, и као жижи и нади Српства. 

У родољубивој ревности, под утицајем усхићења, које обу- 
зима и мало и велико, кад, ваљда, и по стоти пут пева или 
слуша омиљену светосавску песму, а и с обзиром на дотично 
време и моментане народносне тежње појединих српских кра- 
јева, многи су овој милој песми додавали нове стихове или је 
прекрајали. Од осамдесетих година прошлог столећа, од како 
је основна настава у Србији нагло пошла напред, а с њоме 
се развила и литература школских уџбеника, нарочито су били 
ревносни у преправљању светосавске химне учитељи, приређи- 
вачи ђачких песама. У крајевима под туђином подешаван је 
текст с обзиром на тамошње ограничене прилике. Н. пр., у При- 
зрену се до скора име Србије крило у песми називом Расија, 
а с оне стране Саве и Дунава такође се измењивало, па је пе- 
вано: „Пуна јеси кошнице трудољубно војводство.“ Тамо је још 
из некадашње детињске оданости хабабурговцима и очекивања, 
од њих слободе и добра свему Српетву, а доцније и ради ма- 

скирања заиста српске тенденције песмине, додаван и стих, у 
коме се похваљује цесар који влада. 

Ако је правило за све праве општенародне химне, да се, 
не службеним прописима, него природним усвајањем од саме 
масе народне огласе за такве, да саме собом извојују општи 
значај, онда је песма Ускликнимо с љубављу то потпуно 
постигла. Истисла је сама собом друге песме, које су нарочито 
спремане за светосавске прославе, и освојила себи срце и душу 
свију Срба. 

Остаје само да се песма очисти и утврди стални текст, 
како би била сачувана од даљег кварења. Најприродније би 
било, да се за то побрине Просветни Савет у договору са цркве- 
ном управом нашом. Имале би се из садашњих многих вари- 
јаната од многих, често пута досадно утрпаних строфа иза- 
брати онолико најизразитијих, колико их једна химна сме имати, 
И тако утврђена морала би остати у два текста: у српском, за 
певање у школи и друштву, и црквено-словенском, за певање 
у цркви на дан Св. Саве место причасна и при раздавању на- 
форе. Те изабране одељке стављене на ноте за све врсте пе- 
вачких хорова требало би да изда и у великом броју бесплатно 
растури по свима српским крајевима који од наших књижевних 
фондова. То би била завршна модификација ове миле и смиш- 
љене песме. Тиме би се спречило да је у будуће звани и незвани 
преиначују и често наружују. Као материјалал за ову радњу 
послужили би многобројни штампани текстови песме, као и оно 
што је данас о постанку њезину написано. Тој историји рад сам 


1 Господин Милојко М. Веселиновић у раду, о коме ће даље бити 
речи (Браство друштва Св. Саве, књ. ХП и ХШ, стр. 117) предлаже 
изостављање стиха „пуна јеси кошница, трудољубна Србијо“, јер 
му се чини незгодна нарочито реч кошница, која се, вели, не чује у југо- 
источним крајевима, него рач трмка. — Истина је да се у косовеко-ресав- 
ском и призренско-тимочким дијалектима каже трмка, али се чује и реч 
кошница, ин. пр. у Скопској Црној Гори кажу трмка, али одмах у Скопској 
Блатији — кошница. Знам да се у Галичнику (Дебар) кажу кошере, у Дој- 
рану (солунски крај) и Ресну (битољски крај) кошница, а п у свој 
Македонији чује се та реч било у смислу, у коме и трмка, било за означење 
ручне котарице. Међутим, и један и други суд могу да се узму за символ 
богаства и економске моћи Србије. Та животна чињеница у главноме и данас 
нашој Отаџбини даје првенство у Српству и потребна средства да буде за њега 
оно што је увек била. Због тога овај стих са целом својом строфом, као 
једном од најсмишљенијих у светосавској песми, мора остати на свом месту. 

да приложим нови додатак, што сам га нашао у архиви мана- 
стира Хилендара. 


ж ж 


Да би бала јаснија побуди за објаву овог прилошка, треба. 
укратко регистровати оно, што се по овој ствари до сад рекло. 

Свакојако по казивању Јована Ђорђевића, кога у 
предговору спомиње у броју својих сарадника, М. Ђ. Мили- 
ћевић је прво изнео за Павла Стаматовића, стеште- 
ника и познатог родољуба, како је он „завео светосавску свет- 
ковину у Сегедину, откуда су је његови ђаци разнели и у друга 
места. Од њега су први пут научили дивну песму: „Ускликнимо 
с љубављу Светитељу Сави“. 

За тим је сам Ђорђевић засебно написао, да је светосавска, 
химна први пут певана, у шест строфа, у Сегедину 1839. године, 
када је он био ђак петог разреда гимназије тамошње. Главна 
је заслуга за то ондашњег сегединског проте и гимназијског 
вероучитеља Павла Стаматовића. Онда се, вели, држало, да је 
и текст и мелодија од Стаматовића. Песма има два текста, српски 
и словенски. Мисли, да је српски „већим делом“ од Стама- 
товића и да је наш народ први пут од њега и његових ђака. 
научио певати светосавску песму по садашњој њеној мелодији. 
Рестаурирао је и стихове тог сегединског фрагмента из 1889. 
године, у колико их се напамет сећао.“ 

Изазван овим, прота Димитрије Руварац објавио је 
текст ове песме, што га је 1870. године преписао из песмарице, 
писане у 1845. години. Он мисли, да је песма у ХГХ веку 
постала, и, ако не Стаматовић, да ју је спевао какав други Сре- 
мац, јер се у њој, вели, само Срем поред Србије спомиње.з 

За овим Ђорђевић. у допуну онога што је већ казао, по- 
ново назива сегедински фрагменат првобитним и објашњава по 
чему мисли, да је српски текст већим делом од Стаматовића. 
Ако су до оног времена познати извори навели Ђорђевоћа, да 
погрешно узме Сегедин као полазну тачку, од које се песма 
разишла по Српству, односно језика првог састава сада је иста- 


1 Поменик знаменитих људиу српском народу, Бео-- 
град 1888. г., 660. 


г Бранково коло ва 1898. годину, стр. 88.—90. 
8 Тамо, стр. 144—145. 

као правилну претпоставку. Тако, први пут нерешљиво вели: 
„Светосавска песма има два текста, народни и црквенословен- 
ски, и оба се различно певају, према разним читанкама и ка- 
тавасијама. Мелодија је једнака и у српском и словенском тек- 
сту. Питање је, који је текст старији и од кога је она лепа, 
дирљива мелодија; На то питање требало би да наши црквени 
људи одговоре; ми лајици можемо само нагађати“ У другом 
напису сасвим правилно мисли, да је словенски текст старији 
и да га је морао спевати когод од оних непознатих песника 
црквених песама, какве се у нашим катавасијама за многе праз- 
нике налазе.! 

После њих је Миле Гуслар, пз Беча, испричао, како 
је на дан Св. Саве 1858. године био на домаћој слави Ристе 
Х. Ристића, Сарајлије, трговца у Бечу. На тој слави био јеим 
доцније прослављени композитор Корнелије Станковић, па, кад 
је чуо напев светосавске песме, допала му се и одмах је ту 
ставио на ноте. Домаћин им је онда, поводом певања исте пе- 
сме, казивао, да је 1849. године у Сарајево дошао био за учи- 
теља Ђорђе Маргетић, свештенички син из Срема, а 1850.—1851. 
године певао у њега, Х. Ристића, о слави исту песму, од које 
се он сећао само ових стихова: 


„Четир стотин двадесет осам љета, 
„Ти во мрацје пребила 
„Не видјела свјета. 


„Орбија је по латински 
„Из зависти наречена 
„зегуја“ 


После овога овако резонује: „Ристићев навод пада на го- 
дину 1817., када се одиста у Србији утврдио државни живот 
и Милош Обреновић постао првим кнезом Србије. 

„Песма свакако да је наскоро после тога догађаја испевана, 
јер поглавито истиче победу Србије, п Стаматовић је 1859. већ 
српски певао. 

„За автора песме је по песми јасно, а и ја сам слушао, 


1 Тамо, стр. 88—90 и 215—216, 
Дело, књ. 57. 26 

да је спевао неки калуђер у једном од фрушкогорских ма- 
настира“. 

Мисли да је Стаматовић само могао песму дотерати на 
српском према своме песничком и родољубивом духу.: 

Као завршетак овог расправљања дошао је опширни рад 
Милојка В. Веселиновића — Свети Сава школски 
патрону Срба 

Полазећи од оног фрагмента на српском језику из 1849. 
године, што га је по сећању рестаурирао Ђорђевић, а сматра- 
јући да је словенски текст био први онај, што га је 1868. го- 
дине штампао Димитрије Поповић, свештеник, друг СОта- 
матовића, Веселиновић побија правилно мишљење Ђорђевића. 
о томе да је песма први пут спевана била на црквено-словен- 
ском језику. То не би учинио, да је језику и садржини оног 
одломка, што га је саопштио Миле гуслар, обратио више пажње 
и да разложну другу половину казивања његова није узео 
као „причање слабо, а предлог на крају и незгодан и неоправ- 
дан“.3 На против, и ово и правилне претпоставке Ђорђевића у 
погледу језика песме требале су га расположити, да усвоји 
онда већ утврђено гледиште, како је светосавска песма по- 
следњи одјек црквене појезије наше, која је под утицајем руске 
књижевности постала код нас у ХУШ веку.“ 

И ово је само један доказ више, да се ни за овако ситне 
ствари не сме у нашој историјографији свију група ништа 
аподиктички тврдити све донде, док време и испитивачки рад 
не претресу све углове хранилишта наших старина и архив- 
ске грађе и док се све нађено не обелодани. Ту потребу ће 
најбоље посведочити ово што следује. 


Прегледајући новију архиву манастира Хилендара наишао 
сам на овај податак из 1882. године, који ће историју свето- 
савске песме довести ближе њезину извору. 


1 Тамо стр. 284—9286. 
г Браство, Београд 1908. г., стр. 93.—120., књ. ХП и ХШ. 
З Тамо, стр. 100. 


4 Тих. Остојић— Српска књижевност од велике сеобе 
до Доситеја Обрадовића, Ср. Карловци 1901. г., стр. 81. 

ПЋСНЋ 


Ститемо (Сдквљм | "Хржеп кив бСервскома 


1 


Воскликнемћ мововно Ститемо (Слакњ, 
нашн да покретђ голаждрлањо ГлдЕћ, 
Тамо квнун, тамо слакл, 
гдв о нашћ сербскн пастмрћ (лека, 
понте мв бервлни пвсшњ н утронте. 


2 
(0) тим прекосходић Леннах дошедн, 
талвоноснин следн ВЕЋ нЋдро свве кедн. 


Дзхокенствх вбнте, плстмрсках свете, 
(Схкко ститемо метда мплн. 


8 
Полид есн кошннце традомових Сервте, 
ћи левин“ снови но тмо мобкх Снрмте, 


Кћ неба глакн кодденгинте, Слека тамо км узрн(те), 
(двез столова у престола Бгд. 


4 


Сервена е днкх фрошћ ухрњ послвдињн, 
улрствл снлид Стефанл коронм плеледимн, 

Волклшине крдне, удрстех сербска крлте, 
Фрошх тмо пожрдвћ, 254 СНО не УББЉАЕЋ. 


о 
() (Сервле родила, сестро 2лгорин, 
кодинспосли милан ЕорБ на (дкним дворн. 
Там“ нхулло сербски сллвљ, 
Фрошћ конецћ том прдем, 
Понте мз Сербли пкешћ н утронте. 


6 
Моведимх древносте конеућ н предвлн, 
кодврманем свмо, гдЕ наслкли стрвлн 
Ревностивишх Ладдрил, Горо Фрушка крхсвнсм 
СЂО ТВЛОМЋ Кн5л Ла5дрт, 
1 Илирски 2 у 
26% 

7 


(0) кто не коспллтетћ! сила такн Енди, 
, . 
нак Сербх улрнцх погаБнла нмт, 
(ервна е по латнскин илрехена на навнстн, 
Серве костаин но лице прохладн. 


8 


ХЖетмрћ стотнињ но двлдесттњ н осмњ ЛЕТА, 
тм ко мрлжув пребнешин некндблх СЕЋТА, 
Слишн коплњ Савко "Хрмеренска главо, 
н прославн ровншо н кс не(из) родбито. 


Конеуљ. 


Препнслид Спа пси кљ "Митарк Какеждник 31-го "Октомкрих 1832. 1. 
овково мик грвшнаго еромонхха Снлвестрл Ваукокнух пдрленанслрха кввеж- 
динскаго. 


Шта нам казује анализовање овог преписа 


| 


Прва два стиха осме строфе његове готово су истоветни 
са такође словенским стиховима, што их је из 1849. године 
запамтио Риста Х. Ристић. И овде се каже за Србију, да је 
пребивала у мраку четири стотине двадесет осам година. Значи 
да је и по једном и по другом потпуно самосталним сведочан. 
ствима песма певана 1817. године онако исто, као што је у 
Ђорђевићевом тексту, певаном 1889. године, реченом „четир 
стотин и четрдесет љета“, а у Руварчевом из 1845. г. „четири 
стотине и педесет шест љета“. Дакле, о сваком Св. Сави се по- 
већавала по једна година, док доцније није стално заокругљено, 
те се пева: „Пет векова Србин је у ропству чамио, светитеља. 
Саве име је славио“. 

Према томе, ни ова два фрагмента што указују на 1817. 
годину, не могу се с поузданошћу узети као првобитни, него 
као до сад познати најстарији текст. Да је те године и постала 
песма, не би се молио Св. Сава, да прослави „робињу и сву 
њену родбину“, него би се као у 1889. и 1845. години певало 
„И прослави Србију и еву СОрбадију“. 

Па при свем том и из овог преписа песме бије дах неке 
полуслободе, кроз елегију њену чује се неко поуздање, подсећа 

на „Палуљ (бервн, елже смин ЕЋ разлнунњих госуддрствх одастилн с“, 
штампан 1761. године, на „Ивесињ нсторнтескио“ из 1762. године, 
па и на дух посланица и преписке бачког владике Јована Јо- 
вановића и осталих родољуба с оне стране Саве и Дунава из 
доба око друге окупације дела београдског пашалука од стране 
цесареваца, коју је и Доситеј 1789. године схватао као истин- 
ско ослобођење у својој „снн о ндблелвнио (Сервје“, 


Ово, као и књижевии изрази и историјска садржина песме 
у духу писања Јулинца и Рајића, јасно указују на то, да је 
она постала у другој половини ХУШ или најдаље у самом по-, 
четку ХЛХ века, дакле у доба општег покрета и набрекле духовне 
и физичке снаге нашег народа у свима његовим земљама. | 


Доситејева „Ивесна ил писвррекуно Сервдномћ, Серен н храбрим ел 
внтетоком“, штампана 1804. године, јако подсећа на светосавску 
песму, нарочито рефрен њев : „Устани, Србијо, давно си заспала, 
у мраку лежала, сада се пробуди п Србље узбуди“! на стихове 
из светосавске песме: „Сере костлин н лице прохладн ...тњ Ко мрлућ 
пребмешин не кндвла сквтл“. Немогуће је не претпостављати, да је 
светосавека песма раније постојала, била опште позната, те и 
нехотице имала утицаја на Доситејеве стихове. 

Од 26 оваких црквено-народних песама наших, које знам, 
само је светосавска спевапа у пољском тринајестерцу, пренесе- 
ном код нас из Мале Русије. У јуну 1783. године представљали 
су у Карловцима ученици Малоруса Емануила Козачинског 
драму његову о цару Урошу и паду српског царства, која се 
преписавала и читала, а Јован Рајић је доцније прерадио и 
1798. године штампао. Кад се чита штампани одломак“ руко- 
писа те драме са понављаним узвиком, „преславна Сере“, онда се 
човеку само намеће питање: да није светосавска песма нека 
врста кратке парафразе драме Козачинског, коју је врло лако 
могао учинити сам Рајић, пошто се за њега каже, да је овакве 
песме градио. На ту могућност наводи и једнакост слога оба 
састава. 


1 У издању Народне Библиотеке Браће Јовановића, св. 71, 
стр. 208. 

зу Тих. Остојића Срп. Књижевности од вел. севобе, 
стр. 76.—77. 

8 Д. Руварац — Архимандрит Јован Рајић, стр. 114.. (ци- 
тирано по Тих. Остојићу — Срп. Књиж. стр. 71). 

Да је он или когод други од просвећенијих Срба његова 
доба — то ће моћи, може бити, правилно да утврде бољи по- 
знаваоци ондашњег фрушкогорског монаштва — спевао свето- 
савеку песму, показује и чисто народносни карактер њен. Све 
су остале сличне наше песме строго молитвеног карактера, 
препеване у слог минејске песме, или поједине црте из живота 
и чудотворства дотичног светитеља. Потпуно су празне србиз- 
мом и спомињањем наших места и крајева чак и песме свети. 
тељима, који су у ужем смислу наши, било по рођењу било 
по пребивању међу нама Тако, у песми Св. Теодору Тирону 
спомиње се манастир Опово само као хранилиште моштију 
његових. У песми кнезу Лазару похваљује се светитељ, што је 
жртвовао живот за веру, а Врдничка обитељ се слави само 84 
то, што чува целокупно тело његово. Нема ни сени од жеље 
у светосавској песми, да љубљена старина учини крај несносном 
стању и да нам се врати срећа оданде „гдв ндсалн стрвлн фекно– 
стивншх Лажард“. Док се у специјалној песми цару Урошу и 
не спомиње Вукашин и држање његово према светитељу, дотле 
овде видимо сиже целе трагичне историје њихове према он- 
дашњем знању и схватању. Јасно је, дакле, да су остале црквено- 
народне песме састављали или руске прекрајали побожни ка- 
луђери наши из чисто религиовних мотива, а у светосавској 
песми да је излио осећаје своје какав књижевнији и духови- 
тији монах наш оног, пуног невоља, али и провидних надања 
времена, какав је био за наш народ ХУШ век, нарочито друга 
половина његова. 

Што светосавске песме нема у рукописним песмарицама, 
које су у расправљању о њој приказали прота Димитрије Ру- 
варац и свештеник Родољуб Пајић, не треба да нас ни мало 
колеба у показаном мишљењу, јер у тим песмарицама нема ни 
свију осталих наших народно-црквених песама. За тим, нису 
то једине и последње пронађене рукописне песмарице, те да 
би се њихов садржај могао узети као критичко мерило, на 
основу кога се исказује последња реч. 


ПЦ 


Више се, дакле, не може тврдити „као довољно поуздано“, 
да је Стаматовић написао светосавску песму Ускликнимо. 
Ње је већ у његово доба било на црквено-словенском језику. 
Састављена је у Сремским Карловцима или коме од фрушко- 

горских манастира. Отуда је — Хилендар и Сарајево су то за 
1817. годину већ документовали — разнесена у остале српске 
крајеве, а не из Сегедина, где је она у главноме могла имати 
само локалног значаја. Њу је Ђорђевић у Сегедину чуо тек 
1839. године, а однели су је тамо Павле Стаматовић и та- 
дашњи ђакон и учитељ тамошњи (од 1836. г.) Димитрије По- 
повић. Обојица су били карловачки ђаци, обојица образовани 
и активни народни просветиоци, обојица се бавили књижев- 
ношћу и уз то били ретки певачи. За Димитрија се вели, да 
је „црквено певање фрушкогорско знао савршено и радо је и 
лепо појао у цркви“; за Стаматовића: „глас му је био јак и 
милозвучан, и сласт је било слушати из олтара његов и ђакона 
Димитрија Поповића хорски дует“.! Ко је сегедински фрагменат, 
да га тако назовемо, превео на српски и подесио га по своме 
нахођењу ради певања на месној школској прослави, Стамато- 
товић, Поповић или обојица заједно, без дубљег познавања њи- 
хова рада није лако утврдити. Јер, обојица су за своје време 
били напредни мислиоци и љубитељи чистог народног говора. 
За Димитрија Поповића се нарочито истиче, како је „био први 
и, доста дуго, једини српски свештеник, који је смео отворено 
пристати уз Вука и писати новим правописом и чистим народ- 
ним језиком... Кад га је патријарх Рајачић оставио без хлеба, 
онда су му много помогли пријатељи, особито Вук Караџић 
и Даничић“... 3 

Кад овакав поборник чистога народног говора из времена, 
у коме је за то требало имати и смелости и пожртвовања, чак 
у 1868. години уноси црквено-словенски текст светосавске песме 
у своју Малу Катавасију, онда не значи, како је из жеље, да 
би се могла певати у цркви место причасна, „само обрнута од 
чистога српскога текста на црквено-словенски руски“,3 него да 
је Димитрије Поповић, са извесном изменом, коју је време на- 
лагало, унео оригиналви црквено-словенски текст, што га је још 
као дете у Срему знао и који је са Стаматовићем у Сегедину 
посрбљавао. Може бити да би се међу хартијама његових пото- 
мака нашло и писмених потврда за то. 

Да би се објаснило: откуда да овај препис, који је у 
многоме разјаснио историју светосавске песме, допре у Хилен- 

1М. Ђ. Милићевић — Поменик, стр. 561. и 660. 


г Тамо, стр. 561. 
З Браство, књ. ХИ и ХШ, стр. 105. 

дар, треба казати и то, да су везе ове наше велике светиње 
са свима српским крајевима, па и онима у кругу карловачке 
митрополије, у ХУШ и првој половини ХТХ века биле још врло 
живе, У Новом Саду и Карловцима имао је манастир своја по- 
дворја (метохе). Отуда су највише доношене у Хилендар књиге 
и црквене утвари. Између многих споменика чува се жезал од 
слонове кости епископа арадског Синесија, Катарининска би- 
блија са лепим записом бачког владике Јована Јовановића, ан- 
тиминс митрополита Стевана Стратимировића и др. Тамо су 
налазили меценате за своја издања, н. пр.: за вид манастира 
1779. године Стевана Рожу немеша и житеља Јегерског пи Врету 
Јовановића Москополита; за опис манастира, штампан 1814. го- 
дине у Будиму, студеничког архимандрита Милентија Никшића, 
онда старешину Фенечког манастира. У осталом, о тим одно- 
сима говорићу засебно, а за оцену живих веза специјално са 
манастиром Кувеждином, из кога је однесен овај препис, на- 
вешћу још следеће. У цркви Србинова, метоха хилендарског 
на Каламарији, код Солуна, служи се и сада из московског 
служабника од 1756. године, на коме се налази овај запис: 
љсен слатебинк мнв Теромонаха Доснеед. Капнхђ его ЕЂ цеслро-крллекскухљ 
державахћ, вљ грддв Влраднит, Ф рашка Горд вћ монхстмрл Какеждинд н 


принесох его во Стио Гор: 818 млуд тошн“, 

Да није нарочито браство између ове две задужбине 
наших старих завела и овим лепим траговима повод била и 
та околност, што је црква манастира Кувеждина посвећена 
толико слављеним у Хилендару ктиторима његовим, Св. Симе- 
ону и Св. Сави, дакле обе обитељи биле дом њихов у ужем 
смислу речи Монаси кувеждински су још у старини у својим 
записима нарочито подвлачили, да су дотичне књиге преписи- 
вали при храму „преосвећеног архиепископа и учиља срп- 
ског Саве“.: 


Ш 


Други стих прве строфе овог новог фрагмента „наши да 
покретђ голаждрем главм“ јасно указује на то, да је песма састав- 
љена на прво место за децу, дакле певање у школи. То се види 
и из лаког и течног слога песме, чиме се она јако разликује 


1 Љуб. Стојановић — Старисрпскизаписинп натписи, 
књ. [, Београд 1902. г., бр. 790. и 848. 

од осталих наших вештачких песама онога доба, с натегом са- 
стављаних. Према томе овај ће прилог и прослављање дана Св. 
Саве, као школског патрона, помаћи мало уназад од рока, који 
се без потребе и вештачењем нашао. Још мање је било места 
доказивати, да је и кад је Св. Сава службено проглашен за па- 
трона школског. 

Имао сам случај обратити пажњу на емблем једне старине 


"из 1817. године! који сведочи, да је Свети Сава и формално сма- 


"тран за заштитника још Велике Школе, коју је Иван Југовић 


био основао у Београду, а без сваке је сумње, да ће се с вре- 
меном наћи још јаснијих доказа, да је заједно са појавом српске 
школе постала и изрека „Св. Сава ђачка слава“. 

Не треба да нас буни то, што су по ослобођењу Србије бео- 
градске Грке морали силом нагонити, да иду у цркву на дан 
Св. Саве и што ни по другим градовима није тај дан наро- 
читим одушевљењем слављен, како сето данас чини. Градови 
наши, особито они, у којима је било живље трговине, мало су 
и били српски. Али је истина и то, да се баш и у језгри нашег 
народа формално више празнују општи хришћански, него наши 
народни светитељи, што има свог историјског узрока. Господске 
и Богородичине празнике светкује наш народ као и сви остали 
православни хришћани, а нарочитом празновању неких од оп- 
штих светитеља највише је допринело слављење тих дана креног 
имена. За тим, ми смо последњи потпуно пали под турски иго, 
те су за други период времена светитељске мошти и друге 
светиње са покореног истока преношене и склањане у наше 
земље, па оставиле трага и у нарочитом празновању њихову. У 
исто доба преплављали су наше крајеве духовници са истока, 
који су по народу сакупљали прилоге својим манастирима и 
црквама, џа том приликом утемељавали поштовање храмовних 
празника својих обитељи, често пута врло мало познатих про- 
винцијалних светитеља. 

Па ипак је уважење и слављење Срба светитеља свесном 
једрином својом накнађивало често одсуствовање формалне рев- 
ности. Тако је од најстаријих времена било, а овде ћу у по- 
тврду стварног уважавања Срба светитеља навести само неко- 
лико факата, што се односе на доба, које је непосредно прет- 
ходило и у коме је постала светосавска песма. 


1 Нова Искра. 

Патријарх наш Гаврило П, још у другој половини ХУП 
века, кад је пошао у:Русију, не гледајући на многе невоље своје 
и свога народа, које су га тамо гониле, понео је са собом службе 
српским светитељима и молио, да му их штампају. Христифор. 
ЖКефаревић је у својој Стематографији, која је у два из- 
дања изашла 1741. године, нарочито је истакао Србе светитеље. 
На челу великог бакрорезног вида манастира Хилендара, што 
га је 1757. године издао у Москви архимандрит хилендарски 
Јелисеј Радионовић, родом Пећанац, видимо лозу Немањића, а 
са стране само српске светитеље, док су други светогорски ма- 
настири, па и Хилендар у новије време, из појмљивих разлога, 
уносили у слична издања само иконе храмова својих според- 
них цркава (параклиса). Године 1761. штампао је у Римнику 
епископ арадски Синесије „Прленла молебида семтнхњ сербскихњ про– 
свтителен“ са изображењем ликова њихових и потписним стихо- 
вима, у којима се нарочито подвлачи то, што ву од „знатног 
српског рода“ и што их слави „српска земља“. Колико је ува- 
жење према „сербским просветителима“ било може се видети 
из тога, што су већ 1765. године ова молебна правила прештам- 
пана. ЈЉубав ондашњега покољења према светитељима из свога 
племена најбоље је посведочена борбом, коју је водила карло- 
вачка митрополија са Бечком владом за очување празновања 
истих. Што се специјално тиче Ов. Симеона (Немање) и Св. Саве 
ондашњи се СОрби хилендарци нису задовољили овим Србљаком,. 
него је јеромонах Теодосије са „зјело древнаго“ извода прерадио, 
а проигуман Теодосије Јовановић 1776. године у Венецији штам- 
пао нарочити канон овим „оуунтелемћ сербскимљ“. На крају је и 
пуна значаја, са широким схватањем народносних граница на- 
ших општа стихира српским светитељима, која се почиње мо- 
литвеним „еватми сербскен просевтителн н оуунтемн“. И ово није било. 
довољно, него је епископ Пакрачки Кирило Живковић године 
1794. штампао у Бечу скраћене и прерађене Доментијанове жи- 
вотописе „српских просветитеља“ Св. Симеона и Св. Саве. 

Ова факта довољно уверавају, да су наси у истинском 
уважавању и слављењу Срба Светитеља наши стари надмаши- 
вали, а Св. Саву увек и свугде спомињали као првог учитеља 
српског рода. Тиме и садржином молбених песама, у служби. 
Св. Сави састављеној, наш га народ вековима велича као за- 
штитника своје просвете. За то није требало узимати као по- 
вод наредбе, које су се односиле на делимично уређење про- 

слављања дана просветитеља, па изводити закључак, да је Св. 
Сава тек 1823. године проглашен за заштитника и патрона 
школа у Србији.: 

Због површног знања прошлости, а често и самохвалиса- 
вости и из опортунизма ми многој ствари, на уштрб наше кул- 
турне прошлости, мећемо јучерашње датуме. За по нешто се 
донекле и може разумети тежња духа, да попуни пуста места 
нашег новијег празноречивог доба и да поткрашивањем ствара 
идеалне великане и за време, у коме их није било. Али само 
из пијетета, који дугујемо нашим разумним даљим предцима, не 
смемо ни у ком виду ништа крњити од оног њиховог високог 
и светлог схватања величпне Светога Саве у свима правцима 
његова многоструког апостолског рада. О томе су нам они оста- 
вили неизгладивих доказа и у писменим споменицима, и у на- 
родним умотворинама, и у неисцрпним предањима, која везују 
име и реформаторски рад Св. Саве за све што је најлепше у 
свима српским крајевима. 


Ст. М. Димитријевић. 


1 Браство књ. ХП и ХШ, стр. 114. 


О МИНИСТАРСКОЈ ОДГОВОРНОСТИ 


У 


СРПСКОМ ЈАВНОМ ПРАВУ 


од 
Јосифа Касановића 


— НАСТАВАК — 


8 19 Политичка одговорност министара у данашњем 
српском праву. 


Као и у свима Уставима тако и у Уставу од 1903 предвиђа 
«се политичка одговорност пред монархом. Према члану 35 Устава 
„Министри су одговорни Краљу и Народној Скупштини за своја 
службена дела“. Овај је пропис постајао и у Уставу од 1869. 
Познато нам је какве је он дискусије изазвао. Поред све неод- 
ређености овога прописа, може се рећи са исвесном сигурношћу 
да се у њему не говори о кривичној одговорности министара 
већ о политичкој. Кад би се узело да тај пропис значи кривичну 
одговорност, значило би да се у том правном пропису тврди 
да министри одговарају кривично баш пред Краљем и Народном 
Скупштином, што није Уставотворац могао рећи зато што ми- 
нистри не одговарају кривично пред тим факторима, јер им они 
не суде већ их само оптужују. Да министри кривично одго- 
варају пред Народном Окупштином и могло би се с извесним 
правом рећи, зато што они излазе пред Скупштину и одговарају 
на предлог оптужбе. Међутим никако се не може рећи да ми- 
нистри одговарају кривично пред Краљем који их без икакве 
формалности оптужује. Да неко кривично одговара, потребно је 
да буде испитан и суђен. Ко пред ким одговара то се види из 

тога ко га испитује и суди. Краљ министре нити испитује нити 
суди, он их само може оптужити, а то је право слично праву 
државиог тужиоца у Француској за кога се не може рећи да 
кривци пред њима одговарају, зато што их оптужује суду. Ми- 
нистри одговарају исто тако кривично пред судом на владаочеву 
тужбу, те одговорност споменуту у члану 135 Устава треба схва- 
тити као политичку одговорност, а то је једина која постоји пред 
монархом. Политичка одговорност министара пред Краљем са- 
стоји се у томе што министре по свом нахођењу, посматрајући 
ствар с чисто правне стране, поставља и смењује. По члану 
131, алинеја 1. Устава Министарски Савет стоји непосредно 
под Краљем. По алинеји 2. истога члана „председника Мини- 
старског Савета и министре поставља Краљ указом“. 

Политичка одговорност министара ни у српском праву није 
слична техници кривичне министарске одговорности. Ни у срп- 
ском праву нису предвиђена сва дела за која министар политички 
одговара, нити постоји један нарочити систем казни сличан 
ономе из Казненог Законика. Правна последица ове врсте ми- 
нистарске одговорности јесте у томе што се министар доводи 
у једну правну ситуацију која га натерује да да оставку. 

Оно што је код Устава од 1908, односно 1888, нарочито 
важно то је што он установљава политичку одговорност мини- 
стара. Према извештају уставотворног одбора који је проучавао 
предлог Устава од 1888, Народно Представништво има „увек 
могућност не само да се отресе једне владе према којој оно нема 
поверења, но и да је спречи у сваком њезином злом раду 
који би, по мишљењу Народне Скупштине, ишао на штету 
народу“.: 

Код расправљања политичке одговорности у српском праву 
морају се имати, као што смо раније поменули, два момента 
у виду. 

Први је моменат облик у коме се може изјавити непове- 
рење Влади или једном министру. Изјава неповерења се може 
изјавити Влади у најразличнијим облицима као што су недо- 
лазак на скупштинске седнице, опструкција, одбијање једног 
законског предлога за чије примање везује Влада свој опстанак, 
одбијање буџета у целини. И ако се изјава неповерења може 
изразити у најразличнијим облицима, који стоје на расположењу 


1 Стенографске белешке Велике Народне Скупштине држане 1888 стр. 89. 


414 ДЕЛО 


скоро свима парламентима, врло је важно за схватање законо- 
давчево о ефикасности политичке одговорности министара то, 
да ли законодавац нарочито истиче право парламента да изјави 
Влади неповерење. Наш законодавац у члану 98 Закона о По- 
словном Реду у Народној Скупштини изреком признаје то право 
Народној Скупштини. 

Најобичнија процедура која се употребљава кад хоће да 
се изјави Влади или министру неповерење јесте подношење 
интерпелације. Право интерпелацује по Закону о Пословном 
Реду дели се у два института, један је установа питања, а 
друга је установа интерпелације у ужем смислу. 

Питања се стављају министрима пре преласка на дневни 
ред и о њима се не води претрес. Та питања могу бити усмена 
или писмена. Усмена питања се стављају пре преласка на дневни 
ред а писмена се прво подносе председнику Скупштине. Мини- 
стар не мора одговорити исте седнице кад му је постављено 
питање, али може одговорити ако хоће. По Уставу (члан 121) 
министар је дужан да у току сазива одговори на постављено 
питање. У Пословнику нема одредаба које ујемчавају вршење 
ове дужности. „Ако министар не би хтео да одговори на питање, 
посланику не би остало ништа друго него да своје питање 
претвори у интерпелацију, пошто је дужност министара да одго- 
вори на њу, ујемчена извесним начином“.: Њих не треба схва- 
тити као један особит облик за остварење политичке одговорно- 
сти, већ као један начин контроле и обавештења који могу по- 
сланици од Владе да захтевају, зашто Скушштина не доноси 
никакво решење о питању. 

Облик контроле Народне Скупштине, који изгледа наро- 
чито подешен за то да служи за довођење до једне изјаве не- 
поверења и за остваривање политичке одговорности јесте ин- 
терпелација, која мора бити писмена и која се нарочито ставља 
на дневни ред. 

Код интерпелације у српском праву нарочито је важно то 
што се хоће министру да створи донекле једна правна дужност 
да на интерпелацију одговори. Министар се натерује на тај 
начин да да одговор на интерпелацију што Скупштина може 
водити претрес о интерпелацији, ако министар до одређеног 
рока на њу не одговори, и без министровог одговора. Кад ми- 


1 Слободан Јовановић, Уставно Право, стр. 233. 


0 МИНИСТАРСКОЈ ОДГОВОРНОСТИ 415 


нистар зна да ће се о једној интерпелацији која му је неповољна 
повести реч и ако он на њу не одговори, он ће радије на њу 
одговорити. него оставити да се питање расправља без његове 
одбране. Кад ће се о интерпелацији водити претрес одређује 
Скупштина пет дана после подношења интерплације (члан 90 
Пословника); на интерпелацију министар не може дакле одгова- 
рати одмах због тога што се хоће да да времена посланицима 
да се спреме за претрес интерџелације, тако да министар не 
избегне прави претресо њој. 

Из тога што Скупштина одређује дан кад ће се водити 
претрес о једној интерпелацији не треба закључити да је по 
српском законодавству право интерпелације једно право које 
припада Скупштини у целини, а не свакоме посланику на по се, 
Скупштина је дужна не само да изнесе интерпелацију на дневни 
ред, већ шта више и своју одлуку да донесе о њој. Право ин- 
терпелације јесте једно право које припада свакоме посланику 
посебице, јер је интерпелацију довољно да потпише и само 
један народни посланик. То што Скупштина одређује дан кад 
ће се интерпелација изнети на претрес треба разумети као 
једно право Скупштине да располаже својим временом. Скуп- 
штина може одредити дан кад ће се изнети интерпелација, али 
не може једну интерпелацију осудити да се не износи на 
дневни ред. 

0 интерпелацији се води претрес као о свима предметима 
који треба да се заврше једним скупштинским решењем. () во- 
ђењу претреса о интерпелацији важе исте одредбе који но 
осталим скупштинским претресима. Интерпелација може бити 
повучена све док не буде о њој донето решење. Претрес се 
води без обзира на то да ли је министар на интерпелацију одго- 
ворио и да ли је присутан. Претрес интерпелације се свршава 
преласком на дневни ред. Предлог о преласку на дневни ред 
може поднети сваки посланик а не само интерпелант. У пракси 
је било случајева да га подноси и министар интерпелисани. 
Прелаз на дневни ред може бити прост и мотивисан (члан 91 
Пословника). Сам факт да је Скупштина изгласала прост пре- 
лаз на дневни ред значи да Скупштина Влади или дотичном 
министру изјављује поверење. Мотивисан предлог за прелазак 
на дневни ред значи то да је Скупштина на крају претреса 
формулисала једно своје мишљење о исходу претреса. Моти- 
висан предлог за прелазак.на дневни ред према томе може 

бити двојак повољан или неповољан за владу или министра. 
Пошто мотивисан предлог за прелазак на дневни ред не мора 
увек бити довољно јасан или енергичан, то је Влади остављено 
право да она изјави пре гласања коју редакцију мотивисаног 
предлога за прелазак на дневни ред сматра за довољну изјаву 
поверења (члан 93 Пословника). По члану 92 Пословника гласа 
увек прво о простом прелазу на дневни ред па онда о мотиви- 
саном. Скутштина може упутити све мотивисане предлоге од 
један пут једном одбору који се истога дана бира по секци- 
јама. Тада се гласа прво за онај предлог који одбор пред- 
ложи па онда по реду о осталима, како Скупштина одлучи. 
Ако после завршног претреса није поднесен никакав предлог 
о преласку на дневни ред, тада се сматра да Скупштина пре- 
ћутно изражава своје поверење и тако се претрес свршава без. 
скупштинске резолуције. 

Други важан моменат код политичке одговорности мини- 
стара пред Народном Скупштином јесте тај, каква је санкција 
изјави неповерења коју је овлашћена Скупштина да изјави. 

Као. што је раније речено, сама изјава неповерења не по- 
влачи за собом директан пад министара. Народна Скупштина 
нема једно формално право смењивања министара. Због тога, 
да бп појава неповерења могла имати дејства потребно је да 
држава буде тако организована и односи између Народне Скуп- 
штине и Владе тако уређени да Влада није у стању да влада 
са једном Скупштином чије поверење не ужива. Потребно је да 
Народна Скупштина има таквих атрибуција чије вршење или 
невршење може Владу да доведе у једну безизлазну ситуа- 
цију. Ако Влада не буде у том случају хтела да да оставку 
она може покушати да влада без Скупштине. После извесног 
времена Влада ће бити принуђена или да одступи или да учини 
какву уставну повреду и да се на тај начин учини кривично 
одговорном. 

Обично се тражи средство за то у буџетском праву пар. 
ламента. По нашем законодавству буџетске атрибуције Народне 
Скупштине довољно су широке да је Скупштина у стању да 
нагони министре на одступање. 

У нашем Уставу не налази се ограничење у погледу на 
гласање о оним буџетским партијама које се на закону осни- 
вају. Према томе Народна Скушитина је овлашћена да одбије 
буџет у целини. У вези са политичком одговорношћу мини- 

стара једино се и даје разумети право Скупштине да одбија 
цео буџет а с њом заједно и оне буџетске партије које су на 
закону основане. Такво буџетско право Народне Скупштине треба, 
схватити као установљено нарочито у циљу остварења политичке 
одговорности министара. Скупштина неће једној само Влади да 
одобри буџет, а свакој другој хоће. 

Скупштинско право (одрицања буџета не може се изи- 
грати владиним односно краљевим правом распуштање Скуп- 
штине. Према члану 164. Устава, ако је Народна Окупштина 
распуштена или је одложена пре него је решила буџет, Краљ 
може продужити, уз пристанак Државног Савета, буџет истекле 
рачунске године најдаље још за четири месеца. Као што се 
види Влада би у једном покушају да влада без Скупштине прво 
имала једну сметњу у Државном Савету. Ако Државни Савет 
не пристане да се прошлогодишњи буџет продужи, Влада сама 
буџет не може продужити. Претпоставимо да Државни Савет при- 
стане на продужење буџета. То може да траје свега још четири 
месеца. Тада је Влада принуђена да сазове опет Скупштину 
која, ако је расположена према Влади као и ранија, оставља 
Владу опет без буџета, а тада се више буџет не би могао продужи- 
вати ни са пристанком Државног Савета. Кад Влада остане без 
буџета, она може владати само тако ако се одлучи да сама 
буџет узакони, јер се без буџета не може владати. Кад пак 
Влада сама, без Скупштине, узакони буџет, онда је она тиме 
учинила једну уставну повреду, јер је и буџет закон као и сваки 
други закон, а законе може доносити Краљ само заједно са 
Народном Скупштином. Кад пак Влада учини једну повреду 
Устава, она на тај начин даје могућност Владаоцу или Народ- 
ној Скупштини да је оптуже Државном Суду. 

На крају да напоменемо да политичка одговорност мини- 
стра стоји у вези са њиховом грађанском одговорношћу. По 
нашем Уставу Скушштини припада право контроле над влади- 
ним извршењем буџета. Скупштини се подноси на одобрење 
Завршни Рачун. За Завршни Рачун Скупштина даје Влади раз- 
решницу или не даје. То право давања или недавања разреш- 
нице треба приближити политичкој одговорности, јер дотле иде 
Скушштинеско право у погледу њене грађанске јурисдикције над 
министрима. После недавања разрешнице долази рад Главне Кон- 
троле и грађански судови, а о овом:раду ће бити речи доцније, 
кад се буде излагала данашња грађанска одговорност министара. 


Дело, књ. 57. 27 

ГЛАВА ПЕТА 
КРИВИЧНА ОДГОВОРНОСТ 


5 20 Уопште. 


С правног гледишта кривична одговорност министара јесте 
од већег интереса него политичка одговорност. Кривична одго- 
ворност министара је по своме облику и по својим правним по- 
следицама најближа обичној кривичној одговорности која бива 
пред обичним судовима. 

Кривична одговорност министара треба да буде најјаче 
правно средство против министара који незаконито раде, и због 
тога је оно предвиђено у свима уставима, чак и оним који не 
установљавају парламентарни режим. Ово некада најјаче сред- 
ство сматрало се за најпогодније зато што је оно најефикасније. 
Међутим данас се то средство постепено губи, и на његово место 
долази политичка одговорност. То долази од тога што је једна 
кривична оптужба министара такав догађај да уздрма читаву др- 
жаву и производе најразличније политичке кризе, тако да је Јесте 
Тетепда врло тешко кривичну одговорност министара институи- 
сати на начин да држава дође у што мању опасност због кривичне 
оптужбе једнога министарства, а циљ да се ипак постане.! 

Кад се говори о данашњој кривичној одговорности уопште, 
онда је једно прво важно питање да ли је ту одговорност за- 
конодавац хтео да учини широм или ужом. Ми смо, говорећи 
о данашњем Уставу уошште, изнели да и принципи Устава, и 
време, и начин постанка тврде да је Уставотворац хтео једну 
ширу министарску одговорност. Да видимо како се то начело 
о широј министарској одговорности примењује код кривичне 
одговорности министара у данашњем српском праву. 

Питање о обиму кривичне одговорности министара поставља 
се овако. Члан 29. Устава говори о праву свакога грађанина да 
непосредно тужи суду свакога чиновника или званичника, ако је 
овај у свом службеном раду повредио његова права. Томе члану 
додата је алинеја 2. која гласи, да за министре, судије и војнике 
под заставом важе нарочите одредбе. Есенциелно је код пи- 
тања и обима данашње министарске одговорности у српском 
праву то, како треба разумети ту одредбу из 29. члана Устава. 
Алинеја 2. тога члана истиче принцип да се министарска одго- 


1 Емвзећ, ор. сек. стр. 231. 

товорност разликује од одговорности других чиновника и да 
за њу важе нарочите одредбе. Те нарочите одредбе о кривичној 
одговорности министара налазе се у члановима 135, 136, 187, 
188 и 139 Устава, и у Закону о Министарској Одговорности. 
Питање је сад да ли те одредбе исцрпљују министарску одговор- 
ност или је не исцрпљују. У•тим члановима Устава и у Закону 
о Министарској Одговорности говори се о седам министарских 
деликата који се суде на један нарочити начин и које прате 
нарочите правне последице. Да ли министри могу бити опту- 
живани, осим за та нарочита дела у Уставу и Закону о Мини- 
старској Одговорности означена, још и за остала кривична дела, 
обележена у кривичним законима 

Наш Устав, као што смо видели, принципиелно изједначује 
одговорност чиновника и одговорност осталих грађана. Начин 
на који чиновници за службена дела одговарају не разликује 
се начин од начина на који грађави за своја приватна дела 
одговарају; једино формална је разлика у томе што су ти служ- 
бени деликти нарочито предвиђени. Исто тако треба узети да 
је Уставотворац хтео и министарску одговорност да изједначи 
са одговорношћу осталих чиновника. Члан 29 Устава говори о 
"томе да тај принцип трпи извесна ограничења. Која су то огра- 
ничења, то се види из горе поменутих пет чланова Устава. 

Према томе треба узети да је оно што је код кривичне од- 
говорности министра у нашем праву особено, то су ти нарочити 
„случајеви министарске одговорности који представљају један 
изузетак принципу да министри одговарају као и сви други 
чиновници. Чим је то једнак изузетак од општег принципа, њега 
"треба што уже тумачити. Из тога излази (1) да на нарочити 
начин, обележен у Уставу и закону о министарској одговорности 
министри одговарају само изузетно. (2) Одговорност министара 
пред Државним Судом мора бити што ужа, тако да она оставља 
још доста места и за једну кривичну одговорност министара 
идентичну са одговорношћу обичних чиновника. 

Уставотворац је хтео, због нарочитог положаја који имају 
министри у хијерархији власти и због природе својих функција, 
да министрима, поред опште чиновничке одговорности, натури и 
једну специјалну одговорност за извесна дела. Избор тих дела 
наш уставотворац није правио са много система; он је у таква 


1 Сличан принцип усваја Езшеш, Огон Сопаипоппе) 1903, стр. 347. 

дела која се нарочито у Уставу предвиђају убрајао прво она. 
четири дела која спомиње још Устав од:1869. Пошто, као што. 
смо раније утврдили, Устав од 1869 хоће да министри у опште 
одговарају за та само дела, он их је тако пробрао да она обу- 
хватају дела која министар може најчешће да учини, и дела 
које може само министар да учини, као н. пр. повреду Устава. 
После тих деликата, који су готово стекли право да улазеу 
Уставе, закон о министарској одговорности, додао је још три 
министарска деликта. Та три министарска деликта представљају 
чисто политичке деликте везане за природу министарских 
функција. 

Министарска функција јесте битно једна политичка фун- 
кција. При установљавању кривичне министарске одговорности 
Уставотворац води нарочитог рачуна о томе да министар не 
избегне казну за она дела које он сматра за политичке деликте. 
Уставотворац не говори ништа о оним деликтима које може 
учинити министар самим тим што је, у исто време кад је и један 
политички орган, и један државни чиновник. Кад се некоме хоће- 
да натури да одговара за нека дела за која нико други не од- 
говара, онда је самим тим речено да је одговорност тога лица 
увећана, а не смањена. Кад би се узело да министри одгова- 
рају само за дела из Устава и Закона о министарској одговор- 
носи, онда би излазило да је Уставотворац хтео да учини не-- 
одговорним министра за она дела за која није имао разлога да 
га учини неодговорним. Министарска функција несумњиво је 
таква једна функција да су потребни нарочити правни прописи 
о њој. Ти нарочити правни прописи постоје из једнога главног 
разлога који је у томе да министар буде осуђен по закону за 
кривице за које уставотворац сматра да га треба осудити. Тај 
св принцип дели у два подначела. (1) Министарска одговор- 
ност мора бити тако институисана да даје гарантије да неће због 
свога високог положаја министар бити суђен блаже, или у оп- 
ште не бити оптужен. (2) Министарска одговорност мора бити 
тако институисана да даје министру довољно гарантије да из 
политичке мржње неће бити неправедно осуђен. 

Ова два битна постулата министарске одговорности, начела 
које је и наш уставотворац усвојио, говоре за то да министри 
одговарају не само на један начин у Уставу предвиђен, него 
и на општи начин предвиђен у кривичним законима. Први 
постулат неће бити задовољен, ако се министри ослободе јед- 

нога реда чиновничких деликата. Други постулат је постао по- 
тлавито с обзиром на политичке деликте министара. Код тих 
само деликата може постојати опасност да ће министар из по- 
литичке мржње бити неправедно осуђен. Кад би се узело да тај 
постулат треба да важи и код обичних чиновничких деликата, 
које министар може учинити, кад би се узело да министри не 
"треба да одговарају за своје чиновничке деликте због тога што 
могу из мржње бити неправедно осуђени, онда би требало на 
крају крајева узети да министар не треба ни за деликте, које 
учини као приватна личност, да одговара на исти начи на који 
и остали грађани. 

Кад би се усвојио принцип да министри одговарају само 
за она службена дела обележена у. Уставу, морало би се доћи у ту 
ситуацију да се тврди да министри не одговарају за онаква служ- 
бена дела, за које апсолутно нема разлога да не одговарају. 
"Због тога би могао покушати онај, који хоће министарској од- 
говорности да да једну чисто политичку форму, тако да мини- 
стри одговарају кривично само Државном Суду, да докаже да 
министри одговарају и за дела која су предвиђена у Кривич- 
ном Законику и за дела које Уставотворац предвиђа не редовном 
суду и Државном Суду у исто време, већ само Државном Суду 
и за једна и за друга дела. То би се могло доказивати на овај 
начин. На првом месту тврдило би се да је смисао члана 185 
тај да он значи кривичну одговорност и да министри одго- 
варају кривично само пред Краљем и Народном Скупштином. 
За аргуменат тога тврђења могло би се навести то што је тај 
члан ушао као 1 члан Закона о Министарској Одговорности, 
који је есенциелно један закон о кривичној одговорности ми- 
нистара. Ми смо доказали да тај пропис не значи кривичну 
одговорност, а аргуменат извучен из тога што се тај пропис 
налази у једном Закону о Кривичној Одговорности Министара, 
даје се лахо оборити на тај начин што ће се рећи да. кад За- 
кон о Министарској Одговорности може говорити о принципима 
грађанске одговорности министара, и то оне грађанске одго- 
ворности која није последица кривичне одговорности, онда За- 
кон о Министарској Одговорности може и прокламовати прин- 
ципе политичке одговорности пред Краљем и Народном Скуп- 
штином. Даље, горње супротно тврђење нашега, морало би да се 
на тај начин развије што би покушало да се уведу у једну тачку 
Закона о Министарској Одговорности све у опште незаконите 

радње министрове, те да на тај начин буду министри одговорни 
само Краљу и Народној Скупштини, односно Државном Суду 
а не и редовном суду, али да буду одговорни не само за она. 
званична дела, која су обележена у Уставу, већ и за све неза- 
коните радње. Та тачка под коју би се морало покушати да се 
подведу све остале незаконите радње јесте тачка 5 члана 2 да- 
кона о Министарској Одговорности која говори о томе, да Краљ. 
и Народна Скупштина могу оптужити Државном Суду министра 
„за злонамерно спречавање, злоупотребом своје власти, вршења. 
закона или законодавних решења, или извршење судских пре- 
суда, у случајсвима кад се тим нанесе повреда државним или 
приватним интересима“. Кад би се подвели обични чиновнички 
деликти под ову тачку, а ми ћемо доцније, кад будемо специ- 
јално о овој тачки говорили, доказати да је то тумачење не- 
тачно, онда би се они дали једино на тај начин подвести што 
би се узело да тај члан треба да значи то да Краљ и На. 
родна Скупштина могу оптужити кривично министра за сваку 
противзакону радњу. То међутим Уставотворац и Законодавац 
никако нису могли хтети. Министри не могу одговарати за сваку 
противзакону радњу, већ само за сваку кривичну радњу. То 
би гледиште дакле, супротно нашем, морало доћи до тога да се 
призна право Краљу и Народној Скупштини да оптуже, а Др- 
жавном Суду да осуди на затвор једнога министра који је на 
пример противзаконо пенсионисао једнога чиновника, зато што 
га мрзи. Тако би се дошло до једнога чудног система да адми- 
нистративни спорови имају и једно наличје у кривичној одго- 
ворности министара, што не може нико усвојити. 

Још један би се аргумент могао навести против нашег 
мишљења. Он је у овоме. Кад министри за своја службена дела 
одговарају и по Закону о Министарској Одговорности и по 
Уставу, зашто Устав набраја и неке деликте који су већ посто- 
јали у Кривичном Законику. Да није Законодавац те деликте, 
као што је примање мита, унео у Устав и 'Закон о Минстар- 
ској Одговорности због тога што је хтео да министар не буде 
одговоран по Кривичном Законику, те да се не би за једно: 
такво дело министар извукао од казне; На овај аргумент од- 
говор је прост. У Уставу су зато ти деликти споменути поред 
тога што су они у Кривичном Законику споменути зато што. 
је Уставотворац просто преписао прва четири случаја из Устава 
од 1869, а није имао у виду да Устав од 1869 министарске: 

одговорности није хтео да министри одговарају по Кривич- 
ном Законику, па је морао те деликте унети у Устав. Поред 
тога, могло би се против овога аргумента навести и то што је 
даконодавац хтео, задржавајући општу одговорност министара 
по Кривичном Законику, да за неке деликте који су предви- 
ђени у Кривичном Законику, нарочито учини одговорним ми- 
нистре пред Државним Судом, због важности и политичке при- 
роде тих деликата. Наравно да, кад за те деликте министар од- 
говара пред Државним Судом, он неће одговарати за њих пред 
редовним судом. За сва пак остала дела за која чиновник од- 
говара по Кривичном Законику одговараће и министар, поред 
тога што за нека нарочита дела из специјалних разлога одго- 
вара пред Државним Судом. 

Ми ћемо у даљем излагању водити поглавито рачуна о 
оној министарској одговорности, која бива на један нарочити 
начин, различан од начина на који одговарају остали чи- 
новници. 


5 21 Кривац код министарске одговорности. 


Питање о кривцу код министарске одговорности своди се 
на то какве квалитете треба да има једна личност, па да може 
бити окривљена за један деликт обележен у Уставу и у Закону 
о Министарској Одговорности. 

По старијој теорији узимало се да се може окривити за 
министарске кривице сваки онај који располаже функцијом 
премапотписа владаочевих аката. Ова теорија повлачи за собом и 
извесне последице о томе у ком се облику може јавити министар- 
ска кривица. Кад би се узело да министарску кривицу може извр- 
шити само онај који премапотписије владаочеве акте, дошло би 
се до тога да само премапотпис заснива министарску одговор- 
ност. То гледиште први је заступао Хелд,' а од новијих писаца 
Гарајс.“ Из горње поставке излази ово двоје. (1) За министарску 
кривицу одговара само онај који је инкриминисани акт извршио. 
(2) Министар не одговара за она дела која је учинио самостално 
у своме ресору, где није потребна владаочева сарадња. По- 
следица једног оваквог гледишта била би та да се министар не 


1 Неја, Бузђјет дез Уеггаззипезгесћез, П стр. 364. 
2 АПеешетез 5баа(згесће, 1887. стр. 53. 

би могао окривити за то кад изврши један акт који је требало 
да потпише владалац, али га није потписао. Поред тога, тај 
систем давао би могућности да се у кабинет узме један човек 
који ће потписивати све акте везане с већом одговорношћу, и 
на тај би се начин заклањали од одговорности прави кривци. 

По нашем законодавству кривци код министарске одговор- 
ности јесу министри, а то ће рећи они државни органи који 
испуњавају ове услове: (1) врше функцију премапотписивања 
Краљевих аката; (2) стоје непосредно под Краљем; (3) стоје на 
врху чиновничке хијерархије; над њима нема виших чиновника; 
(4) управљају читавим гранама државне администрације. Овај 
четврти услов није неопходан због тога што данашњи Устав 
(члан 181) одобрава да председник министарског савета може 
бити без портфеља, а то ће рећи без једне специалне админи- 
нистративне надлежности. У погледу на одговорност то што је 
министар без чортфеља не утиче на његову ни најмање. Он 
одговара на исти начин на који и остали министри. По члану 
12 закона о Централној Управи постоје титуларни министри, 
и заступници министара, а то су они виши чиновници који се 
одређују указом да врше привремено министарске функције 
ради замене. Ове су се две врсте државних органа изгубиле, 
јер се титуларни министри не постављају, а замену врше чла- 
нови кабинета. „Министарска се одговорност мора распрострти 
на сва она лица која врше министарску власт, па ма каква њи- 
хова титула била, јер циљ је министарске одговорности да обез- 
беди правилно вршење министарске власти“.= 

Код питања о кривцу код министарске одговорности треба 
напоменути да уз министре одговарају сви органи државне, 
среске, окружне и општинске власти, по Закону о Министарској 
одговорности. О одговорности ових нижих органа биће речи доц- 
није у једном нарочитом параграфу о саучесништву код мини- 
старске одговорности. 

Питање о кривцу код министарске одговорности поставља 
се и у погледу солидарне одговорности министара. Питање о 
солидарности министара код кривичне одговорности јесте у томе 
у колико и кад одговарају министри за рад својих колега. У 


~ 


погледу саодговорности министара данас је у Уставима теорија 


1 Зашџеју, ор. сб. стр. 59. 
2 Слободан Јовановић, Српско Уставно Право, стр. 245. 

савиновништва из Кривичног Права. Министри одговарају за 
рад својих колега у толико у колико су и сами имали садеј- 
ства у његовом извршењу. Код ове теорије постоји једна теш- 
коћа коју треба отклонити. Та је тешкоћа у томе на који ће се 
начин кажњавати савиновништво код министарских кривица. 
И у том погледу усвојило се једно чисто кривичноправно на- 
чело, да мора постојати начин којим ће се утврдити да ли је 
неко савиновник или није. Начин којим ће се констатовати да 
је један министар савиновник јесте у томе што ће се видети 
да ли је министар на министарској седници на којој се доно- 
сила одлука о инкриминисаном акту гласао против њега, дао 
'одвојено мишљење (Зерагабуобшт). 


Против ове теорије стоји Фриш: који тврди да у највише 
случајева није могућно утврдити да ли је који од министара 
био за то да се изврши инкримисани акт. По Фришовом миш- 
„љењу, на тај би се начин могле свалити кривице простом тврд- 
њом министара да нису учествовали у извршењу једнога акта. 
Он сматра да се кривац сеператним вотумом може увек да спасе 
одговорности, и ако је он прави иницијатор дела. На место те- 
орије савиновништва Фриш усваја теорију строге солидарности 
министара. По тој теорији довољно је да неко буде одговоран 
за министарску кривицу „ако је министар, гезр. шеф једнога 
министарства крив, криво је цело министарство, и премапотпис 
једнога министра значи премапотпис целога министарства“.“ Ми- 
нистар који хоће да се ослободи одговорности мора поднети 
оставку. Фриш само не каже кад мора поднети оставку пре или 
после учињеног дела. Министар може тврдити да није знао за 
акт свога колеге. 


Ова Фришова теорија очигледно је врло мало правничка“ 
"Он хоће да учини одговорним оне чланове кабинета који често 
могу и не знати за један акт свога колеге. Интересантно је да 
Фриш спомиње у горе цитираној реченици само премапотпис. 
"За премапотписе може се узети да они морају бити познати 
осталим колегама, ма да и то зависи од праксе. Међутим Фриш 
и сам зна да није само премапотпис „еп Мишаеттуегапуог- 


1 Епзећ ор. сен. стр. 212. 

2 Може се рећи да иначе историским материјалом обилна, Фришова књига, 
врло мало задовољава захтеве правне логике. 

3 тб1а. стр. 256 

Фећкећ беотпдепде АК(“.: Зар ће се окривити колеге једнога 
министра за дело које је овај учинио сам, без садејства влада- 
очева и за који су могли сазнати тек кад је био извршен; Ако 
Фриш хоће да каже да је довољно да министар спере са себе 
одговорност за један акт свога колеге на тај начин што ће после 
учињеног акта дати и оставку, онда он није ништа даље отишао 
од осталих теорија, јер и тада прави кривац, иницијатор дела, 
може дати оставку и на тај се начин ослободити одговорности. 

Наш законодавац усвојио је теорију савиновништва. По сво- 
јој природи министарска одговорност као и свака кривична од- 
говорност јесте лична; она делује само против онога ко је дело 
извршио. Министар, у принципу одговара само за оно што се 
дешава у кругу његове надлежности, а не и за оно што чине 
његове колеге. Међутим и по нашем законодавству могућно је 
да одговара за оне акте који нису искључиво његови акти. 
Такви су акти на првом месту они акти за које законодавац 
тражи решење целог Министарског Савета. Заједнички решавају 
министри: (1) оне предмете који су опште природе, који излазе 
из циља Министарског Савета да одржава јединство администра- 
ције и (2) оне предмете за које законодавац нарочито наређује 
да морају заједнички бити решени. Такви су предмети они за 
које законодавац наређује премапотпис целог кабинета, затим 
такви су акти на пример употреба војске ради угушења немира, 
изношење законских предлога пред Скупштину итд.“ датим ми- 
нистар може одговарати за оне индивидуалне акте својих ко- 
лега, који су због своје важности изнесени на министарску 
седницу, да Министарски Савет претходно реши о њима. Ако 
је министар пристао на акте свога колеге о којима је дискуто- 
вано на министарској седници, онда се он сматра као сауче- 
сник, и као такав одговара. По Закону о Централној Управи воде 
се записници министарских седница. Да ли је министар при- 
стао на инкриминисане акте својих колега види се из тих за- 
писника. Према томе, министар ако неће да се декулпира за ка- 
кав акт свога колеге он треба да да одвојено мишљење, а није 
потребно да да оставку (МО. 8)%. Ако записника нема, природно 
је да ће одговарати само онај министар у чију надлежност дело 
спада и који га је и извршио. 

1 ла. стр. 213. 

2 Др. Коста Кумануди Административно Право, стр. 29. 

3 Скраћења: МО = Закон о Министарској Одговорности; КЗ = Кри- 
вични Законик. 

6 22. Кривичма дела код министарске одговорностн. 


У погледу на кривична дела за која се могу министри оп- 
тужити постоје у главном два система. По првом систему ми- 
нистарски деликти обухваћени су на општи начин, једном оп- 
штом одредбом. Та општа одредба може бити двојака. Њом се 
могу обухватати или одговорност за законитост аката, или од- 
говорност и за законитости за целисходност аката. Други се 
систем састоји у томе да се наброје кривице за које министри 
одговарају на један нарочити начин нарочито. 

За први систем говоре ти разлози што је министар у таквом 
положају да може учинити многа дела штетна по државне ин- 
тересе, која се не могу предвидети у напред. 

да други систем говори то што министру треба дати си- 
гурност да неће бити осуђен из партијског непријатељства, за 
дела за која није крив, због општости и неодређености одре- 
даба које говоре о министарским кривицама. Несумњиво да је 
овај други систем бољи, због тога што више одговара прин- 
ципима Кривичног Права, и њега је и наш Уставотворац усвојио. 

Устав спомиње четири министарске кривице и оставља 
специјалном закону да их допуни. Закон о;Министарској Одго- 
ворности додао је још три кривице тако да их има на броју 
седам. Међу тим кривицама има таквих које су поменуте у Кри- 
вичном Законику и таквих чији согриз дес први пут констру- 
ише Устав. Ми смо у почетку излагања усвојили принцип да је 
ова министарска одговорност о којој је реч кривичноправне при- 
роде. Због тога ћемо у одређивању согриз-а депен ових кривич- 
них дела имати у виду поглавито принципе Кривичног Права. 


| 


Изјава земље и Владаоца. 


Под изјавом земље и Владаоца треба разумети неке од 
оних деликата су набројани у глави 1Х Кривичног Законика 
„О злочинствима и преступљењима противу отечества, влада- 
теља и Устава“. Та глава садржи један већи број деликата 
против Владаоца и Отаџбине. Нека од тих деликата сам Зако- 
нодавац сматра за случајеве издаје (агс. из речи „да се као 
издајник казни...“). Међутим поред тих деликата у 1Х глави 
има још деликата који се, у теорији, сматрају као случајеви 

издаје. Пошто Закон о Министарској Одговорности не излаже 
поједине случајеве издаје земље и владаоца, то треба распра- 
вити која кривична дела из главе 1Х Кривичног Законика 
треба узети да спадају у појам издаје земље и владаоца. 

У теорији узима се да постоје дее врсте издаје, велеиздаја 
и издаја у ужем смислу (Носћуетта«, Гапдезуетга(). 

Велеиздаја је напад на правну организацију државе, дакле 
на егзистенцију државе као засебног бића. Појам велеиздаје 
могао би постојати и онда кад би само једна држава постојала 
на свету. У кривичноправном погледу основи државе су др- 
жавна област, државна власт и носилац државне власти. Веле- 
издаја није статички појам, некада се у велеиздају убрајала и 
увреда владаоца. Велеиздаја је један динамички појам, који 
се развија према развијању појмова о држави. 


— НАСТАВИЋЕ СЕ — 


1 11826. Гећгђисћ дез Пешвећеп 5егајтесћћ5, стр. 31. 

Пранијонски мравић дошао једне вечери, сав усплахирено 
својим родитељима, и испричао им шта је тога дана доживео 
„Играло се нас неколико на сунцу, кад одједном опазимо да. 
нам се приближује страховита нека животиња коју чи један од 
нас још није видео. Очи јој сијају као ватра, уста разглавила 
као да ће целу шуму прогутати, а од великог, жуто-црним пру- 
гама ишараног трбуха помрачило се сунце над нама. Но чим 
нас је опазила страшна животиња, успори корак, опрезно стаде 
дизати своје страховите шапе и пређе преко нас не учинивши 
ни једном од нас баш никаква зла. — Мало затим испаде из 
густиша још чудноватија животиња. Корача усправљено на 
стражњим ногама, предње јој висе у ваздуху, и на њима неке 
ствари које у шуми још никад нисмо видели. Ишла је мимо 
нас, и можда нас не би ни опазила, да нисмо, уплашени од 
њеног тешког корака, стали да бежимо на све стране. Чим нас 
је спазила, окрене нама, стиже нас, и огромном својом шапом, 
много већом него у оне прве животиње, згњечи и поби скоро 
све моје другове и оде даље. — Реците ми сада, драги роди- 
тељи, јесте ли и ви тако што доживели и како се зову те жи- 
вотиње 2“ — „Она прва зове се тигар“, рече стари мрав, „крво- 
лочна звер која кида и цепа веће и себе сличне животиње, 
али нама сићушнима никада зла не чини. Од њега се не бој! 
А она друга, оно је човек. Од њега бежите сви у свако доба, 
јер човек је гори од тигра !“ 

Та причица, то су мала враташца кроз која сам, тако рећи 
још у детињству, ушла у чудно и неслућено царство руске 
књижевности ; и од тога времена непрестано је преда мном пи- 
тање: шта је и какво је то руско друштво, и шта је и каква 
је та руска књижевност; Руско друштво! „Ево један млад човек, 

сиромашки одевен и нежних црта у лицу, убица старе зеле- 
нашкиње, имитатор Наполеонов, студеет који своје школовање 
није завршио, име му је Раскољников. Па онда један медицинар, 
који је својим секцирским ножем и својом скепсом вадио утробу 
мртвим жабама и мртвим философима, нихилист Базаров. Па 
онда пропали племић и филозоф који оре њиву, Николај ЈЂо- 
вин. Па онда као девојче стидљиви млади пријатељ човечанства, 
Аљоша Карамазов. Па онда његов брат Иван, Иван који је пре- 
зирао људе и имао дубоку савест. И најзад, најнеобичнији од 
свију, човек из подрума, са уснама искривљеним од пакосних 
трзаја, са очима пуним љубави какву још људи нису познали, 
са тешким погледом епилептичара, некадањи присталица Петра- 
шевског круга и робијаш, нешто средње између реакцианара 
и терористе, пола ђаво пола светац, Федор Михајлович Досто- 
јевски“. Федор Михајлович Достојевски, руски „вејечеловјек“, 
па онда гомила руских „њет-человјека“, па онда још пуно са- 
катих и претераних људских облика, којима нигде нема сличних. 

Руска природа је пуна суровости, магле и досаде, и до- 
мовина руског човека нема много привлачности и дражи. Ру- 
ска држава и руске владе са „охранама“ и срамним именима 
Мељикова, Суђејкина и Азјова, то је тиранија којој су друштво 
и грађани жртве. Али руски човек је ппак пронашао да у жи- 
воту има нешто одвратно и страшно, што се пред другима још 
и може сакрити, али пред самим собом не. И зато се „сваког 
годишњег доба мења земља, али тон замишљености и чежње, 
тон разнежености и туге остаје исти“. Зато Руси непрестано пи- 
тају: зашто у животу има тако много непојмљивога; зато пију 
толику вотку; зато певају тихе и невеселе песме; и зато у њи- 
ховој борби за ослобођење има толико мистерија и атентата. 
Мрачни као демони, милостиви и сурови као природа, болесни 
и тужни као јесен, а добри и свети као Христос. Цео свет је 
буржоазија, само Руси нису буржоазија! Ето у томе лежи све. 
И зато што нису буржоазија ушли су у душу света и стоје из- 
над живота и људи, и чисти су и свети и кад се провлаче кроз 
блато живота, и кад гледају Богу и небу у очи. И зато што 
нису буржоазија ишчупали су сујету и лаж из човека, и унели 
у њ сумњу и апстракцију која иде до пропасти. И зато што 
нису буржоазија носе у себи ђавола страшнијег од Луцифера, 
Сатане и Демона, и дижу човека мучећи га. И зато што нису 

буржоазија, порушили су морал и веру, уништили мир и срећу 
човечју и на престо среће попели генија бола и трпљења. 

Старији, сталожени људи, који су компромисе живота хтели 
и морали потписати, тешко улазе свом својом душом у руску 
литературу. Само млад човек, који се од теретних кола живота 
не да смрвити, може не бити буржоазија. И зато све четири 
стране студентског света путују у Русију да се поклоне хриш- 
ћанству и варварству које дах лажи још није оскрвнио, да се 
поклоне праљубави Христа из Назарета и премудрости сатира 
и фауна. Руси преврћу још недодирнуту земљу, и то не земљу 
од које се лонци праве, него земљу из које се злато вади. Ге- 
није њихов је моћан, јер нити служи нити управља. — Али 
бити човек, који је већ зачетком својим резултат компрописа, и не 
хтети компромис; и живети међу људима, а не хтети бити бур- 
жоазија, то су елементи трагичног сукоба. И зато кроз тихе и 
мирне руске ноћи увек пролеће онај Чеховљев галеб са чуд- 
ним и тајанственим својим криком. Кроз све Русе веје дах тужне 
и ћутљиве степе у коју је природа тако мало радости унела. 
Руси много ћуте, а кад проговоре онда је тако као да холуј 
„ломи шуму. У обичном разговору падају речи теже од камења, 
а од ужасних истина у животу кроје се карикатуре без фили- 
старске естетике и толеранције, карикатуре у којима има нечег 
конвулзивног. Руски хумор је песимизам, али песимизам који 
воли човека, и који све опрашта. 

Пред чудноватим и обичним свецима руске литературе 
горе понајвише студентске свећице, а то је и природно и схват- 
љиво. Студенти најчешће куцају и лупају на капију живота и 
сазнања, а нико ту капију до сада није тако широм отворио 
као Руси. Студенти имају највише планова и жеља, и зато се 
њима често дешава да не постигну оно што хоће. Они дожив- 
љавају најразноврсније ствари, и зато је код њих обичан слу- 
чај да не разумеју оно што виде и преживе. У тим првим чво- 
ровима живота радо се подају оним понеким замршеним и јед- 
ностраним етикама и логикама, по којима се тако често развијају 
и пропадају животи руских јунака у књигама, а и у животу. 
Руски писци комад по комад цепају људске проблеме, и у сва- 
ком комадићу износе откуцаје живота и болести духа и тела; 
а младе људе привлачи да варварском тачношћу прегледају 
све наличје живота, преко кога старији бацају копрене лажи 
и измирења. „Нашто ти је истина кад те она може смрвити“ — 

говори се у свих пет делова света; и зато студент мора да за-- 
вири у онај шести део света, где се и друкчије говори. 

Откуда долазимо, шта смо и куда идемо — некада су била. 
омиљена питања и расправе студентских састанака. Данас се 
ти проблеми расправљају пред ђачићима који још режу своја 
имена по скамлијама и цртају своје наставнике по вежбанкама. 
Руси пођоше даље. Већ по себи страшно питање зашто зао- 
штрише у још страшније питање нашто, и нађоше да на питање 
нашто нема одговора. И нашто и чему стало је да рије и 
буши по мозгу младих људи, и увукла се сумња у најбитније 
постулате не само живота, него и голе егзистенције човекове. 
Зашто је унело револуцију у друштвени ред, а зашто јере- 
волуцирао законе нужности, па чак и самог разума. Дошло је: 
време да се страсној аријанској идеји почео сушити корен, и 
Рус се усудио да пљуне на живот крви и меса. — Омладина. 
са високих школа се пренеразила, збунила, застидела; и по- 
моћу руске литературе пробија у нејаке мозгове куатус бола и 
страдања, страст разума и гађење од вулгарности живота. —- 
— Као на улаз Дантеова пакла, тако бисмо и на врата сваке 
руске библиотеке могли ставити: рег те 51 уа пе а с1ђ4 
Чо1епђе, рег те 51 уа пе! ебегпо до1оге. Руска литература 
је литература мрака, зиме и смрти. Откад се она популарисала, 
мање је сунца на земљи, и сиве паучине увијају све радости 
људске. Руска литература је експлозивна материја, а студенти 
су деца која најрадије дирају оружје. И често се трагично 
свршавају експерименти њихове радозналости, јер нико још није 
био јачи од грозног талента Достојевскога и ужасне досаде 
Чехова. За деликте фантазије пак за сада још немамо закона, 
а школе не знају како да се нађу у силним дужностима које 
им данашњи компликовани живот налаже. 

У данашњој светској култури живе и боре се два генија, 
аријанство и семитство, дух живота и дух смрти. Древних па- 
ганских и пантеистичних мисли и страсти нема више. Синтеза 
живота, по којој би се сазнање и религија спојили, несавремена 
је. С једне стране провалија чулног живота, а са друге стране 
провалија мисли; а између искушења и рефлексија ситничари 
и мрви се дух и тело човечје. Каинов знак је знак нашег 
времена. Велики и хармонични народи су нестали; животи 
садашњих народа само су састојци опште човечанског живота. 
Исто тако је нестало и оних великих литература које су лите- 

ратуре свију времена и свију народа. Садашње књижевности су 
националне и друштвене књижевности. Руска поготово. Нешто 
због својих злих прилика, нешто због јединствених својих та- 
лената, избацили су Руси масу друштвених и индивидуалних 
проблема, и тужним али профетичним тоном расправљају можда 
натегнута и силом створена, можда понекад непотребна и не- 
акутна питања, али свакако питања која по својој концепцији, 
груписању и пласирању занимају и привлаче цео свет. Цео 
свет ослушкује хоће ли руска степа проговорити. — У земљи 
црне реакције, где се гоњењем починила највећа злочинства 
над човеком, морало се питање човека, поред свега и против 
свега, ексклузивисати и постати тако рећи искључивим моти- 
вом новије руске књижевности. Етичка жица целе те литера- 
туре јесте страсно тражење чистог и непоквареног човечан- 
ства. Руси слепо верују да то непокварено човечанство, ма 
колико блатом укаљано, постоји, и да се ничим не да збрисати. 
Широм руске књижевности се пропагира светиња пропалих 
људи, и то кривих и невиних подједнако. Типично је код њих 
да из кала покварености покуља млаз најчистије хуманости. 
Сасвим неваљалог човека нема. Пуни порока и највећи зло- 
чинци, сви су они Блудни Синови и Магдалене, и после нај- 
страшнијих оргија и грехова долази јасно и немилостиво за- 
гледање у провалије неваљалства, и долази унутрашње очиш- 
ћење. Руси су најјаче осетили да несрећа освећује, они су 
први угледали над згаженим људима отворено небо, они су 
први казали грешнику да врлине и греси подједнако силазе 
с човеком у гроб. — Огромно и неописано утиче на младе чи- 
таоце кад у руској књижевности први пут нађу уважење истин- 
ског живота, и кад на основи тога уђу у просту естетику руске 
уметности, која се већ тако давно престала поштапати туђим 
штакама. Њима је као да су се окупали у аждајиној крви, и 
као да су постали бољи, јачи и праведнији него цео остали свет. 

Али заузимајући се за човека и за његово добро, руски 
писци, а нарочито најмлађа генерација, није у целини добро орга- 
низовала свој рад. Достојанство човека нико није више издигао 
него они. Хиљаде младих лешина су градиле и граде и данас 
оне крваве руске степенице, по којима се пење у вис достојанство 
свију људи. Али је најмлађа књижевна школа тражила угње- 
тача човекова више изван њега него у самом њему; и отпочела 
је битка човека против човека, место човека против себе сама. 

Дело, књ. 57. 28 

Никоше бивши људи, сувишни људи, интелектуалци, људи из 
подрума, босјаци — и сви они се узајамно не разумеју, разо- 
чаравају и шаљу до ђавола, ма да у ствари равним путовима 
једној мети теже. Сви хоће нешто високо и незнано, сви хоће 
слободу и срећу; и свису несрећни, јер у последњем тренутку 
откривају несклад између својих осећаја и мксли, који су јед- 
нако јаки и зато једнако у сукобу. Срећа је филистарски појам 
и може бити само синтеза и комбинација религије, морала и 
човечјих слабости; срећа је нека врста ропства у коју слободни 
дух мора да уђе. А то је баш суштина свега оног што руски 
човек неће и, како изгледа, не може. Максим Горки је напрегао 
све силе да од човека начини човека — Бога, и да не да да 
човек џостане „дирка на клавиру или клин на оргуљи“ у коју 
ће природа по вољи да свира. -— Ну једина могућа претпо- 
ставка да се човек ослободи робовања природи била би сло- 
бода у Богу; али нов руски човек неће Бога него хоће човека 
— Бога. — Сва ова литература уводи младог човека у заним- 
љиве али нестварне спекулације, које се најзад састају у ве- 
читом руском „њет“, и састају се у хладним дијалектикама које 
не даду живети а не даду заборавити. То су јаки, али прома- 
шени ударци, који троше снагу онога који удара. 

А тешко је, скоро је немогуће ослободити утисак руске 
лектире ма у ком случају. Већ сама форма руске уметности 
има неодољиво привлачних страна. Крајња једноставност у изла- 
гању суштине, и онај оштри, до сиромашности прост стил и 
израз тако рећи збуњују читаоца, али га и освајају. У једно- 
ставном афористичком резоновању лежи чисто манир који тражи 
ефект; у руској једноставности има или умиљатости или бру- 
талности, које на мах уверавају. — Занимљиво је питање да 
ли је та простота афектираност, која се као манир преноси, 
или се, према даровитом аплицирању, одиста мора сматрати 
талентом. Тихо и скоро монотоно тече прича, као кад би каква 
стогодишња њањка по хиљадити пут причала једну исту бајку 
о Ивану Царевићу, о жар-птици, о Кочеју и његовим кћерима. 
Што јачи осећај, што тврђа мисао, тим тиша и слађа реч. О 
светињама, ужасима, глупостима, љубави и емрти говори се 
простотом и мирноћом које измирују деликатности и суровости. 
Чехов, онај Чехов, који је први на питање о животу с оне 
стране гроба одговорио са одлучно не, овако говори о бесмрт- 
ности: „Дакле ви не верујете у бесмртност душе“ — запита 
окружни полицајни чиновник окружног лекара. — „Не, пошто- 

вани Михајло Аверјаничу, ја не верујем, а немам ни разлога 
да верујем у то“. — „Право вам кажем, и ја сумњам“. — Ко 
да се отме озбиљности и тежини, која као из каквог гроба ема- 
нира из екстремне једноставности те ситуације и тих речи; Мало 
даље, исти тај лекар, полудели лекар из собе М 6, овако 
размишља и пролазности свега на земљи: „Замислимо да ће 
какав дух после много милијона година, летећи кроз васиону, 
пролетети и поред земљине кугле, и да ништа друго неће ви- 
дети него земљу и голо стење. Све — култура и морални за- 
кони — све је пропало, и ни травчица више не расте“. Тим 
простим речма је здерана и последња крпица појезије или ми- 
стике којом се така питања заогрћу; неутешност човека зија 
свим својим очајањем, и мало је јунака које не прождире. Или 
кад Гогољ просто и отворено каже „Њевски Проспект лаже у 
свако доба“, онда је то елементарно једноставно. То је фор. 
мула Њевског Проспекта и живота на њему редуцирана на 
стални и појамни минимум. Руси дакле иу стиху пуцају бом- 
бом а не пушком. После пушке може по неки пут још нешто 
и да се каже; бомба је тачка, после које долази пауза и нов 
почетак. 

Природа човекова је тако комбинована, да у маркантним 
цртама њеним лежи достојанство, а у ситним и несигурним 
беда и немоћ његова. Руси имају неке нарочите нерве, којима 
баш ову ситну природу човечју осећају, којима најтиши жи- 
вот те природе не само да опажају, него им је одмах и јасан 
и разговетан. Зато ву они писци оних ситних трагедија које 
резултирају из ситних неправди и сукоба божје и људске при- 
роде. Насупрот титанским облицима Фауста и Заратустре, у 
које је стао цео свет, Руси приказују сићушне патуљке, који 
згурено гамижу по земљи, и, у клупче сабијени, изгледају као 
она прастара божанства са хиљаду глава и удова, у којима је 
све што је било и све што ће бити. Учинимо смео скок и по- 
кушајмо да у један мах мислимо о Гетеовом Фаусту и о Го- 
гољевом Шињелу. Фауст је глорија свију људских трагедија, 
трагедија од које се још увек земља тресе и сунце помрачава. 
Шињел је трагедијица, пуна закрпаи у обиму од 80 рубаља. С 
праском пропада онде охоли човек, ћутећи умире овде бедник, 
који никад није пожелео сунца јер никад није видео ведро 
небо. Оно је трагедија о којој ће се вековима размишљати и 
књиге писати, ово је карактеристични руски хумор који уједа 

за срце, и од кога сустаје живот у човеку. — Те сузне траге- 
дијице јесу златна удица руске књижевности на коју се сва. 
осетљива студентска срца набоду и задбоду. Јер сви они тако: 
од срца воле трагедије; и они, вране косе и бркова, који изи- 
гравају Карла Мора, и они, меких плавих власи и тужних очију, 
који су Хамлети Штигровског Ујезда. А Гете је тако високо, а. 
Софоклес тако дубоко, а Шекспир тако далеко! И одједаред. 
из облака пљусну и из земље навру трагедије, трагедије, тра- 
гедије. Све што су до јуче виђали и сретали увило се хладном 
маглицом, и наједанпут су научили да је све трагедија. Про- 
дали су своје безазлено студентско врце магичким Русима, који, 
попут оног кинеског бога, трећим, вертикалним оком виде што. 
нико не види, виде добро у рђавом, чисто у нечистом и неве- 
село у веселом. — Праотачки грех нам је свима ударио на чело 
знак понижења, а нескладни закони су нас наружили и изо- 
пачили. Али тада долази какав Вањка или Гришка, и припо- 
веда сиромашном студенту, да је гладан и поцепан човек бедан,. 
али зато ипак велики и достојанствен; и да човека треба во- 
лети због оног доброг и лепог што је у њему, а што он не зна. 
да има. — У томе лежи утешна етика руске књижевности, која. 
је као символ нове религије ушла у наше декадентство, али 
сваки символ има више кључева, а руски демон никад не ми- 
рује док све браве не поскида; и тако су међу мотиве човекове: 
химне унесени мотиви сатанине химне. 

Достојевски почиње једну своју новелу овим речима: „ја. 
сам болестан човек, рђав човек, одвратан човек“ — и тада до- 
лазе минуцијозно израђени детаљи једног страховитог и гадног 
живота. Али пролазећи кроз муке тог несретника, ви налазите 
место зверских инстинката тугу и страдање, и увиђате да звер- 
ску вољу рађа бездан душевних мука; вама се чини да сте 
уједно загледали у мрачне и неосветљене дубине и себе самог; 
ви, најзад, погледате сасвим, и видите да иу најстрашнијем 
паду има искра чисте и светле човекове тежње. Гогољ је при- 
казивао монструме од људи; Сабакјевич у Мртвим Душама. 
вели „да је прокуратор једини ваљан човек у селу, а и он је 
свиња.“ Али ви не можете да се гадите и да се ужасавате ; ви 
само можете с Пушкином да уздахнете: „Ала је тужна та Ру- 
сија.“ — Својим неодољивим темпераментима руски писци чу- 
пају и грабе из најзамршеније масе рускога живота, и зато су 
претерали у својим теоријама о чпстотими несвесном осећању на- 

родне масе. Одвише много наглашују душу нижих слојева; али 
је са психолошког и уметничког становишта и половина од 
тога диван докуменат, како и у зликовачком гаду има мисли и 
осећаја, који садржавају услове измирења и опраштања. На тај 
начин онда Поштени Лопов Достојевсков ужива много више 
студентских симпатија него ма која благородна и одвише пра- 
вославна фигура руског живота из онога доба. Руси, који су 
нихилизам и апсолутно царство разума терали до оне познате 
математске формуле, ти Руси, више него ико, не могу да ра- 
крсте са Гетсиманијом и Голготом. Поред Чезара Ломброза и 
руска литература има много заслуга што су психијатри ушли 
у школе иу криминалне процесе; Руси придикују најширу 
индулгенцију, и уче нас да у својој пропасти гледамо смрт 
разбојника, а у туђој распеће Христа. 

Мучећи се да истерају ђавола из себе, распињући се без 
позе и патоса целог века на крст, Руси су преорали сву своју 
душу, и постигли једну моралну супериорност која се тако 
рећи с освећеношћу може сравнити. Та је освећеност руског 
народа сложен појам из умиљатости, смирености, трпљења и 
одсуства мржње према угњетачу. Говори се да ту скрушеност 
не треба узимати искључиво као врлину, јер њени корени улазе 
и у зле карактерне црте рускога народа. Спомиње се руска 
скептична философија, тромост и навика на зло. Може се до- 
душе дискутовати о оној понекад блесастој покорности руског 
човека према судбини; али је сам факат, да руски мужик, онај 
мужик који ни прошлости нема, јер су га заборавили при по- 
следњој ревизији душа, да тај сељак под тиранијом и пони- 
жењем крепоснога права није почео уједати и није постао го- 
рила — тај факат је светлост која домаша крајње границе ми- 
слећег човечанства. — Руска скрушеност није извештачена. 
Руси су они људи који на скелама залеђених и немих сибир- 
ских река остављају памет, по леденим тундрама и Сахалину 
сеју своје кости, и силом својих мисли савлађују своје страшне 
доживљаје. Као контраст Ничеовој философији силе и моћи Руси 
пропагирају философију скрушености; али не као философију 
немоћи него као философију надмоћи. Животне су силе у Ру- 
сији без сумње сурове, али из њиховог сукоба са руским само- 
савлађивањем рађају се позитивне и велике идеје. Јер кад 
човек силом мисли постигне скрушеност, он је победио све и 
јачи је од свега. Скрушеност је једина сила која подједнако 

балансира и срећу и несрећу. Херојски је и племевито је ре- 
дуцирати себе на једну унутрашњу тачку, и претварати свако 
спољашње минус у унутрашње плуе. — Руска скрушеност, као 
философија и морал, није ни много ни одређено утицала; бар 
на неруске студенте. Вреле њихове главе не трпе ударце без. 
реванша. Много се студентске вике и ларме просуло око тога, 
зашто је руски човек увек готов да страда а да не проклиње 
људе и не ружи Бога. Али има један моменат кад и најнепо- 
мирљивији спуштају заставе, сагињу главе и ћуте. То су Живе 
Мошти Ивана Тургењева. Као што се из куће, у коју је зараза. 
ушла, разбегну људи, тако се из душе узете, полумртве лепо- 
тице Лукерје иселила свака радост човечја. Раскрстила је с људ- 
ским и земаљским, страдањем се посветила, у светачкој скру- 
шености не осећа завист ни према оној срећи која је њој из: 
срца ишчупана, не досађује Богу молитвама јер не прецењује 
своје страдање, и — живи мртвац — пева, не би ли ублажила 
утисак ужаса на свога здравог и сретног посетиоца. Патња је 
изрешетала земаљски живот, и свугде просијава светлост сми- 
рености која те још живе мошти чува од трулежи и црви. 
Руски човек већ самим својим рођењем, и у читавом свом 
свесном и несвесном бићу доноси осећај неке опште човечан- 
ске одговорности за све што се збивало и што се збива међу 
људима. После афере срамног издајства шпијуна Азјова неки 
револуционари су пали у меланхолију и свршили самоубијством. 
Свака помисао и замисао филтрира се код њих кроз неку ду- 
боку савест која све зло овога света узима на себе. Арциба- 
шевљев милионар не пропада у ствари због спољашњих жи- 
вотних фаталитета; него пролази кроз катастрофу конфликта. 
своје савести и свога личног живота у ужем смислу; катастрофу 
сукоба између савести и осећања свих оних кривица које бога- 
таш као такав извршује. Руска ова савест добива готово неки 
мартирски колорит, кад се суочи са модерним назорима који 
стежу границе човечје одговорности. Тврди се да догађаји ве- 
ћином долазе сами од себе, поводом неких спољашњих или уну- 
трашњих сила којима ми не господаримо, и да смо због тога. 
најчешће средство, а не аутори догађаја. Руска дума, која све 
слути, слутила је и ову хуману теорију, и праштала је, разу- 
мевала је и волела је грешнике, али није могла да не осећа 
бол што се све дешава. Из тога се родио нов облик сажаљења. 
и сапатништва; скидала се лична одговорност са појединца, а. 

остајало је питање савести целог човечанства, и то не као 
принцип, него као нагон. — Једна директна последица те стра- 
сне руске савести јесте она стална унутрашња поцепаност и 
равдешеност руског човека, коме ништа није искључиво весело, 
и који не живи него само животари. Као лед се ухвати на души 
млада читаоца, кад му дође до свести да су Руси једном огром- 
ном, на први мах бујном литературом доказали да је сав жи- 
вот човечји чамотиња, а смрт апсолутно уништење. Боје и свет- 
лост су фосфоресцирање плесни, а ми смо трулеж, коју треба 
прстом додирнути па да се у прах распадне. Све је пустош, 
пролазност и — досада. Досада као осећај, појам и реч јесте 
главни мотив руског живота и страдања, па и литературе. „До- 
садно је, господо, на овоме свету,“ уздише писац Миргорода; 
„досадно ми је, досадно ми је,“ стење Чеховљев болесник; „како 
је бедно и досадно,“ отеже Андрејевљев гимназиста Павле; и 
кочијаш што вози на вашар, и куварица која треба да се уда, 
и проститутка из каљаве паланке, и гимназиста који се убија, 
и босјак на Волгином пруду, и цео руски свет — сви промичу 
поред нас на неким тешким ногама и са гримасом бола у лицу, 
п свима је бескрајно досадно. Све је свеједно, то је једна 
од најужаснијих руских фраза, одјек оне метафизичке досаде 
која је везана за неутешну мисао о вечитом понављању и вра- 
ћању без усавршења. Ево Свидригојлових речи Расколникову: 
„Вечност нам се чини као идеја која се не да схватити, као 
нешто огромно. Ну, а зашто баш као таква; Џреставите себи 
место тога да овде стоји једна једита собица, слична каквој 
дрвеној комори за купање, сва црна од чађи и пуна паука, 
ето то је вечност. Мени се понекад учини да је тако.“ — Прин- 
ципи модерне естетике одричу додуше досади уопште каракте- 
ристичност, па према томе и естетичност; међутим, досада ру- 
ског човека, која је више недодирнутост него преживелост и 
ситост, зацело има карактеристичности, а можда мало и есте- 
тичности; и зато је препљуснула у све редове европске инте- 
лигенције, и чуда је починила у редовима омладинских чита- 
лаца. Досада и чамотиња постале су садржином и студијом жи- 
вота, а у часовима поколебаности једином дијагнозом. И Енглези 
имају сличну националну болест, али они сматрају да се гр! ееп 
развија у нарочитим приликама живота, и да у самој ствари 
стоји изван живота; али руска досада је у животу, са живо- 
том, живот сам, и само се с животом заједно може ишчупати. 

Одиста страшан проблем. Из мора полудивљих синова природе 
испливала је шака интелигенције, која би имала пуне руке посла, 
а која се убија и иде у лудницу због досаде. На милијоне живи 
још у Русији тип старца Јерошке, а млада Русија се веша 
због чамотиње и малодушности. Они улазе у борбу, али свако 
веровање завршују неверовањем, и на крају крајева пљују и 
на победу и на себе. Они поимају све у животу, али, стегнути 
у кврге високих принципа, све посматрају са осећајем туге и 
немоћи; онп воле човека надчовечанском љубављу и зато га 
шаљу у смрт; они имају пароксинтички напон воље, а сви су 
нихилисти; они су стално на ивици провалије. „То је потреба 
да изађу сами из себе, потреба да се са обамрлим чулима при- 
ближе провалији, да се до пола нагну над њу, да погледају у 
најдубљи понор, и да сеу извесним тренуцима, који апсолутно 
нису ретки, стрмоглаве у њ као да су с ума сишли. То је по- 
треба негације у човеку, која се и у скроз позитивним приро- 
дама јавља; потреба да све одрече, највеће и најсветије благо 
асвога срца, своје највише идеале, све оно што народ обожав 
и што је он доскора обожавао, и што га је одједаред прити- 
снуло као најнесноснији терет. И ту онда нема задржавања. 
Ма шта да је на коцки — љубав, вино, уживање, сујета, завист 
— Рус се као пуст предаје тој потреби, готов да покида све 
везе и да се одрече свега, породице, навика, Бога. Најдобро- 
ћуднији човек постаје одједаред страшило и злочинац чим до- 
спе у тај циклон, у тај језовити вртлог грчевитог моментаног 
самоодрицања, који је у извесним судбоносним тренуцима жи- 
вота својствен руском карактеру.“ — Тако је. Руси се целог 
свог живота сатиру преко своје рођене сатире, и свршавају с 
гримасом лудила или са самоубијством. Страховита руска скепса, 
осећај досаде и страх од уништења све их је, од највиших до 
најнижих, изједначило; сви носе у себи банкротство п живе 
само уз пут; силесија оних симпатичних личности руске књи- 
жевности сва је полегла као погажено класје. Где је вера у 
мужика, у славофила, у западњака, у интелектуалца; Један за 
многе овако одговара: „Ма како дивно да ти заблиста зора жи- 
вота, на крају ће те ипак заковати у сандук и бацити у јаму.“ 
— Како су далеко Руси од античког хеленства, које је највиши 
символ, сједињење прелазног и вечитог ! Како је дивно веровати 
да је Минерва изашла из Зеусове главе, а како је страшно ве- 
ровати да је човек начињен од блата. Ако нико други, Толстој 

је био позван да стане до великог Аријанца Гетеа; али и он 
је дигао руку на своје хеленство, бичем ударао своје тело и 
страхом од смрти уништења заразио цео свет. — Руси дакле 
замачу перо у маглу и у ћутање, и пишу досаду и страх од 
ништавила. А слаби живци данашње студентске омладине грче 
се у мукама, и свима својим ћелијицама се предају наркози 
болесне немоћи. Прометеј и Фауст су антикварство, а диве се 
оним бледим и детракираним Русима, који, заогрнути оловном 
досадом, седе замишљени у магли, кљештама ломе кости свима 
философијама и религијама, и при том овако разговарају: „Ни- 
једна философија ме не може са смрћу измирити; ја у њој 
видим само уништење.“ Или: „Нека свирају Луцију; ја љубим 
свечану досаду.“ — Досада и страх од ништавила исисали су 
из трагедије лепоту и унели у њу ужас, и зато међу студен- 
тима, који су занети руском литературом, има много соколова 
одбијених крила. 

Руси, којима је Бог дао способоност да једну мисао дотле 
мисле док им та мисао не пробуши главу, непрестано живе у 
заблуди да у разуму лежи све човечје биће, а поред тога не- 
престано лаборирају с неким религиозно-метафизичким спеку- 
лацијама; и зато су стално у процепу проблема да смрт не буде 
смрт него васкресење, а да пак 2 Х 2==4 остане руском ре- 
лигијом. Неки млађи писци много су збуњености унели у сту- 
дентски свет са својим позитивизмом и са својим драстичним 
пи тенденциозним философијама, које кулминирају у курјачјим 
тезама Горкових босјака иу речма зоолога Корена, који овако 
говори : „Има једна снага која је јача од нас и наше филозофије. 
И ако јој се прохте да уништи овај слабуњави, скрофулозни 
и изопачени род, не можете јој стати на пут ни с пилулама, 
ни са цитатима из јеванђеља које не разумете. Све што знамо 
и видимо учи нас да човечанству прети опасност од стране 
морално и физичко абнормалних. Ако је тако, онда се борите 
против абнормалних. Па ако вам недостаје снаге да их подигнете 
до норме, а ви имајте снаге да их уништите. — Је ли то дакле 
љубав да јаки победи слабог; — Без сумње“. — Максим Горки, а 
с њиме и Чехов и Јушкјевич имају много разлога да буду горки, 
и не сме се одвише енергично замерати кад босјак избаци 
ону нешто наглу дефиницију, да сељак служи другима за храну, 
да је дакле животиња за јело; — али читава та наука је ипак 
некритична, јер смеће с ума да позитивизам може бити део, 

али не сва философија живота. А омладина, која неће и не уме 
да контролира своје силогизме, и радо се упушта и дивље ре- 
флексије, обично се скотрља до крајње консеквенце сувог по- 
зитивизма, до негирања, или можда и немања позитивне страсти 
којој треба да служе све силе живота. „Постоје закони и силе. 
Како да им се одупремо, кад све наше оруђе лежи у разуму, 
а разум сам подлежи законима и силамар То је врло просто. 
Живи и не мичи се, јер ће те снага смрвити у прашину. — 
Докле се човек не може мрднути с местаг — Ни педља. Нико 
не зна ништа. Мрак“. Ту дакле почиње малаксавање мудрости; 
а потпуно стагнирање долази на једној сасвим мртвој тачци. 
„Човек понекад мисли, мисли. И наједаред нестане свега што 
је у њему било, као да се некуда, кроз њега, сурвало. У души 
му је тада као у подруму, мрачно, влажно и сасвим празно. 
Ништа нема. Хвата га гроза; као да није човек него провалија 
без дна“. — Русима као да је било потребно да унесу деструк- 
цију у све идеале, да свугде дотерују до нуле, да све претуре 
ногом, и да тако дођу до оне страховите слободе у мишљењу, 
која засада води у провалију, али која ће се вероватно вра: 
тити из провалије и казати шта је у провалији. Нихилист Ки- 
рилов овако говори Ставрогину: „Тада ћемо историју света де- 
лити на два дела; од гориле до уништења Бога, и од униш- 
тења Бога — до гориле“, упада у реч Ставрогин. Кирилов и 
Ставрогин су већ давно мртви, а у Русији се још говори „да. 
је све сувишно, да земља треба да пропадне у пакао, и да све 
треба ђаво да однесе“. Ипак оваке дијалектике не треба знаком 
отрова етикетирати. То су мрачне сфере у којима постоји све 
оно о чему „не слути људска философија“, и кроз које а данас 
а сутра, а ми а наша деца морамо проћи. Достојевски је досада. 
можда једини човек који је прошао кроз провалију и вратио 
се из ње. Али ако је био први, не мора бити последњи; свака 
бистрија студентска глава слути данас, да човечија мисао само 
кров провалију долази до сазнања да у духовном свету, каои 
материјалном, има пуно могућности које још нису остварене. 
— Ва Расколникова се каже на једном месту да му је срце било. 
„теоријама раздражено“. Тим речма се алудира на ону, Русима. 
донесену или пронађену страст која је створила читав низ ду- 
шевних диспозиција и констелација, којих можда у сваком 
случају нема али може бити, јер још није све било што може 
бити. Та страст је страст мисли, страст дијалектике и логике. 

Кад срце може да прескочи линију, зашто неи мозак; Страст 
разума тако исто шиба крв руских јунака као и страст срца, 
јер Руси су у мислима све доживели. Достојевскови јунаци су 
свој трагикум истерали далеко над трагикум најмаркантнијих 
јунака западних књижевности, који не познају страсну мисао 
него само страстан осећај. Кад нихилист Кирилов каже: „це- 
лога живота ме мучи Бог“, онда то значи да он прво страсно 
мисли, а тек затим страсно осећа. И ту лежи тумачење руског 
сотривз зерагабит-а. Нису у њих рђаво уравнотежени моз- 
гови; него се страст руске мисли сукобила са страшћу руског 
срца и дала тип нове трагедије, у којој је најрељефније истак- 
нут услов трагичности, сукоб човекова достојанства са јадилом 
његове судбине. Руси су унели страст у сазнање, у мишљење 
и у савест, и зато тако тешко васкрсавају аријанске идеје све- 
општег сједињења и символа, и зато се тако тешко верује Фа- 
усту „да ће у ничему наћи све“. 

Хтела бих да кажем карактеристику сумарног, крајњег 
утиска руске литературе на студента-читаоца. Питали једаред 
једног оца зашто му је син увек невесео. А он ће овако: „Па 
шта ћу му ја, сваки дан га тучем да буде весео, а он све таки.“ 
Тако је нешто и с Русима. Толике комичне и шаљиве ствари 
што су напричали, а младићи се уозбиљили као старци, и на 
пуле њихова млада живота легао терет као мора. Човек је до- 
бар и сажаљења достојан, а све је или недостижно, или бесми- 
слено или тужно. Руска књижевност притискује и обара. — 
Најтрајнији утисци, зато јер су најнепосреднији и најпристу- 
пачнији свакој природи, то су ефекти ужаса и сажаљења. — 
Руски ужас снегом завејава душу младих читалаца; али руско 
сажаљење и руска уметност причања сеју шарено цвеће по 
завејаној души. 

Кроз примамљиву руску књижевност и неосетно склизне 
млад човек у сатанске дубине човека, и не да му се ни часа 
да зажмури пред информацијама људског живота. Руси 
откривају пред њим сву дисхармонију човекова бића, наизме- 
нично превалирање духа над телом и тела над духом; они 
му показују да са душе човечје висе комади крвава меса, да 
је душа још неодређена граница сексуалности и духа, да је 
душа божанство које на ногама има канџе бестије. И млад човек 
види како је страшно оно што јесмо, и како је достојанствено 
не извињавати се него се оптуживати. 

Од Толстојева Позднижева, који баца анатему на сав сполни 
живот, па до Арцибашевљева Сањина, који из сексуалних мо- 
мената црпи живот, Руси распињу млада човека на све точкове 
раздражења и похоте, али и на све точкове свести и гађења. 
У јурењу за бољим животом душа човечја не може да раскине 
с телом, а не може да раскине ни са тежњом својом да се осло- 
боди и усами. Андрејевљев гимназиста Павле Рибоков згадио 
се на свој развратни живот и оболело тело, и убија се споми- 
њући име своје чисте љубави, у стану последње блуднице. — 
Руси дакле често терају ђавола Белзебубом; али ни то није 
последња терапија, јер ђаво тек онда види да је одвратан кад 
сам себи погледа у лице. 

Сваки Рус је Дмитри Карамазов који овако говори: „ја 
ћу све трпети и све страдање савладати, само да у сваком 
тренутку могу рећи да постојим. У хиљаду мука понављам: ја 
постојим. Ја седим на стубу и видим сунце; а и ако га не ви- 
дим, ја знам да постоји; а знати да сунце постоји то је жи- 
вети“. Али тај исти Рус је уједно онај Корољенков бегунац 
који у експансији тежње и у мору опасности одједаред застане, 
замисли се, и почне се питати зашто и чему он бега, и зашто 
баш онамо, а не на које друго место. — Из те индивидуалне 
нескладности провејава нека хладовина и влага у којој губе 
живот и вера и наука, и остаје, као трагикум човечјег живота, 
једна једита сила, сила коју човек мрзи а не може да свлада 
— смрт. 

Остаје још једно —- болест. Болест живаца и мозга, коју 
су Руси, и као мислиоци и као патници, монополисали. Грдна 
једна мрежа замршених и бледих живаца, то је страшило које 
је из Русије испреплело сву Европу. Кнез Мишкин, идијот и 
епилептичар, и нихилист Кирилов који ће бити епилептичар, 
доживљују тренутке вечите и опште хармоније, и замећу тео- 
рију о нормалности у лудачким феноменима. Достојевски има 
партија које су до пола сублимна уметност, а од пола позитивна 
наука; и млад читалац, донекле занесен а донекле уверен по- 
чиње да верује у болести које су последица одвише нагомила- 
них позитивних сила; позиње да верује да лудило са идејом 
и методом није декаденца; и почиње да разумева и жели мор- 
бидна осећања оваке врсте: „Ја волим кад у хладне, мрачне и 
кишовите, баш кишовите вечери певају уз веркл, и кад људи 
што пролазе изгледају бледи и болесни; или још боље кад снег 

пада, кад при заветрини пада право одозго нешто влажно и 
мокро, разумете ли; И кад фењери жмиркају.“ 

Тешко је младом човеку не изгубити равнотежу укуса и 
принципа; јер Руси су велики у дијалектици и велики у умет- 
ности. И док још инвоцира чисту лепоту као највећу утеху, по 
његовој се младој и црвеној крви лагано разлива жуч. Данас 
пали кандило пред Иваном Ландом, који узима себи живот јер 
не може да гази преко лешина; сутра пали кандило пред Са- 
њином, који преко исцеђених лимунова иде кроз живот; прек- 
сутра приноси жртву Марку Волохову, тој немогућој могућно 
сти јединстене руске уметности; и, бива, најзад испламти сан, 
као свећа која на оба краја сагорева. Размакну се границе по- 
имања, али се размакну и границе сумње, и животна бујица 
избаци огорчена младића као рибу на суво, где га угуши пра- 
шина коју су други с чизама отресли. 

И за најјаче је руска литература доживљај који се не са- 
влађује; за осетљиве је често опасност деруте на целој линији, 
од које се просечан човек никад више не опоравља. Естетска 
корист. проживљених емоција без сумње је позитивна и јака, 
јер руска уметност је дубока и силна као море, и духом својим 
савлађује материју и страсти. Практично друштвена корист је 
неодређена, можда и сумњива, јер у несравњеној руској књи- 
жевности једно нема, утехе нема. 


Исидора Секулићева. 


ВЕЛИКО ПИТАЊЕ 
(Руска прича поводом саблажњивости једног поштанског коња.) 


Једног дана губерниска поштанска управа у Н. Н. доби од 
поште у Горњем Муланову овакав акт: 


„Потписани ематра за дужност у понизности саопштити 
тој Управи да се у штали подручне ми поште, којом, на корист 
Државе и на славу Господара Императора, имам част управљати, 
налази коњ вранад који је још непочишћен. И тај коњ вра- 
нац непрестано њишти у штали, на саблазан целе подручне ми 
поште; а кад га изведу да га упрегну, он се пропиње и по- 
казује такве фигуре, да то служи на саблазан целој вароши. 


„Покорно молим да се, уз моћно дејство те Управе, ова 
ужасна појава, која се више, у интересу државног угледа, не 
сме трпети, достави Генералној Дирекцији, како би се што пре 
предузеле потребне мере да се ове саблазни опрости и подручна 
ми пошта, и ова варош, и губерниска поштанска управа, и наша 
свеопшта мајка, света Русија“. 


Итд. 


Директор губерниске поштанске управе прочита овај акт, 
и насмеја се. После га опет прочита у друштву свога секретара, 
и оба се насмејаше. Најзад га прочита и по трећи пут, али 
сад у друштву свега свога особља, и сви се насмејаше. 

„Овај човек је излудео“ рече директор губерниске поштанске 
управе, и акт остави настрану. 

Али кад се осамио, он се прво мало, после више и најзад 
сасвим замисли, управо дубоко се замисли о свему овоме. 

„Ко зна — рече он у себи — можда је то сасвим и у реду. 

Осећаји морала су највиши осећаји, нарочито осећаји званичног 
морала“. 

И не размишљајући ништа даље о томе, он својеручно 
нареди да се акт поштара моралисте, уз моћно садејство у 
смислу поткрепљења, спроведе Генералној Дирекцији. 

Па је тако и било. 

И акт оде у Петроград. 

Од архивара до највиших чиновничких редова у Гене- 
ралној Дирекцији подиже се урнебесан смех поводом тога. Смеје 
се цела Генерална Дирекција. 

Али кад се смех утиша, насташе бриге. 

Прва је брига била: како да се тај акт заведе; 

И онда је једна брига изазивала другу, док се најзад ре- 
ферент за те ствари не забрину најтежом бригом: како о томе 
да реферише Генералном Директору 

Али и та брига, како-тако, би и прође. 

Ствар је већ била пред Генералним Директором. 


И он, снабдевен притом најважнијом мином, прво саслуша 
реферат, и онда лично размотри предмет. И тек он увиде дау 
предмету нема нечега најважнијег, нечега, од чега је, управо, 
цела ствар и требала да потече. 


И својеручно издаде наредбу у томе смислу. 


На тај начин акт поштара моралисте пође натраг истим 
путем. 


Директор губерниске поштанске управе, кад поново виде 
тај акт у својим рукама и на њему запази својеручну наредбу 
Генералног Директора, Његовог Превасходства, он тек тада 
дође до сазнања да је по среди велико питање. И разумевши 
смисао и тенденцију наредбе Генералног Директора, он про- 
шири и пооштри наредбу за поштара моралисту. 

И акт се нађе на своме првобитном месту. 

Али тек сад мука! 

Замисли се поштар моралиста, замисли се дубоко. Свесан 
тога да је кренуо једно велико питање, он непрестано само о 
томе мисли. Не једе, не пије, не спава, издире се на себи пот- 
чињене и туче своју децу. И таман целу ствар среди у глави, 
оно опет мука! Зноји се, уздише, хуче. А време пролази, Нај- 

зад га једна седа длака у левом брку речито опомену да је већ 
крајње време да савесно поступи по наредби Генералног Ди- 
ректора. 

Али како 2! 

Треба саслушати вранца..... 

И опет не једе, не пије, не спава. 

И опет се зноји, уздише и хуче. 

И опет се издире на себи потчињене и туче своју децу, 
али од свега тога ништа. 

И саветује се са својим подручним чиновништвом, али им 
од тога још ништа. 

А време пролази. 

На послетку и у десном брку једна седа длака прекорно. 
га опомену да је већ крајњи рок да савесно поступи по на- 
редби Генералног Директора. 

Али каког! 

Треба саслушати вранца..... 

И поштар моралиста сиђе у шталу, пун бриге и очајања. 

Гледа вранца, гледа га и врти главом, и болно размишља: 
откуд међу отачаственим лицима божји створ који се не може 
ни саслушати ! 


А коњушар Тарас гледа господина, гледа га с пажњом, и 
жао му га. 

„Бестрага ти глава, проклето створење!“ узвикну поштар 
моралиста, руком указујући на вранца. 


И не видећи више никаква излаза из толико мучне ситу- 
ације, повери се Тарасу. 

Сад се Тарас замисли, дубоко се замисли. И он не једе, 
не спава, само пије. И он се зноји, уздише, хуче. И паде у 
очајање. 

Али милостиви Бог, који је према праведним Тарасима 
увек милостив, не заборави свога праведника ни у овако једном 
тешком искушењу. Он озари разум Тарасов божанском светло- 
шћу, и Тарас јасно увиде у чему је цела ствар. И опи се Та- 
рас од силне радости. 

Сутрадан акт поштара моралисте већ је путовао натраг 
познатим му путем, у пратњи затвореног и званичним печа- 
тима снабдевеног сандучета. 

И путује акт са сандучетом право у Петроград. 

И у Петрограду Генерални Директор прочита ове речи: 

„Саслушање се није могло извршити, али се у приложеном 
сандучету шаље на увиђај узрок целој ствари.“ 

Вранац више није њиштао. 

И на души многих, од Горњег Муланова до Петрограда, 
лакну. 

И ја сад погледам да видим високо одликовање коњушара 
Тараса, које би било и заслужено и умесно, али га још нема!.. 


Чеда Поповић. 


ХРОНИНА 


МЕЂУНАРОДНО КРИМИНАЛИСТИЧКО УДРУЖЕЊЕ 


С обзиром на овогодишњу велику међународну изложбу 
у Брислу решило је међународно криминалистичко удружење, 
да своју годишњу скупштину одржи у Брислу, и она је одр- 
жана између 2—4 августа. Белгија чини засебну земаљску 
групу у криминалистичком удружењу. Њен је председник чу- 
вени криминалиста Ргт1п5. Он је у овој години издао инте- 
ресну књигу „Га абТепзе зосјаје еђ јез егапзГогтаб опз ди дгоњ 
репај“, у којој је на особито фини начин изложио модерна 
схватања казненог права, и покушао да докаже тезу као да 
се основни принцип казненог права састоји једино у одбрани 
друштва од антисоцијалних елемената, који чине кривична 
дела. Опасност овога гледишта увиђају практични белгијски 
правници и с тога нису баш толико наклоњени новим идејама 
Пренсовим. Садашњи белгиски министар правде де Гапаћееге, 
раније професор права на универзитету у Лувену, поздравио 
је скупштину беседом, у којој је отприлике ово казао: у по- 
следње се време јако напада класична школа, па се чак шта 
више иде тако далеко да се карикира, као да судија није ни- 
шта друго до жив параграф; међутим су ови напади неосно- 
вани, јер социологија није још тако далеко отишла у научном 
развићу, да би могла дати судији потребну помоћ и за праксу 
употребљиве појмове; тек од Ломброза постоји известан на- 
предак, који доказује да злочинство треба испитати са гле- 
дишта антрополошког и на тај га начин објаснити, према томе, 
оба схватања: класично и модерно треба спојити у једну вишу 
једноставнију целину, да би се постигао успех у чему се са- 
стоји циљ модерне правне философије. 

Колико Белгија полаже на социолошке студије види се 
по томе, што је, после неуспеха и недовољности Бертиљнове 
методе за проналажење криваца, прошле године основала при 
министарству нарочито одељење за дактилоскопију т. ј. 
методу изналажења криваца по отисцима њихових прстију, и 
институт социолошки, основан завештањем Солвај-еве 
библиотеке од 20.000 књига, која чини богат материјал за на- 
учна проучавања. 

Предмет особите важности и дискусије на конгресу било 
је регулисање питања о издавању криваца. Интереси 
модерног правосуђа захтевају, да се одбегли кривац преда др 
жави која га тражи због његовог кривичног дела. Право азила 
је једна стара идеја. која се све више преживљује. Кажња- 
вање од стране државе, која даје право азила, није довољно 
у оскудици општег међународног права, и у немогућности дот- 
пуног ислеђења услед удаљености места суђења од места из- 
вршења дела. С друге стране опет не може се препоручити 
прогонство кривца, јер је то штетно са гледишта општих ин- 
тереса држава. Отуда остаје издавање као једно подесно сред- 
ство за гоњење криваца. Овде су постојала два гледишта: 
Липманово, који захтева да се издавање криваца регулише 
као правна установа, с којом неће имати дипломација никакве 
везе, и Га ро-вљево, које нема ове једноставности и одржава 
везу са досадашњим схватањима. Тако: 1.) Липман предлаже, 
да се решење питања о издавању криваца повери судовима 
умољене државе, у место влади дотичне државе, док Гаро 
налази у томе повреду суверенитета дотичне државе; 2.) Лип- 
ман тражи, да се кривична дела, због којих се издавање неће 
вршити, изречно поброје, а то би била дела против религије и 
морала, и кривична дела војне и фискалне природе, док Гаро 
вели да треба побројати она дела, због која ће се издавање 
вршити; 8.) Гаро тражи, да се остане при досадашњем принциџу, 
да се издани не може судити због дела раније учињених, због 
којих није издавање тражено, док Липман сматра овај принцип 
специјалитета као једну сметњу и формализам, који треба од- 
бацити; 4. по Липману мора отпасти и захтев обостране ка- 
жњивости кривичног дела због кога се издавање тражи, јер 
је довољна кажњивост по закону државе, која тражи издавање. 
У погледу ове тачке Гаро се није изјаснио; 5. у погледу из- 
давања сопствених поданика изјаснили су се за њихово изда- 

вање и Липман и Гаро. Гаро хоће само изузетак у томе слу- 
чају, ако умољена држава по своме закону може кривца да 
казни због дела учињеног у туђој држави; 6. у погледу по- 
литичких криваца. Овде важи одавно опште признато правило, 
да се политички кривци не издају. Међутим дефиниција .поли- 
тичке кривице је тешка а неопходно потребна. Оба су извести- 
оца дошла до закључка, да се природа политичког дела не 
може по мотивима одређивати, и да се према том издавање има. 
одобрити у случају убиства, крађе, паљевине и кривичних дела 
анархиста, па ма ова дела почивала и на политичким побудама. 

Дискусија се по овом предмету закључила оваквом ре- 
золуцијом: | 

„Дентрали међународног криминалистичког удружења став- 
ља се у дужност да обрати пажњу влади на интерес њихов. 
у питању о међународном регулисању уговора о издавању кри- 
ваца и да дејствује у правцу, да се на будућој хашкој конфе- 
ренцији стави на дневни ред питање о утврђењу општих прин- 
ципа о издавању криваца“. 

Ја реферишем, наравно по туђим писцима, нарочито о 
овој тачки опширније с тога, што српска влада, коју је целе 
ове 1910 г. занимало питање о издавању криваца између Ор- 
бије и Аустро-Угарске није сматрала за нужно да пошље кога. 
свога делегата да присуствује овом конгресу, на коме се ра- 
справљало ово овако важно питање. Српске владе у опште 
греше, кад пропуштају шиљати своје изасланике на међуна- 
родне конгресе, ма које врсте они били. На томе не треба. 
штедети. 

После овога конгрес се забављао особито важним питањем 
о опште опасним злочинцима. 

Тешкоћа постоји у утврђивању појма опште опасности. 
Гарсони Лист су дали исту дефиницију. Они веле, да општа 
опасност постоји онда, кад се, с обзиром на особене душевне 
особине извесног лица, може извести закључак, да се оно не 
може уздржати од извршења даљих кривичних дела ни прет- 
њом ни казном. По Листу може постојати ова опасност и онда, 
кад ово лице није учинило никакво кривично дело. 

Против усвајања овог појма било је више говорника. Х а- 
мел је тражио, да се он бар ограничи на четири врсте дели- 
ката: против живота, морала, крађе и преваре. 

Против Листове поставке, да није потребно извршење кри- 
зичног дела, водила се такође жива дискусија. По Ашафен- 

бургу претходно извршење је врло важан знак за постојање 
опасности, али није неопходно потребан захтев. Професор Жи- 
ловић, Хрват, захтева код лица, која нису абнормална, већ 
«само антисоцијална, претходно извршење каквог кривичног дела. 

И ово питање, као и присуство Хрвата на конгресу дока- 
зује, да је и Србија могла бити представљена на овом конгресу. 

У даљој дискусији, а у појединостима, конгрес се сложио, 
да се као опште опасна лица имају сматрати: 1. повратници, 
2. душевно болесна лица, 3. смањено урачуњива лица, 4. лица 
са навикама опасног живота (као подводници, бекрије, просјаци, 
скитнице и нерадници), и 5. малолетници. 

После тога вођена је и дискусија о средствима борбе про- 
тив тако опште опасних лица, као учинилаца кривичних дела. 

Предмет дискусије конгреса била је и установа неодре- 
ђене осуде. Гарсон ју је означио као недопуштено зади- 
рање у личну слободу, док су је страсно бранили Ашафен- 
бурги Лист. 

У погледу поступања са-опште опасним кривцима конгрес 
је донео овакве две резолуције: 

„1. Закон мора предвидети извесне мере друштвене си- 
гурности према злочинцима, који су ошште опасни, били због 
тога што су повратници, било услед својих навика (које ће за- 
кон одредити) било услед својих особина и начина живота, до- 
кументованих у извршењу каквог кривичног дела. 

„Управи се ставља у дужност да на основу овогодишње 
дискусије и позитивних закона и пројеката изради опширне 
предлоге, који ће се поднети идућој Скупштини.“ 

„2. Скупштина изражава жељу, да се на дневни ред једне 
од идућих Скупштина стави питање о правном школовању и 
претходном васпитању судија, који имају да решавају питање 
0 општој опасности.“ 

Изложена питања такве су природе, да морају интересо- 
вати шири круг читалаца, а не само правнички ред, и с тога 
их саопштавам читаоцима „Дела“, а уједно упознајем и оне 
правнике, који о овој ствари нису обавештени, са жељом да се 
и код нас покрене живљи рад у управи „Адвокатског Удру- 
жења“ и управи „Правничког Удружења“, јер пројекат нашег 
казненог закона, објављен још у јуну ове године, који се бави 
овим питањем, очекује озбиљну дискусију. 

| Д-р Д. М. Суботић. 

Ј. Томић као историк 


УП 


Већ из нашег прошлог чланка могло се видети како слабо 
Ј. Томић зна немачки језик, на ком су толики извори за пи- 
тања расправљана у његовим „студијама“. Онај који пише 
стално „Пје зетђузећеп Пазћел“ и „Опеагп 11 рењађег дет Тиг- 
скепћегтвећаћћ“ није само аљкав, него још не зна ни елемен- 
тарне ствари из немачког. Али докле иде Томићево незнање 
овог језика, видеће се јасније из примера које ћемо навести у 
данашњем чланку. Треба међутим о њима одмах нешто приме- 
тити. Томић ретко наводи немачке текстове и зато су случајеви 
где смо могли да га контролирамо врло ретки. Али где год 
смо проверавали његово знање немачког језика, апсолутно 
свуда наишли сно на сваковрене неисправности. Нека се има 
ово на уму, ако би се која погрешка учинила не тако знатна. 

У својој књизи „Десет година итд.“ стр. 108 ове речи: 

Вгапкоујећ. .. ође зјећ апз5 уог Етел Мабш ећеп Егрћеттп... 
уоп Бегујеп, Возтеп... ппд уш Гогта ћег Чрег зејђђе ћегт- 
већеп... Тпдете Ег уесеп а1171 сепапег Соттезропдепл та. 
дет Кбгафбеп апза дег УаЏасћеу плеће епа зизресћ веу. Тећ 
Ккћеппе ппа меј55 таећћа уоп Тите, мегде аџећ тећ|5 дегојеј- 
сћеп гегпегз сезђафђеп, 50 Јапо плећ,, уле плећ Фв5та 5 71 
уетћаЊћеп ћађе, уоп Еџег К. М. аЏегопафвђеп ђејејсћ егјап- 
сеп (ле... 

преводи Томић овако: „да хоће и формално да влада. 
над тим земљама... пошто сумња та тај води тајну преписку... 
Баденски...је, пре него би предузео какав корак против овога. 

(тј. Ђ. Бранковића), пишући ћесару молио за упуство како да 
се понаша према њему.“ 


Према томе Академик не зна да [огта ег овде не значи 
„и (2) формално“, него, „у пуној форми“, дакле управо „стварно“. 
Њему, даље, канда нису познате ни тако обичне речи као што 
су аптп сепацег, које се никад не могу превести с „тајни“. Нај- 
лепше је пак да је Томић последњу реченицу сасвим наопако ра- 
зумео. Није Баденски чекао упутство од цара, патек онда да 
предузме какав корак према Бранковићу, него, тако рећи обр- 
нуто, он одмах, пре него што добије од цара одговор, преду- 
зима мере против Бранковића. 

Како нетачно преводи наш Академик, показаће и овај случај. 


Пет Вгапкозмлећ апђејапсеп), 156 Ег дегјешсе... Еџег Пеђ- 
Чеп Пез5 апуепдеп моЏеп, зојећег (2) та сиббег талег пипа 
епшсеп 5песћепдеп ртабехе 21 лећ 21 гпеНеп 


не значи: „(ћесар је одговорио) како ће тај Бранковић 
бити онај... те је наредио Баденскоме да овог, под каквим 
било изговором, примами“. (14. 104). 


"Зар „156 Ег детјешсе“ („он је онај“) смемо превести са 
„биће онај“ и зар „ти ошфег тапег“ није „на леп начин“ 
него „под каквим било изговором (:“ 2 


Него, рећи ће ко, очевидно је да су те погрешке учињене 
из аљкавости, а не из незнања. Добро, а да ли се може то рећи 
и за погрешке које ја Томић учинио преводећи овај пасус: 

пасћдете ђе тдеп, дав гест... чећ ађзојифе уог Епеп 
Пезрофеп уоп Бегујеп (еће.) па уШеп апдегп Ргоусјеп тећгега 
(не тлећтегез! као у Томића) ашћегПеп (не ашуееп! као у 
Томића) уШ — даз атр1ота ађег, Чеззеп Ег 21 Еечг 
К. М. ћбећађбеп ргае а17 зтећ ргаеуагеп моПеп 

Под знаком навођења каже нам Академик српски то овако: 
„него се... издаје и за апсолутног деспота у Србији (итд. и 
многих других покрајина — — — а повељу, за коју вели 
да ју је добио од Вашег Величанства“ (14. 118). 

Као што је лако видети, Томић је овде једно место по- 
грешно разумео, а једно није никако ни разумео. Он је речи 
„зећ ађзо1пбе уог етеп Пезробеп“ разумео као да пише 
„зећ уог ееп абзоћшеп Пезгробел“, а то је нешто сасвим друго. 
Речи пак „даз арота ађег итд.“ остале су му неразумљиве, јер 
их преводи са „повељу, за коју вели да ју је добио од Вашег 

Величанства, док оне значе: „повељу, којом он хоће да се ко- 
ристи на штету Вашег Величанства.“ 

Исто тако, сигурно Академик није разумео ни ово место: 

у зојећеп сеђгоеп сејесеп (54 Фе Сјетеп ), дав5 51е тђ% 
баеуга | пјеће угоћ] т1 ге, зопдегл уоп деп штпНесепдеп Р1а- 
%деп попа 5ећозвегп, ђезопдегз уоп Зешфал, хоћег зје даз (е- 
«тејде ћађеп тиззеп, т1% сцђе Јејсјеег 21 дотштеп пипд де- 
ћег утејтећг тло ешет о ШПећеп Уегајејсћ Фезе Геше г1... 
Пеуобоп га ђипсеп 

Он преводи: „јер су (Клементе) у таквим брдима, да их 
Турци нису могли приморати силом већ пресецањем веза 
са околним градовима, а поглавито са Скадром, у коме морају 
себи набављати жита. За то му је ставио у дужност да те људе 
придобије... лепим опхођењем“ (01. 150). 

Алч где у немачком тексту има говора о неком „пресецању 
веза“ 2 Извор каже да се брђанима може владати „на леп на- 
чин“, а не силом. Томић не види ни то да он прави овде једну 
контрадикцију, јер најпре говори о „пресецању веза“, а одмах 
затим о „лепом опхођењу.“ И, напослетку, зар „те ошћећег 
Метојејећ“ значи „лепим опхођењем“ # 

Ево још једног случаја где Томић није разумео немачки 
извор. 

Немац прича: 

феемеШ! петапда апдегз о езуу 1556, ај5 даг ретебег Тасћесћо 
5 дет већи аш Уепефе 1 Тагп, апећ Кћап реззег 5101 ај5 
ђетштв Јетоп то зћи сеујевеп, ћаб дег Уепефојвећ рофезтађ 
гл Видпа та озајћ уегаћаНеп Чеп Тигкћеп тб зетеп 7уеп 
Ккпесћбеп упа зећгеђег апетипетеп, даз зјећ дег зћИтап сеу!- 
детћ, те ађег дагстце седгипсеп те дет, даз ег шп деп гга1а 
“014 Јазгзеп аб]јесеп (М овјећ, Пле зетр. Пупазбеп Стпоје- 
У1С, 82). 

Чујмо сад како Томић то препричава: „кад су Скен- 
дер-бегови посланици дошли у Будву па нису нашли погод- 
нијег брода од Чеховог млетачки подеста у Будви наредио 
је Чеху да их прими. па кад се овај стао противити, подеста 
га је приморао запретивши му да ће му конфисковати жито 
довезено у марчилијани“ (Глас 62, стр. 85). 

Томић је свакако отприлике разумео прве речи, па ихи 
преводи отприлике речју „погоднијег“ (брода). Он не разуме, 
даље, шта значи Јетопшпо зћи (Јеронимова лађа) и каже (не 

само овде, него још на неколико места) да је лађа била Чехова 
«то, осим тога, значи и да иначе овај извор није с разумевањем 
читао, јер није ово једино место у документу где се каже да 
је лађа била Јеронимова). Најзнатније је пак да Томић ађесеп 
(истоварити), преводи са „конфисковати“. 

Али најочигледније показује како Томић мало зна немачки 
ово место: 

Рагаш ћаб зјећ Оглабоћ УУајдегафватег тизатађе еећеп 
Кпесћјеп уппа +. зћи еп одег рагкћеп ашсетасће упа дет 
5861 упсеџцаећ ап Тешвзеће теш ен хтисејагп уппд ат 
етабеп т атег рагкћеп, дагип еећ регзопеп, та пп ојејећ 
папегабееп а15 меЏеп Фезеђеп апећ сеп Мепедје та леп Татп, 
пасћ тајп абег ап рагкћеп та деп даз зош! Је аш даз 
веће || Кћотеп, 4'5 зу Чез ТшкКћеп пп деп «Њфеп регзопеп се- 
ма е стеуезеп 52, Фе апдегеп 7ло рагкћеп апећ хиесејатт, 
"Чагпасћ дЧаз зћећ ап! Мегап сеуеппаћ упад фе Тигкћеп осе- 
Таппееп (МИ озјећ, 1614. 32). 

Томић то преводи овако: 

„На то овај (Кристоф) с војницима дође да ухвате брод, 
али из овог беху одбегли Скендер-бегови људи, зато се за њима 
да потера, која их ухвати, доведе у Маран“ (Глас 62, стр. 79). 

У ствари, од овога свега што нам Академик прича у ори- 
гиналу нема тако рећи ништа. Јер нити су Скендербегови људи 
били одбегли (2) с брода, нити је за њима послата каква потера, 
која их је ухватила. Извор нам и сувише јасно каже да су они 
ухваћени на самом броду, с кога нису ни покушавали да беже 
а камо ли да су побегли. 

Не зна латински, не зна италијански, не зна немачки, а 
главни су му извори на латинском, италијанском, немачком. 
Његове су „расправе“ стварно лоши слободни преводи и са- 
стављене маказама. Аљкав је за причу. Пуни академска издања 
масама багатела. Пише једним српским језиком кога би се по- 
стидео сваки гимназијалац. У моралном погледу има чудновате 
појмове. Па зар може такав „научник“ и даље остати у С. Краљ. 
Академији Наука као њен редовни члан 

Н. Вулић. 


— СВРШИЋЕ СЕ — 


Рг. М. Мапсак, Мајетан ји Кад Возкомсем, Фо 1 
Ргеатрапо 12 181 Кплое „Када“ Јисозјауепзке АКадепије 
2папоз! 1 штје ове. [] Даотеђи, изак Фотске Нзкаге, 1910. 
стр. МГ 130. 


Кад се је год. 1887 навршило сто година од дана смрти 
великог дубровчанина Руђера Бошковића, југословенска Ака- 
демија Наука издала је једно опсежно дело, у коме су разни 
хрватски научници изложили живот и рад његов. Тада је остала 
само једна грана његовог рада необрађена, његов математички 
рад. Како се идуће године навршују две стотине година од дана 
рођења Бошковићевог, то је професор Математике на Загребачком 
Универзитету, г. Варићак, предузео да попуни оно што је ра- 
није изостало и горња књига представља само први део тога, 
како писац вели, замашног посла. Како г. Варићак у првом 
одељку своје књиге („ВобКоусеуо пи епје о пекип озпоурш 
рнапјппа“ стр. 1—28) говори о Бошковићевим филозофско-ма- 
тематичким погледима и том приликом упорећује моју геоме- 
тријску доктрину са његовом, ја ћу у следећем изближе посмо- 
трити само тај одељак његове књиге, а остале ћу само укратко 
споменути. 

Пре тога међутим хтео бих учинити на овом месту неко- 
лике опште напомене. Како Руђер Бошковић по свом пореклу 
припада бар подједнако и Србима и Хрватима и како ми мин 
Хрвати долазимо све више до свести о културној и национал- 
ној заједници, која треба да нас нераздвојно веже ако мислимо: 
да се одржимо, то налазим да у прослави двестагодишњице 
рођења Бошковићевог треба да учествује и наша Академија. 
Наука. Осим тога налазим да ће се обе академије најбоље. 
одужити успомени Бошковићевој, ако том приликом приреде 
једно критично целокупно издање дела његових (и издатих 

и неиздатих), по могућству са преводом истих на један од мо- 
дерних великих језика (француски или немачки), како би тиме 
дела Бошковића, писана већим делом на латинском, постала 
приступачна данашњим научницима. Јер данас за Бошковића 
зна само један узан круг европских научника, међутим ње- 
гова дела имају још увек и актуелне вредности. Таквим из- 
дањем целокупних дела Бошковићевих и саме би академије 
подигле себи један трајан споменик. 

Бошковићеви философско-математички погледи стоје у нај- 
тешњој вези са његовим природно-филозофским погледима из- 
ложеним у његовом главном делу „РћПозорћае па газ «ћеота“ 
(Беч, 1758), односно са његовом теоријом материје. Варићак по- 
чиње излагање тих погледа са Бошковићевим погледима на 
природу бескрајно великога и бескрајно малога. По Бошковићу 
не само да су бескрајно велико и бескрајно мало немогући у 
области реалног света, односно реалног простора и времена, 
негоони нису могући ни у континуираном простору Математике, 
који је по Бошковићу само једна замисао, дакле чисто идеалан. 
Бескрајно велико и бескрајно мало по Бошковићу су с тога 
немогући што садрже у себи противречност једнакости дела са 
целином (стр. 2): Међутим немогућност бескрајно малога не 
повлачи за собом немогућност бескрајне дељивости непрекидног 
математичког простора (стр. 5). Али реални простор ствари по 
Бошковићу је потпуно крајан т.ј. он се састоји из крајњег 
броја непробојних простих недељивих тачака (стр. 6), тако да 
је Бошковић у односу на реалност финитиста (стр. 1). 

У везу са овим резултатом доводи Варићак моју геоме- 
тријску доктрину, изложену у моме делу „Ргшперјеп дег Ме- 
барћучк еге... МЊ едет Апћапе: ЕЈетеп(е дег пепеп Оеоте те“ 
1904 и у мојим студијама „Џеђег Фе Отбозве дет пптеђагеп 
Вет тле 2ууејет Рипкбе“ (у „Аппајеп дег Хапгрћ озорћје“ 1905)“ 
и „Гле фураћеп СОеоте еп ппа даз ЏпепаНеће“ 1907. У при- 
медби на стр. 6 он између осталога вели о мојој доктрини ово: 
„Ј пјети је ргозбог зјодеп о4 једпозваушћ (асака. Тај ртовгог пе 
тоде ЊЕ ргајап песо геајап, |. ј. зазбој! зе од геајпо розбојесе 
отадје, јако да пе шпа гаке тедји ргозфога 1 тађетје. Рто- 


1 0 тој противречности упор мој чланак „О бескрајности света“ у „Делу“ 
ва 1904. 

2 Тај исти чланак изашао је у скраћеном облику и у „Делу“ за 1908 
под насловом „Основни постулати дискретне Геометрије“. 

бедпоз6, ехтепаја Факгефлосг ргозбога 5азђој; 56 пи Фот, да 51 
фаске, Које са забтјауаји, Фојаба гавђау јеле. Пок п пертектапот 
ргозфоти табетанска бабка зато НКНупо 1а61 једап Ктај од дти- 
тоста, газђаујја еајпа фаска по Фастебтот ргозбога па розуе ге- 
ајап пас Амје геајпе фаске. Буе је оуако пизћо 1 ВозКоуте. 
Бато Регтотјеује 1де п сеотемјак ти Копзекуепсјата тпого 
"даће, ћобев! отада  зуојп поуџ сеоте ји“. А на стр. 10 вели: 
„О гавзргауг Пје Турзећеп ·беотефчел ппа даз Опепаћеће, Која 
је табја сод. 1907 розђаујја Рефтотијеује огат Тогтајпо тоги- 
аћ ођика ртозфога. Ро теаЊеби је пашпе рговбог 1 ртатап Ш 
теајап, ро аЧеђтуозш је Копштиајап 1 Фзсгебап, ро зекуепсца 
једповђаутић бабака је 1 сопзесшуап Ш: Копзесиуап, а ро тапо- 
11 прћоуој је ђелкопабап 1! Копабап. О ођспој сеоте тј; 121- 
тато да је ртозјот рталап, Коп пајап, 1псопвектшуап 1 ђезКо- 
пабап. То је рту! тооив! обик Реггопјем сеу. Родрипа ртобупозе 
ргуоса је Рефбтопјјеутбеу озт1 ођик ргозђбога, Кој је 
теајап, а1астефбап, Копзесићјуап 1 Копабап. А то је 
ргозбог ВобКоу1сеу, Како ал 17 ртебћодпоса газргау јапја“. 

Као што се види, Варићак налази потпуну сличност у 
основним идејама моје и Бошковићеве финитистичке доктрине, 
само што сам ја по њему извео и геометријске конзенквенције 
из те доктрине што Бошковић није учинио. Ја сам јако захва- 
лан Варићаку, што као математичар од струке није штедео 
труда и времена да се озбиљно занима мојим геометријским 
теоријама. Али он се налази у заблуди — заблуди која је лако 
могла постати, пошто основне концепције моје геометријско- 
финитистичке доктрине залазе дубоко у метафизику -— кад 
тврди идентитет моје и Бошковићеве доктрине. У чему се са- 
стоји битна фундаментална разлика између њих, ја ћу то овде 
што је могуће јасније изложити. Бошковићева финитистичка 
доктрина о простору (време и кретање овде ћемо ради прости- 
јег излагања изоставити) стоји на име на средини између ин- 
финитистичке доктрине инконзекутивно-континуираног и моје 
финистиничке доктрине конзекутивно-дискретног простора. Ма 
колико да је оштроумна, по моме мишљењу та се доктрина не 
може одржати, јер је неконзеквентна и противречна. Ево у 
чему су њена основна тврђења. 

При конструкцији свога дискретног простора полази Бош- 
ковић од основног аргумента Аристотеловог, по се коме просте 
недељиве тачке не могу непосредно додиривати а да не падну 

уједно, одн. по коме је немогуће да се једна распрострта линија 
састоји из крајњег броја недељивих тачака, које би се без раз- 
даљине додиривале једна са другом. Признавајући тачност 
овога аргумента:, Бошковић тврди, да су реалне тачке, из 
којих је простор састављен, растављене једна од друге про- 
сторним интервалама тако да се не додирују непосредно једна 
са другом. Те просторне интервале измећу две најближе реалне 
тачке не престављају по њему минималне дистанције, не пре- 
стављају иреалне тачке, већ су дељиве до у бесконачност, дру- 
гим речима између две најближе реалне тачке може се у реал- 
ном дискретном простору увек уметнути (одн. замислити умет- 
нута) једна трећа реална тачка. Реалне тачке по Бошковићу не 
могу се једна другој приближити тако да се неносредно до- 
дирну просто с тога што су оне по Бошковићу центри одбојних 
сила“, чија величина постаје бесконачно велика на бесконачно 
малом растојању, тако да се реалне тачке, што се више једна 
другој приближују, све више једна од друге одбијају. По Бош- 
ковићу просторне интервале између најближих тачака не треба 
да сачињавају празан простор. Међутим то је немогуће и ту 
лежи основна тешкоћа Бошковићеве теорије дискретног простора. 
Јер празна интервала између две најближе реалне тачке или 


1 То признање налази се изречно исказано у „РАПозорћае пабга5 
ћеогја“ 5 138, где Бошковић полемизира са извесним Лајбницовим следбе- 
ницима који су тврдили, да је простор састављен из реалних тачака (мо- 
нада) које се непосредно додирују. 

2 Реалне тачке су по Бошковићу центри одбојних сила на малим расто- 
јањима. На већим растојањима те се силе претварају у привлачне, на још 
већим опет у одбојне. док се на послетку за видљива растојања не претворе 
дефинитивио у привлачне. Недељивост последњих материјалних делића из- 
води Бошковић на једноме месту и из одбојних сила њихових. Међутим 
како је немогуће схватити реалне тачке као центре сила, које дејствују у 
даљину (јер је делање у даљину један противречан појам), то и Бошкови- 
ћева претпоставка немогућности минималне дистанције реалних тачака у 
дискретном простору отпада. 

Најглавнија места у Бошковићевим спџисима, на којима он говори о 
својој теорији, ова су. У „РћПозорћае пабиган5 (ћеопа“ 5 3, 5 137 и 5 188, у 
коментару поетско-филозофском делу дубровчанина Бенедикта Стаја „РАПо- 
зорћае гесепогј5 Шт Х“, Котае 1755, у 1-ој свесци 5 6 „Ре зрано ас [етроге“ 
р. 34—7, 5 7 „Пе зраЏо ас гетроге џб а пођја совпозеппиг“ р. 347—350 и у 
П1-ој свесци р. 441—451. Јасво излагање Бошковићеве теорије простора наћи 
ће читалац и у расправи Фр. Марковића „ЕПозојек! Кад Јо«ра Епсјега Во- 
5еоујса,“ која је изашла у „Кади јпеозјауепзке АКкадепије“ за 1888 год., на 
стр. 610—19. 

је просторна или није просторна: ако је просторна она оче- 
видно представља празан простор, пошто у њој нема реалних 
тачака, а ако није просторна, онда је она и сама једна тачка, 
није дакле дељива до у бесконачност. 

Битна разлика између моје и Бошковићеве теорије дис- 
кретног простора лежи у томе, што су у моме дискретном про- 
стору празне интервале, које растављају реалне тачке, исто 
тако просте и недељиве тачке као п ове последње што су, и ја 
их с тога, за разлику од ових, називам иреалним тачкама. 
Ја се слажем с Бошковићем у признању тачности горњег ар- 
гумента Аристотеловог, односно слажем се с њиме у тврђењу, 
да реалне тачке, из којих је дискретни простор састављен, мо- 
рају бити растављене празним интервалама једна од друге, не 
могу се непосредно додиривати једна са другом. Али ја се сла- 
жем с њиме у признању тога аргумента само у толико у ко- 
лико се њиме искључује састављеност простора из апсолутно 
конзекутивних тачака, не слажем се међутим с њиме у при- 
знању позитивне стране тога аргумента, у тврђењу, да би тачке, 
које би се непосредно додиривале једна са другом, морале па- 
сти уједно, морале постојати једна у другој на истом месту. 
Такве апсолуно конзекутивне тачке немогу чинити једну просту 
просторну линију, то је несумњиво, али оне не морају бити једна 
у другој, оне могу бити једна ван друге, оне могу страјати у 
односу непросторне датости једне ван друге. 

Доиста само ако се учини ова последња претпоставка мо- 
гуће је без противречности замислити реалан дискретан про- 
стор, у коме нема никаквих у бесконачност дељивих распро- 
стртих празних интервала, какве садржи дискретни простор 
Бошковићев. Јер иреална тачка, која раставља две реалне тачке 
у моме дискретном простору, може бити тачка, може престав- 
љати минималну дистанцију само с тога што њој од- 
говара ван простора једна реална тачка, која лежи између 
реалних тачака, које у простору раставља иреална тачка. Није 
дакле иреална тачка оно што у ствари раставља две реалне 
просторне тачке, већ то чини ова реална ванпросторна тачка, 
коју ја с тога називам реалном растављачком тачком или 
реалним актом негације. Акт негације је реална ванпро- 
сторна тачка, која са сваком од растављених просторних реал- 


1 Биди о томе опширније у наведеној расправи у „Аппајеп дег Хафбигрћ- 
јозорћје“ Ва. ТУ 5. 264—66. 

них тачака стоји у односу непосредног непросторног до- 
дира, док додир самих реалних просторних тачака није апсо- 
лутно непосредан, већ су оне растављене једна од друге 
ипреалном просторном тачком, која није ништа друго до про- 
сторна пројекција реалног ванпросторног акта негације. Кад 
овај последњи не би постојао, онда би или са Бошковићем 
морали тврдити, да између две реалне просторне тачке постоји 
празна просторна интервала која је потенцијално дељива у 
бесконачност или бисмо морали тврдити, да је дискретни про- 
стор састављен из апсолутно конзекутивних тачака. У првом 
случају имали бисмо поред реалних тачака и празан простор, 
простор дакле у ствари не би био више састављен из самих 
реалних тачака, већ би се ове налазиле у већ датом празном 
простору; други случај искључен је међутим Аристотеловим 
аргументом. Према томе само претпоставка реалних негационих 
аката омогућује безпротивречну конструкцију простора из ре- 
алних тачака. 

Претпоставка ванпростврних реалних тачака између две 
реалне конзекутивне тачке у дискретном простору је једна ме- 
тафизичка претпоставка, о томе сумње нема. Али она је то само 
с тога, што је и цела претпоставка реалних нераспростртих та- 
чака, из којих је састављен простор, једна метафизичка прет- 
поставка, пошто је емпирички простор нашег чулног опажања 
континуиран. Цела концепција дискретног реалног простора 
спада према томе у Метафизику и метафизичар је једини позван, 
да ту концепцију изведе тако, да она буде без противречности. 
И Бошковић је само као метафизичар дошао до своје ориги- 
налне теорије дискретног простора, али како је он као мета- 
физичар био поглавито филозоф природе, он је ту своју теорију 
у главном и извео на основу своје оригиналне теорије о матв- 
рији, те с тога није ни чудо, што је она пуна битних недостатака. 

Тек пошто је метафизичар без противречности поставио 
теорију дискретног реалног простора он је може предати на 
даљу обраду математичару. Ја сам у свом делу хтео да битно 
олакшам посао овом последњем тиме, што сам покушао да по- 
ставим основе геометрије дискретног простора. Наводећи мој 
покушај у овом погледу за раван (стр. 12), Варићак у исто 
деба покушава да и сам покаже могућност геометрије у ди- 


' Опширније о негационом акту види у моме делу „Ргпстрјеп дег Ме- 
барћузвк“ Ва. 1 5. 255 и 5. 269—274. 

скретном простору (5 5, стр. 8—12). Ма како да су интересантна. 
и за мене поучна та разлагања његова, ипак геометрије. ди- 
скретног простора, које он наводи, нису геометрије реалног 
дискретног простора у правоме смислу, то нису геометрије мога 
осмог просторног облика, који је „реалан, дискретан, конзеку- 
тиван и коначан“. Али не само да то нису геометрије мога, 
него то нису ни геометрије Бошковићевог дискретног простора. 
Пре свега Бошковићев дискретни простор, у колико је про- 
стор, није у ствари ни дискретан ни реалан, ни конзекутиван ни 
коначан, већ потпуна супротност његова, т. ј. то је континуирани 
простор обичне геометрије. Кад би се пак просторне интервале 
најближих тачака у Бошковићевом простору замислиле испуњене 
све самим роалним тачкама (што би могао бити случај кад би 
се апстрахирало од специјалне Бошковићеве претпоставке. да 
су реалне тачке центри сила, које дејствују у даљину), онда. 
би његов простор истина био реалан и дискретан, али он не би 
био више конзекутиван, јер би у њему између сваке две тачке 
(на једној линији) лежала трећа, то би дакле био не осми већ 
мој четврти облик простора. И геометрије Варићакове (као и 
геометрија Стронгова, коју он наводи на стр. 12) то су геоме- 
трије инконзекутивног дискретног простора, и то 
извесних специјалних форама тога простора. При извођењу тих. 
геометрија полази Варићак на име од Канторове дефиниције 
просторног континуума (као скупа тачака који одговара скупу 
свих реалних бројева), па прво конструира простор, који одго- 
вара само скупу рационалних бројева, па затим једну специ- 
јалну врсту квадратног простора (стр. 11). Оба ова његова про- 
стора су међутим очевидно инконзекутивни, пошто се у њима 
између две тачке на једној дужи налази увек једна трећа тачка. 
У квадратном конзекутивном простору нема међутим између две 
реалне тачке, које следују непосредно једна за другом, треће 
реалне тачке, и то просто зато, што иреална тачка, која их ра- 
ставља, преставља једну недељиву интервалу. С тога у реалном 
конзекутивном квадратном простору могу постојати само дужи, 
чија величина одговара целим бројевима или квадратним коре- 
нима из целих бројева, за тај простор могу важити дакле само 
оне геометрије, која сам ја у додатку своме напред наведеном 
метафизичко·-математичком делу одредио. 

У 5 б-ом своје расправе говори Варићак о принципу ре- 
лативности код Бошковића па вели: „ВобзКоу1с јерођбрил 
ге]ја(бту 15“ (стр. 12). У истом параграфу на стр. 14 он наводи 

једно место из Бошковићеве расправе о кометама из год. 1746, 
на коме Бошковић тврди потпуну равноправност Коперниковог 
и Птоломејевог светског система, а затим на стр. 15 наводи друго 
једно место из другог издања те исте расправе Бошковићеве 
од год 1785, у коме се Бошковић, позивајући се на време и 
прилике под којима је штампано прво издање, извињава пред 
читаоцем аа своје раније тврђење. Вараћак држи (стр. 15) да 
овом Бошковићевом извињавању нема места, пошто је он „ћо 
Фађоко пуегеп, ди та арзоћшпо Кгебапје а Када 11 па Каћау па- 
ст пе тодето га коуа од гејабупоса“, па у потврду свога 
мишљења наводи и речи чувеног француског математичара 
Поенкареа: „И пу а рав Ф'езрасе арбзојц, 6018 јез дЧерјасетепа 
аде поџпз ропуопз ођзегуег зопф дЧез дЧерјасетелв гејаБв“. 
Овом мишљењу Варићаковом ја морам противречити и то 
на основу Бошковићевих погледа на апсолутно и релативно 
кретење, које он износи у 5-има 7, 8 и 9 своје расправе (стр. 
17—28). По Бошковићу истина да је немогуће емпиричким 
путем утврдити разлику између апсолутног и релативног кре- 
тања (то јасно излази из 5 8 и 9 Варићакове расправе, у ко- 
јима су ввома јасно изложене замерке Бошковићеве против 
супротног мишљења Њутоновог, као што је с правом указано и 
на приоритет Бошковићев у том погледу), али та разлика по 
њему по себи нужним начином постоји. Из слике 3 на стр. 
18 Варићакове расправе следује, као што је то и сам Варићак 
сасвим тачно извео, да је могуће да се две материјалне тачке 
апсолутно крећу а дарелативно мирују (1. ј. да 
даљина међу њима остане нецромењена) али да није могуће 
да се две материјане тачке релативно крећу, ако се или 
једна пили обе не крећу апсолутно. Као што се одавде 
види, по Бошковићу релативно кретање није могуће без апсо- 
лутнога, по њему дакле разлика између мира и кретања је 
по себи апсолутна. А ако је то тако, онда Коперников и 
Птоломејев систем не могу бити равноправни. И ако је нама 
по Бошковићу немогуће да емпирички утврдимо који је од та 
два система у праву, ипак само један од њих могао би бити по 
себи истинит. Поенкаре и др. (Мах нпр.), који заједно са Бошко- 
вићем тврде, да су сва кретања, која се дају емпирички кон- 
статовати, релативна, иду у своме тврђењу много даље од Бошко- 
вића, они, одричући апсолутни простор, одричу и екзистенцију 
апсолутног кретања по себи, што Бошковић очевидно не чини. 
Дело, књ. 57, 30 


466 ИЕ О 


Бошковићев фини метафизички дух сачувао га је од овог апсур- 
дног тврђења Маховог, Поенкареовог и других релативиста,! 
Бошковић није према томе, како то Варићак тврди, „потпун 
релативист“, с тога ми морамо на жалост доиста оно место из 
првог издања Бошковићеве расправе о кометама, на коме он 
говори о равноправности Коперниковог и Птоломејевог система, 
сматрати за „заст ећшт тбеПескив“. 

У последњем, 10-ом 5-у првог одељка своје расправе говори 
Варићак о Бошковићевим покушајима за дефиницију праве ли- 
није и с тим у вези о његовим погледима на правост светло- 
сних зракова, као и о Бошковићевом гледишту на славни пети 
постулат Евклидов о паралелним линијама. Дефиниција праве 
линије, коју даје Бошковић (стр. 25), вреди исто тако мало као 
и остале дефиниције њене, нпр. Евклидова и Архимедова (стр. 
25). Дубљи разлог зато открива нам тек Геометрија дискретног 
реалног простора, јер она нам показује да је појам праве пден- 
тичан са појмом конзекуције двеју реалних тачака, да је дакле 
могуће дефинисати праву линију само на становишту те гео- 
метрије. Како је Бошковићева концепција реалног дискретног 
простора погрешна, то није чудо, што он није дошао до тога 
закључка.“ Тако исто није чудо, што Бошковић није увидео ни 
прави разлог неспособности континуиране Геометрије да докаже 
пети постулат Евклидов. Веома је наиме важна примедба Ва- 
рићакова, „да је ВобКкоујс уес сод. 1755 розув 1зргаупо гћуасао 
ргтоди 5 ровешафа Ш 11 акарота ЕпкИдоуа“ (стр. 27), и по мом 
мишљењу писац је се на томе требао дуже задржати, јер је 
ствар од велике важности. По примедби Бошковићевој из Стаја, 
коју наводи Варићак (стр. 27), излази доиста да је Бошковић 
много раније од Гауса, Лобачевског и Бољаја увидео немо- 
гућност да се докаже Евклидов постулат паралелних, он је овде 
дакле био измакао далеко испред својих савременика Сахерија 
и Ламберта, који су веровали у могућност таквог доказа. Да 
је Бошковић међутим имао тачну концепцију дискретног реалног 
простора он би увидео и последњи разлог за немогућност тога 
долаза, он би увидео, да се Евклидова претпоставка да строго 


1 0 немогућности појма релативног кретањћ упор. моје напред наве- 
дено дело „Рплефрјеп деп Мефарћузк еђе“, 5. 313—20. 

2 Да је дефиниција праве линије могућа само на становишту дискретне 
Геометрије, разлоге за то наћи ће четалац изложене у моме делу „Рмпеђреп 
Чеп Мебарћучк“ |-ег Ва. 5. 292—98. 

доказати само за реални дискретни простор, да је њу према 
томе немогуће доказати за континуирани (одн. инконзеку- 
тивни) простор.: 

Остали одељци Варићакове расправе садрже излагање раз- 
них математичких радова Бошковићевих. Садржину њихову ја 
ћу овде само укратко навести. У другом одељку (стр. 28—61) 
излаже Варићак Бошковићеве радове на пољу Тригонометрије, 
од којих нарочити значај имају радови из диференцијалне Три- 
гонометрије (стр. 48—61). У трећем одељку (стр. 61—74) изло- 
жен је Бошковићев рад на проблему тела највеће атракције, про- 
блем који је Бошковић први пут решио (стр- 78). У четвртом 
одељку (стр. 75—82) изложен је Бошковићев предлог за одре- 
ђивање средње густине земљине, који је од великог интереса, 
У петом одељку (стр. 82—91) Бошковићево мерење два мери- 
дијанска степена у Италији из год. 1750 и разна контроверзна 
мишљења о тачности тога мерења. 

У шестом одељку (стр. 91—109) изложен је Бошковићев 
покушај рачуна изравнања. У том одељку Варићак је саоп- 
штио неколико мишљења француских математичара и астронома 
о Бошковићу, које ћемо и ми овде изнети. Тако Лаплас, гово- 
рећи о једној специјалној методи Бошковићевој у рачуну из- 
равнања, вели да је она „ингенијозна“. Даламбер и Лагранж 
имали су међутим неповољно мишљење о Бошковићу. Тако у 
једном писму Лагранжу вели Даламбер за Бошковића: „Јадпите 
еђ је гезресје, топ сћег ап, ја тодезџе ауес |адиеПе уопз рат- 
јез дез уоз ехсеПепјез ргодисћопз, јапа15 дпе попз ауопз 121 Је 
језшње Возсоујећ, фш, а Еотсе де ратгјег апх [епитез де Ја сош: 
"езв беЦез сћозез ди'И а [абез, еђ цпе попз 1епогопз 6оп5 депх, 
'5'е5 | Таб аеја доппег 8000 Пугез де репзроп... Ј! ртебепа де 
р]ав, Тогсег Ја ротфе де !' Асадетле. . .“ (стр. 107). У своме од- 
говору Даламберу пише Лагранж: „Се дие уопиз те аНез ди 
Р. Вовеоућећ пе те зџотргепа раз...: И пезе з шетеп раз т- 
«Попе аФ'ејте де уојте Асадетје, допб Бопз ]ез тетђгез пе 501: 
раз дез Ф4' АЈетђег,,...“ (стр. 108). На ова мишљења Лагранжова 
и Даламберова о Бошковићу да се приметити следеће. Бошко- 
вић истина нема таквих радова на пољу Математике и Меха- 
нике, каквих имају Лагранж п Даламбер. Али зато по универ- 
залности свога ума и као филозоф природе он стоји високо и 

1 Види о томе опшопрнвије у моме делу „Рппстреп дег Мегарћуз к“ Ва 
1. в. 285—992. 

над једним и над другим. Осим тога не треба изгубити из вида, 
да је Даламберу и Лагранжу језуит Бошковић био бар исто 
толико антипатичан колико и научник Бошковић. 

У седмом одељку (етр. 109—122) изложена су Бошкови- 
ћева решења проблема о геометријском облику сађа код пчела, 
у осмом „једно питање из комбинаторике“ (стр. 122—128), а у 
последњем, деветом Бошковићево мишљење о логаримима не- 
гативних количина, које је он изнео у једној непублицираној. 
расправи. Ово мишљење Бошковићево има великог интереса за 
филозофију математике с тога, што Бошковић целу контро- 
верзу око логаритама негативних количина своди на нејасност' 
и непрецизност. која влада у извесним основним појмовама мо- 
дерне Математике. У такве појмове рачуна Бошковић, поред. 
појмова бесконачно великог и бесконачно малог, о којима је 
раније било говора, појам имагинарних количина, мултиплика- 
ција и дивизија негативним количинама итд. (стр. 129). 

При крају овога реферата још ћу напоменути, да је Ва- 
рићак како у Уводу своје расправе (стр. [—[У) тако и на мно- 
гим местима у самој расправи навео мноштво мишљења модер- 
них научника и мислилаца о Бошковићу. Нарочито је важно 
мишљење Лорда Келвина, највећег физичара деветнајестог века, 
о Бошковићу (стр. ТУ). Не мање је важно и мишљење једног 
од најновијих историчара филозофије, Е. Касирера, који у своме 
делу „Паз ЕгКепобшвргођјет 1 дег РћПоворће попа УМјавепвећајћ. 
дег пеџегеп 7ењ,“ 11 Ва. 1907, говорећи опширно о Бошковићу 
(стр. 892—403) назива његово природно-филозофско дело „аав 
пабтрћНозорћзеће Напрфуетк дег Еросће.“ Споменућу још да 
је и најглавнији преставник финитистичке доктрине међу мо- 
дерним филозофима француским, недавно умрли Франсоа Еве- 
лен,' своју латинску докторску тезу из год. 1880 посветис изла- 
гању Бошковићеве теорије простора и времена.“ 

др. Бранислав Петронијевић. 


10 финитистичкој доктрини Евеленовој (Кгапсоја Еуешт), коју је он 
изнео у својој чувеној докторској тези „| Ја и еђ Ја Опашке“ из год. 1880: 
и другим својим списима, ја сам ошширније критички расправљао у додатку 
мојој расправи „Лепо'5 Вемејзе сесеп Фе Вемегипг“, која је изашла год. 1906 
у „Агећу и безвећјећје дег РћПоворће“ Ва. ХХ, 5. 56—80. 

2 0 Бошковићевој теорији материје говори и Едуард Хартман у своме 
делу „Ре Уебапзећацше дЧег тодеглеп Рћузк“ 1902, 5. 180, а о његовој те- 
орији простора Лешала (беоггав Гесћаја5) у својој књизи „Ебџде зиг Гезрасе 
еф; Је јетр5“ 2-ете ед. 1910, р. 275. 


Елсћ]ег, Ог. Еегат!папа, Ре унззепзећа ећећ 
Вађнокћекеп 1п #бгег ЗееПипа 20 Рогећила шпа Џпеегтеће. 
Мопгтао осећаНеп !п дег зекноп Пг ВЊ-Ноћексуезеп ђе 
„ег Вип дозјеп Мегзаттипе дешзећег РАПоЈовеп ипа 5ећи!- 
штаппег !п Огах моп — —, Кизћов дег К. К. Отуег5на- 
Већофкек !п га. Лајпциг, О. Харасовиц, 1910. 80, 
«стр. 13. 


Писац већ по својим ранијим радовима заузима угледно 
место међу посленицима на науци о библиотекарству, па то 
потврђује и овим списом, коме је главна задаћа, да покаже 
потребу, да се наука о библиотекарству унесе у наставни план 
университета и да се катедре за овај предмет оснују у универ- 
ситетима, најпре у великим университетима у Берлину, Бечу, 
Минхену и Лајпцигу. Као што се види из натписа, Ајхлер 
је најпре о својој теми држао предавање у библиотекарској 
секцији 50. скупа немачких филолога п школских људи у Грацу, 
па га је после засебно штампао, написавши му предговор и 
само га незнатно изменивши и пред крај мало допунивши; ради 
објашњења додане су и неколике напомене. 

Несумњиво је, да су веома велики захтеви, који се сада 
постављају библиотекару у тако званим научним библиотекама, 
јер су оне постале врло важне помоћнице не само научном истра- 
живању и научном раду у опште већ и настави у университе- 
тима па и у средњим школама. Ако университети хоће не само 
да остану на висини, до које су дошли, већ и да се још више 
уздигну, они морају нарочиту пажњу поклонити наставним 
средствима, којима располажу, а њима у првом реду припада 
добро уређена и добро одржавана библиотека. Университети, 


1 В. Уегћапдаипсеп, Лајциг, Тајбнер, 1910, стр. 204—205. 

који науком спремају за живот, морају поред предавања и се- 
минарских вежбања старати се за литерарно образовање, 
а оно поглавито дају библиотеке. Нема сумње, да у универ- 
ситетима предавање нема онај значај, који је имало још пре 
две три деценије, и да тежиште већ много више лежи у семи- 
нарским вежбањима. А све више добива значаја и онај део ака- 
демске наставе, који писац назва литерарно образовање. 

Да би библиотека и у овом погледу могла ваљано одгово- 
рити својој задаћи, потребна је свестрана спрема њених службе- 
ника за позив научног библиотекара, чега до сада нема у до- 
вољној мери, јер нема науке о библиотекарству у наставном плану 
университета. Сада се у том стало на по пута, а с тиме се мора 
рашчистити, библиотекар мора потпуно располагати свима оним 
средствима, која ће му у довољној мери дати могућност, да врши 
своју задађу. 

Рад библиотекарев доводи га у првом реду у додир са 
научним испитивањем. Прво му је задатак, да на основи свога 
знања о стању наука изабере за своју библиотеку или своју 
струку у библиотеци оно што је највредније. Затим долазе ка- 
талози. Даље му је задатак, да посетиоцима библиотеке покаже 
у научним радовима што је могућно тачнијим знањем лите- 
рарнога апарата у библиотеци, који он мора познавати по ње- 
говој вредности и поузданости. Даље имаће да одговара на. 
питање о литерарним стварима упућена библиотеци. На послетку 
треба и он сам да буде активни радник на пољу научних би- 
блиотекарских питања. 

Одређивањем положаја библиотекарства према научном раду 
одређен је и положај библиотеке према организацији научнога 
рада. Он је данас организован у два велика тела: у великим 
школама и академијама наука. И једне и друге ослањају се на 
видљив знак научног сазнања, на књигу. И тако збориште 
литерарних споменика, библиотека, све се више и више 
истиче као треће тело у великом организму науке и без сумње 
играће тек у будућности главну улогу. Напред је речено, ко- 
лики значај има библиотека за университетску наставу. Да до- 
дамо, да се у академиским круговима осећа оскудица у поме- 
нутом литерарном образовању, у недовољном познавању 
књига, у владању литерарним радним материјалом; и сами 
университетски наставници нису увек довољно обавештени, 
кад је у питању која суседна научна област или општа енци- 

клопедиска литература. Ту може да помогне библиотека, али 
дабоме не она библиотека, која своје књиге само лепо уреди 
по рафовима, већ она, чији руковаоци, снабдевени знањем, могу 
указати литерарну помоћ, Тако је дакле библиотека и сада а 
још више у будућности биће у средишту не само научног рада 
већ и академске наставе. Писац укратко показује, какав је зна- 
чај имала књига па дакле и библиотека у старом веку, у доба 
хуманизма и доцније све до нашега доба. Овде наглашава по- 
требу, да се изда уџбеник опште науке о рукописима, коју нај- 
боље може израдити који библиотекар. 

А да се обилато знање и потребна библиотекарска подоб- 
ност може за неколико година стећи самом праксом, опака је 
заблуда. Овде мора бити теорискога образовања, које ће се увек 
одржавати у вези са праксом. Библиотекар се може за свој по- 
зив ваљано спремити само темељним изучавањем писања, књига 
и библиотека, тј. дакле науке о библиотекарству, а то 
се може учинити само у университету, наука о библиоте- 
карству мора се унетиу наставни план универ- 
ситета, морају се основати катедре за овај пред- 
м ет. Као што је речено у почетку овога приказа, писац мисли 
на првом месту велике университете у Берлину, Бечу, Минхену 
и Лајпцигу; али не пориче, да би се практично увођење у би- 
блиотекарство могло лакше извести у коме осредњем универ- 
ситету. А да у својим погледима не износи ништа нечувено, 
може навести као доказ то, што је Друштво за науку о библи- 
отекарству у Петрограду пре кратког времена молило владу, да 
оснује катедре за науку о библиотекарству у университетима у 
Петрограду и Москви, те се тако лако може десити, да у овом 
од европскога истока буде надмашен запад. У Угарској у уни- 
верситету у Клаузенбургу један доценат с успехом предаје на- 
уку о библиотекарству. У Пруској већ 28 године има у универ- 
ситету у Гетингену редовна катедра за библиотекарске помоћне 
науке. За ове 23 године наша је наука учинила врло знатне 
напретке и о њима ваља водити рачуна. Тако је потребно изу- 
чавање опште енциклопедије и историје наука као прве основе 
за библиотекарску научну спрему. Корисно је, што се негде у 
институтима за историју и њене помоћне науке држе преда- 
вања о библиографији, као што је било у Бечу и као што је 
сада у Есојез Јев сћагјез у Паризу; али на овај начин не може 
бити потпунога успеха. „Наша наука данас је узела већ такав 

обим, да је потребна цела и јака снага, да би је савладала“ 
(стр. 26). 

Напред је речено, да се библиотека може корисно употре- 
бити и за наставу у средњим школама. Приликом нарочитих 
курсева, који се у университетима приређују за наставвике 
средњих школа, може се одређенога дана у библиотеци држати 
и једно предавање о библиотекарству. Од овога би било кори- 
сти, нарочито кад наставници из унутрашњости могу узимати 
књиге из университетеких библиотека. Често кандидати нерадо 
иду за наставнике у каквом малом граду у унутрашњости, јер 
се боје, да се због немања веће библиотеке у месту не спусте 
са своје духовне висине и да уопште не изгубе везу са напре- 
цима науке. Ако се њима, макар и пролазна, у университет- 
ској библиотеци даде прилика, да опет дођу у додир са науком, 
напред поменуто страховање неће се потпуно уништити, али ће 
се његове последице ипак нешто ублажити. 

И за спрему студената могу се још више употребити уни- 
верситетске библиотеке. Корист од библиотеке за университет 
је у том, што се они који њему припадају упознају са библи- 
отеком и њеним уређењем и умеју користити се њоме. Тако се 
нови студенти могу систематски упознати са библиотеком и 
радом у њој а од времена на време чланови овог или оног се- 
минара провести кроз библиотеку. То ће бити корисно за сту- 
денте а и универзитетски наставници ослободиће се понеког 
посредног посла. Разуме се, да у библиотеци мора бити неког, 
који ће моћи на себе прпмпти овај посао, а за то је опет по- 
требно научно библиотекарско школовање. 

У „Додатку“ своме предавању Ајхлер износи „Преглед 
предавања и вежбања из науке о библиотекарству“, и напомиње, 
да за сада нема уџбеника за науку о библиотекарству. Јер ра- 
није је застарила, а одлична књига Арнима Грезела „Напд- 
ђисћ дет Вђђовћека]јећгте“ (Лајпциг, 1902): бави се само о уре• 
ђењу библиотека и њихову управљању. Своју књижицу Ајхлер 
завршује за пријатеље библиотекарства радосном вешћу, да он 
сада израђује кратак уџбеник, коме ће бити натпис: „Врћојека- 
мизвепасћаћ, еја Бе адеп таг Ер ћтиле 1п дав 5бафашп дез 
зећ ЊЕ Васћ опа ВЊ-Пофћекзуезел5.“ 

М. ). П. 


1 Види наш приказ у „Делу“ 1902, год. св. за август, и даље. 

Друштва. 


Српска Краљ. Академија Наука. — 
„Академија друштвених наука и- 
мала је свој састанак 29 новембра, и 
тада су свршени ови послови: 1. 
Према реферату д-ра Љуб. Нидерла 
примљена је за „Глас“ П ра:реда 
расправа д-ра Ника Жупанића „Тро- 
јанци и Аријевци, прилог преисто- 
рији и палеоетнологији Мале Азије, 
Егеје и Балканског полуострва“. — 
2. Расправа д-ру Николе Вулића „Не- 
колико питања из римске старине, 1“ 
упућена је на оцену д-ру Јовану Ра- 
донићу. — 3. Расправа д-ра Драг. 
Анастасијевића „Немањин отац беше 
владалац“, дата је на оцену акаде- 
мику Љуб. Јовановићу. — 4. Прим- 
љена је за „Глас“ П разреда распра- 
ва Жив. Перића „О анексији Босне 
и Херцеговине са гледишта међуна- 
родног приватног права“. 

Академија природних наука и- 
мала је свој састанак 13. децембра и 
на њему су свршени ови послови: 
1. Према реферату академика д-ра 
Михаила Петровића примљена је за 
„Глас“ 1 разреда расправа д-ра Ју- 
раја Мајцена „Употреба простора са 
четири димензије за решавање једног 
општег проблема у обичном просто- 
ру“. — 2. Расправа д-ра Владимира 
Варићака „Интерпретација теорије ре- 
-лативности у геометрији Лобачевско- 


га“ упућена је на оцену д-ру Миха- 
илу Петровићу. — 8. Примљена је за 
„Глас“ 1 разреда расправа Пере Ст. 
Павловића „Прилози познавању ме- 
кушаца из Старе Србије и Македо- 
није“. — 4. Спис проф. Живојина Ј. 
Јуришића „Зеленика у Србији“ упу- 
ћен је на оцену П. С. Павловићу. — 
5. Примљена је за „Глас“ [1 разреда 
расправа Симе Лозанића „О електро- 
синтезама, УЛ“. 

Академија философских наука 
имала је скуп 20 децембра и на њему 
су свршени ови послови: 1. Примље- 
на је за „Глас“ 1: разреда расправа 
академика д-ра Александра Белића 
„Из словенско-српске акцентуације“. 
— 2. Према реферату д-ра Ал. Бели- 
ћа примљен је за „Дијалектолошки 
зборник“ спис проф. Маринка Стано- 
нојевића „Средње-тимочки говор“. — 
3. „Један српски родослов“, од д-ра 
Влад. Ћоровића упућен је на оцену 
академику Љуб. Ковачевићу. — 

На молбу Министарства просвете. 
да му Академија кандидује лице које 
би средило за штампање у једној 
књизи Доситијева дела за прославу 
Доситијеве стогодишњице, Председ- 
ништво Академије, према предлогу 
Академије философских наука, пред- 
ложило је да овај посао треба по- 
верити професорима историје српске 
књижевноси на Универзитету Гг. Г. 

Павлу Поповићу и д-ру Јов. Скер- 
лићу. 


Наука. 


Уџбеник историје новије философије. 
— Владан Максимовић, професор у 
карловачкој богословији превео је де- 
ло д-ра Харалда Хефдинга, профе- 
сора философије у Копенхагену „Уџ- 
беник историје новије философије“. 
(Карловци, 1910. Издање српске ма- 
настирске штампарије. У 80, стр. 307. 
Цена 5 круна), —- Ова књига обухва- 
та историју философије од ренесанса 
до данас. Написана је лако и разум- 
љиво, те може корисно послужити 
као уџбеник за тај предмет у кар- 
ловачкој богословији, за што је упра- 
во и преведена. Превод јеу главном 
без замерке. 


Шеста година српскога устанка. — 
Капетан Љ. П. Љубишић штампао је 
своју војну студију „Шеста година 
српскога устанка“. (Београд, 1910. 
Штампарија „Доситије Обрадовић“. 
У 80, стр. 182, са кратким преводом. 
Цена 3 динара-круне). — У овој сво- 
јој студији приказао је капетан Љу- 
бишић српско ратовање са Турцима 
1909 године. Он је ову своју студију 
назвао „војном студијом“, али је она 
много више преглед чисто политичке 
историје, а најмање војна студија. 
Излагање му није добро сређено, већ 
доста испретурано, те се често наила- 
зи на непотребна понављања, што, 
разуме се, веома отежава читање и 
смањује вредност самог дела. Главни 
му је извор опсежно дело руског ге- 
нерала Петрова „Воџина Россји сљ 
Туршен 1806—1812“. На друге списе 
и грађу он се позива врло ретко. У 


овом погледу понајвећа му је грешка _ 


што је податке из француских архива 
употребио по исписима Ив. Павловића, 
а не по збирци д-ра Мих. Гаврило- 
вића, која је и критичније издана и 

у којој има далеко више грађе него: 
у збирци Ив. Павловића. 


0 методима за изучавање дубровачке 
књижевности. „Извђета оделђија 
рускаго азика и словесности импера- 
торскои Академми наукљ“, тома ХУ 
книжка 2-4 доносе чланак г. Павла 
Поповића. „О методима у проучавању 
дубровачке књижевности“. (Исти је 
чланак штампан и у „Срп. Кв. Гла- 
снику“ у евесци од 1 демембра, а под. 
натписом „Новији методи у проуча- 
вању дубровачке књижевности“). Г. 
Поповић у овоме своме чланку дока- 
зује да је сада могуће применити 
биографски метод и метод изучавања 
средине у проучавању дубровачке 
књижевности, јер се у дубровачком 
архиву налази прилично грађе за то. 
Разуме се да г. Поповић није у овом, 
чланку изнео ништа ново, бар за оне 
који иоле познају наше стање у коме 
је познавање и изучавање дубровачке 
књижевности. Одавно се већ зна шта 
има у дубровачком архиву, само што 
се тешко може доћи у њ. Ако је г. 
Поповић хтео да доказује потребу да 
се у проучавању дубровачке књижев- 
ности примени биографски метод и 
метод изучавања ередине, он је он- 
да такође хтео да каже оно што 
знају сви људи од посла. Одавно се 
већ зна да се писци и њихова књи- 
жевна дела најбоље, а врло често и 
једино, могу разумети само тако ако 
се добро упозна пишчева личност и 
његова околина, у којој је живео и 
радио. 

Наводећи неколике примере да по- 
каже како сада, имајући при руци 
биографске податке о појединим пис- 
цима, можемо разумети лако понека 
места у њиховим спасима, наводи и 
пример како нисмо досада знали от- 
куда Марину Држићу Немац Уго Те- 
деско у драми „Дундо Мароје“, а сад 
знамо: „Сад знамо да је Држић био 

у Бечу и задржао се тамо три ме- 
сеца; посматралац како је био, он је 
тамо посматрао Немце и уочио извесне 
њихове смешне особине које су се зго- 
дно дале у комедији представити : ето 
откуд тип Немца у њега“. Чини нам се 
да се г. Поповић овде мало пребацио, 
и да је са својим тумачењем једно- 
стран, јер како бисмо онда протума- 
чили песму савременика Држићева 
Мавра Ветранића „Ланци Аламани“, 
ако Ветранић није могао Немце нигде 
на другом месту видети сем у ком 
немачком месту: 


Философско - литерарна – библиотека. 
— Г. Милош Јанковић, учитељ, отпо- 
чео је издавати и уређивати, поред 
библиотеке „Будућност“, још и „Фи- 
лософеску-литерарну библиотеку“. — 
У првој свесци ове библиотеке штам- 
пан је превод чланка Фридриха Ен- 
гелса . „Лудвик Фајербах и крај не- 
мачке класичне философије.“ Овај је 
чланак превео с немачког Никола Бог- 
дановић. — Ова се библиотека штампа 
у Пожаревцу, у малим свескама. Цена 
је овој првој свесци 0,50 динара. 


Српска и хрватска народна књижев- 
ност. — Као 137 и 188 свеска „Књи- 
га за народ“, које издаје Матица Срп- 
ска у Н. Саду, штампана је књига 
„Српска и хрватска народна књижев- 
ност“, коју је, „по најновијим проу- 
чавањима и књижевним историјама 
нашим за народ саставио и написао 
Јован Живојновић, професор Срп. Вел. 
Гимн. у Н. Саду“ (Први део: Стара 
књижевност с предговором, уводом и 
прегледом. У Новом Саду 1910. у 80, 
стр. 174). Писац у напомени на крају 
своје књиге (стр. 174) „исправности 
ради“ каже да је у овој његовој књи- 
зи „стара црквено-сковенска књижев- 
ност рађена у главном по Мурку и 
Гавриловићу, глагољашка по Шур- 
мину, а наша српско-словенска, по П. 

Поповићу, А. Гавриловићу и Ј. Скер- 
лићу. Отуда су узети наводи дела, 
књижевно-историјски податци и са- 
држине. Распоред је лонекле пишчев. 
Дакле писац је узео преда се пет књи- 
га па је из њих исписао шесту. То 
може бити и врло лепо, само никако 
не можемо да знамо шта му у нат- 
пису ове његове књиге значи оно 
„народна књижевност“. Пажљиво смо 
прочитали оне књиге из којих је г. 
Живојновић исписао ову своју и нисмо 
могли наћи у старој српској и хрват- 
ској књижевности скоро ништа што 
би се могло, без многог оклевања, 
назвати „народна књижевност“. Боље 
би, чини нам се, било да је г. Жи- 
војновић своју књигу назвао овако 
„Историја српске и хрватске књижев- 
ности за народ“, и то би имало сми- 
сла. Добро је што се г. Живојновић 
трудио да српску и хрватску књи- 
жевност изнесе упоредо и као једну 
целину. Разуме се да је то врло те- 
жак посао, јер и ако се данас увиђа 
да су српска и хрватска књижевност 
имале међу собом јаке везе, ипак до- 
садашње научно испитивање није још 
довољно утврдило све те узајамне 
везе, да би се помоћу њих могло у- 
тврдити потпуно јединство. 


Књижевност. 


Издања Матице Хрватске. — Матица 
хрватска издала је за ову годину ова 
дела: „Којо“, књижевно научни збор- 
ник, с прилозима 38 хрватских књи- 
жевника (песме. приповатке и чланци 
историски, књижевни и популарно- 
научни). — 2. Кисега—Рлуећс—Во- 
сеуте, Хоуохјек! ипи ПТ, велико, по- 
пулавно-научно дело о новијим елек- 
тричним појавама и изумима, са 107 
слика. — 3. Висаг, Роуђезе ћгуасаке 
ргобевбапвке Кпј еупови и дођа гегог- 
тасјје (илустровано) — 4. Мапајс, 
РоупјевЕ окпрасе Возпе и Негсекоуте 

1878, по званичним подацима. — 5. Богдан Ластавица: Први откоси. 
Киписје, ЛЉасицдјеш зуабоућ роман из _— Књижара Ђ. Трбојевића у Ријеци 
приморског живота. — 6. Пајсаг, Ро! _ издала је збирку приповедака Богда- 
роуђез. — 7. Зјоуасј! — Вепезјс. на Ластавице, под заједничким на- 


ша Мепеда, драма преведена с пољ- 
ског, једно од најсимпатичнијих дела 
пољске књижевиости. — 8. Пеђеја, Ре- 
гат ш Гатђегкваг, новела ва словен- 
ачком језику, коју су заједнички из- 
дале Матица Хрватска и Матица Сло- 
венска. 

Свих ових 8 књига (110 табака) у 
меком повезу стају 6 круна (6,50 ди- 
нара), а у тврдом повезу 13,60 круна 
(14,50 динара). 

Претплату на ова издања примају 
и повереници Српске Књижевне За- 
друге. 


Утад  Назог: Цмка. — Као де- 
вета књига редовних издања Дру- 
штва хрватских књижевника штам- 
пџана је збирка песама Владимира 
Назора под натписом „и пка“. Песме 
су подељене у групе подовим насло- 
вима: „Еротика“, — „Керђге“, — „Пред 
храмом“, — „Библичке легенде“, — 
„Зупорзја“, — „Кентаури“, — “Дити- 
рамби“ и „Дионизијске песме“. — 
Влад. Назор, и ако је још млад (ро- 
ђен 1876 год.), стекао је угледно ме- 
сто међу савременим хрватским пе- 
сницима. Он је прво изишао на глас 
са својим неким епским песмама ( „Сло- 
венске легенде“. „Пјесма о народу 
хрватскоме“, „Живана“ и еп о живо- 
тињама „Брундијада“, а 1903 год. 
штампана је његова књига „Књига 
о краљевима хрватскијем“), и неко- 
ликим причама. Ова збирка је скуп 
досадашњих његових лирских песама. 
Међу овим лирским песмама има их 
велики број, које доказују да Назор 
доиста заслужује да се уврсти међу 
најбоље савремене хрватске песнике. 
Стога 'ми ову збирку топло препору- 
чујемо пажњи својих читалаца. 


словом „Први откоси“ (приче, импре- 
сије, шјесме у прози и др. — Штампа 
српске штампарије у Загребу, 1910 у 
м. 80, стр. 99. Цена 1 круна). — У 
овој збирци има 16 краћих припове- 
дака, од којих је већина нових, у 
овој збирци први пут штампаних, а 
неколико их је раније штампано по 
књижевним и дневним листовима („Б. 
Колу“, „Србобрану“ и календару „Ср- 
бобразу“ итд.). Приповетке су већи- 
ном кратке и оне су доиста праве пе- 
сме у прози. Дуже су му приче „Из 
куће Грбића“, „Прољеће“, Љето“, „Је- 
сен“ и „Зима“, и оне су доиста за- 
нимљиве, и ако се по њима види да 
је приповедач почетник, који се тек 
почео израђивати, и који ће можда 
временом дати и боље ствари, ствари 
од праве књижевне вредности. У сва- 
ком случају ова збирка приповедака 
заслужује пажњу и препоруку. 


Лав Н. Толсти: Поликушка. — Као 
136 књига „Књига за народ“ штам- 
пана је врло занимљива прича, Лава 
Н. Толстога „Поликушка“, коју је 
с руком превео Ник. Николајевић. При- 
поветка је из живота рускога сељака, 
коме, као што је познато, Толстој по- 
светио био особиту пажњу, те је о- 
туда поцрпао теме за већи број сво- 
јих јединствених прича. 


Ђачки Криминали. -— Бож. С. Попо- 
вић написао је а ужичко обласво у- 
читељско друштво издало књижицу 
под натписом „Ђачки криминали“ 
(Ужице, 1910. штампано у штампарији 
Љуб. М. Романовића. У 80, стр. 50. 
Цена 2 п. д.. — У овој књижици 
Поповић прича, из свог наставничког 
искуства, о неколиким кривицама у- 

чењичким и о томе како је с њима 
поступао. За наставнике ова књижи- 
ца биће од интереса, и нека им је 
топло препоручена. 


Басне Милана Вукасовића. 
— Милан Вукасовић јавља да је на- 
меран да изда збирку својих басана, 
од којих је већина раније била штам- 
пана у вашим књижевним и неким 
дневним листовима. Књига ће изнети 
до седам штампаних табака на финој 
хартији и биће јој за претплатнике 
цена 1 динар. Претплату прима пи- 
сац у Нишу, уредништво „Бранкова 
Кола“ (Срем. Карловци) и уредниш- 
тво „Венца“ у Београду. 


Преглед часописа. 


Летопис Матице Српске. — У 
свесци ХТГ за 1910 год. (књ. 271) штам- 
пани су ови радови: | „Расељење Срба 
из Топуског“, од Рад. М. Грујића. — 
П. „Роман о спадалу и причања Вука 
Дојчевића“, од д-ра Бошка Петровића 
(свршетак). — „Сиромах Путан,“ при- 
поветка од Милана Андрића. — ТУ 
Листајк: „Аутобиографске белешке 
Јов. Ђорђевића“, Џ, од Милана Ше- 
вића. — У. Књижевност; 1. При- 
кази: а) Историја: „Драг. М. Павло- 
вић, Србија за време последњег ау- 
стријско-турског рата (1788—1791)“, 
од Ј. Р. — 6) Историја књижевности: 
„В. М. Истринђ, Русекје студенти вљ 
Гетингевђ вђ 1802—1804 г.“, одЈ. Р. 
— г) Народно просвећивање: „Проф. 
Живојин О. Дачић и народно просве- 
ћивање књигом“, од Ј. Ж. — 2. Бе- 
лешке. — У!. Уметност: Д-р Стје- 
пан Милетић, од Божа Ловрића. — 
УП. Извештаји о раду Матице Српске. 

У свесци ХП (књ. 272): 1. „ХАХ од- 
ломак из епопеје Косово“, од д-ра 


Николе Ђорића. — П. „Из савремене 
хрватске књижевности“, од Јована 
Храниловића. — ПТ. „Госпођица Фе- 


ма“, написао Стојан Јакшић. — ТУ. 

Листак: „Автобиографске белешке 
Јована Ћорђевића |,“ (свршетак), од 
Милана Шевића. — У. Књижев- 
ност:) 1. Оцене. — 2. Прикази. — 3. 
Белешке У. Гласник. — УП. Из- 
вештаји о раду Матице Српске. 


Равличности. 


Студенти и наџодно образовање. — 
Педагошка секција 50. скупа немач- 
ких филолога и школских људи по- 
забавила се и о питању, шта могу 
ученици великих школа (поглавито 
университета) учинити за народно о- 
бразовање. Земаљски школски над- 
зорник из Линца, др. Јосиф Лос 
(1005) говорио је о својој теми: 51 1- 
аепбеп 1тОП1епз(бедег Уо1К5- 
бидипле. Према објављеном изве- 
штају,! садржина предавању је украт- 
ко ова. 

Све се јаче истиче задаћа, да се 
образовање разграна и у разне дру- 
штвене кругове, и то утолико пре, 
што потребу за учествовањем у обра- 
зовању других осећају и они круго- 
ви, који су до сада у овом правцу 
стајали са стране или, боље, позади. 
Ова потреба за образовањем довела 
је у Немачкој до отварања курсова 
заобразовање радника, за 
које су узети университетски студен- 
ти као наставници. Идеја о народном 
образовању потекла је у осталом из 
Инглеске. У Данској се још 
од 1882. године студентски савез ба- 
вио о вечерњој настави за раднике, 
правној помоћи за сиротињу и објав- 
љивању списа и расправа за народ. 
Наставници су радили добровољно и 
без икакве награде а сваке године 
су се попуњавали из студената. У 


1 Уегћапаппсеп, стр. 105—107. — 
Лос је, како се ту вели, своје пре- 
давање нескраћено штампао у Линцу, 
у свом издању, 1910. године. 

зимњем течају 1895/96 број ученика 
износио је 1940, међу којима је било 
580 женских. У Норвешкој сту- 
дентска друштва Уегдапа! (радикал- 
но) од 1888. и Неппђада! (консерватив- 
но) од 1891. марљиво су радила на 
народном образовању, и то најпре 
издавањем популарно-научних књига 
и оснивањем народних књижница, а 
од 1893. бесплатним предавањима за 
раднике. Сличан покрет опажа сеи 
у Шведској. У Француској 
су образована студентска друштва са 
задаћом, да у местима око својих у- 
ниверситетских градова држе вечер- 
ња предавања пред радницима. У 
Немачкој је Друштво Коменски 
упутило у зиму 1897/98 позив немач- 
ким студентима, да узму учешћа у ра- 
довима на народном образовању. Го- 
дине 1901. Савез за народне курсове 
од наставника великих школа у Не- 
мачкој царевини изјавио је потпуну 
сагласност са учешћем академске о- 
младине у народном васпитању, а 
1903. изјавио је, да томе ваља веома 
јако тежити. Први курсови, које су 
приредили студенти у Немачкој, били 
„Слободни продужни курсови за рад- 
нике“ у техничкој великој школи у 
Берлину (Шарлотенбургу) 1901. го- 
дине. На овај пример угледали су се 
скоро сви остали университети. Ско- 
ро свуда су се ограничавали на на- 
ставне предмете народне школе, на- 
рочито на немачки и рачун. Управник 
курса претресе градиво свакога по- 
јединог наставног часа и објасни га 
у главним потезима; управници веж- 
бања, од којих се свакоме даје по 
једна група од осам до десет слуша- 
лаца, говоре о појединостима, одго- 
варају на питања, поправљају, итд. 
Овакав важан покрет пренеће се сам 
собом п на аустриске универси- 
тете. Велики успех имало је преда- 
вање „Данашњи студент и народ“, 
које је у Бечу држао д-р Зоненшајн, 


Ра 6 0) Ко) 


секретар социјалног студентског кру- 


та у Минхен — Гладбаху. 


Што студенти довољно рано науче 
ценити вредност рада за друге, 
што долазе у положај, да помажу оне, 
који су интелектуално немоћни или 
који стоје испод њих, то их мора из- 
дизати и давати им неку свест о снази, 
А поред ових етичких вредности 
долазе вредности реалне природе. Кад 
би додира са радничким круговима 
било већ у университету, онда поне- 
ки студенат не би после положених 
испита стајао тако безмоћно и једно- 
страно пред задаћама, које га очекују. 
А овим је уједно наглашено, да би 
студентисвих факултета у сви- 
ма великим школама требало да се 
ставе у службу народном обра- 
зовању. Студентима философ- 
скога факултета, који хоће да се 
одаду наставничком позиву, могла би 
настава у радничким курсовима послу- 
жити као ваљана припрема за будући 
наставнички рад, нарочито с тога, што 
врло мало наставника виших и сред- 
њих лкола имају иначе прилику, да 
се упознају са наставом у основној 
школи. У радничким курсовима ва- 
љало би предавати ове предмете: не- 
мачки и рачун у по три ступња, лепо 
писање, техничко цртање, хемију сва- 
кодневног живота и општа вежбања 
у примени наставнога градива раз- 
них курсова; доцније треба да дођу 
и поједина предавања из земљописа, 
историје, хигијене и т. д. Курсови се 
могу проширити дискусијама, ексур- 
сијама, вођењем у музеје, посећива- 
њем позоришта и др. Учесници у кур- 
совима морали би најпре научити да 
правилно читају, говоре, пишу и ра- 
чунају. Претресање политичких и вер- 
ских питања морало би се сасвим 
изоставити. Врло би добро било, да 
студенти, пре но што почну радити 
као наставници и руковаоци вежба- 
ња, најпре неколико часова хоспи- 

тују у основној школи или вежба- 
оници. Просторије за наставу и оно 
мало наставних средстава могли би 
се потражити од општинских школа 
или других наставних завода. Рад- 
ници би морали плаћати можда ми- 
вимални улог од 1 круне за цео курс. 
После предавања Лосова развила 
се дебата и донесена је ова резолу- 
ција. Педагошка секција поздравља 
предлог предавачев као врло кори- 
стан и којије и у интересу будућих 
наставника, и нарочито жели, да овој 
ствари поклоне пажњу представници 
педагогике у университету. 


7. 


Књижевни конкурси. 


Српска Краљевска Анадемија распи- 
сује стечај за награду из задужбине 
пок. Д. Стаменковића за 1911 годину. 

По тестаменту покојникову списи, 
који се штампају о трошку ове за- 
дужбине, раздају се народу српском 
бесплатно и с тога морају бити на- 
писани популарно и говорити: ајо 
Српству и српској мисли; 6) о ота- 
частвољубљу ; в) о вери; г) о моралу 
и истини; д) 0 раду и прилежању; 
ђ) о чувању здравља. 

Писци могу, из које било од ових 
области, бирати тему коју хоће и 
разрадити је у којем било нњижев- 
ном облику. 

Списи ови не могу бити већи од 16 
ни мањи од 8 штампаних табака, а 
подносе се Српској Краљевској Ака- 
демији до краја септембра 1911 го- 
дине. 

Такмичити се могу у првом реду 
оригинални списи а за тим и пре- 
води. Е 

Спис, који буде примљен као нај- 
бољи, добива награду од 1000 (хи- 
љаду) динара у злату, а награђени 
спис штампаће се о трошку ове За- 
дужбине. 

Поред ове награде писац добива ин 
200 (двеста) комада књига и спис 
остаје својина његова. 


Српска Књижевна Задруга, да би 
могла давати својим задругарима ви- 
ше нове, оригиналне забаве, распи- 
сала је стечај за оригиналан роман 
или приповетку, до сада нештам- 
пане, у величини једне обичне књиге 
редовнога издања Задругина: Рок је 
овоме стечају 1 април 1911 године. 
Најбоље од поднесених дела, прим- 
љено за издање Задругино, награ- 
диће се, изузетно од Правилника, до 
100 динара по штампаном табаку, а 
с помоћу фовдова у Задрузи; остала 
пак, ако би се такође могла примити 
за Задругина издања, наградиће се 
60 до 80 динара по штампаном та- 
баку. 


Читуља. 


т Д-р Лаза Костић. — 26 новембра 
ове године умро је у Бечу, у 70-ој 
години свога живота, д-р Лаза Ко- 
стић. — Пок. Л. Костић рођен је 30 
јануара 1841 године у Ковиљу. По 
свршетку права у Будимпешти 1866 
године био је кратко време наставник 
у српској новосадској гимназији, па 
је после служио у суду. Био је по- 
сланик на народним-црквеним сабо- 
рима. У Београду је три године уре- 
ђивао лист либералне странке „Српску 
Независност“, па је, после зајечарске 
буне 1883. провео неколико година 
на Цетињу, уређујући „Глас Црно- 
горца“, где се познао и нарочито спри- 
јатељио са пок. Симом Матавуљом. 

Лаза Костић је био веома прослав- 
љен "песник, особито међу својим зем- 
љацима. У Србији је о њему као песни- 
ку било подељено мишљење, те је 
оно, које га је сматрало за слаба 
песника, скоро преовлађивало. Али, 
као и свуда, и овде ће истина бити 
по средини. Л. Костић је, још врло 

млад (у 18-0ј] години), почео певати 
у оно доба кад су код наших песника 
патриотизам и романтизам били на 
особитој цени. Он је те патриотске и 
романтичне црте у својим песмама 
задржао до краја свога живота Ро- 
дољубље његово нарочито се истиче 
у његовим трагедијама, нарочито у 
„Пери Сегединцу“, који се с пуним 
правом сматра као једно од најбољих 
српских оригиналних дела. Његови 
драмска радови ће му за дуже време 
сачувати угледно место у историји 
српске књижевности; а између многих 
његових лирских и епских песама 
може се наћи приличан број, које би 
се по својој литерарној вредности 
могле утврстити у ред скоро најбо- 
љих песама српских. 

Али особита заслуга припада Ко- 
стићу што нас је упознао са делима 


енглескога великана Шекспира. Он 
је превео у стиховима „Ромеа и Ју– 
лију“, „Хамлета“, „Ричарда ПТ“ и 
„Краља Лира“, и ови се комади по 
српским позориштима приказују у ње– 
говим преводима, који се с справом 
сматрају за најбоље. 

Сем великога броја лирских и еп- 
ских песама и споменуте трагедије 
„Пера Сегединац“, он је написао 
још трагедију „Максим Црнојевић“ и 
„Ускокову љубав“, коју је доцније 
назвао „Гордана“. Од његових чла- 
нака чарочито вреди споменути „Осно- 
ве лепоте у свету“ из 1880 године. 

Једном речју пок. д-р Л. Костић 
оставио је српској књижевности ве- 
лики број дела несумњиве литерарне 
вредности, којима је стекао лепо место. 
у историји литературе српске. Нека. 


О; 


му је вечан помен мећу нама! 

